
WICOTAKUYE  TANNI  KIN. 


1.  Mahpiya  na  maka  okage  kin  he. 

Ohutkan  eciyatanhan  wowanice  icunhan  Wakantanka 
mihpiya  na  maka  kin  kaga,  tka  maka  kin  nahalici  iyecetu 


sni  na  takuni  icage  sni  oiyokpasya  he.  Yunkan  Wakan- 
tanka  heye:  “Ojanjan  kte  lo,”  eya.  Canke  ojanjan  na 
ojanjan  kin  he  “anpetu”  eciye  na  oiyakpaze  kin  he  ‘  han- 
hepi”  ekiye. 

Na  heceglala  anpetu  tokahe  kin  el  econ. 

Anpetu  inunpa  kin  el  Wakantanka  mahpiya  to  kin  kage. 

Anpetu  iyamni  kin  el  Wakantanka  mini  kin  igluwitaya 
si  na  taku  puze  kin  otanin  si.  Hecon  na  mini  kin  “mini 
owancaya”  eyacaston  na  taku  puze  kin  he  “maka”  eyacas- 
ton.  Hecel  wiwila  na  wakpala  kin  hena  ko  kage.  Hehanl 
Wakantanka  lieye:  “Maka  kin  wato  kin  icahyin  kte  lo, 

peji  kin  wafipe  ko  na  can  kin  ocaje  oyasin  icaliyin  kte  lo,  ” 
eya ;  canke  hena  oyasin  icage. 

Anpetu  itopa  kin  el  anpetu  wi  kin  na  hanhepi  wi  kin 
na  wicahpi  kin  kage  na  maka  kin  iyojanjan  kte  na  on 
anpetu  kin  na  wi  iyawapi  kin  na  omaka  kin  islolyapi  kte. 

Anpetu  izaptan  kin  el  hogan  mini  mahel  unpi  kin  na 
zintkala  wankal  kinyanpi  kin  hena  toie  kin  on  icagapi. 

Anpetu  isakpe  kin  el  Wakantanka  maka  kin  el  wa- 
bluska  na  wainakaskan  kin  ocaje  oyasin  icahye  si  ca  ecetu. 

Hehanl  Wakantanka  heye:  “Ito,  wicasa  unkagapi  kte 
lo,  unkouncagepi  kin  iyecel  unkagapi  kte,  na  hogan  kin  epi 
na  zintkala  kin  epi  na  wamakaskan  kin  na  wabluska  kin 
na  maka  kin  oyasin  tawa  kte  lo,  ”  eyin  na  maka  conala 
icu  na  on  wicasa  wan  kaga,  tka  ni  sni  yanke. 

Hehanl  ite  kin  oniye.  Yunkan  iheceglala  niun,  na 
“Adam”  ekiya,  he  “maka  etanhan  icupi”  ca  kapi. 

Hecel  Wakantanka  taku  wanyangpica  kin  oyasin  anpetu 
sakpe  icunhan  tantanyan  kage  na  iyokipi.  Canke  anpetu 
isakowin  kin  el  oziic’iyin  na  he  anpetu  kin  glawaste  na 
gluwakan. 

2.  Canowoju  waste  kin  he. 

Wakantanka  wicasa  wan  kage  cin  he  lila  tehila  ca 
makoce  wan  Paradise  eciyapi  ca  kicanyin  kta  k’u.  Yunkan 
owoju  heca  na  can  icitoktokeca  ota  el  hin  na  waskuyeca 
oyul  wasteste  el  icage.  Na  owoju  kin  he  cokanyan  can  num 
he.  Unma  kin  he  can  wan  on  niunpi  kte  kin  he  e  na  unma 
kin  he  can  wan  on  taku  waste  kin  na  taku  sice  kin  he  islol- 
yapi  kin  he  e.  Yunkan  Wakantanka  Adam  hekiya:  “Eya 
can  oyasin  owoju  el  hiyeye  kin  waskuyeca  kin  tokcinkcin- 
yan  yatin  kte,  k’eyas  can  wan  on  taku  sice  kin  islolyapi  kin  he 
waskuyeca  kin  ungna  yate  kilo;  icin  anpetu  wan  el  etan 
yate  kin  lie  el  nit’in  kte  lo,  ”  ekiye. 

Ehanl  Wakantanka  wamakaskan  na  zintkala  oyasin 
Adam  el  kahi  na  wanyank  si  na  caswicaton  si.  Ilecon  na  lila 
tanyan  caswicaton  na  tanyan  ob  un,  na  wanjini  ocinsice  sni. 
Yunkan  Wakantanka  heye:  “Wicasa  kin  isnala  un  kin  he 

tanyan  sni  yelo.  Ito,  wanji  iye  iyececa  ca  unkagapi  na 
kiei  un  na  okiyin  kte  lo,  ”  eyin  na  onstinmat’aye. 

Yunkan  Wakantanka  Adam  tucuhu  kin  wanji  icu  na  on 
winyan  wan  kagin  na  aniya  ca  ni  na  hecena  Adam  el  kahi. 
Yunkan  Adam  heye:  “E-  le  mihohu  na  micehpi  etanhan 
yelo.  Wica  kin  etanhan  icupi  ca  winyan  eciyapi  kte  lo. 
Canke  lakas  wica  wan  atkuku  na  hunku  kin  awicayustan 
na  tawicu  kin  iyaiglaskin  kta  na  henayos  celipi  wanjipila 
kte  lo,”  eye. 

3.  Ogligle  wakan  kin. 

Ogligle  wakan  kin  hena  ko  Wakantanka  wicakaga,  tka 
wanagi  ca  wicakage,  icin  tancan  nicapi.  Tka  hecapi  kes, 


lila  was  ’akapi  na  ksapapi  na  tawacin  wastepi,  Na  wica- 
glogni  na  mahpiya  kin  el  woilagwicayin  kta  ca  iwicayute. 
Yunkan  ogligle  wakan  itancan  wan  Lucifer  nis  Satan 
eciyapi  kin  he  iwaniglake  c’el  lila  waunkeic’ila  na  heye  : 
“  Wankatakiya  mni  na  oyanke  mitawa  kin  wicahpi  kin 

iwankal  ewegle  na  AVakati  iyotan  tanka  kin  lie  iyeniaceca 
kte  lo,”  eyin  na  waanagoptan  kta  tawat’elye  sni;  canke 
ogligle  wakan  kin  ota  Lucifer  opeic’iyapi  na  is  eya  wana- 
R’onpi  sni.  Yunkan  ogligle  wakan  itancan  wan  Michael 
eciyapi  kin  he  hos’agya  heye:  “Tuwe  ca  he  Wakantanka 
e  ic’ila  hwo?”  eya;  canke  ogligle  wakan  waste  kin  wanjini 
okaptesni  kicicaic’iyapi  na  Wakantanka  isnala  yatankapi. 
Yunkan  ungnahela  Lucifer  na  obic’iye  kin  hena  ob  wakan- 
gli  s’e  hinlipayapi  na  tuktel  hinhpayapi  can  na  hel  peta  wan 
tanka  ca  ile,  na  el  oihanke  wanilya  t’e  sni  kakijapi  na 
tohinni  asnikiyapi  kte  sni.  Na  tokel  okihika  Wakantanka 
oyusinkapi  na  wicasa  oyasin  wicayusicapi  kte  hcin.  Canke 
wakansiea  ewicakiyapi. 

4.  Woahtani  tokaheya  kin  he. 

Na  wana  Lucifer  Adam  na  Eva  wanwicayanka  ca  yin 
na  wana  canowoju  kin  el  hihunni  na  zuzeca  ic’icagin  na 
winyan  kin  hekiye:  “Takuwe  ca  Wakantanka  can  cano- 
woju  el  he  kin  iyuha  waskuyeca  kin  yatapi  kta  kin  he  iyo- 
winniciyapi  sni  hwo?”  Ehanl  winyan  kin  heye:  “Wasku- 
yeca  can  oyasin  el  icage  kin  hena  unyutapi  kta,  tka  can 
wan  cokanyan  he  kin  le  waskuyeca  kin  unyutapi  kte  sni  na 
nakun  can  kin  unyutanpi  kte  sni,  okini  unt’api  kta  keye,” 
eye.  Yunkan  zuzeca  kin  heye :  “Tase  nit’api  kte  ka;  icin 
etan  yatapi  kinhan,  ista  niblezapi  na  taku  waste  kin  na 
taku  sice  kin  oyakahnigapi  kta  ca  Wakantanka  iyenicecapi 
kte  kin  he  slolya  ca  on  heye  lo,”  eyin  na  lila  yaececa  kte 
hcin.  Yunkan  winyan  kin  waskuyeca  kin  he  cantokpani, 
canke  etan  yuspu  icu  na  yutin  na  hunh  Adam  k’u  ca  is 
eya  yute,  hcehanl  wakokipe  hinglapi;  icin  woope  kin 
kicaksapi  ca  wotehi  akipapi  kte  kin  he  wana  ablezapi,  ca 
tamniohpi  canwape  koyakapi.  Na  Wakantanka  ho  nah’onpi 
ca  cunsoke  wan  onapapi.  Yunkan  Wakantanka  Adarn 
kipan  na  heye:  “Tuktel  yaun  hwoT’  Canke  Adam  ayu- 
ptin  na  heye  :  “Niho  kin  nawah  on,  tka  hamacola  on  wako- 
wakipa  ca  inawahme  lo.”  “Yunkan  hanicola  kin  he  tuwa 
oniciyaka  hwo?  Hes  can  wan  etan  waskuyaca  yute  sni 

cisi  kin  he  etan  yate  lo,  ”  Wakantanka  ekiye.  Yunkan 
Adam  heye:  “Winyan  wan  mayak’u  na  kici  waun  kte  kin 
he  can  kin  et#n  waskuyeca  kin  hunh  mak’u  ca  wate  lo.  ” 
Ehanl  Wakantanka  winyan  kin  hekiye:  “Toka  yelaka 
hecanon  hwo?”  Canke  winyan  kin  heye:  “Zuzeca  kin 
magnayan  ca  wuskuyeca  kin  wate.”  Yunkan  Wakantanka 
zuzeca  kin  liekiye:  “Hecanon  kin  on  wamakaskan  kin 
etanhan  nisnala  woglaya  yaun  kte  lo ;  ikpi  on  slohan  yaun 


na  maka  ece  yatin  kte  lo,  tohan  yani  esa.  Na  letanhan  niye 
na  winyan  kin  tokayeciyapi  kte  na  nicinca  kin  epi  na 
winyan  kin  tacinca  kin  nakun  tokakiciyapi  kte  lo.  Na 
tasiyete  kin  yahtak  wacani  kta,  tka  iye  pa  kin  nanisujin  kte 
lo,”  eye.  Ehanl  Wakantanka  winyan  kin  hekiye:  “Ini- 
glus’ake  icunhan  woyazan  niciota  kte  na  tehiya  hoksi  luha 
kte,  na  wica  kin  anayagoptan  na  itancanyayin  kte  lo.” 
Na  ehake  Adam  hekiye:  “Nitawicu  kin  anayagoptan  na 
can  wan  etan  waskuyeca  yute  sni  cisi  k’un  he  etanhan 
yate  cin  heon  maka  kin  wosil  iyagle,  na  iyotiyekiya  kican- 
yayin  na  on  etanhan  wayatin  kte,  tohanyan  yani  kin  hehan- 
yan.  Wapepeka  e  na  tokahu  icahniciyin  kte  na  wahpe 

yatin  kte  lo.  Na  ite  temniyan  agnyapi  span  kin  yaglutin 
kte,  yakimaka  sni  kin  hehanyan;  icin  maka  kin  etanhan 
inicage  ca  makablu  henica  ca  icicawinyan  maka  kin  ekta 
yagni  kte  lo,”  eye.  •Hehanl  Wakantanka  Adam  na  tawicu 
kin  wamakaskan  ha  on  hayapi  wicakicagin  na  koyag- 
wicakiyin  na  iyaya  wicasi  na  canowoju  waste  kin  icinunpa 
wanyankapi  kte  sni  kewicakiye.  Hecel  ceyaya  iyayapi  na 
tokanl  etikagapi. 

5.  Cain  na  Abel. 

(Omaka  128  el.) 

Adam  tawicu  kin  he  Eva  eyacaskiton,  wicasa  oyasin 
cincawicaya  ca  kapi ;  tka  is  eya  iyatayela  cinca  otapi  na 


Cain  na  Abel  ewicakiyapi  kin  hena  tokapapi.  Cain  he 
woju  wicasa  na  Abel  tahca  sunkala  yuha  kin  heca.  Yunkan 
Abel  wicasa  oh’an  waste  kin  heca,  tka  ciyeku  kin  owotanla 
sni.  Yunkan  nupin  wapipi  na  pilaiciyapi ;  canke  watohanl 
Wakantanka  cekiyapi  na  waunyanpi  kta  ic’iconzapi.  Canke 
Abel  tahca  sunkala  cebcepa  eya  Wakantanka  kicikte. 

Tka  Cain  is  taku  maka  kin  el  icahye  cin  hetan  cokconala 
waunye.  Yunkan  Abel  taku  egle  kiri  he  Wakantanka 


MINI WICAT’E  TANKA  KIN. 


11 


iyoldpi,  tka  Cain  taku  ekicignake  kin  el  etonwe  sni.  Canke 
Cain  eanzehingle  na  sunkaku  kin  nakiwizi  ca  iteoyuze 
tokeca.  Yunkan  Wakantanka  Cain  wiyungin  na  hekiye; 
“Takuwe  cannizeka  na  iteoyuza  nitokeca  hwo?  Oh’an 
niwaste  kinhan,  woyakini  kte,  tka  silyali’an  can  na  sna 
woahtani  ikoniyakin  kte  lo;  ungna  woahtani  ecanon  kilo,” 
eye.  K’eyas  Cain  canlakisni  sni  na  Abel  cokon.  Hecel 
Cain  watohanl  Abel  hekiye:  “Ito,  misun,  owojuta  unyin 
kte  lo,”  eye.  Canke  Abel  t’ungye  sni  kici  omani  ye.  Na 
wana  hinajinpi.  Yunkan  Cain  ungnahela  sunkaku  kin  can 
wan  on  kat’in  na  iyaye,  kin  lehanl  Wakantanka  Cain 
hekiye:  “Nisunkala  Abel  tokiyaya  hwo?”  Canke  Cain 
ocanzeyakel  heye :  ‘  ‘  Slolwaye  sni  yelo ;  eca  misunkala 

awanglak  waun  welaka?”  Yunkan  Wakantanka  hekiye: 
“Tak  tokanon  hwo?  Nisunkala  we  kin  makatanhan  hoye- 
makiye  lo ;  na  hecanon  kin  on  woglayapi  yaun  kte  lo.  Maka 
kin  kicanyaya  kes,  takuni  ieahniciyin  kte  sni  yelo.  Na  maka 
kin  le  akan  tiwokitahena  onapeya  yaun  kte  lo,”  ekiye. 
Yunkan  Cain  inagihaha  na  cantehunkesniyan  waayuptin  na 
heye:  “Hehehe — wawahtani  kin  le  iyotan  sica  ca  paju- 
jupica  sni  yelo,  Iho  lehanl  le  makoce  kin  etanhan  ihpe- 
mayaya  ca  namic’ihmin  kte  na  wanmayalakin  kte  sni.  Na 
nuniyan  omawani  kte  ca  tuwa  iyemaye  esa,  makte  kte  lo,” 
eye.  Yunkan  Wakantanka  hekiye :  “Iliya,  hecetu  kte  sni, 
tka  tuwe  k’eyas  Cain  kte  kin  he  sakowin  akigle  tehislolyeki- 
yapi  kte  lo,”  eye.  Heyin  na  Cain  wapetogton;  canke  tuwa 
wanyanke  k’eyas  kte  kte  sni,  na  hecena  iyayeye. 

6.  Miniwicat’e  tanka  kin  he. 

(Omaka  1656  el.) 

Adam  waniyetu  opawinge  napciyunka  sam  wikcemna 
yamni  hehan  ihunni;  na  cinca  winyan  na  wica  otapi.  Na 
Wakantanka.  tawoope  kin  onspewicakiciye  na  tokatakiya 
Wanikiye  wan  tonpi  kte  kin  he  ijehan  iwaktawicaye.  Adam 
cinca  icagapi  kin  is  eya  waniyetu  olotapi,  wanji  Mathusala 
eciyapi  ca  waniyetu  opawinge  napciyunka  sam  wikcemna 
sakpe  ake  napciyunka  ihunni ;  hececa  canke  lila  igluotapi. 

Hunli  wamakaskan  icallwicayapi,  canke  hena  tiikceyakel 
tipi ;  nains  hnnh  otonwahe  kagapi  na  el  tipi  na  wicoh  an  owe 
ota  kuwapi.  Ota  oli’an  wastepi  na  ota  oh  an  sicapi. 
Yunkan  Adam  cinca  wan  waste  ca  Seth  eciyapi.  He  tona 
ateyapi  kin  hena  oyasin  owotanpila  na  Wakantanka  oho- 
lapi;  canke  Wakantanka  cinca  kin  ewicakiyapi.  Hehanl 
wanji  Henoch  eciyapi  kin  he  tawowicala  na  tawowaste  kin 
on  lila  cajeyatapi;  icin  t’e  sni  mahpiya  ekta  eyayapi.  Tka 


Cain  is  cinca  icagapi  kin  lila  sicapi;  canke  hena  is  wicasa 
cinca  kin  ewicakiyapi.  Yunkan  ospaye  waste  un  hankeya 
ospaya  sice  un  ob  ijenayan  el  kici  ipi  s’a;  canke  is  eya  oh  an 
sica  ayapi.  Yunkan  Wakantanka  iyokipi  sni  heye:  ‘‘Wicoi- 
cage  kin  le  lila  sica  ayapi  ca  ihangwicawayin  kte  lo.”  Yun- 
kan  hehanl  wicasa  wan  isnala  waohola  na  owotanla  ca  Noe 
eciyapi  ca  Wakantanka  wata  wan  kah  si :  “  Ito  wazi  can  on 
wata  wanji  ic’icaga  yo.  Na  el  oun  cikcik’ala  yakagin  na 
mahetanhan  na  akatanhan  ko  cansin  iyaun  kte  lo.  Na 
wata  kin  he  wicispa  iyutapi  opawinge  yamni  ohanskeya  kte, 
na  wicispa  iyutapi  wikcemna  zaptan  oglakinyan  kte,  na 
wicispa  iyutapi  wikcemna  yamni  wankatakiya  kte  lo. 


NOE  TAWAUNYE  KIN. 

Nakun  ojanjanglepi  wan  yakagin  kte  na  tehepiya  tiyopa 
wanji  hin  kte  lo.  Na  timahel  canowinja  yamni  owecin- 
han  yakagin  kte,  kuta  wanji  kte,  na  iyokogna,  na  he 
iwankab  wanji  nakun.  Icin  maka  kin  iminitanwayin  kte 
na  taku  niunpi  kin  oyasin  ihangwicawayin  kte.  Tka  woi- 
wahoye  cicicagin  kte.  Niye  na  nicinca  na  nitawicu  na 
nicinca  tawicupi  kin  hena  ob  wata  kin  tima  lapi  kte  lo.  Na 
nakun  wamakaskan  na  wabluska  na  zintkala  ocaje  oyasin 
num  num  ob  tima  ni  kte  lo.  Hehanl  taku  yutapi  kin  ocaje 
oyasin  etan  iyacu  na  wicayecignakin  kte  lo,”  eye.  Canke 
Wakantanka  taku  iwasi  kin  iyuha  tanyan  econ.  Na  omaka 
opawinge  wata  kin  kage;  na  eya  he  icunhan  oyate  kin 
iyoic’iktek  wicasi,  k’eyas  wanah’onpi  sni,  tka  tokel  imaga- 
gaic’iyapi  kte  kin  hecela  ayuhetepi;  na  wotehi  wan  hiya- 
glepi  kte  cin  he  iwaktapi  sni.  Hehanl  Wakantanka  Noe 
hekiye:  “Ho,  wana  niye  na  nitiwahe  kin  wata  tanka  kin 
tima  ya  po;  letanhan  sakowin  can  kinhan,  magajuwayin 
kte  lo ;  na  taku  wakage  cin  hena  oihankewayin  kte  lo,  ’ 5  eye. 
Canke  tokel  Wakantanka  eye  cin  ecel  econ.  Na  Wakan- 
tanka  tiyopa  kin  tankatanhan  oyutkuge. 

Na  wana  sakowin  can,  ehanl  mini  kin  maka  mahetanhan 
hiyu  na  wankatanhan  anpetu  na  hanhepi  wikcemna  tob 
okiwanjila  miniwanjila  papsun  ca  mini  kin  lila  sma  aye, 
he  iyotan  wankatuya  kin  iwankab  wicispa  iyutapi  ake 
zaptan  hehanyan  sam  iyaye.  Hecel  wicasa  na  warna- 
kaskan  kin  otuyacin  taku  wankatuya  kin  iyakilipi.  Oyasin 
mini  t’api,  tka  wata  kin  okage ;  canke  tona  el  unpi  kin  hena 
tanyan  unpi. 

7.  Noe  tawaunye  kin. 

(Omaka  1657  el.) 

Anpetu  opawinge  sam  wikcemna  zaptan  hehanyan  mini 
kin  maka  kin  owancaya  smeya  he.  Hehanl  Wakantanka 
tate  wan  kata  ca  uye,  canke  mini  kin  oyahe  aye,  na  iwa- 
tohanl  he  inkpa  kin  otanin.  Na  wata  kin  Armenia  makoce 
kin  el  he  wan  Ararat  eciyapi  kin  he  el  icoge. 

Yunkan  Noe  lila  cantewaste;  icin  hehan  tiyopa  kin 
anpetu  opawinge  yamni  sam  wikcemna  zaptan  ca  aonatak 

yanke.  Canke  mini  kin  ataya  kul  iyaya  heci  he  slolyin  kte 
hcin  ca  kangi  wan  ojanjanglepi  kin  etanhan  iyayeye. 
Yunkan  gli  sni.  Hehanl  wakinyela  wan  iyayeye.  Yunkan 
gli,  icin  tukteni  iyotaka  okihi  sni  ca  kawinli  g*li.  Na  sako- 
win  can  ehanl  Noe  ake  wakinyela  wan  iyayeye.  Yunkan 
he  ihtayetu  kin  el  gli  na  wigli  canwape  wan  yapa  agli. 
Heon  mini  kin  wana  oyahe  kin  he  Noe  islolye.  Heeeca 
yesan  inihansni  ehake  sakowin  can  wata  kin  el  yanke  na 
ake  wakinyela  wan  iyayeye.  Yunkan  gli  sni.  Ehanl 


Wakantanka  Noe  na  tiwahe  kin  na  taku  niunpi  kin  oyasin 
wata  kin  etanhan  tankal  hinape  wucasi  ca  econpi.  Yunkan 
Noe  lila  pila  ca  akanl  waunyeyin  kte  wan  kagin  na  wama- 
kaskan  wotiyemna  sni  k’eya  Wakantanka  kicikte.  Yunkan 
Wakantanka  iyokipi  na  Noe  cinca  ob  wicayawaste  na  heye: 
4  ‘  Icahic’iyapi  na  igluota  po,  hecel  maka  kin  owancaya  wicasa 
ojula  kte  lo.  Taku  maka  akan  skanskanyan  unpi  kin,  na 
zintkala  kin,  na  hogan  ko  oyasin  nitawapi  kte  lo. 

“Ito  woiwahoye  wan  niye  na  nicincapi  nihakab  upi  kte 
kin  cicicagapi  kte  lo.  Letanhan  taku  niunpi  kin  icinunpani 

minitan  tanka  on  ihangwicawayin  kte  sni  yelo,”  eye  na 
“Itazipa  mitawa  mafipiya  sapa  wan  el  ewagnakin  kte  na 
on  woiwahoye  wan  cicicagapi  kin  he  yeksuyapi  kte  lo.” 
Yunkan  hena  eye  kin  icunhan  wigmunke  wan  mahpiya  el 
otanin. 

Noe  cinca  yamni,  Sem,  Cham,  na  Japliet  ewica- 
kiyapi.  Ca  liena  ob  maka  kin  kicanye  na  wojupi  el  koya 
cunwinyapehehu  eya  ojupi  na  icaga;  canke  etan  minisa 
yuhapi.  Na  Noe  hunh  yatkan,  tka  on  iwicatomni  kin  slolye 
sni.  Canke  yatkanhe  kin  ogna  itomni  na  takuni  kiksuye 
sni.  Canke  wokeya  kagapi  wan  el  hacola  iyunke.  Na 
hacola  hpaye  kin  icunhan  cinca  wan  Cham  eciyapi  kin 
wanyankin  na  lila  ihaha  na  Sem,  Japhet  kici  owicakiyake, 
tka  Sem,  Japhet  kici  sina  wan  nupin  hinyete  aiglahpapi 
na  hpaye  cin  wanyankapi  kte  sni  ogna  lazatakiya  manipi 
na  atkukupi  hacola  hpaye  k’un  aglahpapi.  Noe  kibleze  el 
Cham  taku  econ  kin  slolyin  na  heye :  ‘  ‘  Cham  woglayapi  un 
kte  lo.  Na  ciyekupi  etkiya  tawowasipi  kin  wiciyokpaniyan 
woilake  kte.  Na  Sem  Wakantankaltancankinyawasteni.  Na 
toke  Wakantanka  Japhet  igluotayin  na  Sem  tawokeya  kin  el 
ounyan  ni.  Na  Chain  woilagyin  kte.  ” 

Miniwicat’e  kin  ohakab  Noe  omaka  opawinge  yamni  sam 
wikcemna  zaptan  niun,  na  ataya  okijeya  omaka  opawinge 
napciyunka  sam  wikcemna  zaptan  ihunni  na  t’e. 

8.  Babel  otonwahe  el  tipi  wankatuya  kagapi  kin  he. 

(Omaka  1757  el.) 

Noe  etanhan  icagapi  kin  igluotapi;  canke  hehanyan 
witayela  unpi  okihipi  sni.  Na  miniwicat’in  kta  itokab 
oyate  kin  sicapi  un  he  ake  iyecelya  sica  ayapi  na  wah’an- 
ic’ilapi ;  canke  heyapi:  “Hopiye,  inyan  on  tipi  wan 
owasabglepi  ca  pinkpa  kin  mahpiya  kin  iyapat’oya  ca 
unkagapi  na  on  ocastonyan  unkunpi  kte  maka  owancaya 
unkoiglublecapi  sni  el.”  Ileyapi,  tka  Wakantanka  toh’anpi 
kin  yutakuni  sni,  icin  ti  kagapi  el  Wakantanka  ia  wicayu- 
tokeca.  Hecel  ie  nakicili’onpi  sni ;  canke  wotakapi  na 
hecena  oiglublecapi.  Sem  tawicoicage  kin  Asia  makoce  kin 

liena  unpi ;  na  he  etanhan  Israelites  kin  icagapi ;  Wakantanka 
oyate  iglahnige  kin  hena  epi.  Na  Cham  tawicoicage  kin 
iyuha  kinil  Africa  makoce  el  eca  unpi  kta  eyotake.  Na 
Japhet  towicoicage  kin  Europe  makoce  kin  el  ounyanpi. 
Hecel  maka  akan  oyate  toktokeca  ota  icagapi,  tka  wicasice 
kin  koya  ota  aye.  Canke  wicota  Wakantanka  slolyapi  sni 
na  he  ekiya  anpetu  wi  kin  na  hanhepi  wi  kin  na  wicahpi 
kin  nains  wamakaskan  nains  iye  taku  kagapi  kin  nains 
taku  ke  c’eyas  wakanlapi  ca  hena  cewicakiyapi,  na  toh’an 
siksicapi  kin  oholapi.  Hecel  Wakantanka  ihpeyapi;  canke 
lakas  iglusicapi. 

9.  Wakantanka  Abram  tokel  glahnige  kin  he. 

(Omake  2083  el.) 

Oyate  iyuha  kinil  sica  ayapi  el  wicasa  wanjila  isnala 
owotanla.  Abram  eciyapi  kin  he  e.  Yunkan  titakuye  kin 
ob  Haran  ekta  Chaldea  makoce  el  ti,  tka  hena  ko  wastepi 
sni.  Hecel  Wakantanka  Abram  tatiyospaye  kin  etanhan 
tokanl  ayin  kte  na  iye  na  cincapi  kin  wowicala  kin  he 
sutaya  gluhapi  na  wanikiye  wan  iwahowicayapi  kin  ape 

unpi  kte.  Canke  hekiye :  “Nitamakoce  kin  na  nitakuyepi 
kin  na  niyate  ti  kin  ihpeya  iyaya  yo;  toksa,  makoce  wan 
cicipazo  kta  ca  he  ekta  ni  kte  lo.  Hecanon  kin,  oyate  wan 
tanka  ca  ateniyanpi  kte  lo.  Ciyawaste  na  caje  ciyutanka  kte 
kin  on  niyawastepi  kte  lo.  Na  niye  iyohlogya  wicoicage 
oyasin  wicayawastepi  kte  lo,  ’  ’  ekiye.  Yunkan  Abram  woie  kin 
hena  cet  unglasni,  tka  wancak  tawicu  Sarai  na  tunskaku  wan 
Lot  eciyapi  kin  na  tawowasi  kin  ob  waniyanpi  optaye 
tawapi  kin  oyasin  gluha  iyayapi.  Tehan  iglak  yapi  na 
Chanaan  makoce  el  ehunni  na  oyanke  wan  Sichem  eciyapi 
ca  el  etipi.  Hehanyan  wana  Abram  waniyetu  wikcemna 
sakowin  sam  zeptan  ihunni.  Yunkan  makoce  wan  ke  kin 
he  Chanaan  e.  Canke  Wakantanka  Abram  el  taninic’iyin. 
na  “Le  makoce  kin  wicoicage  nitawa  kin  wak’u  kte  lo”  eye. 
Hecel  Chanaan  “makoce  wan  iwahoyapi  kin”  eciyapi.  Lila 
owanyank  waste  no  owoju  waste,  canke  “makoce  wan 
asanpi  na  tuhmunga  canhanpi  kaluze  cin”  eya  cajeyatapi. 
Yunkan  Abram  lila  pila ;  canke  akanl  waunyeyin  kta  wan 
kagin  na  Itancan  kin  wanunyekiye.  ’ 

10.  Abram  wahwaya  unpi  kin  wastelake  kin  he. 

Abram  Lot  kici  Wakantanka  oholapi  na  anagoptanpi  ca 
wapipi ;  canke  tawaniyanpipi  kin  igluotapi.  Yunkan  kaetu- 
lake  el  peji  owayasla  kin  wanil  aye  kin  on  Abram  tawaniyanpi 
awanyankapi  kin  na  Lot  is  eya  tawaniyanpi  awanwicayan- 
kapi  kin  owayasla  kin  eya  sna  akinicapi  na  on  ahoyeki- 
ciyapi  s’a.  Yunkan  Abram  iyokipi  sni  na  anawicaptin  kte 
hcin  ca  Lot  el  i  na  hekiye;  Waunkinicin  kte  sni,  iceciciye, 
na  pte  awanyankapi  unkitawapi  hena  ko  ahoyekiciyapi  kte 
sni,  takuunkiciya  ca  on.  Wanyanka  yo !  makoce  kin  nitokab 
yunke  lo,  ca  iglahnigin  na  amayustan  yo,  ieeciciye  lo. 
Makoce  wan  catkayatanhan  yunke  cin  he  yaglahnige  ehan- 
tans,  mis  unma  islayatanhan  yunke  cin  he  bluha  kte  lo ; 
nains  makoce  islayatanhan  yunka  cin  he  yacin  kte  ehantans, 
mis  catkayatanhan  owaunyin  kte  lo.  ”  Yunkan  Lot  makoce 
waste  wan  Jordan  wakpala  kin  opaya  yunka  ca  lie  iglalinige 
na  iglakin  na  Sodom  el  hiyotake ;  hel  oyate  eya  tipi,  eyas  lila 

sicapi.  Hecel  Chanaan  makoce  kin  he  Abram  okicaptapi. 
Yunkan  Wakantanka  hekiye:  “Ista  gluwankal  ikikcu  na 
waziyatakiya  wakita  yo,  na  hehanl  itokagatakiya,  na  hehanl 
wiyohinyanpatakiya,  na  hehanl  wiyohpeyatakiya.  Ho, 
makoce  kin  le  ataya  cic’u  kte  na  nicinca  kin  tohunhunniyan 
kin  yuhapi  kte.  Na  wicoicage  nitawa  kin  casmu  ska  kin 
iyecel  otawicawayin  kte  lo.  Inajin  na  makoce  kin  glakin- 
kinyan  omani  na  wanyanka  yo,  he  cic’u  kte  lo.  ”  Yunkan 


Ahrarn  tiglujuju  na  iglakin  na  Hebron  el  eti  na  Wakan- 
tanka  waunyekiye. 

Abram  Lot  kici  icikiyela  tipi.  Yunkan  watohantu  ka 
wan  wicasa  itancanpi  eya  toktokeca  tokiyatanhan  zuya  hipi 
na  Sodom  otonwahe  na  Gomorrha  otonwahe  itancanpi  kin 
napewicayapi  na  taku  oyasin  icupi.  Nakun  Lot  wayaka 
icupi  na  towoyuha  kin  oyasin  akiyaglapi.  Yunkan  Abram 
hosi  kahipi,  canke  wancak  tawowasi  opawinge  yamni  sam 
ake  saglogan  ob  wipe  yuha  wicakuwapi  na  wicakiglegapi 
na  ob  econpi  na  toka  kin  napewicayapi.  Na  Lot  tona  ob 
wayaka  owicayuspapi  un  iyuha  iwicakikcupi,  woyuha  eya 
koya  wicagloglipi.  Heconpi  on  lila  woiyuskin  kilapi  na 

Salem  otonwahe  el  itancan  wan  Melchisedech  eciyapi  kin  he 
e  na  Sodorn  el  itancan  kin  kici  itkob  wicaipi.  Yunkan 
Melchisedech  aguyapi  na  minisa  eya  yulia  hi  na  hena  on 
Abram  taakicita  ob  on  tantanhan  Wakantanka  waunyekiye 
na  Abram  yawaste  na  heya:  “Wakantanka  iyotan  wanka- 
tuya  malipiya  maka  ko  kage  cin  he  Abram  yawaste  ni.  Na 
Wakantanka  iyotan  wankatuya  waste  kin  okicize  wan  aya- 
kipa  na  el  ohiyeniciye  kin  he  yawastepi  ni.  ’  ’  Hehanl  Sodom 
el  itancan  kin  he  Abram  hekiye:  “Wicasa  kin  micu  wo,  tka 
woyuha  mitawa  ayagli  kin  hena  yuha  yo.”  Tka  Abram 
wicala  sni  na  wokajuju  kahya  k’upi  kte  k’un  hena  icu  kta 
tawat’elye  sni. 

11.  Abram  tawowicala  na  tawotawacin  waste  kin. 

Abram  ohinni  cantesilya  un,  icin  tawicu  kici  wakanheja 
nicapi.  Yunkan  wowanyanke  wan  kitanin  na  Wakantanka 
hekiye :  “  Abram  wikope  sni  yo,  tuwa  awanyangya  nanicijin 


kin  na  woihamnayan  nicicajuju  kta  heci  he  miye  yelo,”  ekiye. 
Yunkan  Abram  ayuptin  na  hekiye;  “Itancan  Wakantanka, 
taku  ca  mayak’u  kta  hwo?  Icin  micinca  kta  wanji  mayak’u 
sni  ca  wowasi  mitawa  kin  cinca  wanji  wati  kin  el  tonpi  kin 
he  taku  mitawa  kin  iyuha  iyowaja  kte  lo.  ”  Yunkan  Wakan- 

tanka  heye:  “Hiya,  he  woyuha  nitawa  kin  aihpeyapi  kte 
sni;  toksa,  nicinca  wan  taku  nitawa  kin  iyuha  iyowaja  kte 
lo,”  ekiye.  Hanhepi  ehanl  le  heyapi,  canke  titanhan  hinape 
si  na  wankatakiya  wakil  si  na  “Wicahpe  kin  yawa  wacin 
yeto”  ekiye.  “Ho,  he  iyecelya  nicinca  kin  igluotapi  kte 
lo,”  ekiye.  Yunkan  Abram  lila  iyus’inyaya,  tka  cet’ungla 
sni.  Canke  wowicalahahca  wan  yuha  kin  he  Wakantanka 
lila  iyokipi. 

Abram  waniyetu  wikcemna  napciyunka  sam  napciyunka 
ihunni.  Yunkan  Wakantanka  ake  taninic’iye  na  hekiye: 
“Wakantanka  iyotan  was’ake  kin  he  miye  yelo.  Mitokab 
rnani  na  takuni  iyaunpapipicasniyan  un  wo.  Oyate  ota 
ateniyanpi  kta  on  letanhan  caje  nitokeca  kta  ca  Abraham 
eniciyapi  kte  lo.  Na  woiwakta  wan  unkicicagin  kte  na 
nicinca  nihakab  upi  kte  kin  hena  ko  opapi  kte  lo,  woihanke 
wanilya.  Makoce  wan  Chanaan  eciyapi  ca  el  iglak  omayani 
yaun  kin  he  tona  enitanhanpi  kin  ob  cic’upi,  na  Wakantanka 
maglawapi  kte  lo.  Na  tona  wicoicage  nitawa  kin  el  wica 
wicatonpi  ehantans,  wawicahlayapi  kte,  ianpetu  isaglogan 
kin  el  wawicahlayapi  kte.  Na  wica  wahlayapi  sni  ehantans, 
he  woiwakta  k’un  he  kicaksin  kte  na  el  opa  kte  sni. 

“Na  Sarai  nitawicu  kin  letanhan  Sara  eciyapi  kte  lo,  na 
blawaste  na  cinca  niciton  kte,  na  he  koya  blawaste  kte  na 
Isaac  eciyapi  kte  lo,”  ekiye. 

Anpetu  wan  el  wicokanhiyaya  wahehanl  tiyopatanhan 
yankahan.  Yunkan  ungnahela  wieasa  yamni  ti  kin  atayela 
upi  wanwicayanka,  canke  najin  hiyayin  na  itkowicakipin  na 
ihunni  el  hewicakiye:  “Letanhan  sam  iyayapi  sni  can- 
iyohanzi  kin  ihukul  asnikiya  po,  aguyapi  span  esa  yatapi  na 
on  iwanis’akapi  kte  lo,  ’  ’  ewicakiya ;  cankes  iyowinyanpi,  ca 
Sara  aguyapi  span  wasteste  kali  si  na  ptehincala  wan  cepa 
wicakikte  ca  ko  owicakihanpi  na  asanpi  nains  asanpi  wigli 
ko  ahiwicakiglepi ;  na  wotapi  icunhan  Abraham  iye  iyun- 
kala  ahowicape.  Yunkan  woliglustanpi  na  iyayapi  kta 
kicanic’iyapi,  kin  lehanl  yamnipi  un  wanji  Abraham  hekiye : 
“Letan  omaka  wanji  kin  ake  el  cihi  kte,  na  nitawicu  Sara 
hoksila  wan  niciyuha  kte  lo,”  ekiye.  Yunkan  Abraham 
iyus’inyaye  na  Wakantanka  e  ca  ogligle  num  ob  hi  ca  ableze. 

12.  Sodom  na  Gomorrha  otonwahepi  kin  tokel 
peta  on  ihangyapi  kin  he. 

'Wicasa  yamni  k’un  hena  wana  iyayapi  na  Sodom  etkiya 
yapi  kta  ca  Abraham  opcebyela  ob  ye.  Yunkan  Itancan  kin 
hekiye:  “Sodom  na  Gomorrha  otonwahepi  kin  siloh’an- 
hanpi  kin  he  lila  onah’on  sice  na  tawoahtanipi  kin  hena 
lila  tanka  aya  ca  ihangwicawayin  kte  lo,”  eye.  Yunkan 
Abraham  ikowicakicipe  hingle.  Icin  wicasa  kin  hena  lila 
sicapi,  k’eyas  ob  kicikiyela  ti  kin  on  kolawicaye.  Na  ogligle 


wakan  num  kohan  iyayapi  el  Abraham  Wakantanka 
kuseya  inajin  na  hekiye :  “Wicasa  wastepi  na  sicapi  kin 
iyupah  ihangwicayayin  kta  huwo?  Ungna  wicasa  owo- 
tanla  wikcemna  zaptan  otonwahe  kin  el  unpi  hena  ko  t’api 
kta  huwo  ?  Tokas  henakecapi,  yunkan  ihangyayin  kte  sni 
sece.  ”  “Howo,  ca  otonwahe  kin  el  wicasa  owotanla  wi- 
kcemna  zaptan  iyewicawaye  ehantans,  tantanhanpi  on  wawi- 
hangye  ini  iyopteya  iblamni  kte  lo,  ”  ekiye.  “Na  ungna 
wikcemna  zaptan  el  unpi  sni,  tka  wikcemna  tob  sam  zaptan 
ece  unpi  kin,  inihan  sni  otonwahe  kin  ihangyayin  kta  hwo  ?  ’  ’ 
Yunkan  hekiye:  “Wicasa  wikcemna  tob  sam  zaptan 
owatanla  iyewicawaye  kinhan,  oyasin  niunpi  kte  lo,”  eye. 

Ilecel  Abraham  Wakantanka  icekiyahan;  canke  ohanketa 
hekiye :  “Otonwahe  kin  el  wicasa  owotanla  wikcemnala 
unpi,  eyas  ihangwayin  kte  sni  yelo,  ”  eyin  na  hecena  iyaye. 
Hecel  eye,  k’eyas  wicasa  owotanla  wikcemna  yes,  el  unpi 
sni.  Hehanl  ogligle  wakan  nunpapi  k’un  hena  wana  Sodom 
el  ihunnipi,  icin  otonwahe  kin  ihangyapi  kta  on.  Yunkan 
Lot  wanwicayanka  ca  wicakico  na  iye  ti  el  wolwicayin  kte. 
Tka  lieyapi:  “Inajin  na  letan  heyab  iyaya  yo,  oyanke  kin 
le  ihangyapi  kte  ca  inalini  iyaya  yo!”  Yunkan  Lot 
hanhepi  el  takoswicayin  kte  cin  el  wicai  na  taku  wan  nali’on 
kin  he  owicakiyake,  eyas  owehanhan  heya  kecinpi  ca  ana- 
goptanpi  sni.  Na  wana  anpa,  kin  hehanl  Ogligle  wakan 
kin  Lot  yuinahnipi  na  heyapi :  “  Winyan  nitawa  na  nicinca 
wikoskalaka  kin  nupin  ob  iyaya  yo.  Luli’anhipi  kin,  nis  eya 
nit’api  kte  lo,  ”  eyapi  na  nat’unkapi  s’elececa  el  nape  el 
wicayuzapi  na  hecena  awicayapi,  otonwahe  kin  etanhan. 
“Ungna  hayektapi  kilo,”  eyapi,  tka  Lot  tawicu  wiwahoyapi 
un  anagoptan  sni  na  hakikta.  Yunkan  tanean  kin  tokecahingle 
na  miniskuya  kagin  na  inyan  iyecel  wosla  he.  Wi  hinape 
ehanl  Segor  otonwahe  kin  el  ihunnipi.  Ehanl  inyan^zizi 
na  peta  icicahiya  mahpiyatanhan  Sodom  na  Gomorrha  oton- 
wahe  kin  nupin  awicahinlie  na  tipi  kin  wicasa  ko  oyasin 
k’oyela  ihangwicayapi.  Na  otonwahe  unpi  tka  k’un  hel  ble 
wan  yanke,  k’eyas  mini  kin  oyatke  sice  na  cahli  mna  na 
liogan  el  niunpi  okihipi  sni.  Lehantu  kin  “ble  t’a  hpaye 
kin”  eciyapi. 

13.  Abraham  cinca  wan  kicitonpi  kin  he  waunyeyin 
kta  tawat’elye  kin. 

Wakantanka  taku  Abraham  iwaktaye  k’un  hena  wicake. 
Abraham  waniyetu  opawinge  ihunni  k’el  tawicu  Sara 
hoksila  wan  yuha  ca  Isaac  eya  caskitonpi  na  anpetu  isa- 
glogan  kin  el  wakihlayapi.  Na  hetanhan  wasasyela  icah- 
kiyapi.  Yunkan  Wakantanka  Abraham  cante  kin  iyutin 
kta  ca  hekiye :  “Nicinksi  wasasyakiye  kin  he  icu  na 
wowanyanke  makoce  ekta  yin  na  hel  paha  wan  cicipazo  kte 
kin  he  el  yagluhtatin  na  waunyemayakiyin  kte  lo,”  ekiye. 

AViwahoye  kin  tehika,  tka  wancak  kikta  hiyayin  na  can 
kasleslecapi  na  sunsnnikpisan  wan  k’inkiye.  Hehanl 
koskalaka  num  ob  hoksila  kin  yuha  Wakantanka  tokiyab 
yesi  k’un  etkiya  yapi.  Anpetu  iyamni  el  paha  wan  Moria 
eciyapi  ca  tehantanhan  wanyankapi  na  hetu  ca  waunyeyin 
kte.  Yunkan  Abraham  koskalaka  k’un  hena  hewicakiye: 
“Lena  yanka  po  na  sunsunikpisan  awanyanka  po,  kohan 
mis  hoksila  kin  kici  inahni  kal  unyanpi  na  waceunkiyapi 
na  toksa,  ake  lel  unglipi  kte  lo,  ”  ewicakiyin  na  Isaac  can 


kaslecapi  kin  k’inkiyin  na  iye  peta  kin  icu  na  mila  wan 
napogna  yuha  kici  ye.  Yunkan  yapi  kin  icunhan  Isaac 
atkuku  kin  hekiye:  “Ate,”  eya;  canke  Abraham  “Toka 
hwo,  cinks?”  eye.  Yunkan  Isaac  ake  heye:  “Ito,  peta 
yuke  na  can  ko,  eyas  taku  waunyeunyin  kta  unnica  ca 
tokeske  unli’anpi  kta  he  ?  ”  eye. 

Canke  Abraham  cinca  kin  lekiye:  “Cinks,  toksa, 
Wakantanka  wowaunye  wan  iic’igni  kte  lo,”  eye.  Na  paha 
kin  iyahanpi  el  Abraham  akanl  waunyeyin  kta  wan  kagin 
na  can  kaslecapi  kin  icipahahaya  egle  na  cinca  hoksila  kin 
palltin  na  can  kin  iakanl  egnake.  Na  hoksicantkiyapi  k  un 
gluhtatin  kta  mila  kin  apaha  najin,  ehanl  ogligle  wakan 

wan  kiciyuza  hoyeldye:  “Abraham,  Abraham,”  ekiye. 
Yunkan  Abraham  “Hau”  eya  ayupte.  Canke  Ogligle  kin 
hekiye:  “Ungna  hoksila  kin  yekte  kilo,  nains  ontonyaya 
kilo.  Wakantanka  ahoyapa  ca  miye  on  nicinca  wanjila, 
tka  miye  on  teyahila  sni  kin  he  wana  awableze  lo,”  eye. 
Yunkan  Abraham  canpata  wan  el  tatoka  bloka  wan  he  kin 
caniyuwiya  najin  ca  igluhomni  el  wanyanka,  canke  he  kte 
na  cinca  kin  ekiya  Wakantanka  waunyekiye.  Ogligle  wakan 
kin  hehanl  heye:  “Lecel  Wakantanka  eye  lo:  “  “Miye  el 
yugal  mic’iconze  lo.  Lecanon  kin  on  na  nicinca  wanjila 
tka  miye  on  tantanhan  teyahila  sni  kin  he  on  ciyawaste  na 
wicoicage  nitawa  kin  wicahpi  kin  na  casmu  ska  miniwanca 
ohute  el  hpaye  kin  he  iyecel  wicabluota  kte  lo.  Na  mioie 
kin  anayagoptan  ca  niye  etanhan  tokata  wanji  tonpi  ktq, 
na  he  oyate  oyasin  yawastepi  kte  lo,  ”  ”  eye  lo.  ’  ’  Abraham 
woanagoptan  on  lila  tanyan  wokini,  icin  wicasa  wan  iye 
etanhan  tokata  tonpi  kte  cin  he  Jesus  Christ  wanikiye  e  ca 
Wakantanka  cinca  kin  cincayin  kte.  Wanikiya  wan  u  kte 
kin  he  wicasa  tawowahtanipi  kin  wicakicipajuju  kte  na 
mahp'iya  tatiyopa  kin  wicakiyuzamni  kta  un;  canke  awi- 
cakeya  oyate  oyasin  yawastepi. 

14.  Isaac  Rebecca  yuze  cin. 

(Omaka  2148  el.) 

Sara  waniyetu  opawinge  wanji  sam  wikcemna  num  ake 
sakowin  na  t’e.  Na  Abraham  is  eya  kan  aya  ca  t’e  sni  itokab 
takuku  iglustan  kte  hcin.  Cinca  wan  Isaac  eciyapi  kin 
wana  waniyetu  wikcemn^  topa,  canke  winyan  waste  wanji 
yuzin  kta  cinkiye,  eyas  wikoskalaka  liel  unpi  kin  oh’an 
sicapi,  canke  wanjini  takosya  cin  sni.  Hecel  wowasi  wacin- 
yepica  wan  Eliezer  eciyapi  ca  kico  na  hekiye:  “Wau  k’un 
ogna  yin  na  mitakuye  kin  etanhan  micinca  koksila  Isaac 
winyan  wanji  kicahniga  yo.”  Canke  Eliezer  waniyanpi 
cuwinunge  kin  leca  wikcemna  woyuha  wasteste  wak’in- 
wicakiyin  na  hena  yuha  Haran  otonwahe  kin  etkiya  iyaye. 
Hel  Abraham  sunkaku  wan  Nachor  eciyapi  ca  ti  canke. 
Otonwahe  kin  itankatanhan  miniowe  wan  han,  canke  ikiyela 

tawamakaskan  kin  asniwicakiciye,  le  litayetu  eciyapatanhan 
wikoskalaka  mini  hiyoliipi  s’a  wahehanl.  Hecon  na  tamalieJ 
wacekiyin  na  leye:  “  Wakantanka,  lehanl  Abraham  mayuha 
kin  okiye,  iceciciye  lo.  Miniowe  kin  lena  nawajin  kte 
kinhan,  ecana  wikoskalaka  kin  otonwahe  etan  mini  hiyoau 
kta  ca  wikoskalaka  kin  mini  wicawakila  kta  ca  etan  wanji 
“  “Howe,  yatkan  ye,  toksa  nitawaniyanpi  kin  ko  mini 
wicawak’u  kte’V ’  emakiye  ehantans,  he  hoksila  nitawa  Isaac 
yecalinigin  na  mayuha  kin  ko  onsiyala  kin  islolwayin  kte 


lo,”  eya  tamahel  wacekiye.  Na  nahalici  iglustan  sni  hanni, 
wikoskalaka  wan  Rebecca  eciyapi  ca  witansna  un  ca  owan- 
yank  waste  ca  miniognake  yuhapi  kin  heca  wan  yuha  hi  na 
ojukiyin  na  kawinh  gni  kte,  kin  lehanl  Eliezer  itokab  iyayin 
na  hekiye :  ‘  ‘  Mini  conala  mak’u  ye,  blatkin  kte  lo,  ’  ’  ekiya. 
Canke  wancakes  miniognake  kin  hinyete  aunyeya,  cankes 
yuhpin  na  k’u  na  hekiye :  “Howe,  yatkan  ye;  toksa  nita- 
wamakaskan  ko  mini  wicawak’u  kte,”  eyin  na  can  kasko- 
kpapi  wan  mini  ojuwicakiya,  canke  yatkanpi.  Eliezer  lila 
iyus’inyayin  na  owin  napoktan  ko  mazaska  zi  on  kagapi  ca 
wikoskalaka  kin  k’u  na  hekiye :  ‘  ‘  Tuwa  ateyaya  so  ?  Tokas 
niyate  ti  el  imunka  owakihi  sece,”  ekiya.  Yunkan  wiko- 

skalaka  kin  aynptin  na  hekiye:  “To,  Bathuel  eciyapi  wan 
Nachor  cinca  ca  cunwintku  kin  lie  miye  ye,  na  peji  ota  ye, 
na  icimanipi  kin  lipayapi  kta  iyecel  ti  otankaya  okanyan 
he,”  eyin  na  kigle.  Canke  Eliezer  pamagle  Wakantanka 
cekiyin  na  woyatan  ekiye,  Abraham  sunkaku  ti  kin  katin- 
yeya  etuhci  oihunniyekiye  kin  on.  Wikoskalaka  kin  tipi 
kin  el  Eliezer  kico  na  wok’upi,  eyas  tokiya  wahosi  u  sipi 
ca  he  tokaheya  tanyan  iglustan  na  hehanl  wotin  kta  keye 
na  taku  oyasin  hutipak’oyela  owieakiyake.  Yunkan  Laban 
Rebecca  tibloku  kin  atkuku  Bathuel  kici  is  eya  iyus’in- 
yayapi  na  lecel  ayuptapi :  “Nioie  kin  Wakantanka  etanlian 
ca  tokel  wahosi  u  nisipi  k’un  he  ogna  kte  lo.  Iho,  Rebecca 
nitokab  yanke  lo,  ca  agla  yo,  Wakantanka  toie  kin  on 
Abraham  cinca  kin  hignayin  kte  lo,”  eyapi.  Yunkan 
Eliezer  ake  Wakantanka  yatan  na  ohakab  woyuha  teliika  yuha 
hi  k’un  wicakikpamni.  Waksica  mazaska  na  mazazi  on 
kagapi  na  wokoyake  wasteste  kin  hena  Rebecca  icu.  Na 
tibloku  na  hunku  kin  is  eya  tanyan  wokinipi.  Canke  iyuha 
woiyuskin  tanka  yuhapi  na  ohakab  wotapi.  Ihinhanna  el 
Eliezer  Rebecca  tawasetku  kin  ob  awicagni  kta  ea  ecekce 
igluwinyeyapi  nas  ob  kigle.  Ekta  kipi  el  lila  Isaac  cante- 
waste  nas  wancak  Rebecqa  yuzin  na  lila  tanyan  unpi. 
Abraham  is  eya  waniyetu  tona  ob  iyokipiya  un  na  waniyetu 
opawinge  sam  wikcemna  sakowin  ake  zaptan  ihunni  na  t’e ; 
canke  tawicu  Sara  liapi  kin  isakib  eunpapi. 

15.  Cekpa  num  Esau  na  Jacob  ewicakiyapi  kin. 

(Omaka  2168  el.) 

Isaac  Rebecca  kici  tanyan  unpi,  eyas  waniyetu  wikcemna 
num  hehanyan  hoksi  cola  unpi,  okiwanjila  on  tanhanhan 
Wakantanka  ieekiyapi;  canke  anawicagoptan  na  cekpa  yuha- 
wicakiye.  Yunkan  tokapa  kin  ha  ikceka  na  hinsme  ca  he  Esau 
eya  castonpi  na  hakakta  kin  is  owanyank  waste  he  is  Jacob 
eya  castonpi.  Ilanskapi  el  Esau  mahkicanye  wicasa  nakun 
wantanyeya;  canke  wagliglis’a  hececa,  canke  atkuku  kin 
lila  wastekila.  Jacob  is  tahcasunkala  awanyanke  kin  heca 
na  wicasa  wahwaya  unpi  kin  heca,  Canke  Rebecca  hakakta 

kin  lila  canliinyan.  Nakun  Wakantanka  toie  wan  lececa 
ca  ohiniyan  kiksuya  un :  “  Hakakta  kin  tokapa  kin  woilake 
yuha  kte.  ”  Yunkan  watohanl  Jacob  wojapi  kage.  Ehanl 
tokiyatanhan  Esau  yus’oyakel  locin  glihunni  na  Jacob  he- 
kiye:  ‘  ‘  Makiyuinahni  yo,  akilVan  mat’in  kta  ca  wojapi  sa 
kin  hetan  mak’u  ye,”  ekiye.  Yunkan  Jacob  hekiye: 
“Hoksitokapa  woiyowaja  wan  iyowas  niyuhapi  kin  he  itoki- 
yopemayaya  ehantans,  wayatin  kte  lo,”  ekiya.  Canke 
Esau  ayuptin  na  heye :  ‘  ‘  Howo,  etans  he  hoksimatokapa, 
yunkan  lehanl  tuktogna  ilagwayin  kte  esa  kacas,”  eya; 


canke  Jacob  hekiye:  “IIo,  ca  yugal  ic’iconza  yo,  hecanon 
kin,  hehanyan  hoksitokapa  woiyowaja  kin  miye  bluha  kte,” 
eya ;  cankes  Esau  yugatin  na  wipiic’iyin  na  ake  tokiyotan 
iyaye.  Na  wicoh’an  wan  nuniyan  ihpeye  kin  he  atayas 
awacin  sni.  Yunkan  wana  Isaac  kan  ihunni,  nakun  ista- 
gonga,  canke  Esau  kico  na  hekiye:  “Cinks,  wana  wima- 
cahcala  ca  slolyaye,  na  anpetu  wan  el  mat’in  kte  cin 
slolwakiye  sni,  ca  ito  wipe  ikikcu  ye,  nitawahinkpe  na 
itazipa  kin,  na  takunl  yao  esa  kin  aku  wo,  na  wayagli  kin, 
talo  oyul  wastewalake  s’a  ca  slolyaya  kin  ecel  miyeeicagin 
na  ecas  mayakau  kte  lo.  Ilecel  wawatin  na  mat’e  sni  itokab 
ciyawaste  kte  lo,  ’  ’  ekiye.  Cankes  Esau  wigni  iyaye. 

Yunkan  Rebecca  woie  lena  naft’on  na  Wakantanka  taku 
eye  k’un  he  yuipawefttupi  kte  cin  he  ikopa:  canke  cinca 
hakakta  kin  hekiye;  “Cinks,  taku  epin  kte  kin  eceftci  ecanon 
wacin  ye.  Waniyanpi  unpi  kin  ekta  yin  na  tacincala  cepapi 
num  awicayaku  kte.  Hecel  niyate  tokel  talo  oyul  waste- 
lake  kin  ogna  spanwakiyin  kte,  na  ecas  yakani  kte.  Hecel 
Esau  eekiya,  niyawaste  kte.,J  Yunkan  Jacob  wicala  sni 
na  heye:  “Esau  wicasa  kin  hinsme,  na  miye  mahinsme  sni 
ca  tokas  ate  mayutan  kin,  iaslalmayin  kte,  na  wagnayan 
keyin  na  on  mayasicin  kte  sece  lo  wan,”  ekiye.  Eyas  Re- 
becca  inihansni  lila  kitan,  canke  Jacob  tacincala  k’un 
awicagli.  Canke  Rebecca  iwayupiya  spanwicaye.  Hecon 
na  Esau  taogle  waste  wan  Jacob  unkiyin  na  tacincala  ha 
wan  nape  na  tahu  kin  opemni  na  wo  kaaye  si.  Canke  Jacob 
atkuku  wo  kai  na  “Ate”  eya  cekiye.  Yunkan  atkuku  kin 
“Hau,  nituwe  hwo?”  eya  ayupte.  Canke  Jacob  hekiye: 
“Esau  nicinca  tokapa  kin  he  miye  yelo,  na  taku  econ 
mayasi  heci  he  iyecel  ecamon  welo,  ca  hiyu  na  hiyotakin 
no  wota  yo;  hecel  ninagi  kin  mayawaste  kte  lo,”  ekiye. 
Yunkan  Isaac  ayuptin  na  hekiye :  “Ito  hiyanki  yeto,  cinks, 
tokeya  el  mau  yeto,  ciyutan  kte,  kin  hecel  micinksi  Esau 
niye  nains  nituktumapi  heci  islolwayin  kte  lo,”  ekiya; 
canke  atkuku  kin  ikiyela  inajin;  yunkan  nape  kin  oyuspin 
na  ake  heye:  “Wicaho  wan  nawaft’on  kin  he  Jacob  ho  kin 
e,  tka  wicanape  kin  blutan  kin  lena  Esau  tawa  yelo”  eyin 
na  icinunpa  iyungin  na  hekiye :  £  £  Esau  le  niye  so  ?  ”  Canke 
“Hau,  he  miye  yelo,”  ekiya.  Cankes  wotin  na  iglustan  el 
J acob  nape  kin  aputakin  na  yawaste.  He  hecon  na  inape  el 
Esau  is  eya  talo  wan  tanyan  spanyin  na  ahikigle  na  “Ate, 
hiyu  na  wota  yo,”  ekiye.  Canke  Isaac  iyus’inyayin  na  “Ni- 
tuwe  hwo  ? 9  ’  eya  iyunga ;  canke £  £  Wan,  le  nicinca  tokapa  Esau 
he  miye  yelo”,  ekiye.  Yunkan  Isaac  gnayanpi  kin  ableze, 
eyas  woyawaste  k’un  he  hektakiya  gluzin  kta  okihi  sni. 
Canke  Esau  sicahowaya  iyayin  na  heye:  “Haun-le  icinunb 
wana  omakift’ansunkeca  yelo.  Tokeyeftci  hoksitokapa 
woiyowaja  kin  maki  yelo,  na  hehanl  woyawaste  wan  maki- 
non  welo.  Ca  woyawaste  wanji  ehake  cik’ala  el  niun 
heci  he  emakiyi  ye,  Ate,”  ekiye.  Canke  Isaac  hoksila  kin 

onsila  on  woyawaste  cik’ayela  ekiye.  Hetanhan  Esau 
sunkaku  kin  lila  waRtela  sni  na  tiokte  kta  keye.  Rebecca 
Esau  wacokon  kin  nafi’on,  canke  Jacob  kico  na  hekiye : 
“Niciye  Esau  nikte  kteficin  ca  mioie  kin  anayagoptan  kte, 
cinks.  Ca  he  nanic’ispin  kta  on  Haran  ekta  ilani  kte,  na 
tohan  niciye  canlakisni  sni  kin  hehan  tiblo  Laban  kici  yaun 
kte”,  ekiye.  Yunkan  Isaac  is  eya  Jacob  kico  na  hekiye: 
“Mesopotamia  makoce  kin  etkiya  ya  yo;  hel  nihun  atkuku 
ti  yelo,  na  hel  nileksi  Laban  cunwintku  wanji  yuza  yo. 
Na  Wakantanka  iyotan  was’ake  cin  niyawaste  ni,  ”  eldye. 


16.  Jacob  icimani  na  Laban  ti  el  un  kin. 

(Omaka  2245  el) 

Hece  Jacob  wana  ILaran  etkiya  icimani  yahe.  Yunkan 
fitayetu  iyelianl  oblaye  owasteca  ka  wan  el  hihunni  na 


watuka,  canke  inyan  wan  ipahinkiya  iyunkin  na  istinme. 
Yunkan  istinme  kin  icunhan  wowanyanke  wan  woiton- 
peya  wanyanke.  Oaliyapi  kin  ieca  wan  maka  kin 
etan  wankatakiya  mafipiyata  ihunniyan  han  ca  wan- 

yankin  na  ogligle  wakan  kin  kutakiya  nains  wankata- 
kiya  aye  kin  icipasiseya  yapi  wanyanke.  Na  oinkpafice 
ekta  Wakantanka  icanyan  najin  ca  wanyanke.  Yunkan 
hoyeyin  na  lecel  eye:  “Niyatepi  Abraham  na  Issac  ta 
Wakantanka  Itancan  kin  lie  miye  yelo,  ca  makoce  wan 
akanl  nunke  kin  le  niye  na  tona  niye  etanhan  icagapi  kte 
heci  hena  cic’upelo.  Na  wicoicage  nitawa  kin  maka  okah- 
woke  kin  le  iyenanikecapi  kte  lo.  Na  niye  na  niye  etan 
wicoicage  kin  iyohiogya  oyate  oyasin  yawastepi  kte.  ”  Wana 
kikta  el  iyns’inyanyan  leic’iye:  “Awicakeya  Wakantanka 
lena  yanke,  k’eyas  slolye  sni  waun  k’un.  Ehank’nn  mahpi- 
yata  Wakantanka  ti  kin  le  tatiyopa  hunse.  Wan,  makoce 
kin  le  wakan  yelo,”  eyin  na  inyan  wan  ipahin  hpaye  k’un 
he  pawoslal  egle  na  on  wasabgle  kta  ca  wigli  akastan. 
Hecon  na  “Oyanke  kin  le  Bethel  eciyapi  kte  lo,  ”  he  Wakan- 
tanka  ti  kin  eyapi  ca  eic’iye.  Na  lecel  woic’iconze  wan 
oie’iglake:  “Wakantanka  el  maun  na  on  Ate  ti  ekta 
wapiyehci  waki  ehantans,  Itancan  kin  mita  Wakantanka  kte.” 
Hecon  na  iyopteya  iyaye.  Yunkan  miniowe  wan  el  tahca- 
sunkala  okaspe  yamnikiya  hpayapi  ca  el  i  na  tahcasunkala 
awanwicanyanke  kin  heya  wiwicayunge:  “Mitkuyepi,  toni- 
kiyatanhanpi  so?”  Canke  “Haran  heuntanhanpelo,  ”  eyapi. 

“Cas  Laban  eciyapi  wanji  Nachor  cinca  ca  slolyayapi 
naceca,”  ewicakiye.  Yunkan  “To,  he  slolunyanpelo,  ” 
eyapi  na  “he  wikoskalaka  wan  tahcasunkala  optaye  wan 
awicau  kin  he  cunwintku  ca  Rachel  eciyapi  ca  u  welo,” 
eyapi.  Yunkan  wikoskalaka  wan  tahcasunkala  kin  lyini 
wicakic  u  kta  ca  hi,  eyas  inyan  tanka  wan  miniowe  kin 
iyakahpeya  han,  canke  Jacob  naslok  iyayin  na  heyab 
ekiciyle  na  lila  tanyan  ahopin  na  is  tokiyatanhan  hel  hi 
nains  tuwa  ateyin  nains  tuwa  inaye  kin  hena  iyuha  okiyake. 
Yunkan  wikoskalaka  lila  wiyuskin  na  wancak  hosi  kigle. 
Iwatohanl  is  eya  wikoskalaka  kin  atkuku  kin  wiyuskinyan 
itkob  hihunni  na  poskiskil  oyuspin  na  tiyatakiya  agle. 
Jacob  ptelyela  un  kta  lii  k  un  waniyetu  wikcemna  nunpa 
Laban  tahcasunkala  tanyan  awankiciyanke.  Na  he  icunhan 
Rachel  na  cuweku  wan  Lia  eciyapi  ca  kiciwicayuze  na 
lila  tanyan  unpi. 

17.  Jacob  tatiwahe  ob  gli  kin,  na  Esau  tokel  itkokipe  kin. 

(Omaka  2265  el.) 

Jacob  wicasa  woilake  owotanla  kin  heca;  canke  Wakan- 
tanka  el  un  na  woyuha  kin  kiciynota.  Na  Laban  Jacob 
wowasiye  kin  on  wisi  k’u  kte  kin  iyupah  kicu  sni,  wicasa- 
sniyan  hunh  aksis  wacin  kuwa,  k’eyas  ecanles  sna  jica  aye. 
Canke  Laban  nakiwizin  na  kipaeze.  Yunkan  Wakantanka 
Jacob  hekiye:  “Niyatepi  tamakocepi  na  nitakuyepi  ekta 
gla  yo;  toksa,  nikiyela  waun  kte  lo”  ekiye.  Canke  tawicu 
kin  nupin  wancak  ob  iwoglaka;  yunkan  hecetulakapi.  Na 
wancak  tawaniyanpipi  kin  mnawicakiyapi  na  taku  woyuha 
tawa  kin  yuwinyeya  ecekce  kicagapi  nas  akiyagle.  Glapi 
na  Jordan  wakpala  el  kihunnipi,  kin  lehanl  ciyeku  Esau 
kiksuyin  na  kopehingle,  “owekis  canlakisni  sni  hece  makte 
kte  lo,”  ecin  na  lecel  wahosi  kaaye  wicasi :  “Jacob  nisun- 
kala  le  miye  ca  lecel  iceciciye :  Letan  iblabla  heci  hehantan 
Laban  ti  el  awaunye  lo.  Na  pte  na  sunsuriikpisan  na 
tahcasunkala  wicabluha  yelo ;  nakun  wicasa  winyan  ko 
wowasiwicawaye  lo.  Na  wana  waku  kta  mitawacin  ca 
onsimayala  kte  lo.  ”  Yunkan  wahosike  ci  ipi  na  glihunnipi 
na  leya  hosikaglipi :  “Niciye  Esau  ekta  wahosi  unkaipi  yes, 
ataya  takuni  eye  sni  yelo,  tka  eyas  wicasa  opawinge  topa 
yuha  letkiya  u  welo,  ”  eyapi.  Canke  Jacob  kagal  hingle 
na  wicasa  na  tawamakaskan  kin  kiwicagluslecin  no  ospaye 
nunb  wicakicage;  hecel  ospaye  wanji  tokel  owicakih’anpi, 
eyas  unma  ospaye  kin  naslok  akiyagni  kta  on  hecel  econ. 
Hecon  no  hehanl  Wakantanka  lecel  cekiye:  “Atewicawaye 
kin  taWakantankapi  kin  lecel  emayakiye  k’un :  “  “Nita- 

makoce  ekta  gla  yo  ”  ”  eha  ca  honacih’on na  J ordan  wakpala 
kin  wagliyuwege  lo.  Na  mawaste  sni  ca  omayakiyin  kta 
iyececa  sni,  tka  omayakiye.  Na  taku  ehe  k’un  hena  wica- 
yake  lo.  Tka  ito  lehanl  iyemacetu  sni  esa,  namicijin  ye, 
na  Esau  micincapi  kin  hunku  ob  wicakte  kte  sni”,  ekiye. 

Hanhepi  el  cgligie  wakan  wan  Jaeob  ti  el  i  na  iyakici- 
lipayapi  na  hanhepi  kin  ataya  kiciyus  igluspe  wacin  skanpi 
na  ecel  ayanpapi.  Yunkan  ogligle  wakan  kin  Jacob  hekiye: 
“Wana  anpa  yelo,  amayustan  yo”  eye,  k’eyas  Jacob  hekiye: 

Iliya,  woyawaste  emayakiye  sni  kin  helian  aciyustan  kte 
sni  yelo,  ”  ekiye.  Canke  ogligle  wakan  kin  ake  hekiye; 
“Tokel  eniciyapi  so?”  ekiye.  Yunkan  “Jacob  emaciyape- 
lo,,,  is  iye  ekiye.  Yunkan  ogligle  kin  ake  ayuptin  na 
hekiye :  ‘  ‘  IIowo,  ca  letanhan  caje  kin  he  ihpeyayin  kte  na 
Israel  eniciyapi  kte,  icin  Wakantanka  iyayahpaya  ca  letan 
wicasa  was  iyeniyanpi  okihipi  kte  sni  yelo. Na  hehanyan 
wi  hinapa,  canke  unyan  iyaya.  Canke  Jacob  oksanksan 
wakita;  yunkan  wana  Esau  wicasa  opawinge  topa  ob  u 
ca  wanwicayankin  na  inahni  wakanheja  na  winyan  kin 
ecekcel  ewicagle  na  wicitokab  mani  etkiya  ye.  Na  el 
ihunni  na  sakowin  akigle  maka  iyagle  kipatuje.  Yunkan 
Esau  takuni  sil  awacin  sni,  ecanles  inyank  u  na  sunkaku 
kin  poskil  yuzin  na  iiputake  na  ceyapi.  Ohakab  wakanheja 
kin  wanwicayankin  na  Jacob  hekiya:  “Le  wakanheja  kin 
lena  tuwa  tawa  hwo?”  “Wakantanka  hena  mak’u  welo,” 
eya  waayupte  Jacob  na  wakanheja  kin  wicakico;  canke 
hinajinpi  na  Esau  kipatujapi.  Yunkan  Jacob  ciyeku  kin 
wamakaskan  kin  etanhanhan  k’u  kte  hcin,  eyas  Esau 
wicala  sni  na  liekiye :  ‘  ‘  Hiya,  misun,  ota  wicabluha  c? 

to  e  taku  nitawa  kin  hena  atans’in  wicagluha  yo,”  ekiye, 
eyas  inihansni  Jacob  hekiye:  “  Wakantanka  taku  kin  lena 
el  woyawaste  eyin  na  mak’u  ca  etan  iyacu  kta  iceciciye;” 
cankes  cekiye  k’un  ogna  econ  na  kigle.  Cankes  is  eya  Jacob 
ihakab  h’anhiya  kupi  nas  Chanaan  makoce  el  glipi  na 
tiwahe  kin  ataya  atkukula  kin  un  kin  el  kipi  na  wooiyo- 
kipi  tanka  yuhapi.  Isaac  cinca  wanglakin  na  iyohakab 
waniyetu  wikcemna  nunpa  ni  ihunni.  Hecel  waniyetu 
opawinge  sam  wikcemna  saglogan  ihunni  na  t’e;  canke 
Ilebron  el  hapi. 

18.  Joseph  ciyeku  wiyopekiyapi  kin. 

(Omaka  2286  el.) 

Esau  Jacob  kici  wamakaskan  kin  nupinyan  olota 
wicayuhapi ;  canke  hankeya  Chanaan  makoce  kin  owicakan 
sni.  Hececa  cankes  Esau  lehanyang  iyaye,  na  Jacob  e 
Chanaan  makoce  kin  gluha,  canke  ena  ti.  Jacob  cinca,  kin 

etan  hoksila  akenunpapi  na  tewicahila,  tka  Joseph  eciyapi 
wan  unma  kin  wiciwankab  iyotankila.  Canke  watolianl 
ogle  wan  owe  otakiya  owapi  ca  kicage,  canke  ciyekupi  kin 
inakiwizipi.  Anpetu  wan  el  wamakaskan  kin  wolwicaki- 
ciyahanpi  icunhan  wicoh’an  sica  wan  econpi,  ehanl  Joseph 
wanwicayankin  na  iyokipi  sni  on  atkuku  kin  okiyaka; 
canke  hehanl  iyotan  lila  wahtelapi  sni  na  sunkayapi  sni 
keya  ikcaptapi.  He  iyecana  Joseph  woihanble  wan  yuha; 


canke  ciyeku  kin  wicakin  na  hewicakiye :  ‘  ‘  Anagoptanpi 
yeto,  mitawoilianble  wan  ociciyakapi  kte”  eyin  na  leya 
owicakiyake:  “Owoju  wan  el  iyuha  unkunpi  na  aguyapi 
hu  ca  paunhtapi  iwahanble.  Yunkan  miye  pawahte  kin 
wiciwankab  wosla  han  wanblake,  na  itaoksan  niye  payah- 
tapi  kin  wakage  k’un  he  kipatujapi  wanblake”  eya  oglaka. 
Yunkan  ciyekupi  kin  siglapi  na  hekiyapi:  “Ohunwela, 
wicasayatapiunniyanpi  kte  cel,  nakuns  nitawoilakepi  un- 
yaglawapi  kta  cel”,  eyas  inihansni  Jacob  ake  hewicakiye. 
“Akes  iwahanbla;  yunkan  lecel  iwahanble:  anpa  wi  kin 
na  hanhepi  wi  kin  na  wicahpi  akewanji  mayuonihanpi  ca 
wanblake.”  Yunkan  atkuku  kin  iyokipisniyan  hekiye: 

“Woilianble  kin  le  taku  kapi  huwo?  Cas  rniye  na  nihun 
na  niciyepi  ob  rnaka  akanl  ceunniciyapi  kta  hunse?M 
Jacob  heye,  k’eyas  tamahel  lecin:  “Tokas  Wakantanka 
tokatakiya  caje  yutanka  na  wicoh’an  tanktanka  yuhakiyin 
kte  sece  lo,”  ecin;  tka  ciyekupi  kin  e  hehanles  iyotan 
nakiwizipi.  Anpetu  wan  el  Joseph  ciyekupi  kin  wamakaskan 
kin  Sichem  etkiya  wicayuha  iyayapi.  Yunkan  Jacob 
Joseph  hekiye:  “Ito,  nieiye  unpi  ekta  yin  na  tokeske 
wamakaskan  ob  unpi  heci  hosi  makaku  ye,  ”  ekiye.  Cankes 
nah’on  na  iyaye.  Yunkan  Joseph  u  kin  ciyekupi  kin  tehan- 
tanhan  wanyankapi  na  heyapi :  “  E1  etonwan  po,  ihanble 

s’a  u  welo.  Ito,  hihunni  kin,  unktepi  na  ecas  maka  ook’e 
tanni  wanji  oihpeunyanpi  kte  lo.  Na  ecas  wamakaskan 
ocinsica  wan  tebya  keunkiyapi  kte  lo;  ito  toihanble  kin 
itokeca  ka”,  eyapi.  Tka  tokapa  wan  Reuben  eciyapi  kin 
he  wicala  sni  na  tukte  ogna  anawicapta;  yunkan  sunkaku 
kin  niyakel  atkuku  ekta  ki  kta  ogna  owicakuwa,  na 
hewicakiye:  “Hiya,  ito  tawe  kin  papsunpi  sni  yo,  tka  e 
makok’e  kin  hel  e  oihpeya  po”,  ewicakiye.  Yunkan  Josepli 
wana  el  ihunni;  canke  iyahpayapi  na  taogle  kin  yuslok 
kipi.  Heconpi  na  makok’e  k’un  el  oihpeyapi,  eyas  wapika, 
oihpeyapi  kin  ceteta  mini  wanice.  Heconpi  na  wol  iyotake, 
kin  lehanl  wicasa  lehankata  eya  ahiyaya  ca  wanwicayan- 
kapi.  Yunkan  hena  wicahiya  yutapi,  wigli  wastemna,  na 
wahpe  pa  ca  wak’inkiyapi  na  hena  Egypt  makoce  ekta 
ayapi.  Yunkan  Juda  eciyapi  wan  Joseph  ciyeku  kin  wanji 
ca  heye :  “  Sunkaunyanpi  kin  unktepi  esa,  takuni  etanhan 
unkiwastepi  kte  sni;  iyes  wiyopeunyanpi  kin,  woiyaunpe 
unnicapi  na  unnapepi  kin  unsapapi  kte  sni,  icin  kici  we 
ounwanjilapi.  Tokel  el  awacanipi  hwo?”  ewicakiye: 
Yunkan  hecetu  lakapi  nas  Joseph  yuakanl  icupi,  na  ceyaya 
howaye,  k’eyas  mazaska  wikcemna  nunpa  on  wiyopeyapi. 
Canke  wicasa.  eya  taku  wiyopeya  Egypt  etkiya  aye  un 
hena  e  ca  Joseph  Egypt  etkiya  akiyaglapi.  Joseph  ciyeku 
tokapa  wan  Reuben  eciyapi  un  he  el  un  sni.  Canke  takuni 
slolye  sni  watohanl  glihunni  na  Joseph  ole,  eyas  iyeye  sni ; 
canke  ceya  iyayin  na  ogle  aigluhlehlel  heye:  “Hehehe, 
hoksila  kin  tokah’an  ca  toketkiya  mini  kta  hwo?”  Eyas 

unma  kin  itokawacin  sni  sas,  el  takeyapi  sni  yankahanpi. 
Tacincala  wan  ktepi  na  tawe  kin  on  Joseph  taogle  kin 
oputkanpi  na  atkuku  kin  iyayekiyapi  na  lecel  eyapi:  “Le 
iyeunyanpelo,  ca  nicinksi  tawa  nains  tawa  sni  heci  niye 
slolyayin  kta  nacece  lo.”  Yunkan  Jacob  iyekiyin  na  heye: 
“Micinksi  taogle  k’un  he  le  e  yelo,  wamakaskan  sica  wan 
Joseph  tebinakiye  lo,  ”  eya  ceyaya  ogle  aigluhlehlece ;  canke 
cinca  kin  yucantewaste  wacinpi,  eyas  lila  tehan  akisni  sni. 


19.  Joseph  tokel  Putiphar  ti  el  woakipa  yuha  heci  he. 

(Omaka  2287  el.) 

Wicasa  eya  wopeton  omanipi  un  hena  wana  Egypt 
makoce  ekta  kihunnipi  na  Joseph  wiyopeyapi  kte.  Yunkan 
akicita  itancan  wan  Putipliar  eciyapi  ca  Joseph  opeton 
na  woilagye.  Wakantanka  Joseph  el  un;  canke  taku  econ 
kin  iyuha  kiciyuwaste.  Joseph  tawoecon  kin  iyuha  tanyan 
econ,  canke  Putiphar  lila  wacinyin  na  hankeyas  tipi  na 
woyuha  kin  ataya  awanyank  si ;  canke  ecel  econ  na  tawo- 
yuha  kin  kiciyuota.  Yunkan  watohanl  Putiphar  tawicu 
kin  Joseph  wicoh’an  sica  wan  econ  ape;  canke  Josepli 
iyus’inyayin  na  hekiye:  “Hiya,  wicasa  wan  mayuha  kin 
taku  kin  iyuha  awanyank  masi  na  lila  iwacinmaye  k’un 
tuwa  ka  kesas  taku  lececa  ecawakion  ka  hecamon,  eyas 
nakun  mita  Wakantanka  kin  etkiya  wowahtani  ecamon  kta 
ca  wicawala  sni  yelo”  ekiye,  k’eyas  oanpetu  ka  can  na  ake 
sna  iyungahe,  eyas  wicala  sni.  Anpetu  wan  el  Joseph 
takuku  econ  kta  ca  tima  ki  na  winyan  kin  iyopteya  iyayin 
kta ;  yunkan  tasina  el  yuza  hiyanke  na  ake  sil  econ  ape, 
tka  Joseph  iyayin  kta  igluspin  kta ;  yunkan  tasina  kin  yus 
un,  canke  unyan  kinape.  Winyan  kin  aktapi  sni,  canke 
canzekin  na  Joseph  oyusinke.  Na  hignaku  kin  htayetu  gli 
el  hekiye:  “Hebrew  lioksila  wan  ayagli  k’un  he  sil  econ 
amape,  k’eyas  wicawala  sni  na  wapan,  canke  tasina  kin  le 
unyan  nape  ca  le  tasina  kin  e  kisto,”  eya,  canke  hignaku 
Putiphar  lila  canzekin  na  Joseph  kaske  wicasi. 


36 


WICOTAKUYE  TANNI  KIN. 


20.  Tokel  Joseph  owicakaske  kin  el  kuwapi  heci  he. 

(Owaka  2287  el.) 

Joseph  wicasa  owotanla  kin  heca  yesan,  sicaya  kuwapi 
na  ecel  kaskapi.  Heca  tka  Wakantanka  Joseph  el  un  na 
awanyanka ;  canke  owicakaske  awanyanke  kin  tukte  ogna 
Joseph  wastelakin  kte  kin  ogna  unkiye.  Cankes  hankeya 


Joseph  wieakaskapi  kin  ataya  awanwicanyangkiye.  Yunkan 
watohanl  wicasayatapika  tawowasi  itancan  num  taku 
iyawicaunpapi  na  is  eya  wicakaskapi.  Yunkan  he  unma 
wicasayatapi  kin  lie  wayatkekiye  kin  heca  tka ;  na  is  unma 
kin  he  wicasayatapi  kin  tawohe  kin  heca.  Yunkan  ohan- 
hepi  Wanjila  el  nupin  woihanble  yuhapi.  Yunkan  woihan- 
ble  kin  lena  nupinyan  lila  inihanpi  na  on  cansil  yanka- 
hanpi ;  ehanl  Joseph  wanwicayankin  na  hewicakiye: 
“Takuwe  ca  le  anpetu  kin  iyotan  cantenisicapi  hwo?”  eya. 
Yunkan  “  Unkihanblapi,  eyas  tuweni  yuaslaya  unkiciyui- 
eskapi  sni  yelo,”  eyapi.  Canke  Joseph  hewicakiye:  “Eca 

wayuaslayapi  na  wayuieskapi  kin  hena  Wakantanka  tawa 
sni  yelaka  ?  Tka,  ito,  taku  ca  iyahanblapi  heci  omakiyakapi 
yeto”,  ewicakiye.  Yunkan  wiyatke  yuha  itancan  kin 
lecel  oglake:  “Cunwiyape  hu  wan  aletka  yamni  ikoyaka 
ca  mitokab  han  ca  wanblake.  Yunkan  iwatohanl  canmi 
uye,  ake  iwatohanl  nahca  na  nahca,  na  iwatohanl 
cunwiyapehe  eya  wasteste  ca  ikoyake.  Yunkan  wicasaya- 
tapi  wan  mayuha  k’un  he  tawiyatke  kin  napogna  bluha  ca 
cunwiyapehe  kin  bluspi  na  wiyatke  kin  el  obluskice. 
Hecamon  na  wicasayatapi  kin  wak’u  welo”,  eya  oglake. 
Yunkan  Joseph  hekiye:  ‘  ‘  Nitoihanble  kin  he  lecel  kapelo: 
Aletka  yamni  kin  he  letan  anpetu  yamni  kin,  hekta  tokel 
wicasayatapi  kin  ti  el  woinilake  heci  ake  hel  econniciyin 
kte  lo.  Hecel  ake  wayatkeyakiyin  kte  lo.  Ho,  tka  lena 
tanyan  hecetu  kin,  wicasayatapi  kin  miksuyeyayin  kte ;  hecel 
owicakaske  kin  letan  inawapin  kta  on  miciksuya  yo.  Hebrew 
makoce  kin  liematanhan,  tka  wicowicasasni  on  amahiyupi 
na  lel  ahiwiyopemayapi  na  takuni  sica  ecamon  sni  yesan, 
makaskapi. ’  9 

Yunkan  is  eya  owohe  awanyanke  kin  oihanble  yuha 
k’un  oglake  na  heye:  “Psawognake  kin  leca  yamni  icia- 
glegle  pe  iyagleya  mawani  wanmiglake  lo ;  na  hena  woyute 
ojugjula  na  akatanhanhci  un  kin  he  woyute  spanyanpi 
ocaje  oyasin  ogna  un.  Yunkan  zintkala  kin  ahiyu  na 
oyaspaspapi,  ”  eya  oglake.  Yunkan  Joseph  ayuptin  na 
hekiye:  “Woihanble  wan  luha  kin  he  lecel  kapi:  paswo- 
gnake  yamni  kin  he  anpetu  yamni  ca  kapi.  Hehantu  kin, 
wicasayatapi  kin  pa  kin  inicu  na  canicipawege  wan  el 
otkeniyin  kte,  na  zintkala  kin  nicehpi  kin  yaspaspapi  kte 
lo.”  Lena  hecel  eyapi  na  iyamni  can  el  wicasayatapi  kin 
tonpi  taanpetu ;  canke  waspankiyapi  na  takuku  el  wicoh’an. 
Yunkan  wiyatke  yuha  itancan  kin  na  owohe  awanyanke 
k’un  hena  wicakiksuya;  canke  wiyatke  awanyanke  kin 
tawicoh’an  k’un  he  kicu  na  owohe  awanyanke  k’un  he  e 
eanicipawege  wan  el  otkeye  wicasi.  Wiyatke  yuha  itanean 
k’un  he  lila  wiyuskinyan  un,  tka  Joseph  atayas  kiksuye 
sni. 

21.  Joseph  itancan  kagapi  kin  he. 

(Omaka  2289  el.) 

Wicasayatapi  wan  waspanka  ecakicionpi  hehantan  wana, 
omaka  num  ihunni,  k’eyas  hehan  Joseph  kaska  yankahe. 
Wicasayatapi  kin  is  eya  iyehanl  hihunni.  Yunkan  woihan- 
ble  wan  yuha  na  lecel  wanyanke:  “Nile  wakpala  kin 
aglagia  najinhan.  Yunkan  ungna  ptegleska  sakowin  wasteste 


cebcepapilahcaka  ca  mini  kin  etanhan  hinapapi  nas 
psaowoju  owiwiyela  han  wan  el  wayaslahanpi.  Yunkan 
iwatohantu  el  ake  ptegleska  sakowin  tamahecapilahcaka  ca 
°yul  sicapi  iteyakel  ake  mini  kin  etanhan  hinapapi  nas 
ptegleska  cebcepa  eya  tokaheya  hinapapi  k’un  tebwicayapi, 
wanyankin  na  onstinma  nihinciya;  canke  oikpahice. 

Na  ake  istinme.  Yunkan  ake  ihanble  na  he  is  lecel 
wanyanke:  Wagmeza  hucan  wan  wahuwapa  sakowin  wa- 
steste  ikoyaka  ca  wanyanke ;  yunkan  iwatohanl  ake  hucan 
wanjilakel  el  ake  wahuwapa  sakowin  etan  icage,  k’eyas 
wahuwapa  kin  lila  siksica.  Yunkan  wahuwapa  siksice  kin 

lena  wahuwapa  owanyank  wasteste  k’un  taowanyanke  kin 
t’ewicaye  s’e  wicayusicapi.  Hecel  wanyankin  na  ake 
nihinciya  on  oikpahice,  eyas  hehanyan  anpa;  cankes  kikta 
na  wicasa  ksapa  na  waokaftnigefice  kin  leca  kin  iyuha 
wahowicayin  na  tawoihanble  kin  owicakiyake,  na  he  tokel 
un  hecel  ihanbla  heci  iwicayunge,  k’eyas  wanjini  yuaslaya 
yuieska  kta  ca  okihipi  sni.  Ehanl  wiyatke  yuha  itancan 
kin  Joseph  kiksuyin  na  le  itokabya  ektonje  k’un  he  icante- 
sice.  Na  Joseph  tawoihanblepi  eya  el  tokeske  waeyin  na 
ecetu  heci  hena  wicasayatapi  kin  iyuha  okiyake.  Yunkan 
wanyanka  cin ;  canke  hiyoye  wicasi ;  cankes  ahipi.  Yunkan 
wicasayatapi  kin  Joseph  hekiye:  “Wicoihanble  eya  bluha 
na  owaglake,  eyas  tuweni  yuaslaya  makiyuieska  okihi  sni 
yelo/’ ekiye.  Yunkan  Joseph  hekiye :  ‘‘Wakantanka  ecela 
aniyupta  okihi  yelo.”  Canke  wicasayatapi  kin  taoihanble 
kin  Joseph  okiyake.  Yunkan  Joseph  hekiye:  “Wakantanka 
taku  wan  econ  kta  ca  wicasayatapi  kin  wanyangniciye  lo. 
Ito  ptegleska  na  wahuwapa  eya  sakowinwin  wasteste  k’un 
he  omaka  sakowin  kin  el  taku  oyasin  ota  kte  lo.  Na 
ptegleska  sakowin  na  wahuwapa  sakowin  siksica  ohakab 
tanin  k’un  he  is  eya  omaka  sakowin  wawanicin  na  wicaaki- 
fi’an  kte  lo.  Ca  tokatakiya  letan  Egyt  makoce  kin  owancaya 
omaka  sakowin  taku  ke  c’eyas  iyakic’uya  icagin  kte  lo. 
Na  he  ohakab  omaka  sakowin  kin  hena  el  wawanicin  kte, 
na  wicaakifi’an  kte.  Na  omaka  sakowin  waota  k’un  he 
isanbya  ikipiya  ohakab  omaka  sakowin  kin  el  wawanicin 
na  wicaakifi’an  kte.  Ho  heciyatan  on  wicasayatapi  kin 
wicasa  wanji  woilake  waste  na  wacinyepica  ca  kafinigin  na 
he  omaka  sakowin  waota  kin  le  el  taku  icage  kin  hena 
ataya  okaspe  zaptankiya  iyawa  na  etanhan  okaspe  wanji 
oti  tanktanka  etan  ojugju  egle  kte  lo ;  hecel  omaka  sakowin 
sice  el  awicakifi’an  kte  on  igluwinyeyapi  kte  na  on  niunpi 
kte  lo.”  Yunkan  Joseph  toie  kin  wicasayatapi  kin 
lila  iyokipi  na  heye:  “  Woie  eya  ehe  kin  lena  Wakantanka 
onspeniciya  ca  slolwaye  lo.  Heon  wicasa  wanji  nisanb 
woksape  na  wowayupike  yuha  ca  iyewaya  owakihi  kte  sni 
yelo.  Ho  ca  wati  kin  ataya  el  oinitancan  kte,  na  tokel  ehe 
kin  lena  oyate  kin  ananigoptanpi  kte  na  ecel  econpi  kte. 

Na  wicasayatapika  manke  cin  hel  ecela  niwankab  waun 
kte  lo.  Ca  Egypt  makoce  kin  ataya  awanyank  cisi  yelo/’ 
eyin  na  napsiyohli  wan  un  kin  gluslokin  na  Joseph  unkiye 
na  sina  wapalilate  wan  wiyakpakpa  ca  unkiye,  mazaska  zi 
wanap’in  wan  iyayustak.  Hecon  na  tacanpagmiyanpi  kin 
iyokiheya  wanji  ya  ca  hel  Joseph  yankekiye.  Na  otonwahe 
kin  ohangleya  ayapi  na  Egypt  makoce  el  itancan  kin  eya 
eyakicipahapi  ca  “ohoyalapi  kte  lo”  eyapi.  Nakun  caje 
kin  yutokecapi  na  oyate  niwicakiye  kin  eya  castonpi.  Joseph 
waniyetu  wikcemna  yamni  el  woitancan  kagapi. 

22.  Joseph  ciyekupi  kin  tokel  Egypt  el  iyotiyekiyapi 
kin  he. 

Joseph  tokel  eye  k’un  oyasin  ecetu.  Waniyetu  sakowin 
waota  k’un  icunhan  wagmeza  na  aguyapi  su  na  takusnisni 
akab  iyaye  kin  hena  iyuha  mnaye.  Canke  taku  hecel 
iyakic’uya  mnaya  kin  hena  otonwahe  kin  el  heca  ognake 
tankinkinyan  hiyeye  kin  iyuha  ojuye.  He  hecetu  na  isanpa 
omaka  isaglogan  kin  hetan  wana  takuni  icage  sni;  canke 
tuktetu  ke  c’eyas  wicaakih’an  tanka.  Na  oyate  kin  wica- 
sayatapi  kin  el  gangansniyan  ahihunni  na  wokicinpi. 

Canke  “Joseph  ekta  yapi  na  tokel  econ  nisipi  kin  ecel 
econ  po,”  ewicakiye.  Canke  Joseph  wojupi  su  ognake  kin 
yugan  na  wicakikpamni,  oyate  lehankalkatanhan  Egypt  el 
wagmeza  opeton  ahi. 

Chanaan  makoce  ekta  ko  aguyapi  su  nains  taku  hecekceka 
wanica;  canke  oyate  heciya  unpi  kin  is  eya  iyotiyeki- 
yapi.  Yunkan  Jacob  cinca  kin  hewicakiye:  “Egypt  makoce 
kin  heciya  aguyapi  su  ota  ska,  nawah’on  welo,  ca  ekta  yapi 
na  on  niunkunpi  kta  iyecel  opeton  po,”  eyin  na  wikcemna 
yapi  kta  wicakahnige.  Tka  hakakta  wan  Benjamin  eciyapi 
ca  he  e  tiyatana  aksije,  owekinas  taku  sica  hiyagle  kta 
kecin  na  on. 

Hecel  iyayapi  nas  ekta  ipi  na  Joseph  el  ipi  na  kipatu- 
japi,  k’eyas  he  sunkakupi  kecinpi  sni,  iyekiyapi  sni  canke. 
Eyas  iye  Joseph  ciyeku  kin  iyewicakiye  na  woihanble  eya 
heciya  yuha  k  un  kiksuye.  Nas  hecin :  Ito,  ciyewicaye 

kin  hekta  woahtani  econpi  kun  he  itahena  igluwastepi  heci 
he  slolyin  kte  hcin  on  takuku  iwicayutin  kta  awacin.  Nas 
wiwicayungin  na  hewicakiye :  ‘  ‘  Tokiyatanhan  yahipi  hwo  ?  ’  ’ 
eya.  Yunkan  hekiyapi:  “Chanaan  makoce  kin  heciyatanhan 
takuku  on  niunkic’iyapi  kta  opeton  unhipelo,”  eyapi. 
Yiuikan  wohinyansyela  hewicakiye:  “Takomni  tonwe  ca 
le  yaliipi  na  tuktektel  sunkanyan  wawasagyayapi  kte  kin 
hena  iwanyank  yahipi,  ”  ewicakiye.  Canke  ayuptapi  na 
heyapi:  “Hiya,  hecetu  sni  yelo.  Woyute  ca  opeton  unhi- 
pelo,  Nitahoksila  eya  le  unhipi  kin  lena  wiuncowepihce  lo. 
Wicasa  wanjila  ateunyanpi  ca  Chanaan  makoce  kin  ektana 
yanke  lo.  Na  hakakta  kin  tiyata  ateunyanpi  kin  kici 
yanke  lo.  Na  wanji  e  lehanl  niun  sni  yelo,”  ekiyapi, 
k’eyas  wicala  sni  konzin  na  ecanles  yamni  can  wicakaske. 
“Wicasa  wahwapi  kin  lenicapi  kehapi  ca,  ito,  yahipi  kin 
letan  wanji  ena  kaska  nankapi  kte.  Ho,  na  unma  kin 
taku  opeyatonpi  kin  lena  ayaglapi  kte  na  nisunkalapi  wan 
tiyata  yanke  kin  he  ic’ic’uya  yuha  yaglipi  kte  lo.  Hecanonpi, 
yunkan  nitoiepi  kin  wicawala  kte  na  ungnayehcis  on 
nit’api  kte  sni.  ” 

Yunkan  hekiciyapi:  “Iyotiyekiya  waunkipapi  kin  lena 
hecel  unkakipapi  kta  iyececa,  cas  ecel  unhiyaglepi;  icin 
sunkaunyanpi  wan  etkiya  waunhtanipi,  onsisiya  ceyaya 
ceunkiyapi,  k’eyas  el  nonge  unyuzapi  sni,  heon  tantanhan 
woakipa  kin  le  unhiyaglepi,  ’  ’  heyahanpi  kin  Joseph  nah’on 
sni  kecinpi,  ieska  wan  iyohlogya  wowicakiyakahan  canke; 
eyas  tak  eyahanpi  kin  iyuha  nah’on ;  canke  icante  sice ; 
canke  igluhomni  na  ceye.  Eyas  isam  iwicayuta  cin  kin 
on  ciyeku  kin  wanji  Simeon  eciyapi  ca  kaske  wicasi.  Hecon 
na  hehanl  tawowasi  kin  wojuha  kin  oyasin  aguyapi  su 
ojuwicakiciye  wicasi  na  nahmalakel  tamazaskapi  kin 
tawojuhapi  kin  ecekce  owicakicignak  wicasi,  na  onweya  ko 
wicak’upi,  cankes  kiglapi.  Nas  kihunnipi  na  taku  kin  iyuha 
atkukupi  kin  okiyakapi  na  wojuha  k’un  gluskapi.  Yunkan 
mazaska  eya  on  wopetonpi  kecinpi  un  iyuha  tawojuhapi 
ecekce  opahtahta  un  ca  wanglakapi  na  inihineiya  hinglapi, 
icin  takuni  slolyapi  sni  canke.  Yunkan  Jacob  hewicakiye: 
“Hoksi  colamayayapelo.  Joseph  makini  sni  yelo.  Na 

Simeon  owicakaske  wan  el  amakiksijapelo.  Na  Benjamin 
elalapi  kte  licin  yelo.  Tka  wotefiike  kin  lenana  awakipa 
yelo,  ca  micinksi  alapi  kte  sni  yelo,  ciyekn  kin  t  a  ca 
heon.  Makoce  wan  ekta  lapi  kte  kin  heciya  Benjamin 
alapi  na  taku  wanji  akipa  ehantans,  mipehin  sansan  kin 
wocantesica  on  maka  mahel  yeyayapi  kte  lo.  ’  ’ 


23.  Benjamin  Egypt  ekta  i  kin  he. 

Aguyapi  su  eya  aglipi  k’un  hena  glusotapi ;  canke 
Jacob  cinca  kin  hewicakiye :  “Nahahci  woyute  kin  otehika 
ca  ake  Egypt  makoce  kin  ekta  yapi  na  woyute  etan  ope- 
unkiciton  po,  ”  eya;  canke  Juda  atkuku  kin  hekiye: 
“Heciya  unkipi  k’un  hehan  itancan  kin  leye  lo :  “  “Hoksila 
kin  he  ayaupi  sni  ehantans,  wancakes  yaupi  kte  sni  yeln,  ”  ” 
eunkekiyapelo.  Ca  hohsila  kin  miye  aihpemaya  yo;  hecel 
unkiyayapi  kte  lo;  kin  hel  ogna  unnipi  kte  lo,  ”  Juda  atku- 
kula  kin  ekiye  na  “woaihpeye  kin  he  miye  wak’in  kte  na 
miya  minape  kin  etan  ake  yeca  kte  lo”  ekiye.  Canke 
Jacob  ot’ungyakel  iyowinye.  Na  takukukel  itancan  kin 
kaaye  wicasi  na  “nakun  mazaska  eya  wojuha  mahelhel 
opahtapi  k’un  hena  nakun  kicaaya  po ;  hecel  takuni 
woiyaunpe  el  luhapi  kte  sni,”  ewicakiye.  Na  tukte  ogna 
oicimani  waste  yuhapi  kte  kin  na  Egypt  itancan  kin  tanyan 
wicakuwa  na  Simeon  Benjamin  ob  tanyan  glipi  kte  kin 
hena  Wakantanka  icekiye.  Nas  iyayapi  na  ekta  ihunnipi 
nas  Joseph  el  ipi.  Yunkan  Joseph  tawowasi  kin  wanji 
hekiye :  ‘  ‘  Lena  wati  ekta  awicayin  na  waspanya  po,  ’  ’  ekiya : 
canke  ecel  econ.  Na  ekta  awicai.  Yunkan  iyus’inyayapi 
na  nihinciyapi  na  hekiciyapi:  “Wan,  le  toka  waaunkipi 
k’un  hehan  wojuha  mahelhel  mazaska  eya  un  k’un  heon 
lel  tima  unkaglipi  s’elececa  yelo.  Na  woiyaunpe  wanji 
unkicagapi  na  wayaka  unkagapi  na  ena  unkaksijapi  kta 
iteke  lo,”  eyapi.  Na  Joseph  tawowasi  wan  tiyopa  el  najin; 
canke  el  enajin  na  liekiyapi :  “Kola,  ito  anagoptan  yeto: 
lel  hekta  watohanl  lel  woyute  opeton  unhipi  na  unglapi 
el  wojuha  kin  unyuskapi.  Yunkan  mahel  mazaska  eya 
woyute  iyopeunyanpi  k’un  hena  mahelhel  un  welo,  eyas 

iyuha  uiikahipelo.  Na  nakun  isakibya  ake  woyute  iyope- 
unyanpi  kte  eya  unkahipelo.  Ca  tuwa  wojuha  unkitawapi 
kin  el  mazaska  kin  liena  ognake  heci  slolunyapi  sni  yelo.  ” 
Yunkan  wowasi  kin  “wakokipapi  sni  yo”  ewicakiye. 
“Wankantanka  nitawapi  na  niyatepi  taWakantankapi  kin 
he  e  ca  nitawojuhapi  el  taku  wasteste  un  heci  hena  ognake 
lo,  ea  wikopapi  sni  yo,”  ewicakiyin  na  Simeon  wicakahi. 
Ehanl  Joseph  tima  glicu;  canke  kipatujapi  na  takuku 
kahipi  un  hena  k’upi.  Canke  is  eya  wicakinihan  na 
atkukupi  kin  nahahci  zaniyan  niun  heci  iwicayunge. 
Canke  kinihanyan  “Hau”  ekiyapi.  “Hekta  yahipi  un 
hehan  nisunkalapi  wan  iwoyaglakapi  un  he  le  e  hwo?”  ey*a 
iwicayunge.  Yunkan  “he  e  yelo”  eyapi.  Canke  Joseph 
hekiye:  “Wankantanka  toke  onsinila  ni,  cinks”  eyin  na 
oh’ankoya  kinapin  na  ekta  lila  iceye.  Ceya  iglustan  el  ake 
tima  ki  na  tokapa  kin  tokaheya  iyotagkiye;  na  hetan  tokel 
okicihanpi  kin  lecel  ewicagnakin  na  hakakta  kin  owehanketa 
egnakin  nas  wotapi.  Na  woliglustanpi  el  iyohila  takuku 
wicak’u,  eyas  Benjamin  e  unma  kin  taku  wicak’u  kin  he 
zaptan  iyakigle  hehanyan  k’u;  canke  lila  el  iyukcanpi. 

24.  Jacob  cincapi  kin  tokel  Benjamin  on 
iyotiyekiyapi  kin  he. 

Joseph  ciyekupi  kin  wokipajin  na  wonawizi  yuha  unpi 
slolye  k’un  he  nahahci  hececapi  lieci  slolyin  kte  hcin.  Na 
nakun  sunkakupi  kin  heciya  sehans  tehilapi  heci  lienana 
on  Benjamin  lila  apatonyela  kuwa.  Canke  sam  iwicayutin 
kta  tawacin.  Canke  tawowasi  kin  wojuha  kin  iyuha  ake 
ojuwicakiciye  si  na  tamazaskapi  kin  icete  kin  ena  opahte 
si.  Tka  Benjamin  tawojuha  kin  he  e  icete  kin  hena  iye 
Joseph  tawiyatke  wan  maza  ska  ori  kagapi  ca  koya  opahte 
si.  Canke  iyuha  ecel  econ  el  wak’inkiciyapi  nas  tiyatakiya 
kiglapi.  Na  nahahci  tehanl  yapi  sni,  kin  walehanl  ohakapa- 
tanhan  Joseph  tawowasi  k’un  he  ahiwicakiglege  na  hewi- 
cakiye:  “Takuwe  ca  wicoh’an  wastc  ecanicionpi,  yunkan 
nis  itkob  sicaya  waecanonpi  hwo?  Wiyatke  wan  maza  ska 
on  kagapi  ca  mayanonpi  kin  he  itancan  witawa  kin  tawa 

yelo ;  ca,  wan,  lila  sicaya  ecanonpelo.”  Yunkan  canzeliin- 
glapi  na  takuni  manonpi  sni  keyapi.  Na  isam  heyapi : 
“Unkiyepi  kin  le  tukte  wanji  wiyatke  kin  he  maunnonpi 
ehantans,  he  t’in  kte  lo;  na  unma  kin  iyuha  woilagunyayapi 
kte  lo,”  eyapi.  Yunkan  heya  awicayute:  “Nioiepi  kin 
he  ogna  kte  lo.  Tuwa  yuha  iyewaye  cin  he  woilagwayin  kte, 
na  unma  kin  takuni  woiyaunpe  luhapi  kte  sni  yelo,” 
ewicakiye.  Canke  wojutonpi  k’inkiyapi  k’un  inahni  kpa- 
hpapi  na  yuskaska  inyankapi.  Canke  tokapa  kin  tawojutonpi 
kin  oyutantan;  na  hehanl  iyokihe  kin  hecel  awicayin  na 
Benjamin  tawojuton  kin  ehake  oyutantan.  Yunkan  el 
wiyatke  kin  iyeya ;  canke  iyuha  kagal  hinglapi  na  haaiglu- 
hlehlecapi  na  piya  wak’inkiciyapi  na  hektakiya  otonwahe 
kin  el  kipi.  Na  Joseph  el  ipi  na  itokab  makata  ihpeie’iyapi 
na  Juda  hekiye:  “Hehehe,  unkoh’anpi;  sice  kin  hena 
Wakantanka  slolye  lo.  Iho  woilagunyayapi  kte  lo,  iyuha; 
wiyatke  kin  yuha  iyeyapi  un  he  ko.”  Canke  Joseph  hewi- 
cakiye:  “Hiya,  he  hecetu  kte.  sni,  tukte  wanji  wiyatke 
k’un  he  mamakinon  heci  he  woilagwayin  kte  lo,  na  unma 
kin  niyatepi  kin  ekta  yaglapi  kte  lo.”  Yunkan  oyasin 
lila  cantesicapi.  Na  Juda  tokel  atkuku  kin  iyus’oya  Ben- 
jamin  u  kta  iyowinkiye  kin  hena  okiyakin  na  Benjamin 
unyan  kipi  ehantans,  tehiya  oh’anpi  kte  kin  hena  okiyakin 
na  isam  hekiye :  ‘  ‘  Heciyatanhan  on  ito  miye  woilag- 

mayayin  kte  lo  na  hoksila  eiyekupi  kin  ob  gleyayin  kte 
lo,”  eya  icekiye. 

25.  Joseph  iglutanin  kin  he. 

Joseph  ciyekupi  kin  wicoh’an  ecinsnisniyan  econ  aupi 
k’un  hena  wana  etan  igluwaste  wacinpi  kin  owicakahniga. 
Canke  Egypt  wicasa  eya  tima  unpi  kin  itoeyas  inape 
wicasi,  tuwe  kin  he  wana  igluotanin  kta  awaein  kin  on. 
Inapapi  el  ceyaya  iyayin  na  hewicakiye:  “Joseph  he  miye 
yelo.  Atewaye  kin  nahahci  ni  un  hwo  ?  ’  ’  ewieakiye.  Canke 
ciyeku  kin  lila  iyus’inyayapi  na  nihinciyapi ;  canke 
inilahci  yankapi.  Canke  ho  wahwakiyakel  ake  hewicakiye: 
“E1  mau  po !  Nisunkalapi  Joseph  Egypt  makoce  etkiya 
wiyopeyayapi  k'un  he  miye  yelo.  Wakokipapi  sni  yo, 

niyepi  011  tantanhan  Wakantanka  Egypt  makoce  kin  leciya 
ciciyuwinyeyapi  kta  on  nitokab  umayin  na  itancan  makage 
lo.  Ca  inahni  glapi  na  ate  lekiya  po:  “  “Joseph  nicinca  kin 
lecel  eye  lo:  Wakantanka  Egypt  makoce  kin  el  itancan 
makage  ca  takuni  ape  sni  wancak  el  mayau  kte  lo.  Toksa, 
makoce  wan  Gessen  eya  cajeyatapi  ca  el  yati  kte  lo.  Ca 
tiiyupah  taku  woyuha  na  waniyanpi  kin  hutipak’oh  wiea- 
yaglou  kte  lo.  Na  mikiyela  oyaunyanpi  kte  lo ;  hecel  wocic ’upi 
kte  lo ;  nahahci  waniyetu  zaptan  wicaakih’an  kte  ca.  ”  ;  ’ 


Na  wowitan  mitawa  kin  na  Egypt  el  wanlakapi  kin  lena 
iyuha  ate  oyakilakapi  na  inahni  mayakaupi  kte  lo,  ”  eyin 
na  Benjamin  poskiskil  yuzin  na  ceya;  ceyeku  kin  ko  wicaglu- 
haha  ceye.  Yunkan  hehanya  is  eya  wokiyakapi  na  lila 
iyuskinpi.  Yunkan  wicasayatapi  kin  Joseph  ciyekupi  eya 
hipi  ska  nah’on  na  lila  ikiciyuskin.  Na  Jacob  tiwahe  ataya 
upi  kte  kin  he  lila  cin.  Na  Joseph  okiyakin  na  tukteogna 
k’eyas  lila  owicakiyin  kta  kekiye.  Canke  Joseph  canpagmi- 
yanpi  na  onweya  koko  wicak’u  na  otoiyohi  sina  numnum 
wicak’u,  tka  Benjamin  e  sina  zaptan  na  mazaska  opawinge 
yamni  k’u.  Na  atkukula  kin  nakun  takuku  kagle  wicasi  na 
“yaglapi  kin  iyotahepiya  acankicizekapi  sni  yo,”  ewicakiye. 

26.  Jacob  Egypt  etkiya  iglak  ye  kin  he. 

(Omaka  2298  el.) 

Jacob  cincapi  kin  akihunni  na  atkukula  kin  hekiyapi: 
“Nicinksi  Joseph  niun  welo.  Na  Egypt  makoce  kin  el  ataya 
oitancan  yelo,”  ekiyapi.  Eyas  Jacob  cet’unwicagla. 
Canke  canpagmiyanpi  nains  takuku  wicak’u  k’un  hena, 
oyasin  kipazopi.  Yunkan  tehan  istinmapi  na  oikpahicapi 
kin  lececa  sehingle,  na  wablesyelici  blihel  hingle  na  hewi- 


cakiye :  “Micinksi  Joseph  nahahci  niun  heci  he  slolwayin 
ktehcin  yelo.  Ca,  ito,  mni  na  mat’e  sni  han  wanweglakin 
kte  lo”,  ewicakiye.  Nas  tiwahe  kin  ataya  ecekce  igluwin- 
yapi  nas  Egypt  etkiya  iglak  eyaye,  Chanaan  makoicako  el 
ehunni.  Yunkan  Jaeob  Wakantanka  waunyekiye  na  cekiye. 
Yunkan  Wakantanka  hekiye:  “Wikope  sni  Egypt  makoce 
kin  ekta  ya  yo;  oyate  tanka  cicagin  kte  lo;  na  ecas  ake 
etan  acigli  kte  lo,  ”  ekiye.  Canke  Jacob  lila  pila  nas  wancak 
Egypt  etkiya  aye.  Yunkan  Juda  he  wana  atkukupi  kin  u 
kin  he  Joseph  okiyakin  kta  on  itokab  yin  na  okiyaka; 
canke  wancak  canpagmiyanpi  kin  ogna  iyotakin  na  atku- 
kula  kin  itkokipe.  Ekta  ihunni  na  atkukula  kin  u  wan- 

yankin  na  hecena  hiyuic’iyin  na  poskiskil  gluzin  na  gluhaha 
ceye.  Yunkan  Jacob  hekiye:  “Iho,  lehanyan  wana  mat’e, 
eyas  iyuskinyan  mat’in  kte  lo;  niite  kin  wanciyankin  na 
niyaun  slolwaye  kin  hehanyan,”  ekiye.  Joseph  atkukula 
kin  wicasayatapi  kin  el  gloi;  cankes’ wanyankin  na  hekiye: 
“Wana  waniyetu  nitonakeca  hwo?”  ekiya;  canke  Jacob 
ayuptin  na  “wana  waniyetu  opawinge  wanji  sam  wikce- 
mna  mayamni  yelo ;  ca  mitaanpetu  kin  conala  na  siksice  lo ; 
na  atewicawaye  kin  taanpetupi  kin  owas  iyewicawaye  sni 
yelo”  ekiye  na  yawaste  nas  glinape.  Joseph  hehanl  atkuku 
na  titakuye  kin  Gessen  makoce  kin  he  wicak’u,  makoce 
kin  wastehce  kin  heca;  canke  tanyan  el  unpi. 

27.  Jacob  na  Joseph  t’api  kin  he. 

Jacob  waniyetu  ake  sakowin  Gessen  makoce  kin  el  ounye. 
Na  hehan  hihunni  kin  wana  lila  wicahcala  na  hunkela  sni 
Na  wana  ot’e  ikicihunni ;  canke  Joseph  cinca  num  Ephraim 
na  Manasses  ewicakiyapi  ca  ob  atkukula  kin  wanglak  ipi. 
Yunkan  Jacob  hoksila  kin  nupin  iiwicaputakin  na  wicaya- 
waste  na  wacewicakiciciye.  Na  Joseph  hekiye:  “Iho, 
wana  mat’in  kte  lo,  tka  Wakantanka  nanicijinpi  kte  na 
niyatepi  tamokoce  kin  ekta  aniglapi  kte  lo,”  eyin  na  cinca 
unma  kin  wicakico;  canke  akenum  igluwitayapi ;  canke 
woyawaste  ewicakiye.  Hetanhan  ca  Israel  okaspe  akenunpa 
eyapi  kin  icagapi.  Na  Juda  lecel  ekiye:  “Wanji  u  kta  ca 
he  tohan  u  sni  kin  hehan  woitancan  kin  nicipi  kte  sni;  na 
uyapi  kte  kin  he  oyate  unpi  kin  iwaktaya  unpi  kte.” 

Hena  hecel  eyin  na  nakun  Abraham  na  Isaac  hpayapi 
kin  hel  is  eya  hapi  kte  cin,  Chanaan  makoce  kin  el.  Henana 
ewicakiyin  na  t’e ;  canke  cinca  kin  lila  wocantesica  akipapi, 
Joseph  ehake  atkukula  kin  iikputakin  na  lila  owekiceye. 
Wicasayatapi  kin  is  eya  icantewicakicisicin  na  Egypt  oyate 
kin  oyasin  anpetu  wikcemna  sakowin  wasikicigla  wicasi. 
Na  wana  anpetu  wikcemna  sakowin  Jacob  wasikiciglapi  na 
iglust.ani  el  Joseph  ciyekupi  kin  obtu  na  oyate  el  wicasa 
tankinkinyala  kici  hena  ob  Jacob  Chanaan  makoce  kin 
heciya  aipi  na  Hebron  el  hapi  na  ake  glipi. 


48 


WICOTAKUYE  TANNI  KIN. 


Jacob  t’e  kin  011  Joseph  ciyekupi  kin  lecinpi :  “  Wana  t’a 
ca  taku  ecaunkicionpi  un  he  kiksuyin  na  wotehika  slolye- 
unkiyapi  kte”  ecinpi.  Canke  Joseph  el  ipi  na  hekta 
wowahtani  ecakicionpi  un  he  awicakiciktonjin  kta  cinpi. 
Yunkan  onsiwicalakin  na  hewicakiye:  “Wakokipapi  sni 
yo!  AVicoh’an  sica  imayakutepi,  tka  Wakantanka  iye  tukte 
ogna  waste  k’un  ogna  iyayeyin  na  mayutanka  ca  slolyaya- 


pelo,  hel  ogna  wicota  niwicawakiyin  kte  kin  on.  Ca  wiko- 
papi  sni  yo !  Toksa,  niyepi  na  nicincapi  kin  oyasin  wocic’upi 
kte  lo,  ’  ’  ewicakiye. 

Joseph  waniyetu  opawinge  wanji  sam  wikcemna  niun 
na  takojakpaku  kin  cincapi  na  isanb  cincapi  kin  wicoicage 
yamni  owecinhan  wanwicayanke.  Na  t’in  kte  el  ciyekupi 
kin  wicakico  na  hewicakiye:  “Mat’e  kin  ohakab  Wakan- 
tanka  el  nihipi  kte  na  makoce  kin  letan  iglak  nisipi  kte  lo. 
Na  makoce  wan  Abraham  na  Isaac  na  Jacob  iwahowicaye 
k  un  heciya  aniglapi  kte  lo.  Ca  ecas  mihohu  kin  letan  yulia 
yaglapi  kte  lo,“  ewicakiyin  na  t’a;  canke  canwognaka  wan 
ognakapi. 

28.  Job  wicasa  wacintanka  kin  he. 

Tuwa  awicakeya  Wakantanka  wastelake  can  na  he  taku 
oteliika  hiyagle  kes,  tawowicala  kin  naaokpani  kte  sni. 

Abraham  na  Isaac  na  Jacob  lena  oyate  atewicayapi 
niunpi  k  un  hehan  Arabia  makoce  kin  hel  wicasa  wan  lila 
waste  Job  eciyapi  ca  ti.  Na  cinca  hoksila  kin  sakowinpi 
na  cinca  wicincala  kin  is  yamnipi.  Canke  hena  tukte  ogna 
tanyan  kta  wan  ogna  awanwicaglake.  Oanpetu  ka  can 
na  hihannahci  kikta  na  sna  Wakantanka  waunyekiye  na 


wacewicakiciciye.  “Owekinahans  micinca  kin  wahtanipi 
nains  Wakantanka  osteglapi  sece  lo,”  eyin  na  sna  hecon. 
Wicasa  kin  tawaniyanpi  kin  lila  otapi.  Tahcasunkala  kin 
opawinge  wikcemna  sakowinpi  na  waniyanpi  cuwinunge 
kin  leca  kin  opawinge  wikcemna.  yamnipi  na  ptewak’in 
icicaskapi  kin  leca  kin  opawinge  zaptanpi  na  sunsunikpisan 
winyela  kin  opawinge  zaptanpi  wicayuha  na  tawowasi 
kin  lila  otapi.  Lecel  woha  na  Wakantanka  lila  ohola  kin 
on  is  eya  oyasin  oholapi. 

Anpetu  wan  el  Wakantanka  wakansica  hekiye: 
“Woilake  mitawa  Job  ayableze  so?  Maka  kin  akanl  tuweni 
iyececa  un  sni  yelo,  ”  ekiye.  Yunkan  wakansica  heya  ayupte : 

“Eca  Job  Wakantanka  wisi  cola  ohola  yelaka?  Taku  econ 
kin  oyasin  luwaste  ca  heon  tawoyuha  kin  igluotapelo.  Tka 
taku  yuha  kin  hena  yaki  chantans,  takomni  niyasicin  kte 
sece  lo,”  ekiye.  Canke  Wakantanka  hekiye:  “Howo,  ca 
taku  yuha  kin  lena  oyasin  napeiluzin  kte,  tka  eyas  tancan 
kin  el  nape  ahiyaye  sni  yo,”  ekiye.  Yunkan  watohanl 
Job  cinca  tokapa  kin  ti  el  waspanka  econpi,  kin  lehanl 
Job  wahosi  kahi  wan  hihunni  na  hekiye:  “Hehehe, 
otehi  yelo;  ptewak’in  kin  maka  yubluhanpelo ;  na  isakib 
sunsunikpisan  kin  wayaslahanpi,  kin  lehanl  Saba  wicasa 
eya  watakpe  ahi  na  iyuha  ewicayayapelo ;  na  wowasi 
eya  el  skanpi  un  ko  wicaktepelo:  na  misnala  wakpapta 
ca  hosi  cicagli  yelo,  ”  eye,  kin  hehanl  ake  wahosi  wan 
hihunni  na  Job  hekiye:  “Hehehe,  otehike  lo;  peta  wan 
mahpiyatanhan  tahcasunkala  kin  na  heca  waawanyanke 
cin  awicahinhpayin  na  hugnalinaliwicaye  lo;  na  misnala 
omakapta  ca  hosi  cicahi  yelo,  ”  eye,  kin  lehanl  ake  wanji 
hihunni  na  hekiye:  “Hehehe,  Chaldea  oyate  kin  etanhan 
ospaye  yamnikiya  ahi  na  waniyanpi  cuwinunge  awanyan- 
kapila  kin  iyuha  wicaktepi  na  waniyanpi  kin  ewicayayapelo, 
na  miye  e  wakpapta  ca  hosi  waglihunni  yelo,  ”  eye,  kin 
lehanl  ake  wanji  hihunni  na  hekiye:  “Hehehe,  tehiya 
wahosiwahi  yelo.  Nicinca  tokapa  kin  ti  el  nicinca  kin  iyuha 
wotahanpi,  kin  lehanl  tateyanpa  wan  hi  na  tipi  kin  lila 
yuhunhunze  k’un  kaoksin  na  iyuha  wicakte  yelo;  na  mis- 
nala  etan  wani  yelo,  ”  ekiye. 

Yunkan  Job  lila  cantesica;  canke  haaiglulilehlece  nas 
makata  onsiic’icahya  pasto  iyunkin  na  heye:  “Hacocola 
wahibu  ca  ake  hamacocola  kte  lo.  Taku  kin  iyuha  Wakan- 
tanka  etanhan  woyuha  ca  ikikcu  kte  ehantans,  iye  Wakan- 
tanka  tokel  pila  heci  he  ogna  le  woecon  welo.  Wakantanka 
caje  kin  yawastepi  ni,”  eya. 

Canke  Wakantanka  ake  wakansica  hekiye:  “Job  woilake 
mitawa  kin  he  wanlake  so?  maka  kin  akanl  tuweni  iye- 
hanyan  un  sni  yelo,”  ekiye.  Yunkan  wakansica  waayuptin 
na  heye:  “Itohinyanki  yeto,  wicasa  wanji  ni  kta  cin  ehan- 
tans,  tawoyulia  kin  iyuha  kpagan  okihi  yelo.  Tka  ninape 
kin  on  tacehpi  na  hohu  kin  iyutan  yo,  na  niyasicin  kte  kin 

slolyayin  kte  lo.  ”  Yunkan  Wakantanka  hekiye:  Howo,  ca 
tokel  yacin  kin  ogna  ecakicion  wo.  Tka  eyas  yakte  kte  sni,” 
ekiye.  Canke  wakansica  Job  hmunge  na  etan  sicuha  kin 
peslete  iyagleya  lianhanye,  na  okiwanjila  ton  kaluza ;  canke 
tatunkce  ptaya  glepi  wan  el  yankin  na  makacega  okableca 
wan  on  ton  kin  glak’oh  yankahe  kin  icunhan  tawicu  kin 
el  hinajin  na  hekiye:  “Leniceca  yesan,  inihansni  Wakan- 
tanka  wacinyayin  kta  he?  Ma  k’eya,  Wakantanka  yasicin 
na  t’a  yema!”  eye.  Canke  Job  hekiye:  “Oh,  witkowin  s’e 
nitoie  yelo;  Wakantanka  tanhan  taku  wasteste  unyuhapi 
ehantans,  takuwe  ca  hetanhan  nakun  taku  siea  kin  unkicupi 
kta  iyececa  sni  hwo”?  Yunkan  Job  takolaku  eya  silwakipa 
kin  he  nah’onpi  na  wanyank  hipi,  eyas  iyekiyepicasniyan 
yanka ;  canke  ceyaya  iyayapi  na  haaigluhlehlecapi  na 
makablu  nata  aiglalapi  na  kici  iyotakapi  na  anpetu  na 
hanhepi  sakowin  tak  ekiye  sni  kici  yankapi,  iein  wocantesica 
tankahca  wan  akipa  kin  he  wanyankapi  on.  Yunkan  Job 
hotanin  na  wokakije  na  wotehika  akipa  kin  hena  on 
oikcapte.  Yunkan  takolakupi  kin  ayuptapi  na  takusnisni 
iyaunpapi  na  on  lila  iwahokonkiyapi  nas  hekiyapi : 
“Nalimala  woalitani  siksica  ecanon  ca  Wakantanka  tehislol- 
yeniciye  lo,  ”  ekiyapi  na  wicakesni  lapi  na  cet’unglapi.  Job 
henana  ekiyapi,  k’eyas  inihansni  Wakantanka  wacinye  na 
hewicakiye :  1 ‘  Nimakiyin  kte  kin  he  niun  ca  slolwaye.  Na 
anpetu  oehake  kin  hel  makatanhan  waglinapin  kte  na  ake 
cokuweton  kte  na  cehpi  kitonyan  mita  Wakantanka  wan- 
weglakin  kte.  Lecel  micante  kin  el  wowakta  bluha  yelo.  ” 
Yunkan  Wakantanka  wamniomni  wan  etan  wowicakiyake 
no  Job  takusnisni  wiyukcansniyan  eye  k’un  heon  cisciyela 
iyopeye ;  tka  takolakupi  un  hena  e  awicacanzeke  na  woiyope- 
ye  wicak’u  na  waunye  wicasi  na  “kohan  Job  wacenicicL 
yapi  kte  lo,  ”  ewicakiye.  Canke  ecel  econpi  na  Job  tan- 
tanhan  on  woahtani  kin  wieakicipajuju. 

Wakantanka  tokel  Job  wacintanka  kin  heon  iwasteye 
na  taku  yuha  tka  oyasin  unye  k’un  he  ake  iyecel  tawoyuha 
ota,  na  ake  cinca  wasteste  kiyuhapi;  canke  ake  tanyan  un 
na  waniyetu  opawinge  wanji  sam  wikcemna  tob  ihunni 
na  t’e. 

29.  Moses  wicasa  wokcan  tanka  kin  tokel 
tonpi  na  icage  kin  he. 

(Omaka  2433  el.) 

Abraham  na  Isaac  na  Jacob  etanhan  oyate  tanka 
wicicagin  kta  Wakantanka  keye  iwaktawicaye  k’un  he 
iyecetu.  Canke  Jacob  cincapi  kin  sam  cincapi  kin  Egypt 
makoce  kin  el  lila  igluotapi  na  omaka  opawinge  num 
hihunnipi.  Yunkan  Israel  oyate  kin  lila  tankapi.  Yunkan 


wicasayatapi  wan  Egypt  wicasa  kin  hewicakiye :  ‘  ‘  Iwanyan- 
ka  po,  Israel  cinca  oyate  kin  lila  otapi  on  unkisanbya 
was  akapi  kin  he  woikope  yelo.  Ca  tukte  ogna  ksabyakel 
owicunkuwapi  kin,  sam  igluotapi  kte  sni  yelo ;  tokel  el 
unli’anpi  sni,  yunkan  owekinas  tokawicunyanpi  kin  ob 
opeic’iyapi  na  makoce  kin  letan  iyayapi  kte  lo,M  ewicakiya; 
canke  iyokipipi  Egypt  wicasa  kin,  icin  Irael  oyate  kin 
wahtewicalapi  sni  unpi  canke.  Canke  wicasa  eya  wowasi 
itancanpi  kta  ca  wicakahnigapi,  hena  Israel  oyate  kin 
tehihiya  wowasiwicayapi  na  tukte  ogna  wacinhunkesni- 
wicayapi  kte  kin  ogna  ihaha  wicakuwapi.  Hecekce  tehihiya 
wicakuwapi,  eyas  ecanles  lila  igluotapi.  Canke  wicasaya- 

tapi  kin  lie  woope  wan  kagin  na  lecel  gluotanin:  “Israel 
oyate  kin  el  tona  hoksila  wicatonpi  ehantans,  hena  wakpala 
wan  tanka  lipaya  ca  el  mini  t’ewicayapi  kte,”  eya  woope 
kage.  Hecel  econ.  Yunkan  Israel  oyate  kin  wicayuconala 
kta  kecin  on  heye.  Yunkan  Israel  oyate  kin  el  winyan 
wan  hoksila  wan  owanyank  waste  yuha;  canke  tehila  na 
t’eye  sni  wi  yamni  aksis  nahina  yuhahe.  Hehanyan  anahma 
yuha  na  isam  okihi  sni ;  canke  psawognake  wan  el  ounpin 
na  wakpala  ohute  kin  el  psa  oju  ca  egna  egnake.  Hecon  na 
hoksila  kin  tankeku  wan  ena  ikiyelakel  onajin  si,  ungna  taku 
toka  kin  he  slolye  si  na  on.  Yunkan  icunhanhci  wicasa- 
yatapi  kin  cunwintku  kin  Nile  wakpala  kin  ekta  nunwe  i. 
Yunkan  psawognake  kin  wanyanka;  canke  wikoskalaka 
wan  kici  i  kin  he  icu  si;  canke  kahi  na  waakahpetonpi  kin 
yuheyab  icu.  Yunkan  hoksicala  wan  waste  paokaga  ca, 
onsiya  ceya  iglata  ca  wanyankin  na  onsilake  na  unma  kin 
hekiye;  “Ya,  ehanun  le  Israel  cincapi  kin  wanjila  yele.  ” 
Yunkan  hoksilala  kin  tankeku  kin  itohanyan  najin;  canke 
icantet’ins  hingni  na  el  hinajin  na  hewicakiye:  “Israel 
winyan  wanji  u  wasi  na  wakanheja  kin  le  azinkiy’in  kta 
yacin  ehantans’  eoblakin  kte,”  ekiye.  Canke  wicasayatapi 
cunwintku  kin  hekiye:  “Howe,  iyaya  ye,”  eya;  canke 
hunku  kin  ekico ;  canke  hihunni.  Yunkan  wieasayatapi 
cunwintku  kin  hekiye:  “Wakanhejala  kin  le  agni  na 
azinmiciciya  ye;  toksa  cicicajuju  kte,”  ekiye.  Canke  aki 
nas  icahye.  Na  wana  hanske  el  wicasayatapi  cunwintku 
kin  kai ;  canke  cinca  eciyin  na  Moses  eyacaston,  he  mini  etan 
niyanpi  eyapi  ca  kapi. 

30.  Moses  tokel  nape  kin  he. 

(Omaka  2473  el.) 

Moses  wicasayatapi  kin  ti  el  oicage  na  lila  waonspeki- 
yapi.  Canke  lila  woonspe  yuha  nains  tukte  ogna  ke  c’eyas 
tanyan  un.  Tka  watohanl  titakuye  Israel  oyate  kin  tokel 
iyotiyekiyapi  un  he  wanwicayankin  na  wicasayatapi  ti  kin 
hetan  heyab  iyaye  na  taninyan  Israel  oyate  kin  hena 
obic’iye  kin  oglake.  Heye  kin  on  oyuspapi  na  ktepi 

kte  licin ;  canke  Madian  makoce  kin  hecetkiya  nakipe;  el 
ihunni  na  miniowe  wan  el  iyotake.  Yunkan  wicasa  wan 
Jethro  eciyapi  ca  cnnwintku  sakowin  tahcasunkala  optaye 
eya  miniyatke  awicahipi.  Na  wana  cankaskokpapi  kin  mini 
ojuyapi  na  tahcasunkala  kin  miniyatkanpi  kte,  kin  lehanl 
is  eya  tahcasunkala  awanyanke  eya  tokiyatanhan  hipi  na 
wikoskalaka  eya  tahcasunkala  mini  wicakic’upi  un  habya 
wicahiyankapi.  Canke  Moses  najin  hiyayin  na  wikoskala- 
kapi  nn  iwicakiye  nas  tawaniyanpipi  kin  mini  wicakicic’u. 
Canke  wikoskalaka  kin  kipi. 

Yunkan  atkukupi  kin  hewicakiye:  ‘‘Tokeske  yah’anpi 
na  wancahci  ecana  yaglipi  so?”  ewicakiye.  Canke 
hekiyapi:  “Inska,  wicasa  wan  Egypt  etanhan  ca 

tahcasunkala  awanyanke  k’un  hena  unkitawapi  kin 
habwicayapi  kte,  eyas  naunkicijinpi  na  tahcasunkala 
unkitawapi  kin  miniunkicic’upi  ca  hece.  ”  Yunkan  Jethro 
hewicakiye :  ‘  ‘  Ska  tuktel  un  hwo  ?  Tokayelaka  ektana 
alustanpi  kin?  Inahni  kico  po,  wotin  kte,”  ewicakiya; 
canke  ekicopi  nas  wolsipi ;  iyokipiyapi,  canke  ena  un  na 
owicakiyin  kta  kewicakiye.  Nas  ena  un  na  Jethro  cun- 
wintku  kin  wanji  yuzin  na  omaka  wikcemna  tob  ob  ounye. 

31.  Wakantanka  tokel  Moses  kahnige  cin  he. 

Moses  tunkanku  tatalicasunkala  kin  awankiciyanke. 
Yunkan  watohanl  hemakoskanl  awicai  na  lie  wankatuya 
wan  Horeb  eyaeastonpi  ca  hehanyan  ihunni.  Yunkan 
ungnahela  taku  wan  wakanyankel  wanyanke.  Canptayahan 
oile  ca  wanyanke,  na  lila  oile  yesan,  can  kin  wanjica  kayes 
liugnage  sni.  Canke  hecin  hingle:  “Ito,  el  mni  na  taku 
ca  on  hececa  heci  slolwayin  kte  lo,”  ecin  na  wana  etkiya 
ye,  kin  lehanl  canptayahan  ca  oile  k’un  etan  wicaho  wan 
nali’on.  Yunkan  lecel  waekiye:  “Kiyela  yau  kilo!  Na 
hanpa  kin  glusloka  yo ;  le  ali  nayajin  kin  le  maka  kin 
wakan  yelo.  Na  Abraham  na  Isaac  na  Jacob  atewicayaye 
kin  Wakantanka  tawapi  kin  he  miye  yelo,”  ekiye.  Canke 
Moses  woyuonihan  on  el  etonwin  kta  cin  sni  na  ite  aiglahpe. 
Ehaul  ake  Wakantanka  hekiye:  “Mitaoyate  Egypt  el  unpi 

kin  hena  iyotiyekiyapi  ca  awableze  lo.  Na  Egypt  wicasa 
kin  etanhan  ewicawaglaku  kte.  Na  makoce  wan  waste  ca 
asanpi  na  wicayajipa  tacanhanpi  icaluza  ca  hel  e  wicawaglo- 
amni  kta  ca  wana  wahi  yelo.”  Na  Moses  wicasayatapi 
kin  ekta  ye  si  na  Israel  oyate  kin  hetanhan  awicagliyacu 
kte  kin  he  okiyak  si.  Yunkan  Moses  ayuptin  na  hekiye: 
“Ito,  matuwe  esa  yelaka,  wicasayatapi  kin  ekta  mni  na 
Israel  oyate  kin  Egypt  etanhan  awicawagliyacu  kta  hwo  ?  ’  ’ 
Canke  hekiye :  Toksa,  nicica  waun  kte  lo,  ’  ’  ekiye.  ‘  ‘  Howo, 


ca  mni  kte ;  tka  cet’unmaglapi  na  ungna  heyapi  kte:  “  “U 
nisi  kin  he  tokel  eciyapi  hwo?”  ”  eyapi  kte  kin,  tokel 
ewicawakiyin  kta  hwo?”  ekiye.  Yunkan  Wakantanka 
hekiye:  “Tuwa  tuwehca  he  miye  yelo.  Ca  Israel  cincapi 
kin  lecel  ewicayakiyin  kta :  “  “Tuwa  tuwehca  heci  he  el  niupi 
masi  yelo;  ca  el  cihipelo,”  ”  ehin  kte  lo,”  ekiye.  Yunkan 
Moses  hekiye:”  Hes  takomni  namah’onpi  kte  sni  na  cet’un- 
maglapi  kte  lo;  na  “  “Itancan  kin  tohanni  niye  el  taninic’i- 
ye  sni  yelo”  ”  emakiyapi  kte  lo,”  ekiye.  Canke  Wakan- 
tanka  Moses  hekiye:  “Napiyayus  luha  kin  he  talui  hwo?” 
Canke  Moses  “Sagye  yelo”  ekiye.  Canke  Wakantanka 
heye:  “Ho,  ca  makata  ihpeya  yo,”  ekiye.  Canke  Moses 

sagye  k’un  makata  iHpeye.  Yunkan  kizuzeca;  canke  Moses 
nakipe,  eyas  Wakantanka  Moses  hektakiya  kico  na  hekiye: 
“Sinte  kin  yusiyanka  yo,”  ekiye.  Canke  Moses  econ. 
Yunkan  zuzeca  k’un  ake  kisagye.  Yunkan  ake  Wakantanka 
heye :  ‘  ‘  Israel  oyate  kin  wicitokab  ecanon  kin,  hecel  ecanon 
na  nakun  takuku  wakanyan  ecanon  kte  lo,”  ekiye.  Yunkan 
Moses  ake  ayuptin  na  heye :  ‘  ‘  Tanyan  iwae  sni  ca  tawat’el- 
waye  sni  yelo,  ”  ekiye.  Canke  Wakantanka  hekiye:  “Tuwa 
wicasa  wan  i  kin  he  kaga  hwo?  Na  tuwa  iapisni  kin  na 
nongekpapi  kin  na  wablesyapi  na  istagongapi  kin  hena 
wicakaga  hwo  ?  Miye  sni  yelaka  ?  Ca  ya  yo !  Toksa,  taku 
ehin  kte  kin  hena  onspeciciyin  kte  lo,”  ekiye.  Ye  si  iyopa- 
stake,  k’eyas  Moses  inihansni  ake  hekiye :  “Itancan,  tuwa  e 
ye  yasi  kta  heci  he  ye  si  ye,”ekiya;  canke  Wakantanka 
canzekin  na  hekiye:  “Howo,  ca  niciye  Aaron  waeyin  kta 
okihi  ca  he  taku  tona  eciciya  heci  hena  oyakilakin  kte  na 
niye  eekiya  waewicakiyin  kte  lo,”  ekiye. 

Canke  tawicu  kin  e  na  cinca  hoksila  num  henakeca  ob 
Egypt  etkiya  iyayapi.  Yunkan  yapi  kin  icunhan  Aaron 
atayapi;  canke  Wakantanka  taku  ekiye  k’un  hena  oyasin 
tanyehci  okiyake.  Canke  hetan  iyayapi  na  ekta  ipi  na 
wicasa  tankinkinyan  kin  wicayuwitayapi  na  Aaron  Wakan- 
tanka  taku  eya  Moses  ekiye  k’un  hena  owicakiyake  na  is 
Moses  sagye  k’un  yuzuzeca  na  nakun  takuku  wakanyan 
econ;  canke  wicalapi  na  Wakantanka  oholapi. 

32.  Wotehi  wikcemna  Egypt  makoce  kin  hiyagle  kin. 

Moses  Aaron  kici  wicasayatapi  kin  el  ipi  na  heciyapi: 
“Wakantanka  eaje  kin  on  tantanhan  Israel  oyate  kin 
letanhan  wicakiyuska  yo  na  hemakoskanl  yapi  na  heciya 
Wakantanka  waunyekiyapi  kte  lo,”  ekiyapi.  Canke 
awicayuptin  na  heye :  ‘  ‘  Itancan  tuwe  kaca,  he  oieye  nawa- 
h’on  na  Israel  oyate  kin  iyayewicawayin  kta  hwo  ?  Itancan 
kin  he  slolwaye  sni  ca  Israel  oyate  kin  iyayapi  kte  kin  he 
tawat’elwaye  sni  yelo,”  eyin  na  hehanles  iyotan  lila  tehiya 
wicakuwa. 

Yunkan  Wakantanka  ake  Moses  Aaron  kici  wicasayatapi 

kin  el  ye  wicasi,  oyate  wawotiyewicakiyapi  kta  on.  Canke 
el  ipi  na  Aaron  sagye  k’un  niakata  ilipeya.  Yunkan  kizu- 
zeca;  canke  wicasayatapi  kin  taoyate  kin  etan  wicasa  eya 
wawakankanpika  ea  wicakico.  Yunkan  hipi  na  is  eya 
cansakala  eya  makata  ihpeyapi;  yunkan  is  eya  kizuzecapi, 
eyas  Aaron  tasagye  wan  kizuzeca  k’un  unma  kin  tebwicaye. 
Hecekce  econpi,  eyas  inihansni  wicasayatapi  kin  tawacin- 
hinyanzin  na  Israel  oyate  kin  iyayewicaya  cin  sni. 


Ihinhanna  .el  wicasayatapi  kin  Nile  wakpala  ohute  el 
najinhan.  Yunkan  Aaron  Moses  kici  el  hipi  na  Aaron 
tasagye  kin  on  mini  kin  apa.  Yunkan  mini  kin  kiwe,  na 
wakpala  kin  oyasin  we  ca  kaluze.  Canke  taku  hogan  nains 
mini  mahel  unpi  kin  t’api.  Na  tuweni  mini  kin  yatkanpi 
okihipi  sni.  Canke  wakpala  kin  itaoksan  minic’api,  k’eyas 
Egypt  oyate  kin  kakijapi,  k’eyas  inihansmi  wicasayatapi 
kin  kitan. 

Isakowin  can  el  ake  Moses  Aaron  kici  wicasayatapi 
kin  el  ipi  na  hekiyapi :  ‘  ‘  Israel  oyate  kin  hemakoskanl  yapi 
na  Wakantanka  waunyekiyapi  kte  ca  iyowinwicayakiyin 
kte  lo,”  ekiyapi.  Eyas  wicalasni.  Canke  Aaron  wakpala 

kin  oyasin  na  miniyuspaye  kin  ko  oyasin  ayugata.  Yunkan 
etanhanhan  gnaska  kin  yawapicasnisniyan  ahinapin  na 
tuktetu  ke  c’eyas  unpi  na  tipi  kin  iyuhaha  timama  iyayapi 
na  wagnawotapi  nains  oyunke  kin  iakankanl  yankapi  na 
taku  kin  iyuha  el  oko  wanilya  opuzapi.  Yunkan  wicasaya- 
tapi  kin  kopehingle  na  nake  Moses  Aaron  kici  wicakieo 
na  hewicakiye :  ‘  ‘  Itancan  kin  cekiyapi  ye,  gnaska  eya  mita- 
oyate  ob  el  unhipi  kin  lena  yulieyab  iwicacu  kte  lo;  icin 
hecon  kin,  Israel  oyate  kin  iyowinwicawakiyin  na  yapi  na 
waunyekiyapi  kte  lo,”  ewicakiye.  Canke  wacekiyapi. 
Yunkan  gnaska  kin  oyasin  tokah’anpi.  Yunkan  wicasa- 
yatapi  kin  ake  tawacinhinyanze.  Canke  Wakantanka 
Aaron  maka  kin  sagye  kin  on  ape  si ;  canke  ecel  econ.  Yun- 
kan  Egypt  el  makablu  kin  ataya  tatannicala  hinglapi  na 
wicasa  na  waniyanpi  kin  lila  kakiswicayapi,  eyas  inihansni 
wicasayatapi  kin  tawacin  kin  kitan. 

Canke  Moses  Aaron  kici  ake  wicasayatapi  kin  el  ipi 
na  hekiyapi :  ‘  ‘  Mitaoyate  kin  iyowinwicakiya  yo,  hecel 
Wakantanka  waunyekiyapi  kte  lo,  ”  ekiyapi.  K’eyas  inihan- 
sni  wicala  sni.  Canke  hehanl  telimunga  ocaje  oyasin  wicasa 
tipi  kin  el  na  Egypt  makoce  kin  ataya  wawihangyapi. 
Canke  hehanyan  wicasayatapi  kin  hehan  kitanla  wacinyeye- 
sni ;  canke  Moses  Aaron  kici  wicakico  na  hewicakiye : 
“Hopo,  Wakantanka  manil  e  waunyeyakiyapi  kte  kin  he 
iyowinwicawakiyin  kte  lo,  tka  tehanl  lapi  kte  sni  yelo,  ca 
wacemiciciya  po,”  ewicakiya;  canke  Moses  Wakantanka 
cekiye.  Yunkan  tehmunga  kin  oyasin  tokali’anpi.  Eyas 
ake  wicasayatapi  kin  tak  eye  k’un  he  glutokeca  na  yapi  kte 
k’un  anawicapte. 

Canke  ake  Moses  Aaron  kici  wieasayatapi  kin  el  ipi 
na  ake  heya  iyungapi:  “Unkitoyate  kin  manil  yapi  na 
Wakantanka  waunyekiyapi  kte  kin  he  iyowinwicayakiyin 
kte  hwo  ?  ’  ’  ekiyapi,  k’eyas  hecena  wicala  sni.  Canke  ake 
Wakantanka  waniyanpi  kin  wicokuje  sica  wan  iyagle- 
wicaye;  canke  Egypt  wicasa  kin  tawaniyanpipi  kin  sol 
ayapi,  tka  Israel  oyate  tawamakaskanpi  kin  ee  tapi  sni. 
Eyas  hecena  wicasayatapi  kin  kitanyan  najin. 

Canke  hehanl  Wakantanka  Moses  hekiye:  “Osota 

ogna  iyaye  cin  hetan  caliota  nape  ojula  icu  na  wicasayatapi 
kin  itokab  wankatakiya  kala  iyeya  yo,”  ekiya;  canke  econ. 
Yunkan  Egypt  oyate  kin  ataya  iyuha  siyaka  nains  maga- 
tank  opi;  canke  iyotiyekiyapi,  eyas  inihansni  Wicasayatapi 
kin  waohola  sni. 

Canke  hehanl  Wakantanka  Moses  sagye  kin  wankatakiya 
kos  si.  Yunkan  wakinyan  kin  hotonpi  na  wasu  hinhe  na 
wakangli  kin  maka  kin  el  ohanglegleya  kaluze  s’e  hpaya; 
canke  peji  na  can  kin  ataya  komeye  na  wicasa  tona 
tiiheyapaya  unpi  kin  iyuha  wicakte.  Hececa  eyas  Israel 
oyate  kin  taku  tawapi  un  ihankewicakiye  sni.  Canke  ake 
wicasayatapi  kin  Moses  Aaron  kici  wicakico  na  hewicakiye : 
“Ake  wawahtani  yelo.  Itancan  Wakantanka  kin  owotanla 
yelo;  tka  mitaoyate  ob  masice  lo.  Ho,  ca  ceyakiyapi  na 
wakinyan  kin  heyab  iwicacu  kte  lo.  Hecel  iyayeciyapi  kte 
lo,  ’  ’  ewicakiya ;  canke  Moses  wacekiya ;  canke  iyusotka 
iyaye.  He  ake  hececa.  Yunkan  ake  tawacin  hinyanzin  na 
nonge  canogluksehce. 

Canke  Moses  Egypt  makoce  kin  etkiya  ayugata.  Yunkan 
tate  wan  katelahcaka  ca  anpetu  kin  na  hanhepi  kin  ataya 
akipapi  na  e  anpa  el  gnugnuska  kin  gangansniyan  lipaya 
hiyeye.  Na  taku  watoka  wasu  naihs  wakinyan  kin  ihang- 
yapi  sni  un  hena  tebyapi.  Canke  ake  wicasayatapi  kin  ake 
Moses  Aaron  kici  wicakico  na  hewicakiye:  “Wawalitani 
kin  le  ake  micipajujupi  ye  na  Wakantanka  nitawapi  kin 
he  cekiyapi  ye;  wicont’e  wan  unkakipapi  kin  le  heyab 
iyayeyin  kte  lo,  ”  ake  eya;  canke  ake  Moses  wacekiye. 
Yunkan  tate  wan  wiyolipeyatanhan  uyin  na  gnugnuska  kin 
oyasin  mini  wan  tanka  Ble  s’a  eyacastonpi  ca  el  okahwok 
iyayapi.  Hececa  k’eyas  ake  wicasayatapi  kin  wicagnaye. 

Canke  ake  Moses  wankatakiya  yugata.  Yunkan  Egypt 
makoce  kin  ataya  oiyokpas  hingle  na  tuweni  wankiciyankapi 
okihipi  sni  na  tokiyani  yapi  okihipi  sni  ca  atans’ins’in 
yankapi.  Tka  Israel  oyate  kin  unpi  un  hel  ecela  iyojanjan. 
Canke  ake  wicasayatapi  kin  Moses  Aaron  kici  wicakico  na 
ake  hewicakiye:  “Ho,  iyayapi  na  Wakantanka  waunye- 
kiya  po;  tka  eyas  wamakaskan  nita^vapi  kin  hena  ena 
awicalustanpi  kte  lo,”  ekiye.  Canke  Moses  ayuptin  na 

hekiye:  “Hiya,  wamakaskan  kin  hena  wicagluha  unyanpi 
kte  lo,”  ekiye.  Yunkan  wicasayatapi  kin  canzekin  na  ake 
anawicapte  na  Moses  hekiye:  “  Mayuhcyapaya  yo,  tukte 
anpetu  ke  e’eyas  ake  el  mayahi  ehantans,  nit’in  kte  lo,  ” 
ekiye.  “Ilau,  liecetu  welo;  icinunpa  niite  kin  waci- 
yankin  kte  sni  yelo,”  eya  Moses  waayupte.  Yunkan 
Wakantanka  Moses  hekiye:  “Ehake  woakipa  wanji 
wicasayatapi  kin  na  Egypt  makoce  kin  akipawicawayin 
kte  lo,  kin  liehanyan  aniyustanpi  na  patankal  iyeniyapi  kte 
lo,  ’  ’  ekiye. 

33.  Juda  oyate  kin  tokel  Egypt  makoce  kin  nakes 
napecesni  ihpeya  kiglapi  kin  he. 

Moses  oyate  kin  hewicakiye:  “Itanean  Wakantanka 
lecel  eye  lo :  “  “  Hancokanyan  ehanl  Egypt  makoce  kin  el 


wahi  kte  lo;  na  Egypt  oyate  kin  ti  iyohila  hoksitokapapi 
kin  t’api  kte  lo;  na  Egypt  makoce  kin  owancaya  wicaceya 
tanka  kte  lo.  IIo,  tka  eyas  Israel  oyate  unpi  el  sunka  k’eyas 
ho  kte  sni  yelo.  Ho,  na  he  Egypt  oyate  na  Israel  oyate  kin 
nupinyan  Wakantanka  tokeske  cantewicakiyuza  kin  islol- 
yayapi  kte  lo.  Ehanl  oyasin  el  mayaupi  kte  lo,”  ”  eye  lo. 


TOKEL  BLE  SA  KIN  IYUWEGAPI  KIN  HE 

Na  he  iwakta  yaunpi  na  nigluwinyeyapi  kte  lo,”  eyin  na 
Moses  tiiyohila  tahcasunkala  cincala  wanji  wastehca  ca  t-ipi 
kin  el  gle  wicasi  na  omaka  iyawapi  wi  kin  he  el  anpetu  iake 
topa  kin  hel  Wakantanka  waunyekiyapi  kte  na  we  kin 
tiyopa  tankatanhan  amnimniyapi  kte  na  “he  hanhepi  kin 
conica  kin  iyacupi  na  pelikceya  ceyaunpapi  na  aguyapi 
napoge  sni  na  wahpe  pa  ayaglutapi  kte  na  ipiyagkiton  na 
hanpokihan  na  sagye  kin  napogna  gluha  najin  inahni 
wayatapi  kte  lo.  Niglustanpi  iyehanl  Itancan  kin  tawohi- 
yayin  kte  lo  ’  ’  ewicakiya.  Canke  oyasin  ecel  econpi. 

Wana  hancokanyan,  kin  lehanl  Wakantanka  taogligle 
kin  wanji  Egypt  makoce  kin  el  hena  ti  iyaza  hiyayin  na 
wicasayatai  kin  hetan  kutakiya  tuweni  okapte  sni  tipi 
iyohila  hoksitokapa  kin  oyasin  wicakte.  Tka  Israel  oyate 
tipi  kin  iyuha  tiyopa  kin  we  amnimniyapi ;  canke  hena  e 
tima  iyaye  sni  na  tuweni  kte  sni.  Canke  Egypt  makoce 
kin  owancaya  wonihinciya  wicaceya  tanka.  Yunka  wicasa- 
yatapi  kin  wonihinciya  tanka  wan  akipa  na  Moses  Aaron 
kici  hewicakiye:  “Israel  oyate  kin  tawamakaskan  na 
tawoyuha  kin  oyasin  ob  yuha  iyaya  po  na  inahni  po,  owekis 
iyuha  unt’api  kte,”  ewicakiye.  Canke  Israel  oyate  kin 
hanopta  iglakapi  na  makoce  wan  iwahowicayapi  un  he 
etkiya  yapi.  Wicasa  kin  iyatayela  opawinge  wikcemna  kin 
*  opawinge  sakpepi  na  winyan  na  wakanheja  kin  lila  otapi. 
Moses  Joseph  hohu  kin  koya  agle. 

Yunkan  Moses  Israel  oyate  kin  lewicakiye:  “Anpetu 
wan  el  Itancan  Wakantanka  oyanke  kin  letanhan  was’agya 
inikikcupi  kin  le  kiksuya  unpo  na  sna  el  aguyapi  span 
napohyapi  sni  ece  ohinniyan  yatapi  kte  lo.  Na  nicinca 
tokapapi  kin  ohowicalapi  kin  heon  tokata  tiwahe  iyohila 
hoksitokapa  kin  Wakantanka  kiyuwakanpi  kte  lo,”  eye. 

34.  Tokel  Ble  sa  kin  iyuwegapi  kin  he. 

Israel  oyate  iglak  aye  cin  he  Wakantanka  iye  iyunkala, 
wicagloaye ;  anpahan  can  mahpiya  ca  owosla  wicitokab 
hiyaye  na  hanhepi  ca  is  peta  ca  owosla  wicitokab  hiyaye. 
Hecel  ece  iglak  yapi  na  Ble  sa  kin  ihunnipi  na  el  etipi 

Yunkan  wicasayatapi  kin  he  Israel  oyate  kin  iyayewicaye 
k’un  he  iyokipi  sni  na  awicaku  kta  on  tawicakpe. 

Na  taakicita  kin  ataya  ob  ewicakuwapi  na  litaiyokpaze, 
kin  lehanl  Ble  sa  kin  el  ewicakiglegapi.  Yunkan  Juda 
oyate  kin  lila  nihinciyapi ;  canke  Moses  hewicakiye :  ‘  ‘  Toksa, 
Itancan  Wakantanka  nanicijinpi  kte  lo,”  eya;  canke 
canlakisnipi.  Malipiya  wan  owosla  wicitakob  ye  k’un  he 
hektakiya  ku  na  Israel  oyate  na  Egypt  oyate  tipi  k’un 
icokanyan  hinajin  na  Israel  oyate  kin  tipi  k’un  hehanyan 


aojanjanwicaye  na  Egypt  oyate  tipi  k’un  is  hehanyan  lila 
oiyokpaswicaya ;  canke  takuni  wanyangpica  sni.  Yunkan 
Wakantanka  Moses  sagye  kin  mini  kin  iwankab  yus  si; 
canke  ecel  eeon.  Yunkan  mini  kin  okigluslece  na  itanunk 
mayagliheya  s’e  yunke,  na  ocokanyan  ocanku  kahya  pusyela 
he.  Canke  Juda  oyate  kin  spayeic’iye  sni  ogna  iyuwegapi. 
Anpa  el  Egypt  akicita  kin  tokeske  Israel  oyate  kin  h’anpi 
kin  wanyankapi  na  is  eya  Israel  oyate  kin  iyuwege  k’un 
ogna  watakpe  aye.  Na  wana  ocankuya  hpaye  k’un 
cokangnagya  yapi;  ehanl  tate  tanka  hingni  na  mini  kin 
okigluslelya  he  k’un  he  kaokic’uya  iyaye  na  watakpe  aye 
k’um  ataya  wanjini  ni  sni  miniwicat’e. 


WAKANTANKA  WOITONPEYA  OWICAKIH’AN  KIN. 

35.  Wakantanka  tokel  Israelites  kin  makosica  kin  el 
woitonpeya  owicakih’an  kin  he. 

Egypt  wicasa  kin  iyulia  sotapi  k’el  Juda  oyate  kin 
Wakantanka  yatanpi  na  hogluwankal  olowan  kahiyayapi. 
Na  Moses  taoyate  kin  ob  makosica  wan  yamni  can  opta 
yapi ;  eyas  mini  wanice  kin  on  lila  iwicapuze.  Canke 
enanakiya  mini  olepi.  Yunkan  miniyuspaya  wan  iyeyapi, 
k’eyas  mini  kin  lila  pa;  canke  yatkepica  sni.  Hankeya 


tawat’elyapi  sni  na  Moses  el  iglepi  na  hekiyapi :  “Taku 
unyatkanpi  kta  hwo?”  eyapi.  Yunkan  Moses  Wakantanka 
cekiya ;  canke  Wakantanka  Moses  hekiye :  “  Can  wan  wake 
kin  he  mini  kin  el  oihpeya  yo”  ekiya;  canke  ecel  econ. 
Yunkan  mini  wan  pa  k’un  kiwaste. 

Canke  iyopteya  yapi  na  ake  makosica  wan  egna  yapi; 
kin  lehanl  ake  woyute  eciyatanhan  iyugnayan  ayapi ;  canke 
ake  Moses  Aaron  kici  anawicagwakapi  na  heyapi :  “Egypt 
el  unkunpi  un  hehan  taku  iyuha  ceh  tankinkinyan  ojula 
unkohanpi  na  sna  wipiunkic’iyapi  un.  Toke  lehanl  Wakan- 
tanka  tanape  kin  on  unt’api  kte  laka.  Tokayelakas 
makosica  kin  lel  unkayahipi?  Eya  he  oyate  kin  akih’an 

t’ewicayayapi  kte  on  hecanonpi.”  Hecekce  waeyapi,  k  eyas 
Wakantanka  ohowicala  na  canzeke  sni  na  lecel  Moses  ekiye : 
“Owicakiyaka  yo,  hantahena  talo  yntapi  kte  lo;  na  hin- 
hanna  kin  aguyapi  iwicapi  kte  lo.  Itanean  Wakantanka 
nitawapi  kin  he  miye  ca  hepe  lo,  ca  slolyayapi  kte  lo.” 
Yunkan  htayetu  ehanl  siyo  cik’ala  kin  yawapicasniyan 
mahpiya  kin  taninsniyan  kinyan  au  na  wicoti  kin  ohan 
opazanzan  eyunke.  Canke  wicaktepi  na  talo  yutapi.  Ihin- 


hanna  el  waniyetu  sni  esan,  maka  kin  owancaya  skayela 
yunke;  canke  heyapi:  “Lena  taku  hwo?”  eyapi;  canke 
Moses  hewieakiye:  “Wakantanka  aguyapi  eya  iwaktani- 
yanpi  un  he  lena  e  yelo,  ”  ewicakiye  na  £  £  Tohanyan  inicipipi 
kin  iyehanyan  pahi  po,  ”  eya;  canke  econpi.  Yunkan  lila 
skuyin  na  oyul  waste ;  canke  lila  iyuskinpi.  Anpetu  wakan 
kte  kin  itokab  anpetu  kin  he  el  nunpa  can  kipiya  ikpahipi, 
anpetu  wakan  kin  hel  takuni  hinhin  kte  sni  on.  Na  tawotepi 
kin  waniyetu  wikcemna  tob  hehanyan  hecel  icupi  na  he 
“manna”  eya  cajeyatapi. 

Watohanl  ake  mini  wanica;  yunkan  ake  Moses  aiapi. 
Canke  hewieakiye:  £  £  Icinyunskas  Wakantanka  ohoyalapi 

sni  kin,”  ewicakiye  na  Wakantanka  cekiye.  Ynnkan 
Wakantanka  Moses  hekiye:  “He  wan  Horeb  eciyapi  kin 
he  tahepiya  inyan  wan  he  kin  he  sagye  kin  on  apa  yo,” 
ekiya  canke  ecel  econ.  Yunkan  inyan  kin  nableblecin  na 
etanhan  mini  papsnnhe ;  canke  oyate  kin  mini  ipiic’iyapi. 

He  iyecana  oyate  eya  Amalekites  ewicakiyapi  ca  natan 
ahi.  Canke  Moses  Josue  hekiye:  “Wicasa  etan  wicaka- 
Rnigin  na  ob  kiciza  yo;  toksa,  kohan  paha  kin  iaunlipi  na 
waceunniciciyapi  kte  lo,”  ekiya;  canke  econpi.  Na  Moses 
is  Wakantanka  kiyugal  wacewicakiciciye.  Na  tohanyan 
yugal  un  k’un  helianyan  Amalekites  kin  napewicayapi  na 
hankeya  istostaka  un  kul  ikikcu,  na  is  eya  Juda  wicasa  kin 
tehiya  wicakuwapi.  Canke  Aaron  Hur  kici  Moses  itanunk 
isto  kin  yuwankel  kiciyuzapi  na  ecel  okicize  kin  ohiyapi. 

36.  Woope  wikcemna  kin. 

Juda  oyate  kin  wi  yamni  oiglak  yapi.  Yunkan  he  wan 
Sinai  eciyapi  ca  el  ehunni  na  etipi.  Canke  Moses  he  kin 
iyahe.  Yunkan  Wakantanka  taninic’iyin  na  Moses  hekiye: 
“Kuta  gni  na  Juda  oyate  kin  takuku  iye  tanhanhanpi  on 
ecawicawakion  kin  hena  kiksuyewicakiciya  yo.  Na  mita- 
woope  kin  ohinni'yan  tanyan  miciyuonihanpi  ehantans, 
mis  eya  hecena  mitaoyatewicawayin  kte  lo,”  ekiye.  Canke 
Moses  gliyohpayin  na  taku  ekiyapi  k’un  hena  oyate  kin 
owicakiyake.  Yunkan  wicaho  wanjila  iyecel  oyate  kin 
ayuptapi  na  heyapi:  “Itancan  kin  taku  eye  kin  oyasin 
ecunkonpi  kte  lo,”  eyapi.  Canke  ake  Mose^  lie  kin  ekta  hosi 
ai.  Yunkan  Wakantanka  hekiye :  “  Oyate  kin  ekta  wicagni 
na  wicayuwakan  yo ;  na  tahayapi  kin  glujaja  wicasi  yo ;  na 
anpetu  iyamni  kin  winyeya  unpi  kte  lo.  Hehanl  Wakan- 
tanka  u  kte  lo.  Na  he  kin  oksan  wasabyagle  kte  lo.  Na 
he  itimahetanhan  yapi  kte  sni  yelo.  Econpi  ehantans,  t  api 
kte  lo.”  Yunkan  anpetu  iciyamni  el  he  kin  itaoksan  wakin- 
yan  hotonpi  na  wakangli  kin  outapi,  na  he  inkpa  hehanvan 
mahpiya  wan  sapa  ca  akahpeya  he;  na  etan  peta  na  sota 
kin  iyap’oyela  he,  na  he  kin  ataya  kahunhunze  na  yucanpi 
s’e  he.  Na  icignuniyan  etan  ciyotanka  wan  hotankaya 

yajopi.  Canke  kuta  oyate  unpi  un  nihinciyapi.  Yunkan 
Wakantanka  malipiya  sape  k’un  hetan  ho  tanin  na  lieye: 
‘  ‘  Itancan  Wakantanka  nitawapi  Egypt  makoce  kin  na 
wayaka  niyuhapi  kin  etanhan  eniglakupi  k’un  he  miye  yelo. 
Na  Wakantanka  etan  itoktokeca  wicaluha  kte  sni  yelo.  Na 
wakagapi  kin  heca  na  wankata  taku  taninyan  he  kin  nains 
maka  akanl  na  mini  el  na  maka  mahel  unpi  na  yanke  kin  he 
iyececa  nic’icagin  kte  sni  na  hena  Wakantanka  eekiya 


olioyala  na  ahoyapin  kte  sni;  icin  miye  Itancan  Wakan- 
tanka  was’akin  na  isnala  ahopapi  cin  kin  he  miye.  Na 
tona  omayusinkapi  kin  hena  cincapi  kin  na  isam  cincapi 
kin  wicoicage  iciyamni  na  itopa  kin  hehanyan  wotehika 
akipawicawayin  kte  lo.  Na  tona  woope  mitawa  kin  he 
oholapi  kin  koktopawingege  tonapi  k’eyas  mitawoonsila 
yuhapi  kte. 

Na  hehanl  nitaitancan  Wakantanka  kin  caje  kin  woi- 
cihahaya  ehe  kilo.  Tuwa  Itancan  nitawapi  Wakantanka 
caje  kin  oihahaya  ie  kin  he  Itancan  kin  wowahtani  cola 
kecin  kte  sni  yelo. 

Na  hehanl  kiksuya  yo,  anpetu  wakan  kin  he  yuwakanyan 

luonihan  kte;  anpetu  sakpe  wowasi  ecanon  kte  na  imahel 
woskinciye  luha  kin  eeanon  kte ;  tka  anpetu  isakowin  kin 
he  Itancan  Wakantanka  nitawa  kin  taanpetu  ca  hehanl 
wowasi  ecanon  kte  sni,  niye  na  nicinksi  na  nicunksi  na  wica 
na  winyan  wowasiwicayaye  kin  na  waniyanpi  nitawa  kin 
na  yati  el  tuwa  icimani  esa.  Icin  anpetu  sakpe  kin  hel 
imahel  Itancan  kin  mahpiya  na  maka  kin  na  miniwanca 
kin  na  taku  iakanl  na  imahel  unpi  kin  hena  kaga;  tka 
anpetu  isakowin  kin  el  asnikiye  na  anpetu  isakowin  kin 
he  gluwaste  na  gluwakan  yelo. 

Niyate  na  nihun  wicagluonihan  yo ;  hecel  Itancan 
Wakantanka  makoce  wan  nic’u  kin  iakanl  tehan  yani  kte  lo. 

Ungna  tilwicayakte  kilo. 

Ungna  Wawicihahapi  ecanon  kilo. 

Ungna  wamayanon  kilo. 

Ungna  nikiyela  un  kin  wiyayaunpe  kilo. 

Ungna  nikiyela  un  kin  ti  kin  nains  tawicu  kin  nis  wica 
nains  winyan  wowasi  wicaluha  kin  nains  taptebloka  nis 
tasunsunikpisan  kin  nains  tawoyuha  taku  k’eyas  etkiya 
yakizomi  kilo.  ” 

Yunkan  hena  nah’onpi  na  wanyankapi  el  oyate  kin  lila 
tansak  t’api  na  Moses  hekiyapi :  “Niye  wounkiyakapi  ye; 
naunh’onpi  kte;  tka  Wakantanka  wounkiyakapikiye  sni 
ye,  owekis  unt’api  kte,”  eyapi  na  Wakantanka  taku  econ 
wicasi  kin  hena  oyasin  econpi  kta  keyapi.  Canke  Moses  he 
kin  ohlate  akanl  waunyeyin  kta  wan  egle  na  ptehincala  wan 
Itancan  kin  waunyekiye.  Na  we  kin  e  icu  na  oyate  kin 
iwicayumnimni  na  hewicakiye:  “Itancan  woniciyakapi  kin 
on  nic’iconzapi  kte  kin  he  we  kin  le  eye  lo.  ” 

37.  Mazaska  zi  ptehincala  kin  he. 

Yunkan  ake  Moses  he  inkpa  kin  iyahe  na  anpetu  wi- 
kcemna  tob  na  hanhepi  is  eya  iyenakeca  ku  sni  Wakantanka 
kici  woglake.  Tehan  gli  sni;  canke  oyate  kin  wacin  hun- 
kapisni  na  Aaron  hekiyapi :  “Inajin  na  taku  wakan  esa 
kagi  ye ;  he  unkotapapi  kte ;  icin  wicasa  wan  Moses  eciyapi 
ca  Egypt  makoce  kin  etan  unkahiyupi  kin  he  tokel  wakipa 

necece,  k’eyas  slolunyanpi  sni  yelo,”  eyapi.  Canke  Aaron 
wicala  kte  sni,  k’eyas  okit’eyapi  on  aowehanhan  ke  s’e 
hewicakiye:  “Hopo,  ca  nitawicupi  nicinca  hoksilapi  kin 
na  nicinca  wicincalapi  kin  taowin  mazaska  zi  kin  hena 
makau  po, ”  ewicakiye ;  econpi  kte  sni  kecin  na  heya;  tka 
owin  pahayela  kahipi;  canke  iyokipisni,  k’eyas  wicakipajin 
kte  kin  he  kokipe.  Canke  owin  k’un  iyuha  sloyin  na 
ptehincala  kagapi  wan  kage  na  akanl  waunyeyapi  kta  wan 


ko  kagin  na  el  egle.'  Yunkan  heyapi:  “Israel  oyatepi 
taku  wakan  nitawapi  wan  Egypt  makoce  etan  anihiyupi 
heci  lena  e  yelo,  ”  eyapi.  Na  ihinhanna  el  waunyekiyapi  na 
waspanka  ota  kagapi  na  Egypt  oyate  kin  taoh’anpi  k’un 
ogna  wacipi.  Icunhan  is  eya  Moses  he  kin  etan  gliyohpayin 
na  inyan  blaska  num  akanl  Wakantanka  tawoope  kin  owapi 
ca  yuha  ku.  Ehanl  lowanpi  na  wacipi  na  mazaska  zi 
ptehincala  wan  glepi  kin  hena  wanyanke  na  canzekin  na 
inyan  blaska  on  makiyapa  na  kableblece.  Na  ptehincala 
kagapi  un  he  icu  na  hugnahyin  na  icapan.  Na  Aaron 
takuwe  heconpi  kin  iyowinwicakiya  heci  heon  lila  iyopeye. 
Hecon  na  hocokata  inajin  na  heya  hoyeye:  “Tona  Itancan 
kin  iyakiyapi  kin  hena  nawajin  kin  leciyatan  yahinajinpi 

kte  lo.  ”  Yunkan  Levi  cinca  kin  ob  eciyatanhan  akinajin. 
Yunkan  hena  hewicakiye:  “Miwakan  kin  ikikcupi  na  ti 
iyaza  hiyayapi  na  tona  wakagapi  yuwakanpi  kin  hena 
wicakte  po,”  ewicakiye.  Canke  ecel  econpi.  Yunkan  he 
anpetu  kin  opawinge  wikcemna  kin  wikcemna  num  ake 
yamni  wicaktepi. 

Ihinhanna  el  Moses  ake  he  inkpa  kin  iyahe  na  oyate  kin 
wowahtani  econpi  k’un  he  Wakantanka  awicakiciktonjin 
kta  ogna  cekiye.  Eyas  Wakantanka  ayuptin  na  hekiye: 
‘  ‘  Amayustan  yo,  ihangwicawayin  kte  lo,  ’  ’  ekiye ;  eyas  Moses 
inihansni  kitan  na  hekiye:  “Eya  oyate  kin  lila  sicaya 
wahtanipi,  tka  awicayeciktonjin  kta  iceciciye  lo.  Na  he- 
canon  kta  oyakihi  sni  ehantans  wowapi  wan  oyawa  kin 
etan  micaje  kin  yuheyab  icu  wo,”  ekiya.  Canke  taku  wan 
icekiye  k’un  nah’on  na  inyan  blaska  num  kah  si  na  kah 
yustan  el  Wakantanka  woope  wikcemna  k’un  hena  el  ake 
owa.  Yunkan  Moses  inyan  blaska  k’un  yuha  gliyohpaye 
k’un  icunhan  ite  kin  iyojanjan  na  wiyakpayela  ku  ca  wan- 
yankapi  na  ikiyela  yapi  kta  kokipapi.  Canke  minihuha 
wan  ite  aglahpin  na  Wakantanka  taku  ekiye  k’un  hena 
owicakiyake. 

38.  Tipi  wan  el  wacekipayi  kte  cin  he  tokel  kagapi  kin. 

Le  itokabya  Juda  oyate  kin  tipi  wakan  wan  el  owaceki- 
yapi  kta  yuhapi  sni  na  wocekiye  eya  wicasa  ko  wanicapi. 
Atewicayapi  Abraham  na  Isaac  na  Jacob  hena  tuktetu  ka 
keskes  Wakantanka  waunyekipapi.  Na  he  itahena  wicasa 
tiwahe  itancan*kin  hena  iyagyatayela  tohanl  cinpi  can  na 
Wakantanka  waunyekiyapi. 

Yunkan  Wakantanka  woope  wikcemna  wicak’u  un 
icunhan  Moses  tokeskeske  waunyeyapi  nains  wocekiye 
ekiyapi  kte  heci  hena  oyasin  yuaslayela  okiyake.  Na  tipi 
wakan  wanji  yujujupica  nains  iglak  omanipica  kah  si. 
Canke  wanji  lila  waste  ca  kage,  tukte  ihankeya  can  otehike 
kin  on  kage.  Na  wicispa  iyutapi  ohanskeya  wikcemna 
yamni  na  oglakinyan  wikcemna  na  wankatakiya  wikcemna, 
na  canblaska  kin  mazaska  zi  ayuwintapi  na  ioyuspe  kin 
liena  mazaska  ska  ca  on  kagapi.  Na  imahetanhan  cete  na 

tahepiya  na  tice  kin  iyakahpe  wastelica  ayublaye  nains 
otkeya.  Na  itankatanhan  is  wahinsma  sayapi  na  tosanyapi 
akahpapi.  Na  cokanyan  ozan  wastehca  wan  otkeyapi,  canke 
tiyununpapi  na  oti  kin  wanji  tanka  ca  he  ‘  ‘  wakan  ’  ’  eya  caje- 
yatapi  na  tiyocistila  kin  he  is  “iyotan  wakan”  eya  cajeyatapi. 
Hehanl  canopiye  wan  kage  na  mazaska  zi  ayunwinta  na 
oti  wan  “iyotan  wakan“  k’un  el  egle  na  el  inyan  blaska 
num  woope  wikcemna  el  owapi  k’un  oholaya  gnakapi. 
Na  “wicotakuye  canopiye  wakan  kin”  eya  cajeyatapi  na 
iyakahpe  kin  he  “wowahtani  opajuju  kin”  eya  cajeyatapi. 
Na  he  itanunk  iakatanhan  ogligle  wakan  num  najinpi  ca 
hena  mazaska  zi  on  kagapi.  Na  “oti  wakan”  kin  el  waagna- 
glepi  wan  eglepi  na  he  nakun  lila  tanyan  kagapi  na  mazaska 
zi  ayuwintapi.  Na  he  is  oanpetu  ka  can  aguyapi  span  nunpa 
na  minisa  ko  sna  iakanl  gnakapi.  Na  nakun  petijanjan 
ska  oognake  wan  sakowinkiya  haka  ca  okiwanjila  ileya 
glepi.  Na  he  itokab  el  waunyeyapi  kta  wan  eglepi  na  el 
takuku  wastemna  wastehce  kin  izilyapi.  Na  hehanl  tipi 
wakan  itaoksan  sina  wakeyatonpi;  ca  hel  oyate  kin  eya 
sna  kiwitayapi  na  el  nakun  akanl  waunyeyapi  kta  wan 
kagapi.  Na  waksica  wan  tanka  maza  zi  on  kagapi  ca  ikanyela 
eglepi ;  he  wocekiye  wicasa  kin  tipi  wakan  kin  el  yapi  sni 
hanni  nape  na  si  ko  sna  glujajapi  kta  ca  on  he.  Hena 
oyasin  Wakantanka  Moses  econ  si  ca  ecel  econ. 

Na  wana  taku  kin  oyasin  yustan;  canke  ataya  wigli 
wakan  eya  iyun.  Yunkan  wankatanhan  mahpiya  wan 
kutakiya  u  na  wicotakuye  canopiye  k’un  akahpeya  aglihe. 
Canke  Wakantanka  hetanhan  tohanl  cin  can  Moses  wokiyake. 
Na  tohanyan  mahpiya  kin  he  owanjila  hecel  han  ca  hehan- 
yan  oyate  kin  owanjila  tipi ;  na  tohanl  mahpiya  kin  heyab 
iyaya  can  na  is  eya  iglakapi. 

39.  Juda  oyate  kin  tokel  Wakantanka  oholapi  kte  kin  he. 

Tipi  wakan  kin  yustanpi  el  Moses  tokel  oyate  kin 
Wakantanka  oholapi  kte  kin  he  owicakiyake :  taku  ca 
waunyekiyapi  kta  heci  na  watohanhanl  econpi  heci.  Takuku 

we  yukeya  waunyepica  kin  he  lena  e,  wakinyela  na  tahca- 
sunkaka  na  tatokala  na  ptebloka.  Na  akes  taku  tona  we 
colakel  waunyepica  kin  he  lena  e,  aguyapi  blu  na  aguyapi 
su  na  wigli  na  minisa.  Na  tohanl  taku  on  lila  waoholapi 
kta  ca  taku  glohipi  kin  he  ataya  hungnahyapi;  na  he 
wahugnahya  waunyanpi  eya  cajeyatapi.  Na  tohanl  taku 
on  pilapi  nains  wowahtani  econpi  kin  on  iyopeic’iyapi  kta 
ca  wamakaskan  ca  waunyekiyapi ;  na  he  wasin  kin  ecela 
hugnahyapi  na  talo  kin  e  ikikcupi  na  glutapi. 


Hehanl  wokiksuye  wakan  anpetu  eya  yamni  kahnige 
na  hena  lila  gluwakanpi.  Tokaheya  kin  he  “Wohiyaye” 
(Passover)  eyacastonpi.  Na  Wakantanka  Egypt  oyate  el 
hoksi  tokapa  solwicaye  kin  na  Israel  oyate  kin  ohowicala 
na  iyopteya  iyaye  kin  na  Israel  cinca  kin  tahcasunkala 
cinca  wan  yutapi  k’un  hena  na  Wakantanka  tokel  Israel 
oyate  kin  Egypt  makoce  kin  etanhan  wicaglogliyaeu  kin 
hena  anpetu  sakowin  wopila  on  kiksuyapi  kte  na  icunhan 
aguyapi  napohyapi  sni  ece  yutapi  kte. 

He  ohakab  anpetu  wakan  oko  sakowin  kin  hehanl  anpetu 
wan  “Pentecost”  eciyapi  kin  yuwakanpi  kte  na  he  icunhan 

woope  wikcemna  eya  Sinai  lie  etanhan  wicak  upi  k  un  lie 
kiksuyapi  kte;  na  nakun  lie  icunhan  otokaheyehci  taku 
icahyapi  heci  hena  glohipi  na  Wakantanka  waunyekiyapi 
kte. 

Na  iciyamni  kin  he,  tohanl  waicahyapi  kin  oyasin  glu- 
witayapi  kin  hehanl  anpetu  wan  “Tabernacles  anpetu” 
eya  castonpi  ca  he  gluonihanyan  yuwakanpi  kte ;  na 
icunhan  wahpe  wokeya  ca  kagapi  na  otipi  kte ;  kin 


hece  tokatakiya  wicoicage  kin  Israel  oyate  kin  otokaheya 
makoskanl  wahpe  wokeya  ogna  Wakantanka  tiwicakiye 
k’un  hena  wicakiciksuyapi  kte.  Hecel  anpetu  yamni 
wakanlapi,  na  tohan  hena  wanji  iyehanl  ihunni  can  na. 
wica  otoiyohila  tipi  wakan  kin  el  Wakantanka  itokab 
ewitaya  kte. 

Na  nakun  anpetu  wan  el  akih’anic’iyapi  kte  kin  he 
glawakanpi  kte  na  he  el  wocekiye  wicasa  itancan  kin  iye 
tawowahtani  kin  on  tanhan  ptehincala  wanji  Wakantanka 
waunyekiyin  kte  na  oyate  kin  tawowalitanipi  kin  on  is 
tatokala  bloka  wanji  Wakantanka  waunyekiyin  kte. 


TONWEYA  EYA. 

Hehanl  Moses  Aaron  cinca  ob  wocekiye  wicasapi  kta 
ogna  wicayuwakan,  tka  Aaron  tokapaya  skan  kta  yustan. 
Na  hehanl  iyokiliepi  kta  eya  Levi  tatiyospaye  etanhan 
wicakahnige.  Ilena  is  tipi  wakan  kin  el  taku  glulitatapi 
na  waunyeyapi  esa  kin  el  wawokiyapi  kte.  Hena  “Levites” 
ewicakiyapi. 


40.  Tonweya  eya. 

Israel  oyate  kin  omaka  wanji  Sinai  he  kin  ikiyela 
ounyanpi.  Na  hetan  makosica  wan  Pharan  eciyapi  ca 
etkiya  iglak  aye.  Yunkan  Wakantanka  Moses  hekiye: 


C0PYRI8HT,  1904,  BY  BENZI6ER  BROTHERI 


“Wicasa  etan  tonweya  yewicayayin  kte  lo;  na  hena 
Chanaan  makoce  wan  Israel  oyate  kin  wicawak’u  kte  kin 
he  wanyank  yapi  kte  lo.  Ho,  ca  tiospaye  ake  ninunpapi 
kin  etanhanhan  wicsa  wanjila  yakahnigin  kte  lo;  na  hena 
yapi  kte  lo.”  Canke  ecel  econ  na  hewivakiye:  “Hopo, 
yapi  na  makoce  kin  wanyanka  po,  na  waste  nains  sica  heci 
hosi  ku  po,  na  oyate  eya  el  unpi  kin  hena  otapi  heci,  na 
wasagyepica  unpi  heci,  nains  wohitigya  unpi  heci,  na 

taotonwahepi  kin  acaniglaska  yankapi  heci.  Ho,  blihic’i- 
yapi  na  lenana  sloye  wacin  pq.  Na  taku  waskuyeca  yuke 
esa  ehantans,  hunhhunh  aku  wacin  po,”  ewicakiye.  Canke 
ekta  ipi  na  mokoce  kin  wanyank  omanipi.  Na  he  el  cunwi- 
yapehe  oicage  eciyatanhan  makoce  wan  wocas  aye  ka  ca  el 
ai  na  cunwinyapehe  hucan  kin  wanji  cunwinyapehe  kin 
tankankaya  osipa  ca  hutipaksapi  na  can  wan  wicasa  num 
hinyete  aunyeyapi  ca  el  otkeyapi  na  akupi.  Na  nakun 
taspan  ocaje  kin  e  nains  tamniohpi  takuku  waskuyeca  kin 
yuspipi  na  yuha  kupi;  na  wikcemna  topa  can, 
yunkan  glihunnipi.  Canke  tokel  wahosi  glipi  k’un  he 
Moses  na  oyate  kin  itokab  oglakapi  na  Chanaan  makoce 
kin  lila  yawastepi  na  el  taku  yuke  kin  hena  oyasin  oyakapi, 
tka  nakun  takuku  woikuse  kta  iyececa  kin  henana  oyakapi. 
Na  Chanaan  makoce  kin  el  wicasa  ounyeyapi  ldn  lila 
hanskaskapi  na  tanktankapi  keyapi  na  wasagyepica  sni 
wicayawapi.  Na  taotonwahepi  kin  suksutaya  acaniglaskapi 
keya  owicakiyakapi.  Heyapi  kin  on  oyate  kin  nihinciyapi 
na  wacin  iwos’ak  hinglapi  na  takuku  Moses  Aaron  kici 
ewicakiyapi  nas  olianketa  heyapi:  “Ito,  wicasa  wanji  itan- 
can  unkicagapL  na  he  otapeya  Egypt  makoce  kin  etkiya 
unglapi  kte  lo,”  eyapi.  Canke  tonweya  ipi  k’un  hetanhan 
wicasa  num  Caleb  na  Josue  ewicakiyapi  ca  oyate  kin  tukte 
ogna  wicayuwas’akapi  kte  ogna  wowicakiyakapi  na  wako- 
kipe  sni  wicasipi  na  heyapi :  “  Wakokipapi  sni  yo !  Toksa, 
W akantanka  naunkicijinpi  kte  lo ;  na  ohiunyanpi  kte  lo,” 
ewicakiyapi.  Eyas  inihansni  oyate  kin  painlpicapi  sni  na 
ecanles  Caleb  Josue  kici  inyan  on  wicakat’api  kte,  kin 
lehanl  Itancan  tawowitan  kin  tipi  wakan  k’un  iwankab 
igluotanin  no  Wakantanka  Moses  hekiye:  “Oyate  kin  le 
tohanyan  waohola  sni  kin  le  makiyuhapi  kta  hwo?  Wici- 
tokab  un  wiwanyankapi  kta  iyecekcelya  waecawieawakion 
wesan,  tohanyan  inihansni  cet’unmaglapi  kta  hwo?  Ito, 
ca  taku  wanji  sica  iyaglewicawayin  na  sam  owangkiciyapi 
on  sotapi  kte  lo,”  eya;  canke  Moses  hekiye:  “Woonsila 
nitawa  kin  tanka  ye;  oyate  kin  le  tawowahtanipi 
kin  wicakicipajuju  ye,  eya  iceciciye  lo.”  Canke 
W akantanka  ayuptin  na  hekiye:  “Ho,  cemayakiya  ca 

wicawecipajuju  kte  lo  ;•  tka  wicasa  toua  Egypt  makoce  el  na 
makoskanl  wakankanyan  miolVan  na  wanyankapi,  eyas 
inihan  sni  nagiyemayanpi  na  milio  kin  nah’onpi  sni  kin 
hena  makoce  kin  he  wanyankapi  kte  sni  yelo.  Na  omaka 
wikcemna  tob  makoskanl  oiglagya  omayanipi  kte  lo.  Nicin- 
capi  kin  ecela  makoce  kin  he  gluhapi  kte  lo.  ’  ’ 

Ehanl  wicasa  wikcemna  oyate  kin  wicayaececapi  na 
Chanaan  makoce  kin  yasicapi  k’un  hena  ungnahela  t’api; 
tka  Josue  Caleb  kici  Wakantanka  wicayawaste,  na  wicahcala 
ihunnipi  na  isnala  etan  makoce  k’un  he  wanyankapi  kta 
keye. 

41.  Core,  Dathan,  Abiron  tokel  Wakantanka  kipajinpi  na 
tehislolyapi  kin  he. 

(Omaka  2514.) 

Omaka  wikcemna  tob  makoskanl  oiglagya  omanipi  kte 
keya  cajewicakiyatapi  k’un  icunhan  oyate  kin  hunh  Moses 
na  Aaron  taku  oyasin  itancanyan  waeconpi  k’un  he 
inawizipi  na  anapta  wicakuwapi.  Watohanl  Core  eciyapi 
wan  Levi  tospaye  etanhan  ca  e  na  Dathan  eciyapi  wan 
e  na  Abiron  eciyapi  wan  hena  yamni  wicasa  opawinge  nunb 
sam  wikcemna  zaptan  ob  Moses  Aaron  kici  el  wicahipi  na 
heyapi :  “Eyas,  ito,  henihanyelapi  kte  lo.  Wicasa  kin  otoi- 
yohila  wakanpelo.  Na  Wakantanka  el  wicaun,  ska  inihansni 
wiciwankab  un  nic’ipila  yelo,”  eyapi.  Yunkan  heyapi  kin 
heon  Wakantanka  kipajinpi  kin  Moses  slolyin  na  wocante- 
sica  on  ite  kin  makipabluya  ihpeic’iye. 

Na  hehanl  Core  na  tona  opa  k’un  hena  ob  hewicakiye: 
“Wakantanka  nicahnigapi  na  tipi  wakan  el  wawokiyenici- 
yapi  k’un  hankeya  wicoh’an  wakan  kin  koya  econ  yakini- 
capi  cel?  Ho,  hinhanna  kin  Wakantanka  tona  tawa  iglawa 
kin  wicagluotanin  kte  lo;  ca  igluwinyeya  po  na  owaizilye 
kin  gluha  u  po ;  na  hosannicaya  inayajinpi  kte  lo ;  na  Aaron 
unmaciyatanhan  najin  kte  lo.  ” 

Wana  hinhanna  el  Core  taospaye  kin  owaizilye  gluha 
ahinajin,  na  is  eya  Aaron  unma  eciyatanhan  wazilya  najin. 

Yunkan  Dathan  Abiron  kici  liipi  sni;  canke  Moses 
tuwehci  u  wicasi  yewicasi.  Eyas  lila  ikcaptapi  na  “Hiya, 
liiya,  ekta  unyanpi  kte  sni  yelo,  ”  eyapi.  Canke  Moses 
Aaron  kici  Dathan  Abiron  tipi  kin  etkiya  yapi  na  oyate 
oksan  ahiwitaya  kin  hewicakiye:  “Wicasa  sica  kin  etanhan 
wicagluheyapaya  po;  na  ungna  taku  tawapi  kin  iyacupi 
kilo,  owekis  nit’api  kte  lo,”  ewicakiye. 

Yunkan  Moses  Dathan  Abiron  tatiospayapi  el  wicai  na 
hewicakiye:  “Wakantanka  lel  umaye  sni  ehantans,  wicasa 
kin  lena  ikcekceya  t’api  kte.  Ho,  tka  maka  kin  naokotonyan 
nasleslecin  na  lena  ohinlipayapi  ehantans,  hena  Wakan- 
tanka  osteglapi  ca  islolyayapi  kte  lo.” 

Ia  iglustan  kin  lehanl  ungnahela  maka  kin  naokotonyan 
nasleslecin  na  wicasa  k’un  hena  titakuye  na  taku  tawapi 
kin  hena  ob  ataya  ohinlipayapi ;  na  ake  maka  kin  ecel 
naokiyute.  Na  he  icunhan  wankatanhan  peta  wan  wicasa 
opawinge  num  sam  wikcemna  zaptan  Dathan  na  Abiron 
obic’iyapi  k’un  hena  awicaglihin  na  ihangwicaye.  Wona- 
wizi  wan  yuhapi  kin  he  Wakantanka  ayustanwicakiyin  kta; 
canke  Moses  hekiye :  ‘  ‘  Israel  cincapi  kin  wowicakiyaka  yo, 
na  tiospaye  akenum  unpi  kin  etanhanhan  itancanpi  kin 
otoiyohi  cansakala  wanjigji  nic’upi  kte  lo,  kin  hecel  akenum 
nic’upi  kte  lo;  ca  hena  iyacu  na  iakanl  caje  owicayawa  kte 
lo ;  na  tipi  wakan  kin  el  eyagnakin  kte  lo.  Na  tuwa  cansa- 
kala  tawa  kin  he  camni  uyin  na  nahca  ehantans,  he  waka- 
hnige  kin  he  e  kte  lo,  ’  ’  ekiye. 

Canke  ecel  econ.  Na  ihinhanna  el  Moses  tipi  wakan 
kin  el  i  na  cansakala  kin  wanyanke.  Yunkan  Aaron 
tacansakala.  kin  camni  uyin  na  ko  nahca,  na  unma  kin  e 
selyakel  hecena  yanke.  Canke  tankal  ahiyu  na  itancanpi 
k’un  hena  tokel  tawapi  k’un  hecel  wicakicu.  Canke  Wakan- 
tanka  Aaron  wicoh’an  wakan  kin  hena  oyasin  econ  kta 
kahnige  kin  he  oyate  kin  slolyapi.  Na  Moses  Aaron  tacan- 
sakala  kin  heon  wokiksuyeyapi  kta  ca  canopiye  wakan  el 
egnake. 

42.  Mini  wanice  k’el  Wakantanka  owicakiye,  k’eyas 
wayasicapi  kin  on  tehislolyewicakiye  kin  he. 

(Omaka  2552  el.) 

Israel  oyate  kin  wana  omaka  wikcemna  tob  kinil  mako- 
skanl  oiglagya  unpi.  Yunkan  watohanl  ake  mini  eciyatan- 
han  lila  otehika ;  canke  wacin  iwos’akapi  na  wacinyeyapi 
sni  na  siksil  toiehanpi. 


Na  Moses  Aaron  kici  nakun  lilakel  anawicagwakapi. 
Yunkan  Wakantanka  Moses  hekiye:  “Cansakala  k’un  he 
icu  na  Aaron  kici  oyate  kin  wicayuwitayapi  na  wicitokab 
inyan  tanka  kin  hoyekiya  yo;  hecel  mini  etanhan  hiyu  kte 
kin,  oyate  na  waniyanpi  kin  mini.  yatkanpi  kte  lo,  ’  ’  ekiya ; 
canke  oyate  kin  wicakicopi  na  ahi  el  Moses  cansakala  k’un 
he  yuha  inyan  tanka  kin  apaha  yesan,  icunhan  Wakantanka 
toie  kin  kitanla  cet’ungla;  canke  toka  ape  kin  lel  mini  kin 
hiyu  sni ;  canke  nakes  inunpa  ape  el  mini  kin  etanhan  hiyu ; 
canke  oyasin  mini  yatkanpi. 

Canke  Wakantanka  Moses  Aaron  kici  hewicakiye: 
“  Cet’unmayaglapi  ca  heon  oyate  kin  lena  makoce  wan 

wicawak’u  kte  k’un  lie  ekta  awicalapi  kte  sni  yelo,” 
ewicakiye. 

Hetanhan  wiciglakin  na  he  wan  Hor  eciyapi  ca  el 
ehunni.  Yunkan  Aaron  W.akantanka  toie  kin  otapeya  Re 
kin  iyahin  na  hel  t’e ;  canke  cinca  wan  Eleazar  eciyapi  ca 
wicoh’an  wakan  kin  he  icu  na  atkuku  kin  eekiya  wayuwa- 
kanpi  na  waunyanpi  woecon  kin  hena  econ  kte. 

Hetanhan  ake  iglak  eyaya.  Yunkan  ake  watohanl  mini 
icakijapi;  canke  ake  on  siksil  toiepi  na  Wakantanka  Moses 
kici  wicayasicapi.  Yunkan  Wakantanka  tehislolyewicakiye. 
Zuzeca  eya  ilepi  ca  oyate  kin  egna  hiyuwicaye;  na  waya- 
htakapi  on  lila  ota  t’api.  Yunkan  nihinciyapi  na  Moses  el 
ipi  na  hekiyapi:  “Wakantanka  na  niye  kici  unniyasicapi 
k’un  he  wowahtani  ca  ecunkonpelo ;  ca  wacekiya  yo  na  zuzeca 
kin  lena  yuheyab  iwicacu  kte  lo,”  ekiyapi.  Canke  Moses 
wacewicakiciciye.  Yunkan  Wakantanka  heciye :  “Ito,  maza 
zi  on  zuzeca  wanji  kagin  na  can  wanji  paslatin  na  el  otkeya 
yo.  Tuwa  yahtakapi,  k’eyas  he  el  etonwe  kin  akisni  kte 
lo,”  ekiye.  Canke  Moses  ecel  econ.  Yunkan  tona  wicaya- 
htakapi  k’eyas  el  etonwanpi  k’un  hena  iyuha  akisnipi. 

43.  Balaam  tokel  wakan  ie  cin  he. 

Israel  oyate  kin  he  wana  Moab  makoce  kin  he  el 
ahihunni,  na  he  ikiyela  makoce  wan  Wakantanka  wicak’u 
kte  ein  he.  Yunkan  wicasayatapi  wan  Balac  eciyapi  ca 
hel  ounye.  Yunkan  he  Israel  oyate  kin  tuktektel  oyate 
toktokeca  napewicayahanpi  nah’on ;  canke  inihinciya  yanke. 
Canke  wicasa  wan  Balaam  eciyapi  ca  wicasa  le  wawakanpi 
ke  ci  heca  ca  kiksuyin  na  taoyate  el  oitancanpi  kin  epi  ria 
wicasa  tankinkinya  lake  ci  ob  hosi  kaaye  wicasi  na  woyuha 
wasteste  koya  kaayapi  na  hekiye  wicasi;  “U  na  oyate 
tanka  eya  ahi  kin  lena  silaptanyewicayi  ye;  hece  misanbya 
was’agya  unpi,  tka  makoce  mitawa  kin  etanhan  iyaye- 
wicawayin  kte  lo.  Na  hes  tona  wicalawaste  ehantans,  hena 
wokinipi  kte  na  tona  woglawicayaye  kin  hena  tehiya  unpi 
kta  ca  slolwaye  lo,”  eye  wicasi.  Canke  ekta  ipi  na  ecel 
ekiyapi.  Yunkan  Balaam  hewicakiye:  “Ho,  ito,  le  hanhepi 

kin  lena  oyaunyapi  kte  lo.  Toksa,  Itancan  kin  taku  omaki- 
yake  kin  he  otapeya  aeiyuptapi  kte  lo,”  ewicakiye.  Na 
wana  hanhepi  el  Wakantanka  Balaam  hekiye:  “Ungna  ob 
ni  na  oyate  kin  he  woyasica  ihoyewicayaya  kilo,  hena 
wicayawastepi  kin  on.  ”  Canke  Balaam  wahosihipi  k’un 
owicakiyaka;  canke  kiglapi.  Yunkan  inihansni  Balac  ake 
wicasa  kaota  lake  s’e  ye  wicasi  na  woyuha  wasteste  isanb  aye 
wicasi  na  kico  wicasi.  Yunkan  Balaam  hewicakiye: 
“Nakun  Balac  ti  kin  he  ataya  mazaska  na  mazaska  zi  iojula 
yuhamakiye,  k’eyas  Itancan  Wakantanka  mitawa  kin  toie 
kin  ayutogyakel  aowakagin  nains  hunh  el  anawahmin  kta 
ca  owakihi  sni  yelo,”  ewicakiye;  k’eyas  woyuha  k’un  hena 
cantokpani;  canke  hewicakiye:  “Le  hanhepi  kin  ko  ena 
ounyayapi  kte  lo.  Hecel  Wakantanka  tokel  econ  masi  kta 
heci  he  slolwayin  kte  lo,”  ewicakiye.  Yunkan  Wakantanka 
hekiye:  “Ho,  kikta  na  iyaya  yo,  tka  taku  econ  cisi  kin  hena 
ecanon  kte  lo,”  ekiye.  Canke  sunsunikpisan  kin  akinglo- 
takin  na  ob  iyaye,  tka  woyuha  kin  hena  lila  ihaktahca  iyaye. 
Yapi  kin  ungnahela  ogligle  wakan  wan  miwakan  yuha  ca 
kuseya  inajin,  tka  Balaam  e  wanyanke  sni,  eyas  tasunsuni- 
kpisan  kin  eha  wanyankin  na  kipas  iyaya;  canke  Balaam 
sunkastake  na  ake  iyaye.  Yunkan  ogligle  wakan  kin  canku 
kin  itanunk  maya  gliheya  han  wan  el  kuseya  najin;  canke 
ake  sunsunikpisan  kin  kipas  iyayin  na  Balaam  si  kin  maya 
ipasli ;  canke  ake  sunsunlala  kin  kasaksakin  nas  ake  iyo- 
pteya  iyaye.  Sehanstuka  ca  ogligle  wakan  kin  opta  iyayepica 
sni  wan  el  kuseya  najin ;  canke  sunsunikpisan  kin  wanyan- 
kin  na  makata  ihpic’ya;  canke  Balaam  lila  canzekin  na 
tasagye  kin  on  kabloblo.  Yunkan  Wakantanka  sunsun- 
ikpisan  kin  iekiya;  canke  Balaam  hekiye:  “Taku  ecacicion 
welaka?  amayapahe  kin.  Le  iciyamni  ecanon  welo,  ”  ekiye. 
Canke  Balaam.  ayuptin  na  hekiye;  “Siksica  oyah’an  ca 
hece;  miwakan  wanji  bluha  k’es,  cikte  tka  yelo,”  ekiye. 
Yunkan  sunsunikpisan  kin  ayuptin  na  hekiye:  “Nita- 
wamakaskan  kin  hemaca  na  akanmayank  yaun  welo,  na 
slolmayaye  lo,  ca  itokab  tohanhci  le  iyecel  owah’an  heci?” 
eya  iyunge.  Yunkan  Balaam  ayuptin  na  hekiye:  “Hiya, 
tohanni,”  ekiye.  Balaam  is  eya  ungnahela  ogligle  wakan 


80 


WICOTAKUYE  TANNI  KIN. 


wan  miwakan  yuha  najin  kin  wanyankin  na  makata 
ihpic’iya.  Canke  ogligle  wakan  kin  hekiye :  ‘  ‘  Ho,  wicasa  kin 
lena  ob  iyaya  yo,  tka  waehin  kte  kin  hena  eye  cisi  ca  ecela 
ehin  kte  lo,”  ekiye.  Canke  ob  iyaye. 

Ekta  ihunni  el  Balac  kici  he  wankatuya  yamni  han 
ca  iyaza  iyahanpi  na  etap  Israel  oyate  ahiwicoti  kin 
wanyankapi.  Canke  Balac  Balaam  oyate  ahiwicoti  kin 
wicayasil  si.  Canke  awicayuta  na  wicayasicin  kte  sece  k’un 
ecanl  sna  eha  Wakantanka  toie  kin  on  wicayawaste.  Yunkan 
wicasayatapi  kin  canzekin  na  hekiye:  “  Tokawicawaye  kin 
wicalasicin  kta  ca  cico,  tka  ecanles  yamni  akigle  wicalawaste 
yelo;  ca  to  e  gla  yo,”  ekiye.  Yunkan  Balaam  wablesyehca 
hingle  na  wowanyanke  wan  kitanin.  Canke  hanbloglagya- 
kel  leya  oyake : 

“Ito,  wanji  wanblakin  kte,  tka  lehantu  kte  sni.  Na  el 
ewatonwin  kte,  tka  okanyela  sni.  Wicahpi  wan  Jacob 
etanhan  hinapin  kte  na  wicasayatapi  tacanksa  wan  Israel 
etanhan  icagin  kte  na  Moab  itancanpi  kin  iyapapi  kte  na 
Seth  cinca  kin  iyapa  sotapi  kte  lo.”  He  wanikiye  u  kte 
cin  he  ke. 

44.  Moses  tokel  t’e  kin  he. 

(Omaka  2553  el.) 

Moses  t  in  kte  cin  he  wana  iyekicihantu ;  ca  oyate  kin 
itancan  wanji  tokeca  yuhapi  kta  iyececa.  Canke  Wakan- 
tanka  Moses  hekiye:  “Josue  kico  na  ninape  kin  aputaka 
yo.  Na  Eleazar  wicasa  wakan  kin  he  oyate  kin  wicitokab 
wahokonkiya  yo ;  hece  oyasin  toie  anagoptanpi  kte  lo.  ’ 9  Canke 
hecon  na  Cante  suta  kic’un  wo,  na  ohiti  wacin  yo ;  niye  oyate 
kin  le  Itancan  kin  atewicunyanpi  makoce  wan  wicak’u  kta 
keye  k’un  he  ekta  awicani  kte  lo”  ekiye. 

Hehanl  ehake  oyate  kin  wowicakiyake  na  hewicakiye : 

Israel  oyate  kin,  anagoptan  po :  Itancan  taku  econ 
nisipi  kin  hena  tanyehci  ecel  econ  po;  hececa  kin,  tanyan 
yaunpi  kte  lo.  Anagoptan  po:  Itancan  Wakantanka 
unkitawapi  kin  he  Itancan  wanjila  yelo.  Na  Itancan 
Wakantanka  nitawapi  kin  nicantepi  na  ninagipi  kin  kic’un- 
yan  tokel  oyakihipi  laka  teyahilapi  kte  lo. 

Na  lehanl  woie  eciciyapi  kin  lena  nicantepi  el  ohinniyan 
un  kte.  Na  nicincapi  kin  lena  slolyewicayakiyapi  kte  lo. 
Na  wayatin  kta  ilotake  kin  lena,  nains  omayani  kin,  is 
nistinmin  kte  kin  lena  el,  na  yekta  kin  lena  oyasin  el 
awacin  yaun  kte  lo,  ’  ’  ewicakiye ;  na  “  Tuweni  wicasa 
akantuyakel  wawakankanpi  kin  el  wicayapi  kte  sni.  Na 
tuweni  woihanble  is  wowapetoktokeca  kin  hena  yuwicakeya 
yutaku  wacin  kte  sni  nains  wicalimungin  kte  sni  yelo. 
Wakantanka  lena  wahtela  sni  yelo;  na  inihansni  taku  kin 
lena  ikipajinyan  ecanonpi  kin,  ihangniyapi  kte  lo,”  ewica- 
kiye. 

Hehanl  Wakantanka  tokel  tewicaliila  na  oliakayakel 
wicakieiskan  k’un  hena  kiksuyewicakiciciye  na  tawoope  kin 
anagoptanpi  na  awicakeya  oholapi  ehantans,  lila  tanyan 
unpi  kta  kewicakiye.  Tka  wowicakiyakapi  kin  el  ewacinpi 
sni  ehantans,  oh’itonkipapi  na  wotehi  owe  kin  oyasin 
akipapi  kta  kewicakiye. 

Hecel  Wakantanka  ektonjapi  kte  sni  ogna  iwahowicaye 
na  toh’an  k’un  yupiyakel  iglustan  na  Israel  oyate  ospaye 
akenunpapi  k’un  ehake  wacewicakiciciye  na  he  wan  Nebo 
eciyapi  ca  iyahe.  Yunkan  hetan  Wakantanka  Chanaan 
makoce  kin  Moses  kipazo  na  hekiye:  “Ho,  makoce  wan 
Abraham  na  Isaac  na  Jacob  cincapi  kin  wicawak’u  kta 
kepe  k’un  le  e  yelo.  Niista  kin  on  wanlakin  kta,  k’eyas  eya 
ekta  ni  kte  sni  yelo,  ”  ekiye.  Canke  Moses  ekta  etonwin 
na  lila  pila  na  iyuskin.  Moses  omaka  opawinge  wanji  sam 
wikcemna  nunb  ihunni  el  t’e.  Na  Wakantanka  iye  ha; 
canke  tukel  hpaye  kin  tuweni  slolye  sni. 

45.  Tokel  Jordan  wakpala  kin  wakanyan 
iyuwegapi  kin  he. 

(Omaka  2553  el.) 

Israel  oyate  kin  Moses  t’e  kin  heon  anpetu  wikcemna 
yamni  wasiglapi.  Ehanl  Wakantanka  Josue  hekiye: 
”  Wawokiya  mitawa  Moses  t’a  ca  inajin  na  Jordan  wakpala 
kin  oyate  kin  ob  iyuwega  yo.  Makoce  wan  Israel  cincapi 

kin  wicawak’u  kte  cin  he  el  tuktel  ayali  kin  hena  nitawa  kte 
lo.  Na  tohanyan  niyaun  kin  hehanyan  tuweni  najinniyin 
kta  okihi  kte  sni  yelo,  ’  ’  ekiye. 

Canke  ieyapahapi  nas  kicanic’iyapi  na  iglustanpi  el 
Jordan  etkiya  aye.  Na  wana  Jorclan  wakpala  kin  ikiyela 
ewicoti  na  hel  yamni  can  tipi.  Na  ake  ayin  kte,  kin  lel 
Josue  canopiye  wakan  k’un  he  wocekiye  wicasa  kin  icu 
wicasi  na  oyate  kin  wicitokab  yuha  ye  wicasi.  Canke 


akiyuha  yapi  na  wana  ohute  kin  el  si  kin  mini  ekalitakapi, 
kin  lehanl  ungnahela  najinpi  k’un  hehanyan  rnini  kaki- 
cipehan  kin  wota  ahinajin  na  icipahahaya  ahiwote  kin  on 
mini  kin  he  tanka  s’e  he ;  na  ahiwote  kin  he  isanb  mini  he 
k’un  hena  ataya  hutawabkiya  osote  na  minicete  k’un  pusya 
lipaya ;  canke  canopiye  wakan  k’un  akiyuha  cokatakiya  yapi 
na  enajinpi ;  canke  oyate  kin  si  kin  spayekiye  sni  hehanyan 
eyuwege,  na  okisote  k’el  is  eya  canopiye  wakan  akiyuha 
au  kin  iyuwege  hihunnipi.  Na  ohakab  mini  kin  wota  he 
k’un  oslohe  s’e  iminitan  na  wakpala  iojuye. 

Hehan  ake  canopiye  wakan  yuha  kin  tokaheya  aye  na 
otonwahe  wan  Jericho  eciyapi  kin  el  ikanyela  etipi.  Yun- 

kan  liel  aguyapi  su  ota;  canke  aguyapi  span  napoliyapi  sni 
eya  kagapi  na  yutapi. 

Hetanhan  “manna”  kin  icinunpa  icupi  sni,  icin  woyute 
toktokeca  ota  canke. 

46.  Tokel  Chanaan  makoce  kin  tawayapi  kin. 

Jericho  otonwahe  kin  he  lila  tanka,  na  wicota  tipi,  na 
itaoksan  ataya  inyan  cunkaske  wankalkatuya  han;  canke 
Israelites  kin  wacin  iwos’akapi,  tuktognani  tawapi  kta 
tanin  sni  canke. 

Yunkan  Wakantanka  Josue  hekiye:  “Ilio,  Jericho 
otonwahe  kin  napiyusciciyin  kte,  wicasayatapi  kin  na  wicasa 
sagye  unpi  kin  hena  ko.  Ca  tona  wicakizin  kta  yaunpi  kin 
hena  sakpe  can  anpetu  iyohi  otonwahe  kin  wancala  aoyaka- 
wingapi  kte  lo.  Na  anpetu  isakowin  kin  el  wocekiye  wicasa 
kin  hena  wayajopi  sakowin  yuha  canopiye  wakan  kin  itokab 
manipi  kte  lo.  Na  otonwahe  kin  sakowin  iyakigle  aoyaka- 
wingapi  kte  na  iyena  wocekiye  wicasa  kin  wayajopi  kte  lo. 
Na  tohanl  ehake  wayajopi  kin  hel  oyate  kin  oyasin  iyaya- 
kis’as’api  kte  lo;  kin  hecel  otonwahe  iyayuksan  inyan 
cunkaske  k’un  he  najuju  kte  lo,  ”  ekiye.  Canke  ecel  econpi. 

Na  wana  otonwahe  kin  ehake  aokawingapi  na  wayajopi, 
kin  lehanl  is  eya  iyakis’as’api.  Yunkan  ungnahela  inyan 
cunkaske  k’un  nableblel  kaoksa;  canke  etkiya  natan  eyaye 
na  tipi  nains  woyuha  kin  oyasin  osungye  ihpeyapi  na 
oyasin  wicakasotapi,  tka  etan  winyan  wan  Rahab  eciyapi 
ca  tatiwahe  ob  wicaktepi  sni ;  he  Israel  oyate  kin  etanhan 
wicasa  nunb  tonweya  el  ipi,  yunkan  nawicahmin  na 
owicakiya,  canke  heon. 

Na  he  heconpi  na  ohakab  otonwahe  wan  Hai  eciyapi  ca 
nakun  komeyapi.  Ilecel  he  nah’onpi  k’el  oyate  zaptan 
wicikanyela  unpi  kin  niliinciyapi ;  canke  oitancan  zaptanpi 
k’un  lena  olakolkiciyapi  na  ptayela  Israel  oyate  kin  tawi- 
cakpapi  kta  aokiyapi. 

Yunkan  watohanl  ungna  natan  ahihuni.  Canke  Wakan- 
tanka  Josue  hekiye:  “Kowicakipe  sni  yo,  hena  wicacic’u 
welo,  ca  wanjini  najinniyanpi  kte  sni  yelo,  ”  ekiye.  Canke 

iyuha  wakokipe  sni  etawicakpapi.  Yunkan  Amorrhites  kin 
napapi;  canke  ota  wicaktepi  na  he  icunhan  nakun  wasu 
tanktanka  awicahinlian ;  canke  nakun  on  lila  ota  t’api.  Iyuha 
wicakasol  wacinpi,  eyas  wi  kin  kuciyela  ya;  canke  Josue 
heye:  “Anpetu  wi  kin,  hiyaye  sni  yo!  Na  hanhepi  wi  kin, 
ena  najin  yo!”  Yunkan  yuwakanyehci  Wakantanka 
iwacinyan ;  canke  anpetu  wanjila  wi  kin  atans’in  han ;  canke 
Amorrhites  wicasa  kin  oyasin  wicakasotapi  na  wowiyu- 
skinyan  wakteglipi. 

Na  oyate  nahahci  tuktektel  ounyanpi  kin  ewicakizapi 
na  ohiyapi.  Hecel  makoce  wan  Wakantanka  iwahowicaye 
k’un  watohanl  ataya  tawapi.  Canke  Josue  oyate  kin 
wicayuwitaya ;  na  Chanaan  makoce  kin  he  yuspaspaya 
iwicakiyutin  kta  on  wicayuwitaya.  Na  ecel  ecawicakion ; 
tka  eyas  Levi  tatiospaye  kin  hena  makoce  icupi  sni.  Hena 
e  wocekiye  awanyankapi  ca  wawicak’upi  on  wotapi  na  on 
hakitonpi  kte. 

Hehanyan  wana  Josue  toli’an  kin  he  itkonskiye.  Na 
hehanyan  wana  omaka  opawinge  wanji  sam  wikcemna 
ihunni;  canke  lila  wicahcala.  Canke  oyate  kin  oyasin 
wicakico  na  wahokonwicakiye  na  Wakantanka  igluzeze  na 
tawoope  kin  nah’on  wicasi  na  hewieakiye:  “Wakantanka 
ihpeyayapi  na  taku  toktokeca  yuwakanyan  ohoyalapi 
ehantans,  igluhomni  na  kakisniyanpi  na  taku  waste  ota 
ecaniconpi,  k’eyas  ihangniyanpi  kte  lo,”  ewicakiye.  Yun- 
kan  oyate  kin  ayuptapi  na  heyapi :  “Itancan  Wakan- 
tanka  unkitawapi  kin  he  tawoope  kin  naunh’onpi  kte  lo,” 
eyapi.  Canke  Josue  lila  iyuskin  na  hehanyan  t’e. 

47.  Gedeon  ozuye  el  itancan  kin  he. 

Josue  t’in  na  ohakab  itancan  wanice,  k’eyas  Israelites 
kin  Wakantanka  taku  tankinkinyan  ecawicakicion  k’un 
hena  kiksuyapi  na  anagoptanpi :  canke  tanyan  unpi.  Eyas 
cincapi  kin  na  isam  cincapi  kin  hena  ungnahansna  wowi- 
cakiyakapi  kin  el  ewacinpi  sni  na  toka  oyate  kin  oh’anpi 
k’un  he  is  eya  iyecel  wakagapi  cekiyapi.  Tohanl  heconpi 
can  na  Wakantanka  tehislolyewicakiye  na  toka  kin  etkiya 

ohunkesniwicaya ;  canke  kakiswicaya.  Canke  wicoli’an 
siksica  econpi  k’un  hena  ayustanpi  na  iyopeic’iyapi  ca 
Wakantanka  onsiwicala.  Na  wicasa  etan  oyate  kin  tanyan 
awicayapi  cin  kin  on  oyate  kin  etanhan  wicasa  eya  ohitikapi 
na  wastepi  ca  ieahwicaye.  Hena  wayasu  kin  ewicakiyapi. 

Yunkan  hena  wanji  Gedeon  eciyapi  ca  Madianites  kin 
Israel  oyate  kin  omaka  sakowin  lila  tehiya  wicakuwapi  k’un 
he  icunhan  ni  un.  Yunkan  ogligle  wakan  wan  watohanl 
Gedeon  el  hi  na  hekiye :  “  Wicasa  kin  wanis’ake  na  onihitike 
na  Itancan  kin  nicica  yaun  ca  yin  na  Madianites  wicasa  kin 
Israel  cincapi  napiwicayuzapi  kin  hetanhan  ewicaglaku 
wo,  ”  ekiye.  Canke  Gedeon  iglaonsike,  k’eyas  ake  hekiye: 
“Toksa,  Wakantanka  oniciyin  kte  lo,”  ekiye.  Iwatohanl 
toka  kin  watakpe  au;  eyas  Gedeon  cantet’ins  kic’un  na 
oyate  kin  wicakico  na  etanhan  wicasa  opawinge  wikcemna 
kin  wikcemna  yamni  sam  opawinge  wikcemna  num  igluwin- 
yeyapi  na  Gedeon  itancanyapi.  Yunkan  kicizapi  sni  itokab 
Gedeon  ic’imna  sni  on  Wakantanka  ake  cekiyin  na  hekiye: 
“Minape  kin  on  Israel  oyate  kin  ewicawagluku  kta  kehe 
c’un  he  hecetu  kte  ehantans,  ito,  tahca  sunkala  ha  kin  le 
owanka  kin  lel  blublayin  kta  ca  hin  ecela  acuyayin  na 
itaoksan  puzya  he  ehantans,  minape  kin  on  Israel  oyate  kin 
ewicayaglaku  kte  kin  he  slolwayin  kte  lo,”  ekiye. 

Yunkan  Wakantanka  ecel  econ.  Na  hecegla  cas  ecel 
econ,  k’eyas  isanbya  ake  hekiye:  “Ho,  ca  hehanl  tahca 
sunkala  ha  kin  puzin  kte,  tka  itaoksan  maka  kin  spayin 
kta,  iceciciye  lo,  ’  ’  ekiya ;  cankes  ake  iyececa.  Canke  Gedeon 
ibliheca  hinglin  na  Madianites  oyate  kin  tawicakpin  kte, 
kin  lehanl  Wakantanka  hekiye:  “Nitospaye  kin  lila  otapi 
ca  Madianites  kin  wasagciciyapi  na  wicayakasotapi  ehan- 
tans,  niye  iyatayela  nitawowas’akepi  on  wicayakasotapi 
keyapi  kte  lo.  Ca  lecel  hoyewicakiya  yo:  “  “Tona  wako- 
yakipapi  nains  canlwanikanpi  kin  hena  tiyata  gla  po,”  ” 
eye  si.  Canke  ecel  eyapaha.  Yunkan  wicasa  opawinge 
wikcemna  kin  wikcemna  num  sam  opawinge  wikcemna  num 
tiyatakiya  akiyagle.  Eyas  ake  Wakantanka  Gedeon  hekiye: 
“Nahahci  nitospaye  kin  lila  otapi  ca  ito  wakpalata  awicau 
wo ;  ito,  hel  wiwanblakin  kte  lo,”  ekiya  na  “Wicasa  kin 

wakpala  kin  el  ahihunni  na  mini  yatkanpi  kin  iyawicableza 
yo :  tona  nape  cinskakiya  sunka  miniyatkanpi  kin  hena 
lehank  ewicayagle  kte  lo.  Na  tona  cankpeska  makagle 
mini  yatkanpi  kin  hena  is  eya  lehank  kinajinpi  kte  lo,  ” 
ekiye.  Yunkan  tona  wainakihnipi  on  nape  cinskakiyapi 
k’un  hena  opawinge  yamnipi.  Canke  Wakantanka  hekiye : 
‘  ‘  Iho,  wicasa  opawinge  yamni  nape  cinskakiya  mini  yatkanpi 
kin  lena  oyate  kin  ewicaglakupi  kte  lo ;  ca  unma  kin  oyasin 
glapi  kte,”  ekiye.  Canke  wicasa  opawinge  yamnipi  k’un 
hena  ospaye  wicakicage ;  na  wicasa  iyohila  wayajopi  wan  e 
na  makacega  wan  na  pelijanjanyapi  wan  wicak’u,  tka  he  e 
makacega  kin  imahel  yuhapi  kte.  Na  hewicakiye:  “Tokel 
ecamon  kin  he  iyecel  ecanonpi  kte  lo,  ’  ’  ewicakiye. 

Hancokanyan  kin  lehanl  wicoti  kin  etkiya  aye  na 
ihunnipi  el  oksan  okaspe  yamnikiya  enajin.  Yunkan 
Gedeon  ungnahela  wayajo  na  makacega  k’un  kablel  ihpeya ; 
canke  wicasa  opawinge  yamnipi  k’un  hena  is  eya  makacega 
kin  icicaslaslayela  kableblecapi  na  wayajojopi  na  ko 
iyakis’as’api  na  iyuha  heya  hoyeyapi:  “Wakantanka  na 
Gedeon  tamiwakan  kin,  ”  eyapi.  Madianites  kin  ungnahela- 
wicayapi ;  canke  wonihinciye  on  wacingnunipi  na  iye  enana 
kiciktepi  na  napapi;  eyas  Israel  oyate  kin  tawicakpapi  na 
koktopawinge  tona  ataya  wicakasotapi.  AYakantanka 
hecehci  Israel  oyate  kin  lila  tanyan  owicakiye  kin  on  omaka 
wikcemna  tob  tuweni  nagiyewicaye  sni  unpi. 

48.  Samson  was’ake  kin  he. 

Israel  oyate  kin  ake  watohanl  Wakantanka  ohola  sni 
ayapi.  Canke  ake  Philistine  oyate  kin  Israel  cincapi  kin 
napiwicayuzapi  na  wotehika  akipawicayapi,  eyas  tokel  el 
ic’ih’anpi  sni. 

Yunkan  ogligle  wakan  wan  winyan  wan  el  iglutanin 
na  hekiye:  “Hoksi  luha  kta  ca  minisa  latkin  kte  sni  na 
takuni  sica  yatin  kte  sni  yelo ;  na  hoksicala  kin  pehin  kin 
yecasla  nains  luksin  kte  sni.  He  Wakantanka  etanhan 
tawosukiye  ikoyak  icagin  kte,  na  Israel  oyate  kin  Philistines 
kin  napiwicayuzapi  kin  hetanhan  ewicaglaku  kte  lo,  ’  ’  ekiye. 

Tonpi  el  Samson  eya  castonpi.  Na  wana  koskalaka  ihunni 
k’el  was’aka  woitonpe.  Yunkan  Philistines  wicoti  kin  etkiya 
ya.  Yunkan  cunsoke  wan  el  igmu  tanka  wan  hiyahpaye 
wacin,  eyas  yus  inyankin  na  tanohanglegleya  yusleslel  kte 
nas  iyopteya  iyaye.  Philistines  kin  ekta  wicai  na  sna  tohanl 
iyokipi  ka  can  kakiswicayahe.  Canke  hankeya  wicasa  opa- 
winge  wikcemna  yamni  takpapi  nas  oyuspapi  na  iyayin  kte 
sni  iyecel  pahtapi,  k’eyas  skinciya  hingla;  yunkan  wikan 
kin  napsapsaka;  canke  iyayin  na  sunsunla  ikpisan  cehupa 


wan  yanka ;  canke  icu  na  Philistines  kin  opawinge  wikcemna 
on  wicakat’in  na  unmapi  kin  napewicaye.  Na  otonwahe  wan 
Gaza  eciyapi  ca  el  ahanhepiic’iyin  kta  ca  el  i.  Yunkan 
Philistines  kin  hel  un  kin  slolyapi  na  iyayin  kte  sni  ogna 
tankatanhan  tiyopa  tanka  kin  oyutkugapi  na  iawanyank 
kuwapi.  Canke  wana  hancokanyan  wahehanl  gni  kte  ca 
tiyopa  kin  el  i.  Yunkan  oyutkugapi,  canke  iyujun  icu  na 
hinyete  aunyin  na  paha  wan  ekta  ihpeye.  Canke  Philistines 
kin  itonpapi  na  lila  inihinciyapi.  Yunkan  winyan  wan 
Delila  eciyapi  ca  yuze  k’un  lie  Samson  tokeske  econ,  yunkan 
hecehci  was’ake  kin  he  tuktognakel  iwayupiya  gnaye  iyunh 
sipi.  Canke  hignaku  kin  lehincita  iyungahe  kin  on  canti- 

hangyahe,  eyas  taku  wan  nah’on  kte  hcin  k’un  he  itoktogye 
okiyakahe ;  k  ’eyas  is  eya  iyungahe  kin  ayastan  sni  kitanhan ; 
canke  hankeya  kes  ot’ungyakel  oglakin  na  hekiye:  “Wakan- 
tanka  tawosukiye  wan  ikoyak  matonpelo ;  he  mipehin  kin 
oyuksapi  kte  sni  wosukiye  yelo;  nahan  mipehin  kin  owa- 
gluksin  nains  omiciyuksapi  ehantans,  mitawowas’ake  k’un 
tokamakih’an  kte  lo,  ”  ekiye.  Canke  winyan  k’un  Samson 
istinma  ape  na  istinme  el  pehin  kin  okiciyuksin  na  Philis- 
tines  kin  wicakico ;  canke  ahiyu  na  pahtapi  na  ista  pakpapi 
na  owicakaske  wan  el  aipi  na  lila  woilagyapi.  Pehin 
okiciyuksapi  k’un  ake  hanskaska  uya  aye.  Yunkan  wato- 
hanl  wicawota  tanka  kta;  canke  oyate  kin  wicota  tipi  wan 
tanka  el  ohimniciye.  Na  Samson  oihahapi  kta  on  gnaye 
kicopi.  Canke  yus  ahipi.  Canke  tipaslate  num  tankin- 
kinyan  han ;  yunkan  el  najin  kta  keya ;  canke  okogna 
eglepi.  Canke  tipaslate  k’un  nupin  istikoyagya  inajin. 

Na  Wakantanka  cekiyin  na  heye :  “  0  Itancan  miksuyin 
na  hekta  tokel  wamas’aka  heci  iyecel  ake  was’agmayi  ye. 
Philistines  kin  ob  mat’e,  eyas  he  toka  sni  yelo,”  eya  cekiye. 
Heyin  na  tipaslate  k’un  henayos  ayut’ins  hingla.  Yunkan 
tipi  kin  kahunhunzin  na  kaoksa;  canke  iyuha  kinil  t’api, 
iye  ko. 

49.  Ruth  tokel  kunku  kin  lila  okiye  kin  he. 

(Omaka  2708  el.) 

Wayasu  kin  Israel  oyate  kin  awanwicayankapi  kin 
icunhan  wicaakih’an.  Canke  wicasa  wan  Elimelech  eciyapi 
ca  tawicu  Noemi  eciyapi  kin  kici  cincapi  koskalaka  num  ob 
iglakapi  na  Moab  makoce  kin  heciya  ipi.  Na  hel  omaka 
ota  ounyeyapi,  na  cinca  koskalakapi  k’un  hel  tawicutonpi. 
Yunkan  watohanl  Elimelech  t’e,  na  iomaka  wikcemna  ehanl 
cinca  koskalaka  kin  is  eya  t’api.  Canke  Noemi  hignaku 
nains  cinca  koskalaka  kin  t’api  on  lila  iyokisicin  na  tiya- 
takiya  gni  kte  hcin.  Canke  wana  gla.  Yunkan  takosku 
Orpha  na  Ruth  obic’iya  kici  yapi.  Yunkan  Noemi  takosku 
kin  nupin  hewicakiye:  “Nihunpi  kin  ekta  wicaglapi.  Na 
t’api  k’un  hena  ob  tokel  onsimayalapi  heci,  toke  iyecel 

Wakantanka  onsinilapi  ni,”  eyin  na  iiwicaputake.  Canke 
Orpha  kigle;  k’eyas  Ruth  e  kunku  kin  iyagluhe;  canke 
wicala  sni  na  hekiye:  “Kusemaye  sni  ye,  tokiyahci  ie, 
k’eyas  mis  eya  mni  kte.  Na  tuktel  yati  ehantans,  mis  eya 
hel  wati  kte.  Na  nitoyate  kin  hena  mis  eya  mitoyatepi  kte. 
Na  nita  Wakantanka  kin  he  mis  eya  mita  Wakantanka  kte. 
Na  tuktel  nihapi  kin  mis  eya  hel  mahapi  wacin  ye,  ”  ekiye. 
Canke  hehanyan  Noemi  iyowinyan;  cankes  kici  Bethlehem 
ekta  ki.  Wana  aguyapi  su  sapa  glakanpi  kin  iyehantu, 


ehanl  kipi,  k’eyas  lila  walipaniyan  kipi.  Canke  Ruth  owoju 
kin  ekta  i  na  aguyapi  su  sapa  yusnapi  k’un  hena  pahi  omani. 
Hena  on  aguyapi  span  kagin  kta ;  canke  anpetu  kin  alataya 
heconhe. 

Yunkan  owoju  kin  he  wicasa  wan  Booz  eciyapi  ca  tawa 
na  el  un;  canke  Ruth  wanyankin  na  hekiye:  “Wowasi 
mitawa  kin  wayuksapi  kin  wicihakab  ya  yo,”  ekiye;  he 
aguyapi  su  pahihe  kin  slolya;  canke  onsila.  Na  nakun 
tawowasi  kin  hewicakiye:  “Ecas  aguyapi  su  kin  ecakel 
watokelketuya  yusna  po,”  ewicakiye.  Canke  lila  ota  pahi. 
Na  hehanyan  wana  ataninsni  aya ;  canke  Noemi  ekta  ki  na 
Booz  lila  yawaste.  Yunkan  kunku  kin  caje  kin  nah’on  na 

lila  iyuskin.  He  hignaku  wan  t  e  kin  he  titakuye;  canke 
owicakiyin  kta  slolyin  na  on.  Hecel  Ruth  aguyapi  su 
pahihe  kin  on  tanyan  wotapi.  Yunkan  Booz  watohanl 
Ruth  hekiye:  “Oyate  eya  mitaotonwahe  el  unpi  kin  lena 
oyasin  winyan  niwaste  kin  he  slolyapelo,”  ekiye.  Na 
iyokipikiciyapi ;  canke  kiciyuzapi.  Na  hoksila  wan  Obed 
eciyapi  ca  yuhapi.  Wicasayatapi  wan  David  eciyapi  kin 
he  le  tunkasilaye. 


50.  Heli  cinca  kin  tanyan  awanwicaglake  sni  ca  wotehi 
akipa  kin  he. 

(Omaka  2848  el.) 

Heli  wocekiye  wicase  itancan  kin  icunhan  wicasa  wan 
Elcana  eciyapi  ca  tawicu  kin  is  Anna  eciyapi  ca  nupin  lila 
oh’an  wastepi  na  takuni  tokasniyan  unpi,  k’eyas  taku 
wanjila  on  cantesicapi.  He  wakanheja  nicapi  kin  heon 
iyokipipi  sni.  Canke  heon  Anna  Wakantanka  okiwanjila 
icekiye.  Watohanl  owacekiye  kin  itankal  najin  na  heya 
wacekiye:  “Wakantanka,  onsimala  na  miksuyi  ye,  hoksila 
wanji  bluha  kte ;  icin  wanji  bluha  ehantans,  hektakiya  cic’u 
na  tohan  t’e  sni  kin  hehan  nitawa  kte,”  eya  cekiye.  Wace- 
kiye  kin  wowicalahca  na  wowacinyehca  yuha  wacekiya ; 
canke  watohanl  hoksila  wan  yuha ;  canke  Samuel  eya  caston 
na  lila  kiyela  awanglake.  Omaka  yamni  ihunni  el  azin 
ayustankiyin  na  tipi  wakan  kin  el  ai  na  Heli  yuhakiyin  na 
hekiye:  “Wakantanka  taku  icewakiye  k’un  miciyuecetu 
ca  micinca  kin  le  hektakiya  wecu  we,  tohan  t’e  sni  kin 
hehanyan,”  eyin  na  hecena  unyan  kigle.  Canke  hetanhan 
Samuel  tipi  wakan  kin  el  wawokiya  un  na  iyuha  lila  tehi- 
lapi ;  k’eyas  Heli  cinca  eya  Ophni  na  Phinees  ewicakiyapi  ca 
Samuel  lila  wahtelapi  sni.  Taku  ektasnisniyan  waeconpi 
on  lila  sicapi.  Tohanl  tuwa  Wakantanka  waunyekiyin  kta 
esa,  taku  talo  glohipi  ca  isinkcin  wicakipi  nains  awamawi- 
canonpi,  taku  hecekce  el  waoholasniyan  tanyan  skanpi  sni ; 
canke  tawowahtanipi  kin  lila  tanktankapi  na  siksice.  Heli 
cinca  kin  tokeskeske  oh’anpi  kin  hena  slolye,  k’eyas 

awicakeyakel  iyopewicayin  nains  ayustanwicakiyin  kte 
iyececa,  k’eyas  ecanles  waliwakiya  iyopewicaya ;  canke  taku 
siksicaya  oli’anpi  k’un  hena  ayustanpi  sni ;  canke  heon  is  eya 
wowahtani  tanka  ikoyake.  Ungna  watohanl  wicasa  wan 
Heli  el  hi  na  cinca  kin  tanyan  awanwicanglake  sni  na  taku 
siksica  econpi  kin  hena  anawicapte  sni  kekiye  na  hena  on 
lila  iyopeye  na  tokata  cinca  kin  nupin  anpetu  wanjila  el 
t’api  kta  keya  iwahoye. 


Samuel  waniyetu  akenunb  ihunni,  kin  lehanl  woakipa 
wan  yuha.  Ungna  iyunkin  na  hpayahe,  kin  lehanl  tuwa 
Samuel  eya  kico ;  canke  najin  hiyayin  na  Heli  ekta  inajin 
na  hekiye:  “Toka  hwo?  Le  wahi  yelo,”  ekiye.  Yunkan 
Heli  heya  ayupte:  “Hiya,  cicipan  sni  yelo,  ekta  kiyunka 
yo,  ’  ’  ekiye.  Cankes  ake  iyunke,  kin  lehanl  ake  tuwa  Samuel 
eya  kipan;  canke  kikta  na  ake  Heli  el  inajin  na  hekiye: 
“Ho,  le  wahinajin  yelo,  toka  hwo?”  ekiye.  Canke  Heli 
hekiye :  “Hiya,  cinks,  cicipan  sni  ye,  kiyunka  yo,”  ekiya; 
cankes  ake  kiyunke.  Yunkan  iwatohanl  ake  tuwa  kipan  na 
heye;  “Samuel,  Samuel,”  eya;  canke  najin  hiyayin  na  Heli 
el  inajin  na  hekiye:  “Ho,  he  ake  wahi  yelo,  toka  hwo?” 
ekiye.  Yunkan  Heli  hehanyan  wana  Wakantanka  e  ca 

kipanhe  kin  okahnigin  na  Samuel  hekiye:  “Iho,  ekta 
kiyunkin  na  ake  nicipan  kin,  leya  yo :  “  “  Itancan,  ema- 

kiya  yo,  nitawowasi  ca  nah’on  manke  lo,  ”  ”  eye  si.  Cankes 
kiyunke.  Yunkan  ake  “Samuel,  Samuel,  ”  eya  kipan; 
canke  hekiye:  “Itancan,  emakiya  yo,  nitawowasi  ca  nulVon 
manke  lo,”  eya.  Yunkan  Wakantanka  hekiye:  “Ableza 
yo,  Israel  el  taku  wan  ecamon  kte  lo.  Na  tona  le  nah’onpi 
kin  nonhpanpi  kte  lo.  Na  he  anpetu  kin  el  Heli  tatiwahe 
etkiya  taku  epa  heci  hena  ecamon  kte  lo.  Na  woecon 
wakagin  na  nakun  ihankewayin  kte  lo.  Taku  on  kin  he, 
cinca  kin  wowahtani  sica  econpi  kin  slolye,  k’eyas  wicakasak- 
sake  sni  nains  wicakisice  sni  kin  heon,”  eye.  Anpa  el  Heli 
Samuel  kico  na  taku  nah’on  heci  iyunge. 

Eyas  Samuel  wikope,  k’eyas  Heli  iyopastaka;  canke 
hankeya  ot’ungyankel  taku  Wakantanka  ekiye  kin  oyasin 
okiyake.  Canke  Heli  heye:  “Itancan  e  yelo;  ca  eya  taku 
iwaste  kte  kin  hena  econ  kte  lo,”  eye. 

Yunkan  Philistines  kin  ake  zuya  ahi ;  canke  igluwitayapi 
na  ob  econpi,  k’eyas  Israelites  kin  oglusicapi ;  canke  wicasa 
opawinge  wikcemna  tob  wahecetuya  wicaktepi.  Yunkan 
wicasa  itancanpi  kin  canopiye  wakan  k’un  he  yulia  Philis- 
tines  kin  tawicakpapi  kta  keyapi;  cankes  hiyoipi  na  Heli 
cinca  Ophni  na  Phinees  ob  aglipi.  Na  yuha  watakpapi, 
k’eyas  Philistines  kin  Israel  oyate  kin  teliiyakel  wicakuwapi 
na  wicasa  opawinge  wikcemna  kin  wikcemna  yamni  wicak- 
tepi;  canke  unma  kin  canopiye  wakan  k’un  unyan  napapi. 
Canke  Israel  akicita  kin  wanji  Heli  hosi  kai  hekiye : 
‘  ‘  Nicincapi  Ophni  na  Phinees  nupin  wicaktepelo ;  na  Philis- 
tines  kin  canopiye  wakan  k’un  icupelo,”  eye.  Yunkan  Heli 
canakanyankapi  wan  akanl  yankahe  k’un  etanhan  he- 
ktakiya  glihpayin  na  tahu  pawegin  na  hecena  t’e.  Philis- 
tines  kin  lila  wiyuskinpi  na  canopiye  wakan  wan  wicakipi 
kin  on  lila  tanyan  wakamnapi  kecinpi.  Tka  ic’ignayanpi ; 
tuktel  eglepi  can  hel  wicokcota  t’ahanpi;  canke  kopeglapi 
na  yutokanpi  ktehcin.  Cankes  canpagminyanpi  wan  akanl 
egnakapi  na  ptewak’in  num  yuslohewicakiyapi  nas  iyayeyapi. 
Canke  katinyeya  Israelites  kin  tipi  kin  etkiye  ayapi  na 
el  aipi ;  canke  lila  woiyokipi  tanka  glawapi. 

Hehanyan  wana  Saniuel  Heli  tawicoh’an  k’un  he  yuha 
na  oyate  kin  awanwicayanke  na  tanyan  wahokonwicakiye, 
wicoh’an  siksice  k’un  hena  ayustanpi  kte  kin  ogna.  Canke 
ecel  econpi.  Na  ake  W akantanka  nawicakicijin ;  canke 
Philistines  kin  napewicayapi ;  canke  lila  tehan  nagiyewica- 
yapi  sni. 

51.  Saul  eciyapi  wan  tokaheya  wicasayatapi  kin  he. 

(Omaka  2909  el.) 

Samuel  wana  lila  kan  aya ;  canke  cinca  koskalaka  lrin 
wayasupi  kta  wicaglalmige ;  hena  oyate  el  wayasu  unpi  kta 
ca  on.  Na  wayasupi,  tka  tanyeni  econpi  sni.  Yunkan 
wicasa  tankinkinyan  lake  eya  Samuel  el  hipi  na  hekiyapi : 
‘  ‘  Ito,  wana  winicahcala  yelo ;  na  hehanl  nicinca  kin  nitaoun 
kin  ogna  manipi  sni  yelo;  ca  heon  eciyatanhan  oyate 
lehanyank  unpi  kin  wicasayatapi  wicayuhapi  kin  he  iyecel 
wanji  unyecahnigapi  na  he  unyasupi  kte  lo,”  eyapi.  Tka 
Samuel  wicala  sni;  Wakantanka  ecela  Itancanyapi  kecin 
canke.  Ho  tka  Wakantanka  hekiye:  “  Anawicagoptan  na 
iyowinyan  yo ;  toksa,  wicasayatapi  wanji  yuhapi  kin  el  tehi- 
slolyapi  kte  lo,  ”  ekiye.  Na  ake  hekiye:  “Hinhanna  wale- 
hantu  kin  wicasa  wan  el  nihiwayin  kte  lo ;  ca  he  wigli 
iyayun  kte  na  he  Israel  oyate  mitawa  kin  el  wicasayatapi 
kte  lo,”  ekiye. 

Yunkan  Benjamin  taoyate  kin  etanhan  wicasa  wan 
sunsunikpisan  eya  tokakih’anpi ;  canke  cinca  wan  Saul 
eciyapi  ca  owicale  ye  si.  Canke  otonwahe  wan  Samuel 
ti  kin  hecetkiya  owicale  iyaye.  Yunkan  otonwahe  ocanku 
el  ataye.  Yunkan  wicasa  kin  he  e  kin  wancak  slolya; 
canke  hekiye :  ‘  ‘  Kohan  iyaya  yo,  le  anpetu  kin  waunyutin 
kte  lo,  na  hinhanna  kin  iyayeciyin  kte  lo.  Na  sunsunikpisan 
k’un  hena  on  nagiyeic’iye  sni  yo;  iyewicayapelo.  ”  Ihin- 
hanna  el  Samuel  janjan  wan  wigli  ogna  un  ca  icu  na 
Saul  nata  kin  el  akastan  na  iiputakin  na  hekiye :  ‘  ‘  Iho, 

Wakantanka  wigli  woiyun  kin  le  ecanion,  na  heon  eciyatan- 
han  taoyate  kin  el  wicasayatapi  yaun  kte  lo,  ’ ’  ekiye.  Hecon 
na  oyate  kin  oyasin  wicakico ;  canke  ahimniciye  kin  icokata 
najin,  k’eyas  hanske  k’un  unma  kin  oyasin  wicasanbya 

owanyank  wasteya  najin.  Canke  Samuel  hewicakiye : 
“Iho,  wanyanka  po  Wakantanka  kahnige  kin  he  le  e  yelo,” 
ewicakiye.  Canke  oyasin  iyuskinpi  na  heyapi:  “Toke  esa 
Wakantanka  wicasayatapi  kin  awanunkiciyankapi  ni,” 
eyapi.  Hecel  Saul  wana  wicasayatapiyapi ;  canke  akicita 
lila  ota  wicayuha  na  Moabites  na  Ammonites  na  Edomites 
kin  lena  tokawicayapi ;  canke  ob  kicizapi  na  napewicaye. 
Ehanl  Amalekites  kin  is  eya  lila  oli’an  sicapi ;  canke  Wakan- 
tanka  Samuel  Saul  el  yesi  na  heye  si:  “Amalekites  kin 
ekta  wicayin  na  wicakasota  yo,  na  tawoyuhapi  kin  ihang- 
wicakiya  yo;  ungna  onsiwicayala  kilo,  na  taku  tawapi  kin 
takuni  icu  awacinpi  sni  yo,  ”  eye  si.  Canke  Saul  taakicita 
kin  ob  Amalekites  makoce  kin  ekta  ipi  na  wicasa  ikceyakel 
unpi  k’un  hena  oyasin  wicakasote  na  woyuha  asinhte  kin 
hena  ihpeyapi,  tka  eyas  wicasa  itancan  k’un  ktepi  sni  na 
woyulia  wasteste  k’un  hena  nakun  komeyapi  sni  aglipi  na 
lila  on  iglatanpi.  Canke  Wakantanka  Saul  acanzeke. 
Canke  Samuel  Saul  el  i  na  hekiye:  “Itancan  toie  kin 
otayapa  yacin  sni  na  ihpeyaye  kin  heon  is  eya  Israel  oyate 
el  wicasayatapi  yaun  kin  ihpeniye  lo.  Ho,  ca  le  anpetu  kin 
taku  ainitancan  heci  hena  nici  na  nisanb  waste  wan  k’u 
welo,  ’  ’  ekiyin  na  unyan  iyaye.  Canke  lila  cante  sice,  k’eyas 
hehanyan  Saul  el  i  sni. 

52.  Wakantanka  David  glahnige  kin  he. 

(Omaka  2934  el.) 

Samuel  Saul  ihpeyapi  kin  icante  sice.  Canke  Wakan- 
tanka  hekiye:  “Saul  ihpewaye  k’un  heon  tohanyan  wasiye- 
cigla  kta  hwo  ?  Ptehe  wan  luha  kin  he  wigli  ojuyin  na  hiyu 
wo ;  wicasa  wan  Isai  eciyapi  ca  Bethlehemite  kin  he  ekta  ni 
kte  lo ;  he  cinca  koskalakapi  kin  wanji  wicasayatapi  kta 
miglahnige  lo,”  ekiye.  Canke  ekta  i  na  Wakantanka 
waunyekiyin  kta;  canke  Isai  cinca  kin  ob  el  ope  wicasi. 
Canke  econpi  na  Isai  cinca  wanjigjila  wicakicopi;  canke 
tima  ahiyuhe.  Yunkan  tokaheya  hi  kin  he  tokapa  wan 
Eliab  eciyapi  ca  hanskin  na  tancan  owanyank  wast6,  k’eyas 
Itancan  kin  Samuel  hekiye :  ‘  ‘  Tancan  oyuze  kin  on  wiwan- 

yanke  sni  yo;  wicasa  kin  taku  taninyan  he  kin  liena  ecel 
wanyankapi,  tka  Itancan  kin  cante  kin  e  wanwicanyanke, ’  ’ 
ekiye.  Canke  cinca  nnmapi  un  wanjigjila  tima  ahiyu  na 
sakowin  tima  ahiyu,  k’eyas  Samuel  heye:  -‘Itancan  kin  le 
tima  ahiyu  kin  wanjini  kahnige  sni  yelo,  ”  ekiye.  Na  ake 
hekiye :  ‘  ‘  Nicincapi  kin  lenapila  hwo  ? 9  9  eya  iyunge.  Canke 
Isai  ayuptin  na  hekiye :  ‘  ‘  Hiya,  hakakta  kin  el  un  sni  yelo ; 
he  manil  tahcasunkala  kin  wayaslawicakiye  lo,”  ekiya. 


COPVRISHT,  1804,  BT  BENZiGER  BROTHERS 


Canke  Samuel  hekiye :  “  Ho  ca  ku  si  yo,  tohan  gli  sni  kin 
liehan  unkiyotakapi  kte  sni  yelo, 9  ’  ekiye.  Kico  iyayapi ; 
canke  gli,  k’eyas  lila  owanyank  waste  na  wawiyokipiye 
k’un  heca.  Canke  Wakantanka  Samuel  hekiye:  “Inajin 
na  wigli  iyun  wo,  le  e  yelo, 99  ekiye.  Canke  Samuel  inajin 
na  ptehe  kin  hetan  David  peslete  kin  akanl  wigli  akastan 
na  kigle.  Canke  is  eya  David  tahcasunkala  kin  awan- 
wicayank  iyaye. 

Saul  eciyapi  kin  watohanl  sna  wacanteiyokisica  na  sna 
lila  tawacinhinyanze.  Canke  tawowasi  kin  heyapi  na  Saul 
kapi:  “Itancan  kin  iwaunsipi  ehantans,  cankahoton 

wayupika  wanji  unkolepi  na  unkakupi  kte;  kin  hecel  tohanl 

wakansica  wan  nagiyeya  can  cankicahoton  kin  yucante- 
waste  kte  lo,  ’  ’  eyapi.  Yunkan  Saul  iyowinyan ;  canke  wanji 
hekiye:  “Isai  cinca  wan  lila  cankahoton  wayupika  ca  slol- 
waye  lo ;  na  wicasa  kin  lila  owanyank  waste  na  ohitike  na 
iaksape  na  Wakantanka  nakicijin  yelo,”  ekiye.  Canke 
Saul  David  kico ;  canke  hi.  Canke  teliila ;  na  Saul  tohanl 
wakansica  nagiyeya  can  cankicahoton  can  yucantewaste 
na  wakansica  napekiciciye. 

53.  David  tokel  Goliath  kte  kin  he. 

(Omaka  2942  el.) 

Philistines  kin  ake  zuya  ahi  na  he  tahepiya  ahitipi. 
Canke  is  eya  Saul  taakicita  kin  ob  econpi  kta  on  hosanpata 
lie  wan  yunka  ca  el  etipi.  Yunkan  Philistines  kin  wicasa 
wan  iya  tanka  owanke  ca  tuweni  iyehanyan  sni  hanskin  na 
tanka  ca  kici  unpi  ca  Goliath  eciyapi.  Ca  tawokoyake  nains 
tawahacanka,  tawahukeza  ooyuspe  kin  na  tahu  iyapehe  na 
tawapostan  kin  lena  ataya  mazasa  ca  koyake.  Yunkan  he 
ohinhanna  nains  ohtayetu  iyohila  Philistines  wicoti  kin 
eciyatanhan  sna  leya  hoyeye:  “Wicasa  wanji  Israel 
enitanhanpi  ca  uya  po,  kici  wecizin  kte  lo;  nahan  makte 
ehantans  wowasiunyayapi  kte  lo ;  nains  wakte  ehantans,  niye 
wowasiunniyapi  kte  lo,  ”  eya  hoyeyahe.  Na  anpetu 
wikcemna  tob  heyahe,  k’eyas  tuweni  akipa  kta  awacinpi 
sni. 

Yunkan  watohanl  David  ciyekupi  eya  akicita  opapi; 
canke  wanyank  wicai  na  ounyahe,  kin  lehanl  Philistine 
wicoti  kin  eciyatanhan  ake  Goliath  wawimnasniyan  hoyeya ; 
canke  David  nah’on  na  opi  sni  na  heye :  “  Le  tak  eyahe  kin 
le  tuwa  kte  ehantans,  tokel  wisi  k’upi  kta  hwo?”  eya 
wawiyunge.  Canke  hekiyapi :  “Tuwa  kte  ehantans,  he 
wicasayatapi  kin  wowijica  tanka  yuhakiyin  kte  na  cun- 
wintku  kin  k’u  kte ;  na  nakun  atkuku  tatiwahe  kin  tohinni 
wahpaye  kajuju  kte  sni  yelo,”  eyapi.  Yunkan  David 
ciyeku  kin  wanji  David  akicita  kin  wiwicayungahe  kin 
nah’on  na  iyopeye.  Yunkan  is  eya  Saul  David  tak  eye 
kin  nah’on  na  kico  na  hekiye:  “Wicasa  kin  he  kici  heyapa 

kta  inicipi  sni  yelo,  honiksila  kin  on;  inse  iye  icage  kin 
liehantan  akicita  na  owicakisyakel  un  welo,”  ekiye. 

Tka  David  hekiye:  “Nihinciyapi  sni  yo!  Toksa,  nita- 
wowasi  lc  niiye  mni  na  wakizin  kte  lo,  ”  ekiye  na  “Nakuns 
igmu  tanka  nains  mato  k’eya  maliiyahpayapi  yes,  wicayut’a 
wicawakte  yelo,  ”  ekiye.  Canke  Saul  ot’ungyakel  hekiye: 
“ITo,  ca  ya  yo,  na  toke  Itancan  kin  nanicijin  ni,”  ekiye. 
Canke  Saul  tawokoyake  kin  unkiye,  k’eyas  tke  na  ohlali- 
yela  un ;  canke  hekiye:  “Lena  koyak  bla  owakihi  sni  yelo,” 


eyin  na  ikpasloke.  Hecon  na  wakpala  ekta  i  na  inyan 
gmigmela  zaptan  pahi  na  wognake  wan  cuti’cin  ca  el  mahel 
ognake.  Na  takuni  wipe  yuhasniyan  inyan  icahmun  wan 
e  na  tasagye  kin  heceglala  yuha  Goliath  etakpe.  Na  wana 
kiyela  ya ;  yunkan  Goliath  David  hekiye :  ‘  ‘  Sunka  mayaki 
yelaka?  Sagye  wan  yuha  yau,  el  mayau  kin.  Kiyela 
mau  wo,  nicehpi  kin  on  zintkala  na  taku  wamakaskan  kin 
wolwicawakiyin  kte  lo,  ”  ekiye.  K’eyas  David  kokipe  sni 
hekiye :  £  ‘  Miwakan  na  wahukeza  na  wahacanka  yuha  el 
mayau,  tka  miye  e  Itancan  wan  tanka  k’un  he  toie  on  el 
ciu  welo.  Ca  cikte  na  pa  cicaksin  kte  lo;  hecel  Wakantanka 
Israel  el  un  kin  he  ohinniyan  slolyapi  kte  lo.  ”  Heyahe  k’el 

Philistine  kin  igluwinyeya  na  takpe  u ;  canke  David  inyan 
icahinun  k’un  he  inyan  unhe  wanji  ognakin  na  kahomnimni 
na  yeya.  Yunkan  Goliatli  palite  kin  cokanl  on  apa;  canke 
kacekcek  hiyayin  na  ikpaye.  Canke  David  anatan  na  tami- 
wakan  kin  icu  na  on  pa  kakse.  Canke  Philistines  ldn  wan- 
yank  najinji;  canke  kopehinglapi  na  napapi;  canke  wica- 
kuwapi  na  lila  ota  wicaktepi. 


54.  David  Jonathan  kici  tokel  kolakiciyapi  kin  he. 

Saul  cinca  tokapa  wan  Jonathan  eciyapi  ca  is  eya  okicize 
kin  el  opa.  Canke  David  tokel  castaninyan  skan  kin  hena 
slolya;  canke  itesniyan  cante  kic’unyan  wastelake.  Canke 


taogle  na  tamiwakan  na  taitazipa  nains  taipiyaka  kin  hena 
oyasin  David  k’u  na  lila  kolakiciyapi. 

Yunkan  waktukiye  el  oyate  kin  David  tawicoh’an  kin 
nah’onpi ;  canke  lila  woiyuskinyapi,  na  winyan  kin  lowanpi 
na  leya  iwocajeyalyapi :  “Saul  opawinge  wikcemna  wicakte, 
tka  iyes  tuka  laka  David  opawinge  wikeemna  kin  wikcemna 

wicakte  ye,”  eya  lowanpi.  Canke  Saul  iyokipi  sni  na 
inakiwizi. 

Ihinhanna  el  Saul  tawacinhinyansyankel  opic’iya ; 
canke  yuasni  wacin  David  cankicahoton.  Yunkan  Saul 
wahukeza  wan  yuha  yanka;  canke  David  apaha  na  on 
capin  kte  yeye,  k’eyas  David  kipas  ihpic’iya;  canke  ohe 
ece  wahukeza  kin  glihpaye.  Hecel  liecon  na  ake  snasna 
David  cokon,  eyas  kokipe  on  iye  iyunkala  econ  cin  sni. 
Yunkan  Saul  leya  wayuotanin:  tuwa  Philistine  akicita  kin 
opawinge  wicakte  ehantans,  he  cunwintku  hakakta  wan 
Michol  eciyapi  kin  he  k’u  kte  keye;  inse  David  lie  ikute 
ka  he  heye,  ungna  hecetula  na  watakpe  iyaye  ehantans,  ni 
gli  kte  sni  kecin  na  heon. 

Canke  David  taakicita  kin  ob  zuya  iyayapi  na  Philis- 
tines  kin  ob  kicizapi  na  Philistines  kin  opawinge  num 
wicaktepi.  Na  wakte  agli;  canke  oyate  kin  David  lila 
cajeyatapi  na  helianl  iyotan  wocas  ayakel  un.  Canke  Saul 
1  ila  canzeke  na  cunwintku  kin  k’u,  tka  takomni  lila  oyusin- 
kin  na  kte  ktehcin.  Na  cinca  wan  Jonathan  eciyapi  k’un 
he  David  kte  si.  Canke  Jonathan  David  el  i  na  kte  sipi 
k’un  ecanl  eha  iwaktayin  na  hekiye:  “Ate  nikte  ktehcin 
yelo,  ca  tokiyab  inahma  yo,”  ekiye.  Canke  econ.  Yunkan 
watohanl  ake  Saul  canlwasteya  un;  canke  Jonathan  David 
hoakicipin  na  tukteognagna  tantanyan  waecon  nains  oyate 
kin  owicakiye  k’un  hena  oyasin  kiksuyekiciciye ;  canke  Saul 
canlakisni  na  David  ku  si;  canke  gli  na  ociwastepi. 

Yunkan  Pliilistines  kin  ake  watakpe  ahi;  canke  David 
ake  ob  econpi  na  ota  wicaktepi.  Na  glipi ;  canke  ake  oyate 
kin  David  lila  cajeyatapi.  Iwatohanl  Saul  ake  canzekin  na 
David  cankahoton  yanka.  Yunkan  ake  wahukeza  kin  on 
kinin,  k’eyas  kipas  iyaya;  canke  ake  kasna;  canke  nape 
iyaye.  Canke  Jonathan  ake  David  hoakicipin  kta  ca  atkuku 
kin  el  i,  k’eyas  hehanyan  yahomnipicasniyan  canzekin,  na 
eses  hehanyan  iye  ko  kte  ktehcin.  Canke  ocantesilya  David 
ole  na  iyeya ;  eanke  hehanyan  Saul  ti  el  gli  sni ;  na  i 
ikiciputakapi  na  kicigluhaha  ceyapi  nas  kakinunk  iyayapi. 

55.  David  tokel  Saul  tehila  kin  he. 

(Omaka  2949  el.) 

David  niic’iyin  ktehcin ;  canke  makoce  lieoski  wan  el 
ounye.  Na  hecon,  k’eyas  tuktektel  wotehika  akipa,  icin 
wipe  nains  woyute  nica;  canke  teliiya  un,  k’eyas  watohanl 
Israelites  kin  ota  el  ahi  na  kicicaie’iyapi.  Canke  ob  sna 
Philistines  kin  wicakizapi. 

Hecel  unhe  ke  ci  watohanl  Saul  David  tuktel  ounyeye 
kin  okiyakapi ;  canke  taakicita  opawinge  wikcemna  kin 
wikcemna  yamni  ob  David  ounye  kin  etkiya  iyayapi. 


Yunkan  tuktel  ahitipi  ska;  canke  David  wicasa  wan 
Abisai  eciyapi  ca  kici  ahitipi  kin  etkiya  tonweya  iyayapi 
na  tiwohan  k’el  inajinpi,  k’eyas  wicistinma;  canke  Saul  ti 
kin  tima  iyayapi. 

Yunkan  tawahukeza  kin  maka  el  paslal  han;  canke 
Abisai  David  hekiye:  “  Iwanyanka  yo,  Wakantanka  toka- 
niye  k’un  wasagniciya  ca  lecel  hpaye  lo;  ca,  ito,  tawahukeza 
kin  on  akigna  makiwohliya  cawapin  kte  lo,”  eya,  tka  David 
wacintankaya  hekiye:  “Ungna  yakte  kilo;  Wakantanka 
tuwa  wigli  iyun  wesan,  tuwa  el  nape  ahiyaya  kin  he  e  ca 

wiyaunpepica  kte  sni  yelaka?  Tka  eyas  tawahukeza  na 
taminiiyatke  kin  liena  icu  wo,  ungni  kte  lo,”  ekiye. 

Ecel  econ ;  canke  ohan  glapi,  k  ’eyas  tuweni  wanwica- 
yanke  sni;  ecel  pajola  wan  iyahanpi.  Yunkan  David  hetan 
Abner  eciyapi  wan  Saul  taakicita  itancan  ca  hoyekiyin  na 
hekiye :  1 ‘  Abner,  amayalupte  sni ;  eca  wica  niglawa  sni 

yelaka?  Takuwe  itancanyaye  kin  kiyela  awanyaglake  sni 
hwo?  ins  tuwehcis  Saul  kte  sece  wanyanka  yo;  na  nakun 
wicasayatapi  tawahukeza  nains  tawiyatke  kin  tokah’an 
hwo?”  eya  hoyeye.  Yunkan  Saul  kikta  hiyayin  na  heya 
hoyekiye:  “David,  cinks,  he  niho  kin  hwo?”  ekiya;  canke 
David  heya  ayupte :  “  Wicasayatapi  itancan,  he  iniho  kin 
e  ca  nayah’on  welo.  Takuni  sica  ecamon  sni  yesan, 
tokayelaka  nitawowasi  kin  tehiya  mayakuwa  kin?”  ekiye. 

Saul  olVan  ekta  akiblezin  na  hekiye:  “Ipaweh  waecamon 
welo !  Ca  ku  wo,  cinks,  lehanl  wiconi  mitawa  kin  temiye- 
ciliila  ca  letanhan  icinunpa  takuni  woinapeka  ecacicion  kte 
sni  yelo.  Na  niyawastepi  ni,”  eyin  na  tima  kigla;  is  eya 
David  heyab  glicu. 

Iwatohantu  el  Philistines  kin  Israel  oyate  kin  ob  lila 
kicizapi  na  Israel  wicasa  kin  lila  ota  wicaktepi.  Saul  cinca 
yamnipi  k’un  oyasin  okicize  kin  el  opapi  na  el  iyuha 
wicaktepi.  Na  hehanl  Saul  etkiya  aigluhomnipi  na  oksan 
iyayapi;  canke  Saul  wayaka  icupi  kte  kin  he  tawat’elye  sni 
na  tamiwakan  kin  ooyuspe  eciyantan  makiyagle  yuzin  na 
akan  ihpic’iya;  canke  akigna  caic’ipa;  canke  Israelites  kin 
napapi. 

Canke  watolianl  Saul  cinca  yamni  ob  wakipa  kin  le 
David  nah’on  na  Saul  tehihiya  kuwa  k’un  hena  aktonjin 
na  ceyaya  haaigluhlehlel  ceye.  Na  takolaku  Jonathan  k  un 
he  lila  owekiceyin  na  wasiwicakicigla. 

56.  David  wicasayatapi  kin  he. 

(Omaka  2949  el.) 

Saul  t’in  na  iyohakab  oyate  kin  David  wicasayatapi  glahni- 
gapi ;  icin  wicasa  owotanla  na  wacintanka  na  cantesuta  kin 
heca,  na  wiyukcansnisni  waecon  sni  kin  he  slolyapi. 

David  tokaheya  Hebron  el  ti  na  hel  waniyetu  sakowin 
sam  okise  hehanyan  ounye.  Na  hehanl  Jerusalem  el  tikage 
na  hel  oyate  kin  omaka  wikcemna  yamni  sam  yamni  tanyan 
awanwicayanka ;  canke  lila  ocastanin.  Akicita  itancan  kin 
akenunpapi  na  ikce  akicita  kin  opawinge  wikcemna  kin 
wikcemna  num  sam  opawinge  tob  wicayuha ;  na  wicasa  wan 
hena  el  atayehci  akicita  itancan  kta  ca  Joab  eciyapi  ca 


glahnige.  Canke  toka  oyate  kin  lena  Philistines  no  Moab- 
ites  na  Syrians  na  Edomites  kin  na  Ammonites  woskehan- 
hanpi,  k  eyas  ewicakizalian  on  hankeya  owanjila  unpi ; 
canke  Israel  oyate  kin  lila  tanyan  igluhapi.  Na  oyate  el 
taku  kin  oyasin  owotanla  econpi  cinpi  on  wayasu  wicasa 
eya  oh  an  wastepi  na  katkanhanyan  wiyukcanpi  ca 
wicakahnige. 

Tka  wicoh  an  wan  iyotan  oyate  kin  etkiya  iyowicapa- 
stake  kin  he  wocekiye  kin  e;  canke  Jerusalem  ikiyela  pajola 
wan  han ;  canke  el  awokeya  wastelica  wan  egle  wicasi ;  hel 
imahel  canopiye  wakan  k’un  lie  gle  kta  on. 

Canke  yustanpi  el  canopiye  wakan  kin  pajola  wan  el 

awokeya  kicagapi  k’un  etkiya  oyate  kin  ataya  gloayapi ; 
akicita  kin  opawinge  wikcemna  kin  wikcemna  yamni  wipe 
gluha  awanglak  opapi;  na  oyate  el  wicasa  itancan  unpi 
kin  oyasin  akilecelya  tahayapi  kin  tolute  ece  koyakapi. 

Na  wocekiye  wicasa  kin  hena  is  tahayapi  eya  wastestehca 
ca  koyakapi  na  el  opapi.  Na  tona  canopiye  wakan  kin 
ikiyela  manipi  kin  hena  ciyotanka  yajopi  nains  cankalio- 
tonpi  na  maza  icicasnasnapi ;  canke  lila  kaoiyokipipi  na 
woiyuskin  tanka. 

Davicl  is  ataya  wicitokab  cankahoton  na  ko  el  Wakan- 
tanka  yatan  lowan  mani.  Na  canopiye  wakan  kin  yuha 
manipi  k’un  hena  tohan  sakpe  ca  eglepi  na  hehanl  tahca- 
sunkala  bloka  wan  na  pte  bloka  wanji  Wakantanka  waunye- 
kiye.  Na  wana  canopiye  wakan  kin  owank  kicagapi  k’un 
hel  tanyan  akiglepi;  na  hetanhan  wocekiye  wicoh’an  kin 
iwanyank  wicoskinciyapi  kte.  Canke  David  hehanl  woce- 
kiye  wieasa  eya  waunyeyapi  wieoh’an  kin  he  unmatoktok 
econpi  kte  on  ospaye  wikcemna  num  ake  tob  wicakage  na 
hena  tawicoh’an  kin  ocikpakpaniyan  unpi  kte. 

Na  nakun  wawokiye  eya  “Levites”  ewicakiyapi  k’un 
hena  hecawicakion  na  opawinge  wikcemna  tob  Wakantanka 
oholaya  eya  sna  kilowanpi  kta  wicakahnige. 


57.  David  tokel  silh’an  kin  he. 

(Omaka  2981  el.) 

Davicl  wicasa  kin  owotanla  un  na  omaka  wikcemna 
zaptan  ihunni,  tka  watohanl  tanyan  awanic’iglake  sni  na 
kipajin  sni  on  wocanteiyutan  num  akipaic’iyin  na  ecel 
sicaya  oh’an.  Taakicita  itanean  wanji  Urias  eciyapi  kin 
he  tawicu  kin  lila  hopa;  canke  watohanl  David  winyan 
kin  wanyankin  na  lila  cantiheye  kin  on  Urias  winyan  ki 
na  ko  tuktogna  t’eyin  kta  wan  ecela  lila  awacin.  Canke 
taakicita  itancan  wankapayahce  kin  kico  na  heya  iwahoye : 
“Okicize  kin  el  oskinnic’iyapi  kin  icunhan  tukte  el  ohunke- 
sniyan  nicuwapi  kin  hel  Urias  patokaheya  iyayeya  yo ;  ktepi 

kte  kin,  toksa,  he  watakpe  ya,  ska  ktepi  keyapi  kte  lo,  ” 
ekiye.  Canke  ecel  econ  na  Urias  okicize  el  ktepi ;  canke 
David  winyan  k’un  lie  agli,  k’eyas  Wakantanka  tawoope 
num  kicakse. 

Yunkan  wicasa  wakan  wan  Natlian  eciyapi  ca  Wakan- 
tanka  David  el  ye  si  na  hekiye  si:  “Otonwahe  wan  el 
wicasa  num  unpi  ske ;  wanji  wijica  na  unma  kin  wahpanica 
ske.  Wijica  kin  he  tahcasunkala  na  pte  bloka  ota  wicayulia 
keyapi,  tka  walipanica  k’un  he  tahcasunkala  wanjila  cincala 
kin  hehanni  opeton  na  napikceyakel  icahya  ske.  Canke 
tatiwahe  kin  el  cinca  kin  ob  icagela  ske.  Napikceya 
agupapi  yulkiyapi  nains  wiyatkela  wan  ogna  wayatkeki- 
yapi;  canke  cineapi  kin  he  wanji  ke  s’e  cantekiyuza  ske. 
Yunkan  wicasa  jica  kin  ti  el  watohanl  icimani  wan  hi ; 
canke  iye  tatahcasunkala  nains  tapte  bloka  wanji  kicat’in 
na  wolyin  kte  sece  k’un  econ  sni;  wicasa  wahpanica  wan 
tahcasunkala  wanjila  yuha  k’un  he  e  ki  na  icimani  hi  k’un 
lie  kicat’in  na  wolya  ske,”  eya;  canke  David  lila  canzekin 
na  hekiye:  “Wakantanka  namah’on  ye,  wicasa  wan  hecon 
kin  he  t’in  kte  lo ;  na  waonsila  sni  kin  heon  tatahcasunkala 
kin  etanhan  wicasa  wahpanica  kin  topa  iyakigle  iyenakeca 
k’u  kte  lo,”  ekiye. 

Yunkan  Nathan  David  hekiye:  “Ito  hinyanka  yo! 
wicasa  wan  on  wiyaeinpi  kin  he  niye  yelo.  Ca  Israel 
Itancan  Wakantanka  lecel  eye  lo:  “  “Tuwa  Israel  oyate 
kin  el  wicasayatapi  nicaga  hecin  he  miye  yelo.  Na  Saul 
napiniyuzin  kta  kes,  niciye  lo.  Na  taku  tawa  k’un  hena 
oyasin  cic’u  welo.  Ho,  na  hena  eiseila  lawa  kte  ehantans 
isam  iyakic’uya  cic’u  kte  lo.  Takuwe  ca  mitoie  kin  wowa- 
htelasniyayin  na  mitokab  wicoh’an  siksica  ecanon  hwo? 
Urias  miwakan  on  t’eyaye  lo.  Na  tawicu  k’un  luze  lo. 
Ho,  heciyatanhan  on  miwakan  kin  tohanni  nitiwahe  kin 
awicayustan  kte  sni  yelo.”  ” 

Canke  David  Nathan  hekiye:  “Itancan  kin  etkiya 
silowali’an  yelo,”  eya;  canke  Nathan  hekiye:  “Itancan  kin 
etkiya  siloyah’an  k’un  hena  aniciktonje  lo;  ca  nit’in  kte 
sni  yelo,  tka  eyas  hoksicala  wan  nicitonpi  kte  kin  he  t’in 
kte  lo,”  ekiye  na  kigle. 


ABSALOM  TOKEL  TEHIYA  T’E  KIN. 


105 


58.  Absalofn  tokel  tehiya  t’e  kin  he. 

(Omaka  2981  el.) 

Nathan  tokel  David  ekiye  k’un  oyasin  ecetu.  Hoksi- 
cala  wan  t’in  kta  keya  okiyakapi  k’un  t’in  na  nakun 
wotehilhya  wakipa.  Tka  wocantesica  wan  iyotan  tanka 
kin  he  cinca  wan  Absalom  eciyapi  kin  he  taku  akipa  kin 


he  e.  Absalom  eciyapi  kin  koskalaka  kin  owanyank  waste, 
na  pehin  kin  lila  hanskaska;  canke  oyate  el  tehilapi.  Na 
itancanyapi  kta  keyapi  na  tantanyan  waekiyapi  na  atkuku 
kin  kipajin  keyapi.  Canke  iyowinyin  na  oyate  kin  inahma 
wicayaececa  omani.  Na  eyas  hehanyan  wana  oyate  kin  iye 
etkiya  kicicapi  kta  on  igluhomnipi  kecin  na  heya  iwaho- 
wicaye:  “Tohanl  wayajopi  nayah’onpi  kin  hehanl  lehapi 
kte  lo :  “  “Absalom  Hebron  el  itancan  yelo,”  ”  eya 
iwahowicaye.  Canke  ecel  econpi  na  wicota  ahiwitaya ; 
canke  Jerusalem  etkiya  watakpe  aye.  Yunkan  David  taku 

econpi  kin  nali’on ;  eanke  canteminiskan  ojula ;  k’eyas  ob 
kicizin  kta  cin  sni,  owekinas  hecon  esa,  tona  otonwahe  el 
unpi  kin  iye  tantanhan  kakijapi  kta  ca.  Canke  David 
akicita  k’eya  ob  Jerusalem  ilipeya  iyayapi  na  maka  mani 
wapostan  ko  cola  iyaye. 

Hecon  na  wakpala  wan  Cedron  eciyapi  ca  iyuweh  iyayin 
na  he  wan  Olivet  eciyapi  ca  iyahin  na  heciya  lila  ceye. 

Yunkan  wicasa  wan  Saul  tatiwahe  kin  etanhan  ca  he 
kin  tahepiya  atayin  na  inyan  na  maka  on  David  kinin  na. 
leya  ostegla:  “Iyaya  yo,  we  papsun  wicasa  na  wakansica 
cinca,  iyaya  vo,  ”  ekiye.  Canke  akicit-a  kin  wanji  David 
ikiyin  na  lieye:  “Takuwe  sunka  owanke  kin  le  itancan 
wicasayatapi  mitawa  kin  glatoie  hwo?  Ito  miyes  pa  kin 
wakaksin  kte  lo,”  eye.  K’eyas  David  hekiye:  ‘‘Micinca 
hca  yes,  comakon  welo;  na  sehanles  le  Saul  tatiospaye  kin 
etanhan  ca  heye  lo:  ca  owekinas  Wakantanka  iyomakisica 
kin  le  on  onsimala  na  lemakiyapi,  k’eyas  omakiyin  kte  lo,” 
eye. 

Absalom  taakicita  ob  Jerusalem  el  ahihunni  na  David 
taakicita  kin  ob  wicaktepi  kta  awacinpi  on  tawicakpapi. 
Keyas  David  ob  ye  k’un  is  eya  igluwinyeyapi  no  Joab 
itancanyan  awicayin  kta  glustanpi.  Yunkan  David  akicita 
itancan  kin  hewicakiye:  “Ecas  micinksi  Absalom  ohomicila 
po,”  ewicakiye.  Yunkan  itkowicakipapi  na  can  owancaya 
wan  el  ob  econpi. 

Yunkan  David  taakicita  kin  lila  ohitikapi;  canke  unma 
eciyatanhan  opawinge  wikcemna  kin  wikcemna  num 
wahecetuya  wicakasotapi. 

Canke  hehanyan  Absalom  sunsunla  wan  akan  iyotakin 
na  nakipin  na  utahu  can  tanka  wan  iyohlateya  tokel 
okihika  sunk  inyangkiye  na  hecena  pehin  kin  can  aletka 
wan  kaiyapehan;  canke  ena  iyuhpa;  canke  sunsunla  kin 
ohe  ece  iyayin  na  Absalom  e  tehiya  tapehin  kin  on  otka; 
canke  Joab  wanyankin  na  iwahukeza  yamni  yuha  el  i  na 
cante  kin  capapa  na  yuhpapi  na  makohloka  wan  el 
oihpeyapi  na  inyan  tankinkinyan  aksupi  na  hecena 
agliyacu. 


DAVID  TOKEL  T’E  KIN  HE. 

Wahosi  wan  okicize  kin  ohiyapi  kin  he  David  okiyak 
sipi.  Canke  ekta  i  el  David  hekiye:  “Micinksi  Absalom 
zaniyan  un  hwo?”  eya  waiyunge;  canke  ecehci  okiyaka; 
canke  lila  icante  sice. 


Na  Absalom  tokel  David  kakisyin  nains  yucantesice 
k’un  hena  ataya  awacin  sni,  tka  wakipa  nah’on  kin  he  lila 
iyokisica  on  tehan  wote  sni  wasigla  na  heya  ceyahe ; 
“Absalom  micinksi,  micinksi,  toke  niye  eekiya  mat’a  ni,” 
eya  ceyahe. 

Na  canlakisni  k’el  wicota  Jerusalem  etanhan  ahi  na 
David  taakicita  ob  wiyuskinyan  awicaglapi. 


59.  David  tokel  t’e  kin  he. 

(Omaka  2986  el.) 

David  wicasa  kin  wahwaya  unpi  kin  lieca,  eyas  takoinni 
toka  nis  iye  e  na  oyatepi  kin  etanhan  tohan  t’e  sni  k’un 
hehanyan  wokipajin  wanjigji  akipa;  canke  heon  tehihiya 

wicakuwa  s’a.  Kieizapi  kin  he  toh’an  sni,  tka  wocekiye  kin 
he  iyotan  wastelakin  na  ohinniyan  awacin  un. 

Watohanl  tiospaye  itancan  kin  wicakieo  na  wowicaki- 
yake.  Tipi  wakan  wan  tanka  Jerusalem  otonwahe  kin  el 
icagin  kta  ca  kagin  kta  awacin;  itokamna  tohanni  tipi 
wakan  wanjini  hececa  juhapi  sni  on.  Tka  Wakantanka 
iyokisni ;  toksa,  cinca  wan  Solomon  eciyapi  kin  he  kagin 
kta  keyin  na  on.  Canke  kage  sni,  k’eyas  taku  maza  nains 
mazaska  na  mazaska  zi  tipi  wan  kagapi  kte  kin  el  woilag- 
yapi  kta  iyececa  kin  hena  oyasin  yusu  gnake. 

Nakun  olowan  wakan  wasteste  hca  (Psalm)  ota  kagin 
na  taku  slolyepiea  sni  k’un  hena  itokamna  nahahci  niyakel 
oyake.  Wanikiye  wan  iwahowicayapi  k’un  he  iye  we  kin 
etanhan  icagin  kta  ca  slolye;  na  tokel  yuonihanyan  oholapi 
nains  wooyusinke  on  siksicaya  kuwapi  kte  kin  nas  hankeya 
yuakagal  otkeyapi  na  otakiya  kakisyapi  kte  kin  hena  tanin- 
yan  wanyanke  na  on  olowan  wakan  el  hena  oyake. 

Yunkan  wana  omaka  wikcemna  tob  oyate  kin  awanwi- 
caglakin  na  ecel  wana  okan  ihunni.  Canke  tuwa  tohe  kin 
ogna  wicasayatapi  kte  kin  awacinpi.  Yunkan  cinca  kin 
wanji  Adonias  eciyapi  kin  he  e  kta  s’elececa;  canke  iglu- 
winyeya  un ;  tka  David  Solomon  glahnige  na  inahni  waunye 
itancan  wan  Sadoc  eciyapi  ca  kico  na  wigli  iyun  si  na 
yuwakan  si. 

Hecon  na  watolianl  t’in  kta;  canke  Solomon  kico  na 
hekiye:  “Cinks,  wana  itamwayin  kta  ca  cantet’ins  kic’un 
wo;  na  wicasahca  toskinciye  ogna  iglutanin  yo;  toksa, 
Itancan  kin  nicicaic’iyin  kte  lo.  Na  Wakantanka  Itancan- 
yaye  kin  he  tipi  wakan  kin  he  kicaga  yo.  Toksa,  Wakan- 
tanka  wowiyukcan  na  woonspe  nic’u  na  on  tanyan  Israel 
oyate  kin  awicani  kte  lo.  Ca  Wakantanka  Itancan  tawoope 
kin  oyasin  tanyan  nah’on  yaun  kte  lo,”  ekiye.  Na  oyate  el 
oitancan  unpi  kin  hena  ko  wahokonwicakiye  na  wiyuskin- 
yan  W akantanka  yawaste  na  hecena  t’e.  Canke  Sion  paha 
kin  akanl  hapi. 


SOLOMON  TAKUWE  YAKSAPAPI  KIN  HE. 

60.  Solomon  takuwe  yaksapapi  kin  he. 

(Omaka  2989  el.) 

SoJomon  koskaJaka  kin  waste  na  atkuku  kin  iyeeel 
Wakantanka  igluzeze  na  tawoope  lvin  oyasin  tanyefici  ana- 
goptan.  Yunkan  watohanl  waunyekiyin  na  istinma; 
yunkan  Wakantanka  el  iglutanin  na  hekiye :  “  Takulice 
k’eyas  iwacinmayaye  ehantans,  yala  kin,  cic’u  kte  lo,  ’  ■  ekiye. 

Y unkan  Solomon  hekiye :  Ate  David  nitawowasi  kjn 
lila  onsiyala  na  wicasayatapika  taoyanke  ta^va  k’un  hel 
cinca  wanji  yankin  kte  ca  yuhayakiye  na  le  anpetu  kin 
iyecetu.  Ho,  tka,  Itancan  Wakantanka,  wamakanheja 
yelo;  na  tokiyatanhan  wahibu  na  iyopteya  tokiyab  mni 
kte  kin  hena  slolwaye  sni  yelo.  Ho,  ca  micante  kin  le  el 
wokahnigapi  yalt’u  kte  lo;  kin  hecel  nitaoyate  kin  el  taku 
sicin  nains  waste  kin  hena  ablesya  owotanla  wicayasu  kte 
lo,”  ekiye. 

Yunkan  toie  kin  Waltantanka  lila  iyokipi;  canke  hekiye:  # 
“  Wamayakila,  tka  iyatayela  lena  on  wanic’ila  sni :  tehan 
yani  kta  wan,  na  wijica  luha  lvta  wan,  na  tolva  wicayakte 
kta  wan.  IIo,  tka  owotanla  Avalasu  kta  on  woksape 
mayakila  kin  heon  etanhan  talui  ehe  kin  ecel  ecamon  kte 
na  wicacante  wan  ksapin  na  wiyukcan  ca  cic’u  welo.  He 
tohanni  nitokab  tuweni  hehanyan  sni  yelo ;  na  nakun 
nihakab  tuweni  iyenihanyan  kte  sni  yelo.  Na  hehanl  taku 
mayakila  sni  kin  lena  nakun  cic’u  welo :  Wowijica  kin  na 
wowitan  kin  ca  wicasayatapi  nitokabya  unpi  kin  wanjini 
iyenilianyanpi  sni  yelo;  na  niyate  iyecel  mitacanku  kin 
ogna  otayapin  na  mioie  na  mitawoope  kin  nayah’on  ehan- 
tanhans,  anpetn  nitawa  kin  ciciyuota  kte  lo,  ”  ekiye.  Na 
he  wowicakehee,  icin  Solomon  woksape  na  wowitan  na 
wowas’alce  on  maka  owancaya  castaninyan  un. 

Yunkan  winyan  num  wakinicapi;  canke  Solomon  el 
liipi.  Na  unma  leya  okiyal^e:  “Winyan  kin  le  kici  tiowan- 
jila  wati  ye  na  unkisnalapi.  Yunlian  hoksilala  wan  bluha 
ye ;  na  iyamni  can  el  is  eya  wanji  yuha  ye.  Yunkan  cinca 
ldn  onstinma  l*pat’e  na  t’a ;  canke  mitawa  k’un  he  ahi  icu 
na  tawa  wan  t’e  k’un  he  misakib  ahiunpe.  Ca  wana  anpa 

el  azinwakiyin  kta.  Yunkan  t’e  ca  tanyankel  awableza; 
yunkan  mitawa  sni  iyewakiye,  ”  eya  okiyake.  Canke  is 
eya  winyan  unma  k’un  he  hekiye:  “He  wicayake  sni  ye; 
t’e  kin  he  nitawa  kin  he  e  ye  ;  na  niun  kin  he  mitawa  kin 
e  ye,”  eya;  canke  tokaheya  woglake  k’un  he  waayuptin 
na  heye :  ‘  ‘  Tuwehca  skeka,  lila  oweniwakankan  ye ;  hoksilala 
wan  niun  kin  he  mitawa  ye;  na  niye  nitawa  kin  t’e  he  e 
ye,  ”  ekiye.  Na  hekiciya  wicasayatapi  kin  itokab  wakini- 
capi;  canke  Solomon  nah’on  yankahe. 


Yunkan  miwakan  wan  au  wicasi;  canke  yuha  hipi. 
Yunkan  leye:  “Ho,  ca  hoksicala  wan  niun  kin  he  tanoki- 
kasleca  yo;  na  tanokisese  winyan  kin  lena  wicak’u  wo,”  eye. 
Canke  winyan  wan  cinca  niunhce  kin  he  tanmahel  kagal 
hingni  na  heya  hoyeye:  “Itancan,  iceciciye,  lioksilala  kin 
kte  sni,  eyas  niyakel  winyan  kin  he  k’u  ye,  ”  eya  hoyeye. 
Yunkan  unma  k’un  is  eya  heye:  “Hiya,  eyas  unmani 
unyuha  kte  sni,  tka  eyas  okikaslecapi  kte,”  eye.  Yunkan 
Solomon  hoksilala  wan  niun  kin  he  tuktunma  inaye  kin 
slolya;  canke  heye:  “Le  liunku  kin  e  yelo;  hoksilala  kin 
kicupi  na  ktepi  sni  yo,”  ewicakiye.  Oyate  kin  Solomon 
wayasu  kin  le  nah’onpi  na  lila  yaksapapi. 


TOKEL  TIPI  WAKAN  KIN  KAGAPI  KIN  HE. 

61.  Tokel  tipi  wakan  kin  kagapi  kin  he. 

(Omaka  2992  el.) 

Solomon  omaka  tob  wicasayatapi  yanke  k’el  tipi  wakan 
k’un  he  kagin  kta;  canke  wicasa  wan  Hiram  eciyapi  ca 
Tyre  otonwahe  el  wicasayatapi  kin  he  can  kin  wisi  yukeya 
au  si ;  canke  wicasa  opawinge  wikcemna  kin  wikcemna  he 
wan  Lebanon  eciyapi  ca  el  hante  kaksapi.  Na  wicasa 
opawinge  wikcemna  kin  wikcemna  sakowin  can  kin  hena 
Jerusalem  el  alii  toksupi;  na  wicasa  opawinge  wikcemna 
kin  wikcemna  saglogan  inyan  kapepi  na  kataptapapi;  na 
wicasa  opawinge  wikcemna  kin  yamni  sam  opawinge  sakpe 
wowasi  econpi  kin  el  oitancanyan  waawanyankapi.  Canke 
tipi  wakan  wan  lila  waste  ca  kagapi;  mazaska  zi  nains 
mazaska  na  maza  owe  kin  lila  ota  yusotapi.  Canke  cano- 
piye  wakan  k’un  he  tipi  wakan  kin  ekta  ayapi  kte.  Ca  on 
Solomon  oitancanyan  unpi  na  oyate  kin  oyasin  wicakico ; 
canke  ahimniciye ;  canke  waunyapi  na  Levites  eya  canopiye 
wakan  k’un  he  akiyuha  yapi ;  na  oyate  kin  oyasin  itokab 
yapi ;  na  Levites  kin  ota  cankahotonpi  na  wayajopi  na  sna 
waunyanpi ;  canke  lila  wowiyuskin  tanka.  Na  tipi  wakan 
kin  el  ahihunni  k’el  canopiye  wakan  k’un  he  tioyanke 
wakanlice  kin  hel  yuonihanyan  eglepi  na  glinapapi. 

Yunkan  ungnahela  mahpiya  wan  tipi  wakan  kin  ataya 
wiyakpayela  iyojanjan ;  canke  oyate  kin  iyus’inyayapi. 
Canke  Solomon  cankpeska  makagle  yugal  najin  na  leya 
wacekiye:  “Itancan  Israel  Wakantanka  tawapi  kin,  ma- 
hpiya  el  nis  maka  akanl  taku  wakanlapi  kin  takuni  niyehan- 
yan  tanka  sni  yelo. 

“Cas  heceya  Wakantanka  makata  ko  ounyeya  hunse? 
Mahpiya  kin  ataya  kayes  iyonihi  sni,  sehanles  tipi  wan 
wakage  kin  tak  hecceca  ka.  Hececa  esa,  tipi  wan  wakagin 
na  waceciciyin  na  cicilowan  kin  lena  namicih’on  ye.  Na 
anpetu  na  hanhepi  le  tipi  kin  el  etonwin  ye.  Na  taku 
iceciciyin  na  oyate  kin  taku  iceniciyapi  kinhan,  naunkici- 
h’onpi  ye.  Na  onsiunlapi  ye,”  eya  cekiyin  na  iglustan. 

Yunkan  ungnahela  peta  wan  mahpiyatanhan  waunye- 
yapi  k’un  ahinhpayin  na  hugnahye.  Canke  oyate  kin 
makata  ihpic’iyapi  na  Wakantanka  oholapi  na  yatanpi. 

Elianl  Wakantanka  ake  Solomon  el  iglutanin  na  hekiye: 
“  Waceyakiye  kin  he  nawah’on  na  tipi  wan  yakage  cin  he 
bluwakan  na  miista  kin  e  na  micante  kin  ohiniyan  el  un 
kte  lo.  Na  niyate  iyecel  mitokab  owotanla  mayani  na 
woope  mitawa  kin  anayagoptan  kinhan,  Israel  oyate  kin 
el  oitancan  kin  lie  oihank  wanil  luha  kte;  tka  niye  na 
nicincapi  kin  mayakipajinpi  na  iyamayaluhepi  sni  na 
wiwahociyapi  kin  liena  ecanonpi  sni  na  taku  toktokeca 
wakanlaya  ohoyalapi  kinhan,  Israel  oyate  kin  makoce  wan 
wicawak’u  kin  hetanhan  yutckanl  iyewicawayin  kte  na,  tipi 
wan  miyecicagin  na  bluwakan  kin  lie  ihpewayin  kte ;  na 
oyate  oyasin  Israel  oyate  kin  wowistelwicayapi  kte  lo,” 
ekiye. 


62.  Solomon  tokel  yuwitkopi  na  t’e  kin  he. 

(Omaka  3023  el.) 

Solomon  Wakantanka  tipi  wakan  wan  waste  kicagin  na 
e  omaka  iake  tob  el  is  eya  tipi  wan  wastehca  ca  ic’icage; 
na  taku  mazaska  zi  ke  ci  on  lila  wiyakpayela  he.  Na  wiyatke 
nis  canopiye  kin  hena  ko  mazaska  zi  on  kagapi ;  canke  lila 
oiyokipiya  he.  Na  Jerusalem  otonwahe  kin  ko  lila  yuwaste 
na  oyate  kin  lila  tanyan  wicakuwa  ca  lila  iyokipipi  na 
Solomon  yatanpi ;  na  toksape  kin  on  maka  owancaya 
castaninyan  un. 

Winyanyatapi  wan  Saba  makoce  el  ti  ca  is  eya  watohanl 
Solomon  wocas  ayakel  cajeyatapi  kin  he  nahon  na  cet’un- 
wicagla;  canke  iye  iyunkala  wanyankin  kte  cin  ca  taku 
woyuha  wasteste  pahayela  k’inkiyin  na  etkiya  hiyu  na 
Jerusalem  el  hihunni.  Na  tipi  wasteste  kin  na  taku  woecon 
oyasin  wanyanke  na  Solomon  toie  kin  nah’on.  Yunkan 
lila  itonpin  na  Solomon  hekiye:  “Makoce  mitawa  kin  ekta 
onacih’on  k’un  hena  ehanun  wowicake  ye,  tka  heciyana 
wacet’unwagla  ye,  k’eyas  wana  slolwaye.  Oyate  na  nita- 
wowasi  kin  ohinniyan  nikiyela  unpi  na  nitoksape  kin 


ISRAEL  NA  JUDA  OYATE  KIN  TOKEL  IGLUSPAPI  KIN  HE.  H3 

nafi’on  nnpi  on  woyawastepe.  Itancan  Wakantanka  nitawa 
kin  he  yatanpi  ni,”  eyin  na  takn  woynha  wasteste  ahi  k’un 
liena  k’u.  Canke  is  eya  takuku  icu ;  canke  kigle. 

Hecel  Solomon  wicasayatapi  kin  iyotan  tanka  na  omaka 
ota  Israel  oyate  kin  tanyehci  awicaye.  Na  lehanyan  wana 
kan  ihunni. 

Wicasa  ksape  k’un  hehanyan  hiliunni.  Yunkan  yuwi- 
tkopi.  Toka  winyan  kin  taku  ikcekceka  yawakanpi  na 
oholapi  k’un  hena  etkiya  wicahcala  kin  yaececahanpi  on 
is  eya  oliowicala.  Na  winyan  kin  hena  tewicahila  na 
wicayucantesica  cin  sni  kin  on  taku  wakanlapi  k’un  hena 
etkiya  wicoh’an  econpi  kta  can  el  opahe.  Nas  hankeya 
tiowakanh’anpi  kta  wan  wicakicage. 

Canke  Wakantanka  Solomon  hekiye:  “Lecanonhin  na 
waunglustan  nains  Avacisi  kin  hena  ecanon  sni  ca  heon 
makoce  wan  el  oinitancan  kin  le  kibluspaspa  kte  lo.  Ho, 
tka  niyaun  kin  el  icunhan  ecamon  kte  sni  yelo,  niyate  Davicl 
tantanhan  on.  Na  nakun  oyate  ospaye  nunpa  nicinca  kin 
yuhawakiyin  kte  lo,  David  mitawowasi  wan  tewaliila  kin 
lie  tantanhan  on,  na  nakun  Jerusalem  miglahnige  kin  lie 
on  tantanhan.  ” 

Yunkan  tokel  eye  k’un  hena  oyasin  ecetu.  Na  winyan 
k’un  hena  Solomon  woyuha  kin  pahahayela  awicayusota; 
canke  hankeya  oyate  kin  wahpaye  kajujuwicakiye.  Canke 
tawatel’yapi  sni  na  toh’an  kin  hena  ko  iyokipipi  sni.  Na 
tuktektel  wokipajin  yuke  na  siloiepi  ko.  Eyas  Solomon 
nawicah’on  sni  na  iyopeic’iye  sni  hecena  t’e. 

63.  Israel  na  Juda  oyate  kin  tokel  igluspapi  kin  he. 

(Omaka  3029  el.) 

Solomon  ehapi  na  iglustanpi  el  cinca  wan  Roboam 
eciyapi  kin  he  Israel  oyate  kin  el  ipi  na  hekiyapi:  “Niyate 
tehiyakel  wok’in  wan  tkehca  ca  iyagleunyapelo ;  ca  le 
tehiyakel  waunk’inpi  kin  le  kitanla  nnkiciyukap’ojala  ye; 
hecel  unkonitapapi  kte,”  ekiyapi.  Yunkan  hewicakiye: 
“Ho,  glapi  na  letanhan  yamni  can  kin  el  mau  po,”  ewicaki- 
ye.  Hecon  na  atkuku  kin  wicahcala  eya  ob  skan  k’un  hena 

wicakico  na  hewicakiye:  “Le  oyate  kin  lena  tnkte  ogna 
awicamni  kta  iyececa  hwo?”  ewicakiye.  Canke  heyapi: 
“Oyate  kin  lena  takn  kapi  kin  nawicayah’on  na  woie 
wasteste  ewicayakiye  ehantans,  ohinniyan  otanipapi  kte  lo,” 
eyapi.  K’eyas  Roboam  sunknongekpa  s’e  wokiyakapi  k’un 
el  ewacin  sni  na  koskalaka  ob  icage  kin  hena  wicakico  na 
tokel  oyate  kin  awicayin  kte  kin  he  iwicayunge.  Yunkan 
yuptanpila  s’e  wiyukcanpi  na  hekiyapi:  “Ito,  lecel  eliin 
kte  lo:  “  “Atewaye  kin  lie  wok’in  tanka  k’inniciyapi, 
k’eyas  isanbya  wok’in  aciksupi  kte  lo.  Na  ate  cansakala 
on  nicasaksakapi,  k’eyas  miye  tehpi  sopi  icapsinte  wanji 
mazayuksan  ikoyaka  ca  on  cicasaksakapi  kte  lo,  ”  ”  ehin 
kte  lo,”  ekiyapi. 

Na  “yamni  can  kin  u  po”  eye  k’un  he  wana  ihunni; 
canke  oyate  kin  Roboam  el  ahi.  Yunkan  koskalakapi 
k’un  hena  tokel  eye  sipi  k’un  ogna  ewicakiye.  Canke 
wacin  iwos’akapi  na  Roboam  itancanyapi  kin  he  tawat’el- 
yapi  sni.  Na  oyate  ospaye  akenunpapi  k’un  etanhan  ospaye 
wikcemna  naic’ijinpi  na  Jeroboam  eciyapi  wan  wicasaya- 
tapi  kta  glahnigapi.  Na  ospaye  nunblala  Roboam  nakici- 
jinpi;  hena  Juda  ospaye  kin  epi  na  Benjamin  ospaye  kin 
epi’ 

He  anpetu  kin  hetanhan  Israel  oyate  k’un  hena  ospaye 
nunpakiya  ic’icagapi ;  ospaye  wanji  Juda  ewicakiyapi  ca 
he  tawicasayatapi  kin  Jerusalem  el  ti;  na  unma  kin  is 
Israel  oyate  kin  ewicakiyapi  na  he  is  Jeroboam  wicasa- 
yatapiyapi  na  he  is  Samaria  otonwahe  kin  el  ti.  Na  hetan- 
han  omaka  opawinge  num  sam  wikcemna  zaptan  ake  yamni 
kici  paesya  unpi  na  sna  ungnahansna  kicizapi  na  Wakan- 
tanka  awacinpi  sni. 

Otokahe  k’el  Jeroboam  Israel  oyate  kin  sicaya  awicaye. 
Oyate  tawa  kin  hena  Jerusalem  wacekiyapi  kta  cin  sni 
na  on  ptehincala  num  mazaska  zi  ca  wicakage  na  hena 
wakanlapi  na  acewicakiyapi  kta  on  wicaglepi;  canke  lila 
kiwitkotkokapi. 

Na  Juda  oyate  kin  is  eya  tuktektel  Wakantanka  akton- 
japi  na  takuku  wakanlapi  na  oholapi;  canke  henana  on 
oiyotiyekiya  unpi. 

Tka  Wakantanka  illpewicaye  sni.  Tohanl  oyate  kin 
lila  wacingnunipi  na  witkotkokapi  can  na  sna  wicasa 
tanka  laka  eya  ‘‘wicasa  wokcan”  ewicakiyapi  kin  hena 
oyate  egnagna  icahwicaye.  Hena  eya  sna  Juda  na  Israel 
oyatepi  kin  liglila  wahokonwicakiyapi  na  wanikiye  wan  u 
kte  kin  he  okiwanjla  iwaktawicayapi. 

64.  Elias  wicasa  wokcan  kin  he. 

(Omaka  3092  el.) 

Israel  wicasayatapiwicayapi  kin  he  wanji  iyotan  sica 
kin  he  Achab  eciyapi  na  winyan  wan  toka  yuza  ca  lie 
Jezabel  eciyapi  ca  is  eya  lila  oli’an  sice.  Na  tokel  okihi 
lakel  Wakantanka  tawocekiye  kin  ihangye  wacin  na  woce- 


kiye  wicasa  k’un  hena  oyasin  wicakte.  Na  taku  yuwakanpi 
wan  Baal  eciyai  ca  he  ohola  wicasi  na  tipi  wan  tanka  ca 
kicagin  na  wicasa  opawinge  tob  sam  wikcemna  zaptan 
wicakalinigin  na  hena  awanyank  wicasi. 

Yunkan  wicasa  wokcan  wan  Elias  eciyapi  kin  he  Achab  el 
hi  na  hekiye:  “Itancan  Israel  ta  Wakantankapi  kin  itokab 
nawajin  kin  he  niun  kin  heciyatanhan  omaka  yhmni  cu 
nains  magaju  kte  sni,  tohan  mii  kin  on  homatanin  sni 

kin  hehanyan,”  ekiyin  na  iyaye.  Ynnkan  Aeliab  eanzekin 
na  Elias  cokon;  tka  Wakantanka  Elias  nape  si  na  Jordan 
wakpala  kin  ikiyela  tuktel  atans’in  1111  si.  Canke  hecon 
na  wakpala  wan  Caritli  eciyapi  kin  hel  aglagla  inahmaya- 
kel  ounye.  Na  ohinhaniija  na  ohtayetu  iyohila  kangi  wan 
aguyapi  span  na  talo  kahihe;  cankes  lolijicayakel  un. 

Yunkan  watohanl  wakpala  kin  pus  aya;  canke  Wakan- 
tanka  Elias  Sidonians  oyate  kin  taotonwahe  wan  Sarepta 
eciyapi  ca  ekta  ye  si;  canke  etkiya  iyaye.  Na  kiyela  ya; 
yunkan  winyan  wan  cansakala  pahihan  wanyanka;  canke 
hekiye:  “Mini  blatkin  kte,  eonala  waksica  ogna  mak’u  ye.  ” 
Na  hiyo  iyaye ;  yunkan  ake  hoyekiyin  na  hekiye :  ‘  ‘  Na 
aguyapi  span  esa  nakun  makau  wo,  ”  ekiye.  Yunkan 
winyan  kin  ayuptin  na  hekiye:  “Itancan  Wakantanka 
nitawa  ni  un  wowicake  kin  iyecel  aguyapi  span  manice,  tka 
aguyapi  blu  ehake  nape  ojula  na  wigli  conala  cega  wan 
el  wagnake;  cas  hena  spanwayin  kta  on  cansakala  wapa- 
hihe  na  span  kin  micinksi  kici  ehake  unyutapi  na  unt’api 
kte,”  ekiye.  Yunkan  wicasa  wokcan  kin  hekiye:  “Wako- 
kipe  sni  yo,  tka  gni  na  tokel  ehe  kin  ecel  econ  wo,  tka 
tokeya  aguyapi  span  wanji  cik’ala  ca  micaga  yo,  icin 
Itancan  kin  lecel  eye  lo:  “  “Tohan  Itancan  kin  maka  kin 
amagajuye  sni  kin  hehanyan  aguyapi  ognake  el  aguyapi 
blu  un  kin  ha  ece  hin  kte  sni,  na  wigli  ognake  kin  naskepin 
kte  sni,”  ”  keye  lo,”  ekiye.  Yunkan  ecetu;  canke  tohanni 
woyute  iyucanpi  sni. 

Yunkan  hoksila  kin  watohanl  lila  kujin  na  t’a;  canke 
hunku  wiwazica  kin  cantesicin  na  Elias  hekiye:  “Wakan- 
tanka  tawicasa,  taku  wanji  ecacicion  lie?  Silwah’an  k’un 
hena  piya  kiksuyemayayin  na  micinca  kin  ko  t’eyayin  kta 
on  yahi  he?”  ekiye.  Canke  Elias  hekiye:  “Ito,  lioksila 
kin  hiyuya  yo,”  ekiya;  canke  k’u  ca  icu  na  tiwanwal 
taoyunke  el  eunpin  na  Wakantanka  leya  hoyekiye:  “ITehe- 
he,  wiwazica  wan  lolimakih’an  kin  le  ko  kakisyaye  laka, 
cinca  kin  ihangyaya  hwo?  Itancan  Wakantanka,  hoksila 
kin  nagi  kin  hektakiya  el  ku  kta  iceciciye  lo,”  eya.  Yunkan 
hoksila  kin  kini;  canke  kul  glipi  el  Elias  Aviwazica  kin 
hekiye :  “Iho,  nicinca  kin  ni  yelo,  ”  ekiye.  Canke  winyan 

kin  heye:  “Wicasa  Wakantanka  tawa  kin  henica  na  Itan- 
can  toie  kin  nii  etanlian  kin  wowicake  kin  he  slolwaye,  ’  ’ 
ekiye. 

65.  Elias  tokel  Baal  wakan  wicasa  kin  istelwicaye  kin  he. 

(Omaka  3096  el.) 

Omaka  yamni  sam  wi  sakpe  magaju  nains  cu  sni ; 
canke  Samaria  makoce  kin  el  lila  wicakilVan.  Canke 


Wakantanka  Elias  hekiye:  “Ho,  yin  na  Achab  el  iglutanin 
yo ;  hecel  makoce  kin  amagajuwayin  kte  lo,”  ekiye.  Canke 
ekta  i.  Yunkan  hekiye:  “Israel  wakipawicaye  kin  he 
niye  so?”  ekiye.  Canke  Elias  ayuptin  na  hekiye:  “Hiya, 
Israel  wakipawicawaye  sni  yelo,  tka  niye  na  niyate  tatiwahe 
kin  Itancan  tawoope  kin  ayaktapi  sni  na  Baalim  e  otayapapi 
ca  hecanonpelo.  Tka,  ito,  Israel  oyate  kin  na  Baal  tawakan 
wicasa  eya  opawinge  tob  sam  wikcemna  zaptanpi  kin  ko 
oyasin  Re  wan  Carmel  eciyapi  kin  hel  ewitaye  wicasi  yo. 
Canke  Achab  canzeke,  k’eyas  ecel  econ  na  is  eya  he  el 
ewitaya  kin  heciya  iyaye.  Yunkan  wana  ataya  ahiwitaya; 

canke  Elias  hewicakiye:  “Tuktnnma  on  eciyatanhan 
wokahnige  kin  le  tohanyan  on  wonitakapi  hwo?  Itancan 
kin  he  Wakantanka  e  ehantans,  iyayulia  po.  Na  is  Baal 
Wakantanka  e  ehantans,  he  iyayuha  po,M  ewicakiye.  Hena 
wicaka ;  canke  oyasin  inila  unpi.  Ehanl  ake  hewicakiye : 
“Wakantanka  wicasa  wakan  tawa  kin  misnala  okaptapi 
lel  waun  welo;  tka  Baal  tawicasa  wakanpi  kin  opawinge 
tob  sam  wikcemna  zaptanpelo.  K’eyas,  ito,  ptebloka  num 
unyakaupi  kte  lo ;  ho,  na  tuktunma  iye  cinpi  kin  iglahnigapi 
kte  lo ;  na  wajujupi  kte  lo;  na  cankaslecapi  etan  iakanl 
egnakapi  kte  lo,  tka  toeyas  ileyapi  kte  sni  yelo.  Ho,  mis 
eya  ptebloka  wan  okaptapi  kin  he  wakte  na  wawajuju  kte 
lo ;  na  cankasleslacapi  etanlian  iakanl  ewagle  kte  lo ;  na  mis 
eya  ilewayin  kte  sni  yelo.  Ho,  tka  eyas  taku  wakanyalapi 
k  ’un  hena  hoyeyewicakiya  po ;  mis  eya  Itancanwaye  kin  lie 
lioyewakiyin  kte  lo ;  na  tuktunma  mahpiyatanhan  waun- 
glepi  kin  le  oileunkiciciyapi  ehantans,  lie  Wakantanka  e  kte 
lo,”  eya;  canke  oyate  kin  oyasin  “He  woiwanyanke  kin 
hecetu  welo”  eyapi.  Canke  wana  wakan  wicasa  k’un  liena 
ptebloka  wan  iglahnigapi  na  ktepi  na  wajujupi  na  can- 
kasleslecapi  ota  ptaya  eglepi  na  iakanl  talo  kin  egnakapi. 

Heconpi  na  yupipiye  iglutanpi  na  akanl  wawagluwa- 
kanpi  kte  on  oksan  waci  hiyayapi  na  heya  hoyeya  wacipi : 
“Baal  naunh’on  po,  Baal  naunh’on  po.  ”  Wicckanhiyaye 
kin  hehan  iyagleya  ahiyaye,  k’eyas  tuweni  nawicah’on  sni. 

Canke  Elias  oiwicahahaya  liewicakiye:  “Wan  k’eya, 
hotanka  lake  s’e  hoyekiya  po ;  wan,  he  Wakantanka  ca  tuktel 
tuwa  wokiyakahan  nacece  lo;  nains  tilehanyank  iyaye  sni 
ehantans,  istinmalian  nacece  lo;  ca  luliicapi  kta  iyececa 
yelo,”  ewicakiye.  Canke  liehanl  iyotan  honiskosko  panpan- 
pi  na  hu  nains  tancan  kin  tuktektetu  kakes  iglagogopi; 
canke  eya  wela  se  skanpi.  Htayetu  iyagleya  heconhanpi, 
k’eyas  heceya  taku  kagapi  tanin  sni. 

Canke  Elias  oyate  kin  wicakipan  na  iye  el  u  wicasi; 
canke  ahihunni.  Yunkan  inyan  ake  num  icu  na  Wakan- 
tanka  akanl  waunyekiyin  kta  'wan  kagin  na  iakanl  canka- 
slecapi  k’un  aksu  na  he  iakanl  talo  k’un  hena  egnake;  na 
itaoksan  maka  kin  ok’in  na  hehanl  waunyin  kta  gle  k’un 

he  ataya  mini  akastan;  canke  akahtan  hin  na  maka  kin 
iyojula  he.  Hehanl  wacekiyin  na  heya:  “0  Itancan,  le 
anpetu  kin  Israel  taWakantankapi  kin  he  niye  kin  igluo- 
tanin  ye,  na  nitawowasi  he  miye  kin  nakun,  na  nitawoope 
kin  otapeya  lena  hecamon  kin  he  nakun.  Namah’on  ye, 
Itancan,  namah’on  ye.  Hecel  oyate  kin  lena  Itancan 
Wakantanka  he  niye  kin  slolyapi  kte,  na  cantepi  kin  ake 
wicayapahomni  kin  akiblezapi  kte,”  eya  wacekiye.  Eyin 
na  ihecegla  mahpiyatanhan  peta  wan  waunyanpi  wan  gle 
k’un  he  ahinhpaye  na  talo  waunye  k’un  hena  e  na  can  na 
inyan  ko  hena  ataya  tanyela  liugnahye  na  itacksan 
makok’e  wan  mini  iyojula  k’un  lie  koya  oyahe. 

Yunkan  oyate  kin  lila  iyus’inyayapi  na  makata  pastosto 
ihpic’iyapi  na  heyapi:  “Itancan  kin  he  Wakantanka  yelo! 
Itancan  kin  he  Wakantanka  yelo!”  eyapi.  Canke  Elias 
hewicakiye:  “Hopo,  ca  Baal  tawakanwicasa  kin  owicayu- 
spa  po  na  wanjini  iyayeyapi  sni  yo,”  ewicakiya;  canke  ecel 
econpi  na  oyasin  wicaktepi.  Canke  ake  Elias  wacekiya; 
yunkan  miniwanca  kin  eciyatanhan  mahpiya  wan  cik’ala 
hinapin  na  sanb  iglutanka  ayin  na  hankeya  owancaya 
magaju ;  canke  oyate  kin  el  wowiyuskin  tanka. 

66.  Elias  tokel  iwas’agyin  kta  ogna  ogligle  wakan 
wok’u  kin  he. 

Jezabel  Achab  tawicu  kin  Elias  wakan  wicasa  eya 
wicakte  k’un  hena  nah’on ;  canke  lila  canzekin  na  wahosi 
kaaye  wicasi  na  ihinhanna  kin  kte  kta  keye.  Canke  Elias 
napin  na  lila  tehanl  makosica  wan  ekta  iyus  oya  ihunni ;  na 
hante  wan  han ;  canke  el  iyohlate  ihpic  iye  na  takuku  opisni 
on  t’in  kta  awacin  na  heya  wacekiye :  ‘  ‘  Eyas,  ito,  hehanyan 
imakipi  yelo,  Itancan;  miriagi  icu  ye;  atewicawaye  kin 
wicisam  mawaste  sni  yelo,”  eyin  na  hante  iyohanzi  kin  el 
iyunkin  na  istinme.  Yunkan  ogligle  wakan  el  hi  na  panini 
na  hekiye:  “Kikta  na  wota  yo,”  eya;  canke  kikta  iyo- 
takin  na  itaoksan  wakita ;  yunkan  ipeslete  tka  k  un  hel 
aguyapi  span  w’an  e  na  miniognake  wan  mini  ojula  han 
wanyanke;  cankes  aguyapi  k’un  yutin  na  mini  kin  ayatkin 

na  iglustan  el  ake  iyunkin  na  istinme.  Yunkan  ogligle 
wakan  ake  hi  na  yuhicin  na  hekiye:  “Kikta  na  wota  yo, 
tehanl  ni  kte  lo,”  ekiye.  Canke  wotin  na  mini  ayatkin  na 
iyaye.  Yunkan  hel  woyute  k’un  he  anpetu  wikcemna  tob 
na  hanhepi  wikcemna  topa  can  iwas’agya  wote  sni  mani 
yin  na  Wakantanka  talie  wan  Horeb  eciyapi  ca  el  hihunni 
na  hel  makohloka  wan  han;  canke  el  oti.  Yunkan  Wakan- 
tanka  liekiye :  ‘  ‘  Elias,  lel  taku  tokanon  hwo  ?  ’  ’  eya  iyunge. 
Canke  Elias  ayuptin  na  hekiye:  “Itancan  AVakantanka, 
sicieigla  yelo,  icin  Israel  cincapi  kin  okolakiciye  nitawa  kin 
ihpeyapelo;  na  akan  waunyanpi  nitawa  kin  kajujupelo;  na 
wokcan  wicasa  nitawapi  k’un  miwakan  on  wikcaktepelo ; 
na  etanhan  misnala  waun  welo,  k’eyas  mis  eya  maktepi 
cinpelo,”  ekiye.  Yunkan  Wakantanka  hekiye:  “Yau  kin 
ogna  yin  na  Damaskus  otonwahe  kin  el  i  yo ;  na  hel  Haziel 
wigli  iyayun  na  wicasayatapi  yakagin  kte  lo,  Syria  makoce 
kin  el.  Na  Jehu  is  eya  wigli  iyayun,  na  he  Israel  wicasaya- 
tapi  yakagin  kte  lo.  Na  Eliseus  Sapliat  cinea  koskalaka 
k’un  he  wigli  iyayun  na  lie  nitohe  el  wckcan  wicasa  kte 
lo,”  ekiye.  Canke  Elias  etkiya  iyaye;  yunkan  tuwa 
ptewak’in  akikaska  ake  num  on  maka  glubluhan;  canke 
el  i;  yunkan  Eliseus  e;  canke  tasina  kin  akaRpiRpeyin  na 
iyopteya  iyaye.  Yunkan  Eliseus  hecegla  tawacin  kin 
tokeca  hingni  na  Elias  ekuwa  na  hekiye :  ‘  ‘  Amape  yo, 
wagni  na  ate  ina  kici  iiwicawakputakin  na  hehanyan 
nihak'ab  wau  kte  lo,”  ekiya;  canke  Elias  hekiye:  “Ho, 
iyayin  na  ake  ku  wo;  hehanyan  ecamon  kta  cas  ecacicion 
welo,”  ekiye.  Canke  Eliseus  kigni  na  takuku  waspanka 
kagin  na  hece  na  Elias  iyayuR  iyaye. 

67.  Achab  na  Jezabel  tokel  toh’an  siksicapi  na  on 
wotehi  akipapi  kin  he. 

Achab  Jezrahel  el  tipi  wan  lila  tanka  yuha;  canke 
lila  teRila.  Yunkan  he  icaRtagya  cunwiyapehe  oju  wan 
wicasa  wan  Naboth  eciyapi  ca  tawa  ca  he.  Canke  Achab 
lila  cin  na  opeton  kte  Rcin  na  hekiye:  “Cunwiyapehe  oju 
nitawa  kin  he  inayak’u  kin,  isanb  waste  wanji  cic’u  kte 

]o.  Na  he  yacin  sni  kin,  tokel  ikipi  iyaglawa  kin,  iyena 
cicajnju  kte  lo,”  ekiye.  Yuhkan  Naboth  heya  ayupte: 
“Wakantanka  onsiinala  ni!  Hececa  kin  atewicawaye  kin 
tawoyuha  aihpemayapi  kin  cic’u  kte  sni  yelo,”  ekiye. 
Icin  Moses  tawoope  kin  he  hecel  wawiyokisni :  tuwa  atkuku 
etanhan  woyulia  yuha  ehantans,  lie  wiyopeyin  kte  sni 
eyapi,  canke  wiyopeye  sni.  Canke  Achab  iyokipi  sni  na 
on  ilocin  sni  na  nakun  tanyeni  itinme  sni  un ;  canke  tawicu 
kin  tokeca  kin  iyunga;  canke  okiyake.  Yunkan  Jezabel 
oihaKayakel  liekiye:  “Ma  k’eya,  Israel  el  woitancan  tanka 
yaun  we;  kikta  na  wotin  na  cante  waste  ye.  Toksa, 
cunwiyapehe  oju  wan  Naboth  tawa  kin  he  cic’u  kte,”  ekiye. 

He  iyecana  Jezabel  otonwahe  el  wicasa  tanktanka  ka 
unpi  kin  wanjigji  wowapi  wicakicagin  na  Achab  caje  kin 
el  owa  na  heya  owa:  “Wicasa  num  wicayakahnigapi  kte 
lo.  Na  hena  Nabotli  wicoh’an  sica  iyaunpapi  kte  lo.  Na 
nakun  Wakantanka  wieasayatapi  kin  kici  wicayasica  keki- 
yapi  kte  lo.  Kinhan,  otonwahe  kin  itankal  alapi  na  inyan 
on  kinin  yakat’api  kte  lo,  ”  eya  owicakiwa;  canke  econpi 
na  Naboth  ktepi.  Na  Jezabel  hignaku  kin  cunwiyapehe 
oju  k’un  tawekiye. 

Yunkan  Wakantanka  Elias  hekiye:  “Achab  ekta  yin 
na  hekiya  yo:  “  “Wakantanka  leye  lo:  Naboth  yakte  na 
hehanl  tacunwiyapehe  oju  k’un  iyacu  welo.  Ho,  ca  tuktel 
Naboth  we  kin  sunka  slipapi  heci  hel  nis  eya  niwe  kin 
sunka  slipapi  kte  lo.  Na  Jezabel  is  sunka  tebyapi  kte  lo, 
eye  lo,”  ”  eya  yo.  ”  Canke  Elias  ecel  econ. 

Yunkan  tokel  eye  kin  oyasin  ecetu.  He  hecel  ekiyin  na 
iomaka  yamni  ehanl  Syrians  kin  Israelites  kin  ob  kicizapi 
na  Achab  taopi;  canke  canpagmiyanpi  wan  ognakapi  na 
gloglipi,  k’eyas  opi  k’un  he  lila  we  hiyu;  canke  t’e,  na 
canpagmiyanpi  kin  we  kin  asaka ;  canke  yujajapi.  Yunkan 
sunka  kin  ahi  na  we  kin  slipapi.  Na  he  iyohakab  Jehu 
eciyapi  wan  Israel  el  wicasayatapi,  na  he  Achab  titakuye 
kin  oyasin  wicakosatin  kta  iwahoyapi.  Canke  watohanl 
Jezrael  otonwahe  kin  el  hihunni.  Yunkan  Jezabel  Achab 
tawicu  kin  he  u  kin  he  nah’on ;  canke  sicawacin  tuktel  ogna 
igluhopin  kta  ogna  saic’iyin  na  ojanjanglepi  wan  etanhan 

Jehu  taakicita  ob  ahiyaya;  canke  aeyowicakas’in.  Yunkan 
Jehu  winyan  kin  wanyanka;  canke  heya  wawiyunge:  “He 
winyan  wan  aliiyokas’in  kin  he  tuwe  hwo  ?  ’  ’  eya  wawiyunge. 
Canke  “Achab  tawicu  k’un  he  e  yelo”  ekiyapi.  Yunkan 
Jehu  'hewicakiye:  ‘‘Oyuspapi  na  pemakiwotoya  tankal 
kah’ol  hiyuya  po,”  eya;  canke  ecel  econpi.  Na  ocankuyapi 
k’un  ogna  ihpeyapi;  canke  sunke  wakan  kin  ali  acanku- 
yahanpi  on  nasusus  inablablazapi ;  canke  sunka  ota  ahi  na 
ataya  tebyapi  na  pa  na  si  nis  nape  kin  ecela  oyaptapi. 


68.  Elias  t’e  sni  mahpiyata  iyaye  kin  he. 

Elias  toh’an  kin  hena  wana  tanyan  glustan;  canke 
Wakantanka  ikikcu  kte.  Canke  Jordan  wakpala  kin  etkiya 
yin  kte  hcin;  canke  Eliseus  iyayuhya  kici  etkiya  ye.  Na 
mini  ohuta  el  ihunnipi.  Yunkan  Elias  tasina  kin  kipehe  na 
on  mini  kin  apa;  yunkan  mini  kin  kakinunkankiya  iyaya; 
canke  opta  ocankutonyan  pusyela  han;  canke  ogna  iyuwe- 
gapi.  Yunkan  Elias  Eliseus  hekiye:  “Hiyomahipi  sni  el 
taku  wanji  ecacicion  kta  heci  he  oglaka  yo,”  ekiye.  Canke 
Eliseus  hekiye:  “Toke  esa  nitounye  kin  he  nunpa  iyaki- 
gleya  bluha  ni,”  ekiye.  Canke  Elias  hekiye:  “Tehiya 
wamayakila,  tka  emayayapi  k’el  wamayalake  ehantans, 
wamayakila  kin  he  hecetu  kte,  tka  wamayalake  sni  ehan- 
tans,  luha  kte  sni  yelo,”  ekiye  na  hecena  yapi.  Yunkan 
ungnahela  canpagmiyanpi  wan  sunka  wakan  el  k’inpi  kin 
koya  ile  s’e  iyoyanbyela  hinajin,  na  Elias  t’esniyankel 
wankatakiya  iyaye.  Canke  Eliseus  heya  hoyekiye:  “Ate, 
Ate!”  eya  hoyekiyin  na  lila  cantesica  on  haaigluhlehlece. 
Ehanl  Elias  tasina  k’un  lie  ena  yanka;  canke  icu  na  yuha 
iyaye.  Na  Jordan  wakpala  el  kihunni,  k’eyas  mini  kin 
sma;  canke  Elias  tasina  k’un  he  on  ape.  Yunkan  mini 
kin  kakinunkankiya  iyaya;  canke  iyuwegin  na  Jericho 
otonwahe  kin  el  ihunni  na  hel  ounyin  na  oyate  kin  waho- 
konwicakiye  na  Wakantanka  ecela  wakanlapi  kta  keya 
iwaktawicaye.  Na  takuku  econpica  snisni  Wakantanka 
tawookiye  on  sna  econ. 

69.  Eliseus  tokel  takuku  wakanyan  econ  kin  hena. 

Jerieho  wicasa  k’eya  watohanl  Eliseus  el  hipi  na  heki- 
yapi:  “Eya  lel  lila  tanyan  untipi,  tka  mini  kin  lila  oyatke 
sice  lo,”  ekiyapi.  Canke  Eliseus  hewicakiye:  “Ho,  ito, 
waksica  wanji  teca  ca  makau  po,  na  miniskuya  etan  ognaka 
po,  ”  ewicakiye.  Canke  kahipi.  Yunkan  Eliseus  mini- 
skuya  kin  miniowe  kin  el  oihpeyin  na  heye:  “Itancan 
kin  lecel  eye  lo:  “  “Mini  kin  bluwaste  ca  letanhan  tuweni 
on  t’in  kte  sni  yelo,”  ”  eye  lo.  ”  Yunkan  he  lehan  iyagleya 
hecetu. 


Bethel  otonwahe  kin  hel  ptehincala  mazaka  zi  kagapi 
k’un  he  wakanlapi  ska;  canke  etkiya  iyaye.  Na  wana 
kiyela  ya;  yunkan  hoksila  ota  ahiyu  na  Eliseus  ihahapi  na 
hekiyepi:  “Peslala,  ekta  ya  yo!  Peslala;  ekta  ya  yo,” 
eya  ignupi.  Hecel  ignupi  kin  he  AYakantanka  yuoni- 
hanpi  sni  kin  he  ableza;  canke  hakikta  na  silwicagla  toie. 
Yunkan  ungnahela  cunsoke  kin  etanhan  mato  num  liina- 
papi  na  hoksila  kin  wikcemna  topa  ake  num  wicayapolpo 
wicaktepi. 

Nas  hecena  yahe;  yunkan  wiwazica  wan  ikuseya  hina- 
jin  na  hekiye:  “Wicasa  wan  kici  waun  tka  k’un  he  oli’an 

waste  na  Wakantanka  oholaya  un  tka  ca  slolye.  Yunkan 
wicasa  wan  unkicicazopi  k’un  he  el  mahi  na  micinca  hoksila 
kin  nupin  iwicacu  na  woilagwicayin  kta  keye,  ’  ’  eya  okiyake. 
Canke  Eliseus  hekiye:  ‘‘Ca  he  el  tokel  ecamon  kta  yacin 
liwo  ?  yati  el  takuku  yagle  heci  hena  omakiyaka  yo,  ’  ’  ekiyc. 
Canke  winyan  kin  ayuptin  na  hekiye:  “Hunhe,  takunihci 
wagle  sni  ye;  eyas  wigli  iyucanyankel  eya  conala  wagle 
ye,”  ekiye. 

Canke  Eliseus  hekiye:  “Ho,  ca  yin  na  nikiyela  ti  kin 
lie  cega  ota  okilota  yo.  Na  yaki  kin  niye  na  nicincapi  kin 
ob  tiyopa  aonaic’itakapi  na  wigli  k’un  he  cega  kin  iyoliila 
conala  okastan  ahiyaya  yo;  na  ojula  can  tokanl  egle  yo,” 
ekiye.  Canke  wiwazica  kin  ki  na  tokel  ekiye  k’un  ecel 
econ.  Yunkan  cega  tona  olote  k’un  oyasin  wigli  iojula; 
canke  Wakantanka  tawokcan  wicasa  k’un  ahiokiyake. 
Canke  hekiye:  “Ho,  ca  gni  na  wigli  kin  wiyopeya  yo.  Na 
iyakazopi  k’un  hena  glajuju  wo.  Nahan  tona  akab  iyaye 
kin  hena  on  nicincapi  kin  ob  wayatin  kte  lo,”  ekiye. 

Syria  makoce  kin  el  akicita  itancan  tanka  wan  Naaman 
eciyapi  ca  lila  iyotiyekiye.  He  wayakayah’u  wicokuje  kin 
heca  eyas  isam  sice  na  niyakel  sna  cehpi  kin  spahanhanpi 
ca  he  leprosy  eya  cajeyatapi  ca  ececa.  Na  tuwa  hececa  can 
akisniyepica  sni.  Yunkan  Eliseus  wakankanyan  oh’anhe 
kin  he  nali’on;  canke  ekta  ye  awacin  nas  Samaria  makoce 
ekta  ihunni  na  Eliseus  ti  ekta  wicasa  wan  ye  si  na  takuwe 
tehantanhan  hel  hi  kin  he  okiyak  si.  Canke  Eliseus  wohosi 
hi  k’un  he  leya  si:  “  “Sakowin  iyakigle  Jordan  wakpala 
kin  el  iglujaja  yo;  hecanon  kin,  anicisni  kte  lo,”  ”  eya 
yo,  ’  ’  ekiye.  Canke  Naaman  canzekin  na  Eliseus  weceyesni 
s’e  lieya:  “Tokins  el  mahi  na  wacemiciciyin  na  mayutau 
kin,  amakisni  kta  kecami  tka  yelo,”  eyin  na  cin  kayuns 
tiyatana  iglujaja  okihi  tka  keye.  Na  kawinh  gni  kte, 
k’eyas  tawowasi  kin  kuseya  inajinpi  na  lila  kihowayapi  na 
Eliseus  toie  kin  anagoptan  sipi.  Canke  Jordan  wakpala 
kin  ekta  i  na  sakowin  iyakigle  iglujaja.  Yunkan  ataya 
tokeca  sni  tanyan  akisni;  canke  Eliseus  ekta  i  na  wopila 
ekiyin  na  woheyaka  wasteste  k’u  ktehcin,  k’eyas  wokcan 
wicasa  kin  takuni  yuha  kta  cin  sni.  Canke  Naaman  kigle. 

Yunkan  Giezi  eciyapi  wan  Eliseus  tawowasi  ca  woyuha 
cantokpani  na  Naaman  kigni  na  iyecana  ekuwa  na  ekiglege 
el  liekiye :  ‘  ‘  Itancanwaye  kin  he  u  masi  na  leniciye  masi 

yelo:  “  “Koskalaka  num  wokcan  wicasa  cincapi  ca  el  mahi- 
pelo.  He  wan  Ephraim  eciyapi  kin  hetanhan  ca  mazaska 
opawinge  wikcemna  wanjigji  na  wokoyake  tanumnum 
wicayak’u  kte  lo,”  ”  eye  lo,  ”  eya;  canke  Naaman  inazaska 
nains  wokoyake  k’un  liena  ecel  k’u;  canke  yulia  kigle  na 


nahmin  na  aecelakel  Eliseus  el  i.  Yunkan  heya  iyunge: 
“Tokiya  yai  hwoT’  ekiya;  canke  ayuptin  na  heye:  “Toki- 
vani  ble  sni  yelo,”  ekiye.  Yunkan  Eliseus  canzehingni 
na  hekiye :  “Eca  wicasa  kin  he  tacanpagmiyanpi  kin  etan 
ataniyin  kta  on  hiyuic’iyin  na  kawinge  k’un  liehan  micante 
kin  el  un  sni  yelaka  ?  Iho,  wana  mazaska  ota  luha  ca  on 
wigli  can  ojupina  cunwiyapehe  oju  na  tahcasunkala  nains 
ptebloka  ](*nana  opeyaton  oyakihi,  tka  Naaman  wayaka- 
yali’u  spahanhanpi  wan  ececa  tka  k  un  he  iyayustak 
oihanke  waniJya  nicinca  ob  enicecapi  kte  lo,  ”  ekiya.  Yun- 
kan  ihecegla  ececa  na  tancan  kin  ataya  ska  liingle  na  hece 
na  inape. 

Owatohantu  ka  wan  el  wicasa  wokcan  cinca  koskalapi  eya 
ob  Eliseus  Jordan  wakpala  ekta  cankakse  ipi,  tipi  wan  kagapi 
kta  on.  Canke  cankaksahanpi.  Yunkan  wanji  nazonspe 
ope  kin  kasloka;  canke  mini  ohinhpaye;  canke  hoyeyin  na 
heye;  “Hehehe,  lie  mitawa  sni  owalote  k’un,”  eya;  canke 
Eliseus  hekiye;  “Tuktetuhci  ohinhpaya  hwo?”  eya 
iyunga.  Canke  aiyopteya  kipazo ;  canke  Eliseus  canokaspu 
wan  kaspin  na  on  ope  wan  ohinlipaye  k’un  hel  kinin; 
yunkan  nazonspe  ope  k’un  okaga,  canke  icu  si;  yunkan 
icu. 

Eliseus  lila  wakan  na  taku  ota  econpicasnisniyan 
Wakantanka  towaonsila  on  econ.  T’in  na  ohakab  kayes 
woitonpeya  wakanyan  oh’an.  He  is  lecel  oh’an :  Wicasa  wan 
t’a;  canke  owicahe  ekta  ayapi.  Na  maka  kin  k’api,  kin 
lehanl  wamanon  wicasa  eya  anawicatanpi ;  canke  nihinci- 
yapi  na  wicat’e  k’un  Eliseus  tohpaye  kin  el  oihpeyapi  na 
napapi.  Yunkan  wicat’e  k’un  he  tancan  kin  Eliseus  hohu 
kin  ekahtake  k’un  hecena  kini ;  canke  najin  hiyayin  na 
tiyata  ki. 


70.  Jonas  wicasa  wokcan  kin  he. 

(Omaka  3197  el.) 

Assyria  makoce  kin  el  otonwahe  wan  tanka  Ninive  eciyapi 
ca  lie.  Yunkan  wicasa  el  ounyanpi  kin  lila  oh’an  sicapi  na 
wocekiye  kin  slolyapi  sni.  Canke  Wakantanka  onsiwica- 
lakin  na  onah’onpi  na  otapapi  kte  cin  on  wokcan  wicasa  wan 
Eliseus  t’in  na  ohakab  oyate  el  waecon  kin  he  Ninive  ekta  ye 
si  na  iyopewicaye  si.  Yunkan  Jonas  wicala  sni  na  napiyaye 
na  otonwahe  wan  Joppe  eciyapi  ca  el  ihunni.  Na  hetanhan 
wata  wan  tanka  Tharsis  etkiya  wicasa  ota  awicaya  ca 
wicohan  opa.  Yunkan  yapi  kin  icunhan  tate  tanka  na 
mini  kin  yuskanskan ;  canke  wicasa  kin  nihinciyapi  na 
taku  wakanlapi  k’un  henana  hoyewicakiyapi.  Wata  kin 
kap’osyapi  kta  wran  taku  ognakapi  kin  mini  opahpapi. 
Heconhanpi  kin  icunhan  Jonas  istinmahan;  canke  wata 
itancan  kin  eyuhicin  na  wacekiye  si.  K’eyas  wicasa  unma 
heyapi:  “Ito,  yeunkiyapi  kte  kin,  ungnayehci  taku 

woteRi  kin  slolnnyanpi  kte,  ’  ’  eyapi.  Canke.  econpi ;  yun- 
kan  Jonas  ahinripaya..  Canke  hekiyapi :  “Tokeske  ecaun- 
nicionpi,  yunkan  tate  kin  akisni  kta  hwo?”  eyapi.  Yunkan 
Jonas  hewicakiye:  “Akimayuzapi  na  mini  kin  ekta  oihpe- 
maya  po !  Hececa  kin,  tate  kin  akisni  kte  lo.  Lececa  kin  le 
miye  on  tantanhan  hececa  ca  slolwaye  lo,  ”  ewicakiye. 
Canke  ot’ungyakel  akiyuzapi  na  mini  oihpeyapi.  Yunkan 
miniwanca  kin  ihecegla  ablak  hingle. 


Jonas  mini  oihpeyapi  kin  icunhan  Wakantanka  hogan 
tanka  wan  el  eca  yeya;  canke  Jonas  niyakel  napca;  canke 
nige  kin  mahel  anpetu  yamni  na  hanhepi  yamni  t’e  sni  un 
na  okiwanjila  Wakantanka  cekiyahe.  Canke  anpetu  iyamni 
el  hogan  kin  Jonas  ohute  kanyela  i  etanhan  hiyuye.  Yun- 
kan  Wakantanka  ake  Jonas  Ninive  otonwahe  kin  ekta  ye 
si ;  canke  katinyeya  iyaye.  Na  otonwahe  hocokan  kin 
ohangleya  anpetu  wan  ataya  heya  eyapaha  mani :  ‘  ‘  Ehake 
anpetu  wikeemna  toblala  can  ihe  lo,  Ninive  otonwahe  kin 
ihangyapi  kin,  ”  eya  eyapaha.  Canke  Ninive  wicasa  kin 
nihinciya  hinglapi  na  iyopeic’iyapi  na  onsisiya  iglutanpi, 
hacila  kin  kopi  kayes  opapi.  Na  tawaniyanpipi  kin  ko 

wowicakic’upi  sni  na  lila  wacekiyapi.  Canke  W akantanka 
onsiwicala  na  ihangwicaye  sni. 

Jonas  eyapahahin  na  iglustan  el  otonwahe  kin  glulieya- 
paya  na  itankatanhan  awanyank  yankahe.  K’eyas  takuni- 
kel  toka  sni;  canke  iyokipi  sni.  Woie  eya  wakanyan  eye 
hena  ecetu  sni  kin  on  oyate  kin  ilialiapi  kta  kecin  na  on. 

Tka  Wakantanka  Jonas  yuksapin  kta  ca  caniyuwi  wan 
lipaye  kin  el  icaliya;  canke  vupiyelici  aiyohansya  Rpaya  ca 
lila  iyuskin.  Tka  iliinhanna  el  Wakantanka  waglula  wan 
caniyuwi  hutkan  kin  oyaksekiya ;  canke  snije,  na  wi  kawan- 
kab  u,  kin  lehanl  Wakantanka  maste  tate  wan  kata  uyin  na 
wi  kin  koya  Jonas  nata  kin  agliheya;  canke  lila  oluluta  on 
t’in  kta  awacin.  Yunkan  Wakantanka  hekiye:  “Caniyuwi 
wan  el  awowasi  ecanon  sni  icage  na  snija;  yunkan  icante 
nisice.  Ho,  tka  Ninive  el  wicasa  opawinge  wikcemna  kin 
opawinge  sam  wikcemna  num  unpi  na  tokelkiyatanhan  nape 
islayatanhanpi  nains  nape  catkayatanhanpi  kin  slolyapi 
sni;  yunkan  onsiwicawala  kt.a  iyececa  sni  liwo  1  ’  ’  ekiye. 

71.  Israel  oyate  kin  wayaka  wicayuzapi  kin  he. 

(Omaka  3278  el.) 

Israel  oyate  kin  oyaksab  sicapi  na  wokcan  wicasa  kin 
ohan  wicaunpi  na  iyopewicayapi  na  wiwanyankapi  kta 
on  takuku  ecawicakicionpi,  k’eyas  heceya  nali’onpi  sni  na 
eses  sam  ye  s’e  iyotan  sica  ayapi.  Canke  Wakantanka 
tehislolyewicayin  kta  ogna  tawacin.  Canke  wicasayatapi 
wan  Salmanazar  eciyapi  ca  Assyria  makoce  kin  etanhan  ca 
taakicita  gangansniyan  ob  Samaria  otonwahe  kin  takpe  ye- 
wicaye  na  oksan  ataya  oiyaye  silya  nawicatakapi.  Na 
omaka  iyamni  el  oyasin  kinil  wayaka  iwicaeupi  na  awicaki- 
yaglapi.  Na  het.anhan  oyateya  unpi  k’un  lie  ihanke.  Israel 
ospaye  wikcemnapi  k’un  hetanhan  tona  owicakaptapi  kin 
lila  conalapi.  Canke  Assyria  wicasayatapi  kin  ake  makoce 
kin  hel  oyate  ota  unwicakiyin  kta  on  iye  taoyate  Wakan- 
tanka  slolyapi  sni  kin  heca  opawinge  wikcemna  tona  el 

hiyuwicaye;  canke  ijenayan  unpi  cn  tuktena  Israel  oyatepi 
tka  k’un  otaninpi  sni.  Canke  tona  waziyatahan  unpi  kin 
hena  Galilee  wicasa  kin  ewicakiyapi,  na  tona  itokagatakiya 
unpi  kin  hena  Samaritans  kin  ewicakiyapi.  Hena  taku 
wakan  kagapi  oholapi;  canke  Juda  ospaye  num  Wakan- 
tanka  wanjila  oholapi  k’un  hena  owicayusinkapi. 

Israel  oyate  eya  awicakiyaglapi  k’un  hena  tohanni 
tamakapi  tka  k’un  heciya  glipi  sni.  Na  hececa  k’eyas 
Wakantanka  ihpewicaye  sni.  Tka  tona  nakicijinpi  kin 
hena  owicakiye.  Wicasa  owotanlapi  kin  he  wanji  Tobias 
eciyapi  ca  lila  oh’an  waste  na  tohanni  taku  sica  econ  sni. 
Na  tokel  okilii  ka  Israel  wayaka  wicayuhapi  k’un  hena 
woyute  nains  hayapi  on  owicakiye.  Na  tona  wacin  iwos’akapi 
k’un  hena  canlasniwicaye  wacin.  Nains  tona  t’api  can  hena 
wicakiciha.  Yunkan  watohanl  watuka  gli ;  canke  tiaglagla 
iyunka  na  istinme.  Yunkan  lipaye  kin  iwankab  icapsin- 
psincala  eya  holipi  glepi,  canke  etanhan  tatunkce  ista 
ohinhpaya;  canke  ista  kin  ikpakiskije  na  lila  ic’icuwa, 
k’eyas  hecenahci  istagonga.  Yunkan  titakuye  kin  wanjigji 
iliahapi  na  hekiyapi:  “Lehanl  wacinwicayayin  kta  iyecel 
wahpanicapi  kin  owicayakiyin  na  wicat’e  kin  wicayeciha 
k’un  kahannis  toka  hwo?”  ekiyapi.  Eyas  Tobias  sigla  sni 
hewicakiye:  “Heyapi  sni  yo!  Wicasa  waste  wakanpi  kin 
cincapi  kin  heuncapelo,  na  wiconi  waste  wan  Wakantanka 
tona  wicalapi  na  igluipawehtupi  sni  wicak’u  kte  kin  he 
unkakitapi  kte  lo,”  ewicakiye.  Na  wotehika  akipa,  k’eyas 
Wakantanka  pila. 

Hehanyan  wakamna  okihi  sni;  canke  tawicu  kin  anpetu 
iyohila  tuktektel  tehihiya  wowasi  econ  na  sna  on  wotapi. 
Yunkan  tawicu  kin  tuwa  tatokala  cincala  wan  k’u;  canke 
tiyata  agli.  Yunkan  watohanl  hoton;  canke  nah’on  na 
hekiye:  '  Waktaya  skan  yo!  owekinas  he  manonpi  sece  lo; 
tuwa  tawa  ehantans,  wicakicu  wo.  Taku  unkitawapi  sni 
unyutapi  nains  unyuhapi  kin  he  wowahtani  yelo,”  ekiye. 
Yunkan  tawicu  kin  canzekin  na  lila  iyopeye,  k’eyas  cuwio- 
kiniyan  na  Wakantanka  cekiye. 

72.  Tokel  Tobias  cinca  kin  tanyan  wahokonkiciye  kin. 

Tobias  t’in  kta  cin  na  on  Wakantanka  icekiye;  canke 
nah’on  kecin  na  cinea  koskalaka  wan  Tobias  ca  kico  na 
ehake  wahokonkiyin  kta  keyin  na  hekiye:  “Cinks,  takn 
epe  kin  lena  tanyan  nah’on  na  oaglehan  s’e  nicante  mahel 
eunpa  ye.  Wakantanka  tohanl  minagi  kin  icu  kin,  mitan- 
can  kin  le  ha  yo.  Na  nihun  tohan  ni  esa  hehan  luonihan 
kte  lo.  Niyuha  kta  itokab  wowokipe  na  woiyotiyekiya 
nitantanhan  akipa  kin  hena  kiciksuya  un  wo.  Na  tohanl 
is  eya  itamye  cin,  misakib  ahiunpa  yo.  Ho,  na  niyaun  kin 
icunhan  oanpetu  oyasin  Wakantanka  kiksuya  un  wo.  Na 
ungna  wowahtani  econ  iyowinnic’iye  kilo.  Na  ungna 
Wakantankaunyanpi  tawoope  wanji  kiyakakse  kilo.  Na 
taku  luha  kin  hunh  on  wawokiya  yo.  Na  wahpanica  wanji 
wanieila  esa  ehantans,  awicakta  yo;  hecel  Itancan  kin  nis 
eya  anikta  kte  lo.  Na  tohanyan  oyakihi  laka  waonsila  yo. 
Nitawoyuha  kin  ota  ehantans,  kaota  lake  s’e  wicak’u  wo. 
Na  nitawoyuha  kin  conala  ehantans,  iwanyangya  conala 
etan  cantewasteya  wicak’u  wo.  Ilecanon  kin  on  wokajuju 
waste  mnanic’iye  na  anpetu  wan  el  iyotiyeyakiyin  kte  el 
winyeya  niciyankin  kte  lo.  Na  wahpanica  owicakiyapi  kin 
hena  wowahtani  wicakicipajujupi  kte;  na  t’api  kte  sni;  na 
nagi  kin  oiyokpaza  el  iyayin  kte  sni  yelo.  Na  tona  wa- 
hpanica  owicakiyapi  heci  hena  Wakantanka  otuyacinyan 
wacinyanpi  kte  sni  yelo.  Cinks,  ungna  wawicihahapi  awa- 
cani  kilo.  Na  winyan  wanji  luha  kin,  hehanyela  pila  yo ;  na 
taku  siksica  econ  tawat’elye  sni  yo.  Na  wasteic’ila  sni  yo, 
na  iglatan  sni  yo.  Heciyatanhan  wosice  oyasin  toka  hiyu 
welo.  Na  tuwa  wowasi  ecanicion  esa  kin,  wancak  kicica- 
juju  wo ;  na  wicasa  wan  oyalote  kin  he  wisi  kin  aksija  sni 
yo.  Na  taku  ecanicionpi  yacin  sni  kin  he  nis  eya  eca- 
wicakicion  sni  yo.  Aguyapi  kin  locinpi  na  wahpanieapi  kin 
ob  gluta  yo.  Na  nitahayapi  on  hacocolapi  kin  sawicaya  yo. 

Wicasa  owotanla  wanji  t’e  ehantans,  woyute  na  minisa 
kin  kpagan  yo,  tka  wicoh’an  'sica  econpi  s’a  kin  wicakico 
sni  yo.  Na  waokiyakahnigin  kte  hcin  ehantans,  wicasa 
ksapa  wanji  okikahnihniyin  kta  icekiya  yo.  Wakantanka 

ohinniyan  yawaste  yo,  na  nitoskinciye  kin  hena  enicipazo 
kta  iwacinya  yo,  na  taku  iyokipi  hecela  yacin  kte  iceyakiyin 
kte.  Ho,  na  hehanl  taku  wan  iwacisi  kte  lo,  cinks.  Nahahci 
honiksila  kun  hehan  wicasa  wan  Gabelus  eciyapi  ca  Medes 
wicasa  kin  taotonwahepi  wan  Rages  eciyapi  ca  el  ti  kin  he 
mazaska  koktopawinge  wikcemna  owak’u  ca  kajuju  kta 
ic’iconza  on  wowapi  wan  mak’u  ca  bluha  yelo ;  ca  tuktogna 
el  yai  kta  iyececa  kin  he  on  wawiyunga  yo,  na  mazaska  kin 
hena  iyacu  na  wowapi  kin  le  yecu  kte  lo.  Na  wakokipe  sni 
yo,  cinks:  eya  waunhpanicapelo,  tka  Wakantanka  kounki- 
papi  na  wowahtani  kin  etanhan  unkigluheyapayapi  na  taku 
waste  kin  ecunkonpi  ehantans,  na  taku  waste  ota  unyuhapi 
kte  lo,”  ekiye.  Canke  koskalaka  kin  ayuptin  na  hekiye: 
‘  ‘  Ate,  toksa,  taku  ehe  kin  ecehci  ecamon  kte  lo  ’  ’  ekiye. 

73.  Ogligle  wakan  wan  Tobias  koskalaka  kin 
kici  ye  kin  he. 

(Omaka  3300  el.) 

Tobias  koskalaka  kin  wana  Medes  makoce  kin  ekta  yin 
kta  ca  igluwinyeya,  k’eyas  tokaheya  wicasa  waste  wanji 
canku  slolya  ca  kici  yin  kta  on  igni  iyaye.  Yunkan 
tohanyan  ye  snihce  koskalaka  wan  lila  owanyank  waste  ca 
tokiyab  icimani  yin  kta  iteyakel  igluwinyeya  ca  atayeye. 
Yunkan  he  ogligle  wakan,  k’eyas  Tobias  iyekiye  sni;  canke 
hekiye:  “Tukte  oyate  ca  enitanhan  hwo?”  ekiya;  canke 
heya  ayupte:  “Israel  cincapi  kin  mawanji  yelo,”  ekiye. 
Canke  Tobias  hekiye:  “Medes  makoce  kin  etkiya  canku 
oslolyaya  hwo?”  ekiya;  canke  ogligle  wakan  kin  hekiye: 
“Han,  slolwaye  lo,  na  hetkiya  ocanku  tona  heci  iyuha  ota- 
wapelo;  na  ciyeunyanpi  wanji  Gabelus  eciyapi  ca  Rages 
otonwahe  kin  hel  ti  ca  el  sna  imunke  lo,”  ekiye.  Canke 
nupin  Tobias  atkuku  kin  ti  el  ipi.  Yunkan  ogligle  wakan 
kin  Tobias  wicahcala  kin  hekiye:  “Wiyuskin  yo,  ohinni,” 
ekiye.  Canke  Tobias  wicahcala  kin  hekiye:  “Tokel  on 
wibluskin  kta  hwo  ?  Oiyokpasya  waun  na  mahpiya  etanhan 
iyojanjan  kin  wanyanke  sni  manke  lo,  ”  ekiye.  Yunkan 
ogligle  wakan  kin  hekiye:  “Icantet’ins  kic’un  wo,  Wakan- 

tanka  etanhan  anicisni  kte  kin  iyehantn  welo,”  eyin  na 
nakun  hekiye:  “Toksa,  nicinca  zaniyan  ekta  awai  kte 
lo;  na  ake  iyecel  awagli  kte  lo,”  ekiye.  Yunkan  Tobias 
wicahcala  kin  cante  waste;  canke  hekiye:  ‘‘Toke  oicimani 
waste  luhapi  ni;  na  lapi  kin  icunhan  Wakantanka  nicicapi 
ni ;  na  taogligle  kin  nihakab  un  ni,  ’  ’  ewicakiye.  Na  hecena 
itoheyapi.  Yunkan  tawicu  kin  lila  ceyin  na  hekiye : 
“Wicokan  unkitawa  k’un  tasagye  kin  iyacu  na  iyayeyaye; 
toke  esa  otokahe  k’un  hehanni  mazaska  kin  lena  hecetu  sni 


ni.  Waunhpanica,  k’eyas  he  hecetu;  icin  unkicinca  wan 
wanunglake  kin  he  woijica  unglawa  ye,”  eya  ceyahan; 
canke  wicahcala  kin  hekiye:  “Ho,  ceye  sni  yo,  unkicinca 
kin  heciya  zaniyan  ihunni  na  ake  zaniyan  unkiciglipi  kte 
lo.  Wakantanka  taogligle  waste  wan  iawanyangkiciyin 
kte  kin  he  wicawala  yelo,”  ekiye. 

Ho  hece  Tobias  koskalaka  kin  ogligle  kin  kici  iyayapi. 
Htayetu  ehanl  wakpala  wan  Tigris  eciyapi  ca  el  ihunnipi 
na  hena  okihpayapi  kta  tawacinpi ;  canke  Tobias  si  glujaja. 
kta  on  wakpala  ohuta  el  iyotakin  na  si  kin  mini  oputkan, 
kin  lehanl  hogan  wan  tanka  naicabya  anatan;  canke  heya 
hoyeye:  “Wan,  le  iyamahpayin  kta  ogna  anamatan  yelo,” 

eya  lioyekiya ;  canke  ogligle  kin  ayuptin  na  hekiye :  ‘  ‘  Lohe 
ogna  napiyeyin  na  heyata  yusluta  yo,”  ekiye. 

Canke  ecel  econ.  Yunkan  ogligle  kin  Tobias  hekiye: 
“Ho  hehanl  tezi  kakpi  na  supe  icu  wo;  na  pi  kin  e  na 
tacanta  kin  pizi  kin  henana  lehanyank  egnaka  yo,  wowaste 
ca  pejutayapelo.  ”  Canke  ecel  econ  na  hogan  k’un  hunh 
ceunpapi  na  akab  iyaye  k’un  hena  miniskuyetonpi  na  hena 
e  onweya  yuha  yapi  nas  iyayapi. 

74.  Ogligle  wakan  kin  tokel  Tobias  Wakankiciyuzapi  on 
iwahokonkiye  kin. 

Tobias  ogligle  kin  wiyungin  na  hekiye :  Tuktel  un- 
hpayapi  kta  iyececa  hwo?”  ekiya;  canke  heya  ayupte: 
“Hel  Raguel  eciyapi  wan  nitospaye  kin  otakuyewicaya  ca 
un  welo;  na  cinca  wikoskalaka  wanjila  yelo;  na  tawoyuha 
kin  hena  luha  kta  iyececa  kin  on  luzin  kte  lo ;  ca  atkuku  kin 
yakila  kin,  nic’u  kte  lo,”  ekiye.  Yunkan  Tobias  ogligle  kin 
hekiye:  “Wan,  he  wikoskalaka  kin  sakowin  akigle  hin- 
gnaton  wes,  iyuha  t’api  ske  lo.  Na  hena  eya  sna  wakansica 
e  ca  wicakte  ska  nawah’on  welo ;  ca  owekinas  mis  eya  hecel 
wawakipa  kta  ikowakipelo.  Hoksi  isnala  yuhapi  kin 
hemaca  ca  owekinas  mat’e  kin,  ate  ina  kici  wocantesica  on 
t’ewicawayin  kte  lo,  ’  ’  ekiye.  ‘  ‘  Ito,  anagoptan  yeto ! 
Tuwepi  ca  eya  sna  wakansica  owasagwicaye  kin  cicipazo  kte 
lo.  Tona  kiciyuzapi,  k’eyas  Wakantanka  kiksuyapi  sni,  tka 
e  sunkawakan  nains  sunsunla  eya  takuni  okahnigapi  sni 
hena  iyecelic’iya  wakonpi  ece  el  tawacin  yekiyapi  kin  hena 
epi  ca  wakansica  wowasagwicaye  lo.  Ca  tohanl  luze  kin, 
yamni  can  kici  akiciwacin  sni  ozikiye  sni  kici  waceyakiyapi 
kte  lo.  Na  he  niglustanpi,  kin.  hehanl  Wakantanka 
kopeglaya  na  yuonihanyan  tawacin  kitonyan  witansna  un 
kin  iyekcu  kte  na  wakanheja  wicayacin  nitawacin  na  on 
iyekcu  kte.  Hecel  Wakantanka  wakanheja  wasteste  nie’u 
kte  lo,  ’  ’  ekiye. 

Yahanpi  na  Raguel  ti  el  ihunnipi.  Yunkan  Raguel  Tobias 
iyekiya;  canke  tiwahe  kin  lila  iyuskinpi.  Na  wana  wol 
eyotake,  kin  lehanl  Tobias  Raguel  hekiye:  “Ito  hinyanka 

yo!  Nicunwintku  Sara  mayak’u  kte  lo;  na  tohan  hecetu- 
miyecila  sni  kin  hehan  wawatin  kte  sni  yelo,  ’  ’  ekiye.  Canke 
Raguel  nahon  el  ikopa  hingle;  hingnakupi  sakowin  waki- 
papi  k’un  he  kiksuyin  na  heon ;  owekis  is  eya  hecel  wakipa 
kta  kecin  na  heon  wikope.  Canke  ogligle  wakan  kin  hekiye : 
“Wakokipe  sni  yo,  le  Wakantanka  ohola  ca  nicunwintku 
kin  yuzin  kta  iyececa  yelo,”  ekiye.  Heye  k’un  hehanyan 
Raguel  iyokipi;  canke  Sara  Tobias  kici  napislayatanhan 
okiciyuspewicakiyin  na  hewicakiye:  “Abraham  taWakan- 
tanka  kin  na  Isaac  taWakantanka  kin  na  Jacob  taWakan- 
tanka  kin  niopeya  un  ni!  Na  iye  icikoyagniyanpi  tawoi- 
wahoye  k’un  he  niyepi  etkiya  yuecutu  ni,”  ewicakiye. 
Na  kiciyuzapi  wowapi  wan  el  caje  oikwapi  na  wotapi.  Na 
ogligle  wakan  kin  tokel  econ  wicasi  k’un  ogna  econpi. 
Yamni  can  el  kici  hiyaye  sni  na  hogan  pi  k’un  he  petaga 
eya  iakanl  egnakin  na  on  wazilye  na  nupin  sna  wacekiyapi. 
Na  nakun  Tobias  heya  Wakantanka  eekiye:  “Atewicun- 
yanpi  taWakantanka  Itancan  kin,  toke  mahpiya  na  maka 
na  miniwanca  kin  na  wakpala  na  wicasa  kin  na  wamaka- 
skan  kin  niyatanpi  ni !  Adam  makablu  on  yakage  na  Eva 
okiyin  kta  ca  yak’u  welo.  Ca  le  mitakuye  kin  le  kici  mioh’an 
kte  kin  hecela  on  bluze  sni  kin  he  slolyaye  lo ;  tka  unkicinca 
yukanpi  kta  uncinpi  ca  heon.  Na  nicaje  kin  oihanke 
wanilya  yawastepi  kta  ca  hecamon  welo,”  eya  cekiye.  Yun- 
kon  Sara  is  eya  heya  cekiye :  ‘  ‘  Itancan  onsiunlapi  ye, 

onsiunlapi  ye,  hecel  nupinyan  zaniyan  okanunkihunnipi 
kte,”  eya  cekiye. 

Yamni  can  lila  tanyan  wacekiyapi;  canke  wakansica. 
takuni  econ  okihi  sni.  Canke  Sara  atkuku  na  hunku  kin  lila 
wiyuskinpi  na  Wakantanka  tokel  okihi  laka  yatanpi. 

Yunkan  Tobias  takolaku  kin  kico  na  hekiye:  “Mazaska 
k’un  hena  Rages  otonwahe  kin  ekta  miyecihiyoni  kta  iceci- 
ciye  lo,  na  Gabelus  okiyaka  yo,  wakanunkieiciyuzapi 
wicoh  ’an  kte  kin  lel  opa  kte  lo,  ’  ’  eya  icekiye.,  Canke  ekta  i 
nas  taku  kin  oyasin  tanyan  econ  na  Gabelus  kici  gli.  Yun- 
kan  Gabelus  Tobias  wanyanke  k’el  ceya  iyayin  na  iiputakin 
ne  hekiye:  “Tokel  Israel  Wakantanka  niyawaste  ni !  Icin 
wicasa  wan  iyotan  waste  na  owotanla  na  Wakantanka  ohola 

na  waRpanica  wawokiya  un  kin  he  ateyaye  kin  heon.  Na 
nitawicu  na  niyatepi  na  nihunpi  kin  hena  oyasin  wicaya- 
waste  ni !  Na  toke  nicincapi  kin  icincapi  kin  na  wicoicage 
iciyamni  na  itopa  liehanyan  wanwicayaglakapi  ni !  Na  toke 
Israel  Wakantanka  nicincapi  kin  wicayawaste  ni!,J  eya: 
canke  oyasin  “Amen”  eyapi;  na  hehanyan  waspanyanpi ; 
canke  Wakantanka  oholaya  owiyuskinyan  wotapi. 

75.  Tobias  ogligle  wakan  kin  kici  gli  kin  he. 

Tobias  Raguel  ti  el  ake  topa  can  un;  canke  wana  eyas 
gni  kta  keya,  k’eyas  Raguel  wicala  sni  na  aksijin  ktehcin ; 
canke  Tobias  hekiye:  “Ate  ina  kici  anpetu  yawahanpi  na 
mitantanhan  on  nagiyeic’iyahanpi  ca  slolwaye  lo,”  ekiya; 
canke  Raguel  iyowinwicakiyin  na  tawoyuha  kin  iyokise 
wicak’u  na  hewicakiye:  “Toke  Itancan  taogligle  wakan 
kin  yecicapi  ni,  na  zaniyan  anikipi  ni !  ”  eyin  na  tawicu  kin 
kici  Sara  iiputakapi  na  tunkanku  na  kunku  kin  wicayuoni- 
han  sipi  na  hignaku  kin  tehila  sipi  na  tatiwahepi  kin 
tanyan  awanglak  sipi  na  takuni  sica  iyaunpepicasniyan 
igluha  sipi  na  hecena  iyayewicayapi. 

Na  wana  agle,  k’eyas  waniyanpi  kin  ota  awicaglapi ; 
canke  asnisnikiya  glahanpi.  Na  wana  anpetu  iake  wanji, 
kupi  k’el  ogligle  wakan  kin  Tobias  hekiye :  ‘  ‘  Kohan  ungni 
na,  toksa,  nitawicu  kin  wowasi  kin  ob  ehakela  waniyanpi 
kin  iwasteglala  awicakupi  kte  lo,  ”  ekiye  na  “Hogan  pizi 
k’un  he  icu  wo,  hena  nun  kte  lo,”  ekiye.  Canke  liunh  icu 
nas  hecena  tokahekiyapi. 

He  icunhan  is  eya  Tobias  hunkula  kin  lila  iyokipi  sni  on 
ceyahin ;  na  pajola  wan  han ;  canke  ekta  sna  iyahin  na 
sna  ocanku  wan  ogna  Tobias  ku  kta  iyececa  kin  etkiya 
sna  wakil  yankahe.  Yunkan  hecel  wakil  yankahe  kin  ogna 
wicasa  num  upi  ca  awanyank  wicayankahe.  Yunkan 
hankeya  iyewicakiye.  Canke  cancan  s’e  gni  na  wicahcala 
kin  okiyake,  kin  lehanl  Tohias  tasunhpala  wan  kici  iyaye 
k’un  he  sintonpsanpsan  glihuni,  na  iwatohanl  Tobias  tako- 
laku  kin  kici  glihunnipi.  Canke  Tobias  Wakantanka  yatan 
nas  hunku  na  atkukula  kin  iiwicakputake  nas  wancak 
hogan  pizi  k’un  he  atkuku  ista  kin  ikiciyun. 

Yunkan  istasan  akalipe  k’un  hena  nahlaya  aya;  canke 
Tobias  koskalaka  kin  oyuspin  na  yuhlaya  ikicicu;  canke 
wables  hingle  na  lila  wiyuskin  na  heya  wacekiye:  “Israel 
Itancan  Wakantanka,  wokakije  yuhamayaye,  k’eyas  ciya- 
waste;  na  nakun  niinayayin  na  eceles  micinksi  Tobias 
wanweglaka  ca  ciyatan  yelo, ’  ’  cekiye. 

Isakiwin  can  el  Sara  is  eya  wamakaskan  na  taku  woyuha 
k’un  hena  ob  hihunni.  Canke  tiwahe  ataya  wocantewaste 
akipapi ;  nas  sakowin  can  waspanyanpi. 

Yunkan  Tobias  koskalaka  kin  takolaku  k’un  he  kici 
omani  na  taku  oyasin  el  tanyan  okih’an  kin  atkuku  kin 
okiyake  na  heye:  “Iho,  heciya  amai  na  ake  amagli.  Na  % 
hehanl  mazaska  k’un  hena  Gabelus  ti  ekta  liiyoi.  Na 
hehanl  winyan  mitawa  kin  le  yuhamakiye  na  wakansica 
kin  napeya;  canke  atkuku  na  liunku  kin  pilawicaye.  Na 
hehanl  omakiyin  na  hogan  k’un  he  yamahel  emayaye  sni. 
Na  hehanl  tonwanniye  na  taku  waste  kin  hutiyuhpa  yuha- 
unkiyapi  ca  tokeske  unh’anpi,  yunkan  tanyan  unkicicaju- 
jupi  kta  hwo  ?  Ito,  taku  unkaglipi  kin  he  iyokiseya  unk’upi 
kte  ca  iyunga  yo,  ate !  ’  ’  ekiye.  Canke  kicopi  na  woyuha 
aglipi  k’un  he  iyokiseya  icu  sipi  icekiyapi.  Yunkan  ogligle 
wakan  kin  nalimala  hewicakiye:  “Mahpiyata  Wakantanka 
un  kin  he  yawaste  po ;  na  taku  niunpi  kin  oyasin  wicitokab 
yatan  po;  icin  lila  onsinilakapelo.  Na  wicasayatapi  wan 
taku  anakihme  k’un  he  kiciyaotaninpi  sni  kin  he  waste 
yelo,  tka  Wakantanka  tawoecon  kin  hena  pazopi  na  oigla- 
kapi  kin  hena  wokinihan  kin  lieca  yelo.  Waeeyakiyapi 
el  akih’annic’iyapi  kin  lie  waste  yelo.  Na  wahpanica 
owicakiyapi  kin  he  mazaska,  zi  pahayela  gnakapi  kin  lie 
isam’  waste  yelo,  icin  tona  walipanica  owicakiyapj  kin 
hena  t’api  kte  sni  na  tawowahtani  wicakicipajujupi  kte 
na  onsiwiealapi  kte  na  wiconi  oihanke  wanilya  yuhawica- 
kiyapi  kte.  Lena  wowaonsila  k’un  e  yelo. 

Tka  tona  wahtanipi  s’a  na  wosicapi  s’a  kin  hena  tanagi 
kin  tokakiyapi.  Ca  wowicake  kin  ciciyuaslaye  lo.  Na 
wislolye  kin  niye  etanhan  anawahmin  kte  sni.  Ista  mini- 
ohcaya  waceyakiyin  na  t’api  k’un  hena  wicayaha,  na 
wayata,  tka  alustan  na  anposkanl  yati  el  wicat’a  eya  nawi- 

cayafimin  na  hanhepi  el  wicayafia  k’un  hehan  waceyakiye 
k’un  hena  Itancan  kin  wakai  yelo.  Na  Wakantanka  tenifiila, 
canke  wowiyutan  on  iniyute  k’un  he  hecetu  welo.  Ho,  tka 
lehanl  Wakantanka  u  masi  na  asniniye  masi  na  nicinca 
kin  wakansica  kin  etanhan  napeye  masi  yelo.  Ogligle 
wakan  sakowin  Wakantanka  itokab  najinpi  kin  he  mawan- 
ji  yelo;  na  Raphael  emaciyapelo,  ’  ’  ewicakiye. 

Iieya  nafi’onpi  k’un  hecena  inihinciya  hinglapi  na  wiko- 
papi  on  ite  makipusliya  ifipic’iyapi,  tka  Raphael  hewica- 
kiye:  “  Cantewastepi  na  wakokipapi  sni  yo!  Ocipapi  k’un 
hehan  Wakantanka  tantanhan  on  el  ciunpelo ;  ca  he  yatanpi 
na  kilowan  po.  Niopeya  wayatapi  can  wawatin  na  wablatkan 
kecanipelo,  tka  taku  watin  na  blatke  kin  hena  wicista  on 
wanyankpica  sni  ca  watin  nains  blatke  lo.  Na  wana  u- 
mave  kin  he  ekta  waki  kta  iyehantu  welo.  Ho,  ca  Wakan- 
tanka  yatanpi  na  taku  woitonpeya  ecanicionpi  kin  hena 
owancaya  oiglaka  po,”  eyin  na  hecena  ataninsniyan  kigle. 

Canke  Tobias  tatiwahe  kin  oyasin  lila  iyuskinpi.  He- 
tanhan  ehake  Tobias  wicaficala  kin  omaka  wikcemna  tob 
sam  num  niun.  Hecel  iyakijuya  omaka  opawinge  wanji 
sam  num  niun  na  t’e. 

Cinca  Tobias  kin  is  eya  kan  ihunni  na  tatiwahe  kiu 
oyasin  Wakantanka  oholaya  unpi. 


76.  Isaias  wicasa  wokcan  kin  he. 

Israel  oyate  kin  he  silfi’anpi  kin  on  owicayublecapi.  Na 
Juda  oyate  kin  is  eya  watohanhanl  sna  ofi’an  wastepi  sni. 
Canke  Wakantanka  Roboam  eciyapi  wan  wicasayatapi  un 
k’un  hetanhan  wokcan  wicasa  eya  eyasna  icafiwicaye;  na 
hena  eya  sna  oyate  kin  wakokipe  wicakicagapi.  Na  Messias 
wan  u  kte  kin  heon  wicasa  owotanlapi  kin  iblihelwicayapi 
na  iwaktawicayapi  kin  hena  lena  epi :  Joel  na  Micheas  na 
Isaias.  Tka  Isaias  lila  ocastaninyan  un,  icin  omaka  wi- 
Itcemna  zaptan  icunhan,  wanikiye  wan  ape  unpi  kin  he 
tonpi  sni .  itokab  omaka  opawinge  sakowin  hehan  ni  sni 
yesan,  tofi’an  kin  he  tanyan  wanyanka;  canke  oyake. 

Na  wanyanke  kin  lena  hunli  e  ca  lecel  oyake : 
“Wakantanka  iye  iyatayela  wowakta  wan  nic’upi  kte. 
Akita  po:  witansna  un  wan  iglus’akin  na  cincaton  kte  lo, 
na  Emmanuel  eya  castonpi  kte  lo”  (Is.  7,  14.).  “Wakan- 
heja  wan  unkicitonpi,  na  unkicincapi  wan  hoksila  ca 
unk’upi,  na  woitancan  kin  hinyete  kin  iakanl  he.  Na  leya 
cajeyatapi  kte:  Woitonipe,  Wawiyaksapa,  Wakantanka 
was’ake  kin,  Tokata  wicoicagepi  ateyapi  kin,  Itancan 
wayuwaliwa  kin.  Taoitancan  kin  icah  ayin  kte  na  olakolya 
unpi  kte  kin  oihanke  wanicin  kte.”  (Is.  9,  6,  7.). 

“Jerusalem,  inajin  yo,  na  aiyojanjanic’iya  po:  nitoiyo- 
janjanpi  kin  hi  yelo,  na  Itancan  tawoonihan  kin  nihiyagle- 
pelo.  ”  (Is.  60,  1.)  “Saha  makoce  kin  eciyatanhan  oyasin 
au  welo;  na  mazaska  zi  na  cansin  wastemna  yuha  au  nn 
Wakantanka  yatan  au  welo.”  (Is.  60,  6.)  “Celi  wan 
nasujapi  kin  he  yuweli  iyeyin  kte  sni;  na  wikan  ileyapi 
wan  kitan  ile  kin  wosni  kte  sni:  na  wowicakeya  wicayasu 
kte.”  (Is.  42,  3).  “ Tahcasunkala  awanyanke  iyecel  tao- 

ptaye  kin  wolwicakiciyin  kte:  na  talicasunkala  cincala  kin 
yuwitaya  katakoha  wicagluha  kte ;  na  tona  azinpi  kin  hena 
wicak’in  mani  kte.”  (Is.  40,  11).  “Wakantanka  iye  iyata,- 
yela  u  na  niniyanpi  kte,  kin  helianl  istagonga  kin  ista  kin 
wicakiyukawapi  kte;  na  nonhcanpi  kin  nongepi  kin  opu- 
liliyahanpi  kte  sni.  Na  hehantu  kin  wicasa  wan  huste  kin 
hehaka  s’e  ipsicin  kte.  Na  iapi  sni  kin  cejipi  kin  wicakiyu- 
skapi  kte  lo.”  Is.  35, 4-7.)  Awicakeya  woyazan  unkitawapi  kin 
iksape  na  wokakije  unkitawapi  kin  unkiciyuhapi ;  tka, 
wayakayah’u  spahanhanpi  kin  heca  kunkecinpi,  na  Wakan- 
tanka  eciyatanhan  tuwe  wanji  waagliheyapi  na  yuhukul 
iyeyapi  kin  hecel  unyawapi.  Tka  unsicapi  on  weyapi ;  na 
waunhtanipi  on  untonyapi;  na  tanyan  unkunpi  kta  on 
kasaksakapi;  na  iye  we  kin  on  unkakisnipi. 

“  Tahcasunkala  s’e  nuniyan  unkomanipi ;  na  iyuha  heyab 
unkjyayapi  na  otoiyohi  oye  unkiglahnigapi ;  na  oyasin 
siksil  unkoh’anpi  kin  hena  Itancan  kin  aksu.  Na  iye 
cin  ca  wounyeyapi  na  i  glukawa  sni;  tahcasunkala  wan 
kaskayus  kte  ayapi  kin  he  iyececa ;  na  tahcasunkala  cincala 


EZECHIAS  JUDA  EL  WICASAYATAPI  KIN  HE. 


139 


s’e  liin  kiciyuksapi  el  hotanin  sni  kin  he  iyececa,  na  icapin 
kte  sni  yelo”  (Is.  53,  4-8). 

“Sicuha  na  peslete  iyagleya  tnkteni  zaniyan  okosniyan 
he:  na  ocape  na  okasusuje  na  han  kin  opopoya;  na  yuwipi 
sni  na  pejuta  iyunpi  sni  na  wigli  okahtanyanpi  sni.”  (Is. 
1,  6.)  “  Anpetu  kin  he  el  Jesse  hutkan  kin  oyate  wicegna 

tawapahapi  s’e  hin  kte  na  he  ikce  wicasa  kin  cekiyapi  kte; 
na.  tawicahapi  kin  wowitan  kte.”  (Is.  11,  10.) 

77.  Ezechias  Juda  el  wicasayatapi  kin  he. 

Wicasayatapi  wan  Roboam  eciyapi  kin  hetanhan  Juda 
oyate  el  wicasayatapi  unpi  kin  ota  Wakantanka  tanyan 
oholapi  sni.  Tka  wanji  Ezechias  eciyapi  ca  lila  oh’an 
waste.  Atkuku  Achaz  kin  he  taku  toktokeca  cewicakiyin 
nains  ohowicala,  tka  Wakantanka  e  nains  tipi  wakan  kin 
hena  yuonihan  sni.  Canke  t’e  el  Ezechias  wocekiye  wicasa 
kin  wicakico  na  tipi  wakan  kin  he  yuwakan  wicasi  na 
wocekiye  kin  hena  ake  tanyan  econ  wicasi  na  oyate  kin 
wicayuwitayapi  na  ptayela  sna  wacekiye  wicasi.  Na 
tima  takuku  wakagapi  eglepi  na  cewicakiyapi  k’un  hena 
k’oyela  patankal  hiyuyapi  na  ihangyapi.  Na  woope  kin 
ake  tanyan  anagoptanpi ;  canke  tanyan  igloayapi  na 
Wakantanka  iyokipi. 

Tka  tuwa  oh’an  waste  can  kakisyapi.  Wicasayatapi 
wan  Sennacherib  eciyapi  ca  Assyria  makoce  kin  heciya- 
tanhan  taakicita  ota  ob  natan  ahi.  Canke  Ezechias  taoyate 
kin  hewicakiye:  “Wicasa  kin  ikpazopi  na  cantet’ins  kic’un 
po!  Na  nihincipayi  sni  yo,  na  Assyrians  eya  opawiya 
wicasayatapi  kin  kicicapi  kin  hena  kowicakipapi  sni  yo. 
Hes  ota  nakicijinpi,  k’eyas  unkis  eya  isam  naunkicijinpelo. 
Iye  istopi  kin  wicacehpi  ca  wacinyanpelo,  tka  unkiye 
Wakantanka  unyuhapi  na  ounkiyapi  ca  ob  unkicizapi  kte 
lo,”  ewicakiye.  Canke  oyasin  litaskanpi  na  Jerusalem 
acunkaskapi  na  owaktayakel  unpi.  Yunkan  Sennacherib 
yankapi  kin  hetanhan  sna  wicasa  wanjigji  wahosi  hipi  na 
sna  Ezechias  taoyate  kin  ob  sna  wicayasicahanpi  na  sna 
iglatanhanpi  na  Wakantanka  eya  sna  osteglahanpi.  Canke 

Ezechias  na  Isaias  wokcan  wicasa  kin  hena  tipi  wakan  el 
ipi  na  Wakantanka  cekiyapi.  Yunkan  Isaias  hekiye: 
“Sennaclierib  canku  wan  ogna  u  k’un  he  ogna  kigni  kte 
lo ;  na  otonwalie  kin  le  itimahel  hiyu  kte  sni  yelo,  ”  ekiye. 
Yunkan  lie  hanliepi  kin  ogligle  wakan  wan  Assyrians 
ahiwicoti  kin  ohan  iyayin  na  opawinge  wikcemna  kin  opa- 
winge  wanji  sam  wikcemna  saglogan  sam  zaptan  wicakte. 
Ihinhana  el  Sennacherib  wicat’e  kin  icipat’ins  hpayapi 
wanwicayankin  na  inihinciyin  na  wancak  tona  t’api  sni 
k’un  hena  ob  kiglekiye. 

He  iyohakab  watohanl  Ezechias  lila  kuje.  Yunkan 
Isaias  el  hi  na  hekiye:  “Nit’in  kte  lo;  na  isanb  yani  kte 
sni  ca  taku  nitawa  kin  hena  yuwinyeya  gnaka  yo,”  ekiyin 
na  kigla.  Canke  Ezechias  alos  hingle  na  ni  kta  cin  na 
Wakantanka  icekiye  na  lila  ceyahe.  Yunkan  Isaias  namni 
gli  na  hekiye:  “Wakantanka  lecel  eye  lo:  “  “Cemayakiye 
kin  he  nawah’on  na  yaceye  kin  he  wanciyanke  lo;  ca 
anicisni  kte  lo;  ca  letanhan  yamni  can  kin  tipi  wakan  ekta 
ni  kte  lo;  na  ehake  omaka  ake  zaptan  yani  kte  lo,”  ”  eye 
lo,”  ekiye.  Na  taku  ekiye  kin  oyasin  ecetu.  Omaka  ake 
zaptan  ni  na  t’a ;  canke  cinca  koskalaka  wan  Manasses 
eciyapi  kin  he  wicasayatapi,  k’eyas  lila  oh’an  sice. 

78.  Tokel  Judith  ocaston  kin  he. 

Juda  oyate  kin  igluwastepi  k’un  he  owatohanyan  sni 
ake  Wakantanka  ihaktapi  sni;  canke  ake  Wakantanka 
tehislolyewicakiye.  Assyria  wicasa  kin  ake  okowanilya 
ahihunni,  maka  mani  akicita  kin  opawinge  wikcemna  kin 
opawinge  wanji  sam  wikcemna  nunpapi  na  sunkakan- 
yanke  kin  is  opawinge  wikcemna  kin  wikcemna  nunpapi. 
Na  Holofernes  eciyapi  wan  akicita  itancan  ca  ob  hi. 
Otonwahe  liiyeye  kin  henana  wicaki  na  sna  oyate  el  unpi 
kin  tehihiya  sna  wicakuwa.  Canke  hehanl  Bethulia  oton- 
wahe  kin  el  egeju  na  aonawicatakapi  na  miniowe  kin  hena 
koya  kuseya  unpi  on  Juda  wicasa  kin  wacin  iwos’akapi. 
Na  ceyaya  heya  hoyeyapi:  “  Atewicunyanpi  ob  waun- 
htanipi  na  oh’an  owountanlapi  sni  na  wicoh’an  siksica  ota 

ecunkonpelo.  Heuncecapi,  ska  onsiunlapi  ye,  Wakantanka 
niwaste  kin  on,M  eyahanpi.  Na  otonwahe  tiyopa  kin 
yuganpi  kte  hcin. 

Yunkan  wicasayatapi  wan  Ozias  eciyapi  kin  lie  ceyahe, 
k’eyas  inajin  na  hewicakiye:  “Mitakuyepi,  cantesuta  kic’un 
po;  ehake  anpetu  zaptan  Wakantanka  tawoonsila  kin  unk- 
apepi  kte  lo,”  ewicakiye. 


Yunkan  wiwazica  wan  Judith  eciyapi  ca  lila  owanyank 
waste.  Yunkan  woie  kin  hena  nah’on;  canke  wicahcapila 
kin  wicakico  na  woie  k’un  hena  hecetu  sni  kewicakiye; 
Wakantanka  aktapi  sni  kin  on  wotehika  kin  he  akipawica- 
ya  keye,  na  wicayuowotan  kta  on  hecon,  tka  ihangwicayin 
kta  on  hecon  sni  keye.  Ca  iyopeic’iye  wieasi  na  akih’anic’i- 
yapi  kte  na  wacekiyapi  kte  na  sutaya  wacinyekiyapi  kta 
kewicakiye.  Yunkan  Ozias  hekiye:  “Taku  ehe  kin  hena 
oyasin  wicayake  lo;  ca  waceunyeciciyapi  kte  lo,  winyan 
oh’an  waste  na  Wakantanka  ohola  kin  henica  kin  heon,” 
ekiye.  Canke  Judith  hekiye:  “Taku  eciciyapi  ldn  hena 
Wakantanka  etanhan  ca  ayablezapi  kte;  na  taku  ecamon 

kta  mic’iconze  kin  he  Wakantanka  etanhan  heci  he  ko 
ayablezapi  kte,  ’  ’  eyin  na  sam  hewicakiye :  “  Le  lianhepi 
kin  tiyopa  kin  ikanyela  nayajinpi  kte.  Ho,  kin  mitawowasi 
winyan  kin  kici  inawapin  kte;  kin,  kohan  waceyakiyapi, 
kin,  letanhan  zaptan  can  kin  Wakantanka  taoyate  kin 
onsiwicala  kte.  Tka  taku  ecamon  kte  cin  he  oslolye  waca- 
nipi  kte  sni  ye,  tka  ee  Itancan  Wakantanka  etkiya  wace- 
miyeciciyapi  kte.  ’  ’  Canke  Ozias  hekiye :  ‘  ‘  Ho,  cantewasteya 
iyaya  yo,  toke  Wakantanka  oniciya  ni,”  ekiye. 

Canke  iye  ti  el  ki  na  wahpaniyan  hakiton  na  cahota 
nata  aiglala  na  makata  pasto  ihpic’iyin  na  tehan  Wakan- 
tanka  cekiye.  Na  iglustan  k’el  wahpaniyan  igluze  k’un 
hena  yuslokin  na  ehas  kalehlege  s’e  saic’iyin  na  tawowasi 
wikoskalaka  k’un  he  takuku  onweya  icu  si  na  kici  tiyopa 
kin  etanhan  inapapi  na  toka  ahitipi  kin  etkiya  yapi.  Canke 
tonweya  najinpi  k’un  hena  owicayuspapi  na  wayaka  iyecel 
Holofernes  ti  kin  el  pasi  awicaipi.  Yunkan  Judith  lila 
owanyank  waste;  canke  akicita  itancan  kin  lila  wastelaka; 
canke  tipi  wan  wicak’u  na  tokel  cin  ka  lecel  un  wica  si. 
Itopa  can  el  Holofernes  waspanka  kah  wicasi  na  judith 
ko  kico ;  canke  el  opa,  k’eyas  iye  onweya  eya  glohipi  k’un 
hena  ecela  glute.  Heconhanpi  ke  ci  Holofernes  taakicita 
kin  ob  lila  minisa  ota  yatkanpi ;  canke  ot’api ;  canke  toyunke 
kin  ekta  kiyunke. 

Na  Holofernes  ot’a  hy apa  ca  el  Judith  tawowasi  wiko- 
skalaka  k’un  he  kici  kikta  unpi.  Yunkan  Judith  wacekiyin 
na  heye:  “Itancan  Israel  Wakantanka,  mayuwas’aki  ye  na 
oape  kin  le  el  minape  kin  on  mioh’an  kin  iawanmayanki  ye ; 
taku  ecamon  kta  mic’iconze  k’un  he  tanyan  miglustan  kte,  ’  ’ 
eyin  na  Holof ernes  tamiwakan  kin  icu  na  apaha  el  heye :  “  0 
Itancan  Wakantanka,  mayuwas’aki  ye,”  eyin  na  nunpakigle 
miwakan  kin  on  apin  na  pa  kin  kaksihpeye. 

Hecon  na  pa  kin  wojuha  wan  ognakin  na  yuha  wancak 
wikoskalaka  kin  kici  nahma  kiglapi. 

Na  Bethulia  el  kipi ;  canke  oyate  kin  ohiwitayapi. 
Yunkan  Judith  hewicakiye:  “Itancan  Wakantanka  unki- 
tawapi  kin  yatanpi,  tuwa  ohola  can  unyan  nape  sni  ye  na 
le  hanhepi  kin  minape  kin  on  toka  kin  kte  ye,”  eyin  na 

Holofernes  pa  kin  wojuha  wan  ogna  un  k’un  icu  na  wica- 
kipazo  na  hewicakiye:  “Ogligle  wakan  kin  awanmayankin 
na  wowahtani  awakipe  sni  amagli  ye  ca  iyuha  Wakantanka 
yatanpi,  oihanke  wanil  waste  na  waonsila  ye.  ”  Yunkan 
Ozias  hekiye :  ‘  ‘  Cunksi,  winyan  kin  oyasin  wiciwankab 
Wakantanka  niyawaste  yelo.  Na  Wakantanka  tokaunyanpi 
wan  pakakseniye  kin  he  yatanpi  ni.  Lehanl  ocastanin- 
nic’iye  na  ohinniyan  maka  kin  akanl  cajeniyatapi  kte  lo,” 
ekiye. 

Anpo  kableze,  kin  lehanl  oyate  kin  oyasin  ungnahela 
Assyrians  wicoti  kin  anawicatanpi  na  hokitanyankel  natan- 
pi ;  canke  akicita  itancan  kin  eyuhicapi  kta  ca  hoyekiyapi, 
k’eyas  waayupte  sni  ca  tima  iyayapi.  Yunkan  pa  cola 
hpaya ;  canke  ceya  eyayin  na  taku  kin  oyasin  unyan  napapi. 
Canke  Juda  oyate  kin  waptanyanpi  ka  woyuha  olota  yuha 
glipi.  Yunkan  wocek^e  wicasa  wan  Joachim  eciyapi  ca 
wawokiya  tanktanka  lake  ci  ob  Jerusalem  etanhan  Judith 
wanyank  hipi  na  wicaho  wanjila  s’e  iyuha  hekiyapi.  “Niye 
nitantanhan  on  Jerusalem  otonwahe  kin  iglatanpi ;  na  niye 
nitantanhan  on  Israel  oyate  kin  wiyuskinpi;  na  niye  on 
oyate  kin  unyuonihanpi.  Witansna  yaun  kin  he  iyonicipi 
ca  wicasa  iyecel  toyah’an;  na  nicante  kin  Itauean  kin 
niyusuta.  Ca  heon  oihanke  wanilya  niyawastepi  kte  lo,” 
ekiyapi.  Canke  oyate  kin  oyasin  “Amen,  Amen”  eyapi 
na  lila  woiyuskin  na  wi  yamni  waspanka  kagapi  na  oiyokipi 
yuhapi.  Na  Judith  e  ti  el  ki  na  iglaonihan  sni  wicoh’an 
waste  kin  ecela  ayuhete.  Na  winuhcala  ihunni  na  t'e. 

79.  Juda  oyate  kin  wayaka  awicakiyaglapi  kin  he. 

Israel  oyate  kin  iyecel  is  eya  Juda  oyate  kin  cante  kin 
painlpicapi  sni.  Wakantanka  woitonpepeya  owicakih’an, 
k’eyas  inihan  sni  aktapi  sni.  Na  wicasa  wokcan  wanjigji 
iyopewicayapi  on  wicaktepi.  Canke  ake  wicota  taku  wakan 
kagapi  cekiyahanpi.  Canke  hehanyan  Wakantanka  woka- 
kije  iyaglewicaye. 

Babylon  otonwahe  wicasayatapi  wan  Nabuchodonosor 
eciyapi  kin  he  akicita  ota  ob  natan  ahi  na  Jerusalem  oton- 

wahe  kin  tokasniyan  niwicayuzapi.  Heconpi  na  wicasa- 
yatapi  kin  oyate  kin  ob  wayaka  iwicacupi  na  awicakiya- 
glapi.  Tka  tonakel  owicakaptapi  k’un  hena  tokic’un  wacin- 
hanpi;  canke  ake  natan  ahi  na  Jerusalem  otonwahe  kin 
ihangyapi  na  tipi  wakan  wan  Solomon  kage  k’un  he  ko 
ihangyapi  na  hugnahyapi  na  wicasa  kin  tona  wicaktepi 
sni  k’un  hena  iyupah  wayaka  awicakiyaglapi.  Canke  he- 
hanyan  oyate  k’un  hena  Babylon  el  wayaka  wicayuhapi. 
Na  tanyan  wicakuwapi,  k’eyas  atkukupi  tamakapi  k’un  he 
awakicinpi  na  etkiya  glapi  kte  hcin.  Na  cante  mahel 
wokiksuye  yuhapi  kin  liena  lecel  wocajeyalyapi :  “Babylon 
makoce  el  wakpala  kin  opayaya  Sion  unkiksuyapi  can 
unyankapi  na  sna  unceyapi,  icin  wayaka  unkahipi  kin  hena 
lowan  unsipi,  tka  makoce  wan  tokeca  el  Itancan  tolowan 
kin  tokeske  unkahiyayapi  kta  hwo?  0  Jerusalem,  aciktonje 
ehantans,  toke  mis  eya  minape  islayatanhan  kin  amici- 
ktonjapi  ni.  Na  ciksuye  sni  ehantans,  na  Jerusalem  wowi- 
yuskin  mitawa  kin  tokahewakiye  sni  ehantans,  toke  miceji 
kin  micaka  kin  iyamaskapa  ni,”  eyapi. 

Hecel  Juda  oyate  kin  iyopeic’iyapi.  Canke  Wakan- 
tanka  ihpewicaye  sni,  tka  wicasa  wokcan  k’eya  Jeremias  na 
'Ezechiel  na  Daniel  ewicakiyapi  ca  iyohlogya  wahokon- 
wicakiye.  Hecena  omaka  wikcemna  sakowin  Babylon  el 
wicakaske. 

Na  he  icunhan  Daniel  eciyapi  kin  icage  na  lila  ocas- 
tanin;  canke  wicasayatapi  Nebuchodonosor  kin  he  wicasa 
itancan  cincapi  eya  wicakahnige  na  hena  waonspewicakiye 
nains  tuktogna  iye  ti  el  wicoh’an  wanji  yuhapi  kta  ikipi 
kte  kin  ogna  awicaye.  Yunkan  Juda  hoksilapi  eciyatanhan 
Daniel  e  na  Azarias  e  na  Ananias  e  na  Misael  hena  wicaka- 
linige,  owanyank  wastestepi  nains  waslolyapi  canke.  Na 
wicasayatapi  kin  tokel  wote  k  un  he  iyecel  wolwicakiyapi 
kte,  eyas  iyokipipi  sni.  Taku  on  heconpi  kin  he  Jhda  oyate 
kin  talo  ocaje  kin  oyasin  yutapi  okihipi  sni,  tka  ee  owe 
conala  yutapi  kta  AYakantanka  tawoope.  Canke  awanyanke 
kin  okiyakapi,  na,  ito,  wicasayatapi  tawoyute  k’un  hena 
yulwicakiyin  kte  sni,  tka  ee  taku  watotoka  ojupi  kin  heca 
ecela  yutapi  na  mini  ayatkanpi  kta  icekiyapi.  Hecetu,  tka 

ungna  tamaheca  ayapi  ehantans,  wicasayatapi  k’un  he 
tokel  kih’an  kte  k’un  he  ikopa  keye.  Canke  Daniel  hekiye : 
“Ito,  anpetu  wikcemna  unkiyalutapi  kte  lo,  na  tanyan  sni 
ehantans,  hehanl  tokel  yacin  kin  ogna  kte  lo,  ’  ’  ekiya ;  canke 
iyowinye.  Na  wikcemna  can  ihunni  el  tona  tarlo  nains 
hecekce  yutapi  k’un  hena  watotoka  yutapi  k’un  hena  ici- 
w anwicany anke.  Yunkan  Juda  hoksila  eya  topapi  k’un 
hena  ceb  ayapi  na  tanyan  unpi  na  unmapi  un  hena  hece- 
capi  sni;  canke  hehanyan  hecel  ece  wicak’u.  Yunkan 
watohanl  wicasayatapi  kin  hoksila  kin  oyasin  wicakico  na 
wiwicayunge.  Yunkan  Juda  hoksila  kin  woonspe  on 
unmapi  kin  kawicapapi ;  canke  hetanhan  iye  ti  el  wawicasi. 

80.  Daniel  tokel  Susanna  okiya  on  ktepi  sni  kin  he. 

(Omaka  3410  el.) 

Juda  wicasa  wan  Joachim  eciyapi  ca  Babylon  el  ti  na 
tawicu  kin  Susanna  eciyapi  ca  hopin  na  oh’an  waste.  Na 
wijicapi;  canke  oyate  kin  atiowicalepi  s’a.  Yunkan  wica- 
hcala  num  he  omaka  kin  wayasu  wicakahnigapi ;  canke  is 
eya  tuktektel  sna  hipi  na  wayasupi  kte.  Le  wayasu  num 
Joachim  ti  el  hipi  kin  hena,  wicasa  kin  ksapapi  na  oh’an 
wastepi  kewicakinpi,  k’eyas  jajayehci  lila  sicapi.  Joachim 
tawica  Susanna  konpi  na  sil  okih’anpi  kta  tawacinpi. 
Canke  wicokanhiyaya  sam  iyaya  wahehanl  wicasa  Joachim 
ti  el  ahi  na  eyaye  wahehanl  Susanna  hignaku  kin  can 
owoju  tawa  kin  ekta  sna  omani  i  sa.  Canke  wicahcala 
k’un  hena  hecel  sna  omanihe  kin  iawanyankapi.  Yunkan 
Susanna  watohanl  wikoskalaka  num  ob  ake  etkiya  omani 
iyayapi;  canke  wicahcala  k’un  henayos  hetkiya  yapi  kin 
wanwicayankapi  na  is  eya  etkiya  iyayapi  na  cunsoke  wan 
el  imahel  inahmapi.  Na  aetulake  el  winyan  k’un  hena  is 
eya  ahihuni.  Na  Susanna  nunwin  kta;  canke  wikoskalaka 
k’un  hena  hewicakiye:  “Ito  glapi  na  wigli  wastemna  k’un 
hena  micaupi  nito,  wanunwin  kte;  na  ecas  tiyopa  kin 
natakapi  na  iyayapi,  ”  ewicakiye.  Canke  econ  wicasi  k’un 
econpi  kta  iyayapi  nas  tiyopa  kin  natakapi ;  wicahcala  k’un 
henayos  el  inahmapi  kin  slolyapi  sni  canke.  Na  iyayapi 

k’el  wicaficala  k’un  hena  iglutaninpi  na  najin  k’un  el 
hihunnipi  na  siloh’an  apepi  na  hekiyapi:  uNa  icin  ecanon 
sni  kinhan,  lecel  aounkiyapi  kte  lo,  na  unyataninpi  kte ; 
wikoskalaka  k’un  hena  tijmpa  kin  natak  wicayasi  na  gle 
wicayasi  ca  kiglapi  k’el  koskalaka  wan  kici  lel  yaun,  keunke- 
yapi  kte  lo,”  eyapi;  canke  hpela  hinglekiyapi. 

Yunkan  Susanna  cuwi  okiniyin  na  hewicakiye:  “Tu- 
kteogna  kec’eyas  okit’emayape ;  ecamon  ehantans,  mat’in 


kta  ogna  ye:  na  ecamon  sni  ehantans,  napomayagmuzapi 
k’un  etanhan  naic’ispemapica  kte  sni  ye.  Ca  iyes  ninapepi 
on  tokel  waglihpaye,  k’eyas  ecamon  sni  ehantans,  Itancan 
kin  itokab  wawahtani  kte  sni  ca  iyes  waste  ye,”  eyin  na 
panpan ;  canke  is  eya  wicahcala  kin  itkob  hoyeyapi. 
Canke  Joachim  tawowasi  kin  ahiliunni;  yunkan  wicahcala 
kin  Susanna  wiyaunpapi.  K’eyas  tawowasipi  kin  tohanni 
itokamna  taku  hecel  on  Susanna  aiapi  slolyapi  sni;  canke 
ikicistecapi. 

Na  ihinhanna  el  wicota  ahimniciye,  wicahcala  k’un  hena 
Susanna  yasupi  kta  on  kicopi;  camke  tiwahe  atayakel  hi- 
hunnipi.  Canke  yasupi  na  t’in  kte  kiciyustanpi.  Cante 

mahel  Wakantanka  wacinyeyehca ;  canke  wankal  etonwan 
leya  wacekiye:  “Wakantanka  oilianke  wanice  cin,  taku 
slolyepica  sni  k’un  hena  oyasin  slolyaye;  na  wicasa  eya 
wiyamaunpapi  kin  lena  slolyaye;  na  hecamon  sni  yesan, 
mat’in  kta  keyapi,”  eya  wacekiye. 

Canke  wana  Susanna  ktepi  kta  ayapi,  kin  lehanl  Daniel 
pan  na  hewicakiye:  Winyan  kin  le  tawe  kin  el  iyaunpe- 
mapica  sni  yelo,  ’  ’  eya  hoyeye.  Canke  hoyeye  k’un  nah’onpi 
k’el  enajin  na  tokel  he  ka  heci  iyungapi.  Canke  winyan 
kin  he  owotanla  yasupi  sni  keyin  na  hektakiya  aye  wicasi 
na  hewicakiye:  “Ito,  wicahaeala  k’un  henayos  unmatoktok 
tima  awicau  po,  wicablasu  kte,  ”  eya;  canke  ecel  econpi. 

Yunkan  wana  wicahcala  k’un  he  unma  ahipi;  canke 
Daniel  hekiye:  “Siloh’an  ecel  kan  ihunni!  Wana  wowa- 
htani  nitawa  on  ianislate:  Ito,  can  taku  nains  tokeca  ca 
iyohlate  wiwicayaunpapi  kin  lena  woglakahanpi  so?”  eya 
iyunga.  Yunkan  heya  ayupte:  “Mastic  can  wan  ohlate- 
ya,  ”  eya;  canke  Daniel  hekiye:  “Nic’ignaye  lo,”  ekiye. 
Ehanl  unma  kin  u  si  na  iyunge:  “Ho,  lenayos  okiciciyapi 
kin  he  wanlaka  kehe  ca  taku  can  ca  ohlate  wanwicalaka 
hwo?”  ekiye.  Yunkan  heye:  “Holm  can  ca  ihukul  wan- 
wicablake  lo,”  ekiye.  Canke  Daniel  hekiye:  “Nis  eya 
nic’ignaye  lo,”  eyin  na  oyate  kin  hoyewicakiyin  na  tokel 
ayuptapi  k’un  he  owicakiyake.  Canke  ablezapi  na  Wakan- 
tanka  yatanpi  na  wicaheala  k’un  henayos  owicayuspapi  na 
Susanna  eekiye  wicaktepi.  Na  hetan  Daniel  lila  cajeyatapi. 

81.  Koskalaka  yamni  oceti  wan  oihpewicayapi, 
tka  ni  glinapapi. 

(Omaka  3417  el.) 

Nabuchodonosor  wicasayatapi  kin  he  watohanl  mazaska 
zi  on  wicasa  wan  kah  wicasi  na  Babylon  makoblaye  kin 
el  eglepi  kte.  Canke  ecel  econpi  na  wicasa  itancanpi  kin 
oyasin  u  wicasipi  na  wicasa  kagapi  kin  he  wakanlapi  kte. 

Na  eyapaha  eya  oyate  wicagnayan  leya  eyapahahanpi : 
“Tohanl  maza  yahotonpi  na  ciyotanka  yajopi  na  can  ka- 
hotonpi  nains  cancega  kabubupi  nayah’onpi  can  na  makata 

iRpenic  iyapi  kte  na  wicasa  wan  mazaka  zi  on  kagapi  kin  he 
wakanyan  luonilianpi  kte  lo.  Na  tuwa  hecon  sni  ehantans, 
oeeti  wan  tanka  ca  oihpeyapi  kte  lo,M  eyapi. 

Canke  iyehantu  el  oyasin  ecel  econpi,  tka  koskalaka 
yamni  Ananias  e  na  Misael  e  na  Azarias  ewicakiyapi  eya 
anagoptanpi  sni  keyapi.  Canke  Nabuchodonosor  canze- 
hingni  na  wicakico  na  wicasa  kagapi  k  un  he  wakanyan 
ohola  wicasi  na  hewicakiye:  “Cicaskapi  ehantans,  tuwa 
wakanyan  niyuskapi  kta  hwo?”  eya;  canke  heya  ayuptapi: 


“Wicasayatapi,  waehe  cin  he  unkaniyuptapi  yacin  sni  na- 
cece;  Wakantanka  unyuonihanpi  kin  he  peta  el  unkunpi 
kin  niunkiyapi  kte  na  unyakaskapi  k’el  unyuskapi  okihi 
yelo.  Na  nakun  hecon  cin  sni  esa,  taku  wakanyala  k’un  he 
ceunkiyapi  kta  ca  unkokihipi  sni  yelo,”  eyapi.  Yunkan 
Nabuchodonosor  ista  on  kte  nuns’e  awicayuta  na  tawowasi 
kin  can  ota  aun  wicasi  na  tokel  okihi  laka  oceti  kin  kalye 
wicasi.  Canke  ecel  econpi  na  koskalaka  yamnipi  k’un  hena 
pawicahtapi  na  oceti  oihpewicayapi.  Yunkan  oile  k’un 
tankatakiya  hiyu  na  tona  kiyela  najinpi  k’un  hena  oyasin 
wicakte,  tka  koskalaka  k’un  hena  oceti  cete  el  unpi,  k’eyas 

nipi.  Ogligle  wakan  wan  el  hi  na  ob  un  na  tate  wan 
iyosniyawicaye ;  canke  Bugnagapi  sni  nains  kakijapi  sni. 

Canke  koskalaka  kin  lowanwanpi  na  tokel  okihika 
Wakantanka  yatanpi.  Yunkan  Nabuchodonosor  lowanpi 
kin  nalVon;  canke  oceti  kin  ekta  hinajin  na  aeyokas’in. 
Yunkan  inagihaha  na  wicasa  itancan  kin  liewicakiye: 
“  Wicasa  yamni  pawicunlitapi  na  oihpewicunyanpi  tka 
k’un,  topa  wanwicablake  lo;  na  onton  sni  peta  kin  el 
oinanihanpelo ;  na  itopa  kin  he  Wakantanka  cinca  s’elececa 
yelo,”  eyin  na  oceti  tiyopa  kin  ekta  hinajin  na  heye: 
“Wakantanka  iyotan  wankatuya  tawoilakepi,  Ananias  na 
Misael  na  Azarias,  hiyupi  na  tankal  glicu  po,”  ewicakiye. 
Canke  tahayapi  nains  pehin  kin  hugnage  sni  glinapapi. 
Canke  oyasin  lila  iyus'inyayapi,  na  Nabuchodonosor  heye : 
“  Wakantanka  Ananias  na  Misael  na  Azarias  tawapi  kin 
he  yatanpi  ni!  Wakantanka  iye  tawapi  kin  ecela  oholapi 
kta  ca  on  wicasayatapi  wan  wawicasi  k’un  he  nah’onpi  sni 
na  nipi  kte  awacinpi  sni.  Canke  taogligle  kin  ye  si  na, 
tawoilake  kin  wacinyanpi  kin  anawicakieiksin  si  yelo,  ” 
eyin  na  sam  ake  heye :  “Canke  tuwa  Wakantanka  tawapi 
kin  ostegla  can  na  he  ktepi  na  tipi  tawa  kin  hugnahyapi ; 
icin  Wakantanka  isam  wankatuya  wanice  lo,”  eye.  Canke 
koskalaka  yamnipi  k’un  hena  wicasa  itancan  wicakage. 

82.  Balthasar  wicasayatapi  kin  he. 

(Omaka  3466  el.) 

Nabuchodonosor  t’a;  canke  takojakpaku  wan  Baltliasar 
eciyapi  wan  wicasayatapi.  Yunkan  watohanl  waspanka 
kagapi  na  el  Baltliasar  rninisa  ota  yatkan ;  canke  lila  itornni. 
Yunkan  waksica  wakan  eya  Nabuchodonosor  Jerusalem 
etanhan  agliyakupi  k’un  hena  au  wicasi;  canke  ahipi  na 
oyasin  on  wayatkanpi  na  taku  wankanlapi  k’un  hena  lila 
yawastepi.  Yunkan  ungnahela  titahepiya  taku  wan 
wicanape  s’e  taninyan  taku  owa.  Canke  wicasayatapi  kin 
ista  natogyeya  nacancan ;  icin  toketu  tanin  sni  on.  Hecel 
wakan  wicasa  na  tona  waslolyapi  kin  hena  u  wicasi  na 
hewicakiye :  “Tuwa  woie  kin  hena  rnakiyawa  na  tokel  kapi 

kin  makiyuajaja  kinhan,  he  hayapi  sasa  koyagyapi  na 
mazaska  wanap’in  nap’inkiyapi  kte  na  nakun  le  makoce 
kin  el  wicasa  itanean  iciyamni  yawapi  kte  lo,”  eye.  Canke 
iyuha  blihic’iyapi  na  wowapi  k’un  he  yawapi  na  yuieska 
wacinpi,  k’eyas  okihipi  sni.  Yunkan  wicasa  kin  hunh 
Daniel  wayupika  kiksuyapi  na  Balthasar  okiyakapi.  Canke 
Daniel  kicopi  na  hi  el  tokel  tuwa  yuieska  kin  he  wokini 
kte  kin  he  nah’on.  Yunkan  waayuptin  na  Balthasar  hekiye : 
“  Wicasayatapi,  tokel  woyuha  mayak’u  kte  kin  hena  gluha 
na  tuwa  tokeca  k’u  wo;  eyas  wowapi  kin  he  eiciyawa  na 
tokel  kapi  kin  he  ocieiyakin  kte  lo.  Wakantanka  iyotan 
wankatuya  kin  he  nitunkasila  kin  oitancan  kin  na 
wowas’ake  na  wokinihan  e  na  woyuonihan  eya  k’u  ca  oyate 
iyupah  kokipapi.  Tka  tohanl  cante  kin  igluwankatuya  na 
tawacin  kin  wah’anic’ila  k’el  iglusuta  can  na  oitancan  kin 
kipi  na  wowitan  kin  eyakupi.  Na  tiiheyab  yeyapi  na  wicasa 
ob  un  kte  sni.  Na  cante  kin  wamakaskan  s’e  watogla  ayin 
na  sunsunla  nuni  kin  egna  ounye.  Na  pte  s’e  peji  yutin 
na  tancan  kin  acu,  tohanyan  Wakantanka  wicasayatapi  kin 
iwankatuya  kin  he  slolye  sni  na  tuwa  cin  ca  oitancan  kin 
k’u  kin  he  okalinige  sni  hehanyan. 

“Yunkan  hena  oyasin  slolyaya,  k’eyas  nis  eya  nigluhu- 
kuye  sni  yelo.  Wakantanka  yakipajin  na  waksica  wakan 
kin  on  minisa  latkin  na  taku  wakan  sni  kin  he  ohoyala, 
tka  Wakantanka  luonihan  sni.  Canke  Wakantanka  nape 
k’un  he  yutanin  na  lena  owakiye:  “  “  Mane-Thekel- 
Phares.  ”  ”  Ho  na  woie  kin  hena  leeel  kapi :  “  “Mane”  ”, 
Wakantanka  oitanean  nitawa  kin  he  tonakeca  kin  yawa 
na  oihankeye.  “  “Thekel,”  ”  Tkeiniyute;  yunkan  iyo- 
kpani  iniyukcan.  “Pliares”,  makoce  nitawa  kin  he  kiyu- 
ksapi  na  Media  na  Persia  wicasa  kin  wicak’upi  kta  ca 
kapelo,  ’  ’  eye. 

Yunkan  Balthasar  tokel  Daniel  kicicajuju  kta  keye  cin 
ecel  ecakicon;  tka  he  hanhepi  kin  Balthasar  ktepi  na  he 
iyohakab  wicasayatapi  wan  Medes  etanhan  ca  Darius  eci- 
yapi  na  wanji  Cyrus  eciyapi  kin  hena  Balthasar  tamakoee 
kin  awanyankapi. 

83.  Daniel  wakagapi  wan  osungye  ihpeye  kin  he. 

Babylon  otonwahe  kin  el  wakagapi  wan  Bel  eciyapi 
kin  lie  iyotan  wakanlapi.  Na  oanpetn  can  na  aguyapi 
blu  kin  iyutapi  akenum  nahan  tahcasunkala  wikcemna  tob 
na  minisa  kin  iyutapi  wikcemna  sakpe  k’upi.  Na  Cyrus 
wicasayatapi  kin  is  eya  oanpetu  can  na  wacekiya  ekta  i. 

Yunkan  Daniel  lila  tehila;  canke  watohanl  hekiye: 
“Toka  ca  Bel  ceyakiye  sni  so?”  ekiye.  Canke  Daniel 
ayuptin  na  hekiye:  “Wakantanka  niun  wan  mahpiya  maka 


ko  kage  na  taku  oyasin  okihi  kin  hecela  cewakiya  ca  taku 
wan  nape  on  kagapi  kin  he  cewakiye  sni  yelo,  ”  ekiye. 
Yunkan  Cyrus  hekiye:  “Ho,  ca  Bel  niun  sni  yalaka  he? 
Anpetu  iyohila  tokel  wotin  na  wayatke  kin  hena  wanlake 
sni  yelaka?”  ekiye. 

Yunkan  Daniel  iha  na  hekiye:  “  Wicasayatapi,  nigna- 
yanpelo.  Bel  kin  he  mahetanhan  maka  gi  na  tankatanhan 
maza  on  kagapi  ca  tohanni  takuni  yuta  okihi  sni  yelo,,, 
ekiye.  Canke  Cyrus  canzekin  na  awanyankapi  kin  u 
wicasi  na  hewicakiye:  “Woyute  k’un  hena  tuwa  tebya  heci 
he  omayakilakapi  sni  kin,  nit’api  kte  lo.  Tka  iye  Bel  e 
ca  tebye  kin  luwicakapi  kinhan,  Daniel  Bel  yasica  kin  on 

t’in  kte  lo,”  ewicakiye.  Canke  Daniel  hekiye;  Tokel  ehe 
kin  ecehci  econpi  kta  wacin  yelo,”  ekiye.  Na  wTana  Cyrus 
Daniel  kici  Bel  ti  kin  el  hipi.  Yunkan  wicasa  wikcemna 
sakowin  Bel  awanyankapi  kin  hena  heyapi :  ‘  ‘  Ito,  unkiyepi 
kin  tankal  unyanpi  kte,  tka  niye,  wicasayatapi,  woyute 
kin  egle  na  minisa  kin  icahiya  yo.  Na  tiyopa  kin  nataka 
yo,  na  napsiyohli  kin  on  apuspa  yo.  Na  hinhanna  kin  Bel 
taku  eyagle  kin  oyasin  tebye  sni  kinhan,  untapi  kte  nis 
Daniel  iyaunkunpapi  kin  he  t’in  kte  lo,  ”  eyapi.  Na  hena 
kokipe  sni  eyapi,  icin  wagna  wotapi  kin  ohlate  tiyopa  wan 
wanyangpica  sni  kin  he  nahmala  kagapi  ca  hetanhan 
hanhepi  iyohila  el  tiwahepi  kin  ob  tima  sna  hiyupi  na 
woyute  wan  eglepi  k’un  hena  tebyahanpi.  Na  wana  tankal 
iyayapi,  na  Cyrus  ake  woyute  k’un  he  Bel  egle,  tka  Daniel 
cahota  ca  icu  na  owanka  kin  ataya  aglala.  Na  hecena  is 
eya  tankal  iyayapi  na  tiyopa  kin  apuspapi. 

Na  wana  hinhanna  ca  Cyrus  Daniel  kici  tipi  k’un  ekta 
ipi.  Yunkan  tiyopa  apuspapi  k’un  he  yublecapi  sni  han 
ca  wanyankapi  na  yublecapi  na  tiyopa  kin  yuganpi  na 
wagnawotapi  k’un  he  el  etonwanpi.  Yunkan  woyute  k’un 
he  k’oyela  lienala.  Canke  wicasayatapi  Idn  hoyeyin  na 
heye:  “Bel  nitanka  yelo,  wognaye  ninice  lo”  eye,.  tka 
Daniel  ihaha  na  Cyrus  kuseya  inajin  na  timahel  yin  kte 
sni  on  hekiye :  “  Tinyanka  yo,  owanka  kin  el  etonwin  na 
oye  kin  tirwa  tawa  kin  he  iyukcan  yo, 7  7  ekiye.  ITecel  Cyrus 
heye:  “ITehehe,  oye  kin  wica  na  winyan  na  wakanheja 
tawapi  ca  wanblake  lo, 77  eyin  na  ableza;  canke  canzeya 
wakan  wieasa  kin  tatiwahepi  ob  oyuspa  wicasi  ca  tiyopala 
wan  nahmala  kagapi  k’un  he  kipazopi  na  hetanhan  sna 
tima  hiyupi  keyapi.  Canke  oyasin  kte  wicasi  na  Bel  kin 
he  Daniel  k’u  ca  kableblece  na  tipi  kin  ko  osungye  ihpeye. 

84.  Daniel  igmu  tanka  oti  wan  oihpeyapi, 
k’eyas  onton  sni  gli  kin  he. 

(Omaka  3466  el.) 

Babylon  otonwahe  kin  el  nakun  wamakaskan  wan 
unhcegila  heca  kin  lila  wakanlapi.  Yunkan  Bel  kableble- 
capi  kin  iyohakab  wicasayatapi  kin  watohanl  Daniel  kici 

unficegila  k’un  etkiya  yapi;  yunkan  hekiye:  “Ho,  le 
wakan  kin  niun  sni  kehin  kte  sni  nacece.  Ca  yuonihan 
yo,”  ekiye.  Tka  Daniel  liekiye:  “Itancan  Wakantanka 
mitawa  kin  he  cewakiye  cin  he  niun  welo,  tka  le  taku  wakan 
kin  niun  heca  sni  yelo.  Iyowinmayakiye  kinhan,  le 
unhcegila  kin  miwakan  na  canhpi  yuha  sni  wakte  kte  lo,” 
ekiye.  Canke  wicasayatapi  kin  “Howo”  ekiye. 

Canke  cansin  na  wasin  na  tahin  ca  icu  na  icicahiyin  na 
pihye.  Ilehanl  pagmigma  na  unhcegila  kin  iognagkiya; 
canke  napce.  Yunkan  warnakaskan  kin  nablazin  na  t’e; 
canke  Daniel  hewicakiye:  “Taku  wakanyalapi  k’un  he  !e  e 
ye,  ableza  po.  ” 

Na  wana  oyate  kin  he  nali’onpi;  canke  wicasayatapi 
kin  lila  ahniyanpi  na  heyapi:  “  Wicasayatapi  kin  lie  wana 
Juda  wicasa  kin  heca  yelo ;  Bel  osungye  ihpeye  lo ;  na 
unhecegila  kin  t’eye  lo;  na  wakan  wicasa  k’un  wicakte 
yelo,”  eyapk  Na  iye  ti  kin  ekta  ipi  na  hekiyapi:  “Danie! 
hiyuunkiya  po;  hecanon  sni  kinhan,  tiwalie  nitawa  ob 
unniktepi  kte  lo,”  ekiyapi.  Na  wicasayatapi  kin  wicala 
sni,  k’eyas  ot’ungyankel  iyowinwicakiya ;  canke  Daniel 
oyuspapi  na  igrnu  tanka  oti  el  oihpeyapi.  Yunkan  igmu 
tanka  kin  sakowin  can  wotapi  sni ;  canke  locinpi,  k’eyas 
Daniel  iyahpayapi  sni.  Na  he  icunhan  wicasa  wokcan  wan 
Habacuc  eciyapi  na  Judaea  makoee  el  ti  kin  he  lolih’an  na 
wicasa  k’eya  tamaga  el  wowasi  econpi  kin  liena  woyute 
wicakaaya  tka.  Yunkan  ogligle  wakan  wan  ungnaliela  el 
taninic’iyin  na  hekiye:  “Woyute  kin  lena  Babylon  ekta 
ayin  na  Daniel  iginu  tanka  oti  el  un  kin  he  k’u  wo,”  ekiye. 
Yunkan  heya  ayupte:  “Kola,  Babylon  ekta  tohanni  wai 
sni  yelo,  ca  igmu  tanka  oti  kin  he  slolwaye  sni  yelo,” 
ekiye.  Yunkan  ogligle  wakan  kin  Habacuc  pehin  kin  el 
yuzin  na  yuwankal  Babylon  ekta  ai  na  igmu  tanka  oti  k’un 
hel  egle.  Yunkan  Habacuc  Daniel  hoyekiyin  na  hekiye: 
“Daniel,  Wakantanka  tawoilake,  le  woyute  kin  Wakan- 
tanka  wahoniciye  lo,  yuta  yo.”  Yunkan  Daniel  heye: 
“Wakantanka  toke  miyeksuyin  na  waeinniyanpi  kin 
awicalustan  sni?”  eyin  na  wota;  tka  ogligle  wakan  kin 
Habacuc  akiyagle. 

Ng,  wana  sakowin  can  el  wicasayatapi  kin  Daniel 
wasikicigla  kta  on  igmu  tanka  oti  ekta  i.  Na  wana  el 
etonwan ;  yunkan  Daniel  igmu  tanka  egna  ontonsniyan 
yankahe;  canke  wanyankin  na  lila  iyus’inyayin  na  hotan- 
kakiya  heya:  “Wakantanka  Daniel  tawa  kin,  awicakeya 
nitanka  yelo, eyin  na  Daniel  icu,  tka  tona  iyagleyapi 
k’un  hena  oihpewicaye. 

Yunkan  igmu  tanka  kin  wancakes  iyawicahpayapi  na 
yalilehlel  tebwicayapi.  Ehanl  wicasayatapi  kin  heye : 
“Wakantanka  Daniel  tawa  kin  he  wanikiye  wan  wowape- 
tokeca  eeon  kin  heca  ca  wicasa  oyasin  maka  akanl  unpi 
kin  oholapi  na  kokipapi  kta  wacin  yelo.” 

85.  Juda  oyate  kin  Babylon  etan  agli  kin  he. 

(Omaka  3468  el.) 

Juda  oyate  kin  Babylon  el  waniyetu  wikcemna  sakowin 
unpi  kte  cin  he  Jeremias  wakan  ie;  icin  iyenakeca  k’el 
Cyrus  wicasayatapi  kin  he  Juda  wicasa  oyasin  wicakiyuska 
ca  glapi  na  Jerusalem  el  tipi  wakan  kin  piya  eglepi  kta. 
Na  waksica  wakan  eya  Nabuchodonosor  agli  k’un  hena 
oyasin  wicakicu.  Hecel  wicasa  opawinge  wikcemna  kin 
wikcemna  tob  sam  iyaya  agle.  Na  wana  Juda  makoce  kin 
el  agli  ca  akanl  waunyeyapi  kta  wan  kagapi  na  liehantan 
hinhanna  na  htayetu  can  waunyanpi.  Na  iomaka  k’el 
tipi  wakan  owahegle  he  wana  kagapi  na  wocekiye  wicasa 
na  Levites  kin  lowanpi  na  wayajojopi  na  oyate  kin  lila 
wiyuskinpi  na  Wakantanka  yatanpi. 

Tka  wicahcala  na  winuhcala  eya  tipi  wakan  wan  Solo- 
mon  tawa  wan  owanyank  .waste  k’un  wanyankapi  k’un 
hena  cante  onsikapi  na  ceyapi.  Yunkan  wicasa  wokcan 
wan  Aggeus  eciyapi  kin  he  wakan  ie  na  heya:  “Toksa, 
wanji  oyate  oyasin  ape  unpi  k’un  he  ecana  u  kta  ca  tipi 
wakan  tokaheya  k’un  he  lila  waste,  k’eyas  eya  le  tipi  kin 
isam  tankaya  otanin  kte  lo,  Wakantanka  eye  lo,”  ewicakiye. 

Na  wana  inyan  cunkaske  wan  Jerusalem  oksan  kagapi 
kte.  Yunkan  Samaritans  kin  wicalapi  sni  na  anawicapte 
wacinpi  na  wicakizapi.  Canke  tona  wowasi  econpi  k’un 

hena  oyasin  miwakan  cutikic’in  econpi  na  wica  ota  wipe- 
kiton  winyeya  najinpi.  Hecel  anpetu  wikcemna  zaptan 
sam  nunpa,  yunkan  tanyan  yustanpi.  Na  otonwahe  kin 
ko  iwastegla  piya  kagapi. 

Na  Esdras  waunyanpi  itancan  kin  Nehemias  kici  woce- 
kiye  woope  oyasin  piya  slolyewicakiyapi  na  wicoh’an  wakan 
tanyan  econwicakiyapi.  Na  woope  wakan  kin  wicitokab 
yawapi  na  oyate  oyasin  anagoptanyan  ic’iconzapi. 

86.  Esther  winyanyatapi  kin  he. 

(Omaka  3495  el.) 

Juda  wicasa  Babylon  el  wayaka  unpi  kin  hunh  iyoki- 
pipi  ca  glapi  sni.  Mardochai  eciyapi  kin  he  wanji  na 
tunjanku  wan  Esther  eciyapi  ca  icahyin  na  kici  ti.  Yunkan 
Esther  wana  wikoskalaka  na  oh’an  waste  na  lila  owanyank 
waste.  Canke  Assuerus  wicasayatapi  kin  kico  na  winyan- 
yatapi  kage;  tka  Juda  winyan  heca  kin  he  slolye  sni. 
Canke  Assuerus  kici  ti,  k’eyas  leksitku  kin  lila  tehila  on 
sna  tiyopa  itankatanhan  sna  hiyotake.  Yunkan  hel  yankahe 
k’un  icunhan  tiawanyankapai  num  Assuerus  cokonpi  kin  he 
nahmala  nah’on;  canke  Esther  okiyaka;  canke  sam  hi- 
gnaku  kin  okiyake.  Canke  wicapasipi  na  yuwicakapi; 
canke  wicasa  kin  hena  panaksewicayapi  na  Mardochai 
tokel  yupiyakel  wicasayatapi  wan  okiye  cin  he  owa  icupi. 

He  iyohakab  Assuerus  wicasa  wan  Aman  eciyapi  kin 
he  itancan  tanka  kaga  ca  oyate  kin  oyasin  oholapi  na 
cankpeska  makagle  el  inajinpi,  tka  Mardochai  hecon  sni, 
Wakantanka  ecela  hecakicion  kta  tawacin  on.  Yunkan 
Mardochai  woohola  sni  un  kin  he  Aman  wanyankin  na 
Juda  oyate  kin  etanhan  kin  nah’on  na  tokic’on  kta  tawa- 
cin  na  wicasayatapi  kin  ti  el  i  na  Juda  wicasa  kin  oyasin 
Assuerus  kizapi  ktehcin  ca  k’oyela  wicaktepi  iyececa 
keye.  Hecel  Assuerus  kicica  ca  oyate  kin  el  wokokipe 
na  wicaceya  tanka. 

Canke  Mardochai  Estlier  ekta  i  na  wicasayatapi  kin 
ekta  yesi  na  oyate  kin  wotiyewicakiciciye  si.  Tka  hekiye: 
‘ ‘  Tuwe  ke  c’eyas  kicopi  sni  hocokata  wicasayatapi  kin  un 

kin  hel  tima  liiyu  ehantans,  wancagna  ktepi  kte  kin  he 
oyate  kin  oyasin  slolyapi  ca  tokel  wah  an  na  wicasayatapi 
kin  mieosniyan  ekta  mni  kte  kacel,”  ekiye.  Yunkan 
Mardochai  hekiye:  “Owekis  Wakantanka  lecel  ounyakiyapi 
kta  on  oitancanyan  ahinigle,  tka  tuweni  slolyapi  sni. 

Canke  Esther  iyowinyin  na  wacekiciciye  si  na  is  eya 
yamni  can  wote  sni  un  na  Wakantanka  lila  cekiye  na  toketu 
ke  c’eyas  ot’ognakel  el  yin  kta  ic’iconze.  Ilecena  yamni  can 
el  tanyan  igluzin  na  Assuerus  kico  sni,  k’eyas  ekta  i. 


Yunkan  wicasayatapi  kin  canzeke  sni  na  takuwe  hi  kin 
he  iyunge.  Canke  Esther  hekiye:  “Iyonicipipi  kin,  lehanl 
wati  el  Aman  kici  wayatapi  kte  iwacinciye. J  ’  Yunkan 
iyokipi ;  canke  wana  wotapi  na  Assuerus  minisa  ota  yatke ; 
ehanl  Esther  hekiye:  “Takunl  cic’u  kta  iyececa  yalaka 
hwo?  Nakun  mitamakoce  kin  iyokiseya  yacin  kinhan,  cic’u 
kte  lo,  ”  ekiye.  Canke  Esther  Iiekiye:  “Iyonicipi  kinhan, 
liinhanna  kin  ake*  yaupi  na  lel  wayatapi  kte,  kin  helianl 
taku  wacin  kin  ociciyakin  kte,”  ekiye.  Canke  “Howo” 
eyin  na  kigle,  na  is  eya  Aman  cantewasteya  kigle. 

Yunkan  hiyaya  k’el  Mardochai  cankpeska  makagle  ina- 
jin  sni  wanyankin  na  lila  ahniyan,  tka  takuni  eye  sni 

iyayin  na  opanakseye  wan  wicispa  wikcemna  zaptan  hehan- 
yan  wankatuya  ca  kah  wicasi,  hel  ihinhanna  kin  Mardochai 
otkeyin  kta  on. 

Yunkan  he  hanhepi  kin  el  wicasayatapi  kin  istinma 
okihi  sni;  canke  omaka  opta  tawoecon  wowapi  kin  au 
wicasi  na  yawa  wicasi;  canke  yawa  ayapi  na  Mardochai 
tokel  wicasa  num  Assuerus  cokonpi  k  un  hena  wicayatanin 
kin  hehanyan  yawapi.  Ehanl  wicasayatapi  kin  tokel 
Mardochai  kicicajujupi  kin  he  iwicayunge.  Canke  heki- 
yaph  “Takuni  icu  sni  yelo,”  eyapi.  Canke  Aman  kico  na 
wicasayatapi  kin  tuwa  kinihan  cin  can  na  he  tokel  ecaki- 
conpi  kta  iyececa  kin  he  iyunge.  Yunkan  wicasa  wan 
Assuerus  ke  kin  he  iye  kapi  kecin  na  hekiye:  “Wicasa 
wan  wicasayatapi  kin  kinihan  cin  kin  he  wicasayatapi 
tahayapi  ca  koyagyapi  na  wicasayatapi  tasunke  kin  akan 
yankekiyapi  na  wateslaka  tawa  kin  teslagkiyapi  kte.  Na 
itancan  tokaheya  kin  sunkawakan  kin  lie  otonwahe  ocanku 
kin  ohan  kaska  yus  ayin  kte  na  lecel  eyakicipaha  kte: 
“  “Wicasayatapi  kin  tuwa  kinihan  cin  kin  he  lecel  kini- 
hanpelo,  ”  eyapi  kte  lo,”  ekiye.  Yunkan  Assuerus 
hekiye:  “Howo,  ca  kaoh’ankoya  lake  s’e  wokoyake  na 
sunkawakan  kin  hena  icu  na  tokel  ehe  kin  ecekce  Mardo- 
chai  Juda  wicasa  kin  he  ecakicon  wo;  na  taku  ehe  k’un 
ungna  yaglusna  kilo,”  ekiye.  Canke  Aman  canzeke, 
k’eyeas  Assuerus  kokipa;  canke  wasipi  k’un  ecel  econ. 

Na  wotapi  kte  k’un  he  wranna  iyehantu ;  canke  Assuerus 
Esther  ti  kin  ekta  kici  ki  na  wotapi.  Yunkan  wicasayatapi 
kin  heye :  ‘  ‘  Esther  taku  yacin  k’un  he  taku  hw^o  ?  Nakun 
mitamakoce  kin  iyokiseya  mayakila,  k’eyas  takomni  cic’u 
kte  lo”,  ekiye.  Yunkan  Esther  hekiye;  “Onsimayala 
yacin  ehantans,  mitoyate  ob  unnipi  kta  iceciciye;  icin 
mitoyate  ob  ihpeunyanpi  na  unktepi  na  unyutakunipi  kte 
sni,”  ekiye.  Canke  Assuerus  heya  iyunge:  “He  tuwe  ca? 
Na  tokiyatanhan  wroiyowinkiye  yuha  ca  liecon  kta  hwo?” 
eya  iyunge.  Yunkan  Esther  hekiye:  “Tuwa  tokaunyanpi 
na  unkipajinpi  heci  he  le  Aman  wicasasni  kin  le  e  ye,” 
ekiye.  Canke  Aman  inagihaha.  Na  Assuerus  lila  canze- 
hingle  na  lila  Aman  el  etomve.  Ehanl  tiawanyankapi  kin 

wanji  lieye:  “Aman  opanakseye  wan  wicispa  iyutapi  wi- 
kcemna  zaptan  hehanyan  wankatuya  paslate  ca  el  Mardo- 
chai  otkeyin  kta  keye  lo,  ”  eye.  Yunkan  Assuerus  hewica- 
kiye :  ‘  ‘  Hopo  ca  iye  el  otkeya  po,  ’  ’  ewicakiye. 

Hecel  wicasayatapi  kin  Aman  panakseye  na  toh’an  k’un 
he  Mardochai  k’u  na  Juda  oyate  kin  wicakonzapi  k’un  he 
yatakuni  sni.  Canke  lila  wowiyuskin  tanka. 

87.  Woeye  Wakan  Okiksuye  wasteste  kin. 

Omaka  opawinge  wanji  sam  wikcemna  saglogan  wahe- 
cetuya  Jesus  Christ  tonpi  sni  itokab  wicasa  wan  Jesus 
Sirach  cinca  wan  eciyapi  kin  he  wowapi  wan  lila  waste 
ca  kage.  Na  wowapi  kin  he  “Ecclesiasticus”  eciyapi  na 
wowapi  wakan  kin  he  ikoyake.  Oegle  wanjigji  okiksuye 
waste  kin  lena  hunli  e:  “Woksape  oyasin  Wakantanka 
Itancan  etanhan,”  (1,  1). 

“Wakantanka  kokipapi  kin  he  woksape  oinkpa  kin 
he  e.”  (1,  6). 

“Mazaska  zi  na  mazaska  kin  he  peta  el  iyutapi,  tka 
tona  tewicaliila  heci  hena  Wakantanka  wicayuhukuya  k’el 
peta  s’e  iwicayutahe.  ”  (2,  5). 

“Hoksipila,  niyate  kin  taku  oniciyakapi  kin  he  eeeliei  • 
econ  po  na  onitanyanpi  kte;  icin  Wakantanka  wakanheja 
kin  atkukupi  wicagluonihanpi  kte  na  hunkupi  kin  tawoie 
kin  aktapi  kta  wicakage.”  (3,  2,  3). 

“Niyate  kin  kan  aye  kin,  kiyela  awanglaka  yo;  na 
tohanyan  niun  kin  hehanyan  ^cantesilye  sni  yo.”  (3,  14). 

“Tehiya  wowasi  econpi  kin  he  na  wojupi  kin  he  sice- 
lake  sni  yo,  icin  hena  Wakantanka  kage  lo.”  (7,  16). 

“Witkowin  kin  as’inyan  ayuta  sni  yo,  na  aniscu  kte 
sni  na  nigmunkin  kte  sni  yelo.”  (9,  3). 

“Wahtanis’a  kin  wokinihan  e  na  wijica  inawizi  sni  yo; 
icin  wotehi  wan  akipa  kte  kin  he  slolyaye  sni  yelo.”  (9,  16). 

“Wicasa  wan  owotanla  tka  wahpanica  kin  he  sicelake 
sni  yo ;  na  wahtani  s’a  wan  woyuha  ota  yuha  kin  on  yuoni- 
han  sni  yo.”  (10,  26). 

“Tuwa  oh’optelic’iye  sni  wowasi  econ  can  taku  oyasin 

iakab  yuha  kin  he  wicasa  wan  iglatan,  k’eyas  takuni  yuha 
sni  kin  he  kape.”  (10,  30). 

“Cinks,  wayahtani  kin,  icinunpa  econ  sni  yo,  na  nakun 
elianni  taku  ecinsniyan  eeanon  kin  hena  nicipajuju  kte 
cin  he  icekiya  yo.  Wowahtani  kin  hena  zuzeca  kin  he 
iyececa  yelo ;  aohomni  ya  yo,  icin  el  le  kin,  niyahtakin  kte 
lo.  Hi  kin  igmu  tanka  hi  iyececa  ca  wicasa  wan  kte  kte 
lo.”  (21,  1,  2,  3). 

“Tuwa  iyopeyapi  kin  he  wahtela  sni  kin  he  wahtani  s’a 
tacanku  kin  ogna  mani,  tka  tuwa  Wakantanka  kokipa 
can  na  he  cante  kin  el  igluwaste  yelo.,,  (21,  7). 

“Hoksila  wan  nonge  sluslute  kin  he  atkuku  kin  istel- 
yapi,  na  cunwintku  kinhan,  lila  ihahapelo.,,  (22,  3). 

“Tuwa  zintkala  optaye  wan  inyan  on  wicakinin  can  na 
he  owicakablece ;  lie  iyecel  tuwa  takolaku  aikie  kin  he 
napeye  lo.”  (22,25). 

“Taku  yamni  lila  iyomakipi  na  is  eya  Wakantanka  na 
wicasa  oyasin  hecetulapi  kin  lena  e:  t.akukiciyapi  kin  kici- 
zapi  sni  kin  he  e  na  ikiyela  wicaunpi  kin  tewicahilapi  kin 
he  e  na  wicasa  wan  tawicu  kici  tawacin  otkons  wakiksapi 
kin  hena  e  yelo.  ”  (25,  1,  2). 

‘  ‘  Taku  yamni  wahtewala.  sni  na  toh’an  kin  iyomakisice 
kin  lena  e  yelo :  wicasa  wan  wahpanica  na  wah’anic’ila  kin 
he  nahan  wicasa  wan  jica  ca  waiecesni  kin  he  na  nahan 
wicahcala  wan  witkotkoke  kin  hena  e  yelo.  ”  (25,  3,  4). 

“Tuwa  tawicu  kin  waste  can  he  lila  tanyan  wokini, 
icin  omaka  kiyuota  kte  lo.  ”  (26,  1). 

“Wicasa  wan  oh’an  waste  kin  he  anpetu  wi  kin  e  s’e 
hecetuwanjica  yanke;  tka  witkotko  kin  he  hanhepi  wi  s’e 
eya  sna  iglutokeca  yelo.”  (27,  12). 

“  Ahoyekiciyapi  kin  el  opa  sni  yo,  hecel  wowahtani 
nitawa  kin  luaokpani  kte  lo.  ”  (28,  10). 

“Ninonge  kin  itaoksan  wapepeka  icahya  yo,  na  wicaceji 
sice  kin  anagoptan  sni  yo;  na  tiyopa  wan  inatake  ko  nii 
kin  ikoyagya  yo.”  (28,  28). 

“Sunkawakan  wan  kaonspepi  sni  kin  he  wanah’on  sni 
aye,  na  hoksila  wan  iyowinkiyapi  kin  he  waohola  kte  sni 
yelo.”  (30,  8). 

‘  ‘  Hoksila  wan  icage  k’el  tahu  kin  kiciyuwinja  yo  na 
cuwi  el  apa  yo;  hecanon  sni  kinhan,  kiwas’agpica  kta  sni 
na  nanih’on  kte  sni  na  wokakije  hca  akipaniyin  kte  lo.” 
(30,  12). 

“Nicinca  hoksila  kin  he  tanyehci  'wahokonkiyin  na  kici 
wowasi  econ  wo;  hecel  on  istelniyanpi  kte  sni  yelo. ’’  (30, 
13). 

“Tuwa  igluhukuyakel  wacekiya  can  na  he  taho  kin 
mahpiya  kin  kahloke  lo.  ”  (35,  21). 

“Iya  s’e  wipiic’iyapi  kin  on  wicota  t’api,  tka  iwastegla 
wotapi  kin  hena  niunpi  kte  kin  glutehanpelo. ’ ’  (37,  34). 

“Tohanl  nikuja  can  na  awaniglakin  na  Itancan  Wakan- 
tanka  cekiya  yo;  hecel  asniniyin  kte.  Na  taku  ecinsniyan 
ecanon  kin  he  ayustan  na  wicoh’an  nitawapi  kin  yuowo- 
tanla  na  nicante  kin  tanhan  woahtani  kin  ihpeya  yo.  Ehanl 
pejuta  wicasa  kin  kico  wo.”  (38,  9-12). 

‘  ‘  Mini  oyasin  tokel  hektakiya  mini  wanca  kin  ekta 
kaluze  kin  lie  iyecel  taku  maka  etanhan  kin  he  maka  ekta 
gni  kte  lo.”  (40,  11). 

“Oyakihipi  kin  icunhan  nitoh’anpi  kin  kuwa  po  na 
Wakantanka  iyekicihan  k’el  nicicajujupi  kte  lo.”  (51,  38). 

88.  Eleazar  tokel  Wakantanka  taku  oyasin  isam 
tehila  kin  he. 

(Omaka  3837  el.) 

Wicasayatapi  Syria  makoce  el  unpi  kin  hena  wana 
Juda  oyate  wicayuhapi.  Yunkan  wanji  Antiochus  eciyapi 
kin  he  lila  waunkeic’ila  na  oonsila  sice  na  tokel  okihi  ka  Juda 
oyate  kin  atatapesni  wicakuwa.  Wowapi  Avakan  kin  hu- 
gnahyin  na  tipi  wakan  kin  osungye  ihpeye  na  tuwe  k’eyas 
Wakantanka  tawoope  kin  econ  sni  wicasi  na  tona  econpi 
kin  hena  wicakte  kta  keye.  Hecel  ota  anagoptanpi,  k’eyas 
wicota  t’a  tawat’elyapi  na  Wakantanka  tawoope  kin  kica- 
ksapi  cinpi  sni.  ‘Na  he  wanji  Eleazar  eciyapi,  wicasa  kin 
lila  waste,  tka  kan  aye  na  hehanyan  omaka  wikcemna 
napciyunka,  tka  lila  cante  kin  suta.  Yunkan  he  ko  woope 
kicakseyapi  wacinpi,  wicasa  tanka  na  ksapa  canke.  Yun- 

kan  kukuse  talo  wan  aliipi  na  etanlian  yul  sipi,  k’eyas 
wicala  sni  na  takuni  el  econ  cin  sni,  icin  Wakantanka  Juda 
oyate  kin  kukuse  yute  sni  wicasi.  Canke  i  yukawapi  na 
yulkiye  wacinpi,  tka  okiliipi  sni.  Yunkan  wicahcala  kola- 
wicaye  k’eya  onsilapi  na  wokiyakapi  na  talo  wan  yulpica 
ca  nahmala  yul  sipi ;  hecel  kukuse  talo  e  ca  yuta  kecinpi 
kin,  ni  kta  keyapi.  Na  ahannajin  kuwapi,  k’eyas  Eleazar 
wicala  sni  na  hewicakiye:  ‘  ‘  Wimacalicala  k’un  wicawagna- 
yin  kte  kin  he  hecetu  sni,  icin  koskalaka  kin  ota  wan- 
mayankapi  kte  na  omaka  wikcemna  manapciyunka,  yunkan 
wocekiye  kin  ablustan  kecinpi  kte  kinhan,  is  eya  tokas 
ayustanpi  kte  sece.  Na  he  wicahcalapi  el  woistece  heca. 
Ehanl,  wicasa  kin  hena  etanhan  namic’ispe  esa,  Wakan- 
tanka  etanlian  wani  nains  mat’e  eyas  namic’ispin  kte  sni 
yelo.  Ca  wicasa  iyecel  mat’in  kte  na  woope  wakan  kin 
cantet’insya  nawecijin,  na  mat’e  kinhan,  wicahcala  iyecel 
waskan  na  tona  icah  au  kin  hena  iyowangwicawayin  kte 
lo,”  ewicakiye.  Hecel  tokel  hanpica  sni;  canke  oyuspapi 
na  ktepi  kta  ayapi.  Yunkan  yukakijapi  el  Eleazar  heye: 
“Wakantanka  waslolyaye  kin,  nimic’iya  owakihi  na  mitan- 
can  kin  lila  kakija,  tka  tecihila  kin  on  iwamakis’ake  kin 
hena  slolyaye  lo”  eyin  na  hecena  t’e.  Na  he  wicasa  kin 
tohunhunniyan  kin  cajeyatapi  kte. 

89.  Machabees  sakowin  hunku  kici  wicaktepi  kin  he. 

(Omaka  3837  el.) 

Antiochus  wicasayatapi  sice  kin  he  wana  wiwazica  wan 
cinca  koskalaka  sakowin  ob  wicakico  na  Wakantanka 
tawoope  k’un  he  kicaksewicayin  kta  on  kukuse  talo  yul 
wicasi  na  wicalapi  sni ;  canka  lila  wicakapsinpsintapi. 

Elianl  tokapa  kin  hekiye;  “T’a  tawat’elunyanpi,  tka 
Wakantanka  tawoope  ateunyanpi  etanhan  unkicupi  kin 
hena  kicaksaunpicapi  sni  yelo,  ”  ekiye.  Canke  Antiochus 
ahniyan  na  wiceunpe  ihupa  hanska  na  cega  tanka  eya 
kalye  wicasi ;  canke  kalyapi.  Hecon  na  koskalaka  tokapa 
kin  he  ceji  kin  owaksa  icupi  na  nata  ha  kin  yuzapi  na 

napokaske  na  iskahn  kin  hehanhanyan  owapsnn  icupi  na 
niyakel  ceunpapi  liunku  nains  sunkakupi  wicitokab;  canke 
blihic’iye  sipi  na  Wakantanka  wacinye  sipi. 

Canke  hehanl  iyokihe  kin  he  ahipi  na  nataha  kin  yuzapi 
na  kukuse  talo  k’un  he  yutin  kta  heci  iyungapi.  Yunkan 
awicayuptin  na  heye :  ‘  ‘  Hecamon  kte  sni  yelo,  ’  ’  eya ;  canke 
ciyeku  kin  iyecel  kakisyapi  na  ktepi ;  tka  t’e  sni  itokab 


hekiye:  “Wicasa  iyotan  sica!  Ni  unkunpi  icunhan  unya- 
ktepi,  k’eyas  Wakantanka  tawoope  kin  unkicit’api  kin,  kini- 
unkiyapi  na  oihanke  wanilya  unnipi  kte  lo,  ’  ’  ekiye. 
Hehanl  iciyamni  kin  ceji  kin  owaksapi  kta.  Yunkan  ceji 
kpazo  na  nape  kin  ko  iwanyank  wicasi  na  atayas  wakokipe 
sni  hewicakiye :  “Lena  Wakantanka  mak’u,  tka  tawoope 
kin  on  lehanl  takuwakiye  sni  yelo ;  hena  ake  micu  kta  ca,  ’  ’ 
ewicakiye;  canke  ktepi. 

Hehanl  itopa  na  izaptan  na  isakpe  kin  is  eya  iyecel 
kakiswicayapi  na  wicaktepi,  tka  hunkupi  kin  wica  iyecel 
cantet’inze  na  wanwicaglak  okiwanjila  Wakantanka  ki- 
ksuyewicakiciciye ;  canke  wanjini  canlwakanpi  sni. 


JUDAS  MACHABEUS  AKICITA  ITANCAN  TANKA  KIN  HE.  163 


Ehake  okaptapi  kin  he  hakakta  ca  nahalici  hoksila. 
Yunkan  wicasayatapi  kin  kico  na  tokel  okihika  yaececa 
wacin  na  Wakantanka  tawoope  kin  ayustan  si  na  hecon 
ehantans,  kolayin  na  taku  cin  kin  oyasin  k’u  kta  kekiye. 
K’eyas  hoksila  kin  painlpica  sni;  canke  wicasayatapi  kin 
hoksila  kin  hunku  kico  na  wokiyak  si  na  niic’iye  wacin 
kta  ogna  wokiyak  si.  Canke  econ  kta  keyin  na  cinca  kin 
lecel  ekiye :  ‘  ‘  Cinks,  mahpiya  na  maka  na  taku  el  hiyeye  kin 
oyasin  ableza  ye,  na  iwanyanka  ye,  hena  oyasin,  wicasa 
ko,  takunipi  sni  yes,  etanhan  Wakantanka  wicakage;  hecel 
awacani  kin,  tilwicakte  kin  le  koyakipin  kte  sni  ye,  tka 
niciye  obic’iyin  na  t’api  kin  tawat’elya  ye;  hecel  niciye  ob 
ake  cigluhapi  kte,”  ekiye. 

Yunkan  hunku  kin  nahahhci  iahe  kin  icunhan  hewica- 
kiye:  “Tuwa  ayapepi  hwo?  Wicasayatapi  kin  taku  wan 
e'con  masi  kin  he  ecamon  kte  sni  yelo,  tka  Moses  tawoope 
kin  he  nawah’on  kte  lo.  Na  niye  wicasa  oyasin  etanhan 
iyotan  nisice  lo,  tka  ic’ignaye  sni  yo.  Wakantanka  iyotan 
was’ake  kin  na  iyotan  waslolya  wan  niyasu  kte  na  etanhan 
nayapin  kte  sni  na  owotanla  tehislolyeniciyin  kte  lo,  ’  ’  ekiye. 
Yunkan  Antiochus  lila  canzehingni  na  ciyeku  eya  kakis- 
wicaye  k’un  he  isam  kakisyin  na  kte. 

Na  ehakelici  hunkupi  kin  ko  kte.  Hecel  tiwahe  wan 
tanka  el  winyan  wan  tawacin  tanka  na  ksape  un  wakan- 
heja  kin  ob  yupiyakel  Wakantanka  nakicijinpi  kin  on 
wanjini  witkotkoke  sni. 

90.  Judas  Machabeus  akicita  itancan  tanka  kin  he. 

(Omaka  3838  el.) 

Antiochus  wocekiye  kin  ihangyin  kte  licin;  canke  tona 
ayustanpi  cinpi  sni  kin  hena  ota  wicakte  na  tipi  wakan 
kin  yusice  na  tuktetu  ke  c’eyas  wakagapi  egle.  Canke 
Juda  oyate  wicasa  waste  kin  lila  icantesicapi,  tka  wocekiye 
wicasa  wan  Mathathias  eciyapi  kin  he  tawat’elye  sni  na 
heye :  “Tona  woope  kin  anyagoptanpi  yacinpi  kin  na 
okolakiciye  wakan  kin  nayecijinpi  kin,  kanyela  omakihan 
po,”  eyin  na  cinca  koskalaka  zaptan  ob  hetakiya  napapi. 


164 


WICOTAKUYE  TANNI  KIN. 


Yunkan  wicasa  ohitikapi  ota  ahiwitaya.  Na  hetanhan 
znya  hipi  na  wakagapi  na  wakansica  wicoh’an  k’un  hena, 
yujujupi  na  Juda  wicasa  kin  tona  Antiochus  anagoptanpi 
k’un  hena  hetan  iyayewicayapi.  Canke  wosice  k’un  hena 
tanyan  kuseton  najinpi.  Yunkan  Mathathias  t’e  k’el  cinca 
wan  Judas  eciyapi  ca  akicita  itancan  kagapi.  He  nakun 
caje  wan  Machabeus,  “Waapela”  ca  kapi,  icin  lila  cante- 
t’inzin  na  Antiochus  taakicita  kin  liglila  napewicaye. 


Canke  Jerusalem  otonwahe  kin  ikikcu.  Na  el  i  k’el  lila 
cantesice,  icin  tipi  wakan  kin  owanyank  waste  sni  na  taku 
oyasin  osungye  ihpeyapi.  Canke  ake  ecel  kagapi  na  yuwa- 
kanpi.  Na  ohiyapi  k’un  on  wowiyuskin  na  wooiyokipi 
tanka  yuhapi. 

Yunkan  Antiochus  taakicita  itancan  kin  tokel  sunkan- 
yan  wicakuwapi  kin  he  nah’on  na  canzekin  na  iyatayela 
taakicita  ob  natanpi  na  lila  eyaya;  canke  hinhpayin  na 
lila  ontonic’iye  na  akisni  okilii  sni.  Na  tancan  kin  isil 
aye  na  waglula  kin  gwuyapi  s’e  etanhan  ahinape  na  lila 
sicamna  on  tuweni  kici  un  okilii  sni.  Hecel  tuwa  iyotan 
iglawankatuya  na  Wakantanka  kokipe  sni  k’un  he  wana 

el  etonwanpi  sni  na  nali’onpi  sni.  Canke  iyopeic’iye, 
k’eyas  zon-lyakel  hecon  sni  on  el  toka  sni  na  hecena  wama- 
kaskan  s’e  t’e.  He  eca  eyas  Antiochus  cinca  kin  he  wicasa- 
yatapi;  canke  iye  Juda  makoce  na  Jerusalem  otonwahe 
kin  tawicakpe  na  taakicita  kin  gangansniyan  au.  Canke 
Juda  wicasa  kin  conapila  on  wicota  au  kin  itkowicakipapi 
kte  kin  he  tanyan  sni  lapi  na  wacekiyapi  na  hecena  Wakan- 
tanka  wacinyehci  anawicatanpi.  Na  ob  ataye  kiciyapi  na 


kicizapi,  kin  lehanl  ungnahela  sunkakanyanke  zaptan 
wiyakpakpayela  mahpiyatanhan  ahiyu  na  Juda  wicasa 
kin  owicakiyapi.  Num  Judas  Machabeus  anakiksinpi  na 
unma  kin  wakangli  ca  toka  wicasa  etkiya  kah  olh  ol  iyeyapi ; 
canke  istiyosniswicayapi  na  wicayuijenapi.  Hecel  napapi ; 
canke  opawinge  wikcemna  kin  wikcemna  yamni  wicaktepi. 
Hecel  Wakantanka  wacinye  kin  on  Syrian  oyate  kin  ataye- 
wicaya,  k’eyas  ohiye  s’a.  Watohanl  ob  kicizapi  wan  el 
taakicita  k’eya  wicaktepi;  canke  wicahapi  kta  ca  el  wicaipi. 
Yunkan  toka  wicasa  tawotawe  eya  koyakapi  ca  wanyan- 
kapi.  Yunkan  hena  ecinsniyan  econpi  on  wotehika  akipapi 
kin  wanyankapi  na  ablezapi.  Juclas  Machabeus  icante- 

sicin  na  owicakiyin  kta  on  mazaska  sokela  opawinge  wi- 
kcemna  kin  ake  nnm  Jerusalem  el  waunyewicakiciciyapi  kta 
on  iyayeye  na  wacewicakiciciyapi  kte.  Icin  ‘‘wicat’e  kin 
wacewicakiciciyapi  na  tawowalitanipi  kin  wicakicipajujupi 
kte  kin  he  woawacin  wakan  na  owicawaste  kin  heca  yelo” 
wowapi  wakan  kin  el  eyapi. 

Yunkan  ake  watohanl  toka  wicasa  kin  ake  natan  ahi. 
Canke  Judas  Machabeus  taakicita  kin  conalapi  kin  on 
napapi  kte  hcin.  Tka  Judas  hewicakiye:  “Hiya,  unt’api 
kte  kin  he  iyeunkicihantupi  ehantans,  wicasa  iyecel  oyate 
kin  wicunkicit’api  kte  lo ;  hecel  tuweni  istelunyanpi  kte 
sni  yelo,  ’  ’  eye.  Tka  taku  kokipapi  k’un  he  akipapi. 
Anunkatanhan  kin  wicota  kicikte  hpayapi,  k’eyas  Judas 
Machabeus  ko  ktepi ;  canke  oyate  kin  wasiglapi  na  heyapi : 
“Israel  oyate  niunkiyapi  k’un  he  was’ake,  k’eyas  ahiktepi,” 
eyapi. 


91.  “U  sipi  kte  k’un  he  wana  u  welo.” 

Judas  Machabeus  t’e  k’un  hehanyan  sunkaku  eya 
Jonathan  e  na  Simon  ewicakiyapi  ca  owecinhan  Juda  oyate 
kin  awanwicayankapi  na  woecon  ota  woitonpeya  econpi; 
tka  hehantan  itancanpi  owecihanhan  upi  kin  hena  Wakan- 
tanka  tanyan  kuwapi  sni  ca  is  eye  Juda  oyate  kin  tawacin 
kcankcanlapi  kin  hena  tanyan  igluhapi  sni.  Na  Wakan- 
tanka  wanjilahci  kin  he  oholapi,  k’eyas  haakabyela  i  on 
ecela  oholapi,  tka  cante  kic’unyan  econpi  sni.  Hunh  woope 
wakan  kin  istiyagna  awanyankapi  ca  oyate  kin  tehiya 
wicakuwapi,  tka  iyepi  kin  cante  mahel  lila  sicapi. 
Hena  “Pharisees”  ewicakiyapi;  hena  wanaic’ihmanpi  kin 
hecapi.  Na  okolakiciye  tokeca  wan  “Sadducees”  ewica- 
kiyapi  kin  hena  takuku  togye  onspewicakiyapi.  Hena 
wicat’e  kin  kinipi  kte  sni  keyapi ;  canke  oyate  kin  wicayui- 
jenapi.  Hecel  Juda  oyate  kin  tanyan  unpi  sni  ca  tona 
tuktektel  cante  kin  owotanpila,  heci  hena  Messias  wan 
iwahowicayapi  k’un  he  iyakipe  yankapi  na  yainahnipi  kte 
hcin.  Na  woeye  wan  Isaias  eye  k’un  he  eya  sna  eyapi: 
“Mahpiya  to  kin,  owotanla  un  kin  cuya  po;  na  mahpiya 

sape  kin,  imagajuya  po;  maka  kin  toke  naoko  na  etanhan 
VVanikiye  kin  oicaliya  ni.  ”  (Is.  45,  8). 

Na  ikce  \yicasa  maka  akanl  unpi  kin  oyasin  wosica 
iojupila  na  oiyokpaza  el  kpasinsin  yankapi  selececa.  Na 
tuwa  wankatanhan  itancan  heci  he  wanikiye  wanji  hiyuye 
sni  kinhan,  huteiyuhpalici  wotehi  akipapi  kta  kecinpi  Na 
wicasa  wokcan  kin  tokel  wawiwaktayapi  k’un  hena  wana 
ecutu,  tka  wanji  nahalici  ecetu  sni. 

Tona  Machabees  owe  kin  etanhan  icah  au  kin  hena 
oitancan  kin  on  sna  kicizapi  ca  oyate  kin  wana  tohanni 
ociwasteya  unpi  sni. 

Hecel  oyate  wan  tanka  “Romans”  ewicakiyapi  kin 
hena  owicakiyapi  kte  kin  on  wicakicopi;  canke  ahi.  Na 
owicakiyalpi  sni,  tka  ee  makoce  kin  tawaic’iyapi.  Canke 
wicasa  wan  Juda  oyate  etanhan  sni  ca  Herod  eciyapi  kin 
he  wicasayatapi  kahnigapi.  Na  he  waotape  s’e  waeconpi ; 
icin  eyas  Jacob  cinca  wan  Juda  eciyapi  kin  he  waekiye 
tka  k’un  “  Juda  woitancan  kin  kipi  kte  sni,  tohanyan  u  sipi 
kte  k’un  he  u  sni  kin  hehanyan,  na  he  oyate  kin  iwaktaya 
unpi  kte  lo.”  (Gen.  49,  10). 

Yunkan  wana  yuecetupi ;  icin  Roman  oyate  kin  he  Juda 
oyate  kin  etanhan  woitancan  kin  kipi.  Iho  Wanikiye  wan 
Jesus  eciyapi  kte  he  wana  u  welo,  wana  u  welo. 


WICOTAKUYE  TECA  KIN. 


1.  John  Baptist  tonpi  kta  na  yaotaninpi  kin  he. 

Herod  Juda  wicasayatapi  taanpetu  kin  el  wocekiye 
wicasa  wan  Zachary  eciyapi  ca  Abia  ospaye  kin  etanhan 
na  tawicu  kin  is  Aaron  tawe  kin  etanhan  na  Elizabeth 
eciyapi.  Nupin  owotanlapi  na  Wakantanka  tawoope  kin 
aliopapi  na  wiyaunpepica  sni  unpi. 

Yunkan  wakanheja  nicapi;  icin  Elizabeth  hoksi  yuha 
sni  un  na  nupin  kan  ayapi. 

Yunkan  wocekiye  wicasa  kin  waunyanpi  wicoh’an  kin 
ospaye  wanjitoktok  econpi;  canke  ospaye  iye  tawa  kin  is 
eya  watohanl  wicoh’an  kin  econpi.  Ehanl  Zachary  waazil- 
ton  sipi;  canke  tipi  kin  tima  iyaye  na  he  icunhan  oyate 
kin  oyasin  itankal  wacekiyapi.  Na  wana  waazilton.  Yun- 
kan  ungnahanla  ogligle  wakan  wan  akanl  waunyanpi  kin 
iislayatanhan  hinajin;  canke  Zachary  wakokipe.  Yunkan 
ogligle  wakan  kin  hekiye:  “Wakokipe  sni  yo,  Zachary, 
waceyakiye  kin  nah’onpi  ca  nitawicu  Elizabeth  hoksila  wan 
niciyuha  kta  ca  lie  John  eya  casyaton  kte  lo,”  ekiye  na 
“Wowiyuskin  na  woiyokipi  ko  niciyankin  na  tonpi  kin 
on  wicota  iyuskinpi  kte  lo;  icin  Wakantanka  itokab  tanka 
kte  lo.  Mini  sa  mini  wakan  ko  takuni  yatkin  kte  sni  na 

tonpi  sni  itokab  Woniya  wakan  kin  on  ojula  kte  lo.  Na 
Israel  cinca  ota  Itancan  Wakantanka  etkiya  wicayahomni 
kte  lo.  Na  Elias  toksape  na  towas’ake  kin  yuha  itokab 
yin  kte  lo.  Hecel  atewicayapi  towiyukcanpi  kin  cinca- 
wicayayapi  kin  onspewicakiyin  kte  na  tona  wicalapi  sni 
kin  hena  owotanla  unpi  toksape  kin  etkiya  wicayuhomni 
kte  na  oyate  wan  iglasutapi  kin  Itancan  kin  kicagin  kte 
lo,”  ekiye. 


Yunkan  Zachary  ogligle  wakan  kin  hekiye:  “Le  taku 
on  slowayin  kte  hwo?  Icin  wimacahcala  na  mitawicu  kin 
kan  yelo,”  ekiye. 

Yunkan  ogligle  wakan  kin  ayuptin  na  hekiye:  “Gabriel 
Wakantanka  itokab  najin  kin  he  miye  yelo.  Na  wocici- 
yakin  na  wotanin  waste  kin  lena  onah’onciyin  kta  ca  u 
masipelo.  Iho,  mioie  kin  lena  wicayala  sni  kin  on  tohan 
taku  eciciye  kin  hena  ecetu  sni  kin  hehanyan  iesni  yaun 
kte  lo,  tohan  yuecetupi  sni  kin  hehanyan.” 

Zachary  tehan  tankal  glicu  sni  kin  on  oyate  kin  lila 
tehan  apepi  on  iyus ’inyayapi.  Na  ohanketa  glinape,  k’eyas 
ia  okihi  sni ;  canke  nape  on  wiwicakiyute.  Canke  tipi 
wakan  el  waawanyanke  k’un  he  ihunnikiya ;  canke  kigle. 

2.  Jesus  Christ  tonpi  kte  na  yaotaninpi  kin  he. 

Galilee  makoce  kin  ekta  Nazareth  otonwahe  el  wiko- 
skalaka  wan  lila  waste  ca  ti  na  he  Mary  eciyapi.  Na 
ynzin  kte  cin  he  David  tatiwahe  etanhan  na  Joseph  eciyapi. 

Yunkan  ."Wakantanka  otokahe  eciyatanhan  witansna 
un  wan  glahnige  na  Wanikiye  wan  tonpi  kte  kin  he  hunku 
kte;  yunkan  he  Mary  e.  Yunkan  woahtani  cola  tonpi  na 
takuni  sica  iyukcan  sni  icage.  Na  wana  wikoskalaka 


iyehantu,  kin  lehanl  Wakantanka  Gabriel  ogligle  wakan  kin 
Mary  ti  el  ye  si;  canke  el  i  na  hekiye:  “Ciyuonihan, 
wowaste  kin  onijula,  Itancan  kin  nicica  un,  winyan 
wicopeya  niye  niyawastepi,  ’  ’  ekiye.  Yunkan  Mary  oie  kin 
nah’on  el  inihan  na  wokiyakapi  kin  he  tokel  ka  heci  he 
awacin.  Yunkan  ogligle  wakan  kin  hekiye:  “Wakokipe 
sni  yo,  Mary!  Wakantanka  onsinila  yelo.  Iwakta  yo, 
hoksiyeksuyin  kte  lo;  na  hoksila  wan  luha  kte  lo;  na  he 
Jesus  eya  casyaton  kte  lo.  Na  woimna  kte  na  Iyotan 
Wankatuya  kin  he  cinca  kin  eciyapi  kte  lo.  Na  atkuku 
David  woitancan  yuha  k’un  he  Wakantanka  iye  k’u  kte 
na  Jacob  ti  kin  el  ohinniyan  itancan  kte  lo,”  ekiye. 

Yunkan  Mary  hekiye:  “Wicasa  slolye  sni  waun  ca 
tokeske  le  iyecetu  kta  he?”  ekiye.  Yunkan  ogligle  wakan 
kin  ayuptin  na  hekiye:  “Woniya  wakan  kin  el  niu  kte 
na  Iyotan  Wankatuya  towas’ake  kin  aonihanzin  kta  ca 
wakan  wan  luha  kte  cin  he  Wakantanka  cinca  kin  eciyapi 
kte  lo.  Na  Elizabeth  nicepansi  kin  he  wana  winuhcala, 
k’eyas  is  eya  hoksikiksuye  lo,  na  hoksi  yuha  sni  un  eciyapi 
k’un  he  wana  le  wi  isakpe  yeio;  icin  Wakantanka  etkiya 
taku  okihipica  sni  wanice  lo.  ” 

Yunkan  Mary  tawat’elya;  canke  hekiye:  “Iho,  Itancan 
woilagmaya  ca  tokel  ehe  kin  iyecel  ecamicionpi  ni,”  ekiye. 
Canke  ogligle  wakan  kin  ihpeya  kigle. 

3.  Mary  Elizabeth  cepansitku  kin  wanglak  i  kin  he. 


Mary  witansna  un  kin  he  wana  Wakantanka  cinca  kin 
hunku  ca  on  wowitan  tanka  yuha,  k’eyas  waunkic’ila  sni 


nains  wiciwankabic’iye  sni.  Cepansitku  winuhcala  el  taku 
nah’on  k’un  he  lila  awiyukcan  na  ikiciyuskin  na  okiyin 
kte  hcin.  Canke  igluwinyeya  na  he  oski  makoce  el  Juda 

otonwahe  wan  etkiya  iyaye  na  Zachary  ti  el  hihunni  na 
iyuskinyan  hoyewicakiye.  Yunkan  Elizabeth  Mary  wan- 
yanke  el  Woniya  wakan  kin  ojula  kin  he  wanyankin  na 
hotankakiya  hekiye:  “Winyan  wicopeya  niye  niyawastepi 
na  nitancan  el  oicage  kin  he  yawastepi.  Taku  waste 
ecamon  welaka,  Itancan  mitawa  kin  hunku  kin  he  el  mahi 
so?  Wacet’unyagla  sni  kin  on  wakanyan  niyawastepi  na 
Itancan  taku  oniciyake  k’un  iyecetu  kte,”  ekiye. 

Yunkan  Mary  witansna  un  kin  is  eya  hekiye:  ‘‘Minagi 
kin  Itanean  kin  yatanka  na  mitaniya  kin  he  Wakantanka 
Wanikiye  mitawa  kin  on  wiyuskin  un  we;  icin  tawoilake 
ehakela  kin  eyas  ayuta  ye.  Iho,  letanhan  wicoicage  kin 
oyasin  wakan  waste  eya  casmatonpi  kte;  icin  tuwa  iyotan 
was’ake  kin  na  caje  wakan  kin  he  wicoh’an  tanka  ecamakion 
we.  Na  tona  ahopapi  kin  hena  wicoicage  na  ake  wicoicage 
kin  onsiwicala  kte.  Iye  isto  kin  on  wowas’ake  glutanin 
na  tona  cante  mahel  wasteic’ilapi  heci  hena  owicayublece. 
Na  was’aks’akapi  kin  wicayuhukuya,  k’eyas  kul  unpi  k’un 
hena  wicayuwankapaya  ye.  Locinpi  kin  hena  imnawicaye, 
tka  wijica  kin  wotesni  iyayewicaya  ye.  Hunkawicunyanpi 
Abraham  na  iye  cincapi  kin  tokel  owicakiyake  k’un  ecel 
towaonsila  on  wicakiksuye  na  tawoilake  Israel  oihanke 
wanil  ihawicakta  un  we,”  eye. 

Olowan  wan  ‘  ‘  Magnificat  ”  eciyapi  kin  he  wastehca  ca 
wocekiye  kin  el  lehanyan  tehilapi  na  ahiyayapi  s’a, 

Mary  wi  yamni  wahecetuya  Elizabeth  kici  un  na 
icunhan  lila  okiyin  na  kigle. 

4.  John  Baptist  tonpi  kin  he. 

Wana  iyehantu;  yunkan  Elizabeth  hoksiyuha  na 
hoksilala  wan  yuha.  Canke  ikiyela  tipi  nains  titakuye 
kin  oyasin  Itancan  kin  lila  onsila  kin  he  nah’onpi  na  lila 
ikiciyuskinpi.  Na  anpetu  isaglogan,  ehanl  hoksicala  kin 
wahlayapi  kta  hipi  na  atkuku  kin  iyecel  Zachary  eya 
castonpi.  Eyas  hunku  kin  wicala  sni  na  heye:  “Hiya, 
John  eciyapi  kte,”  ewicakiye.  Yunkan  lieyapi;  “Toketu 
hwo?  Takuwicayaye  kin  tuweni  hecel  eciyapi  sni  yelo,” 

ekiyapi  na  atkuku  kin  tokel  hoksila  kin  caston  kta  heci 
ikiyutapi.  Yunkan  akanl  owapi  wan  la  na  el  “John  eya 
caje  yelo”  eya  owa,  Yunkan  iheceglala  ceji  kin  kiyuskapi; 
canke  ia  liingle  na  Wakantanka  yatan.  Yunkan  oyasin 
lila  iyus’inyayapi  na  lieyapi :  “Le  hoksila  kin  le  taku  kta 
hwo?”  eyapi.  Hecel  atkuku  Zachary  Woniya  wakan  ojula; 
canke  leye:  “Itancan  Wakantanka  Israel  tawa  kin  he 
taoyate  kin  el  wicahi  na  opewicakiton  kta  ca  yatanpi  ni. 
Na  tawoilake  David  ti  kin  el  he  wan  on  niunpi  kin  pa- 
woslal  eunkiciglepi,  icin  otokahetanhan  wicasa  wokcan 
i  k’un  on  iyakiglegle  iwahounyanpi  na  tokawicunyanpi 
kin  na  tona  unkoyusinkapi  kin  napewicayin  kte  na  ate- 
wicunyanpi  kin  onswicala  kte  na  wicotakuye  wrakan  kin  na 
Abraham  ateunyanpi  kin  taku  yugal  iwahoye  k’un  he 
kiksuyin  kte  lo.  Hecel  tokawicunyanpi  kin  napiyeya  un- 
yuzapi  kin  etanhan  unkikikcupi  kinhan,  wikopesni 
wicowaste  na  wicoowotanla  el  ohounlapi  kte,  tolianyan  un- 
nipi  kin  hehanyan. 

“Na  niye,  cinks,  wicasa  wokcan  wan  Iyotan  Wankatuya 
tawa  kin  he  eniciyapi  kte  lo;  icin  Itancan  kin  itokab  ni 
na  tacanku  kin  winyeya  yecagin  kte  lo.  Ilecel  taoyate  kin 
niwicayin  kte  cin  he  okahnihwicayayin  kte  na  Wakan- 
tanka  onsiwicala  kte  hcin  kin  on  woahtani  kin  wicakicipa- 
jujupi  kte. 

‘  ‘  Heon  nakun  tuwa  wankatanhan  u  kin  el  unhipi  na  tona 
oiyokpaza  nahan  wicont’e  ohanzi  kin  el  unpi  kin  hena 
iyoyamwicayin  kte  na  si  kin  wookiye  canku  kin  ogna 
unkayapi  kte  lo,”  eye. 

Zachary  woie  kin  lena  wamahetuyakel,  Woniya  wakan 
kin  etanhan,  eya  ca  wasteste,  na  lila  wicake.  Tokel  eye 
k’un  oyasin  ecetu. 

5.  Mary  na  Joseph  wakan  kiciyuzapi  kin. 

Mary  witansna  un  kin  Wakantanka  cinca  kin  hunku, 
k’eyas  woope  kin  on  wieasa  wan  hignayin  kte  na  he  hecetu. 
Icin  liecel  tuweni  yasicin  kte  sni  na  wicasa  kin  he 
anakiciksin  na  wakicamna  kte.  Yunkan  wicasa  kin  he 

Joseph  e,  wicasa  kin  owotanla  na  takuni  sica  slolye  sni 
un,  na  canpajipapi  kin  lie  tawicoli’an. 

Canke  wana  tipi  wakan  el  kiciyuzapi  na  hetanhan  Nazareth 
otonwahe  el  tipi.  Yunkan  Joseph  woanahme  tanka  kin  he 
slolye  sni.  Yunkan  witansna  un  kin  he  hoksiyuha  kte  kin 
he  watohanl  ableze  na  lila  icantesice  na  tokel  h’an  kta 
tanin  sni.  Tka  sil  wiyaunpin  nains  asilwoyakin  kta  tawa- 
t’elye  sni  na  kici  un  cin  sni ;  canke  nahmakel  kiigluspin  kta 
wacinyuze.  Yunkan  hena  hecel  awacin  unhe  kin  icunhan 
ogligle  wakan  wan  oihanble  ogna  Joseph  el  taninic’iye  na 
hekiye:  “Josepli,  David  cinca  kin,  Mary  nitawicu  kin  luha 
kte  kin  he  kokipe  sni  yo;  hoksiksuye  kin  he  Woniya 
wakan  kin  etanhan  yelo.  Na  hoksila  wan  yuha  kte  cin 
he  Jesus  eya  casyaton  kte  lo.  Icin  iye  toyate  kin  woahtani 
kin  wicakicipajuju  kte  lo;  na  wicasa  wokcan  kin  taku 
Itancan  on  oyakapi  kin  hena  yuecetupi  kta  ca  heon  lena 
oyasin  lecel  econpelo.  Na  lecel  eye  lo:  Iwakta  po,  witan- 
sna  un  wan  hoksiksuyin  na  hoksila  wan  yuha  kte  lo.  Yun- 
kan  Emmanuel  eya  castonpi  kte  lo;  he  Wakantanka  unkici- 
capi  un  kin  he  kapelo, ’ ’  ekiye.  Canke  Joseph  kikta  el 
ogligle  wakan  kin  tokel  econ  si  k’un  ecel  econ  na  tawicu 
kin  ikikcu  na  lila  yuonihanyan  kuwa  na  tanyan  kici  un. 
Ho  hecel  tuwa  wokakije  akipa  kes,  Wakantanka  wacinya 
can  tanyan  oihunni. 

6.  Jesus  Christ  tonpi  kin. 

Hekta  omaka  opawinge  wikcemna  wanji  sam  opawinge 
napciyunka  sam  iyaya,  hehan  Roman  oyate  kin  maka  akanl 
ataya  itancanpi  na  wicasayatapi  tanka  kin  Caesar  Augustus 
eciyapi  kin  he  wasakehce.  Oyate  ota  na  Juda  oyate  kin 
ko  wicayuha.  Na  Juda  makoce  na  Syria  makoce  kin  nupin 
icikoyake,  na  hel  itancan  wan  Cyrinus  eciyapi  kin  he 
yanke.  Yunkan  Caesar  wicasa  tona  wicayuha  kin  slolyin 
kta  on  oyate  ataya  wicayawapi  na  caje  oikwapi  kta  wicasi. 
Na  wicasa  otoiyohi  otonwahe  tawapi  kin  el  econpi  kta 
ca  itehanyan  tipi  esa,  ekta  yapi  kte.  Canke  wana  Nazareth 
el  wicoh’an  econpi  kte  kin  he  yaotaninpi;  canke  Mary 

Joseph  kici  nah’onpi.  Yunkan  wotanin  kin  otehike;  icin 
nupin  David  tatiwahe  na  we  etanhanpi;  canke  Bethlehem 
otonwahe  kin  ekta  yapi  kte,vk’eyas  wana  Mary  hehanyan 
oiglagya  un  kta  iyececa  sni,  k’eyas  ena  oiglonicapi  nains 
siliapi  sni  Wakantanka  wawicasi  kecinpi  on  is’os’oya 
kicinc’iyapi.  Heconpi  na  iwastegla  Bethlehem  etkiya 
yapi  na  anpetu  iyamni  el  iyus’oyakel  ihunnipi.  Yunkan 
wicota  ahi;  canke  Joseph  tiiyaza  hiyaya,  k’eyas  tukteni 
owicakan  sni  na  tukteni  wicakiyukanpi  kta  tawat’elyapi 
sni. 

Canke  kawingapi  na  Bethlehem  itankatanhan  wani- 
yanpi  onajin  wan  han  ca  tima  ipi  na  hel  hpayapi.  Yunkan 
anpetu  wan  el  Mary  hoksiyuha  kte  kin  he  hehantu.  Hecel 
Jesus  Christ  Wakantanka  cinca  kin  hancokanyan 
ehanl  yuhapi.  Na  Messias  AYanikiye  wan  tehan  apepi 
k’un  he  maka  akanl  taninic’iye.  Yunkan  Mary  hoksicala 
kin  sina  on  oholaya  opemni  na  cankaoskokpapi  wan  el 
ekiunpe  na  cankpeska  makagle  cekiya  najin. 


7.  Ogligle  wakan  kin  tokel  tahca  sunkala  awanyankapi 
kin  el  hosi  wicakahipi  kin  he. 

Jesus  Wakantanka  cinca  kin  wicasa  ic’icagin  na  unki- 
yepi  on  igluciscilahce  ca  tona  igluhukuyapi  na  wastei- 
glawapi  sni  heci  hena  tewicaliila.  Na  ecakel  igluwalipanica 
ca  tona  woyuha  ota  yuhapi  sni  Wakantanka  okiwanjila 
oholapi  kin  hena  wicacin. 

Hanwakan  kin  el  wicasa  k’eya  Bethlehem  etan  wiyohin- 
yanpatakiya  talica  sunkala  awanwicaglakapi.  Wicasa 
owotanlapi  na  Messias  wan  u  kta  iwaktapi  kin  hecapi. 

Yunkan  ungnahela  ogligle  wakan  wan  el  wicahi  na 
mahpiya  kin  lila  iyotanin  na  Wakantanka  tawowiyakpa 
kin  ohomni  iyojanjanwicaye ;  canke  lila  nihinciyapi. 
Ehanl  ogligle  wakan  kin  hewicakiye:  “  Wakoyakipapi  kilo! 
Ilio,  wowiyuskin  tanka  na  wotanin  waste  oyate  kin  owan- 
caya  ecel  yin  kta  ca  hosi  ciahipelo.  Le  anpetu  kin  el 
David  otonwahe  kin  el  Wanikiye  wan  nicitonpi ;  na  Christ, 

Itancan  kin  he  e  yelo.  Na  on  iyeyakiyapi  kte  kin  he 
le  e  yelo :  Hoksiunpapi  wan  sina  on  opemnipi  na  eankao- 
skokpapi  wan  el  yunka  ca  iyeyayapi  kte  lo,”  ewicakiye. 

Hehanl  ungnahela  ogligle  wakan  ota  ogligle  wakan  wan 
waeye  k’un  he  kici  taninic’iyapi  na  Wakantanka  yatanpi 
na  heyapi:  “Iyotan  wankatuya  ekta  Wakantanka  wowitan 
yuha  ni;  na  maka  akanl  wowahwa  kin  wicasa  wicotawacin 
wastepi  kin  yuhapi  ni,”  eyapi  na  unyan  iwicayayapi. 

Yunkan  tahcasunkala  awanyankapi  kin  hekiciyapi : 
“Ito,  Bethlehem  ekta  unyanpi  na  Itancan  taku  wan  unkoki- 
yakapi  kin  lie  wanunyankapi  kte  lo,”  eyapi  na  etkiya 
iyayapi.  Na  wana  el  ihunnipi  el  Mary  Joseph  kici 
wanwicayankapi  na  hoksicala  wan  cankaoskokpapi  wan  el 
yunka  ca  wanyankapi.  Na  wanyankapi  el  hoksiounpapi 
wan  on  wicoie  nah’onpi  k’un  he  wowicake  ca  slolyapi. 
Canke  ogligle  wakan  eya  wanwicayankapi  kin  hena  oyasin 
hutipak’oya  oyakapi.  Na  lila  iyus’inyayapi,  k’eyas  Mary 
woyakapi  kin  cante  mahel  awacin  un.  Yunkan  tahca 
sunkala  awanyanke  kin  kiglapi  na  wanah’onpi  k’un  he 
owancaya  yaotaninpi  na  Wakantanka  yaonihanpi. 

8.  Wahlayapi  kin  he. 

Aclam  na  Eva  Wakantanka  wanah’onpi  sni  ca  wotehi 
tanka  akipapi  na  cinca  kin  oyasin  is  eya  tehi  slolyapi. 
Ilecel  Wakantanka  cinca  kin  Jesus  Christ  wicasa  ic’icage 
el  waonspeunkiyapi  kte  hcin  na  iyowangunkiyapi  kta  ca 
woope  wakan  kin  tanyehci  anagoptan.  Na  nahahci 
hoksiunpa,  k’eyas  waanagoptan  kta  tawacin.  Jesus  wana 
anpetu  saglogan.  Yunkan  Juda  oyate  kin  el  lecel  woope 
wan  yuhapi :  “Wicoicage  nitawapi  kin  el,  yatipi  kin  el 
tona  wica  wicatonpi  ehantans,  wicayuhapi  na  isaglogan 
can  el  wawicahlayapi  kte  lo.  ”  (Gen.  17,  12).  Hecel 
Wakantanka  Abraham  econ  si  ca  ohinniyan  econpi ;  icin  he 
miniawicakastanpi  kin  he  ekiya  econpi. 

Canke  Jesus  wowahtani  nice,  k’eyas  iyukakisya  ecaki- 
conpi.  Woope  k’un  he  ahopapi  kte  hcin  on  econpi. 

Hehanl  ogligle  wakan  kin  tokel  econ  wicasi  k’un  ecel 
Jesus  castonpi. 

Wahlayapi  kin  he  wocekiye  kin  el  January  wiyawapi 
tokahe  el  wokiksuyeunyanpi. 

9.  Jesus  tipi  wakan  el  gloipi  kin  he. 

Jesus  wana  anpetu  wikcemna  topa  wahecetu  ihunni; 
ehanl  tipi  wakan  el  glohipi  na  Wakantanka  k’upi  kte;  icin 
wowapi  wakan  el  lecel  owapi:’  “Tona  tokapapi  kin 
hena  otoiyohi  Itancan  kin  kiyuwakanpi  kte  lo.  ”  Na  hun- 
kupi  kin  ko  woope  on  tipi  wakan  kin  ekta  yapi  na  igluskapi 
kte.  Talica  sunkala  cincala  wan  e  na  wakinyela  wan  hece 
sna  wowaunye  aipi.  K’eyas  wahpanica  kin  e  wakinyela 


nunblala  sna  wowaunyin  kta  aipi.  Hehanl  wocekiye 
wicasa  kin  acewicakiya  on  wicayuskapi. 

Yunkan  Mary  witansna  un  na  woalitani  cola  na  Wakan- 
tanka  cinca  kin  hunku,  k’eyas  wocekiye  wicasa  kin  wace- 
kiciciye  si  na  wahpanica,  canke  wakinyela  num  wowaunye 
ahi.  Mary  Jesus  iyecel  igluhukuciyela  na  woope  kin  ahopin 
kte  hcin  kin  on  hecon. 

Jesus  hecel  tipi  wakan  el  glohipi  kin  icunhan  wica- 
hcala  wan  Simeon  eciyapi  kin  is  eya  hihunni.  Wicasa  kin 
owotanla  na  Wakantanka  ecela  wastelake  na  Messias  kin 
iwaktaya  un;  canke  Woniya  wakan  kin  el  un.  Na  t’e  sni 
itokab  Messias  kin  wanyankin  kte  kin  he  Woniya  wakan 

kin  etanlian  slolye.  Na  wana  iyehantu  kin  Woniya  wakari 
on  Simeon  tipi  wakan  tima  i.  Yunkan  lioksicala  kin  wan- 
yankin  na  he  Messias  kin  e  ca  ableze.  Ynnkan  lila  wiyuskin 
na  Wakantanka  yawaste  na  Jesus  katako  yuha  heye: 
‘  ‘  Itancan,  tokel  ehe  k’un  he  nitawoilake  kin  wana  wahwaya 
iyayeyayin  kte  lo.  Miista  kin  on  wowanikiye  wan  oyate  kin 
oyasin  wicitokab  yakage  cin  he  wanblake  lo;  woijanjan 
heca  kta  ca  tona  slolniyapi  sni*  kin  hena  iyoyamwicayin  kte 
lo.  Na  on  Israel  nitoyate  kin  cajeyatapi  kte  lo,  ”  eye. 
Yunkan  atkuku  na  hunku  kin  Jesus  on  taku  oyakapi  kin 
iyus’inyayapi.  Ehanl  Simon  acewicakiyin  na  liunku  Mary 
hekiye:  “Le  kahnigapi  na  on  Israel  el  wicota  hinlipayapi 
na  wicota  inajinpi  kte;  na  wowapetokeca  s’e  eglepi  woaki- 
nilyapi  kte  lo.  Na  niye  ninagi  kin  miwakan  icanipin  kte 
lo.  Hecel  wicocanteoyuze  ota  etanhan  woyuaslaye  kte  lo,” 
eye.  Hehanl  wokcan  winyan  wan  Anna  eciyapi  ca  Phanuel 
cunwintku  ca  tima  hiyu.  He  wana  winuhcala;  hignaton 
na  iomaka  sakowin  el  wiwazica  na  ecel  omaka  wikcemna 
saglogan  sam  tob  ihunni.  Na  tipi  wakan  kin  yuheyapaya 
sni  na  okiwanjila  akih’anic’iyin  na  Wakantanka  cekiya  un. 
Yunkan  is  eya  Messias  kin  iyekiya;  canke  cantewasteya 
Wakantanka  yatan  na  wicasa  wastepi  kin  cajewicakiyate. 

Canke  hecel  wana  woope  k’un  yupiyakel  yustanpi;  na 
hecena  Galilee  ekta  iye  taotonwahepi  Nazareth  ekta  kiglapi. 

10.  Wicasayatapi  yamni  wiyohiyanpatanhan  Messias 
wanyank  ahi  kin. 

Jesus  tonpi  na  iyohakab  watohanl  wicasayatapi  yamni 
wiyohiyanpatanhan  woyuha  wasteste  yuha  Jerusalem  el 
ahihunni  na  heyapi :  “Juda  oyate  kin  el  wicasayatapi  wan 
lecala  tonpi  kin  tuktel  un  hwo  ?  He  tawicahpi  kin  wiyohi- 
yanpatahan  wanunyankapi  ca  unyuonihanpi  kta  on  unhi- 
pelo,”  eyapi.  Herod  wicasayatapi  kin  lieyapi  nah’on  el 
Jerusalem  el  ounyeye  kin  ob  inihinciyapi.  Canke  Herod 
waunye  itancan  na  oyate  kin  el  wowapi  kagapi  hena 
oyasin  wicakico  na  tuktetu  ca  Messias  kin  he  tonpi 
kte  kin  he  iwicayunge ;  canke  hekiyapi :  “  J uda  makoce, 

Bethlehem  otonwahe  kin  hetu  yelo;  leunkeyapi  kin  lecehci 
wokcan  wicasa  kin  owapelo:  “  “  Na  nis  Betlilehem  Juda 
makoce  el  onipa  kin,  otonwalie  tantanka  kin  wiciokpaniyan 
yaun  sni  yelo ;  icin  wicasayatapi  wan  Israel  mitaoyate 
itancanyan  ayin  kte  kin  he  enitanhan  ca  u  kte  lo,”  ”  eyapi. 

Hehanl  Herod  wicasayatapi  k’un  hena  nahmala  wicakico 
na  wicahpi  k’un  he  tohan  tanin  kin  he  iwicayunge  na  Bethle- 
hem  ekta  ye  wicasi  na  hewicakiye:  “Yapi  na  hoksiounpapi 


kin  he  lila  ole  po  na  iyeyayapi  kin,  hosi  makaku  po;  ito, 
mis  eya  bluonihan  kte  lo,  ’  ’  ewicakiye ;  canke  etkiya  iyayapi. 
Yunkan  wicahpi  wan  wiyohiyanpatanhan  wanyankapi  k’un 
he  ake  wicitokab  hiyaya;  canke  wiyuskinpi  na  iyayuhkiya 
yapi.  Yunkan  tipi  wan  iwankab  wicahpi  kin  atans’in  han ; 
canke  tima  iyayapi  na  hoksiounpapi  kin  liunku  Mary  kici 
wanwicayankapi  na  wiyuskinpi.  Na  wocet’ungla  yuha- 
sniyan  makata  ihpic’iyapi  na  oholapi.  Na  wopahte  gluble- 
capi  na  mazaska  zi  na  cansin  na  pejuta  wastemna  hecek- 
cekel  kahipi. 

Hehanyan  taku  kin  oyasin  tanyan  iglustanpi;  canke 
upi  k’un  ogna  ake  glapi  kta  tawacinpi,  k’eyas  ogligle 

na  Egypt  makoce  kin  iyonapa  po ;  na  hena  tohan  tak  ecieiye 
sni  kin  hehan  hena  ounyeya  yo;  Herod  hoksiounpapi  kin 
kte  kta  on  lila  igni  kte  lo,”  ekiye.  Canke  Joseph  wancak 
kikta  na  Mary  yuhicin  na  oh’ankoyakel  kicinc’iyapi  na 
hecena  hanhepi  hankeya  Egypt  etkiya  napapi. 

Wicasayatapi  k’un  hena  Jerusalem  ekta  kipi  sni ;  canke 
Herod  lila  sigla  na  taakicita  kin  ye  wicasi  na  Bethlehem 
el  na  itaoksan  wicoti  kin  ecel  hoksicala  kin  tona  hoksilapi 
heci  hena  owicalepi  na  tona  omaka  num  ihunnipi  sni  kin 
hena  kte  wicasi.  Ecel  econpi  on  oyate  kin  lila  wicaceya 
tanka.  Yunkan  he  wana  wokcan  wicasa  wan  Jeremias 
eciyapi  kin  he  toie  k’un  he  iyecetu :  ‘ 4  Rama  el  wicaho  wan 


wakan  wan  toihanblepi  el  Herod  etkiya  yapi  kte  kin 
iyowicakisni.  Canke  ocanku  tokeca  wan  ogna  tamakocepi 
etkiya  kiglapi. 


11.  Egypt  makoce  etkiya  onapapi  kin  he. 

Wicasayatapi  yamnipi  k’un  hena  wana  kiglapi;  ehanl 
ogligle  wakan  Joseph  toihanble  el  igluotanin  na  hekiye: 
“Najin  hiyayin  na  hoksiunpapi  kin  hunku  kici  ewicayayin 

nali’onpi  na  wicaceye  na  kicanpi  ota;  na  Racliel  cinca  kin 
oihankepi  on  owewicakiceyin  na  yncanlasnipica  sni.’, 

Ho,  hecel  hoksila  ota  wicakasotapi,  k’eyas  Wakantanka 
cinca  kin  iyeyapi  okihipi  sni.  Joseph  na  Mary  Jesus  kici 
Egypt  makoce  kin  el  zaniyan  hihnnnipi  na  otonwahe  wan 
Heliopolis  eciyapi  ca  el  ahitipi.  Na  Joseph  wowasi  econ 
on  tanyan  wakamnapi  na  on  wotapi.  Hel  omaka  tona 
yankapi  kin  hena  oyakapi  sni.  Watohanl  Herod  t’a;  canke 
ake  oihanble  el  ogligle  wakan  kin  Joseph  el  taninic’iyin  na 


hekiye:  “Kikta  na  hoksila  kin  hunku  kin  kici  ob  Israel 
makoce  kin  ekta  gla  po;  tona  hoksila  kin  cokonpi  k’un 
hena  wana  t’apelo,”  ekiye.  Canke  cantewasteya  akiyagle 
na  kiliunnipi. 

Yunkan  Archelaus  Juda  makoce  kin  el  Herod  atkuku 
kin  eekiya  wicasayatapi  yanka  ca  Joseph  nah’on  na  etkiya 
gni  kta  tawatelye  sni.  Is  eya  Archelaus  wicasa  kin  lila 
sica  canke.  Yunkan  ake  ogligle  wakan  wan  Joseph  istinme 
el  igluotanin  na  wokiyake  na  Galilee  makoce  kin  etkiya  ye 
wicasi;  canke  econpi  na  Nazareth  otonwahe  kin  el  tipi. 

Hecel  wokcan  wicasa  k’un  taku  eye  k’un  yuecetupi : 
“Nazarene  wieasa  eciyapi  kte  lo,”  eye  k’un  he. 

12.  Jesus  hoksila  kin  Jerusalem  ekta  tipi  wakan  kin 
el  iyeyapi  kin. 

Jesus,  Mary,  na  Joseph  wana  Nazareth  el  tipi  na 
wowasi  econpi  on  waiglamnapi.  Na  Jesus  wana  hoksila 
watoketuka ;  canke  atkuku  na  hunku  kin  owicakiye.  Na 
wocekiye  etanhan  woope  on  taku  econ  wicasipi  heci  is 
eya  ahopapi  na  econpi.  Yunkan  wica  kin  oyasin  omaka 
iakenunpapi  kin  hetanhan  omaka  iyohila  anpetu  wakan 


tanka  yamni  sna  Jerusalem  el  ai  na  sna  tipi  wakan  el  sna 
wacekiyapi;  canke  Joseph  is  eya  Mary  kici  opapi.  Na 
hehanyan  wana  Jesus  omaka  iakenunpa;  canke  is  eya  yin 
ktehcin;  canke  opa.  Canke  Nazareth  oyate  kin  Jerusalem 
ekta  ai  na  Wohiyaye  anpetu  el  tanyehci  glustanpi,  kin 
hehan  oyasin  glicupi,  eyas  Jesus  el  opa  sni.  Jerusalem 
ektana  un,  k’eyas  atkuku  na  hunku  kin  ptayela  agle  kin 
egna  wicopeya  un  kecinpi  na  on  nagiyeic’iyapi  sni  na  anpetu 
wan  ataya  ignipi  sni  yapi  na  ecel  htayetu  okihpayapi. 
Yunkan  hehanl  tokel  waslolyapi  kta  iyeceea  kin  nains 
watakuyapi  kin  ecel  ikignipi,  k’eyas  tuweni  wanyankapi 
sni. 

Canke  Mary  Joseph  kici  icante  hunkapi  sni  nas  icica- 
winyan  kawingapi  Jerusalem  etkiya ;  na  ehunnipi  el  enana- 
kiya  ikignipi,  k’eyas  iyeyapi  sni. 

Na  yamni  can  el  tipi  wakan  kin  ekta  ipi.  Yunkan 
wicasa  woonspe  yuhahce  kin  leca  k’eya  wicicokab  yanka 
*na  taku  eyapi  k’un  hena  anagoptan  nains  waayupta  yan- 
kahe.  Canke  tona  taku  eye  kin  nah’onpi  k’un  hena  tawoonspe 
kin  woitonpeyapi  na  imnapi ;  takuku  wamahetuyakel 
owicakiyaka  canke.  Yunkan  wicasa  waonspe  wicicokab 
yanke  kin  he  is  eya  Mary  Joseph  kici  wanyankapi  na 
iyus’inyayapi ;  canke  hunku  kin  hekiye:  “Cinks,  takuwe 
lecel  ecaunyecionpi  he?  Niyate  kici  wocantesica  yuha 
unkonilepi,”  ekiye.  Yunkan  Jesus  inihinciye  esa  sni  heya 
waayupte;  “Takuwe  omayalepi  hwo?  Eca  atewaye  kin 
tawicoh’an  kin  hena  wakuwa  kte  kin  he  slolyayapi  sni 
yelaka?”  ekiye.  Iyopewicaye  s’e  lena  heye,  k’eyas  hecetu 
sni,  inse  waonspewicakiyin  kta  on  heye.  Wakantanka  taku 
econ  unsipi  ehantans,  na  wasteunlakapi  kin  hena  kakisun- 
yanpi  esa,  takuni  inapesniyan  waanaungoptanpi  kte  iyececa. 
Wakantanka  itancan  iyotan  tanka  ca  he  on;  eyas  is  eya 
hunku  kin  na  Joseph  woeye  hena  okahnigapi  sni ;  tka  Mary 
cantemahel  gluha  na  awacin  un. 

Na  wana  kiglapi  na  Nazareth  ekta  kipi  na  hel  Jesus 
hunku  kin  na  Josepli  tanyan  wicakuwa.  Ohinniyan  taku 
econ  sipi  kin  yupiyakel  sna  econ.  Na  Joseph  t’e  kin  iyohakab 
iye  hunku  kin  gluha.  Na  koskalaka  icage  kin  icunhan 
iwastela  toksape  na  tawaste  kin  glutanin.  NaWakantanka  na 
wicasa  kin  iyuha  Jesus  cantekiyapi. 


13.  John  Baptist  (waminiakastan)  wawahokonkiye  kin. 

Jesus  omaka  wikcemna  yamni  Nazareth  otonwahe  el 
castaninic  ’iye  sni  hunku  kici  ti  na  lila  okiye,  k’eyas  takuni 
tankinyan  econ  sni. 

Na  wana  hehanyan  iyekicihantu  ca  oyate  kin  el 
taninic’iyin  kte  ca  wicasa  wokcan  wan  Isaias  toie  eya 
wowapi  el  owapi  k’un  hena  yuecetupi : 

“Wicaho  wan  makoskanl  leya  pan  omani:  Itancan 
tacanku  kin  winyeya  kicago  po ;  na  ocanku  kin  kiciyuowotan 
po ;  osmaka  oyasin  ojuyapi  kte  na  palia  kin  oyasin  yuabla- 
yapi  kte  lo.  Taku  yuglaksinksin  heci  hena  yuowotanpi  kte, 
na  ocanku  t’aht’age  kin  hena  yualapapi  kte  lo.  Na  wica- 
cehpi  kin  oyasin  Wakantanka  towanikiye  kin  wanyankapi 
kte  lo,”  eya  owapi. 

Ca  wicaho  kin  he  John  Baptist  Zachary  cinca  kin  he  e. 
Ca  he  wi  sakpe  tokapa  na  hehanl  Jesus  yuhapi.  Na  he  he 


el  tiwokitahena  tehiyakel  ounyin  na  hel  oicage.  Tawo- 
koyake  kin  cuwinunge  kin  lieca  tahin  ca  on  kagapi  na 
taipiyaka  kin  pteha  sopi  ca  un  na  tawoyute  kin  gnugnuska 
na  wicayajipa  tacanhanpi  kin  hena  e  ca  awicakeya  tehiyakel 
icage. 

Na  wana  Wakantanka  toie  kin  ieyapaha  si;  canke 


is’os’oya  anagoptan  na  Jorclan  wakpala  kin  heciya  ye. 
Canke  Jerusalem  etanhan  na  tuktektetanhan  nah’onpi  kta  on 
ohimniciye ;  canke  hotankinkinyan  hewicakiye :  ‘  ‘  Wo- 

wahtani  on  iyopeic’iya  po,  Wakantanka  tokiconze  kin 
kiyela  u  welo,”  ewicakiye. 

Yunkan  tona  iyopeic’iyapi  k’un  hena  mini  ca  awica- 

kastan.  Hecel  taku  onspewicakiye  kin  kiksuyahanpi  kte 
na  tohanl  iyehantu  kin,  Jesus  tawocekiye  kin  el  wakanyan 
miniawicakast'anpi  na  sutaya  el  opapi  kta  ca  on  hecon. 

Yunkan  ahi  kin  el  wicopeya  Pharisees  na  Sadducees  eya 
ko  opapi.  Hena  wicasa  owotanla  iglawapi,  k’eyas  cante- 
mahel  sicapi.  Yunkan  wanwicayanka ;  canke  hewicakiye: 
“Zuzeca  cincapila,  tuwa  wotehika  tanka  kin  etanhan 
navakipapi  kta  keya  oniciyakapi  hwo?  Iyopeic’iyapi  na 
igluecetu  po,  na  ungna  lehapi  kilo :  “  “  Abraham  ateunyan- 
pelo.  ”  ”  icin  Wakantanka  inyan  kin  letanhan  Abraham 
cinca  etan  kaga  okihi  yelo.  Ho  hece  wana  nazonspe  kin 
canhutkan  kin  el  icanyan  he  lo:  ca  can  wan  waskuyeca 
aicage  sni  kin  he  kaunkapi  na  petanl  ihpeyapi  kte  lo,” 
ewicakiye.  Yunkan  oyate  kin  heyapi :  “Ho,  ca  tokel  ecun- 
konpi  kta  hwo  ?  ’  ’  eya  iyungapi.  Canke  John  hewicakiye: 
1 1  Tuwa  ogle  num  yuha  ehantans,  nice  k’un  he  unma  k’u  kte 
lo.  Na  tuwa  woyute  yuha  kin  he  is  eya  ecel  econ  kte,” 
ewicakiye. 

Na  wisi  mnaye  k’eya  miniakas’tanpi  kin  cinpi 
ca  el  hipi  na  hekiyapi:  “  Waonspekiye,  tka  tokeske  ecun- 
konpi  kta  hwo?”  ekiyapi.  Canke  heya  awicayupte: 
“Mazaska  tona  icu  iyowinniciyapi  kin  he  isam  kajuju- 
wicakiyapi  sni  yo,”  ewicakiye. 

Yunkan  akicita  kin  is  eya  wiyungapi  na  hekiyapi : 
“Unkis  tokeske  unkoh’anpi  kta  hwo?”  ekiyapi.  Canke 
hewicakiye :  ‘  ‘  Tuweni  wakokipe  kicagapi  sni  yo ;  na  tuweni 
wowicake  sni  on  woiyaunpe  kicagapi  sni  yo ;  na  wisi  nicupi 
kin  henala  pila  po,”  ewicakiye. 

Yunkan  oyasin  John  lila  aiyukcanpi  na  tanmahel 
Messias  kin  he  e  kecinpi.  Yunkan  hewicakiye:  “Ito,  miye 
kin  mini  on  ecela  miniacicastanpelo,  tka  wanji  miwankab 
s’aka  ca  tahankpan  kin  e  kayes  weciyuskin  kta  imakipi 
sni  ca  he  miohakab  u  na  Woniya  wakan  na  peta  on 
minianicastanpi  kte  lo.  Iwakta  po,  wicalu  kin  napogna 
gluha  najin  na  owanka  kin  glahintin  kte  lo;  na  aguyapi 
su  kin  tiyomnakiyin  kte  lo ;  tka  ha  kin  peta  wan  kasnipica 
sni  wan  el  hugnahyin  kte  lo,  ”  ewicakiye. 

He  ohakab  waunye  itancanpi  na  tawokiye  kin  ob  John 


JESUS  MINIAKASTANPI  KIN. 


187 


Baptist  ekta  ye  wicasipi  na  heya  iyunh  wicasipi:  “Nituwe 
hwo?”  eya  iyungapi.  Canke  John  awicayuptin  na  hewica- 
kiye:  “Messias  kin  he  miye  sni  yelo,”  ewicakiye. 

Canke  ake  heyapi:  “Nituwe  hwo?  Tokas  Elias  he  niye 
seca  tka?”  ekiyapi..  Canke  hewicakiye:  “He  miye  sni 
yelo,”  ewicakiye.  Canke  ake  hekiyapi:  “Cas  wokcan 
wicasa  kin  he  niye  nacece?”  ekiyapi,  tka  “hiya”  eya 
awicayupte.  Ake  “Nituwe  hwo?”  eyapi  na  “leciya  u 
unsipi  kin  hena  hosi  wicunkaglapi  kta  ca  on  heunniciya- 
pelo ;  ca  tuktogna  oniglakin  kta  heci,  ’  ’  eyapi. 

Yunkan  hewicakiye:  “Tuwa  hemakoskanl  eyapahaha  ya 
“  “Itancan  tacanku  kin  owotanla  kicaga  po”  ”  eya 
hoyeyahan  heci  he  taho  kin  he  miye  yelo,  Isaias  wokcan 
wicasa  k’un  tokel  eya  heci  he  iyecetu  welo,”  ewicakiye. 

Yunkan  tona  ye  wicasipi  k’un  hena  Pharisees  hecapi; 
canke  heyapi :  “  Ca  takuwe  Messias  kin  he  na  Elias  na 
wokcan  wicasa  kin  he  wanjini  niye  sni  yesan,  minia- 
wicayakastan  kin?”  eyapi.  Canke  'John  Baptist  heya 
awicayupte:  “Miye  kin  mini  ecela  on  miniawicawakastan 
yelo,  tka  nayajinpi  kin  nicokab  wanji  najin,  k’eyas 
slolyayapi  sni  yelo.  Tuwa  mihakab  u  kte  kin,  tka  ee 
mitokabya  oun  kin  na  tahankpan  kin  e  kayes  weciyuskin 
kta  imakipi  sni  kin  he  e  yelo,”  ewicakiye. 

14.  Jesus  miniakastanpi  na  wakansica  tokel 
nagiyeye  kin  he. 

John  Baptist  oyate  kin  tohanl  wicayuwinyeya,  kin 
hehanl  Jesus  wicegna  taninic’iyin  kte.  Canke  wowahtani 
cola,  k’eyas  iyowangwicayin  kta  on  miniakastanpi  cin. 
Hecel  is  eya  John  el  i.  Yunkan  John  ikipisni  iwanglakin 
na  hekiye:  “Hehehe,  miye  e  cas  miniamayakastan  k’un, 
niyeha  el  mayahi  yelo,”  ekiye.  Canke  Jesus  ayuptin  na 
hekiye :  1 1  Hecetula  yo,  woowotanla  kin  lena  ecunkon  kte 
kin  heca  yelo,”  ekiye.  Canke  John  Wakantanka  cinca 
kin  Jordan  wakpala  kin  el  miniakastan. 

Na  wana  Jesus  opuze  kin  el  inajin,  kin  lehanl  malipiya 
kin  nazamni  na  eciyatanhan  Woniyan  wakan  kin  wakin- 
yela  kahya  kutakiya  u  na  Jesus  iwankab  hinajin.  Yunkan 

icunhan  wicaho  wan  wankatanhan  hoyeyin  na  heye: 
“Micinksi  tewaliila  kin  he  le  e  yelo,  na  he  el  piwala  yelo,” 
eye. 

He  iyecana  Jesus  liemakoskanl  i  na  hel  tawicoh’an 
tanka  kin  on  igluwinyeyin  kta  ca  anpetu  wikcemna  tob 
na  hanhepi  wikcemna  tob  akih’anic’iye.  Yunkan  locin 
wahehanl  wakansica  kin  el  lii  na  nagiyeyin  na  hekiye: 
“Wakantanka  cinca  kin  he  niye  heci,  inyan  kin  lena  kiagu- 
yapi  si  yo,”  ekiye. 


Canke  Jesus  ayuptin  na  hekiye:  “Wowapi  el  leya 
owapi :  Aguyapi  kin  on  ecela  wicasa  kin  nipi  sni  yelo,  tka 
Wakantanka  i  kin  etanhan  wicoie  hiyu  kin  hena  otoiyohila 
on.  ’  ’ 

Hehanl  wakansica  kin  otonwahe  wakan  kin  ekta  ai 
na  tipi  wakan  pinkpahce  kin  akanl  najinkiyin  na  hekiye: 
“  Wakantanka  cinca  kin  he  niye  heci,  letanhan  kutakiya 
ihpic’iya  yo;  wowapi  el  owapi  kin  leyapelo:  Taogligle 
wakan  kin  awanniyank  wicasi  ca  tanapepi  on  oniyuspapi 
kte,  hecel  nisi  kin  inyan  esa  iwonito  kte  sni  yelo,”  ekiye. 
Canke  Jesus  hekiye :  “  Le  ko  wowapi  el  kagapelo :  Ungna 
Wakantanka  Itancanyaye  kin  nagiyeyaye  kilo,”  ekiye. 

Hehanl  wakansiea  Jesus  he  wan  lila  wankatuya  ca  ekta 
ai  na  maka  akanl  makoce  kin  oyasin  na  maka  kin 
taowanyanka  wasteste  kin  wanyangkiyin  na  hekiye :  ‘  ‘  Lena 
oyasin  cic’u  kte  lo,  makata  ihpenic’iyin  na  ohomayala 
eliantans,  ’  ’  ekiya;  canke  Jesus  canzehingni  na  hekiye: 
“Satan,  heyab  iyaya  yo;  icin  wowapi  el  lecel  owapelo: 
Wakantanka  nitawa  kin  heeela  ohoyala  kte  na  isnala 
ahoyapin  kte,”  ekiye. 

Hehanyan  wakansica  kin  napa;  canke  ogligle  wakan 
eya  el  hipi  na  ahopapi. 

15.  Jesus  waonspewicakiye  tokaheyapi  kin  tokel 
wicakahnige  kin  he. 

Jesus  akih’anic’iya  iglustan  na  hemakoskantanhan  glicu 
na  Jordan  wakpala  kin  el  ihunni  na  opaya  hiyaye. 

Yunkan  John  Baptist  Jesus  u  kin  wanyankin  na  heye: 
“Wanyanka  po,  tahca  sunkala  cincala  wan  Wakantanka  tawa 
kin  he  le  e  yelo;  tuwa  oyate  oyasin  wowahtani  wicakici- 
pajuju  kta  heci  he  e  yelo,  wanyanka  po.  Tuwa  cajeciciya- 
tahanpi  heci  he  le  e  yelo:  Mitokab  un  wan  mihakab  u 
welo;  icin  wau  sni  hanni  mitokab  ni  un  welo;  na  mis 
eya  he  slolwaye  sni  tka  yelo;  tka  Israel  oyate  kin  iyekiyapi 
kta  on  waminiawakastan  kta  ca  wahi  yelo.  Woniya  wakan 
kin  wakinyela  kahya  mahpiya  etanhan  kutakiya  u  na  iye 
el  hiyotaka  ca  wanblake  lo.  Yunkan  he  tuwe  kin  slolwaye 
sni,  k’eyas  waminiakastan  masi  kin  he  lecel  emakiye: 
“  “  Woniya  wakan  kin  u  na  tuwa  el  hiyotake  wanlaka 
ehantans,  kin  he  e  ca  Woniya  wakan  kin  on  miniawicaka- 
stan  kte  lo”  ”  eye.  Yunkan  hena  wanblaka  na  Wakan- 
tanka  cinca  kin  he  le  e  ca  blaotanin  yelo.” 

Ianpetu  wanjica  el  ake  John  Baptist  Jordan  wakpala  el 
najin  ;  ehanl  waonspewicakiye  num  John  na  Andrew  ewicaki- 
yapi  ca  el  unpi.  Yunkan  Jesus  ake  liiyaya  ca  wanyankapi ; 
canke  John  Baptist  heye :  ‘  ‘  Wakantanka  tatahea  sunkala  cin- 
cala  kin  wanyanka  po,  ”  eya  nali  onpi;  canke  wancak  ihakab 

iyayapi.  Yunkan  igluhomni  na  hewicakiye:  “Taku  oyalepi 
hwo?”  ewicakiye.  Yunkan  heyapi:  “  Waonspekiye,  tuktel 
yati  so?”  ekiyapi.  Yunkan  hewicakiye :  “Upi  na  wan- 
yanka  po,”  ewicakiye.  Canke  kici  kipi  na  anpetu  ataya 
kici  unpi.  Yunkan  unma  Anclrew  eciyapi  kin  he  ciyeku 
wan  Simon  Peter  eciyapi  ca  el  ki  na  hekiye :  “Messias  kin 
iyeunyanpelo,  ”  ekiyin  na  wancak  Jesus  el  ai.  Yunkan 
Jesus  ayuta  na  hekiye:  “Simon,  Jonas  cinca  kin  he  niye; 
k’eyas  letanhan  Peter  (Cephas)  eniciyapi  kte  lo,”  ekiye, 
na  he  inyan  ca  kapi. 

Ihinhanna  el  Jesus  Ctalilee  makoce  etkiya  yin  kte;  ehanl 
Philip  wanyanke;  he  Peter  na  Andrew  hena  ob  Bethsaida 
otonwahe  kin  etanhanpi.  Yunkan  hekiye:  “Miyatab  u 
wo,”  ekiye.  Canke  ecel  econ  na  takolaku  wan  Nathanael 
eciyapi  kin  he  inalini  el  i  na  hekiye:  “Moses  tawoope  el 
owapi  k’un  he  na  wokcan  wicasa  k’eya  owapi  k’un  hena 
ecehci  iyecetu  ca  iyeunkiyapelo ;  Jesus,  Joseph  Nazareth 
otonwahe  etanhan  k’un  he  cinca  kin  he  e  yelo,”  ekiye. 
Yunkan  Nathanael  cet’ungla  na  hekiye:  “Eca  taku  waste 
wanji  Nazareth  etanhan  u  okihi  yelaka?”  Canke  hekiye: 
“K’eyas  hiyu  na  wanyanka  yo,”  ekiya;  canke  nupin  el 
3rapi.  Yunkan  Jesus  Nathanael  u  wanyanke  kin  el  heye: 
“Iho,  wanyanka  po,  Israel  wicasahca  wan  wognaye  slolye- 
sni  kin  he  le  e  yelo,”  ekiya;  canke  Nathanael  heye: 
“  Tokiyatanhan  slolmayaya  hwo?”  ekiye. 

Canke  Jesus  hekiye:  “Philip  nico  sni  hanni  itokab 
tamniohpi  can  wan  ihukul  yaun  ca  wanciyanke  lo,”  ekiye. 
Canke  Nathanael  waayuptin  na  heye:  “Itancan,  Wakan- 
tanka  cinca  kin  he  niye  yelo,  Israel  oyate  kin  el  wicasaya- 
tapi  kin  he  niye  yelo,”  ekiye  Yunkan  Jesus  hekiye : 
“Tamniohpi  can  wan  ihukul  wanciyanka  kepa;  yunkan 
wicayala,  tka  iyakapepeya  woitonpeya  wanlakin  kte 
lo.  Na  awicakeya  leciciyapelo :  Mahpiya  kin  igluzamni 
na  etanhan  Wakantanka  taogligle  wakan  kin  kutakiya 
wicasa  cinca  kin  el  liipi  na  ake  wankatakiya  yapi  kta  ca 
wanlakapi  kte  lo,  ’  ’  ewicakiye. 

16.  Jesus  mini  kin  minisa  kage  kin  he. 

Jesus  Jordan  wakpala  kin  etanhan  waziyatakiya  Ca- 
pharnum  etkiya  yin  kta;  canke  waonspewicakiye  kin  hena 
ob  ye ;  na  Cana  el  hiyotakapi.  He  otonwahe  kin  Nazareth 
na  Tiberias  otonwahe  kin  iyokogna  yanke.  Yunkan  hel 
wakankiciyuzapi  wan  econpi  na  Jesus  hunku  kin  el  opa; 
canke  Jesus  tawaonspewicakiye  kin  ob  wicakicopi;  canke 
el  ipi.  Na  wotahanpi,  ehanl  minisa  kin  ataya  yaliepapi 
ska;  canke  Mary  Jesus  el  i  na  hekiye:  “Minisa  kin  ataya 
yaskepape”  ekiye.  Canke  Jesus  ayuptin  na  hekiye: 


“Nahafici  oape  mitawa  kin  ihunni  sni  ca  takuni  el  iyoma- 
waja  nains  takuni  el  iyoniwaja  sni  yelo,”  ekiye.  Yunkan 
woilakepi  kin  he  wicakiye:  “Ecas  taku  econ  nisipi  kte 
kin  ecefici  eeonpi,”  ewicakiye.  Yunkan  inyan  cega  eya 
sakpe  Juda  oyate  kin  eya  sna  on  iglujajapi  kta  yuhapi  s’a 
ca  iyohila  wiyute  nunpa  nains  yamni  wahecekcetu  ca  he. 
Yunkan  Jesus  woilake  kin  hewicakiye:  “Inyan  cega  kin 
hena  mini  ojuglula  okastan  po,”  ewicakiye.  Canke  ecel 
econpi.  Yunkan  ake  heye:  “Ho,'  wana  hunfi  icupi  na 
lolifi’an  itancan  kin  kaaya  po,  ”  ewicakiya;  canke  kaipi. 
Yunkan  minisa  kin  hena  tokiyatanhan  kin  slolye  sni; 

canke  yatkin  na  lila  yawaste  na  tawicuton  kin  he  hekiye : 
“Tohanl  wicawota  kagapi  can  otokahe  kin  minisa  wastelice 
kin  eya  sna  ewicakiglepelo ;  na  eya  sna  oehake  eciyatanlian 
sna  minisa  asinhte  kin  ewicakiglepelo ;  tka  niye  minisa 
wastehce  kin  lehan  yapatan  yelo,”  ekiye.  Ho  hecel  he 
Jesus  Cana  el  otokaheya  wicoh’an  wakanyan  econ,  hunku 
kin  iwacinyan,  canke  hecon.  Na  hetanhan  waonspewicaki- 
ye  kin  wicalapi. 

17.  Jesus  taku  wiyopeyapi  kin  tipi  wakan  kin  etanhan 
wicakahape  kin  he. 


Jesus  wana  hunku  kin  e  na  tanhansitku  yamnipi  na 
waonspewicakiye  kin  hena  ob  Capharnaum  otonwahe  kin 
el  ahitipi.  Na  he  iyecana  Wohiyaye  wicohan  kin  he 
Jerusalem  el  econpi  kta  ca  is  eya  el  opapi  kta  on  ekta 
yapi.  Yunkan  wicota  ahi  na  tipi  wakan  kin  itaoksan 
yankapi,  na  timahel  lila  s’asehe  yankapi  k’un  hena  ptebloka 
na  tahca  sunkala  na  wakinyela  hecekce  wiyopekiya  yankapi, 
nakun  mazaska  wicakiciyuspuspupi.  Canke  Jesus  canze- 


NICODEMUS  JESUS  WANYANK  HI  KIN. 


193 


hingni  na  wikan  wan  on  icapsinte  kagin  na  on  tankata- 
kiya  napewicaye,  tahca  sunkala  na  pte  bloka  na  mazaska 
yuspuspupi  k’un  hena  ko,  wagnawotapi  el  mazaska  kigna- 
kapi  k’un  ko  awicayuptanya  ca  mazaska  kin  kalala  ihpeye. 
Na  tona  wakinyela  wiyopekiyapi  k’un  hena  hewicakiye: 
“Lena  letanhan  tankal  akinapa  po;  na  Ate  ti  kin  le 
watokiyopeya  oti  kagapi  sni  yo,  ’  ’  ewicakiye.  Hecel  econ 
el  waonspewicakiye  kin  wowapi  wakan  el  taku  owapi  k’un  he 
kiksuyapi:  “Yati  kin  awanblakin  ktehcin  on  miglusote  lo,” 
eya  owapi.  Yunkan  Juda  oyate  kin  hekiyapi:  “Hecanon 
kin  he  tokel  wowas’ake  luha  ca  he  luwicakin  kta  hwo?” 
ekiyapi.  Yunkan  waayuptin  na  hewicakiye:  “Tipi  wakan 
kin  le  lujujupi  kin,  ianpetu  yamni  el  ecel  ewagle  kte  lo,” 
ewicakiye.  Yunkan  heyapi:  “Omaka  wikcemna  tob  ake 
sakpe  tipi  wakan  kin  le  kagapi  k’un,  tuwa  ka  kesa  yamni 
canla  yunkan  piya  yakage  ka,  ”  ekiyapi  na  wicalapi  sni; 
eyas  iye  tancan  kin  e  ca  kice,  na  waonspewicakiye  kin 
Jesus  kini  kin  iyohakab  woie  kin  lena  kiksuyapi  na  wicake 
kin  he  slolyapi.  Na  anpetu  kin  hena  el  Jesus  taku  ota 
woitonpeya  econ  ca  wicalapi,  k’eyas  wokipajin  ko  yuke. 


18.  Wicasa  wan  Nicodemus  eciyapi  kin  he  Jesus 
wanyank  hi  kin  he. 

Jesus  nahahci  Jerusalem  el  un  kin  icunhan  Judaoyatekin 
el  itancanpi  kin  wanji  Nicodemus  eciyapi  ca  hanhepi  el 
Jesus  el  hi  na  hekiye :  “Itancan,  waonspekiye  wan  Wakan- 
tanka  eciyatanhan  hi  kin  henica  kin  he  slolunyanpi ;  tuweni 
Wakantanka  kicica  sni  ehantans,  taku  wakanyan  ecanon 
kin  lena  econ  okihi  sni  yelo,”  ekiye.  Yunkan  Jesus 
miniawicakastanpi  kin  he  onspekiye  na  hekiye :  ‘  ‘  Awica- 
keya  leciciye  lo :  Wicasa  wan  ake  tonpi  sni  ehantans,  Wakan- 
tanka  tokiconze  kin  wanyankin  kte  sni  yelo,  ”  eya;  canke 
Nicodemus  heya  iyunge:  “Tokeske  wicasa  wan  wana  kan, 
yunkan  ake  tonpi  kta  hwo?  Eca  hunku  kin  tamahel  ake 
ki  na  ake  yuhapica  yelaka?”  eya  iyunge.  Canke  Jesus 
hekiye :  “Wicakeya  leciciye  lo:  Wicasa  wan  mini  na 

Woniya  wakan  on  ake  tonpi  sni  ehantans,  lie  Wakantanka 
tokiconze  kin  el  iyayin  kte  sni  yelo.  ’  ’ 

Hehanl  iye  tawe  kin  on  opewicaton  kte  kin  lie  onspe- 
kiya  on  hekiye :  ‘  ‘  Makoskanl  Moses  tokel  zuzeca  wan 
pawoslal  egle  k’un  he  iyecel  Wicasa  Cinca  kin  pawoslal  iye- 
yapi  kte  lo ;  na  tona  wicalapi  kin  hena  nunipi  kte  sni  na 
oihanke  wanilya  wiconi  yuhapi  kte.  Icin  Wakantanka 
wicasa  kin  lila  tewicahila  ca  cinca  wanjilahci  wicak’u  na 
tona  wicalapi  kin  hena  nunipi  kte  sni,  tka  wiconi  oihanke 
wanice  kin  yuhapi  kte.  Na  cinca  kin  makata  yeye  kin  he 
wicoicage  kin  yasu  kta  on  yeye  sni,  tka  ye  kin  on  wicoicage 
kin  el  wiconi  kta  on  yeye  lo.  Tuwa  wicala  ehantans,  he 
yasupi  kte  sni,  tka  tuwa  wicala  sni  kin  he  ehantan  yasupi 
kin  heca  yelo,”  ekiye. 

Hecel  tanyehci  waonspekiye;  na  Nicodemus  wicala  na 
hetanhan  omaka  yamni,  ehanl  Jesus  t’e  k’el  kokipesni 
anakiksin. 


19.  Jesus  Jacob  taminiowe  wan  el  hiyotake  kin  he. 

Jerusalem  etanhan  Jesus  wana  Juda  makoce  kin  etkiya 
waonspekiya  omani  na  waonspewicakiye  kin  waminiakastan 
wicasi.  Yunkan  Pharisees  kin  winawizipi;  canke  Jesus 
sicaya  kuwapi.  Canke  Galilee  makoce  kin  etkiya  gle. 
Yunkan  Samaria  makoce  kin  iyopteya  yapi  na  Sichar 
otonwahe  kin  el  ihunnipi ;  canke  waonspewicakiye  kin 
loligni  iyayapi;  canke  Jesus  Jacob  taminiowe  kin  el  hiyo- 
take. 

Yunkan  Samaria  oyate  kin  etanhan  winyan  wan  mini 
hiyohi,  na  maka  cega  kin  ojukiye  el  Jesus  hekiye:  “Mini 
kin  hetanhan  mak’u  ye,”  ekiye. 

Yunkan  winyan  kin  iyus’inyaya  ke  s’e  hekiye:  “Takuwe 
ca  Juda  winicasa  na  mis  Samaria  winmayan  ska  mini 
mayakila  he?”  ekiye;  icin  Juda  oyate  kin  Samaria  oyate 
kin  wahtewicalapi  sni ;  canke  heon  heye. 

Yunkan  Jesus  hekiye:  “Wakantanka  eciyatanhan  taku 
waste  wicak’u  ldn  he  na  tuwe  ca  “  “mini  etan  mak’u  ye”  ” 

eniciye  kin  lena  slolyaye  k’es,  owekis  wayakila,  yunkan 
mini  wan  on  wiconi  kin  nic’u  tka  yelo,  ”  ekiye.  Yunkan 
winyan  kin  hekiye :  ‘  ‘  Itancan,  takuni  on  mini  kin  yuwankal 
ayaku  kta  ninice  na  hehanl  minic’api  kin  mahetuya  ye, 
ca  tokiyatanhan  mini  wan  on  wiconi  kin  iyacu  kta  he? 
Ateunyanpi  Jacob  minic’api  kin  le  unk’upi  na  iye  na  cinca 
na  tawaniyanpipi  kin  etanhan  yatkanpi.  Yunkan  he  isam 
wowas’ake  luha  hunse?”  ekiye.  Canke  Jesus  hekiye :  “Le 
mini  kin  le  tuwa  yatke  kin  ake  ipuza  kte  lo,  tka  miye 


mini  wan  wicawak’u  kte  kin  he  tuwa  yatke  kin  he 
icinunpani  oihanke  wanilya  ipuza  kte  sni  yelo.  Na  mini 
wan  tuwa  wak’u  kin  he  tamahel  kiwiwila  kte  na  wiconi 
oihanke  wanilya  iyagleya  kaluzin  kte  lo,”  ekiye. 

Yunkan  winyan  kin  ake  hekiye:  “Itancan,  esa  mini  kin 
hetan  mayak’u  sni;  hecel  imapuza  kte  sni  na  icinunpani 
lel  mini  hiyowahi  kte  sni,”  ekiye.  Canke  Jesus  hekiye: 
‘  ‘  Iyayin  na  nihigna  kin  kico  wo, ’  ’  ekiye. 

Yunkan  winyan  kin  hekiye:  “Mihigna  wanice,” 
ekiye.  Canke  Jesus  hekiye:  “Mihigna  wanice  ehe  kin 
lie  itesniyan  helie  lo:  Icin  wicasa  zaptan  hignawicayaya 
tka  yelo,  na  lehanl  kici  yaun  kin  he  hignayaye  sni  yelo: 

ca  he  wicayake  lo,  ”  ekiye.  Yunkan  winyan  kin  heye: 
“Itancan,  wokcan  wicasa  kin  henica  kin  wana  slolwaye. 
Atewicunyanpi  kin  he  kin  lel  sna  wacekiyapi.  Yunkan 
Jerusalem  el  ecela  owotanla  waceldyapi  kte  kehapi,”  ekiye. 

Canke  Jesus  ayuptin  na  hekiye:  “Winyan  wicakemala 
yo,  oape  wan  u  kin  he  el  lie  kin  lel  na  Jerusalem  etu  kayes 
Ateyapi  kin  ohoyalapi  kte  sni  yelo.  Taku  wan  ohoyalapi 
kin  he  slolyayapi  sni  yelo;  tka  unkiye  taku  ohounlapi  kin 
he  slolunyanpelo,  icin  wiconiyanpi  kte  kin  he  Juda  oyate 
kin  etanhan  kte  lo.  Tka  anpetu  wan  u  na  wana  iyehantu 
ca  hetanhan  tona  Ateyapi  kin  nagipi  on  na  wowicalahca 
on  oholapi  heci  hena  ecela  owotanla  oholapi  kte;  hececa 
kin  hena  is  eya  Ateyapi  kin  oholapi  kta  wicacin.  Na 
Wakantanka  woniya  kin  heca  kin  heon  tona  oholapi  kin 
hena  woniya  na  wowicakehca  yuha  oholapi  kte,  ”  ekiye. 

Yunkan  winyan  kin  heye :  “Messias  wan  Christ  eciyapi 
ca  u  kte  kin  he  slolwaye :  ca  he  hi  kin,  taku  oyasin  unk- 
okiyakapi  kte,  ”  ekiye.  Yunkan  Jesus  hekiye:  “Yake 
kin  he  miye  ca  wociciyake  lo,”  ekiye. 

Yunkan  winyan  kin  miniognake  k’un  he  unyan  oton- 
wahe  kin  etkiya  iyayin  na  hel  wicasa  unpi  kin  hewicakiye : 
“Upi  yeto,  wicasa  wan  taku  ecamon  kin  oyasin  omiciyaka 
ca  wanlakapi  kte :  tokas  Christ  kin  he  e  seca  wan  ?  ’  ’ 

Yunkan  he  icunhan  waonspewicakiye  kin  glipi  na  winyan 
wan  kici  woglake  kin  he  el  aiyukcanpi  na  iyus’inyayapi, 
tka  tuweni  hekiye  sni:  “Taku  inunge  so?”  nains 
“Takuwe  kici  woyaglake  so?”  ekiyapi  sni.  Ilecel  woyute 
kin  yusu  eglepi  na  heyapi:  “Itanean,  wana  wota  yo,” 
ekiyapi.  Yunkan  Jesus  hewieakiye:  “Woyute  eya  watin 
kta  bluha,  tka  slolyayapi  sni  yelo,  ’  ’  ewicakiye. 

Yunkan  hekiciyapi:  “Tuwehci  woyute  kahi  hwo?” 
ekiciyapi.  Canke  Jesus  awicayuptin  na  hewicakiye : 
“U  masi  kin  anawagoptan  ca  toh’an  kin  tanyan  weciyustam 
kte  kin  hena  woyute  waglawa  yelo. 

“  Wagluksapi  kte  kin  ehake  wi  topa,  ehan,  kehapi  kecami. 
Tka  iwanyanka  po,‘ eciciyapelo :  ista  kin  gluwankapi  na 
makoce  kin  wanyanka  po,  wana  ska  aye  lo;  na  woksapi 
iyehantu  welo,  ’  ’  ewicakiye.  Ilena  wiyacinpi  ca  eye :  hecel 

oyate  kin  winyeya  yankapi  na  wocekiye  kin  el  opapi  kte 
kin  he  e  ca  ke.  Na  ake  heye:  “Tuwa  wojupi  kin  mnakiye 
kin  he  wokajuju  kiciyanke  na  on  oihanke  wanilya  ni  un 
kte  lo.  Hecel  woju  k’un  he  e  na  wayukse  k’un  he  kici 
wowiyuskin  yuhapi  kte  lo.  E1  awowasi  ecanonpi  sni  wan  el 
wokse  cisipelo.  Na  toktokeca  eya  el  awowasi  econpi,  tka 
awowasipi  kin  el  opeya  wana  niye  econ  alapi,”  ewicakiye. 

Yunkan  Samaria  wicasa  kin  hena  ahihunni  na  otonwahe 
kin  el  owanjila  ounyeyin  kta  icekiyapi;  canke  nunpa  can 
el  waonspekiya  un.  Hecel  wicota  wicalapi.  Na  winyan 
k’un  he  hekiyapi:  “  Wounyakilakapi  k’un  he  on  ehanni 
wicaunlapelo ;  tka  lehanl  nonge  on  naunh’onpi  ca  Messias 
kin  awicakeya  he  e  kin  slolunyanpelo.  ’  ’  Canke  hehanl  Jesus 
Galilee  makoce  kin  etkiya  iyaye. 

20.  Tokel  Jesus  Nazareth  el  kuwapi  kin  he. 

Jesus  Nazareth  el  oicage  k’un  he  ekta  wana  gli.  Yunkan 
econ  k’un  he  iyecel  ake  econ  na  anpetu  wakan  el  tipi  wakan 
kin  tima  i  na  iyotake.  Aetulake  el  wowapi  wakan  kin 
yawa  kta  inajin ;  canke  Isaias  wokcan  wicasa  k’un  he 
tawowapi  kin  k’upi;  canke  yublaye;  yunkan  lecel  owapi 
k’un  hel  yublaye:  “Itanean  tawoniya  kin  he  mayuha 
yelo.  Hecel  wimayun  na  ye  masi  na  wahpanicapi  kin 
wotanin  waste  kin  owicakiyak  masi.  Na  tona  iyoic’iktekapi 
kin  hena  wicabluasni  kta  kemakiye.  Na  wayaka  unpi  kin 
hena  wicawakiyuskin  kta  kemakiye.  Na  istagonga  kin 
hena  tonwewicawayin  kta  keye.  Na  tona  ontonpi  kin  hena 
oyuskeya  iyayewicawayin  kta  keye  lo.  Na  Itancan  omaka 
oiyokipi  tawa  kin  he  na  anpetu  wan  el  wokajuju  kte  kin 
liena  yaotanin  masi  yelo,”  eya  yawa. 

Hecon  na  wowapi  kin  he  wawokiye  kin  he  kicu  na 
iyotake.  Yunkan  tipi  wakan  el  tima  unpi  kin  hena  oyasin 
ayutapi;  canke  yawa  k’un  he  on  hewicakiye:  “Le  anpetu 
kin  el  wicoie  eya  nonge  oyagnakapi  kin  el  hena  yuecetu- 
pelo,  ”  ewicakiye.  Yunkan  iyus’inyayapi  na  woie  wanka- 
tuya  eya  eye  kin  hena  on  nawizipi  na  hekiciyapi : 
“  Tokiyatanhan  woksapehca  na  wicoh’an  tanka  kin  hena 

yuha  icaga  hwo?  Eca  Joseph  canpajipe  k’un  he  le  cinca 
e  sni  yelaka?  Na  liunku  kin  Mary  eciyapelo;  ca  Jacob  e 
na  Joseph  e  na  Juda  na  Simon  hena  tanhansiwicaye  lo, 
ca  ko  slolunyanpelo,  ca  tokeske  wTaonspeic’iciya  heci?” 
eyapi. 

Yunkan  Jesus  hewicakiye:  “Hes  cet’unglaya  lemayaki- 
yapi  kta  nacece :  ‘  ‘  ‘ ‘  Pe juta  wicasa,  waasniyaye  sni  itokab 
asniic’iya  yo.  Hece  wicoh’an  tanktanka  Capharnaum  ekta 
ecanon  naunli’onpi  kin  hena  iyecel  nitotonwahe  kin  el  econ 
wo,”  ”  tka  wicasa  wokcan  wanjini  iye  tamakoce  kin  el 
kinihanpi  sni  yelo,  wicakeya  waeciciyapelo.  Israel  makoce 
el  omaka  yamni  sam  wri  sakpe  hehanyan  magaju  sni  ca 
makoce  kin  owancaya  wicakih’an  na  wiwazica  ota  iyotiye- 
kiyapi,  k’eyas  Wakantanka  Elias  wicasa  wokcan  kin  hena  el 
ye  wicasi  sni,  tka  apatonyela  wiwazica  w^an  Sarepta  el 
Sidon  makoce  kin  heciya  ti  kin  he  ekta  ye  si  yelo,”  ewica- 
kiya  na  “Nakun  Eliseus  ni  un  k’un  he  icunhan  Israel 
makoce  el  wicota  w^ayakayahu  spahanhanpi  k’un  he  ececa- 
pi  yes,  asniwdcaye  sni,  tka  ee  apatonyela  Syria  wTicasa 
wan  Naaman  eciyapi  kin  hecela  akisniye,  ”  ewicakiye. 

Yunkan  hena  nah’onpi  na  lila  acanzekapi  na  Nazareth 
itankal  eyayapi  na  paha  w  an  otonwahe  kin  icaglaya  lian  ca 
ekta  aipi  na  heciyatanhan  kul  pemakiwoto  glilipeyapi  kta 
tawacinpi.  Ehanl  wakokpewdcayin  na  hecena  wiciyopteya 
ontonyapi  sni  yin  na  hecena  Capharnaum  ekta  kihunni. 

21.  Capharnaum  el  taku  tona  woitonpeya  econ  kin  he. 

Jesus  Capharnaum  el  gli  kin  hetanhan  wana  ozikiye 
sni  wahokonwicakiye  na  hewicakiye  :  ‘  ‘  Iyopeic’iya  po,  ma- 
lipiya  wokiconze  kin  wana  kiyela  u  welo,  ’  ’  eye  s’a  na  oanpetu 
wakan  iyohila  tipi  w^akan  el  waonspewicakiye. 

Yunkan  watohanl  wicasa  wan  wakansica  sapa  ca  yuha 
kin  he  is  eya  tipi  wakan  kin  el  hi  na  Jesus  wanyanka  na 
panpan  liekiye:  “Unkayustan  po,  Jesus  Nazaretli  etanhan, 
taku  niye  el  iyoniunwajapi  esa  yelaka?  Iliangunyayapi 
kta  on  yahi  hwro?  Nituwe  kin  he  slohvaye  lo.  Wakan 
wTaste  wan  Wakantanka  tawa  kin  lie  niye  yelo,”  ekiye. 


WAKANYAN  HOKUAPI  KIN  HE. 


199 


Yunkan  Jesus  wakansica  sapa  wan  wicasa  kin  tamahel  un 
kin  he  iyopeyin  na  hekiye:  “Inila  yanka  yo,  na  wicasa 
kin  le  tancan  kin  etanhan  kinapa  yo,  ”  ekiya.  Yunkan 
wakansica  kin  e  ca  wicasa  kin  wicicokab  ihpeyin  na  hecena 
tancan  kin  etanhan  kinape  na  ontonye  sni  ayustan. 

Le  wakanyan  oh’an  kin  le  tona  wanyankapi  k’un  hena 
wakokipa  hinglapi  na  hekiciyapi:  “Le  taku  wicoie  hwo? 
VVocekiye  teca  kin  le  wakan  sece:  Wakansica  sape  kin 
hoyewicakiya  ;  yunkan  anagoptanpelo,  ’  ’  eyapi.  Na  hetan- 
han  Galilee  makoce  kin  owancaya  Jesus  lila  cajeyatapi. 

Hehanl  Jesus  waonspewicakiye  kin  ob  Simon  Peter  ti 
ekta  ipi.  Yunkan  Peter  kunku  kin  lila  tancan  kata  kuja 
ca  hpaya;  canke  Jesus  akisniyin  kta  icekiyapi;  canke 
Jesus  ekta  inajin  na  napata  yuzin  na  najinkiye.  Yunkan 
winyan  kin  iheceglala  akisni  nas  wol  yankapi  k’un 
ahowicape. 

Na  wana  litayetu  na  wi  mahel  iyaya,  kin  lehanl  waya- 
zanka  na  tona  wakansica  wicayugnaskinyanyan  kin  hena 
awicahipi ;  canke  tipi  kin  itaoksan  wicota  ahimniciye. 
Canke  Jesus  ota  asniwicaye  na  wakansica  ko  ota  napewicaye 
na  iyowicakisni ;  canke  iyekiyapi,  k’eyas  oyakapi  okihipi 
sni. 

Na  ihinhanna  el  nahahci  anpo  sni  hanni  Jesus  kikta  na 
hemakoskanl  i  na  hel  wacekiye.  Na  wan^i  kajanjan,  ehanl 
Simon  Peter  waonspewicakiye  unmapi  ob  hosi  kahipi  na 
hekiyapi:  “Iyuha  aniksijapelo,”  ekiyapi,  k’eyas  wicala 
sni  ne  heye:  “Otonwahe  otakiya  wahokonwakiyin  kta  on 
umayapelo,”  ewicakiye  na  hecena  ob  iyaye. 

22.  Wakanyan  hokuwapi  kin  he. 

Anpetn  wan  el  Jesus  Genezaretli  ble  kin  aglagla 
omanihan ;  yunkan  oyate  kin  wanyankapi ;  canke  ekta 
emniciye  na  waonspewicakiyin  kta  icekiyapi;  eyas  tuktel 
najin  na  waewicakiyin  kta  tanin  sni.  Yunkan  wata  num 
wanyanke  na  he  unma  Peter  tawa  na  unma  is  Zebedee 
tawa;  canke  Peter  tawa  kin  he  ogna  iyotakin  na  kitanla 
pacokab  iyeyin  na  etanhan  waonspewicakiye. 

Na  wana  Jesus  ia  iglustan  el  Simon  hekiye:  “Ho,  wana 
minisme  kin  etkiya  ya  yo  na  hoipate  kin  mini  el  iyolipeya 
yo,”  ekiye.  Yunkan  Peter  hekiye:  “Itancan,  hanhepi  kin 
ataya  lecunkonpi,  k’eyas  takuni  unktepi  sni  yelo.  Tka 
hehe  kin  on  iyohpewayin  kte  lo,  ”  ekiyin  na  econ.  Yunkan 
hogan  kin  ehas  ota  yuakanl  awicaupi ;  canke  hoipate  kin 
napsagpsak  aye;  canke  takolaku  eya  wata  unma  el  unpi 


kin  hena  nape  wicakicozapi ;  canke  hiliunnipi  na  owicakiyapi 
na  wata  kin  nupin  iyojugjuyapi  on  ehas  miniopaspeyapi 
tka.  Yunkan  Peter  he  wanyanke  k’el  Jesus  si  kin  el 
ihpic’iyin  na  hekiye:  “Itancan,  unyan  imayaya  yo;  wicasa 
wahtani  s’a  kin  hemaca  yelo,”  ekiye.  Icin  unma  kin  ob 
wicoh’an  wan  tanka  wanyankapi  kin  he  lila  inihinciyapi. 
Yunkan  Jesus  Simon  Peter  hekiye:  “Wakokipe  sni  yo, 
letanhan  wicasa  wicayakuwa  kte  lo.  Plehanl  Peter  sunkaku 
Andrew  na  Zebedee  cincapi  kin  John  na  Jacob  hena  ko 
wicakico  na  okahnihwicaye  ca  wata  kin  hena  ohute  ekta 
glihunnipi  na  hetan  titakuye  na  tawoyuha  kin  ihpeya 
iyayapi  na  Jesus  tawicoh’an  kin  ecela  kuwapi. 


WICASA  TANT’AT’A  WAN  ASNIYAPI  KIN  HE. 

23.  Wicasa  tant’at’a  wan  asniyapi  kin  he. 

Jesus  ake  Capharnaum  otonwahe  ekta  i  na'  tipi  wan  el 
waonspewicakiyahe.  Na  lila  wicota;  canke  tipi  kin  ohli 
s’e  he;  na  Pharisees  na  wowapi  kagapi  na  Galilee  na  Juda 
makoce  na  Jerusalem  etanhanhanpi  kin  koya  wicegna 
yankapi.  Yunkan  wicasa  wan  tant’at’a  ca  Jesus  akisniya 
cin  na  tipi  kin  ekta  ayapi  cin;  canke  akiyuha  hipi;  tka 
wicota  kin  on  tuweni  tiyopatanhan  timahel  iyaya  okihi 
sni;  canke  tokel  econpi  kta  tanin  sni.  Canke  yuha  tice 
kin  iyahanpi  na  tice  kin  yuhlokapi  na  wicasa  k’un  he 
taoyunke  ogeya  hiyohpeyapi.  Na  wana  Jesus  itokab 
ahiunpapi.  Yunkan  wowacinye  kiyuhapi  kin  he  Jesus 
iyokipi;  canke  t’at’a  k’un  he  hekiye:  “Kola,  wowahtani 
nitawa  k’un  hena  wana  nicipajujupelo,  ”  ekiye.  Yunkan 
wowapi  kaga  k’un  hena  Pharisees  kin  ob  canze  hinglapi 
na  hekiyapi:  “Le  tuwe  hwo?  Wakantanka  ostegla  yelo; 
Wakantanka  ecela  wowahtani  wicakicipajuju  okihi  yelo,” 
eyapi.  Yunkan  Jesus  hewicakiye:  ‘  ‘  Takuwe  hecel  cante- 
luzapi  hwo?  Tuktunma  le  oeye  waste  hwo?  “  “Waya- 
htani  kin  nicipajujupelo”  ”  eyapi  kin  e  nains  “  “Inajin  na 
nitoyunke  kin  katako  gluha  mani  yo”  ”  eyapi  kin  he?  Tka 
Wicasa  Cinca  kin  maka  akanl  wowahtani  wicakicipajuju 
okihi  kin  he  slolyayapi  kta  on  lewakiyin  kte  lo:  Inajin  na 
nitowinja  gluha  gla  yo,  eciciye  lo,  ”  eya;  canke  iheceglala 
wicasa  kin  inajin  na  towinja  kin  kic’in  na  kigle  na  lila 
Wakantanka  yatan. 

Na  oyate  kin  hecon  wanyankapi  el  Jesus  lila  cajeyatapi 
na  wakanlapi  na  heyapi:  “Wicoh’an  hececa  tohanni  wan- 
unyankapi  sni  yelo,”  eyapi. 

24.  Jesus  wicasa  wan  omaka  wikcemna  yamni  sam 
saglogan  kuja  ca  asniye. 

Jerusalem  el  blela  wan  tahca  sunkala  table  eciyapi  ca 
itaoksan  ohanzi  zaptan  han  ca  hena  Bethsaida  eciyapi  na 
hena  el  wicokuje  owe  ota  hpayapi.  Hunh  hustepi  nains 
istagongapi  nains  tancan  t’at’api ;  na  iyuha  mini  kin  iawan- 
yank  kuwapi;  tohanl  mini  kin  skanskan  can  el  iyayapi 

kta  cinyankel  yankapi.  Owatohanl  sna  ogligle  wakan  wan 
el  sna  hi  na  mini  kin  yuskanskan  na  hecon  kin  icunhan 
tuwa  tokaheya  mini  kin  oiyolipaya  can  wancak  sna  taku 
ececa  kes  akisni. 

Yunkan  Wohiyaye  wicoli’an  k’un  he  ake  econpi  kta 
iyehantu;  canke  Jesus  is  eya  el  i  na  anpetu  wan  el  ohanzi- 
glepi  k’un  heciya  iyotiyekiyapi  kin  hena  wanwicanyankin 
kta  on  ekta  i.  Yunkan  wicasa  wan  oinaka  wikcemna 
yamni  sam  saglogan  kujin  na  hel  hpaya  ca  Jesus  ekta  inajin 


na  heya  iyunge:  “Anicisni  yacin  hwo?”  hekiye.  Yunkan 
heya  ayupte:  ‘‘Hehe,  Itancan,  mini  kin  tolianl  naskanskan 
can  na  tuweni  el  amaye  sni  yelo,  na  hehanl  nakuns  tokto- 
keca  kin  mitokab  sna  el  iyeic’iyapelo,  ”  ekiye.  Yunkan 
Jesus  hekiye:  “Inajin  na  nitowinja  gluha  mani  iyaya  yo,” 
ekiya;  canke  wancak  najin  hiyayin  na  mani  nas  akisni. 
Yunkan  anpetu  wan  el  heconpi  kin  he  anpetu  wakan ;  canke 
Juda  oyate  kin  wicasa  k’un  he  hekiyapi :  “Wan  k’eya,  le 
anpetu  kin  anpetu  wakan  ca  owinja  yec’in  kin  he  hecetu 
sni  yelo,”  ekiyapi. 

Canke  hewicakiye:  “Hiya,  asnikiyemakiye  kin  he 
“  “Owinja  kin  ikikcu  na  mani  yo,”  ”  emakiye  lo,”  ewica- 

kiye.  Canke  hekiyapi:  “Wicasa  wan  “  “owinja  kin 
ikikcu  na  mani  yo”  ”  eniciye  kin  he  tuwe  hwo,”  ekiyapi. 
Yunkan  slolye  sni,  helianyan  Jesus  tokanl  iyaya  canke; 
iyecana  Jesus  wicasa  kin  he  ake  tipi  wakan  kin  el  wanyan- 
kin  na  hekiye :  ‘  ‘  Iles  wana  anicisni,  k’eyas  letanhan  icinunpa 
wahtani  sni  yo,  hecanon  kin  owekis  wotehika  sam  tanka 
ayakipa  kte  lo,”  ekiye.  Yunkan  wicasa,  kin  he  tuwa 
asnikiyeya  heci  he  Jesus  e  keya  owicakiyake.  Juda  oyate 
kin  anpetu  wakan  el  Jesus  waecon  kin  heon  ktepi  ktehcin. 

25.  Jesus  wahosipi  ake  num  wicaglahnige  kin  he. 

Jesus  hehanyan  wana  wicoh’an  wan  tanka  econ  kte 
hcin  on  paha  wan  iyahin  na  hel  hanhepi  ataya  Wakantanka 
cekiye.  Na  anpa  el  waonspewicakiye  kin  wicakico  na 
etanlian  ake  num  wicaglahnige  na  hena  wahosiyapi  kta 
kewicakiye.  Hena  wotanin  waste  kin  makowancaya  wato- 
hanl  ayapi  na  tawocekiye  kin  el  oitancanpi  kte.  Wicaka- 
linige  kin  hena  lena  epi :  Tokaheya  kin  he  Simon ;  he  nakun 
Peter  eciyapi.  Na  liehanl  Andrew  sunkaku  kin  he  na 
Zebedee  cincapi  Jacob  na  John.  Na  Philip  na  Bartholo- 
mew  na  Tliomas  na  Matthew  wisi  mnaye  k’un  he  na  Jacob 
Alpheus  cinca  kin  he  na  Judas  Thaddaeus  na  Simon  nakun 
Zelotes  eciyapi  kin  he  e  na  Judas  Iscariot  wiyopekiyin  kte 
cin  he. 

Lena  can  kin  el  ialetkapi  kin  epi  na  icagapi  na  ecel 
oanpetu  wan  el  can  kin  konatkeya  hin  kte,  Christ  tawoce- 
kiye  kin  he  kapi. 

Na  wana  kul  kupi.  Yunkan  oyate  tanka  aliimniciye; 
canke  waonspewicakyin  kta  on  apajola  wan  el  wicegna 
iyotakapi  na  Jesus  wahokonwicakiye. 

26.  Paha  akanl  wowahokonkiye  wastehca  woie  kin  he. 

1.  “Tona  woyuha  kin  cante  mahel  tehilapi  sni  heci  hena 
wicayawastepi ;  malipiya  wokiconze  kin  he  tawapi  kte  lo. 
— Tona  waliwapi  heci  hena  wicayawastepi ;  maka  kin  le 
tawapi  kte  lo.— Tona  wosica  on  cantesicapi  heci  hena 
wicayawastepi ;  hena  wicakignapi  kte  lo. — Tona  woowotanla 

ilocinpi  na  opuzapi  heci  liena  wicayawastepi,  icin  imnapi 
kte  lo. — Tona  waonsilapi  heci  hena  wicayawastepi ;  hena 
woonsila  ohiic’iyapi  kte  lo. — Tona  cante  kin  skapi  heci 
hena  wicayawastepi ;  hena  Wakantanka  wanyankapi  kte 
lo. — Tona  wolakolkiciyapi  kin  he  kuwapi  heci  hena  wicaya- 
wastepi;  hena  Wakantanka  cinca  kin  ewicakiyapi  kte  lo.— 
Tona  woowotanla  nakicijinpi  on  sicaya  wicakuwapi  heci 
hena  wicayawastepi ;  hena  mahpiya  wokiconze  kin  he 
tawapi  kte  lo.  Na  mitantanhan  on  niyasicapi  na  sicaya 
nicuwapi  na  taku  sice  kin  oyasin  wicakesni  iyaniunpapi 
kinhan,  niyawastepelo.  Cantewastepi  na  wiyuskin  po, 
wokajuju  tanka  hca  mahpiya  el  niciyankapelo,  ”  ewicakiye. 

2.  Hehanl  wahosipi  kin  etkiya  igluhomni  na  hewicakiye : 
‘‘Maka  kin  taminiskuye  kin  he  niyepi,  k’eyas  miniskuya 
kin  ecamna  sni  ehantans,  maka  kin  iskuyeyin  kta  liwo? 
Hececa  kin  unpica  kte  sni,  ca  ihpeyapi  na  iakanl  amani  yapi 
kte  lo,”  ewicakiye  na  “Oyate  taiyojanjan  kin  he  niyepelo. 
Otonwahe  wan  he  akanl  kagapi  k’un  he  nahmepica  sni 
yelo.  Na  nakun  petijanjan  ska  wan  ileyapi  kin  he  koka 
olilate  glepi  sni  yelo,  tka  petijanjan  ska  ioyuspe  ca  el 
ostanpi  can  na  hecel  tona  tima  unpi  kin  oyasin  iyojanjan- 
wicaye  lo.  Hecel  nitoiyojanjanpi  kin  wicasa  wicitokab 
iyojanjankiya  po;  hecel  nitawicoli’an  wasteste  kin  wan- 
yankapi  kte  na  Ateyayapi  mahpiya  ekta  un  kin  yuonihanpi 
kte  lo”  ewicakiye. 

3.  Na  ake  oyate  kin  wicakin  na  hewicakiye:  “Wahi 
kin  le  el  woope  na  wokcan  wicasa  taku  eniciyapi  k’un  hena 
blatakuni  kte  sni  kecinpi  sni  yo.  Blatakuni  kte  sni  kin 
he  e  sni,  tka  bluecetu  kta  ca  wahi  yelo.  Awicakeya  lecici- 
yapelo:  Woowotanla  luhapi  kin  he  wowapi  kagapi  kin 
na  Pharisees  kin  wiciyakapeya  luhapi  sni  ehantans,  ma,- 
hpiya  wokiconze  kin  ekta  lapi  kte  sni  yelo,”  ewicakiye. 

4.  Na  ake  hewicakiye:  “Na  ehank’ehan  hewicakiyapi 
ca  onayah’onpelo ;  “  “Tiwicayakte  kte  sni!  Na  tuwe  kesa 
tiwicakte  ehantans,  he  yasupi  kta  un  welo.  ”  ”  Tka  mis  miye 
kin  leciciyapelo :  Tuwa  sunkaku  kin  wahtekila  sni  kin 
he  yasupi  kta  un  welo.  Na  tuwa  sunkaku  kin  “  “wacin- 

yaton  sni  yelo”  ”  ekiye  kin  lie  omniciye  tanka  el  yasupi 
kte  lo.  Na  tuwa  “  “Wakantanka  ilipeyaye  lo”  ”  ekiye 
kin  he  peta  wan  oihanke  wanice  kin  el  oihpeyapi  kte  lo,” 
eyin  na  isam  heye :  “  Ca  heon  wowaunye  nitawa  kin  akanl 
waunyanpi  kin  ekta  ayai  na  hel  nisunkala  taku  iyaniunpa 
yeksuye  ehantans,  waunyayin  kte  k’un  hena  ena  gluhpin 
na  nisunkala  kici  tokiya  ociwaste  yo;  na  hehanl  ekta  yin 
na  waunyeya  yo.” 


5.  “Na  ehank’ehan  hewicakiyapi  kin  he  onayalVonpelo : 
“  “  Wawicihahapi  econpi  sni  yo,”  ”  tka  mis  leciciyapi  kte: 
Tuwa  winyan  wanji  ayuta  na  sil  awacin  ehantans,  he 
ehantan  cantemahel  wawicihahapi  kin  oh’an  yelo.  Na 
niista  islayatanhan  kin  nagiyeniye  ehantans,  glaslokin  na 
ihpeya  yo;  icin  nicehpi  kin  etanhan  cisciyela  anitakunisni 
kin  he  toka  sni  yelo,  tka  nitancan  kin  ataya  wakansica  oti 
el  oihpeyapi  kte  kin  he  sice  lo.  Na  ninape  islayatanhan  kin 
nagiyeniye  ehantans,  iyehanyan  glaksa  yo  na  ihpeya  yo; 
icin  nihohu  wanji  yaglusice  kin  he  toka  sni  yelo,  tka  nitan- 
can  kin  ataya  wakansica  oti  el  oihpeyapi  kte  kin  he  siee 
lo,”  ewicakiye. 

6.  “Na  “  “Nikiyela  un  kin  he  wasteyalakin  kte  na 
tokaniye  kin  he  olusinkin  kte”  ”  eyaypi  k  un  onaya- 
h’onpi ;  tka  mis  leciciyapi  kte :  Tokaniyanpi  kin  hena  waste- 
wicalaka  po ;  na  tona  oniyusinkapi  kin  hena  owicakiya  po ; 
na  tona  sicaya  nicuwapi  na  ociniyanpi  kin  hena  wacewica- 
kiciciya  po.  Na  hecanonpi  kin,  Niyatepi  mahpiya  ekta 
yanke  kin  cincaniyanpi  kte ;  na  he  wicasa  wastestepi 
na  wicasa  sicapi  kin  hena  nupinyan  iyakilecel  taanpetu  wi 
kin  ahinapewicaye  lo ;  na  wicasa  oh’an  owotanlapi  na 
owotanlapi  sni  iyakilecel  amagajuwicaye  lo,”  eye.  “Na 
wastenilakapi  kin  aecela  wastewicayalakapi  ehantans, 
tokeske  wokajuju  esa  luhapi  kta  hwo?  Wisi  mnaye  kin  e 
kayes  heconpi  sni  hwo?  Na  nitakuye  aecela  nape  wicaya- 
gluzapi  kin  he  woglawa  yakilapi  hwo?  Eca  oyate  Wakan- 
tanka  oslolyapi  sni  kin  is  eya  heconpi  sni  yelaka?  Na 
wiyaunpepicasniyan  niyatepi  mahpiya  ekta  un  he  iyecel 
wiyaunpepicasniyan  un  po.  ” 

7.  “Ungna  wicasa  kin  wanniyankapi  kta  on  wicoh’an 
wasteste  kin  ecanonpi  kilo.  Hecanonpi  kin,  Ateyayapi 
mahpiya  ekta  yanke  kin  he  wokajuju  nic’upi  kte  sni  yelo. 
Hecel  taku  on  wawoyakiyin  kte  ehantans,  yuonihanpi 
cinyankel  ciyotanka  on  eyakpaha  sni  yo;  hena  wicasa  eya 
wocekiye  ohola  konza  ca  tipi  wakan  el  na  ocanku  ogna 
heconpelo.  Awicakeya  heciciyapelo :  hena  wokajuju  kin 
ikikcupelo.  Ho  hecel  wawoyakiyin  kta  ehantans,  ninape 
islayatanhan  kin  waecon  kin  he  oslolyesnikiya  yo.  Hecel 
nalimala  wawicayak’u,  k’eyas  Niyate  taku  nahmala  woecon 
k’eyas  wanyanke  kin  he  nicicajuju  kte  lo,”  ewicakiye. 

8.  “Na  waceyakiyapi  ehantans,  wocekiye  ohola  konze 
eya  wicasa  wanwicayankapi  cinyankel  tipi  wakan  el  na 
canku  iyuksan  isakib  najinpi  na  wacekiyapi  kin  hena 
iyecel  ecanonpi  kte  sni  yelo.  Awicakeya  heciciyapelo : 
tawokajuju  kin  ikikcupelo.  Tka  waceyakiyin  kte  kin,  yati 
kin  tima  aeceliyeic’iyin  na  Niyate  kin  nahmala  cekiya  yo. 
Hecel  Niyate  taku  nahma  woecon  oyasin  wanyanke  kin  he 
nicicajuju  kte  lo. 

“Na  waceyakiyapi  kin  el  woie  ota  kagapi  sni  yo.  Oyate 
Wakantanka  oslolyapi  sni  kin  hena  heconpelo.  Ca  hena 

iyenicecapi  kte  sni  yelo.  Niyatepi  wayakilapi  sni  itokab 
taku  yacinpi  kin  slolniciciyapi.  Ca  lecel  cekiyapo:  “Ate- 
unyanpi  malipiya  ekta  nanke  cin,  nicaje  wakanlapi  kte; 
nitokiconze  u  kte ;  malipiya  ekta  tokel  nitawacin  econpi 
kin  he  iyecel  rnaka  akanl  econpi  kte,  anpetu  otoiyohi  agu- 
yapi  kin  anpetu  kin  le  unk’upi  ye;  na  waunhtanpi  kin 
unkakiciktonjapi  ye,  unkis  tona  sicaya  ecaunkiconpi  kin 
iyecel  awicaunkiciktanjapi ;  na  (takui  wawiyutan  kin  el 
unkayapi  sni  ye,  tka  taku  sice  cin  etanhan  eunglakupi  ye. 
Amen. 

“Icin  taku  sica  ecanicionpi  kin  he  awicayeciktonjapi 
ehantans,  Niyatepi  malipiya  ekta  un  kin  is  eya  wayahtanpi 
kin  aniciktonjapi  kte  lo.  Na  niyepi  kin  wicasa  kin  taku 
sicaya  ecaniconpi  kin  hena  awicayeciktonjapi  sni  ehan- 
tans,  Niyatepi  kin  is  eya  wayahtanipi  kin  aniciktonjapi  kte 
sni  yelo,”  ewicakiye. 

9.  “Na  akih’annic’iyapi  kin  el  wocekiye  ohola  konze  kin 
iyecel  nihinyanzapi  kte  sni  yelo.  Hena  ite  oyuze  tokecaki- 
yapi  na  akih’anic’iya  konzapi.  Awicakeya  heciciyapelo : 
Hena  wokajuju  kin  ikikcupelo.  Na  tohanl  akih’annic’iye 
ehantans,  nata  kin  slakiya  yo  na  ite  kin  glujaja  yo.  Ilecel 
wicasa  etkiya  akih’annic’iya  kecinpi  sni  esa,  Niyate  nahma 
woecon  oyasin  slolye  kin  he  nicica ju ju  kte  lo.  ’  ’ 

10.  “Maka  akanl  woyuha  ota  mnaic’iyapi  sni  yo ;  icin  hel 
sna  ogi  na  wabluska  kin  ko  wayusicapi  nains  wamanon 
wicasa  kin  waoyuhlokapi  na  wamanonpelo.  Tka  mahpiya 
el  woyuha  ota  eic’ignaka  po;  icin  hel  takuni  ogi  kte  sni 
na  wabluska  kin  wayusicin  kte  sni  na  wamanon  wicasa 
kin  wayuhlokapi  na  wamanonpi  kte  sni  yelo;  icin  woyuha 
nitawa  kin  tuktel  yanke  can  na  hel  nicante  kin  ko  yanke 
lo. .  .  Tuweni  wicasa  kin  itancan  num  anawicagoptan 
okihi  sni;  hes  wanji  wastelakin  na  numa  kin  wahtela  kte 
sni  yelo.  Nains  wanji  ikiyin  na  unma  kin  kipajin  kte  lo. 
Wakantanka  e  na  mammon  kin  nupinyan  el  yaskanpi 
oyakihipi  kte  sni  yelo.  Canke  lakas  heciciyapelo :  Yanipi 
el  taku  yatapi  na  taku  hayayapi  kte  kin  hena  on  nagiyeic’i- 
yapi  sni  yo.  Wiconi  kin  he  woyute  kin  isanpaya  sni 

hwof  Na  wicatancan  kin  he  wokoyake  kin  isamtu  sni 
hwo?  Zintkala  wankatuya  kinyanpi  kin  hena  wanwica- 
yanka  po :  hena  wojupi  sni  na  wayuksapi  sni  na  tipi  wan 
el  takuni  mnaic’iyapi  sni  yes,  Ateyapi  mahpiya  ekta  un 
kin  he  wolwicakiye.  Niyepi  kin  hena  wicinisanpayapi  sni 
hwo?  Nitukte  wanji  woiyukcan  on  wicispa  iyutapi  wanji 
nigluhanskapi  oyakihipi  hwo?  Na  wokoyake  on  takuwe 
nagiyenic  iyapi  so?  Wanalica  icage  kin  ableza  po:  hena 
wowasi  econpi  sni  na  wokoyake  ic’icagapi  sni,  tka  lecici- 
yapelo:  Salomon  e  kayes  wowitan  on  wakoyake  kin  lena 
iyewicahanyan  sni  yelo.  Na  peji  wan  lehanl  icagin  na 
hanyanke  kecin  oceti  oihpeyapi  kin  he  Wakantanka  wakoyag- 
kicaton,  na  sehanles  niye  inisanpapi  tawowicala  cik’api ! 
Ca  tawacin  kokelapi  sni  yo,  na  leyahanpi  sni  yo:  “Taku 
unyutapi  kta  hwo?  ””  Nains:  “  “Taku  unyatkanpi  kta 
hwo?”  ”  Nains:  “  “Taku  kounyakapi  kta  hwo?”  ” 

“Taku  kin  hena  Wakantanka  oslalyapi  sni  kin  ignipelo. 
Na  Niyatepi  kin  taku  kin  lena  yacinpi  kin  slolye  lo.  Ca 
tokaheya  Wakantanka  tokiconze  kin  na  tawoowotanla  kin 
akita  po ;  hecanonpi  kin,  taku  kin  hena  ko  iyayustak  nic’upi 
kte  lo.” 

11.  “Watancan  iwanyankapi  sni  yo,  hecel  nis  eya  tancan 
iwanniyankapi  kte  sni  yelo.  Na  tokel  wawiwicayeeilute  kin 
wawiniciyutapi  kte  lo.  Tokeske  nisunkala  ista  el  woptuh’a 
wan  un  kin  he  wanlake  yesan,  niye  niista  kin  el  cankagapi 
wan  un  kin  he  wanyeglake  sni  hwo  ?  Nisunkala  tokel  heya- 
kiya  he:  “  “Ista  el  woptuh’a  wan  niyanke  kin  he  icicicu 
kte  lo,”  ”  tka  iwanic’iglaka  yo,  cankagapi  wan  niista  el 
niyanke. 

“  Wanaic’ihma,  tokeya  cankagapi  wan  niista  el  un  kin 
he  ikikcu  wo;  hecel  nisunkala  ista  el  woptuh’a  wan  un 
kin  he  wanyank  iyacu  kte  lo.  Ho,  ca  taku  tona  wicasa 
ecaniconpi  yacinpi  ehantans,  he  is  eya  iyeeehci  ecawica- 
kicon  po ;  woope  na  wicasa  wokcan  kin  he  le  e  yelo.  ’  ’ 

12.  “Tiyopa  wan  oeik’ala  kin  hetanhan  tima  ya  po: 
Woihangye  tatiyopa  kin  opta  otanka  yelo;  na  oiyagle  kin 
oglakinyan  tankaya  yelo ;  na  hetan  tima  eyaye  kin  wicota- 
pelo.  Tka  tiyopa  wan  na  canku  wan  wiconi  waste  iyagleya 

oihunni  kin  hena  ocikcik’aya  yelo;  na  iyeyapi  kin  conala- 
pelo. 

13.  “  Wicasa  wokcan  wicakapi  sni  kin  hena  iwawicakta  po : 
hena  tahca  sunkala  tahaya  koyagya  el  nihipelo,  tka  imahe- 
tanhan  hena  sunkmanitu  ocinsicapi  kin  hecapelo.  Tawa- 
skuyeca  kin  on  islolwicayayapi  kte  lo  ;  eca  eyasna  wicasa 
kin  cunwiyapehe  wapepeka  etanhan  yuspipi  so?  Nains 
tamniohpila  kin  tokahu  kin  etanhan  ?  He  iyecel  can 
otoiyohila  waste  kin  he  waskuyeca  wasteste  aicage  lo ;  na  can 
wan  sica  kin  he  waskuyeca  siksiea  aicage  lo.  Can  wan  waste 
kin  he  waskuyeca  siksica  aicagin  kta  okihi  sni;  na  can  sice 
kin  he  waskuyeca  wasteste  aicagin  kta  okihi  sni  yelo.  Can 
otoiyohila  waslmyeca  wasteste  aicage  sni  kin  hena  kaunkapi 
na  petanl  ihpeyapi  kte  lo.  Ho,  hecel  tawaskuyeca  kin  on 
islolwicayayapi  kte  lo. 

“  “Itancan,  itancan”  ”  emakiyapi  kin  hena  oyasin  ma- 
hpiya  wokiconze  kin  ekta  yapi  kte  sni  yelo;  tka  tuwa  Ate- 
waye  mahpiya  ekta  un  kin  he  tawacin  kin  ecel  econ  ehan- 
tans,  he  e  ca  mahpiya  tokiconze  kin  el  yin  kte  lo.” 

14.  “Tona  mitoie  eya  epe  kin  lena  nah’onpi  na  ecel 
econpi  kin  hena  wicasa  ksapa  wan  inyan  iyagleya  ti  kicage 
kin  he  iblacin  yelo.  Yunkan  lila  magaju  na  iminitan  kin 
u  na  tatipogan  na  tipi  kin  hena  aglihe,  k’eyas  kaunke  sni, 
inyan  iyagleya  han  canke.  Na  tona  mioie  eya  epe  kin 
lena  nah’onpi  na  econpi  sni  kin  hena  wicasa  witkotkoka 
wan  casmu  iyagleya  ti  kicage  kin  he  iyececa  yelo.  Yun- 
kan  lila  magaju  na  iminitan  kin  u  na  tatipogan  na  tipi 
kin  hena  aglihe  na  kajuju  glihpaye;  na  owas’ag  konla 
taoglihpaye  lo,  ’  ’  eyin  na  yastan. 

Yunkan  oyate  kin  Jesus  wahokonwicakiye  kin  on  lila 
cajeyatapi  no  yuonihanpi,  icin  wicasa  wan  wowas’ake  yuha 
kin  he  iyecel  itancanyan  waonspewicakiye,  tka  wowapi 
kagapi  na  Pharisees  kin  hena  okihipi  sni. 

27.  Akicita  itancan  tawowasi  kin. 

Palia  kin  hetanhan  Jesus  ake  Capharnaum  el  ki.  Yun- 
kan  otonwahe  kin  he  el  akicita  oti  wan  han  ca  he  Roman 

oyate  kin  etanhan  itancan  wan  awanyanke.  Na  he  Wakan- 
tanka  slolye  sni,  k’eyas  wicasa  owotanla  kin  heca.  Yunkan 
tawowasi  wan  canhinyan  kin  he  kus  hpaye  na  t’in  kte 
s’elececa ;  eyas  nahahci  pawika  ca  tokel  okihika  kuwa,  k  ’eyas 
takuni  okihi  sni.  Yunkan  Jesus  Nazareth  etanhan  kin  he 
lila  yawakanpi  ca  nah’on;  canke  hosi  kaaye  wicasi  na  kico. 
Hecel  Juda  wicahcala  k’eya  ekta  ye  wicasi  na  u  na  hoksila 
kin  he  akisniyin  kte  kekiye  wicasi.  Canke  Jesus  hekiyapi : 
“Wicasa  kin  he  unkoyatepi  kin  canhinwicaye  na  nakun 
iye  tamazaska  on  tipi  wakan  waji  unkicicagapi  ca  hena  on 
hecayecion  iyececa  yelo,”  ekiyapi.  Hecel  ob  yin  na  ti  kin 
ikanyela  ihunnipi;  ehanl  akicita  kin  he  takolakupi  k’eya 
hosi  ye  wicasi  na  hekiye  wicasi:  “Itancan,  inagiyeic’iye 
sni  yo ;  mawaste  sni  ca  wati  el  mayahi  kta  iyececa  sni  yelo ; 
na  miye  kesa  el  ciyin  kta  iyececa  sni  kecami ;  tka  woie  kin 
aecela  eya  yo ;  hecel  woilake  mitawa  kin  akisni  kte  lo ;  icin 
mis  eya  wicasa  kin  woitancan  yuha  kin  hemaca  yelo;  na 
mihukuya  akicita  wicabluha  ca  wanji  “  “iyaya  yo”  ” 
ewakiya  can  iyayin  kte  lo;  nains  ake  wanji  “  “u  wo”  ” 
ewakiya  can  u  welo,”  ekiye.  Yunkan  Jesus  eyapi  kin 
nah’on  el  itonpe ;  na  oyate  eya  ob  hi  k’un  hena  hewicakiye : 
“Awicakeya  heciciyapelo :  Israel  oyate  etu  kayes  wowi- 
cala  wanjini  lehanyan  tanka  iyewaye  sni  yelo.  Na  lecicu 
yapi  kte:  Wicota  wiyohinyanpatanhan  na  wiyohpeya- 
tanhan  upi  na  Abraham  na  Isaac  na  Jacob  ob  mahpiya 
wokiconze  kin  el  ob  yankapi  kte  lo.  Tka  wokiconze  kin 
cinca  kin  oiyokpazehce  ekta  ihpewicayapi  kte  lo.”  Hehanl 
akicita  itancan  kin  hekiye:  “Gla  yo,  tokel  wowacinye  luha 
k’un  he  iyecel  enicicetu  kte  lo,”  ekiye.  Yunkan  heye  kin 
icunhan  woilake  k’un  he  akisni. 

28.  Naim  el  Jesus  wiwazica  wan  cinca  kin  yukini  kin  he. 

Capharnaum  etanhan  Jesus  wana  otonwahe  wan  Naim 
eciyapi  kin  he  etkiya  waonspewicakiye  kin  na  oyate  ota 
ob  ye.  Na  wana  otonwahe  tiyopa  kin  ikiyela  ahihunni, 
ehanl  wicota  wicitokab  upi  na  lila  wicaceye.  He  koskalaka 
wan  ta;  canke  he  aye  na  hunku  kin  canwognake  kin  wici- 

tokab  ceya  niani.  Koskalaka  kin  hecela  kicica,  iye  kin 
wiwazica  un;  canke  lila  woteliika  akipa.  Yunkan  Jesus 
wanyanke  ekta  lila  onsila  na  hekiye:  ‘‘Ceye  sni  yo,  ”  ekiye; 
na  etkiya  u  na  canwognake  akiyuhapi  kin  wiwicakiyuta ; 
canke  najinpi;  canke  el  ihunni  na  canwognake  kin  yutan 
na  heya:  “Koskalaka,  inajin  cisi  yelo.  ”  Yunkan  t’e  k’un 


he  woslal  iyotakin  na  woglake.  Canke  Jesus  hunku  kin 
el  ayin  na  kicu.  Yunkan  oyasin  ikopehinglapi  na  Wakan- 
tanka  yatanpi  na  heyapi:  “  Wakantanka  taoyate  kin 
awicagluta  yelo,  wayaatanin  wakan  wan  unkiyopeya 
icage  lo,”  eyapi.  Na  Juda  makoce  kin  el  lila  Jesus 
cajeyatapi. 

29.  John  Baptist  wicasa  num  Jesus  wiyunh  ye 
wicasi  kin  he. 

Herod  eciyapi  wan  hoksicala  ota  kte  wicasi  k’un  he 
cinca  wan  Herod  Antipas  eciyapi  ca  wana  Galilee  na  Perea 
el  wicasayatapi.  Yunkan  is  eya  wicasa  sice.  Sunkaku 
wan  Philip  eciyapi  kin  he  t’e  sni  yesan,  tawicu  wan 
Herodias  eciyapi  kin  he  ki  na  kici  un.  Yunkan  John 
Baptist  he  nali’on  na  kokipe  sni  ti  ekta  i  na  hekiye: 

“Nisunkala  tawicu  kin  he  woope  eciyatahan  luha  oyakihi 
sni  yelo,  ”  ekiya,  canke  nupin  canzekapi  na  owicakaske  el 
oihpeyapi. 

Na  kaska  yanke,  k’eyas  tawaonspewicakiye  kin  ungna- 
hansna  tima  ipi  na  kici  sna  woglakapi.  Yunkan  Jesus 
opewicakiyin  kte  licin ;  canke  watohanl  num  Jesus  ekta  ye 
wicasi  na  leye  wicasi:  “Tuwa  u  kte  k’un  he  niye  so? 
Ins  toka,  tokeca  wanji  unkapepi  kte  ka?”  eye  wicasi. 
Yunkan  ihunnipi  kin  icunhan  Jesus  wicasa  kuja  ota  asni- 
kiyewicaye  na  wakansica  ota  inapewicaye  na  istagonga  ota 
tonwewicaya;  canke  hipi  kin  hewicakiye:  “Glapi  na  taku 
nayah’onpi  na  taku  wanlakapi  lieci  hena  okiyaka  po : 
Istagonga  tonwanpi  kin  he,  na  hustepi  eya  tanyan  manipi 
kin  hena,  na  tona  hanhanpi  k’eya  skawicayapi  kin,  na 
wicat’e  eya  kinipi  kin  hena,  na  onsike  kin  wotanin  waste 
kin  owicakiyakapi  kin  hena,  ’  ’  ewicakiye  na  “tuwa  miye 
on  wacingnuniic’iye  sni  lieci  he  pilic’iyin  kte  lo”  ewica- 
kiya;  canke  wicasa  k’un  hena  kiglapi. 

Hehanl  Jesus  John  Baptist  on  oyate  kin  wowicakiyake 
na  hewicakiye :  ‘  ‘  Taku  wanlakapi  kta  ca  makoskanl  yaipi 

so?  Celi  wan  tate  can  na  sna  kahunhunze  kin  heca  hwo? 
Nains  taku  ca  wanyank  yaipi  so?  Wicasa  wan  tahayapi 
kin  panpanyela  un  kin  heca  hwo  ?  Iho,  hayapi  tehika  koya- 
kapi  kin  na  woimagaga  yuha  unpi  kin  hena  wicasayatapi 
tipi  kin  el  yankapelo.  Ins  taku  ca  wanyank  yaipi  so? 
Wicasa  wokcan  kin  heca  hwo  ?  K’eyas  wicasa  wokcan  kin 
wicikapeya,  ociciyakapelo.  Ho  na  le  e  yelo,  on  wowapi  kin : 
“  “Iho,  ogligle  mitawa  kin  nitokab  yewayin  na  omayani 
kte  kin  ogna  canku  wan  nicicagin  kte  lo”  ”  eyapelo.” 

30.  Mary  Magdalen  wahtani  s’a  kin  he. 

Pharisees  kin  Jesus  kipajinhanpi  kes,  watohanl  etanhan 
wanji  Simon  eciyapi  ca  he  Jesus  kico  na  kici  wotin  kta; 
ca  ekta  i  na  wol  iyotakapi.  Yunkan  ungnahela  winyan 
wan  Mary  Magdalen  eciyapi  kin  he  inyan  wognake  wan 
yuha  tima  hiyu  na  tak  eye  sni  Jesus  yanke  kin  itokab 
ihpic’iyin  na  inyan  wognake  kin  etanhan  islaye  wastemna 

akicicastan  na  tamahel  iyopeic’iye  kin  on  istaminiyanpi 
kin  si  ayus’es’e  kin  hena  tapehin  kin  on  kicipakinte  na  si 
kin  iiputake  na  islaye  k’un  he  ikiciyun.  Canke  Simon 
tanmahel  hecin :  “  Le  wicasa  kin  wokcan  wicasa  heci,  winyan 
wan  le  iyutan  kin  le  winyan  wahtani  s’a  kin  heca  okika- 
hnigin  kte  iyeceea  yelo,”  ecin.  Na  kitanla  hecetu;  icin 
Mary  Magdalen  witkotkoke  s’a  na  taku  ota  siksicaya  econ, 
k’eyas  eya  wana  wicoh’an  sice  kin  hena  ayustan  cin  na 
Messias  kin  waeye  kin  otapin  kte  hcin.  Na  Pharisees  kin 


Jesus  oliola  sni  kuwapi  kin  lie  iyokipi  sni  ca  iye  tokel 
okihika  yuonihan  kte  cin  na  Simon  ti  kin  el  lii.  Yunkan 
Jesus  Simon  hekiye:  “Simon,  taku  eciciyin  kta  wacin 
yelo,”  ekiya;  canke  heya  ayupte:  “  Waonspekiye,  eya  yo,” 
ekiye.  Yunkan  Jesus  liekiye:  “Wicasa  num  tuwa  el 
icazopi ;  yunkan  wanji  kaspapi  opawinge  zaptan  icazo  na 
unma  kin  is  kaspapi  wikcemna  zaptan  icazo,  k’eyas  takuni 
yuhapi  sni  ca  glajujupi  okihipi  sni.  Ilecel  wicasa  k’un  he 
nupin  owicakiya  on  icazopi  k’un  hena  wicakicipajuju.  Ho 
hece  wicasa  kin  lenayos  tuktunma  iyotanla  kta  kecani 
hwo  ?  ’  ’  ekiye.  Canke  Simon  hekiye :  £  ‘  Toke,  ota  icazo  eyas 
kicipajuju  k’un  hee  cel,”  ekiye.  Yunkan  “Tanyan  wilu- 

kcan  yelo”  Jesus  ekiye.  Helianl  Jesus  Mary  Magdalen 
etkiya  iglahomni  na  Simon  hekiye :  “  Winyan  kin  le  wanlaka 
hwo?  Yati  el  walii,  k’eyas  mini,  si  on  waglujaja  kta, 
mayak’u  sni  yelo;  yunkan  le  istaminiyanpi  kin  on  si  mici- 
yujaja  na  tapehin  kin  on  micipakinte  lo.  Na  iimayaputake 
sni  yelo,  tka  le  tima  hiyu  kin  hehantan  si  kin  iimaputake  lo. 
Na  minata  kin  wigli  imayayun  sni  yelo,  tka  le  si  kin  islaye 
imayun  welo.  Heon  leciciye  lo,  tawowahtani  kin  ota, 
k’eyas  wacanteognake  kin  he  on  kieipajujupelo ;  tka 
tuwa  wowahtani  kin  aokpaniyan  kicipajujipi  kin  he 
aokpaniyan  wacanteognake  lo,”  ekiye.  Hehanl  Mary  Mag- 
dalen  hekiye:  “Wowahtani  nitawa  kin  nicipajujupelo ; 
wacinyaye  cin  he  niniye  lo;  wakokipe  sni  gla  yo,”  ekiye. 

31.  Jesus  mahpiya  tokiconze  kin  taku  sakowin 
iyacin  kin  he. 

Jesus  Genesareth  ble  kin  aglagla  yanka ;  yunkan  wicota 
ahimniciya;  cajike  wata  ogna  iyotakin  na  hetanhan  wiya- 
cinpi  kin  lena  owicakiyake:  “Woju  wan  woju  iyaye  na 

iwoju  su  kin  okala  aye  kin  liunli  ocanku  ektakta  kala  kin 
hena  ali  acankuyapi  na  zintkala  okinyanpi  kin  ahitebyapi. 
Na  hunli  ili’e  egna  hinhpaye  na  icaga,  tka  spaye  sni  on 
snije.  Na  hunli  wapepe  egna  hinlipaye  na  hinape,  k’eyas 
wapepe  k  un  hena  kici  icage  el  paokansniyan  on  snisye. 
Na  hunli  maka  waste  ca  ahinlipaye;  yunkan  uyin  na  woju 
su  wanjila  etanhan  opawinge  icage  lo,”  ewicakiye. 

Hena  hecekce  eyin  na  hehanl  heye :  ‘  ‘  Tuwa  nonge  kiyu- 
kin  na  wanali’on  kta  hecinahan,  ito  wanali’on  kte  lo,  ”  eye. 


Yunkan  waonspewicakiye  kin  wiyacinpi  k’un  hena  tokel 
ka  heci  he  iyungapi;  canke  hewicakiye:  “Nis  niyepi  kin 
Wakantanka  tokiconze  woanalime  kin  hena  oyakalinigapi 
kte  kin  he  nic’upelo;  tka  unmapi  kin  wiyacinpi  on  ecela: 
hecel  el  etonwanpi,  k’eyas  wanyankapi  kte  sni  yelo;  na 
nah’onpi,  k’eyas  okahnigapi  kte  sni  yelo. 

“Ho,  wiyacinpi  kin  he  lecel  kapelo:  “Su  k’un  hena 
Wakantanka  toie  ca  kapi.  Na  canku  el  yanke  k’un  hena 
nah’onpi  kin  epi.  Yunkan  wakansica  kin  el  wicahi  na 
Wakantanka  toie  k’un  hena  cantepi  etanhan  yutankal 
iwicacu,  owekinas  wicalapi  kin,  niic’iyapi  kta  kecin  on. 

Tona  nali  onpi  el  oie  kin  iyuskinyan  icupi  kin  hena  ik  e 
egna  yanke  k’un  hena  epi;  lena  hutkan  nicapi  opcebyela 
wowicala  yuhapi,  tka  tohanl  taku  iyutanwicaya  can  na 
hehanyan  lieyab  iyayapi.  Na  wapepe  egna  hinhpaye  kin 
hena  lena  epi:  A¥anali’onpi,  tka  iye  taounye  ogna  yapi  na 
wiconi  kin  le  el  woawacin  on  na  wowijica  on  na  woimagaga 
kin  hena  on  okansniyan  unpi  on  sutonpi  sni  kin  hena  epi. 

“Tka  tona  woie  kin  wocantewaste  on  na  woowotanla  on 
na  wacintangya  nali’onpi  on  sutonpi  kin  liena  maka  waste 
el  ahinhpaye  k’un  hena  epi,”  eye.— 


“Malipiya  wokiconze  kin  he  wicasa  wan  taowoju  kin  el 
iwoju  su  wasteste  oju  kin  he  iyececa;  tka  wicistinme  kin 
icunhan  tokaya  wan  el  hi  na  aguyapi  su  oju  k’un  egna 
waptaye  su  oju  na  kigle.  Na  wana  icagin  na  suton  kin, 
is  eya  icignuniyan  waptaye  kin  hinape. 

“Yunkan  tawowasi  kin  ti  el  hipi  na  hekiyapi :  “Itancan, 
nitowoju  kin  el  iwoju  su  wasteste  oyaju  sni  hwo?  Na 
tokiyatanhan  waptaye  kin  hena  oicaga  hwo?”  ekiyapi. 
Yunkan  liewicakiye:  “Le  toka  ca  hecon  welo,”  eya;  canke 
tawowasi  kin  hekiyaypi:  “Ho,  ca  unyanpi  na  hena  unyu- 
junpi  kta  yacin  hwo  ?  ’  ’  ekiyapi.  Tka  hewicakiye :  ‘  *  Hiya, 

owekinas  waptaye  lra  kin  lnjunpi  el  aguyapi  liucan  kin 
ko  ilujunpi  kte  lo.  Ca  ayustan  po,  wakakanpi  ihunni,  kin 
hehan  nupin  icicahiya  icagin  kte  lo.  Na  wana  wakakanpi 
iyehantu  kin,  wanakseye  kin  hewicawakiyin  kte  lo : 
Waptaye  kin  hena  tokaheya  lehanyank  oileyapi  kta  iyeeel 
opalitalita  mnayan  po;  tka  aguyapi  su  kin  hena  wati  kin 
el  omnayan  po,  ewicawakiyin  ktelo,”  eye.  He  iyecana 
waonspewicakiye  kin  el  hipi  na  hekiyapi:  “Owoju  el 
waptaye  wiyacinpi  k’un  he  unkiyuaslayapi  ye,  ”  ekiyapi. 
Canke  hewicakiye:  “Iwoju  su  wasteste  oju  k’un  he  iye 
Wicasa  Cinca  kin  e  yelo.  Na  owoju  k’un  he  maka  kin  le  e 
yelo.  Na  su  wasteste  k’un  hena  wokiconze  cincapi  kin  hena 
epelo.  Na  waptaye  k’un  hena  tuwa  sice  k’un  he  cinca  kin 
hena  epelo.  Na  toka  wan  hena  oju  k’un  he  wakansica  kin 
he  e  yelo.  Na  wanakseyapi  k’un  he  wiconi  kin  le  oihanke 
kin  he  e  yelo.  Na  wakakanpi  kin  hena  ogligle  wakan  kin 
hena  epelo.  Canke  waptaye  eya  lelianyank  mnayanpi  na 
peta  el  hugnahyapi  k’un  he  wiconi  kin  le  oihanke  kin  iyececa 
kte  lo.  Wieasa  Cinca  kin  taogligle  kin  ye  wicasi  kte  na 
tawokiconze  kin  etanhan  taku  wosice  kin  na  tona  sicaya 
econpi  kin  hena  wicapahipi  kte  na  oceti  tanka  kin  el 
oihpewicayapi  kte  lo ;  hel  wicaceyin  na  higlakiskizapi  yukin 
kte  lo.  Hehanl  wicasa  owotanpila  kin  Atkukupi  kin  toki- 
conze  kin  el  anpetu  wi  kin  iyecel  wiyakpapi  kte  lo.  Tuwa 
nonge  yukin  na  wanah’on  okihi  ehantans,  wanah’on  kte  lo,  ” 
ewicakiye.— 

“Ake  mahpiya  wokiconze  kin  he  hoipate  wan  ble  kin 
el  iyohpeyapi  na  hogan  ocaje  ota  imahel  wicayuwitayapi 
kin  he  iyececa  yelo.  Tohanyan  iojuyapi  k’un  hehanyan 
ohute  ekta  yuslohan  yuha  iyotakapi  na  hogan  wasteste  k’un 
hena  wognake  wan  el  omnawicayapi,  tka  siksice  k’un  hena 
ihpewicayapelo.  He  iyecel  maka  oihanke  kin  el  econpi  kte 
lo.  Ogligle  wakan  kin  yapi  kte  na  wicasa  siksice  kin  wicasa 
owotanla  wicegna  unpi  kin  hena  apatonyela  wicapahipi  na 
peta  tanka  el  oihpewicayapi  kte  lo ;  hel  wicaceyin  na  higla- 
kiskizapi  kte  lo,”  ewicakiye.— 

“Mahpiya  wokiconza  kin  he  owoju  wan  el  mazaska 
nalimapi  kin  he  iyececa.  Na  he  wana  wicasa  wan  iyeyin 

na  akta  naBmin  na  iyuskinyan  ki  na  taku  tawa  kin  oyasin 
wiyopekiyin  na  owoju  k’un  he  opeton  welo,  ”  eye. — 

“Ake  malipiya  wokiconze  kin  he  wopeton  wan  tuki 
psito  otehika  eya  igni  kin  he  iyececa  yelo.  Na  wana  psito 
wanjila  mazaska  ota  ikipi  ca  iyeye.  Yunkan  kigni  na 
tawoyuha  kin  oyasin  wiyopekiye  na  he  opeton  welo,  ”  eye. — 
“Mahpiya  wokiconze  kin  he  sinape  su  wanjila  wicasa 
wan  icu  na  taowoju  kin  el  oju  kin  lie  iyececa  yelo.  He 
su  kin  iyotan  ciscila,  k’eyas  tohanl  icaga  can  na  taku  wato 
ke  c’eyas  wicisanpaya  na  can  s’elececa  can  na  zintkala 
okinyanpi  kin  el  sna  ipi  na  aletka  kin  el  iyotakapelo,  ’  ’  eye. — 
Mahpiya  wokiconze  kin  he  on  wanapohyapi  kin  he 
iyececa.  He  winyan  wan  icu  na  wokpanpi  iyutapi  yamni 
el  ognake,  tohanl  oyasin  napoge  sni  hehanyan.” — 


32.  Jesus  ble  skanskan  wan  yuasni  kin  he. 


Anpetu  wan  el  Jesus  ble  kin  aglagla  oyate  kin  lila 
waonspewicakiye  na  wana  wi  mahel  iyaye.  Yunkan  waon- 
spewicakiye  kin  hewicakiye:  “Ito,  ble  kin  ikoakatanlian 
unyanpi  kte  lo,”  ewicakiye.  Canke  oyate  kin  gle  wicasipi 
na  wata  wan  ogna  iyotaltapi  na  iyayapi.  Yunkan  Jesus 

hektapatanhan  iyotakin  na  ipahin  wan  ipahinkiton  iyunkin 
na  istinme.  Yunkan  tate  tanka  wan  hihunni  na  mini  kin 
yuskanskan;  canke  mini  kakicipehan  kin  kapemnimnipi  s’e 
hiyayin  na  wata  kin  yupsipsil  yeye.  Iiecel  mini  ota  oka- 
psica ;  canke  mini  owicapaspin  kte  s’elececa.  Canke  waon- 
spewicakiye  kin  lila  nihinciyapi  na  Jesus  eyuliicapi  na 
hekiyapi :  1 1  Itancan,  ounkiya  po,  wana  mini  unt’api  kte 
lo,”  ekiyapi.  Yunkan  inajin  na  mini  na  tate  kin  hoyekiyin 
na  heye:  “Owanjila  yanka  yo,”  eya.  Yunkan  iheceglala 
ble  kin  ablak  hingle.  Ehanl  Jesus  wicasa  kin  hewicakiye: 
“Cisciyela  wowacin  luhapi  kin,  takuwe  wakoyakipapi 
hwo?” 

Yunkan  lila  iyus’inyayapi  na  hekiciyapi;  “Le  wicasa 
taku  welaka,  tate  na  ble  kin  ko  anagoptanpi,  ”  ekiciyapi. 

33.  Jesus  wakansica  ota  kukuse  optaye  wan  el 
iyayewicaye  kin  he. 

Jesus  waonspewicakiye  kin  ob  ble  kin  ikoakatanhan 
Gerasa  makoce  kin  el  ihunnipi  na  wana  wata  kin  etanhan 
glicupi ;  hehanl  wieasa  gnaskinyan  wan  wicitokab  u. 
Wakansiea  sapa  wan  itanmahel  un  na  wicegna  un  okihi  sni. 
Na  mazaiciyokihe  on  kaskapi  na  si  kin  ko  on  pahtapi  kes, 
alataya  yupsapsake  na  sna  iyaye  na  heyata  owicahe  el  sna 
ti  na  hel  sna  ohowakanyankel  inyan  on  iglaspaspa  ounye. 
Yunkan  Jesus  tehantanhan  wanyankin  na  inyank  u  na 
ohola;  canke  Jesus  hekiye:  “Woniya  sape,  wicasa  kin  le 
ayustan  na  iheyab  iyaya  yo,”  eye.  Yunkan  wakansica  kin 
heye:  “Jesus,  Wakantanka  iyotan  wankatuya  cinca  kin, 
taku  miye  k’el  iyoniwaja  yelaka?  Kakismaye  sni  ye, 
Wakantanka  on  iceciciye  lo.”  Hehanl  Jesus  wakansica  kin 
wiyungin  na  hekiye :  “Tokel  eniciyapi  so?”  eya  iyunge. 
Yunkan  heya  ayupte:  “Unkotapi  ca  on  Wicota  emaciya- 
pelo,”  ekiye  na  makoce  kin  hetanhan  iyayewicayin  kte  sni 
kin  he  Jesus  lila  icekiye. 

Yunkan  he  kin  ikanyela  kukuse  optaye  wan  unpi ;  canke 
woniya  sape  kin  Jesus  hekiye:  “Kukuse  k’eya  ka  unpi  kin 
hel  yeunyayapi  kin,  tanmahel  wicunkunpi  kte  lo,  ”  ekiye. 

Yunkan  Jesus  iyowinyan;  canke  wicasa  k’un  he  etanhan 
hinapapi  na  kukuse  k’un  hena  iyonawicapapi.  Canke 
kukuse  kin  opawinge  wikcemna  nunb  wahecetupi  kin  hena 
oyasin  kignaskinyanpi  na  tokel  okihika  ble  k  un  he 
anatanpi  na  maya  wan  etanlian  ble  kin  oihpic’iyapi  ca 
oyasin  mini  t’api.  Yunkan  kukuse  awanwicayankapi  kin 
inahni  otonwahe  ekta  kipi  na  oyakapi.  Ilecel  oyate  kin 
upi  na  Jesus  el  hipi  na  wicasa  wan  wakansica  wan  el  un 
tka  kin  he  wanyankapi  na  wikope  hinglapi.  Na  Jesus 
kokipapi  on  makoce  kin  hetanhan  iyaye  sipi ;  canke  upi 
k’un  hel  ogna  ake  kiglapi. 

34.  Jesus  Jairus  cunwintku  kin  yukini  kin  he. 

Oyate  kin  Jesus  ble  kin  he  gliyuwegin  kta  apepi.  Na 
wana  gliyuwege  el  tipi  wakan  itancan  kin  wanji  Jairus 


eciyapi  ca  Jesus  el  cantesilya  lii  na  cankpeska  makagle 
hinajin  na  hekiye:  “Itancan,  micinca  wicincala  kin  wana 
t’in  kta  lipaye  lo,  tka  uwi  na  ninape  kin  aputaki  ye,  hecel 
akisni  na  ni  un  kte,”  ekiye.  Canke  Jesus  Jairus  kici  ya; 
canke  wicihakab  wicota  olili  s’e  au.  Yunkan  nahahci 

ihunnipi  sni  hanni,  ti  el  oitancan  kin  he  hihunni  na  heye: 
“Takuwe  waonspekiye  kin  nagiyeyaya  hwo?  Nicinca  wicin- 
cala  kin  ehanni  t’e  ,lo,”  ekiye.  Yunkan  Jesus  is  eya  oie 
kin  he  nali’on;  canke  itancan  kin  he  etkiya  iglahomni  na 
hekiye : 1 1  Wakokipe  sni  wowacinye  yuha  yo,  ni  kte  lo,  ’  ’  ekiye. 
Hehanyan  oyate  eya  iyatab  upi  k’un  hena  anawicaptin  na 
Peter  e  na  James  e  na  John  he  James.sunkaku  kin  henala 
wicakico  na  ob  ye.  Na  wana  itancan  kin  ti  el  ihunnipi  na 
tima  iyayapi.  Yunkan  wicota  owolutatonyan  tima  yan- 
kapi  na  hunli  ciyotanka  yajojopi  na  hunh  ceyapi.  Yunkan 
Jesus  hewicakiye :  “Ako  econ  po,  takuwe  ok’oya  nan- 
kapi  na  yaceyapi  hwo?  Wicincala  kin  le  t’e  sni,  tka 
istinme  hpaye  hecegla  yelo.  ”  Yunkan  ihat’api;  canke 
tankal  iyayewicaye  na  wicincala  kin  atkuku  na  hunku  kin 
epi  na  waonspewicakiye  kin  hena  ob  wicincala  kin  hpaye 
k’el  ipi.  Elianl  ektawapaya  inajin  na  wicincala  kin  nape 
el  yuzin  na  hekiye:  “Wicincala,  inajin  cisi  yelo,”  ekiye. 
Yunkan  iheceglala  inajin  na  mani.  Hehanl  wicincala  kin 
wok’u  wicasi ;  canke  wok’upi  na  lila  tanyan  wote  na  nakun 
tuweni  okiyake  sni  wieasi  na  hecena  iyaye. 

35.  Jesus  wahosiyapi  kin  iwicayutin  kta  ca  owatohanyela 
yewicasi  kin  he. 

Wahosiyapi  akenunpapi  k’un  hena  wotanin  waste  kin 
ayapi  kte  na  Jesus  taokolakiciye  kin  tuktetu  ke  c’eyas 
kagapi  kte  ca  wana  iwicayutin  kta;  canke  wicakico  na 
ecekce  iwahowicayin  na  toke  sna  econ  k’un  hena  is  eya 
ogna  econpi  kta  on  wowas’ake  wan  wicak’u.  Hecel  wakan- 
sica  kin  napcwicakiciyapi  kte  nains  taku  wowayazan  ke 
c’eyas  asniwicayapi  kta  keya  iwahowicaye.  Hehanl  lecel 
ewicakiye:  “Canku  wan  wicasa  Wakantanka  slolyapi  sni 
kin  na  canku  wan  Samaria  otonwahe  iyagleya  ihunni  kin 
hena  ogna  lapi  kte  sni  yelo.  Tka  Israel  tipi  etanhan  tahca- 
sunkala  nunipi  kin  hena  el  wicalapi  kte.  Yapi  na  hewica- 
kiya  po :  “  “Mahpiya  wokiconze  kin  wana  kiyela  un  welo.” 
Na  kujapi  kin  asniwicaya  po;  na  t’api  ldn  kiniwicaya  po; 
na  wayakayah’u  spahanhanpi  kin  wicayuska  po ;  na  wakan- 

sica  kin  napewicaya  po;  wisi  cola  wowas’ake  kin  cic’upi 
ca  wisi  cola  nis  eya  on  owicayakiyapi  kte  lo.  ”  Na  hehanl: 
“Na  mazaska  zi  na  mazaska  na  taku,  mazaska  ke  c’eyas 
heca  ognake  ogna  yuhapi  sni  yo,  ”  eye.  Na  hehanl: 
“Onweya  ognake  esa  nains  ogle  tanunb  nains  canhanpa 
nains  sagye  yuha  omanipi  sni  yo ;  icin  tuwa  wowasi  econ 
kin  he  wok’upi  kta  iyececa  yelo.  Na  otonwahe  tanka  nains 
cik’ala  tukte  wanji  el  iyahunnipi  kinhan,  wiwicayunga  po; 
na  tuwa  oli’an  owotanla  kinhan,  he  kici  yaunpi  kte  tohan 
itoheyakiyapi  sni  kin  hehanyan.  Na  tipi  wanji  el  yaipi 
kinhan,  oholaya  lehapi  kte:  “  “Tipi  kin  le  wookiye  yuha 
ni.  ”  ”  Hecel  hel  tipi  kin  hena  oh’an  owotanlapi  ehantans, 
wookiye  nitawapi  kin  el  wicahipi  kte ;  tka  oh’on  owotan- 
lapi  sni  kinhan,  nitawookiye  k’un  hena  niye  el  niciglipi 
kte  lo.  Na  tuwa  nicinpi  sni  na  wowicayakiyakapi  kin  hena 
anagoptanpi  sni  ehantans,  tipi  nains  otonwahe  kin  hetan- 
han  ilipeya  iyayapi  na  makablu  nisipi  kin  el  aniglap’opi 
kin  hena  glatata  po.  Awicakeya  leciciyapelo :  Wayasupi 
anpetu  kin  el  Sodom  na  Gomorrha  wicasa  kin  tehi  slolyapi 
kte,  k’eyas  otonwahe  kin  he  isanb  tehi  slolyin  kte  lo,  ” 
ewicakiyin  na  numnum  ye  wicasi. 

36.  John  Baptist  pa  kaksapi. 

Herodias  John  Baptist  woie  ekiye  k’un  hena  wahtela  sni ; 
canke  ihangyin  kte  hcin ;  tka  Herod  John  otohanyan 
oholaya  kuwa,  icin  oyate  kin  wicasa  tanka  lapi  na  kicica- 
ic’iyapi  on  kaske,  k’eyas  kte  kta  tawat’elye  sni.  Yunkan 
Herod  tonpi  anpetu  el  wokiksuye  on  waspanyanpi  na  oitan- 
can  tankinkinyanpi  na  akicita  itancan  kin  na  Galilee  el 
wicasa  tokahepi  kin  hena  oyasin  wicakico;  canke  eminiciye 
na  wicawote.  Yunkan  Herodias  cunwitku  wan  Salome 
eciyapi  kin  he  tima  hiyu  na  wicitokab  waci,  na  yupiyakel 
waci;  canke  Ilerod  wicasa  itancanpi  k’un  hena  ob  lila 
iyokipi  na  hekiye:  “Taku  ke  c’eyas  mayakila  kin  cic’u  kte 
lo,”  ekiye  na  yugal  ic’iconze.  MNakun  makoce  mitawa 
kin  iokiseya  ehe,  k’eyas  cic’u  kte  lo,”  ekiye.  Yunkan 
wicincala  kin  tankatakiya  iyayin  na  hunku  kin  heya  iyunge : 

“Taku  wanji  wakila  kta  he?”  eya  iyunge.  Canke  hunku 
kin  hekiye:  “  “John  Baptist  pa  kin  waksica  ogna  mayak’u 
kte,”  ”  ekiya  ye,  ”  eya  iwaktaye.  Canke  ecel  la ;  canke 
Herod  icante  sice,  k’eyas  yugal  heyin  na  hehan  ob  yanke 
wicitokab  wicincala  kin  iyokipisniyin  kta  cin  sni;  canke 
pa  wicakaksa  woilake  kin  he  owicakaske  ekta  ye  si  na  John 


pa  kin  aku  si.  Canke  etkiya  iyayin  na  John  pa  kaksin 
na  waksi  tanka  wan  ogna  agli;  canke  wicincala  kin  icu  na 
hunku  kin  k’u.  Na  tancan  kin  e  tawaonspewicakiye  kin 
icupi  na  tanyan  liapi.  Hecel  winyan  sica  wan  tawiyukean 
on  na  wicincala  wan  tanyehci  waci  kin  on  wicasa  wastehca 
wan  ktepi. 

37.  Jesus  tokel  aguyapi  tacagu  kin  na  hogan  kin  woiton- 
peya  yuota  kin  he,  na  Peter  tokel  mini 
akanl  mani  kin  he. 

Waonspewicakiye  akenunpapi  k’eya  tokel  Jesus  econ 
wicasi  heci  iyecehci  econpi  na  wieoli’an  tawapi  kin  tanyelici 
iglustanpi.  Canke  agli  na  Jesus  taku  oyasin  okiyakapi. 
Yunkan  Jesus  hewicakiye:  “Ho,  hemakoskanl  upi  na 

itaoksan  lolopeicitonpi  na  wotapi  kte  lo,”  ekiyapi. 
Yunkan  Jesus  hewicakiye:  ‘‘Niye  wowicaku  po,’’  ewica- 
kiye.  Canke  heyapi:  “Cas  unyanpi  na  kaspapi  opawinge 
num  on  aguyapi  span  opeuntonpi  na  wicunkikpamnipi  kte 
lo,”  eyapi.  Yunkan  Jesus  wiwicayungin  na  hewicakiye: 
“Aguyapi  tacagu  tona  luhapi  so?  Yapi  na  yawa  po,  ” 
ewicakiye.  Yunkan  Anclrew  Simon  Peter  sunkaku  kin 
heye :  “Hoksila  wan  ka  najin  kin  he  psinska  aguyapi  tacagu 
zaptan  na  hogan  num  hecel  yuha  yelo,  k  ’eyas  henala  tokeske 
iyohipi  kta  heci?”  eye.  Yunkan  oyate  kin  okaspetonton- 
yan  iyotak  wicasi ;  canke  opawinge  wikcemna  zaptan  wahe- 
cetuya  eyotake.  Yunkan  Jesus  aguyapi  zaptan  k’un  hena, 


ptelyela  asnikiya  po,  ”  ewicakiya;  canke  oyasin  wata  wau 
el  iyotakapi  na  ble  opta  otonwahe  wan  Bethsaida  eciyapi 
kin  ikiyela  ihunnipi  na  paha  wan  iyahanpi  na  el  iyotakapi. 
Yunkan  oyate  kin  waiiwicayankapi ;  canke  is  eya  ekta 
wicaipi  on  liankeya  wicota  ohimniciye.  Jesus  onsiwicalaka ; 
canke  waonspewicakiye.  Na  tehan  hecel  wowicakiyakahan ; 
canke  hankeya  tawaonspewicakiye  kin  el  hipi  na  hekiyapi : 
“Lel  makoskanl  unyankapi  na  nakun  wana  wi  kuciyela  ya 
ca  iyes  oyate  kin  gle  wicayasi  kin,  otonwahe  el  nains 

hogan  nnnpa  hena  koya  icn  na  mahpiyatakiya  etonwin 
na  awacekiye.  Hecon  na  aguyapi  tacagu  k’un  hena  kiyu- 
spaspa  na  waonspewicakiye  kin  oyate  kin  wicakikpamni 
wicasi,  hogan  kin  koya.  Canke  ecel  econpi ;  yunkan  oyasin 
imnayan  wotapi.  Yunkan  Jesus  aguyapi  na  liogan  oya- 
ptapi  kin  liena  pahi  wicasi,  hecel  otuya  ihpeyapi  kte  sni. 
Canke  ecel  econpi ;  yunkan  psawognake  akenunb  iojula 
pahipi.  Yunkan  oyate  kin  iyus’inyayapi  na  heyapi : 
‘‘Wicasa  kin  le  awicakeya  wokcan  wicasa  wan  u  kta  ske 
k’un  lie  le  e  yelo,”  eyapi  na  wicasayatapi  kahnigapi  kte 
hcin.  Canke  waonspewicakiye  kin  inahni  ble  kin  ikoaka- 
tanlian  watopeya  gle  wicasi ;  heconpi  kin,  is  kohan  isnala 
paha  wan  ekta  wacekiyin  kta  kewicakiye.  Wana  htao- 
tanin  sni  aye,  k’eyas  Jesus  toie  kin  on  waonspewicakiye 
kin  Capharnaum  etkiya  tatoheya  yapi;  canke  tehan  ihun- 
nipi  sni.  Yunkan  oiyokpaze  el  ungnahela  taku  wan  mini 
kin  iakanl  mani  u  ca  wanyankapi;  canke  nihinciya  hoye- 
yapi  na  heyapi:  “Wanagi  wan  u  welo,”  eyapi.  Yunkan 
Jesus  lie  e;  canke  ektawapaya  hinajin  na  hewicakiye: 
“  Cantewastepi  na  wakokipapi  sni  yo,  le  miye  yelo,” 
ewicakiye.  Yunkan  Simon  Peter  hekiye:  “Itancan  he  niye 
ehantans,  mini  akanl  mani  u  masi  yo,”  ekiya;  canke  hekiye: 
“Ho,  ca  u  wo,”  ekiye.  Canke  Peter  wata  kin  etanhan 
mini  oglicu  na  mini  akanl  mani  yesan,  mini  kakicipehan 
kin  wokokipeya  wanyankin  na  wacin  iwos’ake  hingla ;  canke 
mini  kin  mahetakiya  iwastegla  ya;  canke  hotankinkinyan 
heya  pan:  “Itancan,  omakiyi  ye,”  eya;  canke  Jesus  nape 
el  oyuspin  na  hekiye:  “Wowacinye  ciscila  yuha,  takuwe 
wacet’unyagla  hwo?”  ekiyin  nas  nupin  wata  kin  ekta  kipi; 
yunkan  tate  kin  akisni.  Ynkan  waonspewicakiye  unmapi 
kin  oholaya  hekiyapi:  “Awicakeya  Wakantanka  Cinca  kin 
he  niye  yelo,”  ekiyapi. 

38.  Jesus  aguyapi  wan  on  niunpi  kte  cin 
he  wicak’u  kta  keye. 

Aguyapi  span  yuotapi  kin  ihinhanna  el  oyate  kin  tona 
wotapi  k’un  el  opapi  kin  liena  Jesus  lila  ignipi  na  Caphar- 

naum  el  hihunnipi.  Yunkan  tipi  wakan  el  iyeyapi.  Yunkan 
Jesus  liewicakiye:  “Awicakeya,  awicakeya  leciciyapi : 
“  Wowapetokeca  eya  wanlakapi  k’un  heon  omayalepi  sni, 
tka  aguyapi  span  eya  yatapi  na  on  winipipi  kin  heon  welo. 
Woyute  wan  owatohanyela  takuni  kte  sni  kin  heon  nagiyeic’i- 
yapi  sni  yo ;  tka  woyute  wan  wiconi  oihanke  wanice  iyagleya 
kin  he  awowasi  econ  po ;  he  Wicasa  Cinca  kin  nic’upi  kte  lo. 
Icin  he  Wakantanka  Ateyapi  kin  wapetogtonyan  ayaskabton 
welo,  J J  ewicakiye.  Yunkan  hekiyapi:  “Tokel  unkoh’anpi, 
yunkan  Wakantanka  toft’an  kin  ecunkonpi  kta  hwo?”  eyapi. 
Canke  Jesus  waayuptin  na  hewicakiye:  “Wakantanka  u 
si  kin  he  wicayalapi  kte  kin  he  toli’an  kin  e  yelo.  ”  Canke 
hekiyapi :  ‘  ‘  Ho,  ca  tuktogna  wapetogyakel  yapazo  na 

wanunyankapi  kin,  wicaunnilapi  kte  lo,  na  taku  nioh’an 
hwo?  Wowapi  wakan  el  atewicunyanpi  kin  hemakoskanl 
manna  yutapi  keyapi:  malipiyatanhan  aguyapi  yutapi 
kte  wicak’u  welo.”  Yunkan  Jesus  hewicakiye:  “Awicakeya, 
awicakeya  leciciyapi :  Moses  mahpiyatanhan  aguyapi 
nic’upi  sni,  tka  Atewaye  kin  he  mahpiya  eciyatanhan 
aguyapihca  nic’upi;  icin  taku  malipiyatanhan  hi  na  oyate 
kin  niwicakiye  kin  he  Wakantanka  taaguyapi  yelo,” 
ewicakiye.  Yunkan  hekiyapi:  “Itancan,  ecas  aguyapi  kin 
he  ohinniyan  unk’u  po,”  ekiyapi.  Tka  Jesus  hewicakiye: 
“Aguyapi  wan  wanikiyin  kte  he  miye  yelo;  tuwa  el  mahi 
kin  he  locin  kte  sni,  na  tuwa  wicakemala  kin  he  tohanni 
ipuza  kte  sni  yelo.  Na  he  ociciyakapi  na  nakun  wanmaya- 
lakapi,  k’eyas  wicayalapi  sni  yelo.  Ate  tona  mak’u  kin 
hena  oyasin  el  maupi  kte  lo ;  na  tuwa  el  mau  kin  he  tankal 
iyayewayin  kte  sni  yelo;  icin  mahpiya  kin  etanhan  wahi 
na  mitawacin  ecel  ecamon  kte  kin  he  e  sni,  tka  u  masi  kin 
taku  cin  kin  he  e  ca  ecamon  kte  lo.  Ate  u  masi  kin  he  tawacin 
kin  he  le  e  yelo :  Tona  wicamak’u  kin  hena  wanjini  waunmni 
kte  sni  na  anpetu  ehake  kin  el  kiniwicawayin  kte  lo.  Ate  u 
masi  kin  he  tawacin  kin  he  le  e  yelo:  Tuwa  Cinca  kin 
wanyankin  na  wicakela  ehantans,  he  wiconi  oihanke  wanice 
kin  yuha  kte  na  anpetu  ehake  kin  el  kiniwayin  kte  lo.” 
Yunkan  “Mahpiya  eciyatanhan  wahi  yelo,  aguyapi  on 
wiconi  kin  he  miye  yelo”  ewicakiye  kin  on  Jucla  wicasa 

kin  okicijijipi  na  heyapi:  “Eca  le  Joseph  cinca  wan  Jesus 
eciyapi  wan  hunku  na  atkuku  kin  slolwicunyanpi  k’un  he 
le  e  sni  yelaka?  Tokeske  le  mahpiya  eciyatanhan  hi  keya 
hwo?”  ekiciyapi.  Canke  Jesus  awicayuptin  na  heye: 
“Okicijijipi  sni  yo!  Wicasa  tuweni  el  mau  okihi  sni,  Ate 
u  masi  kin  he  iyutanye  sni  ehantans,  na  he  anpetu  ehake 
kin  el  kiniwayin  kte  lo.  Wicasa  wokcan  toie  el  leya  owapi : 
“  “Wakantanka  oyasin  waonspewicakiyin  kte  lo.  ”  ”  Ho, 
ca  tuwa  Ate  nali’on  na  woonspe  yuha  kin  he  el  mau  welo. 
Lakas  tuweni  Ateyapi  kin  wanyanke  sni,  tka  tuwa  Wakan- 
tanka  etanhan  kin  liecela  Ate  wanyanke  lo.  Awicakeya, 
awicakeya  leciciyapi :  Tuwa  wicakemala  kin  he  wiconi 
oihanke  wanice  kin  yuha  kte  lo.  Aguyapi  wan  on  niunpi 
kte  kin  he  miye  yelo.  Atewicayayapi  kin  makoskanl  manna 
yutapi,  k’eyas  t’apelo.  Aguyapi  wan  mahpiyatanhan  hi  kin 
he  le  e  yelo,  na  tuwa  etanhan  yute  kin  he  t’in  kte  sni  yelo. 
Aguyapi  wan  mahpiyatahan  niyakel  hi  kin  he  miye  yelo. 
Tuwa  aguyapi  kin  letanhan  yute  kin  he  oihanke  wanilya 
ni  un  kte  lo.  Na  aguyapi  wan  wicawak’u  kte  kin  he  mi- 
cehpi  kin  e  yelo,  na  on  oyate  kin  nipi  kte  lo,  ”  ewicakiye. 

Yunkan  Juda  wicasa  kin  aicikinicapi  na  heyapi: 
‘  ‘  Tokeske  wicasa  kin  le  tacehpi  kin  yulunkiyapi  kte  laka  ?  ’  ’ 
eyapi. 

Canke  Jesus  hewicakiye:  “Awicakeye,  awicakeya  leci- 
ciyapi :  Wicasa  Cinca  kin  tacehpi  kin  yatapi  sni  na  tawe 
kin  he  latkanpi  sni  kinhan,  wiconi  ninicapi  kte  lo.  Tuwa 
micehpi  kin  yutin  na  miwe  kin  yatke  kin  he  wiconi  oihanke 
wanice  kin  yuha  na  anpetu  ehake  kin  el  kiniwayin  kte  lo; 
icin  micehpi  kin  he  awicakeya  woyute  kin  heca  na  miwe 
kin  he  awicakeya  woyatke  kin  heca  yelo.  Tuwa  micehpi 
kin  yutin  na  miwe  kin  yatke  kin  lie  el  maun  na  mis  eya  el 
waun  welo.  Ate  niun  kin  u  masi  na  Ate  etanhan  wani  ca 
he  iyecel  tuwa  mayute  kin  he  miye  on  ni  kte  lo.  Aguyapi 
wan  mahpiya  eciyatanhan  hi  kin  he  le  e,  k’eyas  manna 
heca  sni ;  he  atewicayayapi  kin  yutapi,  k’eyas  t’apelo. 
Tuwa  aguyapi  kin  he  yute  kin  lie  oihanke  wanil  ni  un  kte 
lo.” 

Hena  waonspekiya  Capharnaum  el  ewicakiye.  Yunkan 

tawaonspewicakiye  kin  lena  nalVonpi  el  heyapi:  “Le  woie 
kin  otehike  lo,  ca  tuwa  anagoptan  okihi  so?”  eyapi.  Tka 
Jesus  tawaonspewicakiye  kin  iye  on  okicijijipi  kin  tanmahel 
slolkiyin  na  hewicakiye:  ‘£Ca  waepe  kin  lena  istelniyanpi 
so?  Ho,  cas  Wicasa  Cinca  kin  un  tka  k’un  hetkiya 
wankatakiya  gla  wanlakapi  kin,  toka  he  ?  Taku  niwicakiye 
kin  he  woniya  kin  e  yelo:  wicacehpi  kin  takuni  iokihi  sni 
yelo :  woie  eciciyapi  kin  hena  woniya  na  wiconi  kin  e  yelo. 
Tka  hunk  etanhan  wicayalapi  sni  yelo,”  eye,  icin 
otokahe  eciyatanhan  tona  wicalapi  kte  sni  na  tuwe  ca 
wiyopeyin  kte  kin  hena  Jesus  slolya;  canke  heye: 
£  £  Heciyatanhan  on  leciciyapi:  Atewaye  kin  wawokiye  sni 
ehantans,  tuweni  el  mau  okihi  sni  yelo.  ”  Heya;  canke 
waonspewicakiye  kin  ota  glukeyapayapi  na  icinunpa  kici 
omanipi  sni.  Yunkan  Jesus  akenunpai  k’un  hewicakiye : 
££Nis  eya  ilalapi  kta  hwo?”  ewicakiye.  Yunkan  Simon 
Peter  ayuptin  na  hekiye:  ££Itancan,  tuwa  el  unyanpi  kte 
laka?  Woie  wiconi  oihanke  wanice  kin  ekta  awicayapi  kte 
kin  niye  luha  yelo.  Na  Christ  Wakantanka  Cinca  ca  yaun 
kin  he  wicaunlapi  na  slolunyanpelo,  ”  ekiye. 

39.  Chanaan  winyan  kin  he. 

Tawohiyaye  anpetu  kin  wana  ake  iyehantu,  k’eyas 
Pharisees  kin  Jesus  acanzekapi  na  cokonpi;  canke  Jeru- 
salem  ekta  ye  sni,  ee  Galilee  makoce  kin  etkiya  gni  na 
heciya  glasya  unpi  ota  akisniwicaye.  Na  hetan  makoce 
wan  Tyre  na  Sidon  otonwahe  kin  itaoksan  he  kin  el  hihun- 
ni.  He  makoce  kin  Chanaan  eciyapi  na  oyate  wan  Wakan- 
tanka  oslolyapi  sni  eya  hel  tipi,  k’eyas  wicopeya  Juda  wicasa 
wanjigji  unpi.  Na  hena  Jesus  wahokonwicakiyin  kta  on 
el  wicai.  Yunkan  Chanaan  winyan  wan  Jesus  wanyankin  na 
ihakab  leya  hoyekiya  u:  “Itancan,  David  cincakin,  onsimala 
ye !  Micinca  wicincala  wan  wakansica  kin  lila  kakisye,  ’  ’  ekiye ; 
K’eyas  Jesus  tak  eye  sni.  Yunkan  waonspewicakiye  kin 
J esus  el  hipi  na  winyan  kin  wotikiciciyapi  na  heyapi :  £  £  Gle 
si  yo,  unkihakah  hoyeya  uhe  lo,”  eyapi.  Canke  Jesus  he- 

kiye:  “Israel  tipi  etanhan  tahcasunkala  nunipi  kin  hena 
eeela  ekta  ye  masipelo,  ’  ’  ekiye.  Canke  winyan  kin  he  ekta- 
wapaya  hinajin  na  makata  ihpic’iyin  na  heye:  “Itancan, 
ecas  omakiyi  ye,”  ekiye.  Tka  Jesus  waayuptin  na  heye: 
“Wakanheja  kin  tokeya  imnayan  wotapi  kte  lo:  wakan- 
lieja  kin  taaguyapi  kin  yuslok  wicakipi  na  sunka  ilipewica- 
kiyapi  kin  hecetu  sni  yelo,”  ekiye.  Eyas  winyan  kin  istece 
sni  inihansniyan  ayuptin  na  hekiye:  “Han,  Itancan,  sun- 
hpala  kin  itancan  kin  tawagnawotapi  etanhan  aguyapi 
okpanla  kul  hinhpaye  kin  hena  yutape,”  eya  ayupte. 
Yunkan  Jesus  hekiye :  “  Winyan,  wowacinye  luha  yelo ;  helie 
kin  on  gla  yo;  wakansica  k’un  he  nicunksi  etanhan  inape 
lo,”  ekiye.  Canke  winyan  k’un  he  k'i;  yunkan  Jesus  tokel 
ekiye  kin  oyasin  ecetu;  wicincala  kin  akisni. 

40.  Jesus  tokel  okolakiciye  kin  el  Peter 
itancan  kage  kin  he. 

Merom  ble  kin  etanhan  Jesus  Caesarea  Philippi  oton- 
wahe  kin  etkiya  ye  na  ikiyela  ihunni.  Yunkan  waonspe- 
wicakiye  kin  wiwicayungin  na  hewicakiye:  “Wicasa  Cinca 
kin  he  tuwe  keyapi  so?”  eya  iwicayunge.  Yunkan  heki- 
yapi :  “Hunh  John  Baptist  eyapelo ;  na  hunh  Elias  eyapelo ; 
na  Jeremias  nains  wokcan  wicasa  kin  Avanji  eyapelo,” 
ekiyapi.  Canke  hewicakiye:  “Na  nis  tuwa  e  mayakagapi 
hwo?”  ewicakiye.  Canke  Simon  Peter  ayuptin  na  liekiye: 
“Christ  Wakantanka  niun  kin  he  Cinca  kin  he  niye  yelo,” 
ekiye.  Yunkan  Jesus  hekiye:  “Simon,  Jonas  cinca  kin, 
wakanyan  niyawastepelo,  icin  wicacehpi  kin  na  wicawe  kin 
he  niciyuatanin  sni,  tka  Ateyapi  mahpiyata  un  kin  he  nici- 
yuatanin  yelo.  Na  mis  lecel  eciciyin  kte  lo:  Peter  inyan 
kin  he  niye  yelo,  na  inyan  kin  he  iyagleya  mitowacekiye 
kin  ewegle  kte  lo.  Na  wakansica  tatiyopa  kin  kajuju 
okihi  kte  sni  yelo.  Na  mahpiya  wokiconze  iyusloke  kin 
hena  niye  cic’u  kte  lo,  ca  maka  akanl  taku  yakaske  kin  he 
mahpiya  ekta  kaskapi  yawapi  kte  lo;  na  maka  akanl  taku 
yakiluske  kin  hena  mahpiya  ekta  woyuske  yawapi  kte  lo,  ” 
ekiye.  Eyas  waonspewicakiye  kin  Christ  kin  he  iye  e  kin 
tuweni  okiyake  sni  wicasi. 

Hehanl  wicahcapila  na  waunye  wicasa  na  wowapi 
kagapi  kin  tokel  Wicasa  Cinca  kin  kakisyapi  na 
ktepi  kta,  tka  anpetu  iciyamni  el  kini  kte  cin  hena 
owicakiyake.  Yunkan  he  Peter  lila  iyokipi  sni  na 
hecel  akipa  kta  cin  sni  on  hekiye :  ‘  ‘  Hecetu  kte  sni, 
Itancan;  hecel  wayakipa  kte  sni,  ”  ekiye.  Yunkan  Jesus 
iglahomni  na  Peter  hekiye:  “Mihektab  iyaya  yo,  Satan; 
wawiyutanmayaye  lo;  taku  Wakantanka  tawa  kin  he 
awacani  sni,  tka  taku  wicasa  tawapi  kin  he  awacani  yelo.  ’  ’ 


Na  waonspewicakiye  kin  hewicakiye:  “Wicasa  wanji 
otamapin  kte  ehantans,  he  tawacin  ikipajinyan  canicipa- 
wege  kin  ikikcu  na  mihakab  u  kte  lo;  icin  tuwa  toni  kin 
kpatan  wacin  kin  he  gnuni  kte  na  tuwa  mitantanhan  toni 
kin  kpagan  kin  he  iyeyin  kte  lo ;  icin  wicasa  wan  maka  kin 
ataya  tawaic’iya,  tka  nagi  kin  unye  ehantans,  taku  el  iwaste 
kta  hwo?  Nains  taku  on  wicasa  kin  nagi  kin  itokiyopekiyin 
kta  he?” 


41.  Jesus  paha  wan  akanl  iglutokeca  kin  he. 

Caesarea  Philippi  otonwahe  kin  etanlian  Jesus  tehanl 
paha  wan  wankatuya  Thabor  eciyapi  ca  etkiya  Peter  na 


JESUS  PAHA  WAN  AKANL  IGLUTOKECA  KIN  HE.  231 


•Jacob  na  sunkaku  wan  John  eciyapi  kin  hena  ob  iyaye. 
Na  hel  wacekiyin  kta  keya.  Sakpe  can  ehanl  paha  kin 
iyahanpi.  Na  Jesus  wacekiye,  eyas  waonspewicakiye  kin 
hena  watukapi;  canke  istinmalianpi.  Yunkan  ungnahela 
ikpagicapi;  yunkan  wakanyan  taku  wanyankapi.  Jesus 
wicitokab  iglutokeca.  Ite  kin  anpetu  wi  kin  he  iyecel 
wiyakpa,  na  tahayapi  kin  wa  iyecel  ska.  Na  itanunk  wicasa 
num  najinpi,  Moses  e  na  Elias  kici  Jesus  kici  woglakapi. 


Yunkan  wowanyanke  kin  lila  waste;  canke  Peter  heye: 
“Itancan,  lena  unkunpi  kin  tanyan  yelo;  yacin  kin,  lena 
tipi  yamni  unkagapi  kte  lo,  wanji  unnicicagapi  kte  na 
Moses  wanji  na  nakun  Elias  wanji  wicunkicicagapi  kte,” 
eye.  Heyahe  kin  icunhan  mahpiya  wiyakpa  wan  aiyohans- 
wicaye  na  etanhan  wicaho  wan  leya  hoyeye:  “Micinksi 
cantewakiyin  na  lila  iyokipimaye  kin  he  le  e  yelo;  ca  he 
anagoptan  po.”  Yunkan  waonspewicakiye  kin  lila,  nihin- 
ciyapi  on  makipastoya  ilipeic’iyapi.  Canke  Jesus  el  wicahi 
na  wicayutan  na  hewicakiye:  “Inajinpi  na  wakokipapi  sni 
yo,”  ewicakiye.  Canke  wakitapi,  keyas  wowanyanke  k’un 
he  tokahan,  na  Jesus  ecela  wanyankapi.  Na  wana  gliyo- 

lipayapi,  ehanl  Jesus  waonspewicakiye  yamnipi  kin  hewica- 
kiye:  “Wicasa  wanjini  wowanyanke  wan  wanlakapi  kin 
lie  tohanyan  Wicasa  Cinca  kin  wicat’a  etanhan  ni  gli  sni 
kin  hehanyan  olakapi  kte  sni  yelo,”  ewicakiye. 

42.  Jesus  wakanheja  kin  lila  tewicahila  kin  he. 

Jesus  waonspewicakiye  kin  ob  Capharnaum  ekta  kipi. 
Yunkan  waonspewicakiye  kin  watohanl  Jesus  wiyungapi  na 
hekiyapi:  “Maftpiya  wokiconze  el  tuwa  iyotan  tanka  yala 


so?”  ekiyapi.  Yunkan  hewicakiye:  “Tuwa  tokahe  kte 
ftcin  kin  he  ehakelaic’iyin  na  tawoilake  kin  e  ic’icagin  kte 
lo,”  eyin  na  wakanheja  wan  kico  na  he  wicitokab  aloksohan 
najin  na  heye:  “Awicakeya  leciciyapi:  “Nigluhomnipi  sni 
na  wakanheja  kin  le  iyenicecapi  sni  kinhan,  maftpiya 
wokiconze  kin  ekta  lapi  kte  sni,  tka  tuwa  wakanheja  kin 
le  iyecel  igluonsike  kin  he  maftpiya  wokiconze  kin  el  iyotan 
tanka  kin  he  e  yelo,”  ewicakiye  na  “Tuwa  wakanheja 
lececa  wanji  mitantanhan  icu  kin  he  miye  ca  imacu  welo. 
Na  wakanlieja  ohomalapi  kin  le  wanji  tuwa  silwokaftnift- 
wicaye  ehantans,  iyes  wancak  inyan  on  wokpanpi  wanji 

tahu  aiyakaskapi  na  miniwanca  el  oihpeyapi  na  minit’eyapi 
kin  he  otanyan  kte  tka  yelo.  Ungna  cikcik’apila  kin  )e 
wanji  wowahtelasniyayapi  kilo,  icin  taogligle  wakanpi  kin 
mahpiya  el  Ate  mahpiyata  un  kin  ohinniyan  ite  kin 
wanyankapelo, ’  9  ewicakiye. 

Na  he  iyohakab  Jesus  watohanl  Peraea  makoce  el  i  na 
oyate  kin  waonspewicakiye.  Yunkan  winyan  k’eya  hoksi- 
cala  kin  ekta  wicaglohipi ;  hena  Jesus  nape  awicaputakin  na 
wacewicakiciciyin  kta  cinpi  na  on.  Yunkan  waonspe- 
wicakiye  kin  wicalapi  sni  na  gle  wicasipi,  k’eyas  iyowicaki- 
sni  na  heye:  “Hoksicala  kin  el  maupi  kte  kin  liena  iyowin- 
wicakiya  po,  na  anawicaptapi  sni  po;  lececapi  kin  hena 
mahpiya  wokiconze  kin  tawapelo.  Tuwa  hoksicala  iyecel 
mahpiya  wokiconze  kin  icu  sni  ehantans,  hel  imahel  yin 
kte  sni,  awicakeya  eciciyapelo,  ”  ewicakiye.  Na  katako 
wicayuha  na  nape  awicaputakin  na  wacewicakiciciye. 

43.  Taku  sica  ecaunkiconpi  kin  he 
awicaunkiciktonjapi  kta. 

“Nisunkala  wowahtani  on  iyokipisniniye  ehantans,  ekta 
yin  na  iyatayela  wahokonkiya  yo,  na  nanih’on  ehantans, 
nisunkala  akta  yaglamna  kte  lo.  Tka  nanili’on  sni  ehan- 
tans,  wicasa  wanji  nains  num  ob  ekta  ni  kte  lo;  hecel 
waayatanin  num  nains  yamni  nitoie  kin  nanicijinpi  kte 
lo.  Na  hena  nawicah’on  sni  ehantans,  okolakiciye  kin 
owicakiyaka  yo.  Na  okolakiciye  kin  nah’on  sni  ehantans, 
hehanyan  tokel  Wakantanka  oslolye  sni  kin  na  wisi  mnaye 
kin  cantewicayakiluza  heci  he  iyecel  cantekiyuza  yo. 
Awicakeya  leciciyapi :  Maka  akanl  yakaskapi  kin  he  nakun 
mahpiya  ekta  kaskapi  yawapelo;  na  maka  akanl  taku 
yakiluskapi  heci  he  nakun  mahpiya  ekta  yuskapi  yawa- 
pelo,”  ewicakiye.  Yunkan  Peter  Jesus  el  hi  na  hekiye: 
“Itancan,  sunkawaye  kin  iyokipisnimayahe  kin  tona 
iyakigle  aweciktonjin  kte  so?  Sakowin  iyakigle  kta  lrwo?” 
ekiye.  Yunkan  Jesus  hekiye :  ‘  ‘  Sakowin  iyakigleyela  eciciye 
sni,  tka  wikcemna  sakowin  kin  sakowin  iyakigle.  He  on 
mahpiya  wokiconze  kin  wicasayatapi  wan  tawoilake  kin 

ikicazopi  ca  iwicakiciyawa  kta  wan  he  iyececa.  Canke 
wana  iyawa  kte.  Yunkan  wanji  mazaska  tkeiyutapi 
koktopawinge  wikcemna  ikicazo  ca  el  ahipi.  Yunkan  on 
kajuju  kta  takuni  yuha  sni;  canke  iye  na  tawicu  na  cinca 
kin  na  tawoyuha  oyasin  wiyopewicayapi  na  on  oikazo  kin 
glajuju  kta  kekiye,  itancanye  kin.  Canke  woilake  k’un  he 
makipastoya  ihpic’iyin  na  hekiye:  “  “Miye  etkiye  wacin- 
tanka  kic’un  ye,  toksa,  oyasin  waglajuju  kte  lo,”  ”  ekiye. 
Canke  woilake  kin  he  itancanye  kin  onsilakin  na  ayustan 
na  tawoicazo  k’un  hena  kicahpe.  Yunkan  woilake  k’un  he 
kinapin  na  kici  woilake  un  wan  kaspapi  opawinge  ikicazo 
wan  atayin  na  loteogmus  yus  inyankin  na  hekiye :  “  “  Tona 
imiyecazo  k’un  hena  micicajuju  wo,”  ”  ekiye.  Yunkan 
kici  woilake  un  k’un  he  makata  ihpic’iyin  na  hekiye :  “  “Miye 
etkiya  wacin  tanka  ye,  toksa,  oyasin  cicicajuju  kte  lo,”  ” 
ekiy^.  Tka  wicala  sni  na  iyayin  na  kaskapiye  tohan  ikicazo 
k’un  hena  kicicajuju  sni  kin  hehanyan. 

“Yunkan  kici  woilake  unpi  kin  hena  wanyankapi  k’el 
icantesicapi  na  wicayuha  k’un  he  el  ipi  na  taku  kin  oyasin 
okiyakapi.  Canke  itancan  kin  woilake  k’un  lie  kico  na 
hekiye:  ““Woilake  sica,  cemayakiya  on  imiyecazo  k’un  hena 
oyasin  cicalipe  lo ;  onsicilake  kin  heon  kici  woinilake  kin  nis 
eya  onsiyalakin  kta  iyececa  sni  hwof’  ”  ekiyin  na  lila  canzeke 
on  wayukakijapi  kin  aihpewicaye,  tohan  oicazo  k’un  hena 
glajuju  sni  kin  hehanyan. 

“He  iyecel  Ate  mahpiya  ekta  un  kin  ecaniconpi  kte  lo, 
nisunkala  wowahtani  on  iyokipisniniyanpi  kin  lena  cante 
etanhan  wicayecipajujupi  sni  ehantans,”  ewicakiye. 

44.  Jesus  waonspewicakiye  wikcemna  sakowin  sam 
num  wicakahnige  kin  he. 

Jesus  wahosiyapi  ake  nunpa  kin  hena  maka  owancaya 
wotanin  waste  kin  ayapi  na  okolakiciye  kin  icahyapi  na 
awanyank  kuwapi  kta  on  wicakahnige.  Peter  itancan  toka- 
heya  kage  na  tohe  kin  el  “Popes”  ewicakiyapi  kin  hena 
unpi  kte.  Na  unma  kin  hena  ob  wocekiye  kin  inyangkiyapi 
kte  na  hena  is  tohepi  kin  el  “Bishops”  ewicakiyapi  kin 
hena  unpi  kte.  Eyas  conalapi ;  canke  Jesus  tona  kici  unpi 

kin  etanlian  wikcemna  sakowin  sam  num  wahosiyapi  kin 
owicakiyapi  kta  wicakalinige.  Hena  is  tohe  kin  el  “Priests” 
ewicakiyapi  kin  unpi  kte.  Iwicayutin  kta  on  iye  otonwahe 
ektakta  yin  kte  k’un  liena  itokab  ektakta  yewicaye.  Na 
hewicakiye:  “Wana  wanakseyapi  kte  iyecel  ota  he  lo, 
k’eyas  wowasi  econpi  kte  kin  conalapi  ca  wanaksekiciciya- 
pi  kta  tawa  kin  he  cekiya  po ;  hecel  wowasi  etan  wanakse- 
kiciciyapi  kin  el  ye  wicasi  kte  lo,”  ewicakiye.  Na  wahosi- 
yapi  kin  tokel  iwahokonwicakiye  k’un  he  iyecel  econ  wicasi 
na  wowas’ake  wan  wahosiyapi  kin  wicak’u  na  numkaskaska 
ye  wicasi ;  canke  iyayapi  na  iwatohanl  glihunnipi.  Yunkan 
lila  iyuskinpi;  icin  taku  kin  oyasin  okiciwas’akapi  canke; 
na  heyapi :  1  ‘  Itancan,  nicaje  kin  on  wakansica  hce  kin 
anaungoptanpelo,  ”  ekiyapi.  Yunkan  wah’anic’ilapi  kte 
sni  kin  on  hewicakiye:  “Satan  wakangli  s’e  mahpiyatanhan 
hinhpaya  ca  wanblake  lo,  ”  ewicakiye  na  “Wakansica  kin 
ananigoptanpi  kin  he  on  wiyuskinpi  sni  yo;  tka  mahpiya 
ekta  nicaje  kin  owa  icupi  kin  he  e  pila  po.”  Ilehanl  Jesus 
iyuskinyan  heye:  “Ate  mahpiyata  na  makata  Itancan  kin, 
taku  kin  lena  wicasa  ksapapi  na  wayupikapi  kin  wicitokab 
taninsniyaye,  tka  lioksipila  kin  e  wicayakiluatanin  ca 
eiyatan  yelo,”  eye. 

45.  Samaria  wicasa  waste  wan  on  wiyacinpi  kin  he. 

Jesus  Jerusalem  etkiya  ye  kin  icunhan  wowapi  onspe- 
wicakiye  kin  heca  wan  el  hi  na  woiyunge  kicage  na  hekiye : 
“  Waonspekiya,  tokel  ecamon,  yunkan  wiconi.  oihanke 
wanice  kin  ohimic’iyin  kte  so?”  ekiye.  Yunkan  Jesus 
hekiye:  “Woope  ogna  tokel  owapi  so?  Na  tokel  lawa 
hwo?”  eya  iyunge.  Canke  ayuptin  na  hekiye:  “Itancan 
Wakantanka  nitawa  kin  he  nicante  kin  oyasin  na  ninagi 
kin  oyasin  na  nitawowas’ake  kin  oyasin  na  nitawacin  kin 
oyasin  on  wasteyalakin  kte  lo ;  na  niye  tokel  wastenic’ilake 
kin  he  iyecel  nikiyela  un  kin  he  wasteyalakin  kte  lo,”  eye. 
Yunkan  Jesus  hekiye:  “Owotanla  waehe  lo,  ecel  ecanon 
kin,  yani  kte  lo,”  ekiye.  Tka  wowapi  onspewicakiye  kin 
iglaksapin  kte  hcin;  canke  heye:  “Mikiyela  un  kin  he 

tuwe  so?”  eya  iyunge.  Yunkan  Jesus  ayuptin  na  hekiye: 
“Wicasa  wan  Jerusalem  etanhan  Jericho  etkiya  ye.  Yunkan 
wamanon  wicasa  eya  iyapepi ;  canke  awicakipa ;  canke 
iyahpayapi  na  tahayapi  kin  yuslok  kipi  na  ontonyapi  na 
ktepi  nuns’e  unyan  iyayapi.  Yunkan  icunhan  waunye 
wicasa  wan  is  eya  ogna  yin  na  wanyanke,  k’eyas  iyopteya 
iyaye.  Iyecehci  ake  Levite  wicasa  wan  wanyanke.  k  eyas 
iyopteya  iyaye.  Hehanl  Samaria  wicasa  wan  icimani  ya  ca 
ogna  u  na  wanyanke  k’el  hinajin  na  onsilake.  Canke  el 


i  na  taopi  k’un  he  wigli  na  minisa  okicastan  na  tanyan 
kiciyuwi;  Hehanl  iye  tasunke  kin  akanl  egnakin  na 
oicimani  tipi  wan  el  ai  na  tanyan  awanyanke.  Yunkan 
ihinhanna  el  itohekiyin  kta;  canke  kaspapi  num  ikikcu  na 
tipi  kin  tawa  kin  he  k’u  na  hekiye:  “  “Le  tanyan  awan- 
lakin  kte  lo ;  na  tokel  isam  lusote  kin  hena  waku  kin,  hehanl 
cicajuju  kte  lo,”  91  eya  okiyake. 

“Ho,  wicasa  wan  wamanon  wieasa  awicakipa  kin  he 
wicasa  yamni  atayapi  k’un  he  tukte  wanji  ikiyela  un  kin 
heca  lawa  hwo?”  ekiye.  Yunkan  heye:  “Wanji  onsila 
k’un  he  e  yelo,”  eye.  Canke  Jesus  hekiye :  “ Yin  na  nis  eya 
iyecel  econ  wo,”  ekiye. 

46.  Mary  na  Martha. 

Jerusalem  el  nahalici  iliunni  sni  hanni  itokab  Jesus 
otonwahe  wan  Bethania  eciyapi  kin  he  ekta  i.  Yunkan 
winyan  wan  Martha  eciyapi  kin  lie  Jesus  iye  ti  kin  el 
kico ;  canke  tima  iyaye.  Na  waonspekiye  el  Martha  tanka- 
ku  wan  Mary  eciyapi  kin  he  Jesus  itokab  kul  yankin  na 
toie  kin  oyasin  nah’on  yanke.  K’eyas  Martha  Jesus  wol- 
kiyin  kte  hcin  on  lilakel  skan;  canke  Jesus  el  hinajin  na 
liekiye :  ‘  ‘  Itancan,  mitankala  amakta  sni  ca  misnala  wowasi 


ecamon  kin  he  initokasni  he?  Wokiyaki  ye,  hecel  omakiyin 
kte,  ’  ’  ekiye.  Yunkan  Jesus  hekiye:  “Martha,  Martha, 
takuku  yakuwa  na  on  nagiyenic’iye  lo,  k’eyas  wanjilahci 
wacinyepiea  yelo ;  yunkan  Mary  wastehce  kin  he  iglahnige 
lo,  he  kipi  kte  sni  yelo,”  ekiye. 

Taku  wanji  wacinyepica  kin  he  naginiic’iyapi  kin  he  e. 
ITe.  wicoh’an  kin  apatonyela  unkuwapi  kta  iyececa;  icin 
tuwa  naginiic’iye  kin  he  oihanke  wanil  mahpiya  ekta  niun 
kte.  Na  tuwa  maka  kin  oyasin  tawa,  k’eyas  wicoh’an  kin 
he  glusna  kin  he  ic’ignayin  na  wokakije  tankahca  yuha  kte. 
Mary  tokel  naginiic’iyin  kte  cin  he  awacin  ca  “taku  wan 
iyotan  waste  kin  he  iglahnige”  keyapi. 

47.  Jesus  tokel  wicasa  wan  istagonga  tonpi  ca 
akisniye  kin  he. 

Wana  ptanyetu;  canke  Jerusalein  ekta  anpetu  saglogan 
woeekiye  tanka  econpi  na  Wakantanka  wopila  ekiyapi.  Na 
lie  icunhan  Juda  wicasa  kin  ohanziglepi  el  tipi.  Canke 
anpetu  wakan  kin  hena  “ohanziglepi  el  wohanpi”  eya 
cajeyatapi;  na  eya  sna  wicasa  kin  oyasin  el  sna  opapi. 
Jesus  is  eya  anpetu  wakan  kin  hena  el  tipi  wakan  kin  el 
waonspewicakiye.  Anpetu  wan  el  hinapa;  yunkan  wicasa 
wan  istagonga  tonpi  kin  heca  wan  wanyanke.  Yunkan 
waonspewicakiye  kin  Jesus  hekiyapi:  “  Waonspekiya,  le 
wicasa  kin  istagonga  tonpi  ca  heciyatan  on  tuktunma 


walitanipi  so?  Iye  nains  hunku  na  atkuku  kin?”  ekiyapi. 
Canke  Jesus  hewicakiye:  “Iye  walitani  sni,  na  nakun  liunku 
na  atkuku  kin  wahtanipi  sni,  tka  Wakantanka  toh’an. kin 
he  el  yutaninpi  kta  ca  hececa  yelo.  Tohanyan  oiyokpaze 
sni  kin  hehan  u  masi  kin  he  toh’an  kin  ecel  ecamon  kte 
lo.  Hanhepi  wan  u  ca  he  icunhan  tuweni  wowasi  econ 
okihi  sni  yelo.  Tohanyan  maka  kin  el  waun  kin  hehanyan 
maka  kin  iyojanjanye  kin  he  miye  yelo.”  He  heyin  na 

maka  kin  el  tasose  k’un  he  maka  icicaskayin  na  istagonga 
k’un  he  ista  kin  apaslutin  na  hekiye:  “Yin  na  Siloe  ble 
kin  el  iglujaja  yo,”  ekiya;  canke  yin  na  el  eiglujaja; 
yunkan  tonwan  hingle.  Yunkan  wicasa  tona  he  slolyapi 
k’un  hena  heyapi :  ‘  ‘  Toke  le  wocin  sna  yankahe  k’un  he 
e  s’elececa,”  eyapi,  na  hunh  “he  e  yelo,”  na  hunh  “hiya, 
iye  iyececa  yelo,”  eyapi.  Canke  oiglakin  na  heye:  “He 
miye  yelo,”  ewicakiye. 

Yunkan  Pharisees  kin  tokel  tonwe  kin  he  iyungapi; 
canke  tanyan  owicakiyake  na  nakun  ‘  ‘  tonweniciye  kin  he 
tuwa  e  yakage  so?”  ekiyapi.  Canke  hewicakiye:  “He 
wicasa  wokcan  kin  heca  yelo,”  ewicakiye.  Yunkan  wace- 
t’unglapi ;  canke  hunku  na  atkuku  kin  wicakicopi  na  he- 
yapi:  “Nicincapi  wan  istagonga  tonpi  kehapi  k’un  he  le 
e  hwo  ?  Na  tokeske  wana  tanyan  tonwan  hwo  ? ’  ’  ewicakiyapi ; 
canke  waayuptapi  na  heyapi:  “Le  unkicincapi  kin  e  ye, 
na  istagongaya  tonpi  ca  slolunkiyape,  k’eyas  tokel  tonwe- 
kiyapi  kin  he  unkiye  slolunyanpi  sni ;  tka  iye  wana  uncihi 
ca  inungapi  kin,  oglakin  kte,”  eyapi,  Juda  oyate  kin 
kowicakipapi  canke.  Yunkan  Pharisees  kin  istagonga  kin 
ake  kicopi  na  hekiyapi:  “Ho,  Wakantanka  yuonihan  yo, 
wicasa  kin  he  wahtani  s’a  ca  slolunyanpelo,  ”  eyapi.  Yun- 
kan  awicayuta  na  hewicakiye:  “He  wahtani  s’a  heci  he 
slolwaye  sni  yelo,  tka  taku  wan  slolwaye  kin  he  le  e  yelo : 
Istamagonga,  k’eyas  wana  watonwe  lo.  ’  ’  Hehanl :  ‘  ‘  Taku 
ecanion  na  tokel  ista  kin  niyukawa  hwo?”  Yunkan 
hewicakiye:  “Heceglala  ca  ociciyakapi  ca  nayali’onpelo. 
Takuwe  ake  nayah’onpi  yacinpi  hwo?  Ins  tokas  nis  eya 
tawaonspewicakiye  kin  oyapapi  kte  ka?”  ewicakiye.  Yunkan 
lila  oyusink  hinglapi  na  hekiyapi :  ‘  ‘  Tawaonspewicakiye  kin 
niwanji  sni !  Unkiyepi  k’eyas  Moses  ounpapelo.  Wakan- 
tanka  Moses  wokiyake  kin  he  slolunyanpi;  tka  wicasa  kin 
le  e  tokiyatanhan  kacel.”  Yunkan  istagonga  kin  hewica- 
kiye:  “Hunhunhe,  le  taku  kin  woitonpe  yelo,  le  tokiyatan- 
han  hi  kin  le  slolyayapi  sni,  na  kohan  ista  kin  makiyukawa. 
Otokahe  eciyatanhan  tohanni  wicasa  wanji  tonwe  wan 
istagonga  tonpi,  yunkan  ista  kin  kiyukawa  tuweni  nah’on 
sni  yelo.  Le  wicasa  kin  Wakantanka  etanhan  sni  ehantans, 

takuni  okihi  sni  tka  yelo,”  ewicakiye.  Yunkan  hehanl 
hekiyapi:  “Wan,  tokeni  wowahtani  el  nitonpi,  tka  waoliola 
sni  waonspeunyakiyapi  wacani  yelo,”  eyapi  na  tankal 
iyayeyapi. 

Yunkan  Jesus  heconpi  kin  he  nali’on;  canke  istagonga 
kin  ekta  i  na  hekiye:  “Wakantanka  cinca  kin  he  wicakeyala 
hwo  ?  ’  ’  ekiye.  Canke  ayuptin  na  hekiye :  ‘  ‘  Itancan,  he  tuwe 
so?  Wicawala  kte,”  ekiye.  Yunkan  Jesus  hekiye:  “Wan- 
lake  lo,  na  woniciyake  kin  le  he  e  yelo,”  ekiya;  canke 
istagonga  k’un  he  hekiye:  “Itancan,  wicawala  yelo,”  eyin 
na  itokab  cankpeska  makagle  inajin  na  ohola. 

48.  Jesus  waawanglaka  waste  kin  he. 

Pharisees  na  wowapi  kage  kin  hena  Juda  oyate  kin 
tehiya  wicakuwapi.  Canke  Jesus  tuktektel  tokel  okihika 
iyopewicaye  na  oyate  kin  ableswicaye.  Hecel  ohanziglepi 
el  wohanpi  anpetu  kin  hena  el  le  wiyaeinpi  kin  owicaki- 
yake. 

“Awicakeya,  awicakeya  leciciyapi:  Tahcasunkala  onajin 
kin  el  tuwa  tiyopatanhan  tima  hiyu  sni,  tka  e  tokanltanhan 
oskape  kin  he  wamanon  kin  heca  na  nakun  wakokipe 
wicakicah  wawicaki  kin  heca.  Tka  tuwa  tiyopatanhan 
tima  hiyu  kin  he  tahcasunkala  kin  awanwicayanke  kin  he  e. 
He  tiyopa  awanyanke  kin  kiyugan,  na  tahcasunkala  kin 
ho  iyekiyapi,  na  tatahcasunkala  kin  cajepi  ogna  cajewica- 
yate  na  tankal  awicaglinape.  Na  tahcasunkala  kin  wica- 
glohinape  el  wicitokab  ya  can  iyatab  tahcasunkala  kin 
yapi,  ho  iyekiyapi  canke.  Tka  wicasa  tokeca  wan  iyatab 
yapi  sni,  tka  nakipapi,  wicaSa  tokeca  wan  ho  iyekiyapi  sni 
canke.”  Yunkan  wiyacinpi  kin  he  okahnigapi  sni.  Canke 
lecel  ewicakiye :  ‘  ‘  Awicakeya,  awicakeya  leciciyapi :  Tahca- 
sunkala  tatiyopa  kin  he  miye  yelo.  Unmapi  k’eya  hipi  kin 
liena  oyasin  wamanon  na  wakokipe  wicakicah  wawicaldpi 
kin  liecapelo,  na  talicasunkala  kin  anawicagoptanpi  sni 
yelo.  Tiyopa  kin  lie  miye  yelo.  Tuwa  miye  etanhan  tima 
hiyu  kin,  he  ni  kte.  Na  wakokipe  sni  tima  gni  nains 
hinapin  kte  na  owayasla  iyeyin  kte  lo.  Wamanon  kin  he 


JESUS  WAAWANGLAKA  WASTE  KIN  HE. 


241 


takuni  itokeca  on  lii  sni,  tka  wamanon  na  tiwicakte  kte  na 
wawihangyin  kta  on  hi.  Miye  wahi  kin  he  niunpi  kta  on 
wahi  na  iyakijuya  yuhapi  kte.  Tahcasunkala  awanyanke 
waste  kin  lie  miye  yelo.  Tahcasunkala  awanyanke  waste 
kin  he  tatahcasunkala  kin  tantanhanpi  ot’e  kpagan  yelo. 
Tka  tuwa  tahcasunkala  awanyanke  sni,  tka  wisitonyan 
olotapi  na  tahcasunkala  kin  tawa  sni  kin  lie  tohan  sunk- 
manitu  kin  u  wanyanke  kinhan,  tahcasunkala  kin  unyan 
nawicape;  canke  sunkmanitu  kin  tahcasunkala  kin  owica- 


yuspe  na  owicayublece.  Na  wisiton  olotapi  k’un  he  nape ; 
wisitonyan  olotapi  kin  heon  tahcasunkala  kin  el  iwicatoka 
sni.  Waawanyanka  wan  waste  kin  he  miye,  na  tona  mitawa 
kin  hena  slolwicawakiye  na  is  eya  slolmayanpi,  Ate  tokel 
slolmakiyin  na  mis  tokel  Ate  slolwakiye  kin  he  iyecel. 
Na  tahcasunkala  mitawa  kin  on  wiconi  mitawa  kin  wa- 
kpagan  yelo.  Na  tahcasunkala  toktokeca  eya  le  oti  kin 
etanhanpi  sni  ea  wicabluha.  Hena  ko  awicawau  kte  na 
miho  kin  nah’onpi  kte,  na  oti  wanjila  kte  na  waawanyaka 
wanjila  kte.”  ewicakiye. 

Jesus  Pharisees  wanaic’ihmapi  kin  na  witanpi  kin  na 
winawizipi  kin  wahtewicala  sni  ca  wicakipajin,  tka  wa- 

litanipi  s’a  kin  hena  awicakita  na  kolawicaye  na  wicaya- 
waste  kte.  Canke  Pharisees  kin  iyokipipi  sni  na  heyapi: 
“Le  wicasa  kin  wahtanipi  s’a  kin  ihawicakte  na  ob  sna 
wote  lo,”  eyapi.  Yunkan  wiyacinpi  kin  le  owicakiyakin  na 
liewicakiye:  “Wicasa  nitukte  wanjipi  k’eyas  tahcasunkala 
opawinge  wicaluhapi ;  yunkan  etanhan  wanji  tokah’an  ehan- 
tans,  he  unma  wikcemna  napciyunk  ake  napciyunkapi  k’un 
hena  makoskanl  awicayustan  na  tokah’an  k’un  he  tohan 
iyekiye  sni  kin  hehan  okile  kte  sni  he?  Na  iyeye  kin  liel 
wiyuskinyan  hinyete  awinyan  glogli.  Na  glogli  el  tako- 
laku  na  ikiyela  unpi  kin  wicakico  na  hewicakiye:  ‘‘Tahca- 
sunkala  wan  tokiya  imakiyaye  k’un  he  iyewakiya  ca  imiye- 
ciluskinpi  kte.  ”  He  iyecel  wicasa  wikcemna  napciyunk 
sam  napciyunk  owotanlapi  ca  wowahtani  on  iyopeic’iyapi 
sni  kin  hena  mahpiya  ekta  wowiyuskin  kiyukanpi,  k’eyas 
wahtanis’a  wanjila  iyopeic’iye  k’un  he  isanb  wowiyuskin 
kte  lo,”  ewicakiye. 

49.  Wicasa  jica  wan  wiyacinpi. 

VVaonspewicakiye  kin  icunhan  waanakicigoptan  kin 
wanji  Jesus  hekiye  :  “  VVaonspekiya,  ciyewaye  kin  woyuha 
eya  aihpeyapi  kin  he  okimakiyuslel  si  ye,”  ekiye. 
Yunkan  Jesus  hekiye:  “Wicasa,  eca  tuwa  wiwanciciyankapi 
nains  wacicikpamnipi  kta  makahnige  laka?”  ekiye.  Na 
hehanl  hewicakiye:  “  Wowijica  wacin  oyasin  gluheyapayapi 
na  iwakta  po :  wicasa  wan  toni  kin  tawoyuha  ota  kin  etan- 
han  sni  yelo.” 

Na  hehanl  wiyacinpi  wan  owicakiyakin  na  heye : 
“Wicasa  jica  wan  tamaka  el  lila  waicage.  Yunkan  tan- 
mahel  lecel  eic’iye:  “  “Tokeske  wah’an  kta  hwo?  Waicage 
kin  lena  tukteni  wagnakin  kta  iyececaya  okanyan  he  sni. 
Ito  lecamon  kte  lo:  tipi  waicahwaye  ognake  mitawa  kin 
liena  blujuju  na  akta  tankaya  wakagin  kte  na  taku  imici- 
cage  kin  na  woyuha  initawa  kin  owegnakin  kte  lo.  Na 
minagi  kin  hewakiyin  kte:  Minagi,  omaka  otahci  kipiya 
woyuha  yagnake,  oziic’iyin  na  wotin  na  wayatkan  yo,  na 
iyokipiic’iya  un  wo,”  ”  eye.  Yunkan  Wakantanka  hekiye: 

“  “ Winitkotkoke  lo!  Lc  lianhepi  kin  ninagi  kin  lapi  kte 
lo,  ca  tuwa  wayegnake  k’un  hena  tawa  kta  hwo?”  ”  ekiye. 
He  iyececa  yelo;  tuwa  woyuha  mnaic’iya,  tka  Wakantanka 
etkiya  jica  sni  kin  he  lecel  wakipa  kte  lo,”  ewicakiye. 

50.  Jesus  taminiohpi  can  wan  on  wiyacin  kin  he. 

Jesus  omaka  yamni  wahecel  Juda  oyate  kin  waonspe- 
wicakiye,  tka  piyeles  takuni  okalinigapi  sni  na  taku  econ- 
pica  sni  k’un  hena  econ,  k’eyas  wicota  Messias  kin  e  kecinpi 
sni,  ca  otuyacin  heconhe  s’elececa.  Canke  wiyacinpi  wan 
on  iwaktawicayin  kta  lecel  owicakiyake:  “Wicasa  wan 
tacunwiyapehe  oju  egna  taminiohpi  can  oju.  Na  el  hi  na 
waskuyeca  ole,  k’eyas  takuni  iyeye  sni.  Yunkan  cunwin- 
yapehe  oju  awanyanke  kin  hekiye:  “Ho,  wana  omaka 
yamni  can  kin  lel  sna  waskuyeca  owalehe  kes,  takuni  iye- 
waye  sni  yelo,  ca  kaunka  yo !  Tokel  inaka  kin  el  otuyacin 
han  hwo?”  ekiye.  Yunkan  ayuptin  na  hekiye:  “Itancan, 
omaka  kin  le  ehake  ayustan  ye,  liehanl  ito  itaoksan  maka 
kin  wak’in  na  tatunkce  awaksu  kte  lo;  owekis  waskuyeca 
icahyin  kte  sece.  Na  waicahye  sni  kin  he  ohakab  yaglaun- 
kin  kte  lo,”  ekiye.  Juda  oyate  kin  wicake.  Nakun  tuwa 
maka  akanl  niun  na  Wakantanka  slolye,  k’eyas  wicoh’an 
wasteste  econ  sni  kin  hena  wicake.  Na  tona  miniawica- 
kastanpi,  k’eyas  wocekiye  kin  el  opapi  sni  kin  hena  ko 
wicake.  Hena  wicakaunkapi  na  peta  wan  oihanke  wanice 
kin  el  oihpewicayapi  kte. 

51.  Cinca  koskalaka  wan  wakasoteka  un  he. 

Tuwa  tawowahtani  ota,  k’eyas  iyopeic’iye  ehantans, 
mahpiya  ekta  lila  wiyuskin  kte  eya  Jesus  owicakiyakin  na 
wiyacinpi  wastehce  kin  le  oyake:  “Wicasa  wan  cinca  ho- 
ksila  nunpapi.  Yunkan  unma  hakakta  kin  atkuku  kin 
hekiye :  “  “  Ate,  woyuha  kin  tonakeca  iyomawaja  kta  heci  he 
lehanl  mic’u  ye,”  ”  ekiye.  Canke  woyuha  kin  kinunkan 
wicak’u.  He  ianpetu  tonakeca  ke  el  hakakta  kin  tawoyuha 
kin  oyasin  ikikcu  na  makoce  tokeca  wan  tehanl  han  ca 
ekta  iyaye  na  heciya  sil  oh’anh’an  on  taku  tawa  k’un  oyasin 

glusote.  Taku  oyasin  glusote  kin  icunhan  makoce  wan  ekta 
i  kin  liel  wicakih’an  tanka.  Canke  hehanyan  takuku 
iyotiyekiye.  Canke  makoce  kin  hel  wicasa  wan  iyecinka 
iglulia  kin  heca  wan  el  i  na  wisi  on  wowasi  econ  kta  cin; 
canke  tamakoce  kin  ekta  takukuse  kin  awanyank  ye  si. 
Na  aguyapi  su  ha  kukuse  yutapi  kin  heca  on  wipiic’iyin 
kta,  tka  tuweni  k’u  sni.  Yunkan  wiyukcan  yankahin  na 
lieic’iye :  “  “Ate  ti  kin  el  wowasi  kin  aguyapi  kin  pahahayela 


yuliapi,  tka  lel  mis  akih’an  mat’in  kte  lo.  Ito  inawajin  na 
ate  ekta  wagni  na  hewakiyin  kte:  Ate,  Wakantanka  e  na 
niye  nitokab  wawahtani  ca  “micinksi”  emayakiyin  kta 
imakipi  sni:  ca  wisitonyan  nitawowasi  kin  lie  wanji  iyecel 
makuwa  yo,”  ”  eya  eic’iye.  Nas  inajin  na  atkuku  kin  etkiya 
gle.  Nahahci  tehan  ku  k’un  he  hanni  atkuku  kin  iyekiyin 
na  onsilake  on  itkob  inyankin  na  poskil  oyuspin  na  iiputake. 
Yunkan  cinca  kin  hekiye:  “  “Ate,  Wakantanka  e  na  niye 
nitokab  wawahtani  ca  “micinksi”  emayakiyin  kta  imakipi 
sni  yelo,”  ”  ekiye.  Yunkan  atkuku  kin  tawowasi  kin  he- 
wicakiye :  “  ‘Tlayapi  iyotan  waste  kin  he  koyan  ahiyupi  na 
koyagya  po,  na  nape  kin  el  napsiyohli  wanji  unkiya  po, 

na  hanpa  etanhan  nnkiya  po,  na  ptehincala  wan  cebyapi 
kin  lie  ktepi  na  au  po,  waunyutapi  na  iyuskinunkic’iyapi 
kte  lo ;  icin  micinca  kin  le  t’a,  tka.kini  yelo,  na  nuni,  tka 
iyeyapelo  ’ ?  ’  eyin  na  iyuskinkiciyapi. 

Ile  icunhan  cinca  tokapa  kin  owoju  ekta  unhe.  Na 
wana  ku  na  tikanyela  glihunni,  ehanl  wicalowanpi  na 
wacipi  nah’on.  Canke  wowasi  kin  wanji  kico  na  tokel  he 
lieconpi  kin  lie  iyunge.  Canke  okiyakin  na  hekiye : 
“  “Nisunkala  gli  yelo,  na  zaniyan  gli  kin  on  niyate  ptehin- 
cala  wan  cebyapi  k’un  he  kte  wicasi  yelo,”  ”  eya  okiyake. 
Canke  canzekin  na  tima  ya  cin  sni.  Yunkan  atkuku  kin 
hinapin  na  cekiyaya  wokiyake.  Tka  atkuku  kin  ayuptin 
na  hekiye :  “  “  Omaka  ota  ociciye  na  taku  iwamayasi  kin  el 
tohanni  nioie  kin  kiwakakse  sni,  tka  tohanni  tahcasunkala 
cincala  kayes  mitakola  kin  ob  iyuskinkiciya  unyutapi  esa 
mayak’u  sni.  Tka  nicinca  wan  witkowin  kin  tawoyuha 
kin  oyasin  awicakasote  k’un  gli  laka  can  ptehincala  wan  ceb- 
yapi  k’un  he  yecat’e  lo,”  ”  ekiye.  Yunkan  hekiye :  “  “Cinks, 
ohinniyan  rnicica  yaun  ca  taku  mitawa  kin  hena  nitawa 
yelo.  Tka  iyokipiunkic’iyapi  na  wiunyuskinpi  kte  kin  he 
hecetu  welo,  nisunkala  t’a,  tka  kini  yelo,  na  nuni,  tka 
iyeyapelo,  ”  ”  ekiye. 

52.  Wicasa  jica  wan  na  Lazarus. 

Tuwa  woyuha  ota  yuha,  k’eyas  wawokiye  sni  kin  he 
tehi  slolyin  kte.  Na  tuwa  wahpanica  can  na  kakije,  k’eyas 
Wakantanka  wacintangya  wacinyan  kakije  kin  he  wokini 
kte ;  oihanke  wanil  mahpiya  ekta  wiyuskin  kte. 

Wicasa  wan  jica  ca  liayapi  tehika  na  minihuha  wastelica 
on  hakiton  na  anpetu  iyohila  yupipiyehci  wote.  Na  tati- 
yopa  el  wala  wicasa  wan  Lazarus  eciyapi  ca  onsiya  tancan 
kin  hanhanyan  hpaye.  Aguyapi  okpanla  esa  wicasa  jica 
kin  tawagnawotapi  kin  etanhan  liinhpaye  kin  hena  on 
ipic’iyin  kta  tawacin,  k’eyas  tuweni  kahi  sni :  ecanles  sunka 
kin  ahi  na  hanhan  k’un  hena  kicislipapi.  Yunkan  wicasa 
wahpanica  k’un  he  t’a;  canke  ogligle  wakan  kin  katako 
yuha  ayapi  na  Abraham  tamaku  el  eunpapi.  Yunkan 
wicasa  jica  k’un  he  is  eya  t’e ;  yunkan  peta  tanka  el  hapi. 

Kakije  kin  icunhan  wankal  etonwan ;  yunkan  tehantanhan 
Abraham  Lazarus  katako  yulia  kin  he  wanyanke.  Canke 
hoyekiyin  na  liekiye :  .  “  Ate  Abraham,  onsimala  ye,  na 
Lazarus  uyi  ye,  nape  inkpa  kin  mini  oputkan  na  miceji  kin 
sniyin  kte  lo,  peta  kin  le  mayukakije  lo,/’  ekiye.  Yunkan 
Abraham  hekiye:  “Cinks,  kiksuya  yo,  yani  k’un  hehan 
taku  wasteste  kin  luha  yelo,  na  is  Lazarus  taku  sice  kin 
hena ;  ca  he  wana  pilayapi  na  niye  e  nicakije  lo.  Na  nakun 
kesa  unkiyepi  na  niye  iyokoogna  maya  wan  tehiya  wanka- 


tuya  gliheya  he  lo;  ca  on  leciyatanhan  el  niyapi  okihipi 
sni  yelo,  na  heciyatanhan  leciya  upi  okihipi  sni  yelo,  ’  ’  ekiye. 

Yunkan  wicasa  jica  kin  leye:  “Ho  ca,  ate,  iceciciye  lo, 
ate  ti  ekta  yeyi  ye ;  hecel  misunkala  zaptan  kin  hena  waho- 
konwicakiye,  kin  hecel  wokakije  kin  le  el  upi  kte  sni  ye,” 
ekiye.  Yunkan  Abraham  hekiye:  “Moses  e  na  wicasa 
wokcan  kin  hena  wicayuhapi  ca  hena  anawicagoptanpi  kte 
lo,”  ekiye.  Yunkan  wicasa  jica  kin  he  heye:  “Hiya,  ate 
Abraham,  wicat’e  etanhan  wanji  el  wicai.  ehantans, 
iyopeic’iyapi  kte  lo,”  ekiye.  Canke  hekiye:  “Moses  e  na 
wicasa  wokcan  kin  hena  cet’unwicaglapi  ehantans,  wicat’e 
etanhan  wanji  kini,  k’eyas  cet’unglapi  kte  lo,”  ekiye. 

53.  Jesus  Lazarus  t’e  kin  he  kiniye  kin  he. 

Bethania  otonwahe  kin  he  el  wicasa  wan  Lazarus  eciyapi 
kin  he  tanksitku  Martha  na  Mary  ob  ti.  Ilena  Jesus  lila 
tewicahila.  Yunkan  Lazarus  kuja;  canke  tanksitku  kin 
Jesus  onah’onyanpi  na  heyapi:  ‘Mtancan,  teyahila  k’un  he 
kuje,”  ekiyapi.  Yunkan  Jesus  hewicakiye:  ‘‘Wicokuje  kin 
he  on  t’in  kte  sni  yelo,  tka  Wakantanka  yuonihanpi  na 
Wakantanka  cinca  kin  yatankapi  kta  ca  on  kuje  lo,” 
ewicakiye.  Inunpa  can  el  waonspewicakiye  kin  hewicakiye  : 
“Lazarus  kolaunyanpi  kin  istinme  lo,  ca  ekta  mni  na 
blugicin  kte.  ”  Yunkan  waonspewicakiye  kin  hekiyapi: 
“Itancan,  istinme  kin,  itanyan  kte  lo,”  eyapi;  iye  tont’e 
kin  he  ke,  k’eyas  ikce  istinmapi  kin  ka  kecinpi. 

Canke  Jesus  aslayela  hewicakiye:  “Lazarus  t’e  lo,” 
ewicakiye.  Na  hewicakiye:  “Ekta  waun  sni  kin  he  nitan- 
tanhanpi  ibluskin  yelo;  hecel  wicayalapi  kte.  Hopo,  ekta 
unyanpi  kte  lo,”  ewicakiye.  Canke  etkiya  yapi;  yunkan 
wicota  ohimniciye  hena  Martha  Mary  kici  cantesicapi  el 
wicayuasniyanpi  kta  on  el  ahi.  Martha  Jesus  u  keyapi 
nah’on  k’un  hecena  itkob  iyaye  na  Mary  e  tiyata  yanke. 
Yunkan  Martha  Jesus  hekiye :  “Itancan,  el  yaun  k’es, 
mitiblo  t’e  sni  tka  ye,  tka  nakun  lehanl  slolwaye:  Wakan- 
tanka  taku  yakila  ehantans,  nic’u  kte,”  ekiye.  Yunkan 
Jesus  hekiye:  “Nitiblo  kini  kte  lo,”  ekiye.  Canke  Martha 
ayuptin  na  hekiye:  “Hes  ake  kini  kte  kin  he  slolwaye, 
anpetu  oehake  wicakini  kin  hehanl,”  ekiye.  Yunkan 
Jesus  hekiye:  “Wicakini  na  wiconi  kin  he  miye  yelo;  tuwa 
t’e,  k’eyas  wicamala  kin  ni  kte  lo;  na  tona  niunpi  na  wica- 
malapi  kin  hena  oihanke  wanil  t’api  kte  sni.  He  wicayala 
hwo?”  ekiye.  Canke  hekiye:  “Han,  Itancan,  Wakantanka 
niun  kin  he  cinca  Christ  he  niye  na  maka  kin  le  yahi  kin 
he  wicawala  ye,”  ekiyin  na  tankaku  Mary  ekta  i  na  na- 
hmakel  hekiye:  “Waonspekiye  kin  hi  na  nico  we,”  ekiye. 
Canke  Mary  inajin  na  inahni  otonwahe  kin  itankata  iyaye. 
Yunkan  wicasa  kin  heyapi:  “Wicahapi  kin  ekta  yin  na 
ceyin  kte  sece  lo,”  eyapi  na  ihakab  yapi.  Mary  Jesus  el 
hihunni  na  cankpeska  makagle  ihpic’iyin  na  hekiye :  ‘  ‘  Itan- 

can,  lel  yaiin  yuns,  tiblo  t’e  sni  tka  ye,  ”  eya  ceya;  canke 
ob  i  k’un  hena  is  eya  ceyapi.  Yunkan  Jesus  he  wanyanke 
el  iyokisicin  na  caokit’at’a  na  hewicakiye :  ‘  ‘  Tuktel  eyaun- 
papi  so?”  ewicakiye.  Canke  Itancan,  u  na  wranyanka  ye,” 
ekiyapi.  Yunkan  Jesus  ceye.  Canke  Juda  wicasa  kin 
heyapi:  “Wanyanka  po,  lila  tehila  yelo,”  eyapi,  k’eyas 
hunh  heyapi:  “Eca  le  wicasa  wan  istagonga  tonpi  yes 
tonweye  k’un  wicasa  kin  le  nikiya  okihi  sni  yelaka  ? ?  ’ 


Yunkan  Jesus  ake  canyankin  na  wicat’e  kin  ekta. 
hinajin.  Yunkan  makohloka  ca  el  ounpapi  na  inyan 
blaska  wan  ikuseya  glepi.  Canke  Jesus  hewicakiye :  ‘  ‘  Inyan 
kin  he  heyab  egle  po,”  ewicakiye.  Ehanl  Martha  hekiye: 
“Itancan,  wana  topa  can  yunka  ca  sicamna  ye,”  ekiye. 
Yunkan  Jesus  ekiye:  “Miyes  leciciye  kcama,  wowicala  luha 
ehantans,  Wakantanka  towas’ake  kin  wanlakin  kta,  heci- 
ciye,”  ekiye.  Canke  inyan  k’un  he  yuheyab  icupi.  Yun- 
kan  Jesus  ista  kin  gluwanka  na  heye:  “Ate,  namayah’on 
kin  on  wopila  eciciye,  na  ohinniyan  namayah’on  kin  he 
slolwaye,  tka  wicasa  eya  najinpi  kin  on  hepe  lo;  hecel 

umayaye  kin  he  wicalapi  kte,  ”  eyin  na  hotankakiya  heye : 
“Lazarns,  nunke  kin  hetanhan  hinapa  yo,  ”  eye.  Yunkan 
t  e  k  un  lie  liinape,  nape  nains  si  kin  ko  yuskiskitapi  k’un 
hecena  na  ite  kin  ko  itepakinte  opemnipi,  k’eyas  hinape. 
Canke  Jesus  hewicakiye:  “Kiyuska  po,  iyayin  kte,” 
ewicakiye. 

54.  Jesus  ktepi  kte  kin  he  yustanpi  kin  he. 

Juda  wicasa  wicoh’an  wan  tanka  Bethania  el  wanyan- 
kapi  kin  hena  ota  Jesus  wicalapi ;  tka  wanjigji  Pharisees  kin 
hena  ekta  wicaipi  na  owicakiyakapi.  Canke  waunye  itan- 
can  kin  Pharisees  kin  ob  mnic’iyapi  na  heyapi:  “Tak 
tokunkonpi  kte  huwo?  AVicasa  kin  le  wowapetoktokeca  ota 
econ  welo.  Anaunptapi  sni  kin,  oyasin  wicakelapi  kte  lo, 
na  Roman  oyate  kin  upi  na  makoce  na  oyate  kin  unkipi  kte 
lo,”  eyapi.  Yunkan  etan  wanji  Caiphas  eeiyapi  ca  he 
omaka  kin  el  waunye  itancan  tanka;  canke  hewicakiye: 
“Takuni  slolyayapi  sni  yelo;  wicasa  wanjila  oyate  kin 
eekiya  t’in  na  oyate  kin  oyasin  t’api  kte  sni  kin  he  niyepi 
on  hecetu,  tka  he  awacanipi  sni  yelo,”  ewicakiye.  He  ikce 
heye  sni.  He  omaka  kin  Caiphas  waunye  itancan  tanka; 
canke  Jesus  oyate  kin  on  t’in  kte  kin  he  wakan  ie.  Na 
hetanhan  wana  Jesus  ktepi  kta  Juda  wicasa  kin  yustanpi; 
canke  iyapekel  kuwapi.  Na  he  wana  tawohiyaye  anpetu 
kin  kiyela;  canke  wicota  Jerusalem  etkiya  ayin  kte.  Canke 
waunye  itancan  kin  na  Pharisees  kin  wawiwahoyapi  na 
tuwa  tuktel  Jesus  un  kin  he  oyake  kin,  wancak  oyuspapi  kta 
keyapi.  Canke  is  eya  Jesus  Jerusalem  etkiya  yin  kta; 
canke  akenunpapi  k’un  hena  hewicakiye:  “Iho,  Jerusalem 
ekta  unyanpi  kte  lo,  na  wicasa  wokcan  kin  Wicasa  Cinca 
kin  on  tokel  owapi  lieci  hena  oyasin  iyecetu  kte  lo;  icin 
nahma  aokiyapi  kte  na  Wakantanka  oslolyapi  sni  kin 
napiyuswicakiyapi  kte  na  illaliapi  kte  na  kasaksakapi  kte 
na  atasosapi  kte  na  ktepi  kte,  tka  anpetu  iciyamni  el  kini 
kte  lo,”  ewicakiye.  Akenunpa  kin  hena  tanyan  owicaki- 
yake,  k’eyas  ablezapi  sni. 

55.  Wicasa  wikcemna  leprosy  ececapi  kin. 

Leprosy  eyapi  kin  lie  wicokuje  sicehce  kin  lieca.  Na  tona 
ececapi  can  ti  ihpeya  iyayewicayapi,  na  tuweni  ekta  wicaya 
okihi  sni,.  tka  wo  wicakaipi  esa,  can  kaiyuzeya  sna  ewicaki- 
glepi ;  canke  hena  lila  wotehika  tanka  akipapi.  Ha  kin  san 
sna  ayapi  na  alataya  hanhanyan  popopi  na  tonognagnagya 
hanpi  na  sake  kin  sloslokahanpi  na  tancan  kin  ataya  sna 
liunwin  ayapi  na  niyakel  omaniyan  unpi,  k’eyas  wicat’e 
owankepi  hecel  unpi  na  sna  onsisiya  sna  t’api.  Na  tohanl 


tuwa  akisni  can  waunye  itancan  kin  el  sna  ikpazopi  na 
wanwicayankin  na  sna  hetanhan  kiglapi. 

Yunkan  Jesus  Jerusalem  etkiya  ye  kin  icunhan  Samaria 
na  Galilee  iyokoogna  ye.  Naotonwahe  wan  el  i.  Yunkan  wicasa 
wikcemna  leprosy  ececapi  ca  itkob  upi  na  kaiyuzeya  hina- 
jinpi.  Na  heya  hoyekiyapi:  “Jesus  waonspekiya,  onsi- 
unlapi  ye,”  eyapi.  Yunkan  wanwicayankin  na  hewicakiye  : 
“Waunye  itancan  kin  ekta  yapi  na  ikpazo  po,”  ewicakiye. 
Canke  etkiya  yapi ;  yunkan  yapi  kin  icunhan  akisnipi.  He 
etan  wanji  akisni  aic’ibleze  k’un  hehanyan  kawingin  na 
hotankakiya  Wakantanka  yatan  na  Jesus  el  i  na  makata 
ilipic’iyin  na  wopila  ekiye. 


PHARISEE  NA  TIYOPA  WISIMNAYE  KIN. 

Yunkan  he  Samaria  wicasa  kin  heca.  Yunkan  Jesus 
waayuptin  na  heya:  “Miyes  wikcemna  akisnipi  kcama? 
Unma  napciyunkapi  kin  toki  iyayapi  hwo?  Wanjini  kupi 
na  Wakantanka  yatanpi  sni,  le  tokantanhan  yawapi  kin 
lecela,  ”  eye.  Na  hekiye:  “Inajin  na  iyaya  yo:  nita- 
wowacinye  kin  niyuataya  yelo,”  ekiye. 

56.  Pharisee  na  tiyopa  wisimnaye  kin. 

Pharisees  kin  isnala  oh’an  owotanlapi  kecinpi,  na 
okas’ayakel  oyate  kin  awicayutapi  sni.  Canke  Jesus  wiya- 
cinpi  kin  le  owicakiyake  na  heye:  <lWicasa  num  tipi 
wakan  el  wacekiyapi  kta  on  ipi,  wanji  Pharisee  kin  heca 
na  unma  kin  is  tiyopa  wisimnaye  kin  heca.  Yunkan  Pharisee 
kin  najinhan  najin  na  lecel  waceic’iciye :  “  “  Wakantanka, 


wopila  eciciye  lo,  wicasa  unmapi  eya,  wawicakipi  s’a  na 
oh’an  owotanlapi  sni  na  wawicihahapi  s’a  kin  hena  na  le 
tiyopa  wisimnaye  kin  lena  iyewicamaceca  sni  kin  hena  on. 
Na  oko  wanji  el  sna  nunpa  akih ’anmic’iye  lo ;  na  taku  bluha 
kin  etanhan  okaspe  wikcemnamna  yawapi  kin  etan  okaspe 
wanji  tipi  wakan  kin  wak’u  welo,  ”  eya  wacekiye. 

“Wisimnaye  k’un  he  is  kaiyuzeya  najin  na  wankatakiya 

etonwe  sni,  maku  el  aic’ipin  na  lieye:  “  “  Wakantanka, 
onsimala  ye,  walitanipi  s’a  kin  hemaca  ye, ”  ”  eye.  Lecel 
eciciyapelo,  le  wicasa  kin  tawowalitani  kin  kicipajujupi  ki 
yelo ;  na  unma  kin  hececa  sni  yelo.  Icin  tuwa  waunkic’ila 
kin  he  yuonsikapi  kte  lo ;  na  tuwa  igluonsike  kin  he  yuwan- 
katupi  kte  lo,  ’  ’  ewicakiye. 

57.  Woihpekiciye  wanice  kin  he. 

Hetanhan  Jesus  iyayin  na  Juda  makoce  el  Jordan  wa- 
kpala  kin  ikoakatanhan  yanke  kin  heciya  i.  Yunkan  ake 
oyate  kin  hi  kin  hel  ahiwitaya;  canke  hecon  s’a  on  ake 
waonspewicakiye.  Yunkan  Pharisees  kin  hinajinpi  na 
wawiyutanyanpi  kte  licin  ca  wiyungapi  na  hekiyapi : 
“Wicasa  wan  tawicu  kin  ihpeye  kin  he  woope  ogna  hwo?” 
ekiyapi.  Yunkan  awicayuptin  na  hewicakiye:  “Moses 
tokel  econ  nisipi  hwo  ?  ’  ’  ewicakiye.  Canke  heyapi : 
“  Ihpekiciyapi  wowapi  wanji  kagapi  na  hehanyan  ihpe- 
wicayapi  kta  keya  iyowinye  lo,  Moses,  ”  eyapi.  Canke  Jesus 
awicayuptin  na  hewicakiye :  ‘  ‘  Cante  nisutapi  on  he  nicica- 
gapelo,  tka  otokahe  eciyatanhan  Wakantanka  wica  wan  na 
winyan  wan  wicakage  lo.  He  on  eciyatanhan  wica  wan 
hunku  na  atkuku  kin  ihpeya  iwicayayin  na  tawicu  kin  el 
iyaiglaskin  kte  lo.  Na  henayos  wicacehpi  wanjipila  kte  lo. 
Hecel  hehanyan  nunpapi  sni,  tka  wicacehpi  wanjipila  yelo. 
Hecel  taku  wan  Wakantanka  yuwanjila  kin  he  wicasa  wan- 
jini  yukinukankiyapi  sni  yo.”  Yunkan  tipi  el  tima  ake 
woanspewicakiye  kin  taku  wan  eye  k’un  heon  wiyungapi. 
Canke  hewicakiye:  “Tuwa  tawicu  kin  ilipeyin  na  tokeca 
wan  yuze  kin  he  wawicihahapi  ecakicon  welo.  Na  winyan 
wan  hignaku  kin  ihpeyin  na  tokeca  wan  liignaye  kin  he  is 
eya  wawicihahapi  econ  welo,”  ewicakiye. 

58.  Koskalaka  jica  wan. 

Jesus  tipi  wan  etanhan  hinapin  na  canku  opaya  yin 
kte,  kin  lelianl  koskalaka  wan  inyank  hihunni  na  itokab 
cankpeska  makagle  hinajin  na  heya  wiyunge:  “Waonspe- 
kiya  waste,  tak  tokainon,  yunkan  wiconi  oihanke  wanice 

kin  ohimic’iyin  kte  so?”  ekiye.  Yunkan  Jesus  hekiye: 
“Takuwe  waste  emayakiya  liwo?  Tuweni  waste  sni;  Wakan- 
tanka  ecela  waste  yelo.  Woope  k’un  hena  slolyaye  lo: 
Wawicihaliapi  kin  econ  sni  yo;  tiwicakte  sni  yo;  wamanon 
sni  yo;  owewakankan  sni  yo;  wognaye  econ  sni  yo;  niyate 
na  nihun  wicagluonihan  yo,”  ekiye.  Yunkan  koskalaka  kin 
liekiye:  “Waonspekiya,  taku  kin  lena  iyuha  homaksila 
ehantan  awableze  lo,”  ekiye.  Yunkan  Jesus  koskalaka  kin 


ayuta  el  cantognake  na  heldye:  “Ehake  taku  wanjila 
naoyakpani  yelo :  gni  na  taku  luha  kin  oyasin  wiyopeyin  na 
wahpanica  kin  wicak  u  wo.  Ilecel  inalipiya  ekta  wowijica 
lulia  kte  lo:  na  ku  na  miyatab  u  wo,”  ekiye. 

Yunkan  koskalaka  kin  hekiyapi  el  iyoksil  hingni  na 
ocantesilyakel  kigle,  tawoyuha  kin  ota  canke.  .  Jesus 
oksanksan  wakita  na  waonspewicakiye  kin  hewicakiye: 
“Tona  wijicapi  kin  liena  aos’agya  Wakantanka  tolaconze 
kin  el  tima  iyayapi  kte,”  ewicakiye. 

59.  Cunwinyapehe  oju  el  wowasi  econpi  kin. 

Koskalaka  jica  k’un  he  wana  kigla;  canke  Peter  Jesus 
hekiye :  “Ito,  unkiye  taku  oyasin  ihpeunyanpi  na  unkonita- 

papi;  ca  on  taku  unkicupi  kta  hwo?”  eye.  Yunkan  waon- 
spewicakiye  kin  hewicakiye:  “Wiconi  teca  kin  el  Wicasa 
Cinca  kin  tohanl  oakanyanke  tawa  kin  el  itancanyan  kiyo- 
take,  kin  hehanl  tona  otamayapapi  kin  hena  oakanyanke 
akenum  wasteste  el  ilotakapi  na  Israel  oyate  akenunpapi 
kin  wicalasupi  kte  lo.  Na  m.iye  mitantanhan  on  tuwa  tipi 
nains  sunkakupi  nains  tanksitkupi  nains  atkukupi  na  hun- 
kupi  nains  tawicu  na  cinca  nains  tamakoce  kin  ihpeya  iyaye 
kin  he  opawinge  iyakigle  wisi  icu  na  wiconi  oihanke  wanice 


kin  he  ohiic’iyin  kte  lo.  Na  tokahepi  kin  ota  ehakepi  kte 
lo ;  na  ehakepi  kin  hena  tokahepi  kte,  ”  eyin  na  wiyacinpi 
kin  le  owicakiyake:  “Mafipiya  wokiconze  kin  he  tiwahe 
yuha  wan  hinhannafici  wowasi  eya  tacunwiyapehe  oju  el 
wowasi  econpi  kta  on  iwicagni  kin  iyececa.  Na  anpetu 
wanji  kaspapi  wanji  wicak’u  kta  ob  glustan  na  tacunwiya- 
pehe  oju  el  ye  wicasi.  Oape  iciyamni  el  inapa;  yunkan 
hocoka  k’el  toktokeca  eya  takuni  econpi  sni  wanwicayanka. 
Canke  hewicakiye:  “  “Nis  eya  cunwiyapehe  oju  mitawa  kin 
ekta  ya  po;  toksa,  tokel  owotanla  kin  ecel  cic’upi  kte  lo,”  ” 
ewicakiye.  Canke  iyayapi.  Na  ake  oape  isakpe  na  inapci- 
yunka  el  iyecel  econ.  Na  oape  iakewanji  el  inapa;  yunkan 

toktokca  eya  takuni  econpi  sni  najinpi  wanwicayanka ; 
canke  hewicakiye :  “  ‘  ‘  Takuwe  anpetu  kin  ataya  takuni  eeon 
sni  nayajinhanpi  hwo?,>  ”  ewicakiye.  Yunkan  hekiyapi: 
“  “Tuweni  waunsipi  sni  ca  hece,”  ”  ekiyapi.  Canke  hewicaki- 
ye:  “  “  Nis  eya  cunwiyapehe  oju  mitawa  kin  ekta  ya  po,”  ” 
ewicakiye. 

“Na  wana  htayetu,  ehanl  cunwiyapehe  oju  tawa 
kin  he  tamazaska  awanyanke  kin  hekiye:  “  “Wowasi  econpi 
kin  wicakico  na  ehake  hipi  kin  etanhan  na  tokaheya  hipi 
hehanyan  wokajuju  kin  iyakilecel  wicak’u  wo,”  ”  ekiye. 
Canke  oape  iakewanji  el  liipi  k’un  hena  tima  hiyupi.  Yun- 
kan  iyohila  kaspapi  wanjigji  icupi.  Ehanl  tokeya  hipi  k’un 
hena  tima  hiyupi  na  isanb  icupi  kta  kecinpi,  k’eyas  iyohila 
kaspapi  wanjila  icupi.  Canke  icupi  el  tiwalie  yuha  kin  el 
iglepi  na  heyapi:  “  “Le  ehake  hipi  kin  lena  oape  wanjilahci 
wowasi  econpi  na  unkiye  anpetu  wan  ataya  temnit’eyela 
wowasi  ecunkonpi ;  yunkan  iyecel  wicayak’u  welo,  ”  ”  eyapi. 
Yunkan  wanji  ayuptin  na  hekiye:  “  “Kola,  sicaya  ocicih’an 
sni,  kaspapi  wanji  on  wokajuju  kte  kin  hecel  unglustan 
sni  hwo?  Taku  nitawa  kin  he  ikikcu  na  gla  yo;  le  ehake 
kin  le  tokel  cic’u  heci  he  iyecel  wak’u  kte  lo,  tokel  wacin 
kin  ogna  ecamon  kin  he  woope  ogna  sni  yelaka?  Na  ma- 
waste  kin  he  on  niista  kin  sica  hwo  ?  ”  ”  Hecel  ehakepi  k’un 
hena  tokahepi  kte  na  tokahepi  k’un  hena  ehakepi  kte;  icin 
ota  wicakicopi  kes,  conala  wicakalmigapelo,”  ewicakiye. 


60.  Jericho  ikanyela  istagonga  wan  tonweyapi  kin  he. 

Jesus  Jericho  otonwahe  kin  ikiyela  ya;  yunkan  ista- 
gonga  wan  canku  aglagla  walakel  yankahe.  Na  wicota  opta 
hiyayapi  kin  nah’on  el  he  takuwe.  heconpi  kin  wawiyunge. 
Canke  hekiyapi :  “Jesus  Nazareth  etanlian  kin  he  hiyaye- 
lo,”  ekiyapi.  Yunkan  heya  pan:  “Jesus,  David  cinca  kin, 
onsimala  ye,”  eya  pan.  Yunkan  ahiyaye  kin  hena  iyope- 
yapi  na  inila  yanke  sipi.  Ecanles  sam  pan  na  heye :  “Davicl 
cinca  kin,  onsimala  ye,”  eya  pan.  Yunkan  Jesus  najin 
na  au  wicasi  na  hi  el  heya  iyunge:  “Tokel  ecacicion  yacin 
hwo?”  ekiye.  Canke  hekiye:  “Itancan,  watonwan  wacin 

yelo,”  ekiye.  Yunkan  Jesus  hekiye:  “Otonwe  kin  ikikcu 
wo,  nitowacinye  kin  on  anicisni  yelo,  ”  ekiye.  Yunkan 
iheceglala  tonwin  na  Wakantanka  yatan  ihakab  ye.  Canke 
oyate  kin  lie  wanyankapi  el  is  eya  Wakantanka  yatanpi. 


61.  Zacheus  tokel  tanyan  wokini  kin  he. 

Jesus  Jericho  el  hihunni  na  tima  iyayin  na  ohan  omani. 
Yunkan  wisimnayan  itancan  wan  Zacheus  eciyapi  kin  hel 
ti  na  lila  wijica.  Yunkan  Jesus  he  tuwe  kin  wanyankin  kte 


Rcin,  k’eyas  ptecela  na  wicotapi;  canke  okihi  sni.  Canke 
wicitokab  inyank  yin  na  sycamore-  can  wan  oskape,  he  ogna 
u  kta  ska ;  canke  hetanhan  wanyankin  kta  on  liecon.  Yun- 
kan  Jesus  aiyopteya  hihunni  el  wankal  etonwan;  yunkan 
wanyanka;  canke  liekiye:  “Zacheus,  inalini  glicu  wo,  le 
anpetu  kin  yati  el  mni  kte  lo, 9  ’  ekiya ;  canke  inahni  glicu  na 
iyuskinyan  iye  ti  kin  ekta  aki.  Canke  wanyankapi  k’un 
hena  okicijijipi  na  heyapi:  “Wicasa  walitani  s’a  yesan,  ti 
el  wol  i  yelo,  ”  eyapi.  Yunkan  Zacheus  Itancan  kin  ikanyela 
ke  s’e  hinajin  na  hekiye:  “Itancan,  ito  woyuha  mitawa  kin 
iyokise  wahpanica  kin  wicawak’u  kte  lo.  Na  wicasa  tuwe 
ke  eyas  taku  tawa  etkiya  silyakel  waiwacu  ehantans,  lie 

topa  iyakigleya  wecu  kte  lo,”  ekiye.  Canke  Jesus  hekiye: 
“Le  anpetu  kin  wowanikiye  kin  tipi  kin  lel  itimahel  lii 
yelo;  icin  is  eya  Abraham  cinca  kin  wanji  yelo;  Wicasa 
Cinca  kin  he  taku  wan  unyanpi  k’un  he  ole  na  nikiyin 
kta  on  hi  yelo.  ’  ’ 

62.  Mary  Magdalen  Jesus  wigli  tehika  on  iyun  kin  he. 

Jericho  etanhan  Jestis  Bethania  ekta  i.  Hel  Simon  lep- 
rosy  ececa  k’un  he  ti  ca  el  htayetu  wotapi  wan  kicagapi. 
Na  Lazarus  eciyapi  wan  kiniye  k’un  he  el  opa  na  nakun 
Martha  el  wawokiye.  Yunkan  Mary  wigli  tehika  kin  leca 
eya  tkeiyutapi  wanji  kipiya  ca  yuha  Jesus  el  hinajin  na 
si  kin  ikiciyun  na  conala  nata  el  akicicastan  na  iye  tapehin 
kin  on  si  kin  kicipakinta;  canke  tipi  kin  ataya  wastemna. 
Yunkan  waonspewicakiye  kin  wanji  Judas  Iscariot  eciyapi  ca 
Jesus  wiyopeyin  kte  kin  he  heye:  “Takuwe  wigli  kin  he 
kaspapi  opawinge  yamni  wiyopeyapi  na  wahpanica  kin 
wicakupi  sni  hwo?”  eye,  k’eyas  wahpanica  kin  hoawicaki- 
cipa  on  heye  sni,  tka  wamanon  wicasa  kin  heca  na  mazaska 
ognake  kin  he  awanyanka  ca  on  heye.  Yunkan  Jesus  he- 
wicakiye:  “Takuwe  winyan  kin  le  nagiyeyayapi  hwo? 
Wicoh’an  waste  wan  ecamakion  welo.  Na  wahpanica  kin 
ohinniyan  niopeya  wicaluhapi  kta  ca  yacinpi  kin,  owicaya- 
kiyapi  oyakihipi  kte ;  tka  miye  e  ohinniyan  mayaluhapi  kte 
sni.  Taku  okihi  kin  he  econ  welo.  Wigli  wan  mitancan 
kin  akastan  kin  le  mahapi  kta  mayuwinyeya  yelo.  Maka 
kin  owancaya  wotanin  waste  kin  le  tuktel  oyakapi  can  na 
hel  taku  econ  kin  le  wokiksuyeya  oyakapi  kte  lo,” 
ewicakiye. 

63.  Jesus  tokel  itancanyan  Jerusalem  ekta  i  kin  he. 

Jerusalem  etkiya  yapi,  na  Olivet  paha  kin  Bethphage 
otonwahe  kin  isakib  han;  canke  el  hihunnipi.  Yunkan 
Jesus  waonspewicakiye  kin  num  ye  wicasi  na  hewicakiye: 
“Otonwahe  wan  niyatayela  he  kin  he  ekta  ya  po.  Hel 
wancak  sunsunikpisan  winyela  wan  cincala  iyoyas’in  ca 
kaska  najin  ca  wanlakapi  kte  lo.  Ca  he  yuskapi  na  makau 

po.  Na  tuwa  tak  eniciyapi  ehantans,  “  “Itancan  kin  he  ocin 
yelo  ”  ”  eyakiyapi  kte  lo,  kin  wancak  ayustan  kte  lo, 9  9  ewica- 
kiye.  Wicasa  wokcan  taku  eyapi  k’un  heha  yuecetupi  kta 
on  lena  hecel  econpi.  Ile  kakel  eyapi:  “Zion  cunwintku 
kin  hekiya  po:  Wanyanka  po,  wicasayatapi  nitawa  kin  he 
wahwakiyela  sunsunikpisan  winyela  wan  k’in  ohe  kin  he 
cincala  ca  akanyanka  el  niu  welo,”  hecel  eyapi. 

Canke  waonspewicakiye  kin  tokel  Jesus  econ  wicasi  k’un 
he  ecel  econpi  na  sunsunikpisan  kin  cincala  iyoyas’in  aglipi 


na  tasinapi  kin  ak’inkiya  iakanyankekiyapi.  Yunkan 
wicota  itokab  tasina  kin  yublaya  egnakapi  na  hunh  cana- 
letka  ca  yuksapi  na  itokab  canku  kin  el  ihpeyapi.  Na  wicota 
itokab  manipi  na  ihakab  manipi  kin  hena  leya  hoyeyapi: 
‘  ‘  Havid  cinca  kin  hosanna  yuha  ni!  Tuwa  Wakantanka 
caje  kin  on  u  kin  yatanpi  ni!”  eya  hoyeyapi.  Yunkan 
Pharisees  kin  heconpi  kin  he  iyokipipi  sni ;  canke  hekiyapi : 
“Waonspekiya,  waonspewicakiye  kin  iyowicakisni  ye,” 
eyapi.  Canke  hewicakiye:  “Lena  inila  yankapi  ehantans, 
inyan  kin  hoyeyapi  kte  lo,  eciciyapi.”  Na  wana  Jesus 
Jerusalem  kanyela  u  el  etkiya  etonwin  na  ceyin  na  heye : 
<£Tokel  tanyan  yaun  kte  kin  lie  le  anpetu  nitawa  kin  el 

oyaglafiniga  ni,  tka  lehanyan  niista  kin  etanhan  aogintonpi ; 
icin  anpetu  k’eya  iyenicihantn  kte  kin  el  tokaniyanpi  kin 
nitaoksan  maka  k’api  kte  na  oksan  nanijinpi  kte  na 
okiteniyanpi  kte  lo.  Na  niyepi  na  nicinca  el  ninnpi  kin 
makikablaska  glihpeniyanpi  kte  lo.  Na  inyan  iciyaglaskiya 
yanke  sni  ihpeniyanpi  kte  lo,  icin  anpetn  wan  el  iyenicihantn 
kin  he  okiyaglahnige  sni  kin  on,  ”  eya  ceye. 

Na  wana  Jesus  Jerusalem  el  hihunni.  Yunkan  oyate 
kin  oyasin  ikik’opi  na  heyapi:  “Le  tuwe  hwo?”  eyapi. 
Canke  wicota  heyapi:  “Le  Jesus  wokcan  wicasa  kin  e  yelo, 
ca  Galilee  makoce  el  Nazareth  hetanhan  yelo,”  eyapi. 
Canke  tona  istagongapi  na  hustepi  k’un  tipi  wakan  el  Jesus 
el  ipi  ca  akisniwicaye.  Waunye  itancan  na  wowapi  kagapi 
kin  liena  woitonpepeya  Jesus  econ  kin  hena  wanyankapi, 
na  koya  tipi  wakan  el  wakanheja  kin  leya  hoyeyapi :  “David 
cinca  kin  hosanna  yuha  ni,  ”  eya  hoyeyapi;  canke  wicalapi 
sni  na  hekiyapi:  “Lena  tak  eyahanpi  kin  nayah’on  hwo?” 
ekiyapi.  “Eca  tohanni  leyapi  kin  he  lawapi  sni  yelaka: 
Hoksicala  iapi  sni  kin  na  azinpila  kin  ipi  kin  etanhan 
woyatan  nic’icage  lo,  eyapi  k’un  he?”  ewicakiye.  He- 
hanyan  unyan  inawicapin  na  Bethania  otonwahe  ekta 
iyunke. 


64.  Wicasa  cunwiyapehe  oju  wan  kicanyanpi 
na  on  wiyacinpi. 

Ihinhanna  el  ake  Jerusalem  ekta  i  na  tipi  wakan  kin 
el  oyate  kin  waonspewicakiye  na  leya  owicakiyake :  “  Wiya- 
cinpi  tokeca  kin  le  nakun  nah’onpo :  Wicasa  tiwahe  yuha 
kin  heca  wan  cunwiyapehe  oju  wan  icahyin  na  acunkaske, 
na  el  cunwiyapehe  iyuskice  wan  ok’a  kagin  na  ti  ipasotka 
wan  kage,  na  wicasa  kicanyanpi  kta  k’eya  owicak’u  na 
tehanl  iyaye.  Na  wana  cunwiyapehe  kin  wasteste  iyehantu ; 
canke  tawowasi  kin  mahkicanyanpi  k’un  hena  ekta  yewicasi 
na  cunwiyapehe  kin  icu  wicasi.  Yunkan  mahkicanyanpi 
kin  hena  wowasi  k’un  wanji  apapi  na  wanji  ktepi  na  wanji 
inyan  on  kahuhugapi.  Canke  ake  wowasi  toka  ipi  k’un  he 
iyakapeya  ekta  yewicaye.  Yunkan  ake  iyecel  owicaki- 

R’anpi.  Canke  ohanketa  cinca  hoksila  kin  ekta  yeye  na 
heye:  “  “Micinksi  makiynonihanpi  kte  lo/’  ”  eye. 

Tka  mahkicanyanpi  k’un  hena  cinca  kin  wanyankapi 
el  heya  okicijipi:  “  “Le  cunwiyapehe  oju  yuha  kte  kin 
he  le  e  yelo ;  unktepi  kte  lo ;  hecel  tawoiyowaja  kin  unkiye 
unyuhapi  kte  lo,”  ”  eyapi.  Na  oyuspapi  na  cunwiyapehe  oju 
kin  itankal  ikpeyapi  na  ktepi.  Ca  cunwiyapehe  oju  tawa 
kin  he  el  hi  kin,  mahkicanye  wicasa  kin  hena  tokel 
owicakih’an  kta  kecanipi  hwo?”  ewicakiye.  Yunkan  heki- 
yapi:  “Wicasa  sicapi  kin  hena  sicaya  ihangwicayin  kte 
na  cunwiyapehe  oju  kin  he  mahkicanye  etan  tanyan  cun- 
wiyapehe  iyehantu  can  kicupi  kte  kin  hena  owicaku  kte,” 
eyapi. 

Hehanl  Jesus  hewicakiye:  “Ti  kagapi  kin  inyan  wan 
unpica  sni  lakapi  k’un  he  ti  ihanke  el  pakiya  he  lo,  eyapi 
kin  he  tohanni  wowapi  kin  el  lawapi  sni  hwo?  Itancan  kin 
on  heconpi  na  unkistapi  el  woitonpe.  Heon  heciciyapi : 
Wakantanka  tokiconze  kin  he  nicipi  na  oyate  wan  wasu- 
tonye  kin  hena  wicak’upi  kte.  Na  tuwa  inyan  kin  he 
ahinhpaye  kin  he  kablel  hingni  kte :  tka  tuwa  aglihe  kin  he 
ikabluya  iyukpan  kte,”  ewicakiye.  Yunkan  wiyacinpi  kin 
le  oyake  k’el  waunye  itancan  na  Pharisees  kin  iyepi  ca  Jesus 
wicake  kin  he  akiblezapi.  Canke  oyuspapi  kta  awacinpi, 
k  eyas  oyate  kin  kowicakipapi ;  oyasin  Jesus  wokcan  wicasa 
kagapi  canke. 

65.  Wakankiciyuzapi  wotapi  wan  on  wiyacinpi  kin  he. 

Le  wiyacinpi  kin  hehanl  owicakiyake:  “Mahpiya 
wokiconze  kin  he  wicasayatapi  wan  cinca  koskalaka  wan 
w akankiciyuzapi  wan  kicage  kin  he  iyececa.  Canke  tawo- 
wasi  kin  ye  wicasi  na  tona  wakankiciyuzapi  kin  el  wicakico 
k’un  hena  u  si  wicasi;  k’eyas  tawate’lyapi  sni.  Canke  ake 
tawowasi  toktokeca  eya  ye  wicasi  na  heya  iwahowicaye : 
“  “Tona  wieakicopi  k’un  hena  hewicakiya  po:  Wotapi  kta 
mitawa  kin  he  bluwinyeya  yelo,  na  pte  na  cincala  cebwica- 
yapi  mitawa  kin  wicapatapelo.  Na  taku  oyasin  yusuya  he 
lo ;  ca  kiciyuzapi  kte  kin  el  u  po,  ”  ”  eye  wicasi.  Tka  atanpi 

sni  titoheheya)  iyayapi,  wanji  taowoju  etkiya  iyaye,  na 
wanji  is  tawicoh’an  kin  kuwa  iyaye;  unma  kin  e  wowasi 
k’un  hena  owicayuspapi  na  iwicahahapi  na  wicaktepi. 
Canke  wicasayatapi  kin  nah’on  el  canzekin  na  taakicita  kin 
ekta  yewicayin  na  tiwicaktepi  k’un  hena  ihangwicaye  na 
taotonwahepi  kin  oileye.  Hehanl  tawowasi  kin  hewicakiye : 
“  11  Wakankiciyuzapi  wotapi  kte  kin  he  winyeya  itesniyan 
he  lo,  tka  wicakicopi  k’un  hena  ikipipi  sni  yelo.  Ca  canku 
okijate  kin  lena  ektakta  yapi  na  tona  awicayakipapi  kin 
hena  wakankiciyuzapi  wotapi  kte  kin  el  opapi  kta  ca  u 
wicasi  po,”  ”  ewicakiye.  Canke  tawowasi  kin  canku 
okijate  ektakta  ipi  na  wicasa  siksica  nains  wastestepi  tona 
awicakipapi  kin  hena  oyasin  awicaglipi;  canke  wakankici- 
yuzapi  kte  k’un  ataya  ei  ti  ojulapi.  Yunkan  wicasayatapi 
kin  ahi  k’un  hena  wanwicayankin  kta;  canke  tima  iyaye. 
Yunkan  wicasa  wan  tanyan  igluze  sni  ca  wanyanka;  canke 
hekiye:  “  “Kola,  tokeske  wakankiciyuzapi  tawokoyake 
kic’un  sni  lel  tima  yahilu  hwo?”  ”  ekiye;  k’eyas  inilahci 
yanke. 

Yunkan  wicasayatapi  kin  tawowasi  kin  hewicakiye: 
“  “Nape  na  si  kin  ko  pahtapi  na  tankal  oiyokpaze  kin  el 
ihpeya  po;  hel  wieaceyin  na  higlakiskizapi  kte  lo.”  ”  Na 
wicota  wicakicopi  kes,  etanhan  conala  sna  wicakahniga- 
pelo,  ’  ’  ewicakiye. 

Yunkan  Jesus  wiyacinpi  kin  he  on  tuwa  ke  kin 
he  waunye  itancan  na  Pharisees  kin  tanyan  slolkiyapi 
na  akiblezapi,  k’eyas  tuktogna  owotanlakel  oyuspapi 
kta  tanin  sni.  Canke  gmunk  wacinpi  kte.  Jesus  Roman 
oyate  kin  etkiya  taku  iyagleic’iyin  kte  kin  he  cinpi; 
canke  wicasa  eya  Jesus  el  ye  wicasipi  na  hekiye 
wicasipi:  “  Waonspekiya,  wowicake  on  nitoie  kin  he 

slolunyanpi,  na  Wakantanka  tacanku  kin  owotanla  onspe- 
wicayakiye  kin  he,  na  wicasa  wanjini  toka  yala  sni,  na 
wicatancan  ohoyala  sni.  Ca  unkokiyakapi  ye,  tokel  le  el 
ailukcan  kin :  Caesar  (wicasayatapi  tanka  kin)  he  wahpaye 
kicicajujupi  kin  lie  woope  ogna  nains  tokas  hecetu  sni 
ka?”  ekiyapi.  Jesus  silawacinpi  kin  he  slolya;  canke 
hewicakiye:  “  Waanaic’ihmapi,  takuwe  iyutanmayayapi 

kteHcin  hwo?  Wahpaye  mazaska  kin  makipazo  po,”  ewica- 
kiye.  Canke  kaspapi  wanjica  wan  k’upi.  Yunkan  Jesus 
hewicakiye :  “Wicite  kin  le  tuwa  iyececa,  na  wowapi  kin 
le  tuwa  tawa  hwo?”  ewicakiye.  Yunkan  heyapi:  “Caesar 
tawa  yelo,”  eyapi.  Canke  Jesus  awicayuptin  na  hewica- 
kiye :  ‘  ‘  Ho,  ca  taku  Caesar  tawa  kin  he  Caesar  kicu  po,  na 
Wakantanka  taku  tawa  kin  hena  Wakantanka  kicu  po,” 
ewicakiye.  Yunkan  wicayainila  na  iaslatapi;  canke 
ilipeya  kiglapi. 

66.  Wiwazica  wahpanica  wan  tokel  maza  sa 
wanjilahci  on  ohiye  kin. 

Anpetu  kin  hena  icunhan  Jesus  wowapi  kagapi  na  Phari- 
sees  kin  hena  liglila  iyopewicaye.  Na  oyate  kin  wawiwaktaye 
na  hewicakiye:  “Wowapi  kage  kin  na  Pharisees  kin  Moses 
taoakanyanke  kin  el  iyotakapi.  Ho,  ca  taku  onspeniciyapi 
kin  hena  oyasin  econ  po;  tka  taoh’an  kin  ecel  econpi  sni 
ye ;  hena  waeyapi  tka  econpi  sni.  Wok’in  tketke  na  yuhapi- 
casnisniyan  yuwipi  na  wicasa  hinyetepi  el  sna  ewicaunpapi : 
tka  iye  tanapsuhu  wanjila  kayes  on  yuskanskanpi  kte  sni. 
Na  toh’anpi  kin  hena  oyasin  wicasa  wanwicayankapi  kta 
on  heconpi.  Na  wicawote  el  catkuta  yankapi  kte  hcin,  na 
tipi  wakan  el  otokaheya  oyanke  kin  el  yankapi  kte  hcin. 
Na  hocokata  kalab  iyewicakiyapi  na  “Itancan”  ewicakiyapi 
kin  he  iyokipipi.  Wowapi  kagapi  na  Pharisees  wanaic’i- 
hmapi,  owicaha  wan  akatanhan  skayapi  kin  henicecapelo : 
hena  akatanhan  wicasa  wanyankapi  ekta  owanyank  waste- 
ste  yelo,  tka  imahel  wicahohu  na  taku  sice  kin  ojugjula 
yelo.  He  iyecel  oyate  el  akatanhan  owonitanpila  s’elececa; 
tka  imahetanhan  wanaic’ihmapi  na  woowotanla  sni  onijula- 
pelo,  ”  ewicakiye. 

Na  wana  wi  mahel  iyaye.  Yunkan  Jesus  womnaye 
opiye  ikanyela  iyotake  na  oyate  kin  tokel  womnaye  opiye 
el  mazaska  oihpeyapi  kin  wanwicayanke.  Na  wicasa  jica 
kin  ota  iakic’uya  oihpeyapi.  Yunkan  wiwazica  wan  wa- 
lipanica  ca  hi  na  mazasa  okisela  num  oihpeye.  He  mazasa 
wanjila  yawapi.  Yunkan  Jesus  waonspewicakiye  kin  hena 


TOKAWICASA  K’EYA  JESUS  WANYANKAPI  CINPI  KIN  HE.  263 

wicakieo  na  hewicakiye :  ‘  ‘  Awicakeya  leciciyapelo,  wiwazica 
wan  wahpanica  ca  hi  na  mazaska  womnaye  el  tokel  oihpeya 
lieci  unma  kin  oyasin  wicisam  oihpeye  lo.  Unma  kin  hena 
ota  yuhapi  kin  etanhan  ca  oihpeyapelo,  tka  iye  wahpanica, 
k’eyas  taku  wacinyin  na  on  niic’iyin  kte  k’un  oihpeye  lo,” 
ewicakiye. 

67.  Tokawicasa  k’eya  Jesus  wanyankapi  cinpi  kin  he. 

Tona  waunyanpi  na  wacekiyapi  kta  kin  on  Jerusalem 
ekta  hihunnipi  kin  hena  hunh  toka  wicasapi.  Yunkan  hena 
Philip  eciyapi  wan  Galilee  makoce  el  Bethsaida  otonwahe 
kin  hetanhan  ca  el  ipi  na  hekiyapi:  “Itancan,  Jesus  waun- 
yankapi  uncinpelo,”  ekiyapi.  Yunkan  Philip  Andrew  el 
hi  na  okiyaka;  canke  Jesus  okiyakapi.  Yunkan  Jesus 
awicayuptin  na  hewicakiye:  “Wicasa  Cinca  kin  wana 
yatanpi  kte  kin  iyehantu  welo.  Awicakeya,  awicakeya 
heciciyapi:  Aguyapi  su  wan  maka  ohinhpaye  kin  he  t’e 
sni  ehantans,  iyatayela  yankin  kte  lo,  tka  t’e  ehantans,  ota 
etan  icagin  kte  lo.  Tuwa  wiconi  tawa  kin  tehila  kin  he 
gnuni  kte  lo,  tka  tuwa  maka  kin  el  wiconi  tawa  kin  wahte- 
kila  sni  kin  he  oihanke  wanilya  gluha  kte  lo.  Tuwa  miye 
el  woilagic’iye  kin  he  otamapin  kta  iyececa  na  tuktel  waun 
kin  liel  nakun  miye  on  woilagic’iye  kin  he  un  kte  lo.  Na 
tona  miye  on  woilagic’iyapi  heci  hena  Atewaye  kin 
wicayuonihan  kte  lo.  Lehanl  minagi  kin  mahniyanyan  ca 
tokel  epin  kta  hwo?  Ate  anpetu  kin  le  etanhan  emaglaku 
ye,  tka  hecac’uns,  le  anpetu  kin  awakipa  kta  ca  on  walii 
yelo.  Ate,  nicaje  kin  glatanka  yo,”  eye. 

Yunkan  tuwa  wankatanhan  hotanin  na  heye:  “Waglu- 
tanka  yelo,  na  ake  waglutanka  kte  lo,  eya  hoyeye.  Oyate  iye 
el  najinpi  na  nah’onpi  k’un  hena  heyapi:  “Wakinyan  hoton- 
pelo,  ”  eyapi,  k’eyas  hunh  ogligle  wakan  ca  wokiyake  lo,” 
eyapi.  Yunkan  Jesus  ayuptin  na  heye:  “Ho  kin  miye  on 
tanin  sni  yelo,  tka  nitantanhanpi  on  welo.  Letanhan  maka 
kin  yasupi  kte  lo,  na  letanhan  maka  kin  le  itancan  kin  patan- 
kal  iyeyapi  kte  lo.  Na  tohanl  maka  kin  etanhan  pawankal 
iyemayapi  kin,  taku  oyasin  miye  etkiya  blutitan  kte  lo,”  eye. 

Yunkan  oyate  kin  hekiyapi :  “Christ  oihanke  wanil  ni  un  kta 
wowapi  etanhan  slolunyanpi,  ska  tokeske  Wicasa  Cinca  kin 
pawankal  iyeyapi  kta  kehe?  Wicasa  Cinca  kin  lie  tuwe 
hwo?”  ekiyapi.  Canke  Jesus  awicayuptin  na  hewicakiye: 
“Opcebyela  iyojanjan  kin  niopeya  un  kta  ca  iyonijanjanpi 
el  mani  po,  hecel  oiyokpaze  kin  niciglegapi  kte  sni  ye. 
Tuwa  oiyokpasya  mani  can  he  tuktogna  ya  tanin  sni  yelo. 
Ojanjan  niopeya  un  kin  ’he  icunhan  ojanjan  kin  wicala 
po,  hece  ojanjan  kin  cincapi  kin  henicapi  kte  lo,”  ewicakiye. 

68.  Jerusalem  ihangyapi  kte  na  maka  kin  tokel  ihanke 
kte  kin  he  Jesus  owicakiyake  kin  he. 

Jesus  tipi  wakan  kin  etanhan  inapin  na  Olivet  paha 
kin  iyahe.  Yunkan  waonspewicakiye  kin  el  hipi  na  Jeru- 
salem  el  tipi  wakan  wan  waste  kin  he  el  epazopi  na  wan- 
yank  sipi.  Yunkan  Jesus  istiyotawicapin  na  hewicakiye: 
“Taku  kin  lena  oyain  wanlakapi  hwo?  Awicakeya  lecici- 
yapi :  Inyan  iciyaglaskiya  he  kin  wanjica  kayes  hin  kte 
sni  yelo,  oyasin  komeyapi  kte  lo.  ” 

Na  wana  iyotake,  ehanl  waonspewicakiye  kin  nahmakel 
hipi  na  heya  iyungapi:  “Unkokiyakapi  ye,  tohan  kin  lena 
hececa  kta  heci  na  taku  woiwapetogye  esa  on  yau  kte  kin 
na  maka  oihanke  kin  hena  islolunyanpi  kta  hwo?”  ekiyapi. 
Yunkan  Jesus  awicayuptin  na  hewicakiye:  “Wakta  po, 
ungna  wicasa  nignayanpi  kilo!  Ota  micaje  kin  on  cajeglal 
hipi  kte  lo,  na  heyapi  kte  lo :  “  “  Christ  miye  yelo  ”  ”  eyapi 
na  wicasa  ota  wicagnayanpi  kte  lo.  Na  okicize  on  na  okicize 
kta  ska  woyake  nayah’onpi  kte  lo,  tka  inihanpi  sni  yo; 
lena  hecetu  kte,  tka  oihanke  kin  nahahci  he  e  sni  yelo. 
Oyate  kin  akicizuyapi  kte;  na  makoce  kin  kicipajinpi  kte; 
wicokuje  siksica  on  owangkiciyapi  kte;  na  wicakih’an  kte; 
na  tuktektel  maka  kin  skanskan  kte.  Tka  lena  wocante- 
sica  otokaheya  kte  Hehanl  wokakije  akipaniyanpi  kte  na 
niktepi  kte  lo.  Micaje  on  tantanhan  oyate  oyasin  oniyusin- 
kapi  kte  lo.  Hehanl  wicota  wowicala  kin  on  wacingnunipi 
na  on  kicignayanpi  kte  na  okiciyusinkapi  kte  lo.  Na  ota 
wokcan  wicasa  kahya  igluotaninpi  na  ota  wicagnayanpi  kte 

lo.  Na  wowicasasni  ota  on  wowastelake  kin  ota  el  iasnipi 
kte  lo.  Tka  tuwa  oihanke  hehan  iyagle  oh’an  kin  he  ni 
kte  lo.  Na  wokiconze  kin  tawotanin  waste  kin  he  maka 
owancaya  yaotaninpi  na  oyate  kin  oyasin  nah’onpi,  kin 
hehanl  oihanke  kte  lo.  Ho,  tohanl  tipi  wakan  kin  el 
woihangye  sicehca  wan  Daniel  wokcan  wicasa  kin  oyake 
k’un  he  wanlakapi  kin— he  tuwa  yawa  kin  tanyehci 
okahniga  ni— hehantu  kin  tona  Juda  makoce  el  unpi  kin  he 
etkiya  napapi  kte.  Na  tona  ti  akanl  najinpi  kin  hena  kuya 
kupi  kta,  k’eyas  timahel  waikikcupi  kte  sni.  Na  tona  owoju 
ekta  unpi  kin  hena  tiyata  ogle  gliyoyapi  kte  sni.  Na  tona 
anpetu  kin  hena  el  hoksiksuyapi  na  hoksiazinkiyapi  kin 
hena  wotehika  tanka  akipapi  kta  ca  wacekiya  po,  hecel 
waniyetu  nains  anpetu  wakan  el  nayapapi  kte  sni  ye. 
Hehanl  wokakije  tanka  kte;  kin  he  tohantan  maka  okage 
kin  na  lehan  iyagleya  iyacinpica  yuke  sni  na  tokata  iyecel 
yukin  kte  sni.  Na  anpetu  kin  hena  yuptecelapi  sni  ehan- 
tans,  wicaeehpi  wanjini  ni  kte  sni  tka.  Tka  wicasa  wastepi 
kin  on  anpetu  kin  hena  yuptecepila  kte  lo.  Ho,  ca  hehantu 
tuwa  “  “Christ  lena  un  welo”  ”  eyin  nains  “  “kal  un 
welo”  ”  eniciyapi  kinhan,  wicakelapi  sni  yo!  Icin  Christ 
ic’icage  eya  na  wokcan  wicasa  ic’icage  eya  taninpi  kte  lo, 
na  taku  wowapetokeca  pazopi  na  taku  econpicasniyan 
woitonpepeya  econpi  kte ;  na  econpica  ehantans,  wicasa 
wastepi  kin  hena  wicagnayanpi  tka.  Iho  itokab  hena 
ociciyakapelo.  Ho,  ca  “  “Makoskanl  un  welo”  ”  enici- 
yapi  ehantans  ekta  wanyank  yapi  sni  yo!  “Tiocik’ala  el 
un  welo”  ”  eniciyapi  kin,  wicakelapi  sni  yo.  Wiyohiyan- 
patanhan  wakangli  hinape  na  wiyohpeyatakiya  ileya  iyo- 
tanin  kin  he  iyecel  Wicasa  Cinca  kin  u  kte  lo.  Tuktel  tat’eca 
wan  hpaye  kin  hel  huya  kin  kiwitayapi  kte  lo.  Na  wokakije 
anpetu  kin  hena  iyohakab  anpetu  wi  kin  aiyokpazin  kte  lo ; 
na  hanhepi  wi  kin  iyojanjan  kte  sni  yelo;  na  wicahpi  kin 
mahpiyatanhan  hinhpayin  kte  lo,  na  mahpiya  tawowas’ake 
kin  naskanskan  kte  lo.  Hehanl  Wicasa  Cinca  kin  tawowape- 
tokeca  kin  mahpiya  kin  el  tanin  kte  lo,  kin  hehanl  maka 
akanl  oyate  oyasin  howakanpi  kte  lo.  Na  Wicasa  Cinca  kin 
wowas’ake  na  wowitan  tanka  gluha  mahpiya  sapa  akanl 

u  wanyankapi  kte  lo.  Na  taogligle  wakan  kin  maza  ciyo- 
tanka  yuha  ye  wicasi  kte  na  yajojo  wicasa  waste  kin  tatuye 
topa  kin  etanhan  wicayuwitayapi  kte,  mahpiya  ihanke  kin 
hetanhan  na  unma  oihanke  kin  hehanyan,”  eye. 


69.  Witansna  un  ksapa  zaptan  na  witansna  un 
witkotkokapi  zaptan  on  wiwicayacinpi  kin  he. 

Tohanl  unt’api  kte  kin  he  slolunyanpi  sni  ca  ohinniyan 
winyeya  unkunpi  kte  na  unnipi  el  na  unkokanpi  kin  icun- 
han  oanpetu  can  wicoli’an  wasteste  ecunkonpi  kta  iyececa. 
Hecel  wiuntkotkokapi  kte  sni.  Heon  Jesus  wiyacinpi  kin 
le  owicakiyake : 


“Mahpiya  wokiconze  kin  witansna  un  wikcemna  peli- 
janjanye  gluha  tawicuton  na  hignaton  kin  itkowicakipapi 
kta  iyayapi  k’un  he  iyacinpi.  Yunkan  zaptan  witkotkokapi 
na  zaptan  ksapapi.  Yunkan  zaptan  witkotkokapi  kin  hena 
pelijanjanye  kin  gluha  iyayapi,  keyas  wigli  kin  e  icupi 
sni ;  tka  ksapapi  k’un  hena  pelijanjanye  kin  na  wigli  ognake 
wan  wigli  ogna  iyayustak  yuha  iyayapi.  Yunkan  tawi- 

cuton  kte  k’un  he  tehan  hi  sni ;  canke  hwapi  on  oyasin  istin- 
mapi.  Yunkan  hancokanyan  wahehanl  tuwa  hoyeyin  na 
heye:  “  “Tawicuton  kte  k’un  he  wana  u  welo,  itkokipa 
po,”  ”  eya  hoyeye.  Canke  witansna  un  k’un  hena  kiktapi 
na  pelijanjanye  kin  apikiyapi.  Yunkan  witkotkokapi  k’un 
hena  ksapapi  k’un  hena  hewicakiyapi :  “  “Wigli  nitawapi 
kin  etanhan  unk’upi  na;  pelijanjanye  unkitawapi  kin 
unkicisnipe,  ”  ”  eyapi.  Yunkan  ksapapi  k’un  hena  waayu- 
ptapi  na  heyapi:  “  “Ungnayehci  unkiyepi  na  niyepi  koya 
ikipi  kte  sni  seca,  ca  eyas  heca  wiyopeye  kin  ekta  yapi  na 
opeic’itonpi,  ”  ”  eyapi.  Yunkan  opeic’iton  iyayapi  kin 
icunhan  tawicuton  kte  k’un  he  hihunni;  canke  tona  win- 
yeya  unpi  k’un  hena  ob  tima  wol  iyayapi  na  tiyopa  kin 
natakapi.  Yunkan  witansna  un  unmapi  k’un  hena  is  eya 
hihunnipi  na  heyapi:  “  “Itancan,  tiyopa  kin  unkiciyu- 
ganpi  ye,”  ”  eyapi.  Tka  awicayuptin  na  hewicakiye: 
“  “Awicakeya  heciciyapi,  slolciyapi  sni  yelo,”  ”  ewica- 
kiye.  Ho,  ca  kikta  un  po;  anpetu  na  oape  wan  el  Wicasa 
Cinca  kin  u  kte  he  slolyayapi  sni  yelo,  ’  ’  ewicakiye. 

70.  Mazaska  tkeiyutapi  tanka  kin  on  wiyacinpi  kin  he. 

“Wicasa  wan  icimani  yin  kta;  canke  woilagwicaye  kin 
hena  wicakico  na  woyuha  tawa  kin  he  owicak’u.  Wanji 
mazaska  tkeiyutapi  tanka  zaptan  yuhakiye,  na  ake  wanji 
num  yuhakiye,  na  iciyamni  kin  he  wanjilahci  ok’u.  Iyohila 
tokel  oskine’iyapi  kte  kin  aiyecelya  owicak’u ;  hecon  na 
iyaye.  Yunkan  mazaska  tkeiyutapi  tanka  zaptan  ok’u  k’un 
he  iyayin  na  woilagye  na  el  tkeiyutapi  tanka  zaptan  akamna. 
Na  he  iyecel  tkeiyutapi  tanka  num  icu  k’un  he  is  eya 
iyenakeca  akamna.  Yunkan  wanjilahci  ok’u  k’un  he  iyayin 
na  maka  k’in  na  itancan  tamazaska  k’un  he  nahme. 

Yunkan  itehan  k’el  woilagwicaye  k’un  he  gli  na  tawo- 
ilake  eya  mazaska  owicak’u  k’un  hena  ob  wiglawa.  Yun- 
kan  mazaska  tkeiyutapi  zaptan  ok’u  k’un  hena  yuha  hi  na 
isanb  zaptan  ahi  na  heye :  “  “  Itancan,  mazaska  tkeiyutapi 
tanka  zaptan  yuhamayakiye,  wanyanka  yo,  isanb  tkeiyutapi 
tanka  zaptan  awakamna  yelo,”  ”  ekiye.  Yunkan  Itancan  kin 

hekiye :  “  “Hokahe!  Tanyan  waecanon,  wowasi  waste  na 
wacinyepica,  taku  conala  el  wacinnitanka  ca  taku  ota  el 
awanyangciciyin  kta  ca  niyuha  kin  tawowiyuskin  kin  el 
imahel  hiyu  wo,”  ”  ekiye.  Hehanl  mazaska  tkeiyutapi  tanka 
num  yuhakiye  k’un  he  hinajin  na  hekiye :  “  “Itancan,  maza- 
ska  tkeiyutapi  tanka  num  yuhamayakiye  k’un  he  isanb  tkeiyu- 
tapi  tanka  num  awakamna  yelo,”  ”  ekiye.  Canke  hekiye :  “  “Ho- 
kahe!  Tanyan  waecanon  welo,  wowasi  waste  na  wacinye- 
pica,  taku  conala  el  wacinnitanka  ca  taku  ota  el  awanyang- 
ciciyin  kta  ca  niyuha  kin  tawowiyuskin  kin  el  imahel  hiyu 
wo,  ”  ”  ekiye.  Hehanl  mazaska  tkeiyutapi  tanka  wanjilahei 
yuhakiye  k’un  he  is  eya  el  hi  na  hekiye :  “  “  Itancan,  waon- 
siyala  sni  kin  he  slolwaye  lo;  tuktel  woyaju  sni  kes,  el  sna 
wanakseyaye  lo ;  na  tuktel  waoyakala  sni  kes,  el  wamnayaye 
lo ;  canke  wakowakipa  on  iblamni  na  mazaska  nitawa  kin  he 
makowak’in  na  el  nawahme  lo.  Ho,  ca  taku  nitawa  kin 
he  ikikcu  wo!”  ”  ekiye.  Yunkan  itancan  kin  ayuptin  na 
hekiye:  “  “Woilake  sica  na  skankapin,  tuktel  wowaju  sni 
wan  el  wanaksewayin  na  tuktel  wowakala  sni  el  wamnawaye 
kin  hena  slolyaye  lo:  heon  hecanon  kta  tka  yelo,  mazaska 
mitawa  kin  mazaska  oti  awanyanke  kin  owicayak’u  iyececa ; 
hecel  wagli  kin,  taku  mitawa  kin  he  aicage  kin  ko  iwacu 
tka  yelo.  Ho,  ca  mazaska  tkeiyutapi  tanka  kin  he  kipi  na 
mazaska  tkeiyutapi  tanka  zaptan  yuha  k’un  he  k’u  po. 
Icin  tuwa  taku  yuha  kin  he  isanb  taku  k’upi  kin,  iyakic’uya 
yuha  kte  lo ;  tka  tuwa  takunni  yuha  sni  kin  he  taku  yuha 
s’elececa  kin  hena  kipi  kte.  Na  woilake  takuni  iwaste  sni 
kin  he  tankal  oiyokpaze  el  ihpeya  po;  hel  wicaceyin  na 
higlakiskizapi  yukin  kte  lo,  ”  ”  ewicakiye. 

71.  Wicasa  Cinca  kin  tokel  oyate  oyasin 
wicayasu  kte  kin  he. 

“Wicasa  Cinca  kin  tohanl  itancanyan  ogligle  wakan  kin 
oyasin  ob  liipi  kin,  wowitan  taoakanyanke  kin  el  iyotakin 
kte.  Hehanl  oyate  oyasin  itokab  igluwitayapi  kte.  Na 
wicayukinunkan  kte,  tahcasunkala  awanyanka  wan  tahca- 
sunkala  winyela  kin  bloka  kin  etanhan  kalehanyank  iye- 

wicaye  kin  he  iyecel:  na  tahcasunkala  winyela  kin  hena 
islayatanhan  ewicagle  kte,  tka  bloka  kin  icatkayatanhan. 

Hehanl  Wicasayatapi  kin  tanislayatanhan  unpi  kin  hena 
liewicakiyin  kte :  ‘ 4  “  Hiyu  po,  Ate  wakanyan  wicayawaste 
kin,  na  makoce  wan  maka  okage  kin  eciyatanhan  niciyu- 
winyeyapi  kin  he  gluha  po ;  icin  lowacin,  yunkan  wolmaya- 
kiyapelo ;  na  imapuza,  yunkan  wayatkemayakiyapi ;  matuwe 
tanin  sni,  yunkan,  yutimahel  imayacupi ;  hamacola,  yunkan 
amayakahpapi ;  makuja,  yunkan  wanmayank  yahipi ; 
owicakaske  el  waun,  yunkan  el  mayahipi.,,  ” 

Hehanl  wicasa  waste  heya  ayuptapi  kte:  “  “Itancan, 
tohan  locin  wanuniyankapi  na  wounnic’upi  so  ?  Na  inipuza, 
yunkan  wayatkeunniciyapi  so?  Na  tohan  nituwe  tanin 
sni,  yunkan  yutimahel  unkinicupi  so?  Na  hanicola,  yun- 
kan  unkanicakpapi  so?  Nains  tohan  nikujin  nains  owica- 
kaske  el  nanka  ca  el  unnihipi  na  waunniyankapi  so?”  ” 
eyapi  kte.  Kinhan,  wicasayatapi  kin  heya  awicayuptin  kte 
lo:  “  “Awicakeya  heciciyapi:  Tohanyan  misunkala  ohun- 
kapisni  kin  ecawicayecionpi  heci,  mis  eya  ecamiyecionpi,  ”  ” 
ewicakiyin  kte. 

Hehanl  tona  icatkayatanhan  najinpi  kin  hena  nakun 
hewicakiyin  kte:  “  “Woglapi,  mikeyab  peta  wan  oihanke 
wanica  ca  wakansica  na  taogliglepi  kin  wicakiciyuwinye- 
yapi  kin  el  iyaya  po ;  icin  lowacin,  k’eyas  wolmayayapi  sni 
yelo ;  na  imapuza,  k’eyas  wayatkemayakiyapi  sni  yelo; 
matuwe  tanin  6ni,  k’eyas  yutimahel  imayacupi  sni  yelo; 
hamacola,  k’eyas  amayakakpapi  sni  yelo;  makujin  na 
owicakaske  el  waun,  k’eyas  el  mayahipi  sni  yelo,  ”  ”  ewicaki- 
yin  kte.  Kinhan,  is  eya  heya  ayuptapi  kte:  “  “Itancan, 
tohan  loyacin  nains  inipuza  na  nituwe  tanin  sni,  hanicola, 
nains  nikujin  na  owicakask'e  el  yaun,  yunkan  ounniciyapi 
sni  so?”  ”  eya  iyungapi  kte.  Kin  hehanl  leya  awica- 
yuptin  kte:  “  “Tohanyan  ohunkesni  kin  wanji  kayes  heca- 
wicayecionpi  sni  ehantans,  miye  koya  ecamiyecionpi  sni 
yelo,”  ”  ewicakiyin  kte.  Na  hena  wokakije  oihanke  wanice 
el  yapi  kte,  tka  wicasa  wastepi  kin  hena  wiconi  oihanke 
wanice  kin  ekta  yapi  kte  lo,”  eye. 

72.  Judas  Wakantanka  cinca  kin  mazaska  wikcemna 
yamni  on  wiyopeya  kin  he. 

Jesus  wana  waonspekiya  iglustan ;  canke  waonspewica- 
kiye  kin  hewicakiye:  “Letanhan  nunpa  can  kin,  tawohi- 
yaye  kte  lo,  ca  slolyayapelo ;  kin  hehanl  Wicasa  Cinca  kin 
oyuspapi  na  yuakagal  otkeyapi  kte  lo,”  ewicakiye.  Yun- 
kan  ihinhanna  el  waunye  itancan  na  wicahcapila  kin  hena 
mnic’iyapi,  waunye  itancan  wan  Caiphas  eciyapi  kin  he  ti 
el  econpi.  Na  Jesus  tokel  nahmala  oyuspapi  na  ihangyapi 
kte  kin  heon  woglakapi.  K’eyas  oyate  kin  kowicakipapi ; 
canke  heyapi:  “Owekis  oyate  kin  ikik’ok’opi  tka  ca  anpetu 
wakan  kin  hena  el  icunhan  ecunkonpi  kte  sni,”  eyapi. 
Yunkan  waonspewicakiye  kin  etanhan  wan  Judas  na  nakun 
Iscariot  eciyapi  kin  he  nahmala  el  wicai  na  Jesus  wiyope- 
wicakiyin  kta  tawacin  na  hewicakiye:  “He  cic’upi  kin, 
tokel  yakajujupi  kta  hwo?”  ewicakiye.  Yunkan  lila  iyu- 
skinpi ;  icin  tuktel  un  kin  he  slolyapi  sni  canke,  na  mazaska 
wikcemna  yamni  k’upi  keyapi.  Canke  iyowinye  na  hetan- 
han  wicotapisniyankel  wicak’u  kte  kin  awacin  na  akita  un. 

Yunkan  anpetu  kin  he  el  Juda  oyate  el  tawohiyaye  on 
tahcasunkala  wicaktepi  kta ;  canke  waonspewicakiye  kin 
Jesus  el  ipi  na  hekiyapi:  “Tuktel  unyanpi  na  tawohiyaye 
wicawote  kin  unniciyuwinyeyapi  kin,  wayatin  kta  hwo?” 
ekiyapi.  Yunkan  Peter  John  kici  yewica  si  na  hewicakiye: 
“Yapi  na  tawohiyaya  wicawote  kin  unkiciyuwinyeya  po; 
hecel  waunyutapi  kte”  ewicakiye.  Yunkan  hekiyapi: 
“Tuktel  yusuya  eunglepi  kta  hwo?”  ekiyapi.  Canke  he- 
wicakiye:  “Otonwahe  kin  ekta  ya  po.  Hel  wicasa  wan 
miniognake  wan  yuha  nitkob  u  kte  lo.  Ca  he  ihakab  ya 
po.  Na  tipi  wan  el  tima  kigle  kin  hel  nis  eya  ya  po. 
Na  tipi  kin  he  tawa  kin  he  hekiya  po :  “  “  Waonspekiye  kin 
leniciye  lo :  Tuktel  owote  otiyaye  so  ?  Hel  mitawaonspewica- 
kiye  kin  ob  tawohiyaye  wicawote  kin  ob  waglutin  kte;”  ” 
kinhan,  ti  otankaya  wan  owoteyapi  ca  taku  el  ilagyepica  kin 
hena  oyasin  han  ca  nicipazopi  kte ;  kin,  hel  tawohiyaye  waun- 
yutapi  kte  kin  unkiciyuwinyeya  po,”  ewicakiye.  Yunkan 
Jerusalem  ekta  ipi  el  taku  ewicakiye  k’un  hena  oyasin 

iyecetu ;  canke  tipi  kin  el  ipi  na  tawohiyaye  wicawotapi 
kt?e  k’un  he  yuwinyeyapi. 

73.  Tawohiyaye  wotapi  kin  he. 

Na  wana  anpetu  topa  litayetu  el  Jesus  waonspewicakiye 
kin  ob  Jerusalem  el  tipi  wan  yuwinyeyapi  k’un  he  iliunnipi 
na  wotapi.  Yunkan  Jesus  heye:  “Mat’e  sni  itokab  tawo- 
‘  liiyaye  tahcasunkala  kin  le  niopeya  unyutapi  kta  canto- 


wakpani.  Ca  heon  leciciyapi:  Letanhan  icinunpa  watin 
kte  sni,  tohan  Wakantanka  tokiconze  el  yuecetupi  sni  kin 
hehanyan,  ’ J  ewicakiye. 

Na  wana  woliglustanpi  el  Jesus  inajin  na  tasina  kin 
ekignakin  na  minihuha  ska  wan  aipiyakin  na  waksica  wan 
el  mini  okastan.  Hehanl  tawaonspewicakiye  kin  si  wica- 
kiciyujaja  na  minihuha  ska  k’un  he  on  wicakicipakinte. 

Na  wana  Simon  Peter  el  hinajin  na  ecel  ecakicion  kta; 
yunkan  Peter  iyus’inyaye  na  hekiye:  “Itancan,  niye  si  kin 
miyecilujaja  kta  he?”  ekiye.  Yunkan  Jesus  hekiye:  “Le- 
hanl  taku  ecamon  kin  ayableze  sni,  tka  le  ohaka'b  ayablezin 
ktte  lo,M  ekiye.  Yunkan  Peter  hekiye:  “Tohanni  si  kin 

mayalujaja  kte  sni  yelo,M  ekiye.  Canke  Jesus  hekiye: 
“Ciyujaja  sni  ehantans,  omayapa  kte  sni  yelo/’  ekiye. 
Yunkan  Peter  hekiye:  “Ohan,  Itancan,  misi  kin  hecela  kte 
sni  yelo,  tka  minape  na  minata  kin  ko  makiyujaja  yo,” 
ekiye.  Yunkan  Jesus  hekiye:  “Tuwa  iglujaja  ehantans, 
he  si  kin  ecela  glujaja  kin  he  ataya  ska  hingni  kte  lo,  na 
niskapi,  k’eyas  iyuha  henicecapi  sni  yelo,”  eye  kin  he  Juda 
e  ca  ke. 

Na  wana  si  wicakiciyujaja  glustan  na  sina  ikikcu  na  ake 
iyotake  el  hewicakiye :  ‘  ‘  Taku  ecacicionpi  kin  he  ayablazapi 
hwo?  Waonspekiya  na  Itancan  emayakiyapelo,  na  tanyan 
ehapelo,  hemaca  yelo.  Ca  Nitawaonspekiya  na  Nitaitan- 
canpi  hemaca  yesan,  si  ciciyujajapi  ehantans,  nis  eya  unma 
toktok  si  yecilujajapi  kta  iyececa  yelo.  Heon  woiwanyanke 
wan  cic’upi,  he  tokel  ecacicionpi  heci,  nis  eya  iyecel  econ 
po.  Awicakeya  heciciyapi:  Woilake  un  kin  he  itancanye 
kin  he  iwankabtu  sni;  na  wahosiyapi  k’un  he  wanji  tuwa 
yesi  kin  he  isanbtu  sni.  Ho,  taku  kin  lena  ayablazapi  na 
ecel  ecanonpi  ehantans,  wakanyan  niyawastepi  kte  lo,  ’  ’ 
ewicakiye. 

74.  Jesus  tokel  yutapi  wakan  kin  wicak’u  kin  he. 

W awahokonkiya  iglustan  k’el  Jesus  wana  nakes  wi- 
coh’an  hca  wan  econ  cin  hce  kin  he  econ  kte.  Iye  tancan 
kin  na  tawe  kin  waonspewicakiye  kin  na  wicasa  oyasin  t’e 
sni  itokab  wicak’u  kte  na  on  tanyan  unpi  na  wiconi  waste 
kin  iglamnapi  kte.  Yunkan  aguyapi  wan  icu  na  wopila 
eyin  na  yuwakan  na  yuksaksa  na  waonspewicakiye  kin 
wicak’u  kte  el  hewicakiye:  “Le  icupi  na  yuta  po:  le  mitan- 
can  kin  e  yelo,”  ewicakiye. 

Canke  waonspewicakiye  kin  kinihanyehci  icupi;  icin 
yutapi  ekta  aguyapi  s’eleceea  esa,  na  wanyankapi  ekta 
aguyapi  kin  iyececa  esa,  na  aguyapi  iyecel  mna  esa,  he 
wana  aguyapi  heca  sni,  tka  Jesus  Christ  tancan  kin  he  e 
ca  sutaya  wicalapi. 

Hehanl  wiyatke  kin  icu  na  wopila  eyin  na  wicak’u  kte 
el  hewicakiye:  “Oyasin  etanhan  yatkan  po:  le  wicotakuye 

teca  etanhan  mawe  kin  e  yelo,  na  wicota  tantanhanpi  on 
papsunpi  kte  lo,  wowahtani  wopaju ju  kta  on  eciyatanhan. 9  9 
Na  ‘  ‘  wokiksuyemay a  le  econ  po”  ewicakiye,  na  etanhan 
waonspewicakiye  kin  wicasa  wakan  wicakage  na  aguyapi 
na  minisa  kin  yutokecapi  kte  wowas’ake  wicak’u. 

Yunkan  Jesus  cantesica  hingle  na  hewicakiye :  “Awica- 
keya,  awicakeya  leciciyapi:  “Yaunpi  kin  etanhan  wanji 
wiyopemayayapi  kte  lo,”  ewicakiye.  Yunkan  waonspe- 
wicakiye  kin  inagihahapi  na  akiciyukyutapi,  k’eyas  tuwa 
ka  tanin  sni.  Canke  Peter  John  iyunh  si,  Jesus  isakib 
yanka  on.  Canke  nalimala  iyunge.  Yunkan  Jesus  is  eya 


75.  Peter  Jesus  slolye  sni  konzin  kte  kin  he. 

Hehanl  Jesus  wacanteognagya  hewieakiye:  “Hoksipila, 
nakenula  niopeya  waun  kte  lo.  Omayalepi  kta,  tka  tokiyab 
ble  kin  yaupi  oyakihipi  kte  sni  yelo,  eya  Juda  oyate  kin 
ewicawakiye  k’un  he  nakun  niye  eciciyapelo.  Woope 


nahmala  hekiye:  “Aguyapi  wan  on  woputkanpi  ca  wak’u 
kte  kin  he  e  yelo,”  eyin  na  aguyapi  oyukse  wan  on  wopu- 
tkan  na  Judas  Iscariot  k’u  na  hekiye:  “Taku  ecanon  kta 
heci,  koyakih’an  yo,  ’ 9  ekiye.  Canke  icu  na  inahnikel  unyan 
iwicayaye ;  hehanyan  icin  wakansica  Judas  imahel  iyaye. 

teca  wan  cicupelo;  tokel  wastecilakapi  kin  he  iyecel  waste- 
yecilakapi  kte  lo.  Na  hecel  wasteyecilakapi  kin,„omayapapi 
kin  he  wicasa  oyasin  slolyapi  kte  lo.”  Yunkan  Peter  heya 
iyunge:  “Itancan,  tokiyab  ni  kta  hwo?”  ekiye.  Yunkan 
hekiye :  “Tokiyab  ble  kin  he  lehan  miyatab  yau  oyakihi 
sni  yelo:  tka  tokata  mihakab  yau  kte  lo,”  ekiye. 

Yunkan  Peter  hekiye:  “Takuwe  ca  lehanl  nihakab  wau 
owakihi  sni  hwo  ?  Nitantanhan  on  oni  mitawa  kin  wakpagan 
yelo,”  ekiye.  Yunkan  Jesus  hekiye:  “Simon,  Simon, 
ableza  yo,  wakansica  aguyapi  su  iyecel  nicacancanpi  kte 
licin  yelo;  tka  wowicala  nitawa  kin  naoyakpani  kte  sni  on 
waceciciye  lo.  Na  tohanl  niglutokeca  na  nigluwas’ake  kin, 
sunkawicayaya  kin  hena  wicayuwas’aka  yo.  Hehehe,  miye 
on  le  hanhepi  kin  inistecapi  kte  lo.  Icin  lecel  owapelo: 
“  “  Tahcasunkala  awanyanke  kin  wakat’in  kte,  hecel  tahca- 
sunkala  optaye  k’un  oblecahanpi  kte  lo.  ”  ”  K’eyas  tohanl 
wakini  kin,  nitokab  Galilee  makoce  kin  ekta  mni  kte  lo,” 
ewicakiye.  Yunkan  Peter  iyokipi  sni;  canke  hekiye:  “Niye 
on  el  oyasin  istecapi,  k’eyas  miye  tohanni  imastecin  kte 
sni  yelo.  Yacin  kin,  nicicaya  makaskapi  na  maktepi  kte 
lo,”  ekiye.  Yunkan  Jesus  ayuptin  na  hekiye:  “Miye  on 
t’a  tawat’elyaya  kehe  so?  Hehehe,  Peter,  le  hanhepi  kin 
kokoyah’anla  kin  nunpa  hoton  sni  hanni,  yamni  iyakigle 
slolyesni  mayakonzin  kte  lo,  na  he  awicakeya  eciciye  lo,  ” 
ekiye.  Yunkan  iyuha  yuhelhel  yankapi.  Canke  Jesus  he- 
wicakiye:  “Ungna  cante  nisicapi  kilo.  Wakantanka  wica- 
yalapi  ca  mis  eya  wicamala  po.  Ate  ti  kin  itimahel  oti 
tanka  ota  ca  wanji  ciciyuwinyeyapi  kta  on  ble  lo.  Na 
tokiya  ble  kin  he  sloyayapelo;  na  nakun  canku  kin  slolya- 
yapelo,”  ewicakiye.  Yunkan  Thomas  hekiye:  “Itancan, 
tokiya  le  kin  he  slolunyanpi  sni  ca  tokeske  ocanku  kin 
slolunyanpi  kta  hwo?”  ekiye.  Yunkan  Jesus  hekiye: 
“Ocanku  na  wowicake  na  wiconi  kin  he  miye.  Wicasa 
tuweni  Ateyapi  kin  el  ihunni  kte  sni,  miyopte  sni  ehantans. 
Na  Ate  cewakiyin  na  wowicakigna  wan  tokeca  nic’upi  kte 
lo ;  he  oihanke  wanilya  niopeya  un  kte  lo.  Wowicakigna 
wan,  Woniyan  wakan,  Atewaye  kin  micaje  on  uyin  kte 
kin  he  taku  oyasin  onspeniciyapi  kte,  na  taku  eciciyapi  k’un 

hena  oyasin  kiksuyeniciyapi  kte  lo.  Wocantewaste  kin 
ailipeciyapelo,  na  wocantewaste  mitawa  kin  cic’upelo,  ca 
cantesicapi  sni  yo,  na  ungna  wakoyakipapi  kilo,  ’  ’  ewicakiye. 

76.  Canowoju  el  Jesus  tokel  t’in  kta  on  kakije  kin  he. 

“Inajin  po!  wana  unyanpi  kte  lo,”  ewicakiye.  Canke 
yapi  na  Cedron  wakpala  kin  iyuweh  wigli  can  paha  kin 
iyahanpi.  Hel  canowoju  wan  Gethsemani  eciyapi  ca  el 


sna  wacekiyapi  s’a  ca  el  yapi.  Na  ehunni.  Yunkan  Jesus 
hewicakiye:  “Lena  iyotakapi  na  asnikiya  yanka  po,  miye 
e  kal  wacekiye  mni  kte  lo,  ”  eyin  na  Peter  e  na  James  na 
John  hena  ob  canowoju  kin  el  iyayapi,  na  icunhan  Jesus 
iyokisil  hingle  na  hewicakiye:  “Minagi  kin  ot’iyagleya 
iyokisice ;  lel  kikta  yanka  omapa  po,  ”  ewicakiye.  Ektawa- 
paya  iyayin  na  makata  ihpic’iyin  na  heya  wacekiye:  “Ate, 
okihipica  kin,  wiyatke  kin  le  miyopteya  iyayeyi  ye,  tka 
miye  wacin  kin  ogna  kte  sni,  tka  niye  tokel  yacin  hogna 
kte,”  eye.  Na  waonspewicakiye  kin  el  wicagli;  yunkan 
istinma  hpayapi;  canke  wicayugicin  na  Peter  hekiye: 
“Takuwe  oape  wanjila  mitantanhan  kikta  nankapi  oyaki- 

hipi  sni  hwo?  Kikta  yankapi  na  wacekiya  po,  hecel  wawi- 
yntan  el  ilalapi  kte  sni  ye.  Wicanagi  kin  tawat’elye,  k’eyas 
wicacehpi  kin  was’ake  sni  yelo,M  ewicakiye. 

Na  icinunpa  ekta  iyayin  na  heya  wacekiye:  “Ate, 
wiyatke  kin  le  blatke  sni  iyopteya  iyaya  okihi  sni  ehantans, 
nitawacin  kin  econpi  kte  lo,  ’  ’  eyin  na  ake  el  wicagli. 
Yunkan  ake  istinma  hpayapi,  tka  tak  ewicakiye  sni  ici- 
yamni  ewacekiye  na  tokel  eye  k’un  he  ogna  ake  wacekiye. 
Yunkan  nagi  kin  etanhan  lila  kakije  na  ot’ikicihunni 
s’elececa,  na  natemni  yeye,  k’eyas  we  ca  itemni  na  makata 
s’es’e.  Yunkan  ogligle  wakan  wan  mahpiyatanhan  hosi  kahi 
na  yucanlasni  na  was’agye. 

Canke  hehanyan  inajin  na  waonspewicakiye  kin  el 
wicaki,  k’eyas  nahahci  kiktapi  sni ;  canke  hewicakiye : 
“Istinmapi  na  asnikiya  po!  Oape  wan  el  Wicasa  Cinca  kin 
wahtanipi  s’a  kin  napiyuswicakiyapi  kte  kin  iyehantu  welo. 
Inajin  po,  unyanpi  kte,  tuwa  wiyopemayin  kte  kin  hi 
yelo,”  ewicakiye. 

77.  Jesus  iyahpayapi  na  kaska  eyayapi  kin  he. 

Jesus  nahahci  woglakahe  kin  icunhan  Judas  akicita  na 
waunye  itancan  tawowasi  ota  ob  hihunni.  Yunkan  Judas 
Jesus  wanyanke  el  katinyeya  yin  na  Jesus  iiputake  na 
hekiye:  “Hau,  Itancan,”  ekiye.  Icin  akicita  kin  lecel 
iwaktawicaye :  ‘  ‘  Tuwa  iiwaputake  kin  he  e  kte  lo,  ca  oyus- 
papi  na  iwastegla  aya  po,”  eya  iwaktawicaye.  Yunkan 
Jesus  hekiye:  “Kola,  takuwe  yahi  hwo?  Judas,  Wicasa 
Cinca  kin  woiputake  wan  on  wiyopeyaye  so?”  ekiyin  na 
hehanl  akicita  kin  etkiya  wicayin  na  hewicakiye:  “Tuwa 
oyalepi  hwo?”  ewicakiye.  Yunkan  heyapi:  “Jesus  Naza- 
reth  etanhan  kin  he,”  eyapi.  Canke  itancan  itognagya 
hewicakiye:  “He  miye  yelo,”  ewicakiye.  Yunkan  heya 
hotanin  laka  can  na  wakinyan  wicaktepi  iyecel  kahektakiya 
kacekcekapi  na  makata  glihpayapi;  canke  inajinpi  el  ake 
iwicayungin  na  heye:  “Tuwe  ca  oyalepi  hwo?”  ewicakiye. 
Canke  ake  heyapi:  “Jesus  Nazareth  etanhan  kin  he,” 

eyapi.  Canke  hewicakiye:  “He  miye  keya  ociciyakapi. 
Ho,  ca  miye  ca  omayalepi  ehantans,  lena  iyayewicaya  po, 
na  awicayustan  po,”  ewicakiye.  Waonspewicakiye  kin 
hena  wicakin  na  heye.  Canke  hehanyan  iyahpayapi  kte,  kin 
lehanl  Peter  miwakan  wan  gluslutin  na  waunye  itancan 
tawowasi  wan  Malchus  eciyapi  ca  nakpislayatanhan  kaksi- 
hpeye.  Yunkan  Jesus  hekiye:  “Miwakan  nitawa  kin  he 
taojuha  el  mahe  iyekiya  yo!  Icin  tona  miwakan  ikikcupi 


kin  hena  miwakan  on  t’api  kte  lo.  Eca  Ate  aowaglakin 
kta  iyececa  yalake  sni  yelaka?  Tohanyan  sni  hanni  ogligle 
wakan  ospaye  akenum  hiyumakiya  okihi  yelo.  K ’eyas  heca- 
mon  kin,  tokeske  wowapi  wakan  el  eyapi  k’un  hena  iyecetu 
kta  hwo  ?  ’  ’  eyin  na  Malchus  nonge  kin  eyutan  na  akisniye. 

Hehanl  wicota  kin  hewicakiye :  *  ‘  Wamanon  wicasa  ca  el 
ipi  s’e  miwakan  na  wahukeza  yuha  ahiomayaluspapelo. 
Anpetu  iyohi  tipi  wakan  kin  el  niopeya  waun  na  waonspe- 
ciciyapi  yes,  napiyaglemayayapi  sni  yelo.  K’eyas  wicasa 
wokcanpi  k’un  hena  taku  owapi  kin  hena  yuecetupi  kta 
on  lecanonpelo,  ’  ’  ewicakiye.  Waonspewicakiye  kin  hehan- 
yan  unyan  napapi. 

78.  Jesus  Annas  na  Caiphas  wicitokab  pasi  ahipi  kin  he. 

Omaka  kin  he  el  Caiphas  waunye  itancan  tanka;  canke 
Jesus  yasu  kte.  Tuwa  wahokonwicakiyin  na  wicasa  wan- 
jila  oyate  kin  on  t’in  kte  kin  he  hecetu  keye  k’un  he  e. 
Tunkanku  wan  Annas  eciyapi  kin  hel  tokaheya  kaipi.  Is 
eya  wanyankin  kta  cin;  na  kohan  waunye  itancan  kin 
wowapi  kagapi  kin  na  wicahcapila  kin  inahni  wicakico. 
Heconpi  na  iyuha  Caiphas  ti  el  emniciye,  na  Jesus  el  ahipi. 


Hehanl  waunye  itancan  tanka  kin  Jesus  tawaonspe- 
wicakiye  kin  na  tawocekiye  kin  hena  on  wiyunge.  Yun- 
kan  Jesus  inihinciyesniyan  hewicakiye:  “Taninyan  oyate 
kin  wicitokab  woblake  lo.  Omniciye  tipi  esa  el  na  tipi 
wakan  k’el  waonspewicawakiyfe  s’a,  icin  hel  sna  Juda  oyate 
kin  ewitaya  yelo,  na  takuni  nahmala  epe  sni  yelo.  Takuwe 
wimayanunga  hwo?  Tona  woie  mitawa  kin  nah’onpi  heci 
hena  wiwicayunga  yo.  Toksa,  taku  epe  k’un  hena  tanyan 
slolyapelo,’,  ewicakiye.  Hena  hecel  eye;  yunkan  wowasi 
wan  ikiyela  najin;  canke  Jesus  itogna  apin  na  hekiye: 
“Waunye  itancan  tanka  kin  hecel  sna  alupta  he?”  ekiye. 

Yunkan  Jesus  heye:  “Sicaya  waepe  ehantans,  taku  on  sice 
kin  he  yaatanin  yeto ;  tka  tanyan  epe  ehantans,  takuwe 
amayapa  hwo  ?  ’  ’  eyin  na  wowasi  k’un  he  yainila  ihpeye,  na 
tuweni  takuni  eyapi  sni  na  tuweni  takuni  iyaunpa  okihi 
sni.  K’eyas  inihansni  Jesus  ktepi  kte  kin  he  ic’iconzapi. 
Canke  wowicakesniyan  waayatanin  kta  eya  awicakitapi; 
canke  ota  hipi,  k’eyas  icitoktogya  woyakapi;  canke  takuni 
owotanla  sni.  Yunkan  ohanketa  wicasa  num  heyapi : 
“Wicasa  kin  le  lecel  eya  naunh’onpi:  “Tipi  wakan  Wakan- 
tanka  tawa  kin  he  blujuju  na  iyamni  can  el  piya  ake 
ewagle  owakihi  yelo,”  eyapi,  k’eyas  el  aokah  oyakapi; 
canke  iaslatapi;  icin  tokel  eye  k’un  he  le.e:  “Tipi  kin  le 
ihangwayin  na  anpetu  iciyamni  kinhan,  piya  ewagle  kte# 
lo,”  eye  na  iye  tancan  kin  ic’ice.  #  Yunkan  waunye  itancan 
tanka  kin  cokata  hinajin  na  hekiye:  “Wicasa  kin  lena  taku 
iyaniunpapi  kin  el  takuni  awicayaluptin  kte  %sni  hwo  ?  ’  ’ 
ekiye.  K’eyas  inila  najin.  Yunkan  Caiphas  itancanyan 
eyin  na  hekiye:  “Wakantanka  niun  na  nanih’on  kte  kin  he 
on  wiciyunge:  Wakantanka  cinca  wan  Christ  kin  he  niye 
hwo?  Owotanla  unkokiyaka  po,”  ekiye.  Yunkan  Jesus  is 
eya  itancanyankel  ayuptin  na  hekiye :  ‘  ‘  He  miye  yelo !  Na 
Wicasa  Cinca  kin  Wakantanka  tawowas’ake  tanislayatanhan 
iyotakin  na  mahpiya  sapa  iagna  u  kin  wanlakapi  kte  lo,” 
eye.  Tka  Caiphas  J esus  toie  wanji  on  gmunkin  kte  hcin ; 
canke  tanmahel  wiyuskin,  k’eyas  canzeka  konzin  na  haai- 
gluhlehlecin  na  heya  hoyeye:  “Wakantanka  yasice  lo,  ca 
isanb  waayatanin  wicuncinpi  sni  yelo.  Ableza  po!  Wakan- 
tanka  yasice  kin  he  nayah’onpelo,  ca  tokel  nitawacinpi 
hwo?”  ewicakiye.  Canke  ayuptapi  na  heyapi :  “Le  t’in  kta 
iyecel  oh’an  yelo,”  eyapi.  Na  wana  hantehan;  canke  wi- 
coh’an  kin  he  kignakapi  na  ihinhanna  el  yustanpi  kte. 
Keyas  akicita  kin  na  wowasi  kin  hena  Jesus  ayustanpi  sni 
na  tokel  okihika  kakisyapi.  Nape  kin  yupsunkaya  gluzapi 
na  sna  itogna  apapi  na  itotasosepi;  na  hehanl  ite  kin  aka- 
hpapi  na  sna  apapi  na  sna  hekiyapi:  “Tuwe  ca  anipa  heci 
unkokiyaka  po.”  Hecekce  sicaya  kuwapi  na  ecel  awica- 
yanpa. 

79.  Peter  tokel  Jesus  slolye  sni  konze  kin  he. 

Waonspewicakiye  kin  Jesus  kaskapi  wanyankapi  el 
wacin  iwos’akapi ;  canke  napapi,  k’eyas  Peter  e  na  koskalaka 
wan,  John  he  e  ske,  kawingapi  na  ihakab  yapi.  Yunkan 
John  Jesus  kici  waunye  itancan  tanka  kin  ti  el  ipi;  canke 
iyekiyapi  na  oyuspapi  kte,  k’eyas  sina  kin  ecela  iyuslok 
kipi;  canke  John  nape. 


Hocokata  cetipi;  canke  el  Peter  ocosic’iyin  kta  on  el  i, 
Jesus  tokonpi  kte  kin  he  pasiyakel  akicita  ob  okalic’iye. 

Ehanl  wikoskalaka  wan  tiyopa  awanyanka  ca  hiyaye; 
ehanl  Peter  wanyanka;  canke  hekiye:  “Nakun  niye  Jesus 
Galilee  etanhan  kin  lie  yecica,”  ekiye.  Yunkan  nihinciya 
on  slolye  sni  konzin  na  heye:  “Hiya,  he  slolwaye  sni  na 
tokel  yake  kin  he  owakahnige  sni  yelo,’,  eye  kin  itkons 
kokoyah’anla  wan  hoton.  Aetulake  el  ake  wikoskalaka 
wan  ob  najin  kin  hena  hewicakiye:  “Le  wicasa  kin  nakun 
Jesus  Nazareth  etanhan  kin  kicica,”  eya  owicakiyaka; 
canke  ake  Peter  sloye  sni  konzin  na  heye:  “Hiya,  Wakan- 
tanka  nah’on  welo,  wicasa  kin  le  slolwaye  sni  yelo,”  eye. 

Iwatohanl  ake  itohanyan  najinpi  eya  Peter  el  hipi  na  he- 
yapi:  “Wan,  itesniyan  niwanji  yelo,  Galilee  henitanhan 
na  iyae  kin  on  ookikahnih  niwaste  yelo/’  ekiyapi.  Yunkan 
hehanyan  lila  isinkcin  iyin  na  heye:  “Wakantanka  nah’on 
welo,  wicasa  kin  le  slolwaye  sni  yelo,”  eye  kin  itkons  ake 
kokoyah’anla  kin  hoton.  Jesus  Caiphas  ti  etanhan  agli- 
yaglapi ;  yunkan  takuni  eye  sni  Peter  ayuta.  Yunkan  Peter 
tokel  ekiye  k’un  hena  kiksuye:  “Kokoyah’anla  kin  nunpa 
hoton  sni  hanni,  yamni  iyakigle  slolyesni  mayakonzin  kte 
lo,”  ekiye  k’un  he  kiksuye;  canke  tankal  inapin  na  tawo- 
wahtani  tanka  kin  on  lila  ceye. 

Na  is  eya  Judas  tehi  slolye.  Mazaska  kin  eeela  cin  on 
Jesus  wiyopeye,  tka  eyas  ktepi  kta  kecin  sni.  Canke 
wayustanpi  nah’on  k’el  iyopeic’iye.  Na  mazaska  k’un  hena 
cin  sni  na  wicakicu  kta  awacin ;  canke  waunye  itancan  kin 
el  wicai  na  hekiye:  “Wicawe  wan  iyaunpepica  sni  ca 
wiyopewaye  kin  he  on  wowahtani  ecamon  welo,  ’  ’  ewicakiye. 
Yunkan  onsilapi  sni  hekiyapi:  “Etans  he  iuntokapi  esa 
yelaka  ?  Niye  el  etonwan  yo,  ’  ’  ekiyapi.  Canke  mazaska  k’un 
hena  tipi  wakan  el  ihpeyin  na  hecena  iyayin  na  Wakan- 
tanka  wacinyesni  wankal  otkic’iye.  Yunkan  tancan  kin 
nablazin  na  supe  kin  kalala  liinhpaye. 

Yunkan  waunye  itancan  kin  hena  mazaska  kin  hena 
icupi  na  heyapi:  “Tipi  wakan  womnaye  opiye  kin  el 
ognakapi  kte  kin  he  woope  kin  ogna  sni,  we  wiyopeyapi 
kin  heon.  Canke  iwoglakapi  na  waksica  kaga  wan  etanhan 
makopaspe  wan  on  opetonpi  na  hel  tuwe  tanin  sni  t’api  ca 
wicahapi.  Heconpi  na  le  anpetu  kin  iyagleya  “wicawe 
maka  kin”  eya  cajeyatapi. 

80.  Jesus  Pontius  Pilate  na  Herod  wicitokab  aipi  kin. 

Hinhannahci  waunye  itancan  na  wowapi  kage  kin  na 
wicahcalapi  kin  ake  ahimniciye  na  Jesus  ktepi  kta  cinpi 
iwoglakapi.  Canke  ake  Jesus  kicopi  na  wiyungapi  na  heki- 
yapi :  “Wakantanka  cinca  kin  he  niye  heci  unkokiyaka 
po,”  ekiyapi.  Yunkan  awicayuptin  na  heye:  “Ociciyakapi 
kin,  cet’unmayaglapi  kte,  na  wiciyungapi  kin,  amayalupta- 

pi  kte  sni,  tka  eyas  letanhan  Wicasa  Cinca  kin  Wakan- 
tanka  towas’ake  kin  iislayatanlian  iyotakin  kte  lo,”  ewica- 
kiye.  Yunkan  iyuha  heyapi:  “Wakantanka  cinca  kin  he 
niye  so?”  Canke  heye:  “Ecel  ehapelo,  lie  miye  yelo,” 
ewicakiya.  Yunkan  iyupali  heyapi:  ‘‘Tokel  he  isanb 
waayatanin  unkolepi  kta  hwo?  Hecegla  cas  iye  keye  ca 
wana  naunh’onpelo,  ”  eyapi.  Eyapi  na  pahtapi  na  Pontius 
Pilate  el  aipi.  Icin  Juda  oyate  kin  iyecinkala  igluhapi  sni. 
Wicasayatapi  Rome  el  ti  kin  he  wicayuha  ca  tuweni  iye 
ktepi  kta  yasupi  okihipi  sni. 

Hecel  el  ipi  na  tipi  kin  itankatahan  ahinajin  na  timahel 
iyayapi  sni ;  hecel  iglusapapi  kte  sni.  Canke  Pontius  Pilate 
tankal  hinajin  na  hewicakiye:  “Le  wicasa  kin  taku 
iyayaunpapi  hwo?”  ewicakiye.  Canke  ayuptapi  na  he- 
yapi :  ‘  ‘  Silwaecon  sni  yuns,  tohanni  unnicahipi  sni  tka  yelo,  ’  ’ 
eyapi.  Canke  hewicakiye :  ‘  ‘  Ho,  ca  iyayapi  na  nitawoopepi 
on  yasu  po,”  ewicakiye.  Yunkan  hekiyapi:  “Tuweni  un- 
ktepi  kte  sni  unkitawoopepi,  ’ 9  eyapi  na  “Le  wicasa  kin 
oyate  wicayusicin  kte  hcin  ca  slolunyanpi,  na  nakun  Caesar 
wahpaye  mnakiyapi  kin  he  wawiyokisni,  na  Christ  wicasa- 
yatapi  kin  he  e  iglawa  yelo,”  eyapi. 

Yunkan  Pilate  timahetakiya  kigni  na  Jesus  kico  na 
hekiye:  “Juda  oyate  wieasayatapi  kin  he  niye  hwo?”  ekiye. 
Canke  Jesus  ayuptin  na  hekiye:  “Taku  kin  le  niyecinkala 
hehin  nains  tokantanhan  oniciyakapi  ka?”  ekiye.  Yun- 
kan  Pilate  hekiye:  “Eca  Juda  wicasa  kin  hemaca  yalake 
laka?  Nitoyate  na  waunye  itancan  kin  nimakahipelo, 
tokeske  yah’an  hwo?”  ekiye.  Yunkan  Jesus  lieya  ayupte: 
“  Wicasayatapi  oyate  na  tamaka  tawoiyowaja  heca  kin 
maka  kin  le  el  micihe  sni  yelo.  Hecetu  yuns,  mitawowasi 
kin  namicijinpi  kin,  Juda  oyate  kin  tohanni  makaskapi  sni 
tka  yelo;  tka  hemaceca  sni  yelo.”  Yunkan  Pilate  hekiye: 
“Ho,  ca  wicasayatapi  kin  henica  hwo?”  ekiye.  Yunkan 
Jesus  heye:  “Ecel  ehe  lo,  wicasayatapi  hemaca  yelo.  Lena 
hecetu  kta  on  mayuhapelo,  na  heon  maka  kin  lel  wahibu 
welo,  wowicake  on  waablatanin  kta  ca  wahi  yelo;  na  tuwe 
kesa  wowicake  eciyatanhan  ehantans,  miho  kin  nah’on 
welo.”  ekiye.  Yunkan  hehanl  Pilate  hekiye:  “Wowicake 

kin  he  taku  hwo?”  eyin  na  tankal  ake  iyayin  na  hewica- 
kiye:  “Taku  on  yasupica  kin  iyewaye  sni  yelo,”  eye. 
K’eyas  isamyes  ikcaptapi  na  was’agyakel  heyapi:  “Wicasa 
kin  Galilee  etanhan  na  Juda  makoce  kin  owancaya  na  le- 
hanyan  na  iyopteya  waonspewicakiye  omani  ca  hogna  oyate 
kin  wicayuskehanhan  yelo,”  eyapi.  Yunkan  Pilate  hekiye: 
“Ie  laka  yo,  wosica  tankinkinyan  iyaniunpapelo,”  ekiye. 


K’eyas  Jesus  ayupte  sni.  Yunkan  Pilate  iyus’inyaye  na 
ayustan  kte  hcin  na  IJerod  el  kaaye  wicasi;  icin  Herod 
Galilee  wicasa  wicayuha  kin  he  anpetu  wakan  kin  el  Jeru- 
salem  otonwahe  kin  el  ahiti,  canke  kaipi. 

Yunkan  Herod  Jesus  wanyankin  na  lila  iyokipi;  icin 
takukukel  el  onahon ;  canke  tuktogna  wakanyan  woitonpeya 
oh’an  kta  kecin  na  on  otakiya  wiyunge.  Na  he  icunhan 
waunye  itancan  kin  ikiyela  najinpi  na  okiwanjila  takuku 
iyaunpapi.  K’eyas  Jesus  tuktognakel  waayupte  sni. 

Yunkan  Herod  taakicita  ob  siglapi  na  sina  ska  tannila 
wan  unkiyapi  na  ake  Pilate  etkiya  iyayeyapi.  Yunkan 
hetanhan  Herod  Pilate  kici  kolakiciyapi. 

81.  Juda  oyate  kin  tiwicakte  wan  tehilapi  na 
Jesus  ihpeyapi  kin  he. 

Jesus  ake  Pilate  ti  el  aipi.  Jesus  kiyuskin  kte  hcin; 
canke  oyate  kin  wicakico  na  hewicakiye:  “  Le  wicasa  kin 
oyate  kin  wicayusica  kehapi  na  mayakahipelo,  na  wiyaya- 
unpapi  k’un  he  wapasi,  k’eyas  takuni  iyewaye  sni 
yelo.  Na  nakun  Herod  takuni  iyeye  sni;  ekta  aye  cisipi 
yes,  takuni  ecakicon  sni  ca  t’in  kta  yasupica  sni  yelo.  Ho, 
ca  kasaksakapi  na  ayustanpi  kte  lo,M  ewicakiye.  Pilate 
canlwanka  na  wicasa  onsiwicala  kin  heca  sni,  icin  Jesus 
takuni  econ  sni  ehantans,  wancakes  kakisye  sni  ayustan 
iyececa.  K’eyas  oyate  kin  wicalapi  sni  na  on  wikope. 

Hecel  kiyuskin  kte  kin  he  togye  iyutin  kta  tawacin. 
Canke  hewicakiye:  “Wicoh’an  wan  luhapelo.  Tohiyaye 
anpetu  can  kaskapi  wanji  eiciyuskapi  kta  wicoh’anyaya- 
pelo,”  ewicakiye;  he  awacin  k’el  wicasa  wan  sice  hca  ca 
Barabbas  eciyapi  ca  tiwicakte  on  kaska  yanka  ca  kiksuyin 
na  heon  hewicakiye.  Canke  hewicakiye:  “Tuktunma  cici- 
yuskapi  kta  yacinpi  he,  Barabbas  e  nains  Jesus  nakun 
Christ  eciyapi  kin  he?”  ewicakiye.  Barabbas  eciyapi  kin 
he  oyate  el  kokipapi  ca  kicapi  kte  sni  kecin.  K’eyas  waunye 
itancan  na  wicahcapila  kin  oyate  kin  wicayaececapi  na 
ecel  Barabbas  kicapi  na  Jesus  e  ktepi  kta  aokiyapi.  Yun- 
kan  he  icunhan  Pilate  tawicu  kin  etanhan  tuwa  wahosi 
kahi  na  hekiye:  “Wicasa  owotanla  kin  he  tuktognani 
okih’an  sni  ye,  tantanhan  on  le  anpetu  kin  woihamble  el 
taku  ota  imakakije,”  eya  hosi  kai.  Canke  ake  wiwicayungin 
na  heye:  “Tuktunma  ciciyuskapi  kta  hwo?”  ewicakiye. 
Canke  “Barabbas”  eyapi.  “Ho,  ca  Jesus  Christ  eciyapi 
kin  he  tokel  ecamon  kta  hwo?”  ewicakiye.  Yunkan  iyupah 
heyapi:  “Yuakagal  okatan  otkeyapi  kte  lo,”  ekiyapi. 
Yunkan  wicasa  itancan  kin  heye:  Tokel  sicaya  econ  heci 
tukte  e  he?  Miye  kin  taku  on  t’eyapi  kte  on  yasupica  kin 
iyewaye  sni  yelo.  Ca  ee  kasaksakapi  na  kiyuskapi  kte  lo,” 
eye,  k’eyas  lila  liowayapi  na  heyapi :  “  Canicipawege  okatan 
otkeyapi  kte  lo,”  eyapi. 

Hehanyan  Pilate  tokel  h’an  okihi  sni  ca  slolye  na 

isamyes  on  ikik’opi  kte  kin  ableza  ca  mini  eya  icu  na 
wicitokab  nape  glujaja  na  heye:  “Wicasa  owotanla  kin  le 
weyapi  kin  iyaunpemapica  sni  yelo ;  niye  e\  etonwan  po, ’  ’ 
ewicakiye.  Yunkan  oyate  kin  oyasin  ayuptapi  na  heyapi: 
“Weyapi  kin  he  unkiyepi  na  unkicincapi  kin  woiyaunpe  kin 
he  iyaunglepi  kte  lo,”  ekiyapi.  Yunkan  Pilate  Barabbas 
wicakiyuskin  na  Jesus  kasaksak  wicasi. 

82.  Jesus  wokakije  tanka  akipa  kin  he. 

Ok’o  nuns’elececa  el  Pilate  wacin  iwos’aka ;  canke 
ot’ungyakel  econ  esa,  Jesus  kasaksak  wicasi.  Ungnayehsci 


lila  kasaksakapi  kin,  onsilapi  kta  kecin.  Canke  hehanyan 
Jesus  yus  ayapi  na  hakipi.  Na  hehanl  inyan  woslahan  wan 
el  iyakaskapi  na  tokel  okihika  kasaksakapi.  Ilehehe,  Jesus 
wiyaunpepica  sni  k’un  kapsinpsintapi,  tohan  watukapi  sni 
k’un  hehanyan.  Canke  hankeya  ha  kin  alataya  kicaksa- 
ksapi;  canke  lila  we  hiyu.  Na  hehanyan  ayustanpi  na 
timahel  aipi.  Hel  akicita  ota  ptayela  yankapi  na  tuktogna 
imagagapi  kte  ogna  ignihanpi.  Canke  Jesus  wanyankapi 
el  oksan  ahinajin.  Na  oihahayakel  ihanhan  wicasayatapi- 

yapi  kta,  wanji  eya ;  canke  hecena  sina  toluta  wan  inkiyapi 
na  canpepe  iciyugmunyan  yuktanpi  na  wateslagkiyapi,  na 
celi  wan  napisl§,yatanhan  yuhakiyapi.  Heconpi  na  ohola 
kons  itokab  cankpeska  makagle  inajinpi  na  sna  heya 
hoyekiyapi:  “Hau,  Juda  wicasayatapi,  ’  ’  eyapi.  Hehanl 
ihahapi  na  celi  k’un  he  kipi  na  on  wateslagkiyapi  k’un 
he  apapi,  nakun  itognagna.  Na  hecekce  tehan  kuwapi. 

Hehanyan  Pilate  ayustan  wicasi  na  ake  tankal  oyate 
kin  hewicakiye:  “Iho,  wicasa  k’un  he  cic’upi.  Na  takuni 


on  yasupica  iyewaye  sni  kin  he  ayablezapi  kte  lo,”  ewica- 
kiye. 

Yunkan  hehanl  Jesus  hinape.  Nahahci  wateslaka  na 
sina  toluta  k’un  hena  koyaka  ca  owanyanke  ekta  tehike. 
Yunkan  Pilate  heye:  “E1  etonwan  po,  wicasa  kin  heca  sni 
s’elececa  yelo,”  ewicakiye.  K’eyas  waunye  itancan  na 
wowasipi  kin  Jesus  wanyankapi  na  lila  hoyeyapi  na  heyapi : 
“  Canicipawege  akanl  okatan  otkeya  yo,”  eyapi.  Canke 
Pilate  heye :  “Nis  niyepelo,  ikikcupi  na  canicipawege  el 
otkeya  po;  miye  kin  takuni  on  yasupica  iyewaye  sni  lo,” 
ewicakiye.  “Woope  wan  unyuhapi  na  woope  kin  he  on 
t’in  kta  iyececa,  Wakantanka  cinca  e  ie’icage  lo,”  eyapi. 

Pilate  heyapi  kin  hena  nah’on  el  isanb  wakokipa;  canke 
wayasu  oti  el  kigni  na  Jesus  hekiye:  “  Tonikiyatanhan 
hwo?”  ekiye.  K’eyas  Jesus  ayupte  sni.  Canke  Pilate  he- 
kiye:  “Toke  womayakilake  sni  so?  Eea  le  yuakagal  otke- 
niyanpiwayin  nains  ciyuska  wowas’ake  bluha  kin  slolyaye 
sni  yelaka?”  ekiye.  Yunkan  Jesus  ayuptin  na  heye: 
“  Wankatanhan  wowas’ake  nicupi  sni  kin,  tokamayanon 
oyakihi  sni  tka  yelo,  na  heon  niye  el  iyayemaye  kin  he 
wowahtani  isanb  tanka  yuha  yelo,  ’  ’  ekiye.  Hetanhan 
Pilate  Jesus  yuskin  kte  hcin.  K’eyas  Juda  oyate  kin  heya 
hoyeyapi:  “Wicasa  kin  le  yakiluske  ehantans,  Caesar 
kolayaye  sni  yelo.  Tuwa  wicasayatapi  iglawa  ehantans,  he 
Caesar  kipajin  yelo,”  eyapi. 

Yunkan  Pilate  ake  Jesus  tankal  ahinapin  na  oyate  kin 
hewicakiye:  “ Wicasayatapi  nitawapi  kin  wanyanka  po,” 
ewicakiye.  Yunkan  lila  wicalapi  sni  na  heyapi :  “  Ako  aya  yo, 
ako  aya  yo,  yuakagal  okatan  yo,  ’  ’  eyapi.  Canke  Pilate  hewi- 
cakiye :  ‘  ‘  Cas  wicasayatapi  nitawapi  kin  yuakagal  owakatan 
kta  hwo  ?”  ewicakiye.  Yunkan  waunye  itancan  kin  heya  ayu- 
ptapi :  ‘ 4  Caesar  ecela  wicasayatapiunyanpelo,  ’  ’  eyapi.  Canke 
Pilate  wacin  iwos’ake;  icin  oyate  kin  epi  na  Caesar  koya 
kowicakipa;  canke  hehanyan  t’in  kta  yasu.  Canke  hehan- 
yan  akicita  kin  eanicipawege  el  okantanpi  kta  eyayapi. 

83.  Jesus  canicipawege  kin  kic’inkiyapi  na 
aokatanpi  kin  he. 

Pilate  toie  kin  on  akicita  kin  hehanyan  Jesus  iyahpayapi 
na  sina  toluta  kin  he  kipi  na  iye  tahayapi  k’un  hena 
kic’unkiyapi.  Hehanl  canicipawege  wan  tke  hinyete 
kazanpi  kin  iakanl  egnakapi  na  hecel  hinyete  awinyeya 
k’inkiyapi.  Na  Jerusalem  otonwahe  ohangleya  ayapi  na 
pajola  wan  Calvary  nains  Golgatha  eciyapi  ca  he  wicapa 
makoyuspe  ca  kapi  he  ekta  ai  tawacinpi.  Hel  sna  t’e 
wicayasupi  kin  hena  wicaktepi.  Yunkan  Jesus  lila  sicaya 
kuwapi  on  lila  hunkesni;  canke  ungnahansna  glihpaye. 
Canke  Golgatha  ekta  ni  ihunni  kte  sni  s’elececa.  Icunhan 
wicasa  wan  Simon  eciyapi  ca  Cyrene  etanhan  ca  heyatan- 

lian  wicitokab  u  can  he  okiyekiyapi.  Na  iyokipi  sni,  k’eyas 
canicipawege  kin  kicic’in.  Wicasa  na  akicita  ko  wicota 
wicihakab  yapi.  Na  canku  opaya  wicota  wanyank  najinpi. 
Yunkan  winyan  k’eya  Jesus  onsiyakel  wanyankapi  na  ceyapi. 
Yunkan  Jesus  awicayuta  na  hewicakiye:  “Jerusalem  cun- 
wintkupi,  owemaceyapi  sni  yo,  tka  niye  nitantanhanpi  na 
nieincapi  kin  tantanhanpi  on  ceya  po.  Anpetu  wan  u  ca 
el  heyapi  kte  lo:  “  “Hoksiyuha  sni  unpi  na  hoksiksuyapi 
sni  kin  hena  nains  tohanni  hoksiazinkiyapi  sni  kin  hena 


wicayawastepe,  ’  ’  ”  eyapi  kte  lo.  Hehanl  lie  kin  hekiyapi 
kte :  “  “Unkahinhpayapi  ye,”  ”  na  paha  kin  hekiyapi 
kte:  “  “Unkakahpapi  ye.”  ”  Can  teca  kin  el  lecakicionpi 
kin,  tokeske  can  seca  ecakicionpi  kta  hwo  ?  ’  ’  ewicakiye. 

Hehanyan  wana  Golgatha  ekta  ehunni;  ehanl  akicita 
kin  minisa  tapizi  icicahiyapi  eya  yatkin  kta  k’upi,  k’eyaS 
yatkiyutin  na  heceglala  ayustan.  Yunkan  akicita  tob  taha- 
yapi  kin  kiyuslokapi  na  canicipawege  kin  el  aihpeyapi. 
Hehanyan  oyaya  kin  yuakag^l  iyuzigzil  okatanpi,  na  maswi- 
yokatan  icapeya  yuwankal  iyeyapi.  Icunhan  nakun 
wamanon  s’a  num  opa,  unma  tanislayatanhan,  na  unma 
tancatkayatanhan  otkewicayapi. 


JESUS  TOKEL  CANICIPAWEGE  AKANL  KAKIJE  KIN.  289 


Na  wancak  tawokoyake  kin  wisi  kaRya  icupi  na  topakiya 
kicikpamnipi ;  tka  taogle  kin  tuktogna  econpi  kta  tanin 
sni,  ataya  kazuntapi  na  okayege  wanica  canke.  Yunkan 
liekiciyapi:  “Ogle  kin  le  yuksepica  sni  ca,  ito,  yeunkiyapi 
kte  lo,  ito,  tuwa  icu  ka,  ’  ’  eyapi.  Heconpi  na  wicasa  wokcan 
toiepi  k’un  yuecetupi:  “  Mitawokoy ake  kicikpamnipi  na 
ongloge  mitawa  on  econpelo.  ” 

Yunkan  wowapi  wan  Pilate  kaga  ca  eanicipawege  inkpa 
el  okatanpi,  tka  Juda  oyate  kin  wanyankapi  el  wicalapi  sni. 
Pilate  wowapi  kin  hel  iapi  yamnikiya  kage,  Hebrew  ogna 
na  Greek  na  Latin  toiepi  ogna.  Na  lecel  kapi;  “Jesus 
Nazareth  etanhan,  Juda  wicasayatapi  kin,  ”  eya  owapi. 
Yunkan  waunye  itancan  kin  Pilate  el  ipi  na  heyapi: 
“  “Juda  wicasayatapi  kin”  ”  eyapi  kin  hecel  owa  sni  yo” 
eyapi,  “tka  e  “  “Juda  wicasayatapi  kin  he  miye  yelo, 
eye”  ”  kin  he  kage  yo,”  eyapi.  Yunkan  Pilate  heye: 
“Taku  owawa  k’un  he  wana  owawa  yelo,”  ewicakiye. 

84.  Jesus  tokel  canicipawege  akanl  kakijin  na  t’e  kin  he. 

Jesus  oape  yamni  ni  otke  na  he  icunhan  wokakije  tok- 
tokeca  ota  akipa,  unkiyepi  kin  on  tantanhan.  Hehanyan 
wana  naic’ijin  okihi  sni  lapi;  canke  tona  oyusinkapi  k’un 
hena  tuktogna  ke  c’eyas  woie  on  iyukakijapi.  Hunli 
kipomnamnapi  na  heyapi :  “Niic’iya  yo  wan,  eca  le  tipi 
wakan  kin  lujuju  na  yamni  can  el  ake  eyagle  kta  kehe 
k’un,  Wakantanka  einca  kin  he  niye  heci,  canicipawege  kin 
etanhan  glicu  wo,”  ekiyapi.  Waunye  itancan  na  wowapi 
kage  na  wicahcapila  kin  is  eya  ahinajin  na  heyapi:  “Ale- 
hanyank  niwicaye,  tka  iye  niic’iya  okihi  sni.  Israel  el 
wicasayatapi  ehantans,  canicipawege  kin  etanhan  kul  ku 
kin,  wicunlapi  kte  lo.  Wakantanka  wowacinye  kiyuha  ca 
yuha  kta  cin  ehantans,  anakiksin  kte  lo,  “  “Wakantanka 
cinca  kin  he  miye  yelo,  ”  ”  eya  ca,”  eyapi. 

Hehanl  akicita  kin  ihahapi  na  miniskyua  yatkekiyapi 
kte  hcin  na  heyapi:  “Juda  el  wicasayatapi  kin  he  niye 
ehantans,  niic’iya  yo,”  eyapi.  Na  wamanon  s’a  wan  ica- 
tkayatanhan  otke  k’un  he  is  eya  Jesus  yasicin  na  hekiye: 
“Messias  k’un  he  niye  heci,  niic’iyin  na  unkiye  ko  niunyapi 

ye  wan,”  ekiye.  Heeel  wicota  Jesus  Wakantanka  cinca  kin 
oksantanhan  iliahapi  na  kakisyapi,  k’eyas  canzeke  sni 
ecanles  onsiwicala  na  lieya  wacekiye :  ‘  ‘  Ate,  lena  awicakici- 
ktonji  ye,  talm  econpi  kin  akiblezapi  sni  ye,”  eya  cekiye. 
Yunkan  wamanon  s’a  wan  tanislayatanhan  otke  k’un  he 
isnala  Jesus  nakicijin.  Siksil  oh’anpi  kin  ota,  k’eyas  tohan- 
yan  Jesus  wacintanka  wanyanke  k’un  el  Wakantanka  la  na 
wamanon  unma  k’un  he  iyopeyin  na  hekiye:  “Toka  ca 
nis  eya  Wakantanka  koyakipe  sni  he?  Teliiya  unkakipapi 
kin  el  oyapa  ca.  Unkiye  tehi  slolunye  kin  le  hecetu,  he  sil 


ounh’an  on  lena  unkakipa,  tka  wicasa  kin  le  takuni  siea  econ 
sni  yelo,”  ekiye.  Na  hehanl  Jesus  hekiye:  ‘‘Itancan,  tohanl 
nitoyanke  el  yakihunni  kin,  miksuyi  ye,  ’  ’  ekiye. 


Yunkan  Jesus  hekiye:  “Awicakeya  leciciye  lo,  le  anpetu 
kin  Paradise  el  miyecicaya  yaun  kte  lo,”  ekiye. 

Jesus  canicipawege  tawa  kin  isakib  hunku  kin  e  na 
Jolin  tawaonspewicakiye* kin  e  na  Mary  Magdalen  e  na  Cleo- 
phas  tawicu  Mary  hena  najinpi.  Yunkan  hunku  kin  agluta 
na  cantognagyakel  hekiye:  “Winyan,  nicinca  kin  wanglaka 
yo,”  ekiye.  Hehanl  John  kin  na  hekiye:  “Nihun  le  e 
yelo,”  ekiye.  Iye  hunku  Mary  witansna  un  kin  he  ke. 
Canke  hetanhan  John  Jesus  hunku  kin  yuha  na  awanyanke. 

Na  he  icunhan  hanhepi  wi  kin  ataya  mime,  k’eyas  wicokan- 
hiyaye  kin  etanhan  na  mazaskanskan  yamni  iyagleya 
anpetu  wi  kin  t’in  na  makoce  kin  ataya  oiyokpaze.  He- 
hanyan  Jesus  lila  wokakije  lica  akipa;  canke  hoyeyin  na 
heye :  ‘  ‘  Eli,  Eli,  lamma  sabacthani  ” — “  Wakantanka 

mitawa  kin,  Wakantanka  mitawa  kin,  takuwe  ihamayakta 
sni  he?”  eyapi  kin  he  kapi.  Yunkan  hunh  ihahapi  na 
“Elias  kipan  yelo”  eyapi. 

Yunkan  Jesus  ipuza;  canke  heye:  “Imapuza  yelo,”  eye; 
he  wowapi  el  kagapi  k’un  he  yuecetu.  Canke  wanji  miniiyu- 
hepe  wan  icu  na  eya  miniskuye  el  oputkin  na  celi  wan  ica- 
pin  na  Jesus  yatkekiye.  Na  hunh  oihahaya  heyapi :  “  Ayus- 
tan  yo,  ito,  Elias  u  na  eglaku  ka  yanke,”  eyapi.  IJe  iye- 
canna  Jesus  heye:  “Wana  wamiglustan  yelo,  ”  na  hotan- 
kinkinyan  heye:  “Ate,  ninape  kin  el  minagi  kin  miciyuha 
yo,  ”  eyin  na  pa  ohpa  hingni  na  t’e.  Yunkan  iheceglala 
wowapetokeca  ota  wanyankapi.  Tipi  wakan  tima  ozan  kin 
makiyagleya  okinahlece.  Nakun  rnaka  kin  naskanskan  na 
inyan  kin  nableblece;  na  owicaha  el  wicasa  wasteste  t’api 
k’un  hena  ota  ni  glinajinpi  na  Jesus  kini  sni  kin  hehanyan 
otonwahe  el  otakiya  taninic’iyapi. 

Akicita  itancan  kin  tona  ob  Jesus  awanyankapi  k’un 
hena  lila  iyus’inyayapi  na  heyapi:  “Ehankec’un,  Wakan- 
tanka  cinca  kin  he  le  e  yelo,”  eyapi.  Na  oyate  kin  is  eya 
nihinciyapi  na  cantku  el  aic’ipapapi  na  kiglapi. 

85.  Inyan  kahlokapi  mahetuya  wan  el  Jesus 
ognakapi  kin  he. 

Jesus  anpetu  zaptan  mazaskanskan  yamni  wahecetu  el 
t’e.  Yunkan  Juda  wicasa  kin  Pilate  el  ipi  na  wicasa  eya 
canicipawege  el  otkapi  kin  hena  hu  kin  wicakawegapi  na 
wicayutokanpi  kta  icekiyapi;  icin  anpetu  wan  iyokihe  kin 
he  wakanlapi  ca  heon  wicat’e  kin  icunhan  taninyan  otkapi 
kta  iyececa  sni  keyapi.  Canke  akicita  kin  Golgatha  ekta 
ipi;  na  wamanonpi  k’un  hena  nahahci  nipi;  canke  liu  kin 
wicakawegapi.  Na  Jesus  el  etonwanpi,  k’eyas  t’a;  canke 
hu  kawegapi  sni,  tka  eyas  akicita  wan  tawahukeza  on  maku 
el  cape. 

Yunkan  we  na  mini  etanhan  kaluze.  Hecel  wicasa 
wokcan  tokel  eye  k’un  ake  iyecetu:  “Tahohu  kin  wanjini 
yakawagapi  kte  sni  yelo,  ’ '  na  ‘  ‘  capapi  k’un  he  wanyankapi 
kte  lo,”  wokcan  wicasa  kin  eye. 

He  icunhan  wicasa  waste  num  Jesus  kiksuyapi  na  tancan 
kin  tokeske  icupi  kte  kin  he  awacinpi.  Hena  tawocekiye 
kin  nahmala  opapi  na  Jesus  Messias  kin  e  yawapi,  k  eyas 
nahahci  oyate  kin  kowicakipapi.  Htayetu  el  wicasa  jica 
wan  Joseph  eciyapi  ca  Arimathaea  etanhan  ca  Pilate  el 


i  na  Jesus  tancan  kin  kila.  Yunkan  Pilate  iyowinyan; 
canke  inahni  minihuha  ska  eya  opeton  na  taokiye  kin  ob 
Golgatha  ekta  iyayapi,  na  wicasa  unma  wan  Nicoclemus 
eciyapi  kin  he  is  eya  okiyin  kte  hcin ;  canke  wahpe  wastemna 
tkeiyutapi  opawinge  wahecel  ahi.  Canke  Jesus  tancan  kin 
yuonihanyan  yuhpapi  na  minihuha  ska  na  wahpe  wastemna 
k’un  hena  koya  on  tanyehci  opazontapi.  Hel  ikiyela  Joseph 
makoce  wan  yuha ;  na  he  el  inyan  okahlok  wicat’a  owicaun- 
papi  kin  leca  wan  teca  ca  mahetuya  han;  canke  el  Jesus 
ognakapi  na  inyan  tanka  wan  ikusetonpi  na  kiglapi. 

Ihinhanna  el  waunye  itancan  kin  Pharisees  kin  ob 
Pilate  el  ipi  na  heyapi:  “Itancan,  wicagnaye  s’e  kin  he 

niun  k’un  hehan  lecel  eya  unkiksuyapelo :  “  “Yamni 

can  kin  el  wakini  kte  lo,”  eye  lo.  Ho,  ca  yamni  can 
wicagnakapi  kin  hel  istiyagna  kuwapi  kte  lo.  Heconpi 
sni  kin,  tawaonspewicakiye  kin  ungna  tancan  kin  ahiicupi 


na  oyate  kin  hewicakiyapi  kte  lo:  “  “Wicat’e  kin 

etanhan  kini  yelo.  ”  ”  eyapi  kte  lo.  Na  hececa  kin, 
ehake  wognaye  kin  he  tokahe  kin  iyakapeya  kte  lo,  ”  eyapi. 
Canke  Pilate  hewicakiye:  ‘‘Akicita  wicaluhapi  ca  glapi  na 
tokel  yacinpi  kin  ogna  awanyanka  po,”  ewicakiye.  Canke 
ekta  ipi  na  akicita  kin  el  wawanyank  najinwicakiyapi  na 
inyan  tanka  k’un  he  oiyekiye  wasteya  wiyaskabtonpi. 

86.  Jesus  tokel  kini  kin  he. 

Anpetu  zaptan  el  Jesus  tancan  kin  t’e  na  llapi.  Na 
nagi  kin  wanagiyata  iyaye,  he  “Limbo”  eya  cajeyatapi. 
Hel  wicanagi  tona  Wakantanka  anagoptanpi  heci  hena  oya- 
sin  igluwitayapi  na  Wanikiye  malipiya  tatiyopa  yugan  kta 
kin  he  ape  unpi.  Na  Wanikiye  kin  wanyankapi;  canke  lila 
wiyuskinpi.  Na  wana  anpetu  iciyamni  el  igluecetu  kta; 

canke  wanagiyatanhan  gli  na  tancan  kin  mahel  kigle.  Yun- 
kan  ogligle  wakan  wan  wakangli  iyecel  wicahapi  kin  el 
taninic’iyin  na  inyan  tanka  k’un  yutokanl  icu  na  iakanl 
iyotake.  Ehanl  maka  kin  lila  skanskan.  Canke  akicita 
eya  el  waawanyank  unpi  k’un  hena  kokipe  hinglapi  na 
tansak  t’api.  Hunli  is  najicapi  na  Jerusalem  ekta  hihun- 
nipi  na  toketu  kin  hena  tanyan  oyasin  waunye  itancanpi 
kin  owicakiyakapi.  Yunkan  wicahcala  kin  ob  mnic’iyapi 
na  akicita  k’un  hena  wicakicopi  na  mazaska  ota  wicak’upi 
na  lecel  eye  wicasipi:  “Hanhepi  unkistinmapi  el  tawaon- 
spewicakiye  kin  hipi  na  manon  gloeyayapelo,  ’  ’  eye  wicasipi ; 
canke  mazaska  kin  icupi  na  hecel  eyapi ;  eyas  witkotkokapi ; 
icin  tuwa  istinme  kin  he  takuni  slolye  sni;  canke  waaya- 
tanin  okihi  sni. 

87.  Winyan  waste  k’eya  Jesus  iyeyapi  sni  kin  he. 

Anpetu  kin  he  el  hinhannahci  Mary  Magdalen  e  na 
Mary  Jacob  hunku  kin  e  na  Salome  hena  wigli  na  wahpe 


wastemna  yuha  owicaha  kin  etkiya  yapi;  hena  Jesus  tancan 
kin  iyunpi  na  tanyan  unpapi  kte  awacin  yapi.  K’eyas 
inyan  tanka  k’un  lie  tokel  yuheyab  iyeyapi  kte  kin  he 

slolyapi  sni ;  canke  hekiciyapi:  “Tuwa  wicaliapi  tiyopa 
kin  etanhan  inyan  k’un  he  yulieyab  unkicicupi  kta  he?” 
eyapi  na  el  ihunnipi.  Yunkan  inyan  kin  ehantan  hey ab 
han  wanyankapi ;  canke  tima  iyayapi  na  Jesus  tancan  kin 
wanyankapi  kte  kecinpi,  k’eyas  Jesus  tancan  kin  el  he  sni; 
canke  icantesicapi.  Yunkan  ungnahela  koskalaka  num 
tawokoyake  kin  wiyakpakpayela  wicitokab  hinajinpi ;  canke 
nihinciyapi.  Yunkan  unma  hewicakiye:  “Wakokipapi  sni 
yo!  Jesus  Nazareth  etanhan  wan  canicipawege  el  okatanpi 
k’un  he  oyalepi.  Kini  ca  lel  hpaye  sni  yelo.  Tuktel  eun- 
papi  k’un  hel  ewanyanka  po.  Galilee  el  un  k’un  hehan  taku 
eniciyapi  heci  hena  kiksuya  po:  “  “Wicasa  Cinca  kin 
wicasa  sica  napiyuswicakiyapi  na  canicipawege  el  okatanpi 
kte,  k’eyas  anpetu  iciyamni  kin  el  ake  kini  kte  lo,”  ” 
eyelo,  ”  ewicakiye,  “ca  inalini  glapi  na  waonspewicakiye 
kin  Peter  kici  owicakiyaka  po!  Wana  kini  na  nitokab  Ga- 
lilee  ekta  yin  kta  ca  heciya  wanyeglakapi  kte,  tokel  enici- 
yapi  heci  he  iyecel.  Ho  le  ociciyakapelo, 9  9  ewicakiye. 

Canke  winyan  kin  inahni  kiglapi  na  waonspewicakiye 
kin  owicakiyakapi.  K  ’eyas  cet’unwicaglapi  na  otuyacin 
heyapi  kecinpi.  Yunkan  Peter  John  kici  winyan  kin 
cet’unwicaglapi  on  iaslalwicayapi  kte  hcin;  canke  etkiya 
iyayapi.  John  tokaheya  ihunni  ca  owicaha  kin  aeyokas’in, 
k’eyas  miniliuha  k’un  hena  aecela  wanyanke.  Ehanl  Peter 
is  eya  hihunni  na  katinyeya  timahel  iyaye.  Yunkan  is  eya 
miniliuha  kin  wanyanka,  k’eyas  minihuha  wan  pa  opemnipi 
k’un  he  lehanyank  yupsunpsun  opemni  yanka  wanyankapi. 
Yunkan  is  eya  lila  iyus’inyayapi  na  hecena  iyayapi. 


88.  Jesus  Mary  Magdalen  el  iglutanin  kin  he. 

Peter  John  kici  kiglapi  el  ake  Mary  Magdalen  wicahapi 
k’un  hel  hinajin  na  ceyin  na  wicahapi  kin  aeyokas’in.  Yun- 
kan  ogligle  wakan  num  skaskaya  igluzapi  ca  wanwinca- 
yanke.  Wanji  Jesus  tancan’kin  lipaya  tka  k’un  hel  ipeslete- 
tanhan  iyotakin  na  unma  kin  is  isiyatanhan  iyotaka  ca 
wanwicayanke.  Yunkan  hekiyapi :  “Winyan,  takuwe  yace- 

yahan  hwo?”  eldyapi.  Canke  hewicakiye:  “Itancan  mi- 
tawa  kin  eyayapi  na  tuktel  ennpapi  tanin  sni  ca  hece,  ” 
eyin  na  igluhomni.  Yunkan  Jesus  el  najin  ca  wanyanke, 
k’eyas  iyekiye  sni.  Yunkan  Jesus  hekiye:  “Winyan,  taku- 
we  ya'ceya  hwo  ?  Na  tuwa  oyale  hwo?”  ekiye.  K  eyas 
wanalica  awanyanke  kin  he  e  kecin  na  liekiye :  ‘  ‘  Itancan 
kin  niye  ca  iyacu  heci,  tuktel  eyaunpe  heci  omakiyaki  ye, 
ekta  mni  na  yuheyab  iwacu  kte,”  ekiye. 


Yunkan  Jesus  hekiye:  “Mary”,  ekiye.  Canke  iyekiyin 
na  makata  ihpic’iyin  na  heye:  “Rabboni”,  ekiye;  he  waon- 
spekiya  eyapi.  Yunkan  ake  Jesus  hekiye:  “Ungna  emaya- 
lutan  kilo !  Nahahci  Ate  ekta  waki  sni  yelo,  tka  e  misunka- 
pila  ekta  wicayin  na  lewicakiya  yo:  “  “Atewaye  kin  na 
Ateyayapi  kin  na  mita  Wakantanka  kin  na  nita  Wakan- 
tanka  kin  ekta  wagni  kta,  ”  ”  keya  owicakiyaka  yo,  ’  ’  ekiyin 
na  liecena  tokah’an.  Canke  Mary  Magdalen  inahni  waonspe- 
wicakiye  kin  ekta  wicai  na  hewieakiye:  “  Itancanunyanpi 
kin  wanblake  na'hosi  nicaupi  masi  ye,”  ewicakiye.  Nakun 
he  anpetu  kin  winyan  eya  na  Peter  hena  el  iglutanin. 

89.  Jesus  waonspewicakiye  num  Emmaus  otonwahe 
etkiya  yapi  k’el  igluotanin. 

Kini  anpetu  kin  he  el  waonspewicakiye  kin  num  oton- 
wahe  wan  Emmaus  eciyapi  ca  Jerusalem  etanhan  makiyu- 
tapi  sakowin  han  ca  he  etkiya  yapi.  Na  Jesus  iwoglaka- 
hanpi.  Yunkan  ungnahela  Jesus  tuwa  tokeca  kahyakel  el 
wicahi  na  ob  mani  ye,  k’eyas  iyekiyapi  sni.  Yunkan  hewica- 


kiye :  ‘  ‘  Taku  ca  le  mani  lapi  kin  icunhan  iwoyaglakapi  na 
on  icantenisicapi  hwo?”  ewicakiye.  Yunkan  unma  Cleo- 
phas  eciyapi  kin  he  heya  ayupte:  “Jerusalem  el  tokan- 
tanhan  yahi  yelaka,  anpetu  kin  lena  el  taku  tokonpi  kin 
hena  slolyaye  sni  yelaka?”  ekiye.  Yunkan  Jesus  hekiye: 
“Taku  ca  hena?”  eye.  Canke  heyapi:  “Jesus  Nazareth 
etanhan  kin  he  on  tantanhan ;  he  wokcan  wicasa  na  wicohan 
na  toie  kin  Wakantanka  na  oyate  kin  wicitokab  was’ake 
k’un  he  unkapelo.  He  waunye  itancan  na  oitancanwicun- 
yanpi  kin  yasupi  na  canicipawege  el  okatanpelo.  Tka  he 
e  ca  Israel  oyate  kin  igluhawicayin  kte  kin  he  e  keunke- 
cinpi.  Na  koya  le  anptu  kin  heconpi  kin  hehantan  iciyamni 

yelo.  Nalmn  okolakiciye  kin  etanhan  winyan  eya  lila 
yus’inyennyanpi.  Hena  wi  hinape  sni  hanni  wicahapi  kin 
ekta  ipi,  k’eyas  tancan  kin  iyeyapi  sni.  Yunkan  glipi  na 
ogligle  wakan  eya  wanwicanyankapi  keyapi,  na  hena,  niun 
keya  owicakiyakapi  keyapi. 

“Canke  unketanhanpi  eya  owicaha  kin  el  ipi;  yunkan 
winyan  kin  tokel  eyapi  k’un  hecetu,  k’eyas  iye  e  iyeyapi  sni 
yelo,”  eyapi. 

Yunkan  Jesus  hewicakiye:  ‘  ‘  Wokiyakalinigapi.  sni  na 
wicasa  wokcan  kin  taku  oyakapi  k’un  liena  ataya  wicaya- 
lapi  kte  kin  el  onih’anhipi.  Christ  hecel  kakijin  na  on 
wowitan  yuha  kte  kin  he  hecetu  sni  kecanipi  hwo  ?  ’  ’  ewica- 
kiyin  na  Moses  na  wokcan  wicasa  kin  wowapi  wakan  el  iye 
on  taku  owapi  k’un  hena  oyasin  wicakiyuajaja  na  ecel 
otonwahe  wan  ekta  yapi  k’un  he  ikiyela  ihunnipi.  K’eyas 
iye  iyopteya  ye  konze.  Yunkan  kagiyapi  na  hekiyapi : 
“Unkiyopeya  lena  un  wo,  wana  wi  mahel  iyaya  ca  htayetu 
welo,  ”  eyapi.  Cankes  obic’iya  wol  iyatake.  Yunkan 
aguyapi  kin  icu  na  yawaste  na  yuksaksa  wicak’u.  Yunkan 
wables  hinglapi  na  iyekiyapi,  k’eyas  iheceglala  tanin  sni 
hingle. 

Canke  lekiciyapi :  ‘  ‘  Kici  mani  unkupi  k’un  hehan  wo- 
glake  kin  icunhan  na  wowapi  wakan  kin  unkiyuaslaye  k’un 
hehan  eyas  tuka  unkicante  kin  unkoile  s’elececa?”  eyapi. 
Canke  iheceglala  najin  hiyayapi  na  Jerusalem  ekta  kipi  na 
waonspewicakiye  kin  el  wicaipi.  Yunkan  lena  tanni  kta 
s’e  heyapi :  ‘  ‘  Itancan  kin  awicakeya  kini  na  Simon  Peter 
el  iglutanin  yelo,  ”  eyapi.  Hehanl  is  eya  mani  yanpi  k’un 
he  el  toketu  nains  aguyapi  yuksaka  on  iyekiyapi  k’un 
henana  owicakiyakapi. 

90.  Jesus  waonspewicakiye  kin  el  iglutanin  na  he 
icunhan  wakan  woglakapi  wicohan  kin  tokel 
wicak’u  kin  he  lel  oyakapi. 

Waonspewicakiye  kin  Juda  oyate  kin  kowicakipapi ; 
canke  aonaic’itak  yankapi.  Na  wana  htayetu  el  Jesus  kini 
kin  he  lila  iwoglakapi.  Yunkan  ungnahela  wicicokab  hina- 


JESUS  WAONSPEWICAKIYE  KIN  EL  IGLUTANIN  KIN.  299 

jin  na  liewicakiye:  “  Wookiye  el  niunpi  ni.  Jje  miye  yelo, 
wakokipapi  sni  yo,”  ewicakiye.  Hececa  k’eyas  inihansni 
nihinciyapi  na  wanagi  ca  wanyankapi  kecinpi.  Yunkan 
hewicakiye:  ‘‘Tokeske  kopeyaglapi  na  nicantepi  el  wace- 
t’unyaglapi  hwo  ?  Ito  minape  na  misi  kin  wanyanka  po  na 
yutan  po.  Le  miyehce  lo.  Tase  wanagi  wan  cehpi  na  hohu 
ikoyake  ka,  ’  ’  ewicakiye.  Hecena  nape  na  si  kin  wicakipazo. 
K’eyas  cisciyela  nahahci  cet’unglapi.  Yunkan  hewicakiye: 


“Takunl  yulpica  esa  yaglepi  hwo?”  ewicakiye.  Canke 
hogan  ceunpapi  wan  hanke  na  aguyapi  skuya  wan  hecel 
k’upi.  Canke  wicitokab  yute  k’un  hehanyan  ablezapi  na 
lila  wiyuskinpi. 

Yunkan  Jesus  ake  heye:  ‘'Wookiye  el  niunpe  ni.  Ate 
u  masi  kin  he  iyecel  mis  eya  ye  cisipelo,”  ewicakiye  na 
awicaniyin  na  hewicakiye:  “Woniya  wakan  kin  icu  po. 
Tona  wowahtani  wicayeeipajujupi  kin  hena  wicakicipaju- 
jupi  kte;  na  tona  wowahtani  kin  awicayecinicapi  kin  hena 
awieakicinicapi  kte  lo,  ”  ewicakiye. 

He  woie  wastehe!  Icin  hena  on  sapaun  wocekiye  kin 

el  nagi  niunkic’iyapi.  Wowas’ake  wan  wahosiyapi  kin 
icnpi  kin  he  lehan  iyagleya  heoetu  na  wicasa  wakan  kin 
iyohila  yuhapi.  Tuwa  wowahtani  glahpin  kte  licin  he 
iyopeic’iyin  na  owotanla  oiglakin  kte ;  hecel  akiciktonjapi 
kte. 

Akenunpapi  kin  he  etanhan  wanji  Thomas  eciyapi 
ca  Jesus  taninic’iye  kin  icunhan  el  un  sni.  Yunkan 
ki ;  canke  waonspewicakiye  kin  hekiyapi :  ‘  ‘  Itancan  kin 

wanunyankapelo,  ”  ekiyapi.  Yunkan  Thomas  wacet’ungla 
na  heya:  “Nape  na  si  kin  ognagna  maswiyokatan  on  kahlo- 
hlokapi  kin  hena  wanblake  sni  na  okahloke  kin  hena  napsu 
mahel  iyewaye  sni  na  maku  el  ocape  k’un  he  oblujunte  sni 
kin  hehan  cet’unwagla  yelo,”  eyin  na  hecena  iyuha  kiglapi. 

Yunkan  ianpetu  saglogan  el  ake  waonspewicakiye  kin 
tipi  k’un  hel  ake  emniciye,  na  Thomas  is  eya  el  opa.  Yun- 
kan  tiyopa  kin  onatak  he  esan,  ungnahela  Jesus  el  wicahi 
na  wicicokanyan  *hinajin  na  heye:  “Wookiye  el  niunpi 
ni,”  ewicakiye.  Na  wancak  Thomas  el  etonwin  na  heye: 
“Ninapsu  kin  lel  iyeya  yo  na  ninape  kin  maku  el  ocape 
kin  el  oyujunta  yo  na  cet’unmagla  sni  wicala  yo,”  ekiye. 
Yunkan  Thomas  iyus’inyaye  na  heye:  “Itancan  mitawa  na 
Wakantanka  mitawa,”  eye.  Hehanl  Jesus  hekiye: 
“Thomas  wanmayalake  kin  on  wicayala,  tka  tona  ista  on 
wanyankapi  sni  esa,  wicalapi  heci  hena  wicayawastepelo.  ” 

91.  Peter  waanwanglaka  Itancan  kagapi  kin  he. 

Jesus  toie  on  waonspewicakiye  kin  Jerusalem  otonwahe 
kin  ihpeya  iyayapi  na  Galilee  makoce  kin  etkiya  yapi.  Na 
hel  Genesareth  ble  kin  ikanyela  tipi.  Yunkan  watohanl 
Peter  hewicakiye :  ‘  ‘  Ito,  hokuwa  mni  kte  lo,  ’  ’  eye.  Canke 
heyapi:  “Hoye,  ounnipapi  kte  lo,”  eyapi.  Hecel  htayetu 
el  wata  kin  ekta  ipi  na  hanhepi  kin  ataya  hokuwapi,  k’eyas 
takuni  ktepi  sni  ecel  ayanpapi.  Yunkan  anpa  el  Jesus  ble 
kin  glagla  hinajin,  k’eyas  iyekiyapi  sni.  Cankehoyewicakiyin 
na,  heye :  “Hoksipila,  takunl  yulpica  esa  luhapi  hwo  f’  ewica- 
kiye.  Yunkan  ayuptapi  na  heyapi:  “Hiya,”  eyapi.  Yun- 
kan  hewicakiye:  “Ito,  hoipate  kin  wata  kin  itanislayatan- 
han  oihpeya  po,  hecel  takunl  oluspapi  kte,  ”  ewicakiye. 

Canke  ecel  econpi.  Yunkan  hoipate  kin  hogan  iojulapi  na 
tke  on  yuwankal  icupica  sni.  Yunkan  Jolin  Peter  liekiye 
“Itancan  kin  he  e  yelo,’’  ekiye.  Canke  Peter  Jesus  ekta 
wancak  ya  cin  on  ogle  kic’un  na  mini  oilipic’iye.  Canke 
unmapi  k’un  ihakab  hoipate  k’un  iwastegla  yuslohankel 
yapi.  Na  ohute  el  kiliunnipi  el  peta  wan  wanyankapi  na 
iakanl  hogan  wan  ceunpapi  ca  hpaye  na  nakun  aguyapi 
ko  wanyankapi.  Ehanl  Jesus  hewicakiye:  “Hogan  eya 


owicaluspapi  kin  etanhan  au  po,  ’  ’  ewicakiye.  Canke  Peter 
ekta  i  na  hoipate  kin  opuze  kin  ekta  ahiyuslohan  ahigle. 
Yunkan  hogan  tankinkinyan  opawinge  wanji  sam  wikce- 
mna  zaptan  ake  yamni  owicayuspapi  yesan,  hoipate  kin  na- 
psake  sni. 

Yunkan  Jesus  hewicakiye:  “Ho,  wana  upi  na  wota  po,” 
ewicakiye.  K’eyas  tuweni  tuwe  kin  esa  iyungapi  sni ;  icin 
he  Itancan  kin  e  kin  slolyapi.  Hehanl  Jesus  hogan  na 
aguyapi  kin  wicak’u ;  canke  wotapi. 

Na  wana  wol  iglustanpi  el  Jesus  Simon  Peter  hekiye: 
“Simon,  Jonas  cinca,  le  unpi  kin  lena  wicisanbya  waste- 
mayalaka  hwo?”  ekiye.  Yunkan  heya  ayupte:  “Itancan, 

wastecilaka  ca  niye  slolyakiye  lo,”  ekiye.  Yunkan  hekiye: 
“Ho,  ca  talicasunkala  cincala  kin  awanmiciyanka  yo,” 
ekiye ;  na  ake  hekiye :  “Simon,  Jonas  cinca,  wastemayalaka 
hwo?”  ekiye.  Canke  Peter  ake  heya  ayupte:  “Itanean, 
wastecilaka  ca  niye  slolyakiye  lo,  ”  ekiye.  Yunkan  Jesus 
hekiye :  “Ho,  ca  tahcasunkala  cincala  kin  awanmiciyanka 
yo,”  ekiye. 

Na  iciyamni  hekiye:  “Simon,  Jonas  cinca,  wastemaya- 
laka  hwo?”  ekiye.  Yunkan  Peter  iyokisil  hingle;  icin 
yamni  iyakigle  Jesus  slolye  sni  konze  k’un  he  kiksuyin  na 
on  heya  ayupte:  “Itancan,  taku  oyasin  slolyayin  na  waste- 
cilake  kin  ko  slolyakiye  lo,”  ekiye.  Canke  Jesus  hekiye; 
“Ho,  ca  tahcasunkala  mitawa  kin  awanmiciyanka  yo. 
Awicakeya  leciciye  lo,  niteca  k’un  hehan  ipiyagyeton  na 
tokel  yacin  kin  lecel  omayani  yelo;  tka  tohanl  winicahcala 
kin  yugal  yaun  na  tuwa  tokeca  ipiyagniciton  kte  na  tokiya 
la  yacin  sni  ekta  aniyin  kte  lo,”  ekiye.  Peter  tokel  t’in  kte 
kin  he  kiyuotanin  kte  hcin  ca  heye.  Hehanl  “Mihakab  u 
wo,  ”  ekiye. 

Yunkan  Peter  igluhomni  el  John  wanyanka;  canke 
Jesus  iyungin  na  hekiye:  “Na  le  toketu  kta  hwo?” 
ekiye.  Yunkan  Jesus  heye:  “Ake  wau  kin  hehanyan  lecel 
un  kta  wacin  yelo.  He  iyoniwaja  yelaka?  Nis  mihakab 
u  wo,”  ekiye.  Hecel  John  t’in  kte  sni  ca  oyakapi,  k’eyas 
“He  t’in  kte  sni”  Jesus  eye  sni,  tka  “Ake  wau  kin  hehanyan 
lecel  un  kta  wacin  yelo;  he  iyoniwaja  yelaka?”  eye. 


92.  Yewicasi  kin  na  tokel  Jesus  mahpiyata  kigle  kin  he. 

Jesus  Christ  Ctalilee  makoce  kin  tehilalice.  Hetanhan 
tokaheyahci  okolakiciye  kin  iyayeye.  Icin  he  oyate  kin 
etanhan  wahosiyapi  kin  iwicacu  na  hel  otonwahe  kin  iyaza 
omani  na  oziwanil  waonspewicakiye.  Na  tuktel  taku  wa- 
nice  nains  taku  icakijapi  can  niwicaye  na  taku  econpica 
sni  ota  econ.  Na  okolakiciye  itancan  wan  Peter  eciyapi 
kin  hel  kahnige.  Na  hetanhan  wicoh’an  tanka  wan  ehake 
hel  wicak’u  kte  hcin.  Canke  watohanl  paha  wan  el  wicasa 

opawinge  zaptan  wahecetuya  emniciye.  Yunkan  ungnahela 
wicegna  hinajin  na  waonspewicakiye'kin  el  wicai  na  hewica- 
kiye :  ‘  ‘  Mahpiya  ekta  na  maka  kin  akanl  wowas’ake  kin 
oyasin  mak  upi.  Ca  yapi  na  oyate  Jdn  oyasin  waonspe- 
wicakiyapi  na  miniawicawastan  po,  Ateyapi  kin  na  Cinca 
kin  na  Woniya  wakan  kin  caje  kin  on.  Na  taku  tona  econ  ci- 
sipi  kin  hena  oyasin  onspewicakiyapi  na  ahope  wieasi  po. 

“Anpetu  iyohi  niopeya  waun  kte  lo,  maka  ihanke  kin 


hehanyan.  Tuwa  wicala  na  miniakastanpi  kin  he  ni  kte 
lo.  Na  tuwa  wicala  sni  kin  he  yasupi  kte  lo.  Na  tona 
wicalapi  kin  hena  wowapetokeca  kin  lena  econpi  okihipi 
kte  lo:  Micaje  kin  on  wakansica  kin  tankal  iyayewicayapi 
kte  lo ;  na  toktogye  iapi  kte  lo ;  na  zuzeca  kayes  yuwankal 
iwicacupi  kte  lo,  na  taku  on  wicat’in  kta  iyececa  yatkanpi 
esa,  itokapi  kte  sni  yelo.  Na  wicokuje  kin  nape  awicaputa- 
kapi  kin,  akisnipi  kte  lo,  ”  eye.  Hehanl  oyasin  Jerusalem 
otonwahe  etkiya  ye  wicasi. 

Kini  na  iyohakab  anpetu  wikcemna  tob  hehanyan 
yewicasipi  kin  el  iglutanin;  hena  ecel  wocekiye  el  wica- 
yusuta.  Na  hehanyan  tawicoh’an  kin  tanyehci  glustan; 

canke  liehanyan  mahpiyata  gni  kta;  canke  iyuha  Jerusa- 
lem  ekta  emniciyin  na  wohanpi. 

Yunkan  ungnahela  wicegna  hinajin  na  wotapi  el  opa. 
Na  Jerusalem  etanhan  tokanl  ye  sni  wicasi,  tka  hel  unpi 
kta  Woniya  wakan  kin  hi  kin  hehanyan.  Na  woliglastanpi 
el  oyasin  Olivet  paha  kin  iyahanpi. 

Yunkan  nape  kin  gluwanka  na  wicayawaste  na  icunhan 
wankatakiya  ye  na  liankeya  tokah’an;  canke  hehanyan 
wanyankapi  sni.  Iyokipisniyankel  najinpi  kin  icunhan 
ogligle  wakan  num  skayela  igluzapi  ca  el  wicahipi  na  he- 
yapi :  ‘  ‘  Galilee  wicasapi,  tokeske  mahpiyatakiya  etonwan 
nayajinhanpi  so?  Jesus  tokel  mahpiyatakiya  kigle  wan- 
lakapi  heci  iyecel  ake  u  kte  lo,”  eyapi. 


93.  Woniya  wakan  ape  unpi  kin  na  Matthias  tokel 
Judas  Iscariot  tohe  k’el  kahnigapi  kin  he. 

Jesus  mahpiya  etkiya  kigle  kin  iyohakab  oyasin  Olivet 
paha  kin  etanhan  glicupi  na  Jerusalem  otonwahe  ekta  kipi 
na  tipi  wan  el  wankal  mnic’iyapi.  Na  he  el  anpetu  wikcem- 
na  ptayela  wacekiyapi:  Peter  e  na  John,  Jacob  na  Andrew 
na  Philip,  Thomas  na  Bartholomew,  Matthew  na  Jacob 
Alpheus  cinca  kin  e  na  Simon  Zelotes  na  Judas  Jacob 
sunkaku  kin.  Na  Mary  Jesus  hunku  kin  na  winyan  wasteste 
k’eya  na  waonspewicakiye  tokeca  ota  is  eya  hena  ob  unpi, 
ataya  wicasa  opawinge  wanji  sam  wikcemna  num  wahece- 
tupi. 

Yunkan  anpetu  wan  el  Peter  wicicokab  inajin  na 
Judas  eekiya  wicasa  wanji  kahnigapi  na  tawicoh’an  kin 
k’upi  kta  hecetu  tka  keye.  Hecel  wicasa  num  cajewicaya- 
tapi:  Joseph  Barsabas,  Justus  eciyapi  kin  he  e,  na  Mat- 
thias.  Hehanl  lecel  wacekiyapi :  “Itancan  Wakantanka, 
wicacante  oyasin  slolyaye  kin,  wicasa  kin  lenayos  tuktunma 
yakahnige  kin  yuotanin  ye;  hecel  wawokiye  na  yewicasipi 
wicoh’an  Judas  tawa  tka  k’un  he  yuha  kte  lo,”  eyapi. 
Heconpi  na  yekiyapi.  Yunkan  Matthias  ohiya;  canke 
hetanhan  yewicasipi  kin  owicapa. 

94.  Woniya  wakan  kin  tokel  icupi  kin  he. 

Anpetu  iwikcemna  el  ake  ptayela  wacekiyapi.  Yunkan 
ungnahela  tate  wan  mafipiyatanhan  s’agyakel  u  nali’onpi 
na  oyankapi  k’un  el  aglihe;  na  peta  eya  wicaceji  s’elececa 
ca  taniyohila  iwankab  otanin.  Yunkan  Woniya  wakan  kin 
icupi;  canke  toktogye  ia  woglakapi. 

He  icunhan  oyate  toktokeca  ota  Jerusalem  el  ohimniciye 
anpetu  wakan  wToecon  on.  Na  tipi  kin  hel  taku  toka  kin 


nah’onpi;  canke  Jerusalem  el  ounye  kin  icicahiyakel 
yewicasipi  kin  witaya  yankapi  kin  el  ipi.  Yunkan  iye 
iapi  kin  ognagna  wowicakiyakapi ;  canke  iyus’inyayapi. 
Na  hekiciyapi:  “Le  iapi  kin  lena  oyasin  Galilee  wicasapi 
kcama  ?  Tokeske  unkiye  unkiapi  kin  ogna  eya  nawicunh’onpi 
hwo  ?  Lenakiya  lel  ounpapi:  Parthians  na  Medes  na 
Elamites  na  nakuns  hunh  Mesopotamia  na  Judea  na  Cap- 
padocia  na  Pontus  na  Asia  na  Phrygia  na  Pamphilia  na 
Egypt  makoce  kin  heuntanhanpelo,  na  hunli  Lybia  makoce 
kin  el  Cyrene  ikiyela  untipelo,  na  hunh  Rome  otonwahe 
etanhan  unhipelo.  Juda  wicasa  heuncapi  nains  hena  un- 
kowicapapi  kte  lo;  Cretes  na  Arabians  heuncapi,  ska 


306 


WICOTAKUYE  TECA  KIN. 


Wakantanka  tawicoR’an  tanktanka  kin  unkiye  unkiapi 
kin  ogna  nawicunfi’onpelo.  Le  toketu  hwo  ?  ’  ’  eyapi.  Tka 
wanjigji  oihaha  s’e  heyapi:  “Inse  lena  minisa  skuya  ipiic’i- 
yapelo,  ’  ’  eyapi. 

Yunkan  Peter  akewanji  kin  ob  inajin  na  heye:  “Juda 
wicasa  kin,  na  tona  Jerusalem  el  yatipi  kin  oyasin,  taku 
ociciyakapi  kta  ca  mioie  kin  anagoptan  po:  Wan  k’eya, 
anposkantu  welo  wan,  ca  lena  itomnipi  sni  yelo,  ska  heha- 
pelo.  Tka  wokcan  wicasa  wan  Joel  tokel  eye  k’un  hena 
e  ca  yuecetupelo.  Lecel  eye  lo :  “  “  Anpetu  ehake  kin  el 
woniya  mitawa  kin  etanhan  wieacehpi  oyasin  awicawaka- 
stan  kte  lo,  Wakantanka  eye  lo.  Ca  nicinksipi  na  nicunksipi 
kin  wakan  iapi  kte  lo,  na  koskalaka  nitawapi  kin  wakanyan 
wowanyanke  wanyankapi  kte  lo;  na  wicalicala  nitawapi 
kin  woihanble  el  wiwanyankapi  kte  lo.  Nakun  wawokiye 
mitawapi  kin  wicapi  nains  winyanpi  kin  anpetu  kin  hena 
el  woniya  mitawa  kin  etanhan  awicawakastan  kte  lo,  ca  is 
eya  wakan  iapi  kte  lo.  Na  wankata  mahpiya  ekta  woiton- 
pepeya  wowanyankin  kte  lo ;  na  makata  wowapetokeca 
yukin  kte  lo;  we  na  peta  na  sotoju  kte  lo.  Na  Itancan 
taanpetu  woitonpe  tanka  kin  hi  sni  itokab  anpahan  wi  kin 
aiyokpazin  kte  lo ;  na  hanhepi  wi  kin  we  iyececa  kte  lo. 
Hehanl  tuwa  Itancan  kin  wacinyan  cajeyate  kin  nagi 
niic’iyin  kte  lo.”  ” 

“Israel  wicasa  kin,  woie  kin  lena  nah’on  yanka  po! 
Jesus  Nazareth  etanhan  wicasa  wan  Wakantanka  niope- 
yakel  woitonpe  na  wowapetoktokeca  econkiye  kin  on  wakici- 
yuotanin  kin  he  slolyayapi.  Yunkan  he  Wakantanka 
tawostan  na  tawoableze  kin  eciyatanhan  ihpeyapi  esa,  nis 
niyepi  kin  wicasa  sica  iyohlogya  yuakagal  oyakatanpi  na 
yaktepelo.  Ho,  k’eyas  Wakantanka  Jesus  he  kinikiye  kin 
he  oyasin  slolyayapi.  Na  yuwankal  icupi  na  Woniya 
wakan  iwahoyapi  kin  he  awicakastan  ca  wanlakapi  na 
nayah’onpelo.  Ho,  hecel  Israel  oyate  kin  oyasin  le  sutaya 
slolya  po :  Jesus  yuakagal  oyakatanpi  kin  he  Wakantanka 
Messias  na  Itancan  kage  lo,”  ewicakiye. 

Yunkan  oyate  kin  woie  kin  lena  nah’onpi  el  cante  mahel 
iyopeic’iyapi  na  Peter  e  na  yewicasipi  unmapi  kin  ob 

wiwicayungapi  na  lieyapi:  “Tokeske  unh’anpi  kta  hwo,” 
eyapi.  Canke  Peter  hewicakiye:  “Iyopeic’iya  po,  hecel 
wowalitani  kin  nicipajujupi  kte  lo ;  na  Jesus  Christ  caje 
kin  on  minianicastanpi  wicasi  po,  hecel  Woniya  wakan 
wicak’upi  kin  iyacupi  kte,  ’  ’  ewicakiye. 

Yunkan  wicota  ablezapi ;  canke  anpetu  kin  he  el  wicasa 
opawinge  wikcemna  yamni  miniawicakastanpi.  Na  hetan- 
han  na  lehinyagleya  wocekiye  kin  icage  na  sam  icagin  kte 
na  tuweni  yutakuni  kta  ca  okihi  sni. 

95.  Peter  wicasa  huste  wan  akisniye  kin  he. 

Peter  John  kici  watohanl  tipi  wakan  kin  ekta  wacekiye 
ipi.  Yunkan  wicasa  onsika  wan  tiyopatanhan  hpaye.  He 


tonpi  kin  hehantan  huste;  canke  mani  okihi  sni.  Canke 
anpetu  iyohila  tipi  wakan  tiyopa  kin  el  sna  eglepi ;  ca  tona 
tima  yapi  kin  hena  eya  sna  taku  wicakilahe. 

Yunkan  Peter  John  kici  el  hipi;  yunkan  kaspapi  esa 
wicakila.  Yunkan  Peter  hekiye:  “Kola,  unkayuta  po,” 
eya ;  canke  takunl  k’upi  kta  kecin  na  awicayuta.  Yunkan 
ake  Peter  hekiye:  “Kola,  mazask^,  na  mazaska  zi  manica, 

tka  taku  wan  bluha  kin  he  e  cic’u  kte  10,’’  ekiye.  Na  he- 
kiye:  “Jesus  Christ  Nazareth  etanhan  kin  he  caje  kin  on 
inajin  na  mani  yo,”  ekiyin  na  nape  islayatanhan  oyuspin 
na  yuwoslal  icu.  Yunkan  si  kin  was’ak  hingni  na  ipsipsil  ob 
tipi  wakan  kin  el  tima  ob  iyayin  na  Wakantanka  yatan. 

Yunkan  oyate  kin  wicasa  huste  k’un  lie  wana  mani  wan- 
yankapi  na  woitonpe  lapi  na  itansak  t’api;  canke  Peter  na 
John  najinpi  kin  etkiya  yapi. 

Yunkan  Peter  hewicakiye :  “Israel  wicasapi,  le  takuwe 
itonyapapi  hwo?  Nains  takuwe  unkiye  unkitowas’ake  na 
unkitawowaste  on  wicasa  kin  le  maniunkiyapi  s’e  unkaya- 
lutapi  hwo?  Iho,  Abraham  na  Isaac  na  Jacob  Wakantanka 
tawapi  na  atewicunyanpi  kin  ta  Wakantankapi  kin  he  cinca 
Jesus  wana  glutanin  yelo.  Niyepi  kin  he  Pilate  el  kaska 
alapi  na  yakipajinpelo.  Na  Pilate  [kiyuskin  kte  hcin, 
k’eyas  niye  Wakan'na  Owotanla  un  kin  he  yakipajinpelo, 
na  tiwicakte  s’a  wan  teyahilapelo.  Niwicaye  kin  he  ya- 
ktepelo,  k’eyas  Wakantanka  kinikiye  lo,  ca  slolyayapelo.  He 
caje  kin  wacinyan  le  wicasa  huste  k’un  he  nitokab  akisni 
yelo.  Hecanonpi,  ska  ayablezapi  sni  yelo.  Ca  wana 
iyopeic’iyapi  na  igluhomni  po.  Hecel  wowahtani  kin  nici- 
pajujupi  kte  lo,”  ewicakiye. 

Yunkan  wicota  woie  kin  hena  lila  tanyan  okahnigapi; 
canke  igluwicakapi  na  wicasa  opawinge  wikcemna  kin  zap- 
tan  wahecetuya  miniawicakastanpi. 

96.  Peter  John  kici  waunye  itancan  kin  el  awicaipi  kin  he. 

Peter  John  kici  oyate  kin  hecel  waonspewicakiyapi  kin 
he  waunye  itancan  na  tipi  wakan  el  oitancanpi  na  Sad- 
ducees  kin  iyokipipi  sni  ca  wicakaskapi.  He  htayetu ;  canke 
ihinhanna  kin  el  wiwicayungapi  kte.  Canke  ihinhanna  el 
wana  Annas  waunye  itancan  kin  na  Caiphas  na  unma 
waunye  itancanpi  kin  Peter  John  kici  wicakicopi  na  cokan- 
yan  ewicaglepi.  Na  wiwicayungapi  na  heyapi:  “Tuwa 
tawowas’ake  nains  tuwa  caje  kin  on  hecanonpi  hwo?” 
eyapi.  Yunkan  Peter  Woniya  wakan  ojula  on  was’agya 
waayuptin  na  hewicakiye :  ‘  ‘  Oyate  el  itancanpi  kin,  wieasa 

kuja  wan  wicoli’an  waste  wan  ecaunkiconpi  na  tokeske 
unli’anpi,  yunkan  akisni  kin  he  le  anpetu  kin  unkiyanun- 
gapi.  Ca  niyepi  kin  oyasin  na  Israel  oyate  kin  oyasin 
anagoptan  po :  Jesus  Christ  Itancan  Nazaretli  etanhan  yua- 
kagal  oyakatanpi  kin  na  Wakantanka  t’api  etanhan  kini- 
kiye  kin  he  caje  kin  on  wicasa  kin  le  nitokab  zaniyan 
najin  yelo.  Inyan  wan  tikage  kin  yacinpi  sni  k’un  he 
e  ca  tiihanke  el  pakiyakel  yanke  lo.  Na  isanb  tuweni 
waniyin  kta  wanice  lo;  icin  wicacaje  tokeca  on  wicasa 
niunpi  kta  mahpiya  kin  ihukul  wanice  lo,”  eye.  Yunkan 
waunye  itancan  kin  wicasa  kin  hena  Jesus  kici  unpi  tka 
ca  iyewicakiyapi.  K’eyas  lila  iyus’inyayapi,  icin  tohanni 
wayawapi  sni  ca  heon  taku  ota  slolyapi  kta  iyececa  sni; 
na  hehanl  kagisnisniyan  woglakapi;  canke  tokel  h’anpi  kta 
tanin  sni  na  hekiciyapi:  “Wicasa  kin  lena  tokel  ecawicun- 
konpi  kta  hwo?  Wowapetokeca  wan  wakanyan  econpi  ca 
slolwicakiciciyapelo,  Jerusalem  el  unpi  kin  oyasin,  na  he 
tokel  anaunhmapi  unkokihipi  sni  yelo.  Ho,  ca  eyas  wako- 
kipe  wicunkicagapi  kte  lo ;  hecel  wicacaje  kin  le  on  inunpa- 
ni  wieasa  wanjini  on  wokiyakapi  kte  sni  yelo,”  ekiciyapi. 
Canke  wicakicopi  na  icinunpani  Jesus  caje  kin  on  wieasa 
wanjini  wokiyake  sni  wicasipi.  Tka  Peter  John  kici  awica- 
yutapi  na  heyapi:  “Wakantanka  naunh’onpi  sni,  tka  niye 
e  naunnih’onpi  kin  he  Wakantanka  itokab  hecetu  heci 
yasu  po.  Taku  wanunyankapi  na  taku  naunh’onpi  kin 
hena  oyake  sni  unkunpi  kta  unkokihipi  sni  yelo,”  eyapi. 
Hecena  iyayapi  na  kokipesni  wotanin  waste  kin  isanb 
ayapi. 


97.  Ananias  na  Saphira. 

Peter  John  kici  waonspewicakiye  kin  el  wicakipi  na 
waunye  itancan  kin  tokel  toiepi  k’un  hena  oyasin  tanyan 
owicakiyakapi.  Na  ptayela  wacekiyapi.  Yunkan  tioyan- 
kapi  kin .  nahunhuns  hingle  na  Woniya  wakan  kin  el 
wicahi  na  on  ojupila;  hecel  Wakantanka  toie  kin  wikopesni 
yaotoninpi  kte.  Na  tona  wocekiye  el  opapi  kin  wastekici- 
lakapi  kte  na  wokipajin  kiciyuhapi  kte  sni.  Na  tuwa 

woyuha  nains  tipi  esa  yuha  kin  hena  wiyopeyin  na  on 
ptayela  wotapi  nains  wahpanicapi  kin  on  owicakiyapi  kte. 
Hena  iyecinkala  heconpi;  canke  lila  tanyan  unpi. 

Yunkan  wicasa  wan  Ananias  eciyapi  kin  he  is  eya 
makoce  wan  wiyopeye,  k’eyas  mazaska  kin  iyupah  yewica- 
sipi  kin  wicakai  sni.  Hunh  anakihmapi,  tawicu  Saphira 
kici.  Hecon  na  ataya  ai  ic’ila  na  tonakel  yuha  i  k’un  henala 
wicak’u.  Yunkan  Peter  hekiye:  “Ananias,  takuwe  wakan- 
sica  iyutanniyin  na  ecel  maka  wiyopeyayin  na  mazaska  kin 
hunh  anayakihmin  na  ecel  Woniya  wakan  kin  yagnayan 
hwo  ?  Makoce  kin  wiyopeye  sni  yagluha  oyakihi  tka,  nains 
mazaska  iyopeyaye  kin  hena  yagluha  oyakihi  tka;  takuwe 
wotawacin  kin  le  nicante  mahel  luha  hwo?  Wicasa  wicaya- 
gnaye  sni  yelo,  tka  Wakantanka  e  ca  yagnaye  lo,”  ekiye. 

Yunkan  Ananias  woie  kin  hena  nah’on  el  ungnahela 
t’a  glihpaya ;  canke  oyasin  kopehinglapi.  Canke  ateca  lake 
cin  akiyuha  iyayapi  na  hapi.  Ioape  yamni  ehanl  tawicu 
kin  is  eya  el  wicahi,  k’eyas  takuni  oslolye  sni.  Yunkan 
Peter  hekiye:  “Makoce  k’un  he  mazaska  henakeca  on  wiyo- 
peyayapi  heci,  owotanla  omakiyaka  yo/  ekiye.  Canke 
“Han,  henakeca  ye,”  ekiye.  Yunkan  Peter  hekiye: 
“Takuwe  nupinyan  Itanean  tawoniya  kin  iyutanyayapi 
kte  hcin  aoyakiyapi  hwo?  Tona  nihigna  kin  ehapi  k’un 
hena  tiyopa  el  aliinajin  ca  nis  eya  akiyuha  aniyanpi  kte 
lo,”  ekiye.  Iheceglala  t’a  glihpaya;  canke  koskalakapi  k’un 
akiyuha  hignaku  isakib  he  aipi. 

98.  Akenunpa  kin  wicakaskapi  kin  he. 

Yewicasipi  kin  oyate  el  wicoh’an  ota  woitonpeya  econpi. 
Wicasa  kujapi  nains  tona  wakansica  yuha  gnaskinyanpi 
kin  oksantanhan  Jerusalem  el  awicahipi ;  canke  oyasin  aki- 
snipi.  Wicota  canku  kin  opapaya  ewicaglepi,  hecel  Peter 
opta  hiyaye  ka,  nagi  kin  aiyohanswicaye  kin  on  akisnipi 
kte.  Canke  oyate  kin  yewicasipi  kin  lila  wacinwicayapi. 
Canke  wicota  wocekiye  el  opapi. 

Canke  waunye  itancan  kin  nawicakiwizipi  na  wicaka- 
skapi.  K’eyas  ogligle  wakan  wan  hanhepi  el  hi  na  owica- 
kaske  tiyopa  kin  wicakiyugan  na  yus  enawicape  na  hewica- 
kiye:  “Iyayapi  na  tipi  wakan  el  wiconi  kin  le  on  wicoie 
kin  oyasin  oyate  kin  owicakiyaka  po,  ”  ewicakiye.  Canke 
hinhannahci  tipi  wakan  kin  ekta  ipi  na  oyate  kin  waon- 
spewicakiyapi. 

Yunkan  waunye  itancan  kin  iyus’inyayapi  na  awica- 
hniyanpi;  canke  ake  owicayuspapi  na  heya  iwicayungapi : 
“Wicacaje  kin  le  on  waonspekiye  sni  unnisipelo;  yunkan 
Jerusalem  otonwahe  kin  woonspe  nitawapi  kin  on 
ojuwicayayapelo.  Na  wicasa  kin  he  t’eyapi  kin  he  el 
unkayaupi  kte  hcin  yelo,  ”  eyapi.  Yunkan  Peter  unma 
yewicasipi  kin  ob  heyapi:  “Wakantanka  e  anaungoptanpi 
kta  iyececa  kin  he  e,  na  wicasa  kin  epi  hce  sni.  Atewicun- 
yanpi  taWakantankapi  kin  he  Jesus  can  wan  el  oyakatanpi 
na  yaktepi  kin  he  kinikiye.  Na  he  Wakantanka  napislaya- 
tanhan  wankata  egnake  na  itancan  na  wanikiye  kage 
Hecel  Israel  oyate  kin  iyopeic’iyapi  na  wowahtani  kin 
wicakicipajujupi  kte  lo,”  ewicakiye. 

Yunkan  waunye  itancan  na  wicahcapila  kin  canzehin- 
glapi  na  wicaktepi  kte  licin.  Yunkan  omniciye  kin  etanhan 
wanji  Gamaliel  eciyapi  kin  he  inajin  na  wahosiyapi  kin 
optebyela  tankal  aye  wicasi  na  omniciye  kin  hewicakiye: 
“Israel  wicasapi,  wicasa  kin  lena  taku  akipawicayayapi 
kte  kin  aiyukcan  po!  Lecel  ociciyakapi  kte:  Iwaktapi  na 
awicayustan  po !  Le  wicoh’an  kin  na  woic’iconze  kin  wicasa 
etanhan  ehantans,  watohanl  atakuni  kte  sni;  tka  Wakan- 
tanka  etanhan  ehantans,  ihangyayapi  oyakihipi  kte  sni. 
Kinhan,  owekis  Wakantanka  yakipajinpi  onitaninpi  kte 
sece  lo,”  ewicakiye.  Canke  oyasin  hecetu  lapi  na  wahosi- 
yapi  kin  wicakasaksakapi  na  Jesus  caje  kin  on  wrnyake  sni 
wicasipi. 

Yunkan  wahosiyapi  kin  omniciye  kin  hetanhan  glina- 
papi  na  Jesus  caje  kin  on  kakijapi  kin  he  lila  iyuskinpi. 
Na  ecanles  tipi  wakan  el  na  tipi  kin  ecekce  waonspekiyapi. 

99.  Wawokiye  (Deacons)  sakowin  wicakahnigapi  kin 
na  Stephen  tokel  ktepi  kin  he. 

Pharisees  kin  okolakiciye  kin  lila  kuwapi,  k’eyas  ecanles 
tanka  aye.  Canke  woyute  on  lila  okiciyapi,  k’eyas  wico- 
tapi  on  ungnahansna  wiwazica  walipanica  wanjigji  wica- 
yusnapi.  Canke  akenunpapi  k’un  hena  waonspewicakiye  kin 
oyasin  wicakicopi  na  hewicakiyapi :  “  Wahokonwicunkiyapi 
kin  he  unkayustanpi  na  woyute  wicunkikpamnihanpi  kin 
he  hecetu  sni.  Ho,  ca  niyepi  el  wicasa  sakowin  waste  wica- 
yalapi  na  Woniya  ojupila  na  ksapapi  ca  wicakahniga  po. 
Hena  wicoh’an  kin  le  icuwicunkiyapi  kte  lo.  Na  unkiyepi 
kin  wacekiyapi  na  wawahokonkiyapi  kin  ecela  ecunkonpi 
kte  lo,”  eyapi.  Canke  iyokipipi  na  Stephen  eciyapi  wan 
wowicala  no  Woniya  wakan  ojula  ca  e  na  Philip  eciyapi  kin 
he  e  na  nakun  zaptan  wicakahnigapi  na  akenunpapi  kin 
el  awicahipi.  Canke  acewicakiyapi  na  nape  awicaputakapi. 
Yunkan  Stephen  wowas’ake  na  wowaste  kin  ojula;  canke 
taku  ota  woitonpeya  econ.  Canke  wanjigji  nakiwizipi  na 
liglila  wakinicapi,  k’eyas  takuni  okihipi  sni.  Yunkan 
wicoie  kicagapi  na  oyate  kin  wicayaececapi.  Canke  Stephen 
oyuspapi  na  omniciye  itancan  kin  el  aipi  na  wicakesniyan 
heyapi:  “Le  wicasa  kin  tipi  wakan  kin  na  woope  kin  ko 
yusicahe  lo ;  icin  J esus  Nazareth  etanhan  kin  he  tipi  kin  le 
osungye  ihpeyin  kte  na  Moses  taku  onspeunkiyapi  k’un  he 
yutokeca  kta  keya  naunli’onpelo,  ”  eyapi;  canke  oyasin 
Stephen  ayutapi.  Yunkan  ite  kin  ogligle  wakan  ite  iyecel 
wanyankapi.  Hehanl  Stephen  Wakantanka  tokel  Juda 
oyate  kin  ohinniyan  tanyan  wicakuwa  kin  he  ajaya  owica- 
kiyake  na  nakun  hewicakiye:  “Tahu  wotinkiya  na  cante 
na  nonge  ko  wanicihlayapi  sni  kin,  okiwanjila  Woniya 
wakan  kin  yakipajinpelo,  atewicayayapi  kin  heconpi  k’un 
hena  iyenicecapelo,  wokcan  wicasa  kin  atewicayayapi  kin 
sicaya  wicakuwapi  sni  hwo  ?  Tona  Owotonla  un  kin  he 
u  kta  oyakapi  k’un  hena  wicaktepelo;  na  he  niyepi  kin 
wiyopeyayapi  na  yaktepelo.  Na  woope  kin  ogligle  wakan 
kin  Wakantanka  etanhan  hiyuniciyapi,  k’eyas  tanyan  aho- 
yapapi  sni  yelo,  ’  ’  ewicakiye. 

Yunkan  lila  canzekapi,  k’eyas  iye  malipiyatakiya  eton- 
win  na  heye:  “Malipiya  tatiyopa  kin  yuzamniyan  han  ca 
wanblake  na  Wicasa  Cinca  kin  Wakantanka  itanislayatan- 
han  najin  ca  wanblake  lo, eye.  Iieya  nali’onpi  el  nonge- 
ogmus  gluzapi  na  ptayela  akis’as’a  iyalipayapi.  Heconpi 


na  otonwahe  kin  itankatanhan  eyayapi  na  koskalaka  wan 
Saul  eciyapi  ca  tahayapi  kin  awanwicakiciyank  sipi, 
Stephen  inyan  on  kat’api  kta  ca.  Yunkan  Stephen  wace- 
kiyin  na  heye:  “Jesus  Itancan,  minagi  kin  eyaya  yo.” 
Hehanl  cankpeska  makagle  inajin  na  hotankinkinyan  heye : 
“Itancan,  le  wowahtani  kin  wahtanpi  wicakiciyawa  sni  ye’’ 
eyin,  na  hecena  ktepi. 

*  100.  Wicayusutapi  kin  he. 

Stephen  ktepi  kin  etanhan  Christ  opapi  Jerusalem  el 
unpi  kin  lila  sicaya  wicakuwapi.  Wanji  iyotan  owicayuspe 
wacin  un  kin  he  Saul  eciyapi  wan  Stephen  ktepi  k’eya 
tahayapi  awanwicakiciyanke  k’un  he  e  ca  tipi  iyaza  sna 
hiyayin  na  wicasa  nains  winyan  tona  Christ  otapapi  keyapi 

can  kaskewicaye.  Canke  wicota  napapi  na  Juda  na  Samaria 
makoce  kin  el  paoglaya  yankapi.  Eyas  tuktel  unpi  can  hel 
Jesus  Clirist  tawotanin  waste  kin  oyakapi.  Yunkan  Philip 
eciyapi  wan  wawokiye  k’un  he  Samaria  ekta  i  na  wahokon- 
wicakiyin  na  taku  ota  wakanyan  econ.  Tona  kujapi  kin 
ota  akisniwicaye  na  wakansica  kin  wicota  etanhan  kinape- 
wicaye.  Canjm  wowiyuskin  tanka  na  wicota  miniawicakastan. 
Yunkan  wahosiyapi  kin  he  nah’onpi ;  canke  Peter  John 


kici  ekta  ipi  na  tona  miniawicakastanpi  k’un  hena  nape 
awicaputakapi  na  acewicakiyapi ;  canke  Woniya  wakan 
kin  icupi. 

Yunkan  otonwahe  kin  he  el  wicasa  wan  Simon  eciyapi 
kin  he  lila  wakanlapi;  icin  wakan  wicoh’an  kin  lila  kuwa 
na  oyasin  wicagnaye.  Yunkan  Philip  eciyapi  l^in  he 
wicoh’an  wan  isanb  tanka  econ  ca  wicota  wanyankapi. 
Canke  is  eya  Simon  opa  keya ;  canke  miniakastanpi ;  k’eyas 
tawacin  owotanla  sni.  Na  wana  wahosiyapi  kin  wicayusu- 
tapi  na  woitonpeya  Woniya  wakan  kin  icupi.  Yunkan 
Simon  eciyapi  kin  he  Peter  el  hi  na  mazaska  k’u  ktehcin 
na  hekiye:  “Wowas’ake  kin  he  mayak’upi  kte  lo;  hecel 

minape  kin  awicawaputake  kin,  Woniya  wakan  kin  icupi 
kte  lo,”  eye.  Yunkan  Peter  hekiye:  “Wakantanka 
wawicak’u  kin  he  mazaska  on  opetonpica  kecani  ca  mazaska 
kin  gluha  yo,  iyayustak  anitakuni  kte  sni  yelo.  Wotanin 
kin  le  el  oyapa  sni;  icin  nicante  kin  Wakantanka  itokab 
owotanla  sni.  Wowicasasni  nitawa  kin  he  ilipeya  ku  wo, 
na  Wakantanka  iwacinya  yo;  hecel  nicante  el  woiyukcan 
kin  nicipajuju  kte.  Iwanciyanke  kin,  tapizi  pa  iyeniceca 
na  wosice  kin  kaska  nigle  kin  he  awableze  lo,”  ekiye. 
Yunkan  Simon  ayuptin  na  heye:  “Itancan  kin  el  wace- 
iniciciyi  ye;  hecel  taku  olake  kin  le  wanjini  awakipa  kte 
sni  ye,”  ekiye,  k’eyas  wicake  sni  na  miniakastanpi,  k’eyas 
wakan  wicoh’an  kin  he  ayustan  sni  na  eses  sanb  econ  na 
hecena  onsiya  t’a  oyakapi. 

101.  Philip  tokel  toka  wicasa  wan  wakanyan  akipa  na 
miniakastan  kin  he. 


Ogligle  wakan  wan  Philip  hekiye:  “Inajin  na  itokaga- 
takiya  canku  wan  Jerusalem  etanhan  Gaza  iyagleya  ihunni 
kin  hetkiya  ya  yo,  ’  ’  ekiye.  Canke  ecel  econ ;  yunkan  wicasa 
wan  canpagmiyanpi  ogna  yankin  na  hiyaya  ca  wanyanke. 

Yunkan  Ethiopia  wicasa  kin  heca.  Ethiopia  makoce  el 
winyanyatapi  Candace  eciyapi  kin  he  tawoyuha  kin 
oyasin  awanyanka  ca  wicasa  wankatuya.  He  Jerusalem 
ekta  wacekiye  i  na  he  wana  gle.  Yunkan  Isaias  wokcan 
wicasa  kin  he  tawowapi  wan  hotankinkinyan  yawahe. 

Yunkan  Woniya  wakan  kin  Philip  hekiye:  “Canpa- 
gmiyanpi  kin  he  ikiy ela  ya  yo,  ’  ’  ekiya ;  canke  inahni  ekta  i 
na  wowapi  wakan  yawahe  kin  he  nah’on ;  canke  hekiye : 
“Taku  lawa  kin  he  oyakahniga  kecani  so?”  ekiye. 

Yunkan  hekiye:  “Tokeske  owakihi  kta  hwo?  Tuweni 
waonspemakiye  sni  yelo,”  ekiye.  Na  Philip  kici  yankin  kta 
keyin  na  kico.  Na  yawapi  kin  he  le  e:  “  Tahcasunkala  ca 
ktepi  kta  ayapi  iyecel  ayapi;  na  tahcasunkala  cinca  wan 
hin  kiciyuksin  kta  wan  itokab  hoton  sni  kin  he  iyecel  i  kin 
glukawa  sni  yelo.  ”  Yunkan  Ethiopia  wicasa  kin  he  Philip 
hekiye:  “Wokcan  wicasa  kin  lie  tuwe  ca  aie  hwo?  Iye 
nains  tuwa  tokeca  ca  aia  heci  omayakilakin  kta  iceciciye 
lo,”  ekiye.  Yunkan  Philip  hekiye:  “Messias  e  ca  kapi,” 
keyin  na  wowapi  wakan  kin  kiyuajaya  na  tokel  econpi,  yun- 
kan  Jesus  Christ  opapi  kte  kin  hena  na  miniawicakastanpi 
kte  kin  hena  ko  okiyake. 

Yunkan  woyakahe  k’un  icunhan  mini  wan  el  ihunnipi. 
Canke  wicasa  k’un  he  Philip  hekiye:  “Iho,  kal  mini  yelo, 
esa  miniamayakastan  sni,”  ekiye.  Yunkan  Philip  hekiye: 
“Cante  ataya  on  wicayala  ehantans,  econpica  yelo,”  ekiye. 
Canke  ayuptin  na  heye:  “Jesus  Christ  Wakantanka  cinca 
kin  he  wicawala  yelo,  ’  ’  eyin .  na  canpagmiyanpi  kin  ena 
najinkiyin,  na  nupin  glicupi  na  mini  kin  etkiya  yapi.  Na 
hel  Philip  Ethiopia  wicasa  kin  miniakastan.  Na  glinapapi 
el  Wakantanka  Philip  ungnahela  icu  na  Azot  otonwahe  el 
egle.  Canke  Ethiopia  wicasa  k’un  he  isnala  gle  na  wicoh’an 
wan  ecakiconpi  kin  heon  lila  wiyuskinhce. 

102.  Saul  tokel  yuwastepi  kin  he. 

Saul  Christ  opapi  kin  oyasin  wicakte  kte  hcin.  Canke 
waunye  itancan  kin  el  i  na  wowapi  wan  kila.  Na  he  yuha 
Damaskus  otonwahe  kin  el  omniciye  kin  etanhan  wicasa 

na  winyan  ko  tona  wocekiye  teca  kin  he  opapi  heci  hena 
owicayuspin  na  Jerusalem  ekta  kaska  awicagni  kte.  Canke 
k’upi  na  iyaye.  Na  wana  Damaskus  ikiyela  ye,  kin  lehanl 
ungnahela  mahpiyatanhan  ojanjan  wan  itaoksan  iyoyanpa; 
canke  hinhpaye.  Ynnkan  wicaho  wan  tanin  na  hekiye: 
“Saul,  Saul,  takuwe  kakismayaya  hwo?”  ekiye.  Canke 
Saul  heye :  ‘  ‘  Itancan,  nituwe  hwo  ?  ’  ’  eye.  Canke  hekiye : 
“Jesus  yakuwa  kin  he  miye  yelo.  Icahapi  kapestopi  wan 
nayahtake  kin  he  otehiya  ecanicion  welo,”  ekiye.  Yunkan 


iyus’inyaya  na  nacancanyeya  heye:  “Itancan,  tokel  ecamon 
kta  yacin  hwo?”  ekiye.  Canke  hekiye:  “Inajin  na  otonwahe 
kin  ekta  ya  yo;  hel  tokel  ecanon  kte  kin  oniciyakapi  kte 
lo,”  ekiye.  Wicasa  eya  opa  k’un  hena  iyus’inyeya  najinpi. 
wicaho  wan  nali’onpi,  k’eyas  tuweni  wanyankapi  sni.  Canke 
Saul  inajin  na  tonwe,  k’eyas  takuni  wanyanke  sni;  canke 
napata  yus  Damaskus  etkiya  ayapi.  Na  liel  yamni  can 
tonwe  sni  nains  wotin  nains  wayatke  sni. 

Yunkan  Damaskus  el  waonspewicakiya  wan  Ananias  eci- 
yapi  ca  un.  Yunkan  he  wakanyan  wowanyanke  wan  el  Itan- 
can  kin  hekiye :  “Ananias”,  ekiye.  Canke  heye :  ‘  ‘  Itancan,  le 
waun  welo,”  eye.  Canke  Itancan  kin  hekiye:  “Inajin  na 

canku  wan  owotanla  eciyapi  kin  he  ogna  yin  na  Judas  ti 
el  wicasa  wan  Saul  eciyapi  ca  Tarsus  etanhan  kin  he  igni 
yo;  he  wacekiyahe  lo,  ”  ekiye.  Yunkan  Ananias  waayuptin 
na  heye:  “Itancan,  he  wicasa  kin  wicasa  waste  nitawapi 
kin  Jerusalem  el  taku  siksica  ota  ecawicakicon  ca  wicota 
onali’onmayanpelo.  Na  le  waunye  itancan  kin  etanhan 
wowas’ake  yuha  ca  tona  lel  ceniciyapi  kin  hena  wicakaskin 
kte  lo,”  ekiye.  Hecel  eye,  k’eyas  Itancan  kin  hekiye: 
“Ekta  ya  yo,  he  wakahnige  na  woilake  mic’icage,  na  micaje 
kin  Wakantanka  oslolyapi  sni  na  wicasayatapi  kin  na  Israel 
cincapi  kin  el  yaotanin  kte  lo.  Na  micaje  kin  on  taku  tona 
on  kakijin  kte  kin  hena  slolyewakiyin  kte  lo,”  ekiye.  Canke 
Ananias  ekta  i  na  Saul  iyeye.  Yunkan  nape  aputakin  na 
hekiye:  “Jesus  Itancan  kin  yau  k’un  hehan  niye  el  igluo- 
tanin  k’un  lie  u  masi  na  yatonwin  na  Woniya  wakan  onijula 
kta  ca  on  wahi  yelo,”  ekiye. 

Yunkan  iheceglala  hocespu  ca  ista  kin  etanhan  hinlipaye 
s’elececa,  na  tonwe  na  lila  waslolya  hingla;  canke  miniaka- 
stanpi.  Na  iyecana  Arabia  makoce  kin  ekta  i,  heciya  isam 
waonspeic’iciyin  kta  on.  Hecon  na  ake  Damaskus  ekta  gli. 
Na  Jesus  oyusinka  tka  k’un  he  wana  lila  cajeyate  na  Jesus 
Wakantanka  cinca  kin  he  taninyan  na  wakokipe  sni  owica- 
kiyake.  Yunkan  Juda  wicasa  kin  lila  acanzekapi  na  ktepi 
kte  hcin.  Canke  otonwahe  tiyopa  kin  napin  kte  sni  on 
istiyagna  kuwapi.  Tka  takolakupi  kin  hanhepi  el  inyan 
cunkaske  kin  etanhan  psawognake  wan  ogna  kul  iyeyapi. 
Hecel  napin  na  Jerusalem  el  wahosiyapi  kin  owicapa. 

103.  Peter  taku  num  woitonpeya  econ  kin  hena. 

Saul  okolakiciye  etkiya  iglustan  k’un  hehanyan  owace- 
kiye  kin  owatohanyan  Judea  na  Samaria  makoce  kin  el 
kipajinpi  sni;  canke  omniciye  kin  igluotapi.  Canke  Peter 
oblihelwicayin  kte  na  was’agwicayin  kta  on  wiciyaza  omani. 
Canke  hecel  omani  ka,  Lydda  otonwahe  el  iliunni.  Yunkan 
hel  wicasa  wan  Eneas  eciyapi  ca  omaka  saglogan  oic’iya 
okihisniyan  kus  hpaye.  Yunkan  Peter  wanyankin  na 
hekiye:  “Eneas,  Jesus  Christ  Itancanunyanpi  kin  he 

akisniniye  lo,  inajin  na  owinja  kin  ecekce  kicankiya  yo,” 
ekiye.  Yunkan  iheceglala  akisni  na  najin  hiyaye.  Wakan- 
yan  woecon  kin  le  wanyankapi  on  Lydda  etu  na  itaoksan 
unpi  kin  Itancan  kin  etkiya  wawiyayuhapi. 

Peter  Lydda  otonwahe  el  un  kin  icunhan  wocekiye  opapi 
num  inalini  hiyohipi.  Winyan  wan  Tabitha  eciyapi  ca 
Joppe  otonwahe  kin  hel  ti  ca  iyotiyekiyapi  kin  hena  lila 
owicakiye  s’a.  Yunkan  he  e  ca  t’a  ca  hiyohipi.  Canke  ekta 
aipi.  Wiwazica  ota  itaoksan  ceya  najinpi  na  hayapi  koya- 
kapi  kin  hena  Tabitha  wicakicaga  keya  kpazopi.  Yunkan 
Peter  iyuha  tankal  ye  wicasi  na  cankpeska  makagle  inajin 
na  wacekiye.  Na  hehanl  winyan  wan  t’a  hpaye  k’un  he 
etkiya  igluhomni  na  hekiye:  Tabitha,  inajin  yo/  ekiye. 
Yunkan  tonwan  hingni  na  Peter  wanyanke  el  kikta  iyotake. 
Canke  nape  el  oyuspin  na  yunajinkiye.  Hecon  na  oyasin 
wicakico  na  winyan  k’un  he  niyakel  wicakicu  .  Le  wakanyan 
woecon  kin  on  wicota  Jesus  Christ  Itancan  kin  etkiya  iglu- 
wastepi  na  iyayuhapi. 

104.  Toka  wicasa  wan  Cornelius  eciyapi  kin  he  tokel 
miniakastanpi  kin  he. 

Caesarea  otonwahe  el  akicita  itancan  wan  Cornelius 
eciyapi  ca  ti.  Na  Roman  wicasa  kin  heca  na  Juda  taowace- 
kiye  kin  slolye  sni,  k’eyas  okiwanjila  Wakantanka  cekiye 
na  tokel  okihika  wahpanicapi  kin  owicakiye.  Yunkan 
watohanl  wacekiyahe;  yunkan  ogligle  wakan  wan  el  hi  na 
hekiye:  “Cornelius,  waceyakiyahin  na  wawoyakiyahe  kin 
hena  Wakantanka  wanyanka  ca  niksuye  lo.  Ca  wicasa  etan 
Joppe  ekta  ye  wicasi  yo,  na  hel  wicasa  wan  Simon  eya 
cajeyatapi  na  nakun  Peter  eciyapi  kin  he  aku  wieasi  yo, 
he  tokel  yah’an  kte  kin  oniciyakin  kte  lo,”  ekiyin  na  unyan 
iyaye. 

Canke  wicasa  waste  yamni  wicakico  na  taku  kin  oyasin 
owicakiyakin  na  Joppe  ekta  iyayewicaye. 

Canke  wicasa  yamnipi  k’un  hena  Joppe  etkiya  yapi  na 
wana  ikanyela  yapi.  Ehanl  Peter  wicokanliiyaya  wotin 
kta  ape  kin  icunhan  tiakanl  wacekiye  i.  Yunkan  ungnahela 

wakanyan  wowanyanke  wan  kitanin.  Mafipiya  kin  kiyuza- 
mnipi  ca  wanyanke.  Yunkan  miniRuha  ska  tanka  iyecel 
taku  wan  ihanke  topa  kin  akiyuha  kutakiya  aupi  ca  wan- 
yanke.  Yunkan  taku  hutopapi  na  taku  wabluska  k’eyas 
na  zintkala  ocaje  kin  oyasin  imahel  unpi.  Yunkan  wicaho 
wan  tanin  na  hekiye:  “Peter  inajin  na  takunl  kte  na  yuta 
yo,”  ekiye.  K’eyas  Peter  heye:  “Hecel  tawat’elwaye  sni 
yelo,  taku  ikceka  nains  sape  kin  hena  tohanni  wate  sni 
yelo,  ”  eye.  Yunkan  inunpa  wicaho  kin  tanin  na  hekiye : 


“Taku  Wakantanka  yuska  kin  he  yaikceya  sni  yo,”  ekiye. 
Na  he  yamni  iyakigle  econpi  na  hehanyan  taku  k’un  he 
mahpiyatakiya  akiyaglapi.  Na  Peter  wowanyanke  kin  he 
aic’ikinicahe  na  he  tokel  kapi  kin  hena  awacinhe;  ehanl 
Wakantanka  hekiye:  “Wicasa  yamni  onilepelo  ca  inajin 
na  kul  gni  na  ob  ya  yo,  na  takuni  cet’ungla  sni  yo,  hena  u- 
wicawaye  lo,”  ekiye.  Canke  kul  glicu.  Yunkan  wicasa 
yamni  Cornelius  ye  wicasi  k’un  hena  epi  ca  akitapi ;  canke 
Peter  hewicakiye:  “Ayakitapi  kin  he  miye  yelo,  takuwe 
yahipi  hwo?”  eya  iwicayunge.  Canke  okiyakapi,  na  ihin- 
hanna  el  omniciye  wicasa  k’eya  ko  ob  ekta  ipi.  Yunkan 

Cornelius  wiyuskinyan  timahel  wicakico  na  ogligle  wakan 
kin  taku  eye  k’un  tanyan  okiyake  na  hekiye:  ‘‘Yahi  kin 
he  tanyan  ecanon  welo;  iyuha  tanyan  nicicaya  unyankapi 
ca  Wakantanka  taku  eye  nisi  k’un  he  tanyan  naunh’onpi 
kte  lo,”  ekiye.  Yunkan  Peter  hehanyan  wakanyan  wowan- 
yanke  wan  wanyanke  k’un  he  okalinige.  Juda  oyate  kin  el 
wotanin  waste  kin  ayapi  kte  na  unmapi  kin  wicayasicapi 
kte  sni.  Tka  hena  ko  waonspewicakiyapi  na  is  eya  el  ope- 
wicayapi  kte;  icin  Wakantanka  oyasin  cincawieaye.  Canke 
Cornelius  e  na  tona  kicicaya  unpi  kin  hena  waonspewica- 
kiye.  Yunkan  he  icunhan  Woniya  wakan  kin  el  wicahi 
na  toktogye  iapi  na  Wakantanka  yatanpi.  Canke  Peter 
heye:  “Tona  unkiyepi  iyecel  Woniya  wakan  kin  icupi 
kin  hena  miniawicakastanpi  iyececa  na  tuweni  rnini  kin 
anicin  kte  sni  yelo,  ”  eyin  na  miniawicakastan  wicasi. 

105.  Peter  kaskapi  na  tokel  wakanyan  kiyuskapi  kin  he. 

Herod  Bethlehem  el  hoksicala  wicakte  k’un  he  takoja- 
kpaku  wan  Herod  Agrippa  eciyapi  ca  wana  Juda  makoce 
kin  el  itancan.  Juda  oyate  kin  ob  tanyan  un  na  yawastepi 
cin  on  Christ  taokolakiciye  kin  kakiswicaye.  Na  Jacob 
John  ciyeku  k’un  he  pa  nakseye.  Yunkan  oyate  kin  iyokipipi ; 
canke  Peter  oyuspin  na  owicakaske  el  oihpeye  na  akicita 
ospaye  tob  awanyank  wicasi  na  tawohiyaya  anpetu  kin  he 
ohakab  oyate  kin  el  wicakahi  kte  tawacin.  Canke  Peter 
lila  istiyagna  kuwapi  na  tuktognani  napa  okihi  sni,  k’eyas 
okolakiciye  kin  oziwanilya  Wakantanka  etkiya  wacekicici- 
yapi.  Na  wana  he  hanhepi  kin  ehake. 

Yunkan  Peter  mazaiciyokihe  num  on  kaskapi  na  akicita 
num  itanunk  istinma  hpayapi  na  hunli  itankatanhan  tiyopa 
kin  awanyankapi.  Yunkan  ungnahela  ogligle  wakan  wan 
timahel  hiyu ;  canke  tipi  kin  ataya  iyoyanb  hingle.  Hehanl 
Peter  oyute  el  apin  na  yugicin  na  hekiye:  “Oh’ankoya 
inajin  yo,”  ekiye.  Yunkan  mazaiciyokihe  kin  nupinyan 
nape  kin  etanhan  hinhpaye.  Canke  ogligle  wakan  kin  he- 
kiye:  “Ipiyagkiton  na  hanpokihan  yo,”  ekiye.  Canke  ecel 
econ.  Hehanl  ogligle  wakan  kin  Peter  hekiye :  “Sina  kin 

glowin  na  mihakab  n  wo,  ’  ’  ekiyin  na  tankatakiya  ya ;  canke 
Peter  ihakab  ye.  K’eyas  mani  kin  aic’ibleze  sni  na  ihanbla 
s’elececa.  Na  kuseya  nunpowecihan  waawanyanka  oyanke 
kin  iyoptapi  na  maza  tiyopa  kin  el  ihunnipi.  Yunkan  tiyopa 
kin  iyecinkala  nagan;  canke  otonwahe  kin  itankal  iyayapi. 
Yunkan  liehanyan  ogligle  wakan  k’un  he  tokali’an.  Canke 
hehanyan  Peter  waables  hingni  na  heye:  “Itancan  kin 
taogligle  wan  uyin  na  Herod  na  Juda  oyate  kin  napimayu- 
zapi  k’un  etanhan  emaglaku  ca  slolwaye  lo,”  eyin  na  Mark 


ti  etkiya  ye;  hel  owacekiye  otapapi  ota  wacekiyapi  kta 
emniciyapi  eanke.  Na  Peter  tiyopa  kin  katoto.  Yunkan 
wikoskalaka  wan  Rhode  eciyapi  he  tiyopa  el  anagoptan 
liinajin.  Yunkan  Peter  ho  kin  nah’on  na  iyekiya;  canke 
iyuskin  na  tiyopa  kiyugan  kte  k’un  ektonjin  na  e  unmapi 
kin  eowicakiyake,  k’eyas  wacingnuni  kekiyapi ;  k’eyas 
heceya  Peter  tiyopa  el  najin  keya  owicakiyake.  Canke 
“ehantans,  taogligle  kin  e  yelo,”  eyapi.  Heyayapi  kin  is 
eya  icunhan  Peter  tiyopa  kin  katotohe.  Ohanketa  tiyopa 
kin  yuganpi ;  yunkan  heceya  Peter  e  ca  wanyankapi  k’el 
iyus  inyayapi.  Peter  inila  yankapi  kta  on  nape  wicakicoze. 
Na  inila  yankapi  el  taku  oyasin  owicakiyake  na  heye : 

“Lena  Jacob  e  na  okolakicipe  kin  owicakiyaka  po,”  eyin 
na  itokanl  iyaye. 

Ihinhanna  el  akicita  kin  Peter  iyeyapi  sni;  canke  lila 
nihinciyapi;  icin  Peter  topakiya  awanyankapi,  k’eyas  toka- 
han  na  tokel  iyaya  tanin  sni.  Canke  Herod  akicita  kin 
wiwicayungin  na  wicakte.  Oh’ansice  kin  on  is  eya  tehi- 
slolyin  kta  wan  ikicihunni.  He  iyecana  Caesarea  otonwahe 
kin  el  un.  Yunkan  watohanl  oyate  kin  wowicakiyake. 
Canke  oyate  kin  ho  nah’onpi  el  heyapi :  “  He  wicasa  akantu 
ho  sni  yelo,  tka  Wakantanka  ho  kin  e  yelo,”  eyapi.  Yun- 
kan  lila  yaececapi  on  tanka  ic’ila.  Canke  Wakantanka 
tehislolyekiye.  Wicokuje  sicehca  wan  oyuspin  na  waglula 
yutapi  na  hecena  t’e. 

106.  Paul  tokaheya  wotanin  waste  kin 
omaniyan  aye  kin  he. 

Antioch  el  wicasa  itancanyan  wocekiye  awanyankapi 
kin  hena  Barnabas  e  na  Saul  ko  opa.  Itancanpi  kin  hena 
watohanl  wote  sni  wacekiyapi.  Yunkan  Woniya  wakan  kin 
hewicakiye  :  “Saul  Barnabus  kici  wicoh’an  wan  on  wicaweco 
kin  heon  wieamiciyukinunkan  po,”  eye.  Canke  akih’anic’i- 
yapi  na  wacekiyapi  na  nape  awicaputakapi.  Hecel  Bishop 
wicakagapi  na  ye  wicasipi,  na  wotanin  waste  kin  ayapi 
kte.  Saul  hehanyan  Paul  eciyapi.  Canke  wiyohpeyatakiya 
yapi  na  Seleucia  otonwahe  kin  el  ihunnipi.  Hel  Juda  oyate 
kin  waonspewicakiyapi  na  hetanhan  wita  wan  Cyprus 
eciyapi  ca  ekta  watopeya  ipi.  Na  hel  wita  kin  ataya 
wotanin  waste  kin  ayapi. 

Yunkan  makoce  kin  hel  itancan  wan  Sergius  Paulus 
eciyapi  kin  he  Paul  Barnabas  kici  wicakico;  iye  ipi 
kin  on  Wakantanka  toie  kin  nah’on  kte  hcin.  Yunkan 
Juda  wicasa  wan  Barjesu  na  nakun  Elymas  eciyapi 
kin  he  Sergius  Paulus  kici  un.  Canke  Paul  taku 
eye  kin  hena  is  eya  nah’on,  k’eyas  wakan  wicoh’an  kin  lila 
kuwa;  canke  Paul  lila  kipajin  na  Sergius  wanah’on  na 
wowicala  yuha  kte  kin  he  ianapta  wacin.  Yunkan  Paul 
ayuta  na  hekiye:  “Wakansica  cinca  na  wognaye  na  wosica 

ojula  na  woowotanla  oyasin  waRtela  sni,  Itancan  tacanku 
owotanla  kin  luHminlimin  kin  he  alustan  yacin  sni.  Ho, 
ca  Itancan  tanape  kin  niyutan  kte  ca  istanigonga  kte  na 
anpetu  wi  kin  anpetu  tona  wanlakin  kte  sni  yelo,”  ekiye. 
Yunkan  iheceglala  Elymas  istagonga  hingle;  canke  tuwehci 
napata  yuzin  kta  atonwe.  Yunkan  itancan  kin  he  iyus’in- 
yaye  na  Jesus  Christ  wicala. 

Na  hehanl  Paul  Barnabas  kici  waziyatakiya  Pisidia 
makoce  kin  ekta  otonwahe  wan  el  ihunnipi  na  tipi  wakan 
kin  el  ipi.  Yunkan  wowapi  wakan  kin  yaw^api  na  ohakab 
itancan  kin  hewicakiye:  ‘  ‘  Wowahokonkiye  w-aste  esa  slolya- 
yapi  ehantans,  yaotanin  po,  ’  ’  ewicakiye.  Canke  Paul  ina jin 
na  wiwicakiyutin  na  inila  yanke  wicasi  na  Jesus  Christ 
tantanhan  on  waonspewicakiya,  canke  oyasin  lila  iyokipi- 
pi.  Na  anpetu  wakan  kin  ake  econ  kta  keya ;  canke  wicota 
emniciye.  Yunkan  oyate  kin  atayakel  na  ikcewdcasa  kin 
ko  ota  ahimniciye;  canke  Juda  wicasa  kin  on  lila  nawizipi 
na  Paul  Barnabas  kici  wicakipajinpi  na  wicayasicapi. 
Canke  nupin  Juda  wicasa  kin  kowicakipapi  sni  hewicaki- 
yapi:  “Niyepi  kin  Wakantanka  toie  kin  tokaheya  unkonici- 
yakapi  kin  he  hecetu,  eyas  yacinpi  sni  na  wdconi  oihanke 
wanice  kin  he  inicipipi  sni  niglasupi  ca  ikcewicasa  kin 
etkiya  unkiglamnapi  kte  lo.  Icin  lecel  Wakantanka  unko- 
kiyakapi:  “  ‘‘Ikcewicasa  kin  hena  aojanjanwicayayapi  kta 
cicagapi  na  maka  ihanke  kin  hehanyan  tanyan  unpi  kte 
lo,”  ”  eyapi.  Yunkan  ikcewicasa  kin  lila  wiyuskinpi  na 
ota  wicalapi,  k’eyas  Juda  wicasa  kin  Paul  Barnabas  kici 
acanwicazekapi  na  tokanl  iyayewicayapi. 

Canke  wiyohiyanpatakiya  yapi  na  Iconium  otonwahe 
kin  el  ihunnipi  na  hel  waonspewicakiyapi,  k’eyas  Juda 
wicasa  kin  ake  sicaya  wicakuwapi.  Canke  Lystra  otonwahe 
kin  hel  ipi  na  hel  Wakantanka  toie  kin  yaotaninpi.  Yun- 
kan  hel  wicasa  wan  tonpi  kin  liehantan  si  kin  t’at’a  ca  mani 
okihi  sni  ca  nah’on  yankahe  na  wacinyehca  nah’on  yanke. 
Yunkan  Paul  he  slolya;  canke  etkiya  igluhomni  na  hotan- 
kinkinyan  hekiye:  “Woslal  nisi  kin  on  inajin  yo”  ekiye. 
Canke  is’os’oya  najin  hiyayin  na  mani  iyaye. 

Yunkan  ikcewicasa  kin  he  wanyankapi  na  lila  cajewica- 

yatapi  na  heyapi:  “Wakantanka  kin  wicasa  kaliya  unkiyo- 
peya  kul  hiyupelo,”  eyapi  na  wateslaka  na  pte  bloka  ko 
awicahipi,  hena  on  waunyewicakiyapi  kta  on.  Yunkan 
wahosiyapi  kin  lila  icantesicapi  na  oyate  kin  wicegna  iakel 
yapi :  “Wicasa  kin,  lena  tokeske  yalVanpi  hwo?  Unkis  eya 
niyepi  iyecel  wiuncasapelo ;  na  taku  wakan  yalapi  kin  hena 
ihpeyayapi  na  Wakantanka  niun  wanjila  mahpiya  na  maka 
na  miniwanca  na  taku  oyasin  kage  kin  he  etkiye  niglu- 
liomnipi  kta  ca  woniciyak  el  unnihipelo,”  eyapi  na  isam 
Wakantanka  etkiya  waonspewicakiyapi. 

Yunkan  Paul  Barnabas  kici  upi  k’un  he  ogna  Juda 
wicasa  eya  hipi  na  wicayasicapi  na  oyate  kin  wicayaececapi 
na  inyan  on  Paul  kininpi  na  kat’api  kecinpi  na  otonwahe 
kin  itankal  eihpeyapi.  Canke  waonspewicakiye  kin  Paul 
oksan  najinpi.  Yunkan  ungnahela  wacinksab  hingni  na 
najin  hiyaye  na  otonwahe  kin  ekta  i  na  ihinhanna  el  Bar- 
nabas  kici  Derbe  otonwahe  kin  ekta  ipi  na  oyate  kin  waon- 
spewicakiyapi.  Na  otonwahe  eya  el  wotanin  waste  ahipi 
k’un  hetkiya  kawinh  glapi  na  waonspewicakiye  k’un  hena 
wowicala  el  wicayusutapi  na  omniciye  iyohila  el  wanjigji 
wicasa  wakan  wicakagapi.  Hehanl  Attalia  hetan  Antioch 
otonwalie  ekta  watopeya  kipi  na  Wakantanka  tokel  owica- 
kiyin  na  ikcewicasa  kin  ko  wicakico  kin  he  okolakiciye  kin 
owicakiyakapi. 

107.  Tokel  Jerusalem  el  tokaheya  omniciye  tanka 
econpi  kin  he. 

Wana  Jesus  Christ  tonpi  kin  hehantan  omaka  wikcemna 
zaptan.  Na  tuktektel  wicota  wocekiye  kin  el  opapi  na 
ikcewicasa  kin  ko  ota  miniawicakastanpi.  K’eyas  wawica- 
hlayapi  wicoh’an  wan  Juda  wocekiye  el  yuhapi  k’un  he 
econpi  sni.  Yunkan  Christian  wanjigji  Juda  makoce  kin 
etanhan  Antiocli  otonwahe  kin  el  hipi  na  tona  wieoh’an 
k’un  he  econpi  sni  kin  hena  hewicakiyapi :  “Moses  tawoope 
kin  on  wanicihlayapi  sni  kinhan,  wiconi  waste  kin  luhapi 
kte  sni  yelo,”  eyapi. 

K’eyas  Paul  Barnabas  kici  iwicakiyapi  sni.  Tka 

woakinice  kin  he  yuowotanpi  kta  on  wicasa  toktokeca  eya 
ob  Jerusalem  ekta  Peter  e  na  unma  wahosiyapi  kin  wiwi- 
cayungapi  kta  ipi.  Na  ekta  ipi  el  okolakiciye  tanyan  icage 
kin  he  woiyokipi  tanka  lapi.  Yunkan  tona  Pharisees  he- 
capi  k’un  hena  heyapi:  “  Wawicakicihlayapi  na  Moses  ta- 
woope  kin  hena  anagoptan  wicasipi  kta  iyececa  yelo, ?  9 
eyapi. 

Canke  wahosiyapi  kin  epi  na  itancanpi  kin  mnic’iyapi 
na  he  iwoglakapi  na  on  wakinicapi.  Yunkan  Peter  inajin 


na  heye:  “Wicasa,  mitakuyepi,  ehanni  Wakantanka  unkiye- 
pi  kin  letanhan  miye  makalinige  na  ikcewicasa  kin  mii 
kin  etanhan  wotanin  waste  nali’onpi  na  wicalapi  kta  ca 
slolyayapelo.  Na  Wakantanka  wicaeante  okahnige  kin  he 
nawicakicijin,  icin  unkiye  Woniya  wakan  unk’upi  kin  he 
iyecel  wicak’u  welo.  Na  wowicala  on  cante  kin  wicayuska 
yelo.  Ilecel  hena  ob  unmani  palehanyank  unyuzapi  sni 
yelo.  Ho  hecel  takuwe  waonspewicakiye  kin  pte  tawa- 
nap’in  wan  koyagwicayayapi  kte  on  Wakantanka  iyutanya- 
yapi  hwo?  He  unkiyepi  na  atewicunyapi  k’inpi  okihipi  sni 
yelo.  Tka  hena  wiconi  waste  icupi  kin  iyecel  Jesus  Christ 

Itancan  towaonsila  kin  on  unkiye  ko  unyuhapi  kta  wicaun- 
lapelo.”  Ilehanl  Paul  Barnabas  kici  woglakapi  na  Wakan- 
tanka  tokel  owicakiyin  na  wicoli’an  tanktanka  ikcewicasa 
kin  el  econpi  k’un  hena  owicakiyakapi.  Na  Jacob  is  eya 
Peter  eye  kin  iyecel  eye. 

Yunkan  Moses  tawoope  kin  lie  Christ  okolakiciye  kin  el 
anagoptanpi  kte  sni  on  wawicahlayapi  wicoh’an  kin  he  ko 
econpi  kte  sni  yustanpi.  Canke  wicasa  eya  wicakahnigapi 
na  hena  Paul  Barnabas  ob  wowapi  yuha  Antioch  otonwahe 
kin  etka  ye  wicasipi.  Na  wowapi  wan  kicagapi  kin  he  le 
e:  “Wahosiyapi  na  wicasa  wakan  kin  okolakiciye  ikce- 
wicasa  kin  etanhanpi  kin  Antioch  na  Syria  na  Cilicia  el 
unpi  kin  hena  cantewasteya  nape  wicayuzapelo. 

“Eya  unkiyepi  kin  hunh  letanhan  iyayapi  na  woniciya- 
kapi  on  nagiyeniyanpi  na  nitawacinpi  kin  niyuijenapi  kin 
he  naunli’onpi,  k’eyas  hena  heye  wicunsipi  sni  yelo.  Canke 
omniciye  kin  letan  wicasa  k’eya  unkalinigapi  na  niye  etkiya 
wahosi  yapi  kte  lo.  Hehanyan  isanbya  wayak’inpi  kte  sni 
kin  he  Woniya  wakan  kin  kici  wasteunlapelo.  ”  Na  wana 
wicasa  kin  hena  Antioch  el  wahosi  hipi.  Yunkan  iyuha 
mnic’iyapi  na  wowapi  k’un  he  yawapi  k’el  lila  wiyuskinpi. 

Peter  wocekiye  el  Itancan  tanka  kin  he  wahokonwica- 
kiya,  canke  iyuha  anagoptanpi.  Na  wowicala  on  taku 
yustan  kin  he  yutokecapica  na  kicaksepica  sni.  Icin  Jesus 
Christ  lecel  eye:  “Peter,  waceciciyin  na  wowicala  kin 
naoyakpani  kte  sni  yelo.  Na  tohanl  niglutokeca  na  niglu- 
was’ake  kin  hehanl  sunkawicayaya  kin  wicayuwas’aka  yo.  ” 
. . . .  “  Ate  cewakiyin  na  wowicakigna  wan  tokeca  ca  nic’upi 
kte  lo ;  he  oihanke  wanilya  niyepi  el  un  kte  lo”.  . .  .“  Woniya 
wakan  micaje  on  Atewaye  kin  u  si  kte  kin  he  taku  oyasin 
onspeniciyapi  na  taku  ociciyakapi  k’un  hena  oyasin  kiksu- 
yeniciyapi  kte  lo  ” .  .  “  Iho,  anpetu  oyasin  maka  oihanke  kin 
hehanyan  nicicaya  waun  kte  lo.  ”  Ho,  hecel  tuwa  Peter 
eekiya  Christ  okolakiciye  tawa  kin  he  awanyanke  kin  he 
wowicala  kin  ikoyagya  taku  yaotanin  heci  he  wicake.  Nakun 
Bishop  oyasin  mnic’iyapi  na  Pope  kin  kici  wowicala  iko- 
yagya  taku  yustanpi  kin  he  ko  wowicake  heca  ca  cet’ung- 
lapica  sni. 

108.  Paul  inunpa  wotanin  waste  kin  omaniyan  aye  kin  he. 

Ake  Paul  wotanin  waste  kin  omaniyan  ayin  kte.  Canke 
wanji  Silas  eeiyapi  ca  kaRnigin  na  he  kici  Syria  na  Cilicia 
na  Phrygia  na  Lycaonia  na  Galatia  na  Mysia  makoce  kin 
iyaza  yin  na  waonspewicakiye.  Na  Troas  otonwahe  kin  el 
hihunnipi.  Yunkan  hetanhan  toketkiya  yapi  kta  tanin  sni. 
Yunkan  Paul  lianhepi  el  ihanble  na  Macedonia  wicasa  wan 
wanyanka;  yunkan  hekiye:  “Miniwanca  kin  iyuweh  Mace- 
donia  makoce  kin  ekta  u  na  ounkiyapi  ye,”  ekiye.  Canke 
Paul  Silas  e  na  Luke  na  Timothy  hena  ob  Europe  etkiya 
watopeya  otonwahe  wan  Philippi  eciyapi  kin  el  ihunnipi. 
Na  anpetu  wakan  el  waonspewicakiyapi.  Yunkan  tona 
wotanin  waste  nah’onpi  kin  hetanhan  winyan  wan  Lydia 
eciyapi  ca  lila  waste  na  wocekiye  kin  el  opa  cin  kin  on 
miniakastanpi  tatiwahe  ob.  Na  wicasa  wakan  kin  wicakico 
na  lila  tanyan  wicakuwa.  Yunkan  watohanl  Peter  Silas 
kici  wacekiye  yapi  kta;  yunkan  ecanl  wikoskalaka  wan 
wakansica  wan  yuha  ca  taku  ota  wakanyan  oyake  kin  heca 
ca  wicihakab  u  na  hotankakiya  lieye:  “Vfakantanka  iyotan 
wankatuya  kin  wicasa  kin  lena  tawoilakepi;  lena  canku 
wan  wiconi  waste  kin  iyagleya  kin  lie  nicipazopi  kte,” 
eyahe.  Yunkan  Paul  iglahomni  na  wakansica  kin  hekiye: 
“Jesus  Christ  caje  kin  on  le  wikoskalaka  kin  etanhan 
hinape  cisi  yelo,”  ekiye.  Canke  wancak  etanhan  iyaya. 
Yunkan  wikoskalaka  kin  yuhapi  k’un  hena  Paul  Silas  kici 
aeanwicazekapi ;  icin  taku  slolyepica  sni  kin  liena  eya  sna 
oyake  k’un  he  on  wawicakicamna.  Canke  owicayuspapi  na 
otonwahe  itancan  kin  el  pasi  awicaipi  na  heyapi:  “Wicasa 
kin  lena  Juda  wicasa  kin  hecapi  na  otonwahe  unkitawapi 
kin  le  nagiyeunyanpelo.  Na  wicoh’an  wan  onspewicakiya- 
lianpi  kin  he  otaunpapi  kta  iyececa  sni ;  icin  Roman  wicasa 
kin  heuncapelo, ?  ’  eyapi.  Canke  hawicakipi  na  lila  wica- 
kasaksakapi.  Na  owicakaske  el  oilipewicayapi.  Na  waawan- 
yanke  kin  he  kanyela  awanyank  wicasipi  na  si  kin  ko 
wicakaskapi. 

Hancokanyan  el  Paul  Silas  kici  Wakantanka  yatanpi 
ca  wicasa  unma  kin  nah’on  yankapi.  Yunkan  ungnahela 

maka  kin  lila  skanskan  hingni  na  tipi  kin  lie  makiyagleya 
ynhunhunza ;  canke  tiyopa  kin  nagangan  na  icaskewicayapi 
k’un  hena  kihinhpayapi. 

Canke  waawanyanke  k’un  he  inihinciya  kikta  hiyaye  na 
tiyopa  kin  yuzamni  hiyeya ;  canke  kaskapi  k’un  hena  iyaya- 
pi  kecin  na  wakokipa  un  ic’ikte  kta  on  miwakan  gluslute. 
Ehanl  Paul  kipan  na  hckiye :  “Ontonic’iye  sni  yo,  iyuha  ena 
unyankapelo,”  ekiye.  Canke  petijanjanye  wan  la  na  yuha 


Paul  Silas  yankapi  el  yucanpi  s’e  hinajin  na  wicitokab 
makata  ihpic’iye.  Hehanl  tankal  awicahiyu  na  hewicakiye : 
“Wicasa  itancanpi,  tokel  wah’an,  yunkan  wiconi  waste  kin 
bluha  kta  hwo?”  ewicakiye.  Canke  hekiyapi:  “Jesus 
Itancan  kin  he  wicala  yo,  hecel  wiconi  waste  kin  luha  kte 
lo,  niye  na  nitiwahe  kin,”  ekiyapi  na  hanhepi  kin  icunhan 
waonspewicakiyapi  na  miniawicakastanpi.  Canke  wiyu- 
skinpi  na  wotapi.  Na  wana  anpa  el  akicita  k’eya  otonwahe 
itancanpi  k’un  hetanhan  wahosi  hipi  na  heyapi:  “Wicasa 
kin  hena  wicayakiluskin  kta  keyapelo,”  eyapi.  Canke 
waawanyanke  k’un  he  Paul  hekiye:  “Itancanpi  kin  nici- 
yuskapi  keyapi  ca  iyaya  po,”  ekiye.  Canke  Paul  hekiye: 

“  Yasupisniyan  wowanyanke  yukeya  unkasaksakapi  na  un- 
kaskapi,  Roman  wicasa  kin  heuncapi  esan,  heconpi  na  he- 
hanl  nahmala  iyaye  unsipi  kin  he  hecetu  sni,  tka  u  wicasi 
yo,  na  iye  iyunkala  unkiyuskapi  kte  lo,  ”  eye.  Yunkan 
itancanpi  kin  Roman  wicasa  kin  hecapi  nah’onpi  k  un  he- 
hanyan  nihinciyapi  na  iye  iyatayela  hipi  na  tokel  ecawica- 
kionpi  k’un  he  awicakiciktonjapi  cinpi  na  yuonihanyan 
tankal  awicaipi. 


Hetan  Paul  Macedonia  makoce  el  otonwahe  ota  el 
waonspewicakiye,  na  tuktektel  Juda  wicasa  kin  lila  kipa- 
jinpi,  k’eyas  wicota  miniawicakastan  iyaza  omani.  Na  wana 
otonwahe  wan  tanka  ca  Athens  eciyapi  kin  hel  hihunni. 
Yunkan  oyate  kin  Wakantanka  wanjila  kin  he  slolyapi  sni, 
tka  wakagapi  ea  wakanlapi  na  cekiyapi  wanyanka ;  canke  lila 
waonspewicakiye.  Yunkan  Paul  oyuspapi  na  wayasu 
wicasa  kin  el  pasi  aipi  na  heyapi:  “  Woonspe  tokeca  wan 
olake  kin  he  taku  kin  slolunyanpi  uncinpi  tka  yelo, J  9  eyapi. 
Canke  Paul  hewicakiye:  “Athens  wicasa  kin,  taku  k’eya 
yakagapi  na  wakanyalapi  kin  hena  wahiyaya  kin  el  wan- 
blake  lo.  Yunkan  akanl  waunyanpi  wan  el  lecel  owapelo: 

“  “Wakan  wan  slolunyanpi  sni  kin  he  etkiya,”  ”  eya 
owahan  ca  wanblake  lo.  Ho,  ea  tuwa  slolye  sni  ohoyalapi 
kin  he  lehanl  ciciyuataninpi  lice  lo,  ”  eyin  na  wotanin  waste 
kin  wicakiyuajajaya.  K’eyas  conala  wicalapi  na  he  wanji 
Dionysius  eciyapi,  wicasa  wankatuya  na  ksape  kin  lieca. 

Hehanyan  hetan  Corinth  otonwahe  el  i  na  hel  waon- 
spewicakiye,  k’eyas  ake  Juda  wicasa  kin  lila  kipajinpi. 
Yunkan  Paul  canzekin  na  hewicakiye:  “Niwepi  kin  he 
woiyaunpe  kin  nitawapi  kte  lo ;  miye  kin  el  omapa  sni  yelo, 
ca  letanhan  Wakantanka  oslolyesni  unpi  kin  wicegna  oma- 
wani  kte  lo,  ”  ewicakiye.  Na  omaka  wanji  sam  okise 
Corinth  el  waonspewicakiye  na  wicota  miniawicakastan. 
Na  hetan  Antioch  ekta  ki. 

109.  Paul  iciyamni  wotanin  waste  omaniyan  aye  kin  he. 

Paul  owanjila  un  okihi  sni.  Oziwanilya  wotanin  waste 
kin  yaotanin  na  tona  nah’onpi  k’un  hena  iyowicapastake. 
Canke  ake  Antioch  etanhan  iyayin  na  wiyohinyanpatakiya 
Asia  minor  makoce  tanka  kin  iyaza  waonspewicakiye.  Na 
Ephesus  otonwahe  el  hihunni  na  hel  waonspewicakiya  eya 
awicakipa;  canke  heya  iwicayunge:  “Woniya  wakan  kin 
iyacupi  hwo?”  ewicakiye.  Yunkan  “Hiya”  eyapi  na 
“  Woniya  wakan  yuke  kin  he  nahahci  naunh  onpi  sni 
yelo,”  eyapi.  Yunkan  hewicakiye:  “Taku  wicayalapi  ca 
minianicastanpi  sof’  ewicakiye.  Canke  heyapi:  John  (Bap- 
tist)  miniawicakastan  k’un  he  otapeya,”  eyapi.  Canke  Paul 
heye:  “John  miniawicakastan,  hecel  iyopeic’iyapi  kte  na 
iyohakab  u  kte  kin  he  wicala  wicasi  yelo,  he  Jesus  e  yelo,” 
ewicakiye.  Canke  is  eya  hecel  cinpi  ca  miniawicakastan 
na  nape  awicaputaka;  canke  Woniya  wakan  kin  icupi  na 
toktogye  iapi. 

Paul  omaka  num  Epheus  el  ti.  Hecel  oyate  kin  oyasin 
Wakantanka  toie  kin  nah’onpi.  Na  Paul  taku  ota  wakan- 
yan  econ.  Hunh  kujapi  ca  akisniwicaye  na  wanjigji 
wakansica  wan  yuhapi  ca  napewicaye. 

Yunkan  Juda  wicasa  wakan  wicoh’an  econpi  kin  hunh 
Paul  iyecel  econ  wacinpi.  Canke  wicasa  wan  wakansica  yuha 

kin  heca  wan  el  ipi  na  wakansica  kin  hekiyapi:  “Jesus  wan 
Paul  eajeyate  kin  on  inape  cisi  yelo,”  ekiyapi.  Yunkan 
wakansica  kin  waayuptin  na  heye:  “Jesus  slolwayin  na 
Paul  ko  slolwaye,  tka  niye  nituwepi  hwo?”  ewicakiye. 
Na  wicasa  wan  wakansica  yuha  kin  he  iyawicahpayin  na 
lila  osungye  ihpewicaya.  Canke  hacocola  napapi.  Yunkan 
oyate  kin  lila  nihinciyapi;  canke  wakan  wowapi  k’eya 
anahma  yuhapi  kin  icipahahaya  ahi  eglepi  na  oileyapi. 
Na  wicota  taku.wakan  lapi  k’un  he  ihpeyapi  na  icinunpa 
taku  hececa  opetonpi  sni. 

Yunkan  maskapa  wan  Demetrius  eciyapi  kin  he 
canzeke.  Icin  Ephesus  otonwahe  kin  hel  tipi  wan  hin 
na  el  Wakantanka  oslolye  sni  kin  owanyankesniyan 
winyan  wan  wowakan  lapi  ca  Diana  eya  cajeyatapi  ca 
Wakantanka  iyecel  oholapi.  Na  Demetrius  tipila  k’eya 
cisciscila  tipi  tanka  kin  he  iyecel  mazaska  on  kagin  na  sna 
wiyopeyin  na  on  lila  wakamna.  K’eyas  hehanyan  aope- 
tonpi  sni.  Canke  maskape  kin  oyasin  wicakico  na  Paul 
tokel  wakamnapi  k’un  he  wicakiyusice  kin  he  owicakiyake. 
Canke  is  eya  lila  canzekapi  na  Paul  ktepi  kta  on  otonwahe 
kin  el  ok’o  tanka,  k’eyas  wowapi  kaga  wan  oyate  kin  wica- 
yublece.  Canke  kiblecahanpi.  Yunkan  Paul  Christians  kin 
oyasin  wicakico  na  wahokonwicakiye  na  inihinciyesniyan 
iyaye.  Na  Macedonia  makoce  kin  el  watopeya  hihunni  na 
Troas  otonwahe  kin  el  i. 

Yunkan  anpetu  wakan  el  Christians  kin  tipi  wan 
wankata  el  wicayusuta  i  na  Mass  waunyanpi  kin  econpi 
na  htayetu  el  wahokinwicakiye  na  lila  tehan  wowica- 
kiyake.  Yunkan  koskalaka  wan  ojanjanglepi  wan  el 
wanali’on  yankahe,  k’eyas  hankeya  hwa;  canke  istinme. 
Yunkan  ungnahela  tankatakiya  hinhpayin  na  kat’a; 
canke  t’a  hpaye.  Canke  oyasin  icansicapi,  k’eyas  Paul 
kul  iyayin  na  kinikiye.  Troas  otonwahe  kin  hetanhan 
Paul  watopeya  Lesbos,  Chios,  na  Samos  wita  kin  iyopteya 
iyayin  na  Miletus  otonwahe  kin  el  hihunni.  Yunkan 
hetanhan  wicasa  wakan  Ephesus  el  unpi  kin  hena  na  Bishops 
kin  ko  wicakico  na  mnic’iyapi.  Na  lila  tanyan  wowicakiyake 
na  Bishops  kin  hewicakiye:  “Tanyan  awaniglakapi  na 

optaye  kin  oyasin  istiyagna  wicakuwa  po;  icin  Woniya 
wakan  kin  nieafinigapi  na  Wakantanka  taokolakiciye  wan 
iye  we  kin  on  opeton  kin  he  awanyaglakapi  kte  lo.  Unyan 
iwicablable  kin,  sunkmanitu  ocinsicapi  kin  el  nihipi  na 
optaye  kin  onsiwicalapi  kte  sni  ca  slolwaye  lo . . .  ’  ’  eye. 


Hecel  cankpeska  makagle  inajin  na  iyuha  ptayela  wace- 
kiyapi.  Na  lila  ceyapi  na  Paul  poskiskil  oyuspapi  na  iiputa- 
kapi ;  icin  itokamna  hewicakiye:  “Ito,  Jerusalem  ekta  mni 
kte  na  heciya  taku  mahiyagle  kte  kin  slolwaye  sni”  na 
“Miite  kin  icinunpa  wanlakapi  kte  sni,”  ewicakiya;  canke 
icantesicapi  na  iyuha  Paul  wata  kin  el  aipi,  canke  kigle. 


110.  Paul  tokel  kaskapi  na  ktepi  kin  he. 


Paul  wana  Jerusalem  el  kihunni  na  wicoh’an  tankin- 
kinyan  econ  k’un  hena  owicakiyaka  ca  oyasin  wiyuskinpi. 
K’eyas  Juda  wicasa  kin  Paul  wanyankapi  el  wancak  iya- 
hpayapi.  Canke  wawok ’oya  tanka.  Canke  akicita  itancan 
tanka  kin  he  Paul  kaskin  na  yasupisniyan  ktepi  kte 
sni  keya;  k’eyas  Juda  wicasa  kin  Paul  takomni  ktepi 

kte  on  Caesarea  otonwahe  ekta  pasi  ai,  na  hel  omaka 
num  kaska  yanke.  Na  yasupi  kte  hehanl  Rome  etu  nains 
Jerusalem  tuktunma  el  yasupi  kta  keyapi.  Yunkan  Paul 
Rome  etanhan  iyecinkala  igluha  kin  heca  on  Rome  hel 
yasupi  cin  keye.  Canke  itancan  kin  hecetu  kicila. 

Canke  watopeyakel  iyayapi;  icin  Rome  otonwalie  kin 
he  Italy  makoce  kin  el  yanke  na  maka  kin  akanl  otonwahe 
kin  iyotan  tanka.  Na  watopeya  yapi  kin  he  lila  otehike. 


Wamniomni  wicahiyagleya  s’a;  canke  Paul  opuze  etkiya 
ye  wicasi,  k’eyas  nah’onpi  sni  na  hecena  wita  wan  Malta 
eciyapi  kin  he  ikanyela  wata  kin  okableblece  na  oyasin 
minit’api  tka,  eyas  Wakantanka  Paul  tantanhan  on 
owicakiya  ca  ecel  wita  wan  el  hihunnipi. 

Canke  cetipi  na  kalic’iyapi.  Yunkan  ungnahela  cansa- 
kala  aunpi  kin  etanhan  zuzeca  wan  hiyu  na  Paul  nape  el 
iyaic’ikpehe ;  k’eyas  petanl  kah’ol  iyeye.  Yunkan  Malta 
wicasa  kin  heyapi :  ‘  ‘  Takomni  wicasa  kin  le  tiwicakte  kin 
heca  yelo ;  minit’e  sni  kpapte,  k’eyas  wotehi  kin  kuwa  na  ni 
kte  sni  ogna  ecakicon,”  eyapi.  Na  aetulake  el  nape  kin  po 

na  t’in  kta  kecinpi.  Yunkan  ataya  tokeca  sni;  canke  lila 
iyus’inyayapi  na  wakanlapi  na  wi  yamni  tanyan  kuwapi. 
Hehanyan  wata  wan  Rome  ekta  ogna  ipi,  na  hel  ake  Paul 
kaskapi,  k’eyas  teliiya  kuwapi  sni ;  canke  tona  wanyank 
hipi  kin  hena  wotanin  waste  kin  onspewicakiye. 

Omaka  num  kaskapi  el  tuweni  pasi  kta  hi  sni;  canke 
kiyuskapi.  Hehanyan  ake  waonspekiya  omani  kta;  canke 
wiyohiyanpatakiya  wotanin  waste  ai  k’un  he  ogna  ake  omani 
na  wicota  miniawicakastan  na  ota  wowicala  el  wicayusuta. 
Na  hetan  ake  Rome  ekta  ki.  Hel  t’in  kte  kin  he  slolye. 

Yunkan  wicasayatapi  tanka  Nero  eciyapi  kin  he  Chris- 
tians  kin  oyasin  ihangwicayin  kta  keya  ic’iconze.  Canke 
Paul  oyuspapi  na  kaskapi  na  pa  kaksapi. 


111.  Wahosi  unmapi  kin  tokel  oh’anpi  na  t’api  kin  he. 

“Yapi  na  oyate  oyasin  waonspewicakiyapi  na  mini- 
awicakastan  po :  Ateyapi  kin  na  Cinca  kin  na  Woniya  wakan 
kin  caje  kin  on.  Na  taku  tona  econ  cisipi  kin  oyasin  ahope- 
wicakiya  po,  ’  ’  ewicakiye  k’un  he  akenunpapi  na  waonspewi- 
cakiye  kin  iyecel  econpi  kte.  Canke  Woniya  wakan  icupi  k’un 
hetanhan  kaiyabebeya  iyayapi  na  Paul  icimani  iyaye  k’un 
icunhan  is  eya  wotanin  waste  kin  ayapi.  Na  tuktektel 
okaspe  okolakiciye  kagapi  na  waawanglake  (Bishop) 
wicakaKnigapi  na  wicasa  wakan  wicakagapi.  Hecel  okola- 
kiciye  kin  tanka  icage. 

Na  he  icunhan  Matthew  e  na  Mark  na  Luke  na  John 
iyohila  Jesus  toh’an  kin  on  wowapi  wanjigji  kagapi  na  hena 
“  Wotanin  waste  topa  kin”  eciyapi.  Na  Peter  na  Paul  na 
John  na  James  na  Juda  hena  tuktektel  wicasa  wanji  nains 
okokolakiciye  okaspe  wanji  wowapi  wicakicagapi  na  hena 
on  wahonkonwicakiyapi  kte  na  hena  “Wowapi  kin” 
(Epistle)  eciyapi.  Na  Luke  wahosiyapi  kin  tokel  oK’anpi 
kin  hena  owa  icu,  na  he  “Wahosiyapi  taoK’anpi  kin” 
(Acts  of  the  Apostles)  eciyapi.  Na  John  wowapi  wan 
nakun  kaga  ca  he  “John  wowanyanke  tawa  kin”  (Apo- 
calypse)  eciyapi. 

Ho,  wowapi  kin  hena  yuwitayapi  na  “Wicotakuye  teea 
kin”  (The  New  Testament)  eciyapi.  Lakas  Jesus  waecon 
kin  na  oie  oyasin  owa  icupi  sni.  Woyakapi  ota  owapi  sni, 
k’eyas  wicoicage  kin  slolya  icagapi  na  owecinhan  tokel  slol- 
yapi  kin  ecel  econ  aupi  na  okiciyakapi.  Hena  “Okiciyak 
aupi  kin”  (Tradition)  eciyapi.  Na  hena  ko  sutaya  wicaun- 
lapi.  Hecel  Wowapi  wakan  kin  hetanhan  na  “Okiciyak 
aupi  kin”  etanhan  wowicala  kin  unyuhapi. 

Wahosipi  kin  wowicala  kin  ataya  gluhapi  na  inihansni 
nakicijinpi  na  on  t’api  kin  he  tawat’elyapi.  Oyasin 
wowicala  kin  on  wicaktepi.  John  isnala  kan  it’e.  Jesus 
“Nihun  kin  wanglaka  yo”  eye  k’un  he  iyokipiya  nah’on  ca 
Mary  J esus  hunku  kin  he  icu  na  inaye  s’e  lila  tanyan  kuwa 
na  kici  ti.  Na  hehanyan  Mary  t’e.  Yunkan  John  ko 
cokonpi;  canke  watohanl  oyuspapi  na  cega  wan  tanka  el 
wigli  pihyapi  iyojula  ca  el  oihpeyapi.  K’eyas  atayas  itokeca 
sni,  Wakantanka  okiye  kin  on  onton  sni.  Hehanl  wita  wan 
Patmos  eciyapi  kin  he  el  ti  sipi  na  hel  wowapi  wan  “  John 
wowanyanke  tawa  kin  ’  ’  eciyapi  k’un  he  kage.  Na  hehanyan 
wana  wicahcala ;  canke  kiyuskapi.  Canke  Ephesus 
otonwahe  kin  el  ahiti  na  hel  woie  wan  ewicakiye  s’a: 
“Hoksipila  wastekicilaka  po.  ” 

Peter  wahosiyapi  itancan  kin  he  tokaheya  Jerusalem  el 
wotanin  waste  kin  ai ;  na  hehanl  Antioch  el  ti  na  hetanhan 
waonspewicakiye.  Hehanl  Rome,  maka  kin  akanl  otonwahe 
iyotan  tanka  kin,  ekta  i  na  hel  ti  na  wocekiye  na  okolakiciye 
tanka  kin  awanyanke.  Na  hel  watohanl  oyuspapi  na  anpetu 
wan  el  Paul  pa  kaksapi  kin  el  pa  kin  kutakiya  gegeya 
okatanpi  na  hecel  t’e. 

112.  Ehake  woyake  kin. 

Wahosiyapi  kin  t’api  na  Peter  itancan  tanka  kin  he  ko 
t  e,  k  eyas  okolakiciye  kin  icah  aye ;  icin  Bishops  ewicakiyapi 
kin  hena  epi  na  wicasa  wakan  kin  wocekiye  kin  icahyahanpi. 
Na  wicasa  wan  Linus  eciyapi  kin  he  Peter  eekiya  okolakiciye 
kin  itancanyan  awanyanke.  Na  hena  t’api  kin  ekta  ake 
tona  wotanin  waste  kin  isam  ayapi  kte  kin  hena  ota. 

Hecel  Bishops  lehanl  unpi  kin  na  Popes  itancanwicun- 
yanpi  kin  hena  owecihan  wahosiyapi  na  Peter  etanhanpi. 
Canke  Jesus  Christ  taku  akenunpapi  kin  onspewicakiye 
k’un  he  is  eya  onspepi  na  waonspekiyapi.  Na  wowas’ake 
wan  wicak’u  k’un  he  ko  yuhapi  na  wicasa  wanjigji 
wicak’upi.  Na  wowicala  kin  takuni  etanhan  heyab  icupi 
sni  na  nakun  takuni  akagapi  sni;  icin  iye  Woniya  wakan 


kin  iyatayela  wocekiye  kin  awanyanka  ca  takuni  yutoke- 
capica  sni.  T’e  sni  itokajb  Jesus  akenunpa  kin  hewicakiye: 
“Woniya  wakan  kin  he  oihanke  wanilya  nicicaya  un  kte 
na  taku  oyasin  onspeniciyapi  na  taku  ociciyakapi  k’un  hena 
oyasin  kiksuyeniciyapi  kte  lo,”  eye.  Na  nakun:  “Iho 
anpetu  oyasin  maka  oihanke  kin  hehanyan  nicicaya  waun  kte 
lo,  ’  ’  eye.  Hecel  wowicala  hca  wan  J esus  Christ  unk  upi  kin 
he  nahahci  unyuhapi. 

Na  owacekiye  kin  tuweni  osungye  ihpeyin  kta  okihi  sni ; 
icin  Jesus  Peter  lecel  ekiye :  “Peter,  inyan  kin  he  niye  na 
inyan  kin  he  iyagleya  mitowacekiye  kin  ewegle  kte  lo.  Na 
wakansica  tatiyopa  kin  kajuju  okihi  kte  sni  yelo,”  eye. 

Hecel  omaka  opawinge  wikcernna  wanji  sam  opawinge  nap- 
ciyunk  icunhan  wakansica  na  wicasa  siksicapi  kin  okola- 
kiciye  kin  tokel  okihika  tehiya  kuwapi  na  kipajinpi  na 
aiapi  na  tuktektel  wicota  wicaktepi,  k’eyas  yujujupi  okihipi 
sni.  Takomni  sutaya  kin  kte  maka  oihanke  kin  hehanyan.— 
Ho,  mitakuyepi,  owacekiye  wan  el  oyapapi  kin  he 
awicakeya  Wakantanka  tawa  ca  iyuskin  po,  na  ungna  unyan 
ilalapi  kilo.  Taku  wicala  nisipi  kin  he  wicala  po.  Na  woope 
kin  on  taku  econ  nisipi  kin  is’os’oya  ecanonpi  kte  lo.  Na 
wicoh’an  wakan  on  was’agic’iyapi  kin  hena  akuta  kuwa  po. 
Hecanonpi  kin,  onuniyan  mani  sni  mahpiya  kin  iyahunnipi 
kte  lo. 

